
CUVÎNT ÎNAINTE 


Societatea de științe istorice și filologice din Republica Socialistă România 
consacră volumul al IX-lea al culegerii anuale Limbă și literatură lui 
Mihai Eminescu și Ion Creangă, cei doi mari clasici ai literaturii noastre, prietenii 
nedespărțiți decît de secera necruțătoare a morții— la distanță de cîteva luni 
doar unul de altul. 

Cu deosebire împlinirea a 75 de ani de la moartea celui dintii a prilejuit o 
vastă acțiune de comemorare a genialului „luceafăr“, expresie vie a dragostei, 
a admirației fără de margini pe care o nutresc toți fiii țării noastre față de cel 
mai strălucit poet al României, creatorul de comori spirituale cel mai legat 
de poporul său prin limba, sentimentele și gîndurile sale, „sfintul preacurat 
al ghiersului românesc“, cum i-a spus Tudor Arghezi. 

Comemorarea a 75 de ani de la moartea lui Eminescu, inițiată de partid 
și de guvern, a luat amploare și a căpătat semnificația unui mare eveniment 
cultural al patriei noastre. În toată ţara s-au desfășurat numeroase simpozio-- 
ane, cicluri de conferinţe și comunicări, seri literare, șezători, recitaluri consa- 
crate personalităţii și operei marelui poet. Eminescu a fost comemorat la orașe 
și sate, în școli, în cămine culturale, în cluburi și case de cultură de pe tot 
cuprinsul țării, ca și în cadrul multor acțiuni și festivități de amploare, multe din 
ele pe plan republican, cum a fost, de pildă, sesiunea științifică organizată de 
Academia Republicii Socialiste România în colaborare cu Uniunea Scriitorilor, 
sesiune la care și-au dat concursul, prezentînd comunicări, personalități de 
seamă ale culturii noastre și oaspeți de peste hotare. Radioteleviziunea a 
închinat un bogat și cuprinzător program de emisiuni marelui poet, editurile 
au tipărit noi ediţii ale operei lui, revistele și gazetele din întreaga țară au 
publicat pentru milioanele de cititori ai operei eminesciene din țară și străi- 
nătate articole și studii cu privire la personalitatea și opera lui Eminescu, 
după cum expoziții documentare, în capitală și în provincie, au îmbiat vizi- 
tatorii cu o bogată iconografie, cu manuscrise ale poetului și cu numeroase 
tălmăciri în alte limbi. 

Încadrîndu-se, în mod firesc, în acest larg plan de acțiuni cu privire ia come- 
morarea celui mai mare clasic al literaturii noastre, Societatea de științe istorice și 
filologice din Republica Socialistă România -— societate științifică a cadrelor 
didactice din toate categoriile de învățămînt —a inițiat, prin filialele sale, un 
număr importani de acțiuni locale — simpozioane, cicluri de conferinţe și comu- 
nicări ete. — după cum, în zilele de 7,8 și 9 iunie 1964, a organizat la Botoșani 

orașul natal al poetului, o sesiune științifică la care au fost prezentate peste 
20 de comunicări privind personalitatea și opera eminesciană, comunicări cu teme 
variate aparţinînd unor membri ai mai multor filiale ale Societăţii, profesori 
din învățămîntul de cultură generală, cadre didactice din învățămîntul 
superior precum și cercetători ştiinţifici aparținînd și altor sectoare de activitate, 

Volumul de față — care a fost precedat de masiva și valoroasa culegere de 
„Studiu eminesciene“, tipărită la începutul anului de Editura pentru lteratură— 
nu cuprinde toate comunicările prezentate la sesiunea de la Botoșani, unele 
din acestea fiind publicate de noi încă în volumul al VIII-lea al culegerii Limbă 
şi literatură, altele — autorii lor pierzîndu-și răbdarea în așteptarea acestui 
volum promis mai demult — găsindu-și, între timp, ospitalitatea în paginile 
unor reviste literare centrale sau regionale cu o apariţie lunară ori săptămînală. 
Am adăugat, în schimb, unor comunicări ținute la Botoşani, cîteva studii sau 
articole ale unor colaboratori din țară primite de noi după festivitățile din 
iunie 1964. 

Am considerat, de asemenea, că alăturarea în acceași culegere a numelor 
celor doi buni prieteni, Eminescu și Creangă, reprezentanţi de seamă ai geniu- 
lui poporului nostru, de la a căror moarte s-au împlinit anul trecut 75 de ani, 
strîngerea în același volum, în două grupaje, a unui număr de studii și articole 
consacrate diverselor fațete ale personalităţii lor constituie nu numai un act 
de cultură și de patriotism, dar și o îndreptățită recunoaștere a legăturilor 
sufleteşti ce au unit, în ultima parte a vieţii lor, pe marele humuleștean de 
mai tînărul, dar inegalatul și atît de iubitul lui „bădița Mihai“ 

Avem convingerea că materialele din culegerea de față — fără pretenţia 
de a comunica descoperiri și puncte de vedere cu totul originale -— aduc con- 
tribuţii interesante, utile la o mai bună cunoaștere a celor doi mari scriitori 
ai noștri, oferă în ansamblu, deși inegale ca extensiune, un aport preţios al 
colaboratorilor nostri, chiar dacă, așa cum, de altfel, se impune, ele pornesc 
de ja stadiul anterior al exegezei operei lui Eminescu și Creangă. 

Rămâne însă ca, în această privință, ultimul cuvînt să și-l spună cititorii. 


COMITETUL DE REDACŢIE 


IDEI FILOZOFICE ÎN POEZIA LUI EMINESCU 


MIRCEA RADU 


Cu prilejul recente! sărbătoriri a lui Eminescu, critica literară a adus con- 
tribuţii la explicarea științifică a pesimismului său. Problema rămîne totuși 
departe de a fi rezolvată, constată, pe drept cuvînt, un critic (Matei Căli- 
nescu) în „Gazeta literară“ din 11 iunie 1964. Socotim, împreună cu dînsul, 
că această problemă „se cere încă discutată, abordată dintr-o diversitate de 
unghiuri, pînă la completa ei clarificare“. 

O dată cu analizarea pesimismului, creația lui Eminescu este tot mai mult 
considerată sub raport filozofic, fapt ce își are îndreptăţirea în adîncimea de 
simțire și cugetare căreia îi dă expresie lirismul eminescian. 

Într-un studiu mai vechi, de impresionantă erudiție, consacrat „izvoarelor 
filozofiei teoretice“ a lui Eminescu, G. Călinescu stabilește un paralelism 
de idei între poetul nostru și Schopenhauer. ! Studiul lasă deschisă problema 
valorii pe care o capătă aceste idei în poezia lui Eminescu. Gîndirea poetului 
concordînd în multe puncte cu a filozofului german, se ivește întrebarea dacă 
neadevărul concepției lui Schopenhauer nu coboară valoarea înaltă a creaţiei 
eminesciene. În planul gîndirii filozofice, tezele esențiale ale pesimismului 
schopenhauerian fiind infirmate de cunoașterea științifică, ca și de mersul 
înainte al societății 2, cum trebuie să privim (adică să judecăm valoric) pesi- 
mismui cugetării lirice a lui Eminescu, ce vehiculează idei de proveniență 
schopenhaueriană ? 

Argumentația lui Gherea că, prin pesimism, Eminescu a reacționat la 
relele mediului social, dar că, prin firea lui, poetul a fost un însetat de viață, 
este desigur o explicaţie judicioasă, nu însă pe deplin multumitoare din unghiul 
de vedere al esteticii marxiste. Căci, în această interpretare, creaţia emines- 
ctană apare, în prea mare măsură, ca un răspuns-reflex la împrejurările mediu- 
hui : relele sociale loveau în inima poetului — spune Gherea — „ca ciocanele 
în ilău și acest sărman ilău —- inimă...plîngea mizeria acestei vieți“. 

Este învederat, după ce s-au tras atîtea brazde în ogorul criticii eminesci- 
ene, că afirmarea valorilor vieţii (făcută direct ori pe calea criticii stărilor 
de atunci) deține întîietatea față de negaţiile pesimiste conținute în opera 
lui Eminescu. Pesimismul însă, atîta cît s-a infiltrat în viziunea eminesciană 
despre lume, își are motivarea nu numai într-o reacție neputincioasă față 


14. Călinescu, fzioarele filozofiei teoretice a lui M. Eminescu, în „Studii şi cerc. 
de ist, lit, şi folc.“, 1956, nr. 3-4. 
2 Despre aceasta, vezi, de exemplu, tratatul de Istoria filozofiei, vol. III, Buc., 1960, 

de întocmirea socială, despărțită printr-o prăpastie de idealul poetului. Cîn- 
tarea naturii şi dragostei, revolta împotriva așezării sociale se însoțesc la 
Eminescu cu meditaţia asupra rosturilor existenței și condiției omului. Mai 
ales aici, în domeniul ideilor generale, în înţelegerea de ansamblu a lumii, 
iese la iveală pesimismul său și se constată apropierea de Schopenhauer. 
Destinul omenesc provoca poetului deprimare. Viaţa, prin scurtimea ei, i-a 
apărut ca un vis. Efemeritatea biologică a omului, dominat de patimi, în 
contrast cu tendinţa-i către permanenţă, cu dorul de nemărginire, i-a produs 
zbaterea dureroasă a conștiinței. Impresia că alcătuirea lumii rămîne aceeași 
pentru veșnicie, că nu există devenire, ci numai repetare neîntreruptă — lege 
de fier încătușînd aspiraţiile conștiinței — era înrădăcinată adînc în cugetul 
lui Eminescu, întreținîndu-i melancolia. Corespondența parţială a acestor idei 
poetice cu filozofia lui Schopenhauer, mai mult, influența filozofului pesimist 
asupra lui Eminescu sînt fapte stabilite cu temeinicie. Astfel, în scrierea sa 
din 1930 despre poezia lui Eminescu, Tudor Vianu face observația, vrednică 
de reținut, că „baza ontologică a pesimismului schopenhauerian o alcătuiește 
gîndul despre structura statică a realității“ și că în același mod se fundamen- 
tează filozofic pesimismul lui Eminescu .3 

A arăta însă de unde a iuat cunoștință un poet de anumite idei (de unde 
și le-a însușit) nu atinge și în orice caz nu elucidează chestiunea valorii acestor 
idei în sfera poeziei. 

De curînd, în „Viaţa românească“ nr. 4—5, 1964, au apărut două studii 
remarcabile (retipărite în „Studii eminesciene“, Buc., 1965), aparținînd lui 
N. Tertulian și Liviu Rusu, care dezbat problema pesimismului eminescian 
și a influenței exercitate de Schopenhauer asupra lui Eminescu, ajungînd 
la rezultate întrucîtva diferite. Amîndoi criticii demonstrează profunda ori- 
ginalitate a tratării de către Eminescu a unor motive de inspirație schopen- 
haueriană și formulează judecăţi de valoare asupra pesimismului eminescian, 
al cărui conţinut esenţial este pozitiv, după N. Tertulian, pe cînd, dimpotrivă, 
Liviu Rusu îl privește ca pe o latură negativă. Primul autor consideră că pesi- 
mismul lui Eminescu se deosebește radical de al lui Schopenhauer, prin semni- 
ficația lui polemică, căci, la filozoful german, răul ce pricinuiește deprimarea 
este de natură metafizică (așa-numita „voință de a trăi“), avînd caracter de 
fatalitate, în vreme ce la poetul nostru se vede bine cum accentele pesimiste 
sînt cauzate de un rău social — istoric. Dar criticul, prezentînd pesimismul 
eminescian ca pe o „atitudine vehement tăioasă și acuzatoare“ la adresa proas- 
tei întocmiri sociale, nesocotește deosebirea reală, ce nu se poate șterge, între 
elementele critice și cele pesimiste din opera lui Eminescu. În schimb, al doilea 
autor distinge net revolta de fesimismul lui Eminescu, făcînd observaţia că 
în „poezii de cea mai autentică revoltă...brusc intervine o idee nouă : renunța- 
rea la luptă, conceperea lumii ca un vis al nefiinţei, ideea că totul stă pe loc, 
orice efort este zadarnic“. Se propune următoarea interpretare : Iubind fru- 
museţea lumii, plin de vigoare vitală, Eminescu s-a indignat contra nelegiuiri- 
lor și micimii vremii sale, cu convingerea optimistă în eficacitatea luptei, 
doritor de a vedea societatea propresînd. Acesta este adevăratul Eminescu. 
Cît privește manifestările sale pesimiste, poetul n-a fost aici „cu adevărat ei 


3T. Viana, Poezia lwi Eminescu, Buc.. 1930, pp. 54, 131-132, 

însuşi“. Notele pesimiste sînt teoretizări periferice creație, reprezentînd o 
influență care a putut atinge doar superficial conștiința sa. Poeziile sau frag- 
mentele pesimiste nu cîștigă „o adeziune necondiționată“ --- precizează 
Liviu Rusu — căci „nu oricine este de acord că lumea, în fond, este un vis al 
neființei și că este stăpînită de un rău iremediabil. Nu credem că Eminescu a 
reușit să convingă pe cineva să rămînă la toate rece şi că tot ce poate face 
geniul mai bun este să se izoleze în nemurirea de gheață“. 

S-a spus adesea că Eminescu a preamărit farmecul vieții, simțind însă 
din plin și gustul amărăciunii, Aceste sentimente, general-omenești, nu pot fi 
socotite dependente exclusiv de o orînduire socială. Se îrnpuţinează desigur 
tot mai mult durerile lumii, după instaurarea dreptăţii sociale, dar cine afirmă 
că oamenii vor înceta definitiv să cunoască, în subiectivitatea lor, tristețile 
și nefericirea, că nu vor mai încerca de loc deziluzia ori sentimentul zădărniciei ? 
Și veselă și tristă este lumea, și nici unui ins viața nu-i va putea oferi vreodată 
fericirea absolută, decît diminuîndu-i conștiința. De aceea, privim cu rezervă. 
restringerea înțelesurilor vaste ale pesimismului eminescian, încercarea de a 
converti întreaga jale a poetului în protest social. Și ni se pare stranie susține- 
rea lui Liviu Rusu că pesimismul lui Eminescu n-ar ţîșni din străfundurile 
conștiinței sale, ci s-ar justifica prin nerezistența poetului la teoria seducătoare 
a unui filozof pesimist. 

Eminescu nu pornește de la un sistem filozofic pe care să-l transpună în 
poezie, nu îmbracă concepte filozofice în veșmîntul afectivității, ci invers, în 
lirica lui, emoţiile urcă la sensuri generale, trăirile sufletești dobîndesc înțele- 
suri largi, o adincime și o perspectivă din care se deslușește o viziune unică 
asupra lumii. Ideile împrumutate, topite în retortele eului eminescian, sînt 
idei trăite, crescute parcă din experiența de viață și simţirea poetului. 

Doctrina lui Schopenhauer, în principiile ei diriguitoare, este desigur 
inacceptabilă. Combatem, cu argumente date de știință, pe filozofii cu o con- 
cepție neistorică, ce declară că realitatea în esența ei ar rămînea imobilă, schim- 
bările fiind aparente, iar progresul inexistent. Înlăturăm ca idealiste susținerile 
despre caracterul iluzoriu al cunoașterii și al existenţei, teoriile ce șterg graniţele 
între realitate și vis. Dar cugetarea lirică, chiar cînd abordează. idei generale, 
se valorifică altfel decât judecățile filozofilor și dacă accentuăm aici asupra. 
specificității valorii artistice este pentru că, uitîndu-se de ea și neglijîndu-se 
și raportarea istorică, interpretarea poeziei eminesciene a fost cîteodată viciată 
de învinuirea „limitelor ideologice“ sau de evidențierea lipsei de originalitate 
filozofică, a poetului. 

În nici o împrejurare, valoarea poeziei nu se stabilește desprinzînd ideea nudă 
şi judecînd-o în sine, căci ar însemna să echivalăm poezia cu știința, cerîndu-le 
deopotrivă revelarea unui adevăr strict obiectiv, independent de subiectul care îl 
exprimă, Ideile, în artă, nu sînt „volante“ (G. Călinescu), ci repercutate într-o 
conștiință. „O operă literară are două izvoare de adevăr : subiectul și obiectul, fon- 
dul liric și lumea dinafară, amîndouă de altfel obiective și inseparabile“...—arată 
G. Călinescu, în deplin acord cu filozofia marxistă, din care știm că, în 
limitele gnoseologiei, opoziția „materie-spirit“, „obiect-subiect“ este necesară. 5 


4G. Călinescu, Cronicile optimistului, Buc., 1964, p. 303. 
SLenin, Opere, vol. 14., Buc., 1954, p. 239. Vezi și Bazele filozofiei marxiste, «d. a L-a, 
Buc., 1962, p. ML 

În lirism, preponderența revine subiectului, pe care creația îl obiectivează. 
Parafrazînd unele consideraţii ale lui Panait Cerna despre poezia filozofică, 
Tudor Vianu notează că „adevărul obiectiv al ideilor este poeticește irelevant. 
Ideile în poezie dobindese o putere internă constringătoare numai atunci 
cînd ni se vestesc în ele „adevărurile inimii poetului“ 6 Se formulează, în acest 
citat, un principiu fără de care nu se pot stabili valorile poezici și nu se înţelege 
percnitatea lor. Citeodată importanţa lui scapă din vedere criticii literare și 
atunci se simte nevoia de a-l reafirma. Într-o lucrare recentă a lui Ovid Croh- 
mălniceanu despre Lncian Blaga (Buc., 1964), opera poetică a autorului studiat 
nu este disociată îndeajuns de. opera lui filozofică. Căutînd corespondențe între 
filozofia și poezia blagiană, criticul o privește uneori, pe aceasta din urmă, 

ca ilustrare a unei concepții filozofice idealiste, minimalizîndu-i, implicit, 
valoarea. În | poezia Eu nu strivesc gorol minuni a mimir (din Poemele banita) 


teorie a „minus- Canoa lai" (p. 69). De fapt, viziunea A tonică modia 
agnosticismul filozofului. Cînd lumina augustă a poeziei este comparată cu 
lumina lunii, ce lasă lucrurilor contururi indistincte, umplîndu-le de taină, 
cînd ì se cere, deci, poeziei să dea aripi sugestiei și să ne înfioreze revelînd mis- 
terul firii, ar fi o greșeală să identificăm aici o simplă teză filozofică idealistă. 
În „Contemporanul“ (20 martie 1964), D. Micu exprimă un punct de vedere 
ce se alătură argumentațici noastre. Descifrîind — spune d-sa — „sensurile 
adinci ale operelor cercetate, mobilurile mișcărilor psihice care au dobîndit 
în ele expresie“, percepînd „vibraţiile autentic umane‘ conținute în ele, ne 
creăm posibilitatea de a demonstra „valabilitatea lirică şi a unor stări de spirit 
la originea cărora pot sta (cum e cazul, adesea, în poezia lui Blaga) conceptii 
filozofice eronate“ (s.n.). 

A cuprinde într-o sferă proprie adevărul poeziei 7 nu înseamnă o alunecare 
în eroarea autonomizării esteticului, ce proclamă gratuitatea artei, tinzînd 
s-o văduvească de conţinut. Valorile artistice, fără a fi autonome (în mod 
_absolut) își au specificul lor, constînd, între altele, în aceea că ideile în artă 

devin viziuni, capătă „valențe“ de sentiment etc. Astfel, ideile filozofice care- 

străbat lirismul eminescian comunică în primul rînd un conținut sufletesc. 
Eminescu și-a reprezentat într-un anumit fel lumea, transfigurînd universul 
real, și £ accente de melancolie sau chiar de sfiîșietor pesimism însoțesc nu o 
dată, în poezia lui, acea reprezentare despre lume. O conștiință aspirînd 
spre absolutul dragostei (al fericirii, al frumosului, al binelui și adevărului), 
dar negăsindu-l, dezamăgită de vremelnicia vieţii, de priveliștea deșertăciunii 
măruntelor patimi umane, este o faţă a lirismului eminescian. 

Privind pesimismul lui Eminescu nu numai ca decepționism social, dar 
și ca reflecţie filozofică, cercetîndu-i, așadar, substratul gnoseologic (care, 
evident, nu se desparte de determinismul istoric), ne oprim la următoarele 
idei : 1) Lumea este statică. 2) Viaţa este vis. 3) Ideea dualității omului (antago- 
nismul „instinct-conștiință“ sau, cum i s-a spus, conflictul între „teluric 


4T. Vianu, Filozofie și poezie, Buc., 1943, p. 56. 

? Vezi în legătură cu această problemă articolul Timpul de acad. G. Călinescu, în Contem- 
poranul“, 13 sept. 1963, unde autorul sc ocupă de raportul între adevărul istoric și adevărul 
poeziei . 

şi înalt“, între simţuri şi spirit) ocupă un loc larg în concepția poetului, fiind 
resimţită de ei dureros. 

Ca poet filozof, Eminescu exprimă mihnirea de a nu putea constata 
transformarea lumii, perfectibilitatea dorită de el cu ardoare. Observa cum 
în natură şi în societate se repetă fără întrerupere aceleași procese, cum oamenii 
reeditează mereu același destin, aparențele schimbîndu-se, dar esenţa lucruri- 
lor răminînd imobilă. (Exemplele fiind știute, cităm numai din Memento 
mori : „Din mărire la cădere, din cădere la mărire, / Astfel vezi roata istoriei 
întorcînd schițele ei“. Iar mai departe : „Dar la ce să beau din lacul ce dă viață 
nesfîrșită, / Ca să văd istoria lumii dinainte-mi repețită, / Cu aceleași lungi 
mizerii s-obosesc sufletu-mi mut? / Şi să văd cum nasc popoare, cum trăiesc, 
cum mor. Și toate, / Cu virtuți, vicii aceleași, cu mizerii repetate... / Vrei 
viitorul a-l cunoaște, te întoarce spre trecut.) Conceperea mișcării ca repetiție 
ciclică conține un adevăr parţial, a cărui afirmare este insuficientă în filozofie. 
Poezia însă deplasează accentul de la prezentarea „lucrului în sine“ la oglin- 
direa efectelor pe care o latură a realităţii (realitatea așa cum o cunoaşte poetul) 
le are în conștiință. Pesimismul lui Eminescu este, astfel, ncîmpăcarea poetului 
cu icoana unei lumi ce se mișcă în cere închis, fără a cunoaște progresul, 
fără a putea îndepărta răul. Nu transformarea, ci imobilitatea lumii —- vesnica 
reîntoarcere la ccea ce a fost — este dezaprobată de pesimismul eminescian. 
În Împărat şi proletar, mersul afirmațiilor și al negaţiilor este acesta : Accentele 
inițiale de critică și îndemn la revoltă reprezintă negarea unei societăți nedrepte 
Și, implicit, afirmarea alteia, mai bune; nereușita mișcării populare pariziene 
aduce însă negarea eficacității luptei; un pesimism amar vine apoi să nege în- 
suși rostul acestei lumi statice, în care eforturile oamenilor rămîn zadarnice, 
toți trebuind să se supună aceleiași oarbe fatalități. 

În poezia lui Eminescu, mișcarea văzută ca reîntoarcere, repetare şi deci 
imobilitate a unei esențe peste care alunecă lumea fenomenală este o realitate 
obiectivă, căreia sufletul poctului îi opune nevoia devenirii. Mai ales progresul 
moral îi apărea lui Eminescu nerealizabil. Timpul său nu i-l semnala. Sub 
învelișul schimbător al prefacerilor sociale, în șirul de înălțări și prăbușiri 
ce umplu istoria, poetul vedea cum se perpetuează răul moral. „Toate au trecut 
pe lume, numai răul a rămas “(Memento mori).,, ...Sîmburele lumii e — eterna 
răutate!! “(Mareşanu). „Deasupra tuturora se ridică cine poate“ (Scrisoarea I). 
„Nu spera cînd vezi mișeii / La izbîndă făcînd punte, / Te-or întrece nătă- 
Tăii, ] De ai fi cu stea în frunte “ (Glossa). 

Cînd un filozof pretinde că se înlocuiesc doar formele sociale, dar că, moral- 
mente, omul nu se schimbă, el își pune teoria în serviciul ncadevărului. Altfel 
stau lucrurile cu un poet, căruia i-a sîngerat inima întîlnind josnicia, nevăzînd 
în juru-i semnele progresului moral. Un om poate fi atit de zguduit de nelegiu- 
ire, încît să nege chiar rosturile firii, așa cum se întîmplă cu Hamlet, zdrun- 
cinat de turpitudinea mamei și a unchiului său. Tot astfel, e destul ca un poet 
să constate că există imoralitate și să sîngereze, pentru ca el să aibă dreptate, 
chiar mărind dimensiunile răului, căci nu problema abstract-filozolică a 
împuţinării treptate a răului moral în lume interesează în această împrejurare. 

Nemulțumit de periodicitatea istorică, ce îi arăta. persistența răului, Emi- 
nescu găsește în natură permanențele la care aspira. Împreună cu iubita, se 
integrează „armoniei codrului“, căruia rotația anotimpurilor îi redă mereu 
tinerețea. Melancolia stăruie în sufletul poetului, căci în antiteză cu 
veșnicia, firii, omul este trecător. Natura se află în afară de timp, cînd pentru 
oameni acesta se scurge irevocabil (Revedere, Trecut-au anii...). Un om e ca 
o frunză, viaţa lui durează cît un val, în vreme ce pădurea și rîul (species 
rerum ) nu cunosc moartea : „...A voastre vieți cu toate sunt ca undele ce curg,/ 
Vecinic este numai rîul: riul este Demiurg“ (Scrisoarea IV). „O, norilor, 
morilor, / Şti-veţi voi, oare, / De ce rămîn atîtea-n veci / Şi numai omul moare?“ 
(Cu pînaele-atirnate). „Floare de crîng, | Astfel vieţile / Şi tinerețile / Trec 
și se stîng“ (Stelele-n cer). Spețele rămîn identice, mișcările naturii se repetă, 
numai viața ne este unică, numai clipa fericită trece ireversibil : „Nu e păcat / 
Ca să se lepede / Clipa cea repede / Ce ni s-a dat?“ (Stelele-n cer). 

Cînd poetul se ridică la viziunea cosmică, elementele naturii capătă și ele 
instabilitatea aparențelor, subordonîndu-se categoriei timpului. Planetele își 
au începutul și sfîrșitul, lumea-ntreagă „e o clipă suspendată“. Din această 
perspectivă colosală, reflecția asupra soartei muritorilor își accentuează pesi- 
mismul, popoarele fiind „microscopice“, oamenii apărînd ca „muști de-o zi 
pe-o lume mică de se măsură cu cotul “ (Scrisoarea I). 

Fiindcă ideea repetării fenomenelor (a permanenței spețelor) și, pe de altă 
parte, a ireversibilității destinului individual reprezintă una din sursele pesi- 
mismului eminescian, amintim, prin cîteva exemple, circulația largă a acestui 
gînd poetic: 

Perindarea generaţiilor, trecerea, noastră „pe-același drum,..., pe unde unii 
după alții, drumeții trec de mii de ani“, adormirea tuturora „la umbra ziduri- 
lor mute“ /,...Şi-a secularilor castani“ constituie motiv de întristare în Romanja 
noastră de I. Minulescu. 


Repetarea ciclică în cadrul speței, dar neputința individului de a mai par- 
curge o dată drumul, este una din temele meditaţiei filozofice din Cartea Oltului 
de Geo Bogza. Venind din Cosmos și reîntorcîndu-se în Cosmos, simbolizînd 
destinul omensesc, Oltul reflectează, în preajma vărsării în Dunăre: „Și cît 
de amar e să știe că, în clipa aceasta chiar, un alt Olt se zbuciumă acolo, un 
altul care va ajunge și el aici, larg și greu și plin de nămoluri, și va gîndi: 
Deșertăciunea deșertăciunilor... Dacă ar putea trimite vorba în munţi, celui 
care acum pornește orgolios spre prăpastii... Dar nu se poate! Cel de acum, 
și cei din clipele și din orele și din veacurile viitoare vor trebui să facă tot 
drumul de la început. Așa se urmează generațiile pe pămînt, venind mereu din 
urmă, năvalnice și însetate de priveliștea universului, umplind de la un țărm 
la altul marele fluviu al vieții.“ 


Iată un pasaj liric din Sadoveanu, legat de aceeași temă (dar implicând şi 
ideea, devenirii) : 


„Zeci și sute de generaţii ale cianului din care făceam parte se petrecuseră 
într-un colț de lume, la apa Moldovei, în întuneric și suferință, în tristeță 
și revoltă înăbușită. „.. S-ar fi putut să trăiesc și eu ca cei dinainte și să nu ră- 
mină după mine nici o amintire, ca despre frunzele și florile anotimpurilor. 
Dar s-a întîmplat să ies la lumină ; și sufletul acestor rînduri de oameni ai tris- 


7 IDEI FILOZOFICE IN POEZIA LUI EMINESCU 13: 


teții si ai suferinții, pe care îl aveam în mine ca un venin, suñetul acesta colec- 
tiv care aspiră spre altă lume și altă viață, mama mea mi l-a trecut mie“.%' 

Spicuim din poezia lui Beniuc o imagine (comparabilă cu unele imagini 
eminesciene), sugerînd eternul pasiunii erotice : „Mai ieri umblam visînd pe 
lîngă lacuri / Acolo unde alții strânși în braţe, | Ca-ncremeniti în dragoste de 
veacuri, ] N-aud cum trec sălbaticele rațe“ (5.n.) (Focuri din adînc, în vol. 
Cu un ceas mai devreme). În parc sînt mereu tot alte perechi-de îndrăgostiţi 
îmbrăţişați ; poetul preface însă un cuplu uman în statuie. Cu aceeași intenție 
artistică, Eminescu zice: „În veci aceleași doruri mascate cu altă haină, / 
Şi-n toată omenirea în veci același om“, sau : „Se pare cum că-i altă toamnă, / 
Ci-n veci aceleași frunze cad“. Este aici ideea dăinuirii unei esențe într-un tipar 
prin mișcări ce se repetă identic. 


+ 


Eminescu asociază adesea lumea și viața cu visul, și în aceasta s-a recunoscut 
una din temele care-l apropie de Schopenhauer. Însă, ceea ce are înțeles pro- 
priu, la filozof, capătă la poet semnificaţie figurată (simbolică). În filozofie, 
a susține că lumea atîrnă de conștiință, nefiind decît reprezentare (vis), este 
curat idealism. Dimpotrivă, Eminescu exprimă un simțămînt general-uman 
cînd, în paroxismul dragostei, contopește viața cu visul, realitatea cu idealul : 
„A! vieţii vis de aur ca un fulger, ca o clipă-i, / Şi-l visez, cînd cu-a mea mînă 
al tău braț rotund îl pipăi, / Cînd pui capul tu pe pieptu-mi și bătăile îi numeri, / 
Cînd sărut cu-mpătimire ai tăi albi și netezi umeri“ (Călin). Prin frecvența 
și semnificația ei, metafora visului este esențială pentru definirea poetului. 
Se evidenţiază și aici romantismul eminescian : profunda transfigurare a 
lumii, caracteristică viziunii eminesciene, prioritatea idealului asupra vie- 
tii reale. 

Dragostea, şi natura, elanul idealizării îl transportă pe poet pe tărîmuri 
de vis. Clipa de dragoste este „norocul visat de amîndoi“ (Despărire). Con- 
tinuu gîndeşte poetul la dragostea pierdută și, vrînd s-o reînvie, își cheamă 
iubita, ca, din nou : „Să faci din viața mea un vis, / Din visul meu o viață“ 
(S-a dus amorul ). Aceeași putere asupra sufletului său o are natura : „...Apari, 
tu, lună-n cer / Şi fă din vis viață, din umbre adevăr!“ (Mureșanu). 

Pe cît de mult dragostea și natura, îngemănate, apropie idealul (visul) 
eminescian de realitate, pe atîta societatea strîmb întocmită îl îndepărtează. 
imensul decalaj între idealul poetului (privind iubirea, arta, viața socială) 
și realitățile oferite de societatea în care a trăit el constituie tema Scrisorilor 
II -— V. O întruchipare în viaţa socială a idealului făurit de poet o va putea 
aduce numai viitorul (Ce-ţi doresc eu ție, dulce Românie : „La trecutu-ţi mare, 
mare viitor!“ ; „Fiii tăi trăiască numai în frăție“ etc.). 

Optimismul și pesimismul eminescian se întîlnesc în metafora visului, 
care semnifică armonia, fericirea, dar și repedea. destrămare a idealului, ireali- 
tatea. lui, nerezistența la timp : „Sufletul se-mbată-n visuri care-alunecă în 
zbor“ (Egipetul ). Ce sens are viața dacă visele (tinerețea, frumosul, idealurile) 
pier? — este ideea din Mortua est: „Văd vise-ntrupate gonind după vise / 


ere a rate ere 


8 Vezi Studii şi articole închinate lui Mihaii Sadoveanu, ia 70 de ani de viaţă, Buc., 1952, 
p Gl. 

Pîn'dau în morminte ce-așteaptă deschise“. Peste tot picură melancolia, din 
sentimentul trecerii și perisabilității, din neputința de a da consistență visului, 
idealului. Dramatică este lupta poetului cu „valurile vremii“, în care se îneacă 
„amintirea visului frumos“ : „Cum oare din noianul de neguri să te rump, / 
Să te ridic la pieptu-mi, iubite înger scump“ (Din valurile vremii... ). Peste 
moarte, Eminescu afirmă însă, de atîtea ori, absolutul iubirii (Strigoti. 
O, mamă... . Cind visul înseamnă nestatornicie, iluzie, himeră, i se alătură 
metafora umbrei, a spumei și a valului : „Fot alte unde-i sună aceluiași pirău :/ 
la ce statornicia părerilor de rău, / Cînd prin această lume să trecem ne e 
scris / Ca visul unei umbre și umbra unui vis? “ (Despărhire.) „Cum trece-n 
lume toată slava / Ca și un vis, ca spuma undei! “ (Umbra lui Istrate Dabija- 
votevod. ) 

Cind cercetăm tema, frecvent abordată în poezie, a vieţii ca vis, ne sporim 
convingerea că în metafora eminesciană a visului nu trebuie căutate cu deose- 
bire sensurile filozofiei schopenhaueriene. Tema a fost semnalată adesea, la Cal- 
deron, la romantici. Cităm din Shakespeare o replică a lui Prospero, în Furtuna, 
actul IV (trad. de Leon Leviţehi): „...Actorii, / Ţi-am spus, au fost, toți, 
duhuri, și-n văzduh / S-au destrămat cu toţii. Și întocmai / Ca funigeii vizi- 
unii, turnuri / Cu turlele în nori, palate mîndre, / Biserici maiestoase, chiar 
pămîntul, / Cu tot ce-a moștenit, se vor topi / Şi, duși, ca-nchipuită scena- 
aceasta, / Nici spulber n-au să lase-n urma lor. / Plămadă sîntem precum cea 
din care | Făcute-s visele,...“ (5.n.),9 

Aceeași idee poetică o întîlnim și la scriitori contemporani, de exemplu la 
Geo Bogza, Cartea Oltului (Cap. XIV) : „Așa rămîn... în urmă toate fețele lumii 
pe care apele lui le descoperă. Dealuri și munţi și turle de biserici apar la ori- 
zont, parcă dincolo de hotarul acestei lumi, devin cu timpul însuși peisajul 
pe care Oltul îl străbate, apoi, de îndată ce rămîn în urmă, sînt din nou învăluite 
în cețurile îndoielii şi dispar. În felul acesta, alternează vasta trecere a lumii 
din vis în realitate, și din nou în vis. Păduri ṣi cîmpii și sate sint supuse acestei 
largi pendulări, zeșzud şi iarăși întorcîndu-se în neființă“ (s.n.). 

Nostalgia, și nicidecum adeziunea la idealismul filozofic, o exprimă poeţii, 
cînd își reprezintă metaforic ceea ce este trecător (și mai ales viata), ca pe un 
vis, o umbră ori un fum. Imaginii artistice nu i se cere, pur și simplu, să filtreze 
esența obiectivă a lucrurilor: ea redă o anume „aparență“, adică „esenţa 
în modul specific în care o vede subiectul“. 19 

În poezia Consult toți filozofii (G. Călinescu, Lauda lucrurilor, Buc., 1963), 
sentimentul este înrudit cu acela din care s-a născut metafora eminesciană 
„Vis al morţii-eterne e viața lumii-ntregi“ : „Ce este această lume, / Otilio, 
să-mi spul! j Neantul face glume | Fiind un demon haihui. / Ce este această 
lume? // ...Am în acest album / Un fir de-aur cur at, / Din părul tău-un fum / 
De mult evaporat. / Am în acest album |! -Cînd totul se usucă, / Și ochii 
amăgesc, / Că n-ai fost o nălucă / Nu pot să dovedesc. / Cînd totul se usucă...“ 


? Vezi și în Macbeth, actul V, scena V, comparatia între viaţă şi umbră. Pasajul a fost 
citat de Eminescu într-un necrolog din ziarul „timpul“ cum remarcă Matei Călinescu în art. 
Eminescu și Shakespeare din Studii eminesciene, Buc., 1965, pp: 751-752. 

10 Vezi explicaţii la Skvoznikov, „După natură“ sau „din imaginație“? în „Viaţa 
literară sovietică“ 1961, nr. 8. - 


15” 


9 IDEI FILOZOFICE IN POEZIA LUI EMINESCU 15 


Cercetind, la Eminescu, categoria romantică a inadaptării și incluzînd în 
sa simbolul răzvrătirii și al cunoașterii contemplative, „titanul“ și „geniul“, 
care, deopotrivă, se opun mediului social, Matei Călinescu notează că proporţiile 
inadaptării cresc pînă la „opoziția simbolică între ceresc şi terestru“ pregnantă 
în Luceafărul >. Această opoziţie are însă și un înţeles filozofic larg : ilustrativă, 
într-adevăr, pentru atitudinea de neadaptare a poetului la mediul social al 
vremii și pentru nepotrivirea geniului cu lumea inferioară, ea exprimă pe de 
altă parte sfișierile lăuntrice ale eului eminescian, „teluricul“ și „sideralul“ 
existînd în chiar sufletul poetului, ca două profiluri fundamantale ale omului, 
revelîndu-i condiția dramatică. Nu o dată, a fost remarcată în poezia lui Emi- 
nescu antinomia generatoare de suferință între pasionalitate și reflexivitate, 
ciocnirea între pornirile simțurilor și elanurile superioare ale conștiinței, între 
trăirea clipei și căutarea permanențelor spiritului. Cătălin și Cătălina, de o 
parte, Luceafărul, de alta, reprezintă aceste două ipostaze contrastante, între 
care oscilează eul eminescian, căutînd fericirea. 

Nu s-ar putea face o greșeală mai mare decît a asocia profunzimea filozo- 
fică a lirismului lui Eminescu cu puerilul dualism „trup --- suflet“ al unei 
filozofii neștiințifice, ori a reduce trăirile sale dramatice la tezele filozofiei 
schopenhaueriene, după care conștiința morală înaltă se contrapune instincte- 
lor, tinzînd să le reprime, din convingerea că răul și suferința își au sursa în 
așa-numita „voinţă de a trăi“. Tema dualismului fiinţei noastre, mai bine zis 
a laturilor contradictorii dinlăuntrul sufletului omenesc, este permanentă 
în artă, de vreme ce sînt permanente (deși mereu modificate) contradicţiile 
în natura omului. lată cum vorbește despre sine Faust (trad. de L. Blaga): 
„Ah! două suflete-s în mine! Cum se zbat / În piept, să nu mai locuiască îm- 
preună! | Unul de lume strîns mă ține, încleștat / Cu voluptate, celălalt 
puternic / Către cerești limanuri mă îndrumă 42. 

O idee similară conţine sculptura lui Rodin intitulată Pemera-centaur, 
(La Centauresse ), în care se accentuează antagonismul dintre cei doi poli ai 
ființei noastre, dar se pune în evidență și imposibilitatea separării lor : picioa- 
rele de dinapoi ale calului, greoaie şi parcă înglodate în noroi, ilustrează in- 
stinctualitatea ; bustul, braţele şi capul femeii trădează încordarea smulgerii 
din teluric, aspiraţia spre înălțimi, spre lumină și nemărginire. 

Oare Cătălina din Luceafărul nu este, în felul ci, o „femeie-centaur“, în- 
lănțuită de pasiunea pamîntească, dar mărturisind nostalgia absolutului? 

La Mihai Beniuc întîmpinăm simbolul „stelelor“ și al „genunilor“ : „Între 
stele și genuni / Este-al visurilor joc / — Pasări cu aripi de foc —- / Beat de 
viață, treaz de moarte, / Și chemat mereu departe / De năluci și de minuni“ 
(Stele peste genumi, în volumul Pe coardele timpului, 1963). Poetul ar arie 
spre stele, dar aripile, împovărate de „grămezi de... doruri pămîntene“, i „se- 
neacă-n valuri de iubiri“ (Ispitele, în același volum). 

Coborîrea în abisurile pasiunii, urcarea în Olimpul cugetării şi creaţiei, 
pendularea de la cer la pămînt sînt definitorii pentru sufletul eminescian, 
titanic prin universalitatea adevărului despre om, pe care o cuprinde. Nu s-a 


HMatei Călinescu, fitanul și geniul în poesia lni Eminescu, Buc, 1964, p 41. 
13 Gherea menționează şi el acest pasaj, dar în legătură cu un alt aspect al dualității 
eminesciene : optimism =- pesimism (Studii critice, vol, IL ed. Horia Bratu, Buc., 1956, p. 19) 

pus îndeajuns în lumină dialectica sentimentelor în poezia lui Eminescu. Între 
laturile sufletești contradictorii se stabileşte un raport complex, instabil, 
relativ. Opoziția laturilor este vădită în poezii ca : Floare albastră 1, Luceafărul, 
Odă (în metru antic), Glossa etc. Eroul liric, avînd de ales între „nemurire“ 
şi „O oră de iubire“, se cufundă „în stele / Şi în nori și-n ceruri nalte“, apoi 
incearcă fericirea scurtă a iubirii, care-l duce în „codrul cu verdeață“. Aprin- 
zîndu-se de patimi titanice, pe care „toate apele mării“ nu le-ar putea stinge, 
suferind „dureros de du'ce“ şi întrezărind moartea în mistuirea de flăcări pe 
rugul iubirii, el cheamă din nou la sîn liniștea și „nepăsarea tristă“. În Glossa, 
el alege hotărît contemplaţia și recomandă indiferența la atracțiile valului 
ce trece, la „cîntecul de sirenă“ al lumii, dezgustat nu atît de viaţă, în sine, cît 
de rele pe care le știm specifice unui timp istoric. 

Dar dacă, într-o privință, spiritualitatea se opune chemărilor vieții pasio- 
nale (căci, în unitatea dialectică dintre spirit și simțuri e implicată contradicția), 
ceea, ce caracterizează lirismul eminescian nu este dilema alegerii uneia din 
cele două căi, nici suferinţa spiritului pe care lanțuri materiale l-ar opri să se 
avînte. Spre deosebire de amintita sculptură a lui Rodin, unde gîndirea 
tinde să se desprindă de „teluric“, poezia lui Eminescu mărturisește cu precă- 
dere tendința spre trăirea plenară a vieţii, atingerea absolutului în contopirea 
„teluricului“ cu „sideralul“. La Eminescu în dragoste, se înalță spiritul, iubirea 
este patimă și vis. 

O dragoste adevărată îţi poate da „o lume-ntreagă“, umplînd „a ta adîncirne 
cu luceferi luminoși“, atrăgînd în visul tău „a isvoarelor murmururi, / Umbra 
umedă, din codri, stelele ce ard de-a pururi“, deschizîndu-ți poarta către mira- 
colul cosmic, ridicîndu-ţi cugetul pînă la „culmea dulcii muzice de sfere “ 
(Scrisoarea V ). Iubirea este condiţia creaţiei ; trecînd amorul se duc şi cîntecele 
(S-a dus amorul... ). 

G. Călinescu consideră că „miezul gîndirii eminesciene” îl constituie 
„primatul naturii și al corelatului ei uman, instinctul“, acesta din urmă repre- 
zentind, în concepţia lui Eminescu, „unica formă posibilă de fericire“. 14 
Am adăuga aici constatarea că nu numai instinctul, dar și conștiința își găsește 
corelatul în natura eminesciană. În sînul naturii, cuplul îndrăgostiților trăiește 
visul iubirii, clipa devenind pentru ei eternitate; aici încearcă poetul senti- 
mentul desfacerii de timp, senzația veșniciei : „Și privind în luna plină / La 
văpaia de pe lacuri, / Anii tăi se par ca clipe, / Clipe dulci se par ca veacuri“ 
(O, rămii ). Dar, în vreme ce cuplul uman visează „un vis ferice“ și se cuprinde 
de „un farmec dureros“, izvoarele „pling în vale“, codrul e „bătut de gînduri“, 
iar sunetul cornului răspîndește melancolia, căci „ei trec, se pierd în codri / 
Cu viaţa lor pierdută“ (Dorinţa, Floare albastră, Făt-Frumos din tei, Povestea 
teiului). Mai mult decât armonizată cu sufletul poetului, natura reprezintă 
adesea însăși conștiința lui, 

Dezamăgit de neputința de a eterniza iubirea (Despărire), poetul se în- 
treabă cum s-a putut stinge dragostea, cînd natura a rămas aceeași : „Deasupra 
casei tale ies / Şi azi aceleași stele, | Ce-au luminat atît de des / Înduioșării 


13 Vezi subtila analiză pe care o face acestei poezii Vladimir Streinu în Studii eminesciene 
1965, pp. 463—487. 
14 Vezi Studii gi cercetări de istorie literară si folclor. 1956, nr. 3—4, pp. 471, 476, 

mele “ (Cînd amintirile.: ): Dar iubirea pierdută continuă să dăinuie în natură. 
de unde poetul primește semnalele ei, îneit rămînindu-i lacul, codrul și luna, i-a 
rămas, în amintire, și dragostea : „Si dacă ramuri bat în geam / Şi se eutrezar 
plepii, / E ea în minte să te am | Si-neet să te apropii“ (94 dacă...): Mişcările 
naturii sint mișcări sufleteşti, în lovirea ramurilor de geam şi în foșnetul plepi- 
ler bate inima poetului. Osmoza între natură și poet — un tipar al sensibilităţii 
eminesciene — se fixează în peezia Și dacă... într-un tipar sintaetie . 19 Alei, 
ea și în alte elegii eretice, sentimentul este înti-atita de spiritualizat, încît 
baza lui instinetuală se sublimează. MI 
Patima, impulsurile instinetuale sint efemere, ele asigură continuitatea 
speciei, dueind individul la moarte, cîtă vreme conștiința preia de la natură 
atributul vesnieiei. Epitetul de „etern (vecinie) “se aplică nu numai morții („noap- 
tea vecinieei vitri“, „veeinieul repaos“, „stingerea eternă”), ci caraeteri= 
zează deopotrivă natura („codrii veciiei“) și gindul („raza gindului etern) 4% 
idealul, gândul, cinturile se înalță deasupra valurilor, care semnifică vremelnieia 

(Dinine Suie de catarge). © Tatun sens, valurile sint ṣi ele eterne, după cum 
este a și rotația oamenilor, patimile stinse într-un îns reaprinzindu-se 
în altul. 

Contopirea poetului eu patura înseanană ridicarea lui peste patimi si peste 
moarte. Cind, pin dispersie în natmi, ipeetează „all inini zeita“, poetul 
„Bursă piede sensibilitatea și constiinta : inojienit de „aduceiiramintte'“, privește, 
adoma Incealiuelui, „e ame de patemi“, aude „al mari aspra ciat“ 

(ati ae oh SARH do). pi Ie ie | 
o Poezia nui Emiaesei mu contine iademnwi la paritanim, dar trarsraite 
ideea că patimile singure nu pot da sens existentei omenesti. Pe poet îl deztiu- 
ARRA PAA RA iS, poraissaall vieti; el depline fiintele mieroare, 
cu Salica CaA, ce neolizează dear mecanica metmetei, acelea eare 
se pase Hi MOr fară alt ost decit peipeimanica pedei. Omul pa trebuie să fe 
TUA O udă fnecătoaze a wawi râu permanent, în el să ma inteze doar actoral 
umie ce rosteste în toti același rol. Mirginit fizicește omal poartă în sine nemar- 
gipiziea gadwai; el peate siărima Iimhiteuea piin eroien și faptă creatoare : 
„(Oana în fes emai magii, e ia Oa RORE. | Cât genu, câtă putere = 
mino mi de pamat” (Merge mei; dia degia lui Napoleon). 

__ Cimi care privește lumea paminteasek de la altitude coumi patimite 
i apar ARO, dar gin deziegind enigunele wriversalei 1 se arată în ta- 
ER mate (Jna Th. În Lueainmh, PDemimgal dezvăluie Iai 
ryo wska înistă a oamenilor care, vietuiiad sub porwaea imetinetalwi, 
pi SL MAST PC A anu | Șii mp spre a se Raste, Si îi recomanda valori ce apar- 

ta tot vieti, dar cane se pot sistiage mortii, Jade la erom și ereatie 
esie înțelesul cavitalor Demi iuga. (Meditatia asupra, sostaluă existentei 
seve Suitor la Eminescu : p. Ciad mon să vezi ein lume viepait-at t 
zady : || O astir de moartei iadul...“ (ngo si denem). A 

IE adexăzalt că lia eimimeseiană spune că viata mare pret fă dragoste, 
şi Bupealănul,, ăaiinrdl siiin de iubire, este, tatio misma, în afara vietii. 


"5 Kezi analiza perzik, pibjinate în „lucealăieuli KGS, ne 2A, p A 

16 Ck Tahoe Viata, pisuh guarde, I Rh. Probe de Sa Si uk. ilena, 
Buo S, BB. =e, ARN l 

EEE D Canacestea, Aria guuna ia EMEUS, Ben, R, p. 208. 

Însă dragostea cîntată de Eminescu, implicînd plenitudinea trăirii vieții, nu 
contravine ţelurilor înalte. Poetul a căutat iubirea ce luminează ca o candelă 
noaptea, umplînd sufletul de „farmec sfînt“ și dînd naștere creației care să 
biruie moartea, iar ușurătatea a privit-o „nepăsător / C-un rece ochi de mort“ 
( Pe lângă plopii fără soț... ). Alternativa dragostei și a cugetării, trăite. separat, 
îi pricinuiau lui Eminescu senzația dureroasă a neîmplinirii. 

___ Pesimismul eminescian este Teversul afirmării unor idealuri umaniste. 
În repudierea robiei patimilor, în mîhnirea provocată de mecanica instinctului 
şi mecanica istoriei, citim mesajul eliberării omului de apăsarea unor forțe 
oarbe. Cîntarea naturii în poezia lui Eminescu traduce aspirația spre nemăr- 
sinire. 

implinirea este un ideal permanent al sufletului uman. Omul, conștient 
de mărginirea sa, a simțit întotdeauna nevoia completării și autodepășirii. 
„Dorinţele noastre —- mărturisea Goethe — sînt presentimentele posibilități- 
lor noastre, crainicii lucrurilor pe care vom fi în stare să le înfăptuim. Ceea ce 
putem și am dori să facem se înfățișează închipuirii în afară de noi și în viitor ; 
simtim dorul după acele lucruri pe care în tăcere le și posedăm. Astfel se trans- 
formă, printr-o anticipare pasionată, posibilul real într-o realitate visată.“ 
De cele mai multe ori însă orînduirile sociale trecute, prin însăși esența lor, s-au 
opus violent realizării totale a omului. Această dramă a umanității, așa cum 
s-a cristalizat și s-a manifestat în diferitele momente ale istoriei, a fost reflec- 
tată artistic în numeroase opere literare. Dezamăgirea, izvorită din conștiința 
neputinței împlinirii în societatea contemporană potrivnică, a găsit una din 
expresiile cele mai dureroase în creația romanticilor. Toţi poeții romantici, 
nemulțumiți de prezentul refractar și distrugător al idealurilor făurite în izo- 
lare de aprinsa lor imaginaţie, au aspirat neliniștiți către absolut. Acest absolut 
este de fapt visul lor proiectat în rîvnitul imperiu al desăviîrșirii. „Le mal du 
siècle —- observa odată acad. M. Ralea într-un eseu despre romantism -— cra 
neputinta de a îmbrățișa eternitatea și absolutul.' Eminescu, unul dintre cei 
mai mari poeţi romantici europeni, a redat zguduitor această foame de absolut 
si suferința neîmplinirii : 


Si cu, cu sînt copilul netericitei secte 


Cuprins de-adînea, sete a formelor perfecte. 


La naștere, zîncle i-au ursit să aspire neîntrerupt după desăvirșire : 


Liic-i dat ca totdeauna 

El să simtă-adinc într-însul 
Dorul după ce-i mai mare 
*N-astă lume trecătoare, 
După ce-i desăvârşit 

Si să-şi vadă la picioare 
Acest dor ueprețuit. 


Absolutul este întruchipat în „frumoasa tără corp“ pe care deși o vede, n-o 
poate cuceri, nefericitul stingîndu-se cu nostalgia chinuitoare în suflet. 

în lupta patriotică, Dionis, rupindu-se cu totul de prezent, o încearcă în lumea 
închipuirii. Subordonind visului legile timpului si spațiului, Dionis se încar- 
nează în călugărul Dan în epoca lui Alexandru cel Bun ȘI, împreună s 
evadează fericit în paradisul lunar. 


Bucuria n a) iubirii este tulburată însă de dorinţa de a cuprinde sim- 
burele absolutului, reprezentat prin dogma lui Dumnezeu. Într-o cli pă de 
extaz îi încolțeşte în minte fatalul gînd al identității sale cu absolutul : „Oare 
fără s-o știu nu sînt cu însumi Dumne.... Dan se prăbuşeşte în necmărginire, 
urmărit de „rîuri de fulgere“, de „popoare de tunete bătrîne“ şi deo voce 
răsunătoare greu în veșnicie: „Netericite, ce ai îndrăznit a cugeta? Norocul 
tău că n-ai pronunțat vorba întreagă |... Dionis se convinge tot mai mult 
de „neputinţa realizării viselor lui“. 

Această înfrîngere în îndrăzneala de a pătrunde absolutul nu-i distruge 
însă setea nemărginită de cunoaștere. Aprofundat tot mai pasionat în cerce- 
tare, ajutat de intuiţia și observația pătrunzătoare a geniului, poetul va căuta 
neastîmpărat să găsească rădăcinile adevărului. 

În acelaşi timp cu dorul prometeic și cu năzuința spre absolut cere implinire 
cu o putere nemărginită, dorul iubirii. Ce aragiale l-a cunoscut ca un om „veșnic 
înamorat“. Prima poezie publicată în „Familia“ la vîrsta de 16 ani era o poezie 
a dorului; ultima poezie apărută în timpul vieţii a fost o poezie de dragoste. 
Idealul crotic al poctului cra femeia plină de inițiative, purtătoarea acelor 
tainice „nu știu ce“, „nu știu cum“, cu sufletul stăpînit „de un dor fără de 
nume“ și cu inima plină de „farmecul dureros“. Pe această ființă, zămislită în 
visurile sale, o dorește cu pasiunea arzătoare a dorului său „atît de-adinc şi 
atît de sfînt / Cum nu mai e nimica în cer și pe pămînt“. Dorul lui își va afla 
liniștea numai în clipa întîlnirii dorului ci, pe care-l caută cu „setea cea eternă 
ce-o au după olaltă / Lumina de-ntunerec și marmura de daltă“. Ca şi poetul, 
ca trebuie să fie robită și pătrunsă de aceeași neastîmpărată aspirație spre 
împlinire și singurătatea codrului etern, înfiorat de glasul tinguios al buciumu- 
lui și de vraja lunii pline : lîngă izvorul de sub „teiul vechi şi sfint“ sau „Lîngă 
lacul cel albastru / Încărcat cu flori de nufăr“ „ pentru că împlinirea dorurilor 


nu se poate realiza decît numai prin refugiul împreună în codrul străvechi, 
simbol al absolutului, 


Însă dorul iubirii n-a cunoscut decît rareori fericirea împlinirii, care con- 
topește veninul suferinței și durerii cu mierea voluptății și bucuriei. „E o 
dragoste — spunea Tudor Arghezi —- de păsări albe, care străbat eternitatea 
şi se întîlnesc în zbor în dreptul unei stele.“ Demonul răzvrătit și Dionis pră- 
bușit din paradisul visului selenar își găsesc liniștea pasiunilor năvalnice și 
iubire. Ieronim și Cezara, fugind în lume, se retrag în paradisul terestru al 
insulei lui Euthanasius; Blanca se pierde în codru cu Făt-Frumos; Călin și 
fata de împărat își încunună iubirea pe tărîmul fermecat al basmului, cu o 
nuntă căreia poetul î îi asociază întreaga natură. Împlinirea rămîne însă o ul 
după care sufletul îndurerat tînjește mereu, în așteptarea momentului supren 
cînd, prin rostirea propoziției imperative faustice, va cere clipei să se oprească. 

Dorul poetului crește și se zbuciumă în inima prezentului, scrutînd îră- 
mintat viitorul şi trecutul. Sînt numai cîteva poezii în care gîndul se îndreaptă 
spre viitorul care ascunde posibilul, alinînd dorul cu speranța și neliniştin- 

du-l cu incertitudinea. Cele mai multe din cîntecele sale de dragoste sînt stră- 
bătute adînc de nostalgic : trecutul păstrează clipa norocului, mîngîind dorul 
cu amintirea şi sfîrșindu-l cu regretul. Acest trecut se îndepărtează inexorabil, 
iradiind tot mai rar şi mai slab, pînă la totala stingere, raza speranței într-o 

posibilă revenire a norocului. Viitorul se-ntunecă ; ; poetul se scufundă în trecut, 
trăiește tot mai mult cu „visul frumos“ pe care se chinuie să-l ferece în „lanțuri 
de imagini“ și se străduiește zadarnic să smulgă umbra iubitei din „valurile vre- 
mii“ ; durerea pierderii — scrie acad. Tudor Vianu —- se îndulcește în prezen- 
tul imaginației. Din când în cînd o recheamă. Chemările sale duioase rămîn 
însă fără răspuns. Iubirea devine pentru el „...un lung prilej pentru durere“ j 
Căci mii de lacrimi nu-i ajung / Şi tot mai multe cere“ . Dezamăgirea îl ajută 
să-și dea seama că visul său, ispititor al absolutului, era irealizabil și că îngerul 
adorat era în realitate o femeie comună, care i-a otrăvit sufletul și a călcat în 
picioare jurămintele. 


Era un vis misterios 
Şi blind din cale-afară, 
Si prea era de tot frumos 
De-au trebuit să piară. 


Prea mult un înger mi-ai părit 
Şi prea, puţin femeie, 

Ca fericirea ce-am avut 
Să fi putut să steie, 


Și poate că nici este loc 
Pe-i lume de mizerii 

Pentr-un atît de sfint noroc 
Străbătător durerii. 


În mod firesc ea nu s-a putut ridica la înălțimea dorului său în care se zbat, 
însetate de împliniri, dorurile mai multor șiruri de oameni : 


Căci te iubeam cu ochi păgîni 
Şi plin de suferinți 

Ce mi-i lăsară din bătrîni 
Părinții din părinți. 


Conștiinţa durabilității operei sale începe să-i însemneze gîndurile. Demn, 
îi mărturisește iubitei că dacă l-ar fi înțeles, chipul ei ar fi rămas eternizat în 


creația sa : 


Dindu-mi din ochiul tău senin 
O rază dinadins, 
În calea timpilor ce vin 


O stea s-ar fi aprins; 

Copleșit de singurătate și suferință, se izolează mindru de lumea mărginită 
în care a încercat împlinirea și-și propune să adopte față de viață filozofia 
stoică a indiferenţei. Fiindcă toate luptele pentru mai bine sînt sortite zădăr- 
niciei, poetul vrea să fie un spectator pasiv în faţa teatrului lumii, în care se 
repetă „alte măști, aceeași piesă“ și în care mișeii și nătărăii întrec pe cei, 
„cu stea în frunte“. Nepăsarea este numai o năzuinţă şi o aparenţă, pentru că 
în străfunduri se zvârcolesc dorurile zdrobite și durerile înăbușite. 

Dar sentimentul pierderii idealurilor devine tot mai ucigător și umbra 
densă îi învăluie conștiința : 


Pierdut e totu-n zarea tinereții 
Si mută-i gura dulce-a altor vremuri, 
jar timpul crește-n urma mea... mă-ntunec! 


Încet, din spuza înfrângerilor, în sufletul poetului se zămislește un singur 
dor : dorul morții. Pe portativul vieţii a rămas o notă unică. „Sufletul nemîn- 
gîiet“ se îndulcește „cu dor de moarte“ 

Fiinţa aspiră neîndurător spre neființă. Toate dezamăgirile se adună şi 
hrănesc dorul de moarte a cărui realizare va duce la integrarea în circuitul 
naturii eterne : 


Cum n-oi mai fi pribeag 
De-atunci înainte, 
M-or troieni cu drag 
Aduceri-a minte. 
Luceferi, ce răsar 
Din umbră de cetini, 
tiindu-mi prieteni, 
O să-mi zîmbească, iar. 
Va. geme de patemi 
AL mării aspru ciunt... 
Ci cu voi Hi pămînt 


In singurătiate-mi. 


Nici o neliniște și nici o groază; dimpotrivă, o dulce melancolie și senină- 
tate, sentiment complex generat de certitudinea alinării finale. Moartea 
—spunea G. Călinescu—-e gîndită ca o regresiune pe scara rcenurilor..., ca o 
revegetalizare și remineralizare“ 

Pesimismul discutat atît de mult creşte deci din durerea sfişietoare a înfrîn- 
gerii dorului de împlinire. În acest dor nemărginit —- o dominantă fundamen- 
tală a lirismului eminescian -- poetul a concentrat toate aspirațiile sale spre 
cucerirea, fericirii absolute pentru umanitate și pentru sine. Idealul fericirii, 
stimulator de acțiuni și promițător de bucurii, nu este desprins de sfera uma- 
nului și este deosebit cu totul de cel propovăduit de filozofiile pesimiste. Un 
om, în sufletul căruia clocotesc „mii de doruri“, nu este un om rupt de socie- 
tate; un om care condamnă imperfectiunile vremii sale și care-și macină ener- 
gia cerînd dreptate și adevăr, nu este un om indiferent și însingurat ; un om 
care adoră femeia „cu ochi păgîni“ nu este un misogin; un creator, care se 

străduiește prin opera lui să contribuie la îmbunătățirea, înfrumusețarea şi 
desăvîrșirea societăţii omenești, nu este un mizantrop; un om care aderă la 
toate valorile etice umane, căutînd în ele numai puritate, este un om care 
iubește cu ardoare viața. 

Pentru că în viață şi în societate a căutat poetul dezvoltarea integrală a 
personalităţii sale. Dar în calea avîntului dorului spre împlinire s-au interpus 
obstacole ridicate de o societate mărginită. Antiteza între mărginit și nemărgi- 
nii, între real și ireal, între relativ şi absolut este distrugătoare. 

Prăbuşirea dorului naște în sufletul poetului sentimentul nenorocuimt care, 
aşa cum s-a observat, este sinonim cu nefericirea. Suferinta crupe cutremură- 
tor din convingerea aspră a imposibilității împlinirii în cadrul societății con- 
temporane. Dorul de împlinire si durerea neîmplinirii devin astfel două 
coordonate principale care circumscriu întreaga gamă a vieții poetului. Epoca 
istorică cu deziluziile ei și experiența de viaţă îl împing spre concluzii sceptice, 
spre renunțarea la luptă și izolarea demnă. În acest punct are loc confluența 
cu filozofia lui $ Schopenhauer în care Eminescu a căutat, în afară de consolare, 
justificări și confirmări ale propriilor concluzii amare. Poetul s-a izolat însă 
numai de „cercul strîimt“ al societății vremii; poporul, din care a fost sorbit 
„cum soarbe soarele un nour de aur din marea de amar“ şi cu ale cărui mîhniri 
și speranţe s-a contopit i-a dat tăria morală ca să înfrunte durerea 

Din conștiința creatoare a geniului, în flăcările căreia se topesc toate fap- 
tele de cultură venite din diferite părţi, tîşnesc spre lumină valori poetice de 
o tulburătoare originalitate în care străbate, din învolburarea suferinței, 
dorul de viață. Căci un vulcan transformă totul în substanță proprie și azvîrle 
spre stele întotdeauna numai lava sa incandescentă. Luceafărul — sinteză 
genială a experienței de viață și de artă — consemnează alegoric atît suferinta 
neîmplinirii dorului iubirii, cât și mângfierea împlinirii dorului cunoașterii. 

Tulburat în liniștea sa eternă 'de dorul unei pămîntene, sufletul lui Hy pe- 
rion se aprinde de un dor uriaș. În cele două întrupări răsună dureros, pentru 
ultima dată, chemările împlinirii iubirii în lumea absolutului. Refuzat, Hype- 
rion zboară — „gînd purtat de dor“ -- prin nemărgimirea astrelor, hotărît 
să-și sacrifice veşnicia pentru „o oră de iubire“ cu „prea frumoasa fată“. Demi- 
urgul, după ce-l îndeamnă zadarnic să săvîrșească fapta de dreptate — ecouri 
îndepărtate ale năzuinţei de realizare pe planul vieții sociale ește 
și-i dizolvă pasiunea prin cezvăluirea esenței sale veșnice în contrast cu nimic- 
nicia pămîntenilor : 


Tu vrei un om să te socoți? 
Cu ci să te asumeni? 
Dar piară oamenii cu toți, 


S-ar naşte iarăşi oameni. . 


Ei doar au stele cu noroc 
Si prigoniri de soarte, 
Noi nu avem nici timp, vici loc, 


Si nu cunoaştem moarte 

cu adinci reforme sociale, opunîndu-se energic politicii dictatoriale și război- 
nice a lui Bismarck. 

Rechizitoriul poetului contra burgheziei germane, ca şi celei franceze, se 
ridică la înălțimea rechizitoriului făcut burghezici internaționale. Era o aspră 
judecată istorică pronunţată cu deosebită. vehemenţă, pentru prima oară, 
de un român. În această atmosferă de război social scapără cuvîntarea pro- 
letarului, exponent al trezirii și însuflețirii maselor. 

În cuvântarea lui se desfășoară într-o ascendență dramatică fundamentala 
şi sîngeroasa contradicție între sclav şi stăpîn, între exploataţi și exploatatori. 
În înfățișarea poetică a acestor laturi, inegale si opuse, se înalță suflul revoki- 
ționar, ce trebuia să ducă la asaltul cerului deschis. Patosul romantic contri- 
buie la zugrăvirea în culori tari, dar adevărate, clasa care apăsa $ și clasa năpăs- 
tuită. Înfățișarea inegalității și nedreptăţii de clasă ar fi rămas însă numai 
artă oratorică, fără îndemnul revoluționar la luptă. Şi atunci izbucnește 
vulcanic : 


Zdrobiti orînduiala cea crudă şi nedreaptă... 


Îndemnul revoluţionar al sfărimării unei orînduiri devine însă îndemn la 
răscoală anarhică care distruge tot în calea ei: „Statuia goală a Venerei 
antice“ sau „palate, temple ce crimele ascund“. Putem pune această „notă 
falsă“, cum o numește Gherea, pe seama lecturilor eterogene ale poetului, 
care conțin ecouri proudhoniste sau bakuniniste, nestinse încă la acea vreme 
în mișcarea muncitorească internațională. O putem pune însă și pe seama pato- 
sului său de vizionar romantic însetat de absolut. O dată cu orînduirea socială 
urma să piară o întreagă civilizaţie și cultură existentă. Locul statuilor, pala- 
telor și pînzelor „cu corpuri de ninsori“ trebuia să fie ocupat de „gigantici 
piramide“ , semnul permanenței, tăriei și frumuseţii neatinse de cariul istoriei. 
Vizionarului utopist dar și visătorului romantic datorăm imaginea sublimă 
a viitorului în slujba oamenilor! Viaţa va fi dezbrăcată de „haina de granit“ 
a suferinței, sc va petrece „fără patimi“ ca în „mitele albastre“, dispare inega- 
litatea, se topesc bolile, spaima morții este anulată, moartea însăși devine 
un „înger cu părul blond și des“, reminiscență a viziunii antice. Un asemenea 
viitor n-ar mai avea nevoie de tovărășia unor vestigii de civilizație si cultură 
cunoscute, ci de unele valori noi, abia întrezărite. 


După acest salt în vis, poetul se întoarce din nou în realitatea istorică. 
Nu-și considera construcţia terminată : fusese pusă doar temelia. 

A doua versiune, Umbre pe pînza vremii, începe să se închege după cîțiva 
ani. Existau și împărați pe lume : unul în Franţa, altul al germanilor, proaspăt 
încoronat în palatul de la Versailles. Raporturile acestora cu poporul erau 
limpezi. Împăratul nu poate fi decît „vîrful mîndru al celor ce apasă“ iar 
mărirea lui depinde de poporul asuprit. Dacă s-ar îndepărta răul din lume, 
„cauza întunecoasă“, cezarul ar cădea și el. Acest rău ce domnește în lume, 
întîlnit ȘI în poemul dramatic Mureşanu, devine pe plan social „cauza întune- 
coasă“, însăși asuprirea de clasă, care nu este un concept abstract, metafizic 
„al pesimistului integral“ Emines cu. Înlăturarea lui duce la căderea claselor 
asupritoare, a cezarului și a împăraţilor, devine o necesitate istorică și socială. 

Concretizarea acestei necesități o vede poetul în decretarea Comunei la 18 
martie 1871. Scrisă sub impresia evenimentelor din Paris, care cutremuraseră 
lumea și înspăimîntaseră burghezia internațională, versiunea Umbre pe pinza 
vremii reprezintă o continuare firească a ideii din prima versiune. 

Din toate momentele dramatice prin care a trecut Franța atunci, Eminescu 
reține numai momentul eroic al Comunei : garda națională primește lupta, 
garda națională nu predă tunurile și organizează apărarea Parisului abandonat 
de burghezia trădătoare. Eminescu sesizează importanta acestui mare act al 
poporului francez : aici se îngropa o lume și trebuia să învie alta. („Evul este 
un cadavru -- Paris al lui mormînt“.) Totodată Eminescu vedea în Co- 
mună si esența patriotismului francez, căci Comuna sintetiza fericit lupta 
pentru un nou regim social și lupta împotriva dușmanului prusac. G. Gellianu 
avea și el dreptate odată : „Pînă azi un alt poet — chiar marele Hugo — n-a 
cutezat să descrie fioroasa dramă“ L'année terrible cade în fața descripțiunii 
din „Convorbiri“. ? 

intr-adevăr, „bătrinul sublim“, cum îl numește Aragon pe Hugo, fusese 
atras de Comuna învinsă, nu de Comuna eroică. El cerea îndurare pentru cei 
care —- spunea el -— daseră foc palatului Tuileries pentru că înduraseră, 
poate, foame și frig. L'année terrible era actul de adeziune patetică a poetului 
francez la soarta celor învinși, aceiași care deschiseseră baricadele și daseră 
cnorul fiului său ucis în lupta cu prusacii. Avea și Eminescu în versiunea 
Umbre pe pânza vremii o strofă care arăta dezastrul Comunei : 


Versallia învinge! Şi flamura cea roșă 
Filfiic tremurîndă pe frînte baricade, 
De aburii de sînge ai barbarci parade 
E umedă a zilei lumină cruntă, roșă, 
Versallia învinge”. . iară Comuna cade.’ 


În versiunea definitivă Eminescu renunță la această strofă finală. Renun- 
tarea nu are numai o rațiune artistică. Putea, în definitiv, să lucreze asupra 
ci, așa cum a mai făcut și în alte împrejurări. Semnificația este mai adîncă. 
Tabloul Comunei în flăcări încheie prima parte a antitezei istorice și filo- 
zofice Împărat și proletar. El nu încheie însă istoria. O Comună înfrântă pe 
baricade ar fi rămas un fapt istoric închis, un fenomen ireversibil. O comună 
în plină luptă rămîne un capitol deschis în dezvoltarea societății. Comuna 
învinsă de burghezie și de reacţiunea prusacă nu era o Comună înfrântă pentru 
istorie; ea va “renaşte --— gîndeşte poate poetul — mai puternică, într-o altă 
etapă istorică. Interpretarea corespunde, credem, spiritului vizionar, pro- 
fetic al revoluționarului romantic, dar și spiritului materialist istoric în care 
a fost scris poemul. 

Caracterul eroic al Comunei din Paris este subliniat și de participarea 
lemeilor în „batalioanele plebei proletare“. Eminescu trebuie să fi auzit de 
luptătoarele de pe baricade care, alături de tovarășii lor se avîntaseră în 


4. Gellianu (N. Pruncu) Schițe filerare, poziile d-lui Tminescu, „Revista 
Contimporană”, an. HIL (1875), nr. 3. 
Eminescu, op. cit, p. 356. 

jureșul revolutionar: Louise Michel, Sophie Powier, Marguerite Galaga! 
şi altele; una dintre ele, Nathale Lemme ita la proces, riposta piri ale 
PRADE ȘI încredere PARIZOM că se consideră „vise în aptă, MU şi 
întrinte“. 4 Acestora Eminescu le-a acordat Ilac dle cinste în poem, desi ara la 
Curent Cu Eatomuiile celor din Versariles, case le șecotoau imeendietoane ale 
Parisului („Pelo/leuses") şi femei perdite. Versurile înohimate de poet angr 
asemenea Tuptătoare apizlează ANUME reproşa. Gherea -— de pildă — il 
învinuieşte că n-a cintat fermeia-eron, Cu VITH cetățeneșta, „cane stie a smn 
Şi a se lupta”. Criticul spunea reton şi oarecum detașat de realitete: „Oh, 
astfel de femeie nici prin gind pu i-a trecut ii Eminescu. Pe această femeie 
EEGICĂ, ideală, 6 ver cinta poeții viitorul.” ? 


construcha poemului pu se poate încheia aici, peptru Că mici istoria nu se 
opreşte. Ea se desfasoara în valuri repezi sub ochii poetului. Aspectele «i 
contradictorii, refhusiul ei se resiring 6glindite în meditaţia poetică. Apare o 
f HEIR VEHUNE pare cuprinde în Yitna parte și șeilectiale cezar. Originea 
lor e limpede. Între timp înfrineerea Comunei pe baricade devenise fapt 
împlinit. Versariiezii și prusacii stijveau sub forta umărul și a bAta 
pe EOMURATA: Republicanii învingător sustineau interesele burgheziei MORA- 
Ste ȘI reprimau în singe și deportări pe Supraviețuitorii Copie. Pe seară 
internationali clasele dominante au pornit cruntă teroare împotriva mișcării 
muncitorești și socialiste: — iati a 

„În această atmosfera de jubiare a oia oglinda poetică în carc 
apăruseră, exploziv, figura entuziastă a preietarului și Măcănile Parisului, se 
; urește. Situatia schimbată fsi găseşte purtătorul de cuvînt. Figura cezanit 


În 


ji ne-a rămas în două variante. În prima — e meditează la împărat și 
la proletar ca la două forte opuse: Contradictia este pusă pe seama păreri 
Je EATE ȘI-0 sape unul despre celălalt și anume că, în esență, omul este același. 
ie împărat, tie proletar, În urma unui proces de obieetivare, Eminescu re: 
nunta însă la această idee, amintindu-și că protestul revolutionar fusese 
exprimat de proletar. Simetria dramatică și unitatea poemului i-au impus 0 
altă soluție. În consecintă, o altă variantă îi ia locul, cea care a rămas defini- 
tiVă, unde meditaţia, pusă în ghilimele, e trecută pe seama cezarului. În 
această distributie se putea exprima mai logic, mai firege, scepticismul, 990- 
seala, încrementrea metatizieă, în contrast cH optimismul, îndrăzneala revelu: 
ționară, îndemnul la luptă și transformările radicale. Exprimind un flux și 
p reting revolutionar izverit din succesiunea ungr momente istorice, ideile 
ezarului seeptie se opun dramatie ideilor exprimate de preletarul revo- 


HHEH Tear: E TERN $ 9 o A AR 7 S A 
"unea de legătură între aceste două părți contradictorii este fixată prin 

amparate în imaginea regelui Fear eare și el refleetă la propria mărite și 
decăriere : 

Mariri peste mariri, vom urmări 

SHIRA si cabarind mereu sub lună. 
i enn Brnhat, J: Pruta şi Emil Perseu, Comuna din 1877, Bue: 1962, 
i SE. Rapregeanu Gherea, Eminese, în Critice ed. V, val. T pp 178-094. 

Făcîndu-ne mai mari peste misterul 
Din lucruri şi din oameni ca și cînd, 
Am fi în taina mare a creaţiei °, 


Se realizează astfel fluidul subteran care dă unitate poemului și sens 
ultimei părți. 

Meditatia istorică a regelui Lear îl conduce pe cezar spre scepticism cu 
privire la suișul și coborîrea oamenilor pe scara socială. Opusă gîndirii prole- 
tarului, gîndirea cezarului concepe mișcarea ca rezultat al unui impuls din- 
afară. Această mișcare fără izvor și fără scop, „zvirlire hazardată“, se petrece 
în lumea ideilor, Contradicţia din realitate există în mintea oamenilor, nu 
numai în părerile lor : laturile contrare nu ajung să se înlocuiască, nici să se 
împace una cu alta. Faptele istorice se contaminează de eternitatea elemente- 
lor din natură. Natura rămîne aceeași; în societate lucrurile rămîn așa cum 
sînt, se pietrifică. Ceea ce este numai discontinuitate este considerat ca repaus 
absolut. Aceasta-i certitudinea cezarului, pornită din îndoială. Încremenirea 
metafizică convine unei lumi care nu se vrea schimbată, unei lumi care, 
ajunsă să aibă puterea, se crede veșnică. Cezarul exprimă astfel ideologia 
acestei lumi. 

Am trecut în revistă momentele principale ale poemului pentru a arăta 
cum ele ilustr.ază unele evenimente istorice trăite de tînărul poet și cum se 
transfigurează ele poetic într-un fluid unitar izvorînd succesiv unul din- 
tr-altul. Neînţelegerea acestui lirism obiectiv eminescian a putut duce la 
diverse prezumțţii în legătură cu antiteza istorico-filozofică a poemului și cu 
privire la unitatea sa artistică. 


X 
x * 


Lăsăm vechile judecăți ale „Revistei Contimporane“, care ni se par ușu- 
ratice şi lipsite de comprehensiunea unui monument literar. Obiecțiile sale 
critice sînt cel mult pitorești. Altele, mai importante, merită o atentă exa- 
minare. 

C. Dobrogeanu Gherea vede în contradicția poemului o inconsecvență a 
lui Mihail Eminescu și anume că în poet ar sălășlui două suflete, unul opti- 
mist, iar altul pesimist, format sub influența mediului social. Gherea prețuia 
deosebit cuvîntarea proletarului în timp ce reflecţiile finale ale poemului le 
caracteriza drept o „mixtură metafizică nemţească“. ? Această segmentare 
sufletească antinomică orientează greșit cititorul spre acceptarea unei părți 
din poem și respingerea celeilalte. Înseamnă a admite că prima parte este 
poezie autentică, iar a doua parte, un compenent parazitar. O astfel de jude- 
cată critică a dus la concluzia eronată din manuale că în prima parte Emi- 
nescu exprimă păreri proprii, iar în a doua parte exprimă idei împrumutate 
metafizicii germane sau Junimii. Se decreta în felul acesta inconsecvența 
ideologică a poetului, implicit lipsa de unitate a poemului. 


6SShakespeare, Regele Lear, ed. Bibl. Teatrului Naţional, S. III (50), p. 158, 
7C Dobrogeanu-Gherea, op. cil., p. 94. 

Dacă Gherea și discipolii lui valorifică numai prima parte a poemului, 
adică, exclusiv cuvîntarea agitatorului, în schimb alții supraevaluează reflec- 
tiile cezarului care, după ei, ar da tonalitatea poeziei. Garabet Ibrăileanu 
numără Împărat și proletar între poemele pesimiste, excepție în prima fază 
de creaţie eminesciană, poezie care ar face doar concesii optimismului. 
G. Ibrăileanu conchidea : „Eminescu plecînd de la consideraţii metafizice, dar 
mai cu seamă de la concepția egoismului total și iremediabil al sufletului 
omenesc decretează pentru totdeauna mizeria iremediabilă a omului“ 8. 

Această interpretare și altele care i-au urmat ignorau și evidenţa statistică 
și anume că majoritatea textului (36 de strofe raportate la 42) din Împărat 
și proletar este miînie și îndemn la revoltă împotriva clasei dominante, imagine 
optimistă a viitorului cîștigat prin răsturnarea în foc a „statuii de tirani“. 
S-a vorbit, în schimb, pe toate tonurile de revolta lui Eminescu „În chiar 
zădărnicia ei“, de „integralul pesimist“, de „iremediabilul pesimist doctrinar“. 
De ja ignorarea primei laturi a antitezei pînă la negarea ei, în chiar intenția 
lui Eminescu, este numai un pas. 

Într-un studiu din tinerețe, Poezia lui Eminescu, Tudor Vianu întrevedea 
posibilitatea alăturării revoluționarismului la scepticism, caracteristică firilor 
romantice. Era o explicaţie în care rolul influențelor era subordonat tempera- 
mentului artistic. Interpretarea are o notă personală, pozitivă. Ea sfirșește 
însă, prin acordarea unui rol activ celei de a doua părți a antitezei. „În sfîrșit 
poema nu se termină cu un accent revoluționar — spune Tudor Vianu — 
ci cu meditaţia sceptică și quietistă menită să arate neantul tulburării pe care 
o evocase mai înainte“ 9, 

Prin urmare aici nu mai este vorba de posibilitatea alăturării a două con- 
cepții în cugetul romanticului. De fapt, una ar anula pe cealaltă. Și în cazul de 
față, prin meditaţia sceptică, Eminescu ar nega revoluționarismul, „neantul 
tulburării“ evocat în prima parte. A admite însă că Eminescu neagă pe Emi- 
nescu se ajunge tot la inconsecvența ideologică. a poetului, la contradicția de 
neînțeles dintre cele două părți ale antitezei. G. Călinescu este mai 
aproape de adevăr atunci cînd constată că „Eminescu exprimă în chip obiec- 
tiv opiniile proletarului și ale împăratului“ 10. Această pătrunzătoare obser- 
vație este însă repede corectată de concluzia că Eminescu ar lăsa să se înțe- 
leagă „îndreptățirea relativă a fiecărei clase“, „încheierea vanității lumii“ 
sau „armonia. dintre clase“ 11. Ideile cezarului sînt deci considerate drept 
intenţii, concluzii ale lui Eminescu pentru întregul poem. Aserţiunea nu 
rezistă, însă. Deducţii exact contrare pentru întregul poem s-ar putea scoate 
din ideile proletarului : antagonismul dintre clase, rolul istoric al proletarului, 
viitorul de aur al omenirii etc. 

După cum am văzut, însă, nici cezarul însuși nu vorbește de armonia de 
clasă. Cezarul este un metafizician de tip deosebit, admite contradicția dintre 
clase, dar afirmă încetarea luptei. Clasele rămîn împietrite; le surprinde 
moartea care este eternă, viața fiind numai un vis al ei (cf. Schopenhauer). 


8 G, Ibrăileanu 
(1930), p. 57. 

T. Vianu, Poezia lui Eminescu ed. Cartea Rominească, p. 20. 

10, 1 G. Călinescu, Opera lui Mihai Eminescu Vol. 5, pp. 210—211. 


, „Postumele“ Iui Eminescu în Scriitori și curente, laşi, ed. a Il-a 

Încercarea de a detecta, forțat și unilateral, concluziile poetului din ideile 
cezarului sau ale proletarului nu explică contradicția dintre împărat și prole- 
tar, antiteză, la vremea ei, nerezolvată în istorie, pe nici un punct al globului. 


Ec 


* + 


În opoziţie cu interpretarea tradițională, din demonstrarea. corespondenţei 
dintre momentele poemului Împărat și proletar şi realitatea istorică în desfășu- 
rare, precum și din trecerea în revistă a criticilor amintite, se pot trage con- 
cluzii de un tip deosebit. Rezultă că poezia Împărat și proletar este construită 
pe două eșaloane mari, pe două planuri contrarii : unul, în care se arată încre- 
derea în transformarea societății capitaliste în societatea socialistă, iar altul 
în care se arată îndoiala în schimbarea acestei lumi. Poziţia proletarului este 
optimistă, iar a cezarului, pesimistă. Nu putem considera poema nici pesi- 
mistă cu concesii optimiste și nici optimistă cu concesii pesimiste. Sînt două 
atitudini fată de viață pornite din două aspecte contradictorii ale realităţii 
obiective filtrate prin două concepții filozofice net antagoniste. 

Considerăm cel puţin nejustificată de text interpretarea care extrage con- 
cepția poetică. în care a fost scris Împărat și proletar din ideile cezarului. Cu 
atit mai nejustificată pare interpretarea care conclude că Eminescu, prin 
gîndirea metafizică a cezarului, urmărește să reducă la neant revoluționaris- 
mul înfățișat în prima parte. Tot așa de bine s-ar putea pune ipoteza că Emi- 
nescu prin violenta atitudine a proletarului reduce la neant scepticismul din 
a doua parte. 

Faptul că reflecțiile sceptice sînt așezate la sfîrșitul poemului nu repre- 
zintă o concluzie filozofică și cu atît mai puțin una politică sau socială a poe- 
tului. Locul lor se explică prin succesiunea istorică a evenimentelor reflectate 
în. mod obiectiv în poem. Este de neînchipuit un Eminescu care să nege pe 
Eminescu. Poetul înfățișează aici două tabere în luptă, într-un anumit mo- 
ment istoric. Faptul că Eminescu nu se declară de partea uneia sau alteia 
dintre tabere ne face să credem că el nu consideră lupta închisă. Momentul 
istoric este numai o discontinuitate în lupta contrariilor, nu un repaus absolut. 
Cei doi inamici istorici se privesc în față, iar în taberele lor se ascut arme noi, 
mai periculoase. Revoluționarismul este înfrînt, dar va mai învinge, scepti- 
cismul este învingător, dar va mai fi înfrînt. Punînd față în față pe reprezen- 
tantul proletariatului și pe reprezentantul claselor dominante, expunînd 
ideile revoluționare ale proletarului și ideile sceptice ale cezarului, Eminescu 
exprimă în mod obiectiv opoziția ireductibilă dintre cele două clase, contra- 
dicția de neîmpăcat dintre ideologia proletariatului și ideologia burgheziei. 

Elaborarea succesivă a versiunilor, oglindind de fiecare dată momentul 
social-istoric respectiv ne dezvăluie metoda de creație a lui Eminescu în acest 
poem. Poetul ne apare cu urechea mereu atentă la glasul actualității. Reali- 
tatea timpului său sună continuu în poem. Aceasta îl face să vibreze entuziast, 
furtunos sau reflexiv, meditativ. Imaginaţia și gîndirea lui prelucrează liric 
ca un poet și reflexiv ca un filozof tot ceea ce primește de la realitate. Exage- 
rarea imaginației și combinaţiile logice ale gîndirii sale se topesc într-un 
extraordinar simț al adevărului vieții, în varietatea, complexitatea, dar și în 
logica lui. 

Poezia lui Eminescu este însuși adevărul. Creaţia conține tonusul obiectiv 
al realității ce o exprimă, dar și rodirea subiectivă a creatorului. Într-o uni- 
tate și o logică activă ele exprimă consecvența imaginației și coerenţa gîndirii. 
lată de ce nu considerăm juste părerile după care Eminescu ar fi un inconsec- 
vent, iar gîndirea sa contradictorie. Nu putem concepe un Eminescu adevărat 
cînd expune ideile proletarului și unul falsificat, influențat de mediul social, 
cînd expune ideile cezarului, cum susține Gherea, un Eminescu cu idei pro- 
prii cînd este cîntăreț al Comunei și cu idei improprii, influențat de filozofia 
idealistă și Junimea cînd expune ideile cezarului, cum susține I. Vitner. În 
Împărat şi proletar Eminescu este un filozof al istoriei. El meditează asupra 
a două aspecte obiective contrarii ale epocii în care trăia. O serie de fenomene 
istorice stau la baza lor. Sinteza lor îi dă certitudinea că se înfruntă două 
lumi, se contrazic două ideologii : pe de o parte ideologia proletară, de alta, 
ideologia burgheză. De o parte materialismul, pe de alta idealismul. Din 
aceste contrarii în luptă, în momentul publicării poemului, dominantă era 
burghezia. Ea își consolidase forțele în urma victoriei repurtate împotriva 
Comunei, sprijinită în ascensiunea și organizarea ei de resturile feudale și 
grupările monarhiste cu care se coalizase. Filozofia idealistă l-a ajutat pe 
Eminescu să contureze ideologia acestei clase, vremelnic puternică. Filozofia 
marxistă l-a ajutat să schițeze ideologia proletariatului, clasă care-și cerea 
dreptul la viață. Fără cunoștințe filozofice n-ar fi putut înfățișa acești doi 
poli opuși ai societății. 

Împărat şi proletar ni se pare expresia poetică a acestei splendide unități 
a două contrarii. Poetul a intuit necesitatea de a nu exprima o latură fără 
alta. Ar fi impietat asupra adevărului vieții. Acest adevăr capătă proporția 
de tragică încleștare. Imaginaţia romanticului se aprinde într-o viziune dra- 
matică. Conflictul creat și personajele cu misiunea lor istorică nu-și găseau 
locul și forma. de exprimare decît în genul dramei sau al poemului dramatic 
în versuri. Viziunea dramatică era frecventă în această epocă în creația poetică 
a lui Eminescu, epocă în general optimistă, cum spune Ibrăileanu. Acum 
schițează el și poemul dramatic într-un act Mureșanu, un poein în genul iui 
Faust, cum spunea el însuși. Aici și acum, cînd nu este „rănit de îndoială“, 
cum spune tot el însuși, găsim și una din ideile principale care amintește 
îndemnul la revoltă din cuvîntarea proletarului : 


Și mai credeți în bine, în basme de copii! 
O! ridicați în suflet gigantici vijelii 

Și sfărimați c-o mîndri strigare triumfală 
Ordinea cea nedreaptă, şireată, infernală. 


I. Vitner sesizează aspectul dramatic din Împărat și proletar, în care 
„dialogul este înlocuit prin monolog“, explicînd fenomenul prin faptul că 
poemul a fost scris în diferite etape. Credem însă că aceasta este concepţia 
primă și ultimă a poemului. Un conflict de asemenea proporții, cu personaje 
puternic reliefate, nu este decît osatura unei drame în versuri. Proletarul și 
cezarul sînt adevărate personaje dramatice care evoluează pe scenă și își expun 
ideile în genul tiradei, ca în tragedia antică. Tablourile, adevărate indicații de 
regie pentru un dramaturg, devin plastice și vibrante dezbateri pentru poet. 

Poet şi dramaturg, Eminescu construiește personaje și situații potrivnice, 
legate printr-un plan al său care se cheamă concepție, atitudine față de viaţă, 
față de propria creaţie. 

Tată un motiv în plus pentru care nu căutăm atitudinea poetului în cutare 
tablou sau cutare monolog, ci în șuvoiul nevăzut care leagă gînduri și senti- 
mente puse în acțiune și care se desfășoară obiectiv în fața ochilor noștri. 
Antinomia fundamentală din poem nu se datorește inconsecvenței eminesci- 
ene, ci unsi largi viziuni filozofice asupra lumii, asupra societății privită. în 
dezvoltarea sa din două puncte de vedere diferite. Văzută astfel, poema nu ne 
mai impune rezerve asupra unității sale de concepţie și expresie poetică. Ea 
apare închegată, consecventă, unitară. Monologul cezarului nu este o excepție 
în viziunea unitară a poemului, ci o parte necesară a construcției. Aci, în uni- 
tatea acestor contrarii se cristalizează unitatea poemului. Ea este chiar con- 
cepția poetului tînăr asupra dezvoltării societății. În momentul istoric în care 
el manifesta această credință, de o parte și de alta baricadele erau tari. Revo- 
luțiile izbucneau și se potoleau. În repetarea lor nu erau însă aceleași. Clasa 
oprimată acumula experiență de luptă, iar clasa dominantă era tot mai zdrun- 
cinată în puterea ci. 

Eminescu sesizează numai contradicția fundamentală dintre asupriți și 
asupritori, generată de fenomenele istorice. Faptul că nu precizează de partea 
cui va fi izbînda ne face să credem că prevedea o mare desfășurare în timp a 
acestei contradicții. Nu profetizează : lasă istoria să-și spună cuvîntul. 

El însuși nu și-l putea spune pentru că în epoca respectivă nu găsise încă 
răspuns la întrebările fundamentale ale filozofiei. 

El era chinuit de problemele ridicate de filozofia materialistă și cea idea- 
listă, privind raportul dintre materie și gîndire, dintre existenţă și conștiință. 
Contradicţiile din lumea materială și spirituală se suprapuneau dramatic în 
conștiința lui. Lupta din viața socială se identifica cu cea dintre sistemele 
filozofice pe care le cunoscuse. 

Simpatia pentru lupta „plebei proletare“, manifestată de Eminescu în 
tinerete și spre sfîrșitul vieții, n-a putut fi transformată în convingerea victo- 
ried istorice ce va fi repurtată de proletariat și ideologia lui. 

Împărat şi proletar rămîne, însă, expresia poetică strălucită a unei contra- 
dicţii pe plan politic, social și filozofic caracteristică veacului său, a cărei 
soluție n-a prevăzut-o poetul. Noi o vedem însă rezolvîndu-se sub torța tim- 
pului nostru. 


LIMBĂ ŞI STIL 


O NOUĂ ÎNCERCARE DE EXEGEZĂ EMINESCIANĂ: „MELANCOLIE“ 


pooR L. GÂLDI (Budapesta) 


Reluînd, din punct de vedere stilistic, o temă care, în timpul din urmă, 
a fost expusă cu atîta măiestrie de către A. Guillermou 2, aș dori să fac o 
deosebire precisă între cele două faze ale plăsmuirii : pe de o parte, trebuie 
să examinăm un lung fragment din drama în versuri Mira?, pe de alta, avem de 
analizat patru variante ale unei elegit, care numai după o lungă perioadă de 
şovăire a primit titlul său definitiv 3. Analiza noastră se referă deci la două 
genuri literare cu totul diferite, iar fiecare din acestea avea, între 1868 și 
1876 (data fragmentului dramatic — anul publicării), alte antecedente isto- 
rice, Aceste antecedente, adică aceste tradiţii au înrîurit adînc și chiar au deter- 
minat atitudinile succesive ale poetului pe planul dublu al compoziției și al 
plăsmuirii stilistice : față de tiradele mai ample, mai patetice ale variantei 
dramatice, varianta lirică — mai precis: elegiacă — cere poetului un grad 
mai înalt al tensiunii și al conciziei. Mulțumită unui lung și complicat proces 
al maturității s-a obținut în sfîrșit un text poetic în legătură cu care sîntem 
indreptățiți să apreciem îndeosebi acea particularitate a stilului pe care 
cunoscutul psiholog și istoric literar elvețian Henri Morier o numește „densi- 
tate“, „la densité du style“ 4, 

I 


Precum se ştie fragmentul dramatic este o încercare relativ veche; el 
datează încă din anii cînd Eminescu avea legături personale cu teatrul. Pînă 
la anii 1868-—1869, data probabilă a plăsmuirii fragmentului dramatic în 
chestiune — Hamlet, n-a fost încă prezentată pe o scenă română, dar tra- 
ducerea lui D.P. Economu, apărută pentru prima dată în Bucureşti, în 1855 
a mai avut alte două ediţii, în 1857 și 1859, ceea ce, după părerea lui P. Grimm 
„dovedește că a fost mult citită“ 5. Tot despre Hamlet e vorba și în tratatul 


1 În monografia La genèse intérieure des poésies d'Eminescu, Paris, 1963, p. 106—-112. 

2 Cf. Opere, ed. Perpessicius, vol. I, pp. 369—376. 

3 Prima, variantă a elegiei (ms. 2259, 244) e intitulată Ţristeţă ; varianta următoare afară 
“le textul trimis „Convorbirilor Literare“ care, după toate probabilitățile, nu s-a păstrat n-are 
nici un titlu. În privința acestor variante am adoptat ordinea cronologică propusă de Perpe- 
ssicius (Opere, vol. I, p. 377). 

4 Cf. La psychologie des styles, Geneva, f.d. (1959), p. 145 (despre Lamartine) : „L'unité 
sest plus le vers, mais la strophe, le poème. De la une densité de pensée relativement faible“ 

5 Cf., articolul Traduceri din literatura engleză. 

Dacoromania IIJ, p. 327. 0 traducere anterioară, rămasă în ms. se datorește lui I. Barac 
{1845}. 

de artă dramatică al lui H. Theodor Rătscher (Drie Kunst der dramatischen 
Darstellung, Berlin, 1841), tradus în parte, la cerearea lui Pascaly, de către 
Eminescu (Art(e)a represintațiunei, representărei dramatice, ms. 2254): 
„Capul lui Hamlet, citim în acest prețios, dar încă indedit document al «anilor 
de pribeag», trebuie să arate o structură deși nobilă, însă sobră prin acea 
neîntreruptă gîndire asupra sa și contradicțiunea cea adînc simțită dintre 
natura lui și dilineațiunea [sic!] lui — din trăsurile [= trăsăturile] trebuie 
să privească un chin ce-l consumă“ (p. 424). Cu Ştefan, eroul dramei Mira, 
apare pe scenă nu un erou romantic convențional, împrumutat din teatrul lui 
Victor Hugo și al urmașilor săi, ci mai mult un fel de Hamlet român. Sub 
masca acestui prinţ deznădăjduit regăsim fața chinuită de îndoieli și de gro- 
zave experienţe a poetului însuși ; e ușor să arătăm ce fel de amănunte auto- 
biografice se relevează prin cuvintele acestui protagonist 6. Să relevăm deci 
cel puţin trei pasaje care pînă acum n-au fost examinate în proporție cu impor- 
tanța lor. 

lată primul pasaj pe care trebuie să-l menționăm ca sîmburele sau prima 
expresie a unei lungi evoluții ulterioare a ideilor. Hamletul nostru românesc 
deși s-a închegat din experiența unui tînăr de 18 ani își pune întrebarea: 
„Au n-ai timp să mai fluturi? În cupă nu e vin | în lumea asta albă nu e 
destul senin / Să zugrăvești cu dînsul v-o cîțiva ani de viață / V-o cîţiva ani 
de-amoruri smălțaţi cu dimineaţă / Şi cîntec? Taci corp veșted (sic!) |! Ani 
sunt, dar nu-i putere : Şi, cum risipitorul aurește cu avere A uliței uscate 
piatră seacă măruntă/ Ms i-am cheltuit viata şi fac cu moartea nuntă“ (v. 26—33). 
Cine n-ar recunoaște în aceste versuri nu numai o vagă licărire a unor versuri 
într-adevăr macabre din „Strigoii“, ci ṣi motivul nunții mistice din Miorița 
care, după pierderea iubitei din Ipotești, trebuie să fi trezit un ecou profund 
în sufletul lui Eminescu? 7 Pentru a întelege mai precis funcțiunea expresivă 
a acestor reminiscențe mioritice trebuie să pătrundem mai bine în labirintul 
de idei al monologului și să ne oprim la următoarele versuri: „Cum m-am 
pierdut, o, Doamne! Din junele de foc / Pe care lumea largă nu-l încăpea 
în loc / Ce-și arunca în stele, în cer, în nor, în lună / Dorința lui regală, visarea 
lui nebună / Azi vezi o umbră pală — un om fără putere / Ce de la moarte- 
avară un an, o zi mai cere. / Din mări cu munti de viață sunt aruncat pe vad / 
Din ceruri de lumină m-am coborit în iad | Unde alerg cu spaimă, nebun, bolnav, 


6 Tocmai din această cauză. n-am putea admite fără unele serioase rezerve părerea d-lui 
Guillermou despre fragmentul dramatic 

„Le monologue de Stefan dans Mira e! son entretien avec Maio dibordaieni d'un lyrisme 
verbeux. Le commentaire des symboles etait amplemeni développé : le texte ne laissait plus rien 
« deviner au delà» et le confidence prenait l'allure pénible et monotone d'une série de comparat- 
sons lourdement expliquées“ (op. cit. p. 107). Se înțelege de la sine că unei ciorne la care 
poetul însuşi a renunțat nu i s-ar putea cere perfecțiunea textului definitiv : totuși afară 
de valoarea sa documentară, fragmentul din Mira merită a îi examinat şi din punctul de 
vedere al particularităţilor stilistice pe care le prezintă. 

? Despre motivul final al Miorifei care este doar un element secundar — și nu obligatoriu ! 
în structura baiadei v. reflecțiile lui A. Fochi, Baza etnografică a imaginii nupliale din 
Miorița, în volumul Miorița. Tipologie, circulaţie, geneză, texte. București, f.d. (1964), pp. 
491—530. Despre elementele mioritice care se ascund, din punctul de vedere al genezei, 
şi în elegia Mai am un singur dor v. L. G åld i, Stilul poetic al lui M. Eminescu, București 
1964, pp. 409—410. Chiar şi epitetul veșied, aplicat la eroul dramatic sam liric, identificabil cn 
poetul însuși, va reveni în ciornele ultimei elegii. 

tăcut | Cu fruntea înfierată ca îngerul căzut“ (vv. 44-53). Poetul se consideră 
deci un înger căzut după o formulă bine cunoscută a romantismului european 
(Keats, Lermontov, Vigny); totodată el tinde să depășească limitele evocării 
romantice, declarîndu- -se „nebun, Bolnav, tăcut, / Cu fruntea înfierată...“ 
Dacă ținem seama de prima strofă a odei satirice Junii corupti unde acești 
tineri decăzuţi sînt asemănaţi „cu vita ce se-nfiară | Cu fierul ars în foc“, 
ne apropiem poate de sensul ascuns al acestui stigmat, care fără o atare inter- 
pretare realistă ar rămîne mai mult sau mai puţin enigmatic. În orice caz, 
această nouă incarnaţie a lui Hamlet se închipuie în preajma unei prăpăstii 
îngrozitoare ; unele pasaje par a prelucra chiar la ultimul vers al sonetului 
Trecul-au anit, adică la strigătul „Mă-ntunec...“, sau la concluzia, tot atît de 
disperată, a Scrisorii IV. Sub acest raport pasajul cel mai impresionant e 
cuprins în versurile 40—43 care se termină cu un ecou direct al întrebării 
hamletiene : „ Să nu privesc în lume un ochi fără lumină, | Un osîndit ce-l 
duce la moarte fără vină, / O liră fără sunet, un aer în mormînt, / Un vînt 
ce se întreabă: Eu sunt sau nu sunt?“. E de remarcat în treacăt că pe la 
1868 nici un alt poet român nu ș-ar fi dorit „un ochi fără lumină“ și nici nu 
s-ar fi identificat, nici chiar în mod metaforic, cu „o liră fără sunet“ sau cu 
„un vînt (!) ce se întreabă...“ Aceste expresii, prin prospețimea lor, evocă 
perfect un fel de „beau desorde“ care, neavînd nimic de-a face cu patosul 
dramei romantice franceze, arată unele afinități neîndoelnice, în ciuda balan- 
sării de inspirație franceză a alexandrinului, cu dicțiunea shakespeareană. 
Cum se motivează însă această gravă depresiune, această amplă revelare 
a unei stări sufletești melancolice, în sensul etimologic al cuvîntului? De ce 
poetul aplică la sine fel de fel de imagini și metafore atît de sumbre, de ce 
declară în mod atît de hotărît: „În inima mea stearpă nimic nu mai e viu“ 
(v. 55). Pentru a răspunde la această întrebare, trebuie să trecem la analiza 
convorbirii lui Ştefan cu Maio care, în ciuda replicii scurte, nu este, drept 
vorbind, decît o prelungire a aceluiași monolog extatic. După părerea lui 
A, Guillermou, „puis, changeant brusquement de ton, Ștefan décrit le cimetière 
endormi, peuplé d'oiseaux de malheur“ $, în loc de a vorbi despre o tranziție 
bruscă ar fi mai prudent să vorbim despre o mărturisire cam neașteptată : 
deodată Hamletul nostru, fără a încerca să respecte o anumită ordine a expu- 
nerii, revelează ceea ce îl chinuiește mai mult, fiind motivul principal al dis- 
perării sale. Din acest moment masca și costumul „prințului“ tind să dispară 
pentru a-și ceda locul unui amant nenorocit care își văzuse iubita întinsă pe 
catafalcul unei biserici sărăcăcioase. E posibil că Eminescu nu asistase perso- 
nal la înrnormîntarea iubitei anonime, totuși, cunoscînd bine ritul bisericii 
ortodoxe, putuse să-și închipuie și „din străinătate“ întreaga atmosferă a 
acestei scene tragice ale cărei ecouri le recunoaștem și la începutul poemului 
Strigoii : „De ploaie și de vînturi s-au șters fețele sfinte / Cari de sfinți și 
îngeri din ceriu ni-aduc aminte / Şi cînd deschizi altarul și pe masă-n ruină / 
Vezi palidă şi moartă întinsă o vergină...“ (vv.106—109). Sub impresia acestei 
viziuni „părul stă codru pe fruntea ta zburlită (v. 110); totuși se deşteaptă 
și dorul de a găsi un fel de „autoconsolare“ „Gîndirea-ţi tulburată soarele-n 
noapte chiamă“ v. 113),0 ieșire din acest impas de ordin sentimental. În acest 


Sa 


8 Op. cit., p. 108. 

moment, drept mîngiiere, „în creezi se-nsenină / Un vis absurd dar dulce“, și 
se improvizează sau, mai bine zis, se reevocă mitul cunoscut, între altele, din 
Steluţa lui Alecsandri. La Eminescu chiar și această metaforă convențională 
ia caracterul unei halucinaţii, ceea ce explică, măcar în parte, unele „îndrăz- 
neli“ stilistice, de exemplu următoarea personificație : „moarta nebunie j 
(Rîde cu kohot palid) înfige ochii lucii în mintea ta pustie...“ (vv. 120—121). 
După această frază abia schițată urmează șase versuri mai bine închegate pe 
care le găsim doar în ms. 2254: „Și ţie ţi se pare în noaptea-ți sufletească j 
Că vergina se scoală mai veselă, cerească / Se-nchină ling-altarul ce doarme 
în ruină. / Şi bolta veche creapă... din cer o stea senină | Priveşte și atinge 
cu raza ei de nea / Pe vergina-nviată ce plinge cătră ea...“ (vv. 122—127). 

Acest cult astral— care nu se transformă încă într-un fel de cult selenar 
— ocupă un loc de frunte și în restul monologului, întrerupt din cînd în cînd 
de strigătele speriate ale lui Maio (cf., de ex., v. 127): „Mţărial-ta! ce-ţi este? 
ce ai?...). Avalanșa de imagini care decurge din această concepție e aproape 
neanalizabilă ; totuși, unele motive, simple și mișcătoare, sînt de reținut. Înainte 
de toate e de notat interpretarea alegorică a „bisericii“ : „Bisericuța sîntă/ În 
care nu preoţii ci vînt și cobe cîntă / E sufletu-mi (vv. 134—136). Icoanele 
altădată care semănau cu niște „visuri mîndre“ (v. 138) „acuma stau stinsc și 
urîte | Coprind încă ca mumii iconostasul lor“ (vv. 141—142, iar „Vergina care 
moartă stă-ntinsă în tăcere / E-amorul ce îl simt eu...“ (vv. 147—148). Alegori- 
zarea merge mai departe : totuși deodată apare, în mijlocul acestor fraze destui 
de incoerente, cuvîntul odor, adică același termen evocator care se aplicase 
odinioară, într-un text strîns legat de meditaţia Din străinătate, la un pur de 
ador (cf. subms. Marta : Aș vrea să am coliba de trestii, mitutică- / În ea un 
pat de scînduri; pe el un put de-odor | Să doarmă... ; cf. Gâldi, op. cit., p. 29). 
În textul nostru citim următoarele: „E tristul meu amor / Ce stins îl păstrez 
încă în inim’ un odor | Deși-ngheţat și palid dar totuși mai mîngîie / Inima 
mea cea moartă... (vv. 148—151). Imediat după aceea se observă o reîntoarcere 

„categorică și chiar încăpățînată la cultul stelar ca singurul izvor de mîngiier. : 
„cîteodată-nvie / Un gind lunatec, palid, nebun, dar de lumină|Ce inima mea 
stinsă în noapte-i o-nsenină / Şi-atunci arunc'amoru-mi giuliul ce-l înfășoară, / 
Prin bolta spartă s-uită la steaua care zboară / Pe cerul lumei moarte. Stea... 
aurea speranță...“ (vv. 151-—156). N-am fi prea departe de adevăr dacă ari 
afirma că avem de-a face cu un fel de idee fixă pe care o cunoaștem bine și 
din alte texte, bunăoară din schița Toma Nour în gheturile siberiene : „Poesis : 
Și vîntul urlă mai amar, și valurile se scutură mai înfricoșate, și stîncile rig 
și şuieră — numai eu stau cu ochii țintiți, asemenea unei statui, la acea stea polară, 
la acea faţă de sîntă. Aș fi vrut să mă prefac și eu într-o stîncă de gheață, sł 
privesc etern răsăritul stelei polare“ (ed. Eugen Simion și Flora Șuteu, p. 193). 
Evident că în acest pasaj anumite imagini extrem de semnificative ca statuta 
si stînca de gheață retrimit direct la ideea fixă pe care o găsim și în monologul 
lui Ştefan. 

Mai e de amintit că pentru Eminescu, care în vremea cînd lucra la elegia 
Mortua est!, a trecut printr-o adevărată criză în materie de religie, noul mit 
creat de o „patimă atee“ (v. 219) era o adîncă necesitate sufletească. Pentru 
acest „bătrin de tînăr“ (v. 1670, care și în „Domă“, adică în catedrala 
Sf. Ștefan din Viena, se considera ca „un suflet apostat“, ca „un demon ce 

turbează“, cf. Gáldi, op. ci., pp. 79—80), mitul stelar constituia desigur un 
izvor de mîngîiere; n-am putea atribui oare lui Eminescu, însuși cuvintele 
pe care le pune el în gura lui Maio : „icoana-i dureroasă / E pentru mine sîntă... 
O dulce rugăciune / Etern șoptește-n sînu-mi cuvintele ei bune“ (vv. 247—249). 
Un pas—și ajungem la ultima strofă din Atit de fragedă... „Ş-o să-mi răsai 
ca o icoană / A pururi verginei Marii...“ 

Iată, în cîteva cuvinte, sîmburele monologului dramatic care fără îndoială, 
servește de peristil la cristalizarea unci elegii despre melancolie, adică despre 
o stare sufletească proprie atîtor poeți romantici. 


| II 


Înainte de a arăta în ce măsură Eminescu a introdus o concepție mai 
modernă în genul tradițional al elegiei — și îndeosebi în seria internațională. 
a elegiilor despre melancolie — trebuie să aruncăm o privire asupra antece- 
dentelor istorice ale acestui gen; cu alte cuvinte, e necesar să examinăm pe 
scurt măcar cîteva alte elegii despre același subiect. 

Iată înainte de toate o poezie de Schiller din 1781, Melancholie an Laura, 
pe care Eminescu ca mare admirator al poetului german nu putea să n-o 
cunoască. În ediția lui H. Bellermann (Leipzig-Wien, Meyers Klassiker- 
Ausgaben) această elegie este însoțită de următoarea notiță explicativă : 
„Melancholie ist die Lebensaujffassung, die das Irdische nur unter dem Gesichts- 
punkte des Vergănglichen, dem Tode unterworfenen fasst und demgemăss eine 
tiefe Trauer über das sichere Ende alles irdisch Schönen und Grossen empfindet“ 
(I, p. 45). Evident că această dublă definitie despre melancolie — considerată 
nu numai ca o dispoziție afectivă dar și ca o concepție generală de viață („Le- 
bensauffassung“) — poate fi aplicată fără dificultate și la cazul lui Eminescu ; 
nu se oglindește oare o concepție melancolică, o atmosferă de decădere fizică 
tocmai în elegia Melancolie? Totuși, în ce privește amănuntele, există o pro- 
fundă deosebire între atitudinea lui Schiller și accea a lui Eminescu. Elegia 
germană e concepută după același plan ca și vestita poezie a lui Baudelaire, 
La charogne 9; în amîndouă cazurile poetul vorbește iubitei despre inevitabila 
dispariție a tot ce e frumos pe pămînt 10. La Eminescu, dimpotrivă, iubita e 
ridicată pe un piedestal astral, și chiar selenar, iar nenorocitul amant rămas 
pe pămînt își analizează starea sufletească cu ajutorul unei puternice alegorii. 1? 

Ca al doilea exemplu al temei „melancolie“ să amintim una din cele mai 
cunoscute ode de J. Keats,1? Ode on Melancholy (1819); ea se compune numai 


2 Despre izvoarele şi modelele posibile ale elegiei La charogne, de Ja Eclesiastul pină, 
ia Theophile Gautier, ed. Les fleurs du mal, Jacques Crepet— Georges Blin, 
Paris, f.d. (1942), pp. 346—350. În această ediţie Schiller nu e menţionat, dar să nu uităm 
că e vorba, în ultima analiză, de un loc comun al retoricii creștine (v. de ex. la Bour- 
daloue : „Voyez, femme mondaine, venez. .. Voyez ces yeux éteints, ce visage hideux qui jatt 
horreur“, citat de Crepet-Blin, p. 346). 

10 Iată cîteva rînduri din acest text care şi-a păstrat sugestivitatea pînă în zilele noastre : 
„Weh! entblättert seh’? ich deine Rosen liegen | Bleich erstorben deinen süssen Mund] Deiner 
Wangen wallendens Rund | Werden rauhe Winterstürme pflügen“. 

1ł Aceeași antiteză se regăseşte și în ultimele versuri. 

12 Despre expresivitatea fonetică a textelor poetice de J. Keats, v. excelentul studiu al lui 
Walter Lackson Bate, The stylistic development of Keats, London, î.d. (1958). 
Despre Ode on Melancholy, pp. 133—140. 

din trei stante, dar aceste strofe au o reputaţie deosebită în întreaga lirică en- 
gleză. Regăsim și la Keats același caracter dublu al melancoliei pe care l-am 
văzut la Schiller; pe de o parte avem de-a face cu un fel de „Stimmung“ („But 
when the melancholy fit shall fall | Sudden from heaven like a weeping cloud“), 
pe de altă parte, însă, melancolia implică și unele consideraţii filozofice despre 
„marea tăcere“ („Beauty that must die...“). Din aceste două fire se ţese nu nu- 
mai o dispoziţie poetică particulară {„Ay, în the very temple of Delight | Veil'd 
Melancholy has her sovran shine“), ci și un protest energic împotriva dispariției 
fatale a frumuseții : „No, no, go not to Lethe, neither twist | Wolf's bane, tight- 
rooted, for its poisonous wine; Nor suffer thy pale forehead to be kiss'd | By 
night-shade, ruby grape of Proserpine“. Nu știm dacă — cel puţin în traducere 
germană—Eminescu cunoştea oda lui Keats: în orice caz expresivitatea delicată 
a acestui text atît de sonor arată unele afinități neîndoielnice cu acele efecte 
„în surdină“ pe care le cunoaștem de exemplu din elegia O, mamă... 

A treia fază a evoluției temei „melancolie“ ne duce deja în Moldova, 
precum se poate ghici, trebuje să facem cîteva observații asupra celei mai 
frumoase poezii lirice ce a scris Costache Negruzzi. Poemul Melancolie, 
căruia G. Bogdan - Duică i-a consacrat o analiză memorabilă 1%, datează din 
anul 1838, ceea ce explică de ce a devenit un adevărat depozit sau rezervor 
al temelor romantice cele mai felurite. Pentru Negruzzi chiar, cu o jumătate 
de secol după Schiller, melancolia e încă „o tînără simtire / Ce-n singură- 
tate numai își are locașul său“. După părerea poetului, „nu puține [plăceri] 
are... dulcea melancolie; |] ṣş-un om simțitor alege / decît agere clătiri / Pe 
ale melancoliei liniştitele uimiri“. Descrierea naturii ocupă la Negruzzi un loc 
deosebit de important; totul e însă „filtrat“ prin sensibilitatea acută a unui 
melancolic. Din acest punct de vedere sînt de reținut mai ales acele versuri în 
care găsim chiar și o serie de aliterații labiale, înrudite cu anumite efecte de 
lirică eminesciană. 1 

„Muritorul melancolic văzînd natura murind j La al său iubit prieten 
departe de el, gîndind, / Afl-o crudă mulțumire în a firei dezbrăcare...“ Din 
punct de vedere tematic sînt de remarcat evocarea unor ruini, unei „vechi 
mînăstiri“ și, îndeosebi, următoarele versuri : „Unde sunt? Unde mă aflu? — 
Lîngă-un jalnic ținterim ! / Ce cucernică privire! Ce icoană-navuțită! Cite 
gînduri mîngfioase pentru-o inimă rănită! / Însă aci nu se vede nici un falnic 
mauzoleu, / Care să înveșnicească pomenirea vrunui rău; / Nu, nici marmură, 
nici aur, nici aramă se zărește / Pe-a săracilor morminte numai iarba verde 
crește“. 15 

Se înţelege de la sine că exemplele pe care le-am enumerat nu micșorează 
de loc originalitatea poeziei lui Eminescu; dimpotrivă, după această scurtă 
privire asupra istoriei temei „melancolie“ ne vom da mai bine seama de ceea. 
ce e într-adevăr modern în celebra elegie eminesciană. Se va arăta prin ce muncă 
de șlefuire și mai ales de eliminare s-a obţinut antiteza. pe care o cunoaștem, 


B y, „Convorbiri literare“, 1901, p. 875 şi urm. 

My. L. Gâldi op. cit. p. 243 şi urm, 

15 Nu e exclus ca elogiul acestui simplu „interim“ --- ca temā literară -- datorește ceva. 
vestitei elegii a poetului englez Thomas Gray, tradusă în romînește de G. Asachi, Elegie scrisă 
pe țintivimul unui sai. CÍ. Bogdan-Duică, op. cit., 876 și urm. Despre lukovskii și 
Negruzzi : Ibidem, p. 880 şi urm. - 

adică alegoria și interpretarea ei. Pentru a înlesni orientarea cititorului, 
am împărțit textul definitiv în variantele lui 16 în cinci motive. 


Motivul I (Luna-regină) 


(Se-încheagă printre) 
Părea că printre 
(Pin) 

care tece albă vegina nopții moartă © 


Prin | (pintre) 


i nouri şi-a fost deschis o poartă, 


O dormi, o dormi, în pace făclii o mie 
printre 
(de stele) 
Şi în mormiînt | (de safir; | și-n pînze argintie 
albastru 
În mausoleu-ți mândru, al cerurilor arc, 


(dulce blind) 
Tu 


adorat şi dulce. 


Motivul  „lunei-regine“ provine desigur din Lamartine („Et le char 
vaporeux de la reine des ombres/ Monte eu blanchit deja les bords de l'isolement 8, 
elementul nou de o importanță decisivă e identificarea „lunei — regine“ 
cu iubita moartă. Această nouă adaptare a mitului selenar nu era însă necesară 
în Mortua est! deoarece în prima elegie (sau, mai bine zis, „meditațiune“ 19 
amintirea iubitei nu se lega încă de o stea ca la Alecsandri și mai devreme la 
Lamartine -0. Din elegie s-a omis motivul „Steluţa“, cunoscut din fragmentul 
dramatic, pentru a fi înlocuit de un motiv selenar, care, în mod curios, conține 
un amănunt curat mioritic și anume expresia „printre făclii o mie“ 21 Această 
evoluție a motivului „luna-regină“ a fost înlesnită și de faptul că luna e 
considerată din punctul de vedere al prezenţei vieţii ca un saltelit mort : nu 
era oare și „luna-regină“, în această fază a evoluţiei mitului, decît o „regină. 
-moartă“'?-2 Menţiunea „reginei“ constituia însă un puternic imbold pentru 


16 Cu excepția unui text în octosilabi iambici (Perpessicius, 1, pp. 377—399} 
care nu putea fi așezat întotdeauna între alexandrinii celorlalte variante, Elegia s-a crista- 
lizat aproximativ între anii 1874—1876. 

1? Motivele cele mai statornice se tipăresc cu cursive. 

B v, şi traducerile lui Heliade pe care le-am citat în cartea mea despre stilul lui Emi- 
nescn (pp. 31—32). 

23 Ed. Perpessicius, 1, p. 299. Tristeţa- Melancolie. 

20 Într-un articol anterior („Convorbiri literare“, 1940, p. 1242 și urm.) am arătat că tema 
„Steluţa“ se găsește la Lamartine de exemplu în poezia 4. M. Wap, poète hollandais (hecuei- 
illemenis poétiques), „Je la vois devant moi, la nuit, comme une étoile | Dont la lueur me cherche: 
et vient me caresser“. La Lenau găsim unele idei asemănătoare în poeziile Das Mondlicht și 
Mein Stern cf. Asachi, Către planeta mea. 

2. Despre acest amănunt al „nuntei mioritice“, vezi reflecțiile lui A. Fochi, op. cit, 

„ 297. 
j 22 Cf. şi una din variantele poeziei La steaua : De ce regina nopților / E tristă totdeauna: 
Dar nu știți voi că mii de ani / Sunt azi de cînd moare luna? (ed. Perpessicius, 
TII, p. 323.) 


46 L. GALDI (Budapesta) 8 


stilizarea limbajului; nu este întîmplător că tocmai în această parte fiecare 
vers prezintă o anumită particularitate stilistică care ridică expresia deasupra 
limbii de toate zilele. În primul vers, împodobit cu o triplă aliteratie labială 
(părea...printre...poartă), apare o formă arhaică și ușor dialectală a mai-mult- 
ca-perfectului. În versul doi construcția atributelor e cu totul excepțională 
(pred + adj. adverbial, substantiv -— calificat — atribut — genitival + atri- 
but adjectival legat de primul substantiv). În versul 3 expresia „printre 
făclii o mie“ arată oarecare înrudire cu construcția „păsărele mii“ (Şi stele 
făclii) din varianta Alecsandri a Mioriței. În versul 4, cuvîntul mormânt e 
urmat de unele epitete cu totul neobișnuite, iar cuvîntul pânze (pl.) are o formă 
probabil arhaică, în sfîrșit, în versurile 5—6 găsim o întrebuințare anaforică 
a pronumelui fs, o nouă aliterațic labială care stabilește o legătură strînsă 
între mauzoleu-ți mândru şi cuvîntul monarc, chiar și construcţiile atributive 
prezintă fel de fel de inversiuni (cf. îndeosebi versul 6 cu topica: A + A + 
art. pos. + gen + S). N-am exagera dacă am spune că în acest caz tonul 
elegiac tindea să se apropie de „stilul sublim“ și să se transforme din punctul 
de vedere al genurilor literare, într-un fel de panegiric plin de extaz. Să atragem 
atenţia și asupra rimelor : după o pereche de rime sumbre și labializate (Poartă- 
moartă ) urmează singura pereche de rime palatale (mie/argintie) a primei părți ; 
în ce priveşte rimele rare și energice arc | monarc, ele stau în legătură cu o 
serie de alte rime bazate pe vocala a. 


Motivul II — (Peisajul) 


Bogată in întindere 
(Ninsoare viorie acopere-amorțită) 
Ce sate şi cîmpie c-un luciu văl îmbracă; 
(Întinsele ei plaiuri) 


(Cu multiplele-i icoane) (risipită) 
stă lumea 


-n promoroacă, 


și ca unse cu var 
Văzduhul scînteiază 


Lucesc zidiri, ruine pe cîmpul solitar. 


Cine n-ar observa că descrierea peisajului nocturn prezintă o tranziţie 
destul de bruscă de la „stilul sublim“ al odei (sau al panegiricului) la un stil 
mai sobru, mai realist? Dispar chiar și „icoanele“ care, în acest caz, se refereau 
la niște impresii fugare. Dispare și misoarea viorie, acest element caracteristic 
al viziunii impresioniste ; în locul acestei imagini apare o comparație aproape 
rustică : „și ca unse de var“... Neologismele pompoase ale primelor versuri n-ar 
mai fi la locul lor în această descriere pitorească, dar cu mult mai modestă; 
-după unele neologisme destul de rare ca safir, mausoleu (v. și textul lui Negru- 
zzi) şi monarc (sinonim generalizator al cuvîntului regină), în formularea motivu- 
lui ÎI doar epitetul solitar mai reprezintă o ușoară îndepărtare de limba vorbită. 
Rimele sînt, din punct de vedere al timbrului vocalelor accentuate, aproape 
monotone ; e însă vorba de o monotonie voită care se îmbină cu valul sclipitor 
și cu ruinele „unse cu var“ ale acestei nopţi clare. Tuspatru versuri dau o am- 
ploare crescîndă primului epitet, aplicat lumii, adică peisajului : „Bogată în 

întinderi“. Ritmul riguros cadențat al primelor versuri (cf. mai ales v. 2) își 
cedează locul unor versuri cu un ritm mai domol, mai estompat ; cu excepția 
unui singur emistih „Lucesc zidiri, ruine...“ ; fiecare vers are numai patru 
ictusuri, 


Motivul III (Cimitirul) 


(cimitirul) 
țintirimul 
Și } (țintirimul doarme și crucile stau strimbe> 
ţintirimul singur cu strimbe cruci veghează 


t doarme şi crucile veghează 


(țipînd poetiscază) 
O cucuvaie sură < (sună-n streine limbe) 

pe una se așează 
(răsună) l toaca izbeşte 
Clopotnița + (plesneşte) 


în stîlpi | 
| trosnește | 


izbeşte toaca, 


(Aripa unui) (atinge şi trezește) 


| demon sea promoroaca ) 


Şi străveziul prin acr cînd să treacă 


(Arama amorțită) 

(Şi atingînd)> arama | cu zimții-aripei sale 
Atinge-ncet 

(Auzi) 


. din ca un vaier, un ciurit de jale. 
De-auzi 


După un lung pasaj omis din varianta berlineză (1874?) — pasaj referi- 
tor la evocarea înmormântării (Opere vol. I, p, 379) — descrierea țintirimului 
arată unele șovăiri aproape pînă la clipa publicării ; urmele succesive ale șle- 
fuirii sînt aici poate și mai vădite decît în părțile anterioare. Munca migăloasă 

a poetului se explică ușor : în mijlocul acestui ţintirim trebuia să fie așezat 
onvol IV, adică biserica, care avea să fie S întregii alegorii. Preferința 
pentru cuvîntul Hintirim (magh. cinterem ; lat. Coemeterium) se constată și în 
alte cazuri; e destul să retrimitem la versul 9 al sonetului Venetia care arată 
o evoluție similară : 


cimitir 
5 intiri ăcere e- 23 
cam petec tăcere e-n cetate 


Prezența cucuvăii s-a menținut, dar această pasăre bine cunoscută din 
superstițiile populare nu mai „poetisează“ (!) și nici „nu sună-n streine limbe“, 
ci pur și simplu se așează pe o cruce (ca corbul lui Poe pe statuia lui Pallas, 
dar cu o funcție asemănătoare). Clopotnița nu mai răsună, ci trosnește, ceea 
ce arată preferința pentru un verb aproape nepoetic, dar precis și evocativ. 
Menţiunea promoroacei trebuie eliminată din cauza versului al 7-lea unde 
același motiv a fost deja utilizat; în cursul remanierii acestui emistih s-a 
strecurat în text o construcție sintactică luată de-a dreptul din limba vorbită, 
și foarte rară în limba poetică română („Și străveziul demon prin aer cînd să 


23 Cf, Gâldi, op. cit, pp. 338-—339. 

ai 


ireacă“). Din același vers s-a eliminat cuvîntul aripă, deoarece el va reveni 
și la sf.rșitul versului următor. Un element aproape constant al descrierii e 
ultimul vers în care ne surprinde acumularea vocalelor (,„,De-auzi...vazer...a1u- 
rit...“). Mai e de remarcat că vater e un termen mai rar și poate mai expresiv 
decît vazet ; în limba poetică el pare a fi introdus de Alecsandri („Statu-Paima 
clătinat / Umple lunca de-un lung vater“ ap. DLRLC). 


Motivul IV (Biserica) 


În acest caz analiza noastră trebuie să înceapă cu un pasaj din monologul dramatic, în 
care motivul bisericii e introdus de un iricolon bazat pe repetiţia conjuncției cînd (Opere 
vol, I. p. 372). 


Cînd cimitirul doarme şi crucile veghează 


| printre ele buha | 
Cînd Í țipînd poetisează 


| cobii printre ele 
| vînt se bate toaca 
Şi-n clopotnița veche de 
| stalpi toaca izbește 


vîntu l (atinge). 
Cînd unui demon cu vintul lui | 
e: f trezeşte 
ce veghează bătrînă 
Arama Biserica 
amorțită, -n ruină 


(o) sîntă i 

Stă, ca pustie și bătrînă 
o cuvioasă 

{ pintre 

Şi prin ferestre sparte ca ? 


ochi de nori 
| printre 


Trece-o suflare sfîntă cu aripe recori 


înăuntru din 
Cînd intri și iconostas 


în năuntru în 


Vezi că abia conture şi umbre a rămas. 


Din fraza construită după regulile tricolonului (cînd...cînd...cînd) s-a creat 
mai tîrziu — precum am văzut — un motiv independent, descrierea peisaju- 
lui; s-au omis și acele versuri care aveau drept punct de culminaţie expresia 
„trece-o suflare sfîntă cu arzpe vecori?!. În variantele ce vor urma constatăm 
un fel de „dimitizare“ a scenei din cimitir; menţiunea „demonului“ nu va 
dispărea nici din textul definitiv, dar în locul unei expresii atît de vagi ca o 
suflare sfintă doar vîntul va fiui prin ferestrele sparte. Introducînd în textul 
său acest verb onomatopeic de un caracter mai mult sau mai puțin prozaic, 
Eminescu a făcut un pas înainte pe calea realismului poetic care cerea, între 


24 Despre răcoare ca epitet v. Gâldi, Stilul, pp. 114—115. 

altele, o înregistrare mult mai precisă a impresiilor decît romantismul propriu 
zis 25, Jată deci descrierea bisericii părăsite pe baza variantelor elegiei : 


Biserica-n ruină 


ca © cuvioasă | 
Stă, i pustie şi bătrînă 
cuvioasă, tristă f 


pin ; pin 
Și | ` | terestre sparte | | uşi țiue vintui 
prin prin 


Se pare că vrăjeşte și că-i auzi cuvintul --- 
Cînd intri înăuntru vezi că-n 

l iconostas, 
Năuntrul ei pe stîlpii, pereți 


negre a 
Abia coniure la umbre | i rămas 


triste au 
De ploaie şi de vînturi s-a șters feţele sfinte 
Ce de părinţi și pustnici din ceriu ne- 
} aduc a minte 

Nu știi pe cine-arată, de cine- 
Și cînd deschizi altarul, pe masa în ruină 26 
Vezi palidă, şi moartă întinsă o vergină,.. 

Drept preot e un greer, ce gînduri triste cîntă 

Drept. preot cînt'un greer (trist) mic / Şi carii-n 

lemn (bat) pic, pic, pic 2. 


Tonul fundamental al acestui pasaj e dat de epitet ele acumulate în versul 2 
al fragmentului. La început Eminescu a încercat să facă din biserica bătrină 
(v. textele publicate în legătură cu tricolonul semnalat mai sus) o cuvioasă, 
adică o călugăriță sau o sfiută, urmînd în această privință tendința de substan- 
tivare a limbii vechi și populare (La A. Pann citim : „Văzu niște cuvioase pe 
lîngă un schit trecînd“, ap. DA). Mai tîrziu tentativa de personificare s-a 
abandonat 28, dar s-a creat, aproape în mod involuntar, un neologism frazeo- 
logic ; cuvios ce se întrebuințează ca atribut, dat sfinților, fețelor bisericești 
și mai ales călugărilor (DA, s.v. 78), dar nu se aplică — cel puţin înlimba 
comună — obiectelor și nici chiar unei biserici! Să examinăm însă cu atenție 
acest şir de epitete: Stă cuwioasă, tristă pustie și bătrână. O singură frază 


% Verbul a fiui e uzat şi de Creangă („Cînd fiuia tăciunele .— ... mama îl mustra acolo 
„in vatra focului“, op. D.R.L.R.C.); despre cuvintele „realiste“ pe care Eminescu le are în 
comun cu Creangă (cociorvă, cociorbă, a îndruga, nănaşă etc.) v. Gâldi, Stilul, p. 263. În 
ediția lui Perpessicius (1, p. 377) în loc de piue (ms. 2259, 244) se găsește o dată 
ține ceea ce se datorește unei simple greșeli de tipar. vezi și regionalismul iehui (ms. 2290, 82). 
2 Aceste două versuri, luate direct din fragmentul dramatic, s-au păstrat doar în prima 
variantă a elegiei, adică în textul intitulat Tristeță (I. p. 3/7, vezi şi I, p. 372). 
* A doua variantă e luată din textul redactat în octosilabi iambici (I, p. 378): 
Drept preot cînt- un greer, drept dascăl sun'un cariu 
Drept preot toarce-un greer, un gind fin și obscur, 
în învechiţii muri 
Drept dascăl toacă cariul 
sub învechitul mur. 
28 „O biserică-n ruină” nu se mai putea asemăna cu o „Cuvioasă“. 

în care se ascunde tot ce e tragic în dispariția treptată a iluziilor tinereții. 
„Dispariţia „visurilor mîndre“ (I p. 175) predomină și în versurile următoare; 
totuşi deocamdată, deoarece n-am ajuns încă la interpretarea directă a ale- 
goriei, atenția noastră e reținută de caracterul concret al observatiilor. Chiar 
ar fi recunoscut și ar fi identificat pe toți sfinții zugrăviți pe un iconostas sau 
pe peretele unei biserici? Omului modern îi rămîn — din cauza necunoașterii 
heliografiei — doar „conture și umbre“ ! În legătură cu vestitele versuri para- 
lele „Drept preot... | Drept dascăl...“ trebuie să semnalăm cu o anumită insis- 
tență importanța variantei redactate în octosilabi : poate aici a mers Eminescu 
cel mai departe pe terenul întrebuințării onomatopeilor; ca exemplu poetic 
n-am putea retrimite decît la un citat din Topîrceanu 29. Mai e de remarcat 
și schimbarea timbrului onomatopeilor în cursul trecerii de la pic-pic la toaca : 
atît toarce, cît și toaca reprezintă același timbru „sumbru“ care caracterizează 
și rimele poartă | moartă la începutul elegiei. Un timbru și mai „sumbru“ 
predomină în rimele obscur / mur : ca și cînd în fundul bisericii pustii ar răsuna 
acelaș „Pilgerchor“ pe care îl ghicim în penultima strofă a poemului Strigoii 
(cf. rimele orb | se-mpreună | adună | sună | corb). 


Motivul final. Interpretarea alegoriei 
Ah! m-am gîndit viața mea/ Au nu e tot astfel și ea? 

oare 
(Ah) Eu m-am gîndit atuncea | viaţa mea 

dacă 

Nu e astfel şi ea? 
Precum resfrînge cerul mărirea lui (pe) dome 
în suflet 
(Mi-) A aruncat | > înnaltele-i fantome 
și-n viaţă-mi 
Credinţa zugrăvește icoanele-n biserici- 
Şi-n sufletu-mi pusese poveștile-i feerici. 
glas 
Dar de-a vieţii valuri, de al furtunii 
pas 

a 
Abia conture triste și umbre | mai rămas 

au 
Si-n loc de gînd în al meu creier/ Toacă un cariu și cînt un greer 
În van mai caut lumea-mi în obositu-mi creier, 


E 

o | zeu tomnatic vrăjeşte trist un greier 

Căci vrăjește c-o somnolență 
mai apăs 

În an | mîna-mi pe inima- amar 
apăs eu 

Încet şi trist ea bate ca în sicriu un cariu 

Pe inima-mi pustie zadarnic mîna-mi țiu, 


2 Ploaia cade verticală din cerescul alambic / Și sfidează pacientul trecătorilor. 
Pic-pic ...“ (ap. DLRC). 
În cazul nostru nu avem însă de-a face nici cu onomatopeea care „redă“ sunetul produs de 
căderea picăturilor de apă, nici cu un alt cuvînt similar, care „evocă“ zgomotul produs de 
ciocul păsărilor cînd mănîncă (DLRC). Pic-pic ca onomatopee uzată pentru a reda zgomotul 
produs de cariu constituie și o contribuţie de interes lexicografic. Cf. şi versul: „Şi greerașul 
zurrazurr / Vrăjeşte fin un gind obscur“ (ms. 2291 p.82). 

Ea bate ca şi cariul încet intr-un sicriu. 
(c-o aud) 
Şi cînd gîndesc la viața-mui, îmi me 
că ea cură. 
(O gură) încet repovestită de o streină gură, 
Ca si cînd n-ar fi viaţa-mi, ca şi cînd n-aş fi fost, 


tristul 
Ascult al povestizei | | monotona 
trist 30 rost 
Cine-i acel ce-mi spune povestea pe de 
Pare c-aud nainte şi pling de ce 
ascult 
De-mi ţin la urechea, stîngă- şi rid de cîte | 


Ca de dureri streine?. .. 21 Parc-am murit de mult. 


Pentru a înlesni citirea textului propus de noi n-am inclus în el versurile 
49—50 ale ultimei variante, nici acele texte în care apare pentru prima dată 
motivul „viața-mi repovestită de o streină gură“ (I, pp. 379, 381). În versurile 
49—50 se face ultima aluzie directă la iubita moartă : „Şi în convoi d-ilusii 
ce luminau ca stele / A fost la groapă dusă speranța vieții mele“; din păcate, 
expresia convoi d-ilusii care corespunde versurilor 15—16 din aceeași variantă 
(„Plîng stelele frumoase și în de aur roi / Se-nșiră l-a ta moarte în luminos 
convoi..., I, p. 379) nu mai putea fi admisă după arta poetică mai riguroasă, 
mai exigentă la care poetul ajunsese pînă la 1876. Să mai amintim în treacăt 
că expresia pling stelele frumoase e ultimul motiv mioritic care se ascunde între 
meandrele procesului de plăsmuire. Ceea ce rămîne la suprafață este un fel 
de „autodiagnoză : poetul, lipsit de iluzii, nu numai se compară, ci se identifică 
chiar cu biserica pustie. Alegoria primește deci o interpretare adînc subiectivă : 
dezgustat de viaţă, poetul se retrage într-un fel de pasivitate sau chiar de atara- 
xie, ascultînd numai ceea ce se povestește despre el în lume. După unele texte 
(de exemplu monologul în versuri iambice „Ca o poveste să-mi aud viața“, 
I, p. 381) acest „biet, sărman Cesar“... „va fi murit“; totuşi textul definitiv 
se termină prin înregistrarea unei simple impresii („farc-am murit de mult“) 
care este fără îndoială mai puțin categorică decît următoarele versuri din vari- 
anta redactată în octosilabi (vv. 51—56): Adesea simt că mîna-mi port / 
Pe-o pînză sub ea ceva mort / Şi parcă nici a ști nu vreu / Că-n urma urmei 
pot fi eu, / Şi fără s-o știu, fără s-o vreu / Trist spune-un gînd că aș fi eu“. 

Textul definitiv nu ajunge la această formulă categorică în ceea ce privește 
„scindarea eului“ și viziunea funebră cu care ea se îmbină : de aceea, pe baza 
textului definitiv, n-aş mai putea. admite ceea ce am scris despre această pro- 
blemă în 1939: În Melancolie găsim...două «mauzolee » simetrice : unul ceresc, 
care ascunde regina lunară, iar altul pământesc, în care zace poetul mort“2?. 

Această teză nu poate fi valabilă decit pentru o anumită etapă a procesului 
creator. În ultimul text s-a estompat, s-a voalat în oarecare măsură „scindarea 


30 Ms, 2276, 21, v. tristu, corectat din fristul prin ștergerea lui L. 

31 În ms. 2276, 22, I (p. 380) nu se găseşte încă semnul de întrebare, deoarece din aceas 
tă variantă lipsește și expresia interogativă Cine-i acel... ? 

33 „Convorbiri literare“, 1939, p. 1248. O simetrie asemănătoare se ascunde şi într-un 
yers izolat, înscris în ms. 2290, 78 v: „Un cer e sub apă, un altul pe nori“. 

eului“ pe care o atestă perfect unele poezii postume ca bunăoară Cu ginduri 
și cu imagini (tot din 1876!) : „Intri-nuntru, sui pe treaptă / Nici nu ştii ce 
te așteaptă. Cînd colo! sub o faclă / Doarme-un singur rege-n raclă“. 

După părerea mea actuală, paralelismul compoziției trebuie căutat pe un 
alt plan care include și pe cel stilistic. Nu poate fi un caz întîmplător că unul din 
„Versurile cele mai expresive ale primei părți -— „Abia conture triste și umbre 
au rămas“ se repetă și în partea a doua, și că motivele animale reprezentate 
de „greierul-preot“ și de „cariul-dascăl“ se reiau de asemenea în concluzia 
elegiei. Toate aceste motive se leagă, în mod evident, de interpretarea alegorică 
a „bisericii pustii“ ; spun alegorică şi nu simbolică deoarece, după părerea mea, 
adevăratul simbol este doar acela căruia poetul nu-i adaugă o „explicație“ 
și care, prin urmare, rămîne adeseori polivalent, adică susceptibil de a sugera 
exegeților -—- ca numeroase piese muzicale — mai multe interpretări diferite. 
În acest sens e alegoric poemul Le cygne a lui Baudelaire, și de asemenea sonetu! 
Le mauvais moine care, din punct de vedere tematic, arată o vădită înrudire 
cu Melancolie, Iată, pentru a termina observaţiile noastre, textul acestui sonet 
francez, născut dintr-o concepție cu totul similară : 


Les cloitves anciens sur leurs grandes murailles 
Étalaieni en tableaux la sainte Vérité, 
Dont, Veffet, vâchauffant les pieuses entrailles, 
Tempérait la froideur de leur austérité. 
En ces temps où du Christ flovissaient les semailles, 
Plus d'un ilustre moine aujourd’hui peu cité, 
Prenant pour atelier je champ des funérailles, 
Glorifiait la Mort avec simplicité. 
-Mon âme est un tombeau que, mauvais cénobite, 
Depuis l'éternité je parcours et j'habite; 
Rien n'embellit les murs de ce cloître odieux 
impuissant Orcagna ! 

quand saurai-je donc faire 
O moine faintaut ! 
Du spectacle vivanti de ma triste misère 
Le iravail de mes mains et l'amour de mes yeux? 


La Eminescu -~ deși n-am putea afirma cu siguranță că cunoștea sonetul 
baudelairian — regăsim atît „le spectacle vivant de sa triste 33 misère“ cît şi 
importanța alegorică a icoanelor; se poate deci spune că atît Baudelaire cît 
şi Eminescu au creat din meditație preromantică asupra unui cimitir un gen 
modern al poeziei lirice în care chiar și întrebuințarea alegoriei nu e decît o 
treaptă spre o reprezentare într-adevăr simbolistă a realității. Micile biserici 
din Ipotești au jucat în acest proces creator același rol ca și mărețele fresci ale 
lui Orcagna în Campo Santo-ul pisan 3+. 


33 În mod curios, tocmai epitetul ¿rist e un adevărat „moi-clé“ al textului elegiei emines 
ciene (v. variantele citate mai sus și titlul Tristeză. Despre începuturile cultului baudelairian 
în România v. Perpessicius, Alte mențiuni de istoriografie literară și folclor (11) Buc., 
1964, p. 393 și urm. 

34 Iste doar o simplă coincidenţă că şi sonetul Le mauvais moine fusese scrisă sub influen- 
ţa directă a unei poezii de Th. Gautier care era intitulată Melancholia şi în care ca și în Epi- 
gonii se făcea, elogiul maeștrilor de odinioară. ,„,C'etaient des ouvriers qui faisaient leur ouvvage/ 
Du matin jusguw'au soir, avec force et courage“. 


ELEMENTE DE LIMBĂ POPULARĂ ÎN POEMUL LUCEAFARUL 
GH. STERPU 


Anul 1964 -— consacrat aniversării a 75 ani de la moartea lui M. Eminescu 
— a dus la discutarea și lămurirea multor probleme cu privire la opera mare- 
lui poet. 

Prezenta lucrare încearcă să descifreze cîteva mijloace artistice de limbă și 
stil, prin care Eminescu reușește să prelucreze și să valorifice tezaurul limbii 
poporului, pentru a obține minunate efecte artistice, în cea mai frumoasă 
poezie a sa — Luceafărul. 

Unul dintre cele mai mari merite ale poetului este desigur faptul că el a 
cunoscut foarte bine limba vie a poporului și bogăția folclorului în toată am- 
ploarea și varietatea lor regională. 

Poetul însuși este conștient de valoarea cunoștințelor sale de limbă t și 
recunoaște că literatura populară i-a fost sursă de inspiraţie și model de reali- 
zare artistică 2. 

Mulţi cercetători —- vechi și noi --- au remarcat şi analizat strinsa legă- 
tură. dintre poezia lui Eminescu şi poezia populară și dintre limba poeziilor sale 
şi cea a poeziilor populare 3. 

Cu privire la poezia Luceafărul, se ştie că sursa de inspiraţie a fost un basm 
(din colecţia lui Kunisch) pe care poetul l-a cunoscut în perioada studiilor de 
la Berlin 4 și l-a prelucrat în versurile basmului Fata-n grădina de aur, iar mai 
tîrziu, la Iași, a reluat motivul basmului în compoziția poemului. În poem 
însă basmul e utilizat mai mult ca o canava pe care și-a brodat ideile sale 
filozofice. 

În realizarea artistică a poemului, Eminescu a reuşit să extragă din bogăția 
lexicului popular și varietatea nuanțărilor sale semantice și stilistice, adevărate 
bijuterii, așa cum cerne băieșul firicelele de aur din noianul rocii aurifere. 

Subliniem aici faptul că poetul alege cu foarte mare grijă și simț artistic 
elementele de grai popular pe care le introduce în versurile sale reușind 


1 Gh. Boulgăr, limanescu, și problemele limbii iit. rom. pag. 44. 
2G Călinescu, Viaţa lui Eminescu, ed. a IV-a, 1964. Într-o surisoare din 1874 
Eu jscrie : „Cronicile și cîntecele populare formează în clipa de față un material din 
care culeg fondul înspiraţiunilor“ p. 267. 
2 Dăm aici doar numele cîtorva: T. Maiorescu. Ilarie Chendi. T. Vianu, G. Călinescu. 
Perpessicius, M. Beniuc. 
*Fminescuw, Opere, vol. Vi, 1963. cd. Perpessicius, p. 491 

prin cuvinte obișnuite 5 și puține să spună multe lucruri noi și intere- 
sante. 

S-a recunoscut 8 că vocabularul poeziilor lui Eminescu cuprinde doar un 
număr de 3607 cuvinte, majoritatea din fondul principal lexical. Numărul mic 
de cuvinte nu denotă însă o sărăcie lexicală, ci severitatea cu care poetul 
selectează „cuvîntul ce exprimă adevărul“ din imensitatea vocabularului 
limbii. 

Bogăția se realizează prin sensurile noi, figurate, pe care le obțin cuvintele 
prin îmbinări diferite, inedite, în variate contexte poetice. Și în această direcție 
Eminescu este un mare maestru. Mai ales în poemul Luceafărul — de un pro- 
nunțat caracter abstract-filozofic — poetul realizează o miraculoasă îmbinare 
între limba vie a poporului și o desăvîrșită limbă literară. 


$ 


Studiul e făcut pe baza textului publicat de Perpessicius în ediția Poezii 
din 1958. Pentru a-i da un caracter cît mai sistematizat, observațiile sînt gru- 
pate aci după natura lor, în: elemente de fonetică, vocabular, morfologie, 
sintaxă. Această delimitare este desigur aproximativă, întrucît cele trecute la 
o categorie conțin și nuanţe care pot intra la alta. De altfel toate sînt privite 
și analizate în lumina semnificației lor stilistice 7. 


1. ELEMENTE DE FONETICĂ 


În vorbirea obișnuită a omului simplu și în limbajul operelor literaturii 
populare orale există multe particularități specifice. Urechea neexersată con- 
fundă unele sunete, deplasează articulația unor sunete, face legături neaștep- 
tate între sunete. De aci multe rime specifice folclorului, realizate prin derogări 
de la normele prosodiei, care merg mult mai departe de așa-numitele licențe 
poetice tolerate. Toate acestea constituie însă serioase probleme de studiu, 
căci urmează și ele unor norme logice. 

Eminescu a studiat cu migală aceste particularități și le-a valorificat în 
poemul său spre a da versurilor o cursivitate remarcabilă. Iată aici cîteva 
exemple: l 

1. Realizarea unor vime pe baza asemănării în pronunțare dintre unele 
consoane și aceleași consoane urmate de iot, care le palatalizează. 


colț-bolți — (3) cer-ceri — (50) 
luminiș-închiși — (10) preț-viețti — (72) 
saț-luminaţi — (32) rătăcitor-mori — (85) 
cer-ieri — (79,86) 


5T. Vianu într-un studiu despre Eminescu, din Limbă și literatură vol. I, 1956 
spune că : „Eminescu a organizat în imagini noi lexicul vechi, a stabilit legături noi între uni- 
tățile sintactice, a creat contexte neașteptate în jurul unui cuvînt fundamental şi a dezvol- 
tat în variante stilistice cu o bogată substanță poetică personificări, metafore, hiperbole 
etc., acestea rămîn un bun al său inalienabil“, 

°D. Macrea, Probleme de lingvistică română, p. 42, Buc., 1961. 

? Cifrele din paranteze reprezintă numărul strofei din care au fost luate cuvintele sau 
versurile. Cele de la exemplificările de versuri populare reprezintă pagina și numărul de or- 
dine al piesei, din Eminescu, Opere, vol. VI, 1963, ed. Perpessicius. 

În vol. VI, din Opere — editat de Perpessicius — găsim modelele acestor rime 

în poeziile populare culese şi studiate de poet. Iată numai cîteva exemple : 
orez-verzi la p. 226 piesa 202 
obraz-brazi „ „ „206 ,„ 172 
cărbunaș-lași „ „ „205 ,„ 167 
desișînchiși „ „ „206 „ 172 
dor-surori » » » 215 ,„ IBI 
vărsător-ochișori „ „ 189 „ 141 


2. Alternanje vocalice. 


aţă = acu-făcu -strofa 47 
ă/e = faţă-braţe „ 92 
i /î = vis-suris „IL 

senin-sîn „ 89 


Aceste alternanțe își au modelul în următoarele versuri populare, din 
acelaşi volum : 
vin-sîn = la p. 191 piesa nr. 145 
venit-urît » 163 „ „ 88 
casă-mătase „ 153 „ „ 45 


3. Alternanțe între vocale și diflongi. 


ajea = rază-luminează —13,28,95 
lasă-mircasă —21 

apară-ceară — 18 

degrabă-treabă — 49 


ajia = prag = — toiag — 16 
arăta= — mînia — 51 
față= — viață — 54 
a | oa= ape — aproape = 20 
arde — coarde — 37 
e|ie = durere — piere — 28 
o|io = jos  — nesăţios — 54 
După modelul versurilor populare din același volum : 
față — dulceaţă  — p. 151 — piesa 41 
sbura — vinerea — „p a» » » 
mare — şezătoare — „15 „» 45 
casa — coasa — „156 » Gl 


4. Alternante între diflongi. 


ei Jii = ferestei = trestii — 16 
ea /ia = îngheață = viață — 24 


5. Alternante consonantice. 


a | surda — sonora 
Velarele — păcat — legat — 42 
Dentalele. — hotar — zadar — 69. 

Dentală oclusivă surdă --— constrictivă sonoră 
roti — auzi — 28 
Bilabială oclusivă surdă cu constrictivă sonoră 


păr  +— adevăr — 30 
văpăi — văi — 29 
Astfel de rime găsim în volumul citat la : 
culcă  — lungă — p. 159 piesa 72 
zac — drag --- „159 „ 79 
văita  — legăna -— „151 „ 41 
b / Prin deplasarea articulației de la labiodentală la. dentală alveolară. 
v/z = vii — stăvezii — 18 
v/n = voievod — nod — 17 


6. Ortografierea unor cuvinte după pronunţarea lor populară sau regională. 
cum sînt : 
„fereastă“ în strofa 16 —- formă general populară utilizată de poet 
și în basm de 6 ori și în multe locuri în proza sa literară, cu intenţia. 
vădită de a da textului o coloratură populară, urmînd modelului 
din culegerea populară. 


Las v albă de nevastă 
Tot piîngînd pe la fereastă (vol. 6, p. 210, piesa 177). 


Cuvîntul e folosit însă în forma sa corectă, literară, atunci cînd reproduce 
vorbirea unor personaje instruite sau exprimă vorbirea poetului însuși, ca în : 


lîngă fereastră. unde-n colţ 
sau în Geniul pustiu : 
Diniv-o fereastră din catuli de sus.. 


Alte cuvinte ortografiate după modelul popular sînt și : mîni (5,9) răzima 
(6) sau verbul „împle“. Forma aceasta a verbului reprezintă o pronunție 
populară, constituind tranziția de la forma etimonului latin -— „impleo“, 
ere — la forma literară de azi — „a umple“. În secolul al XIX-lea pronunția 
era mult mai frecventă, azi rămînînd încă în uz în grai regional, ca formă în- 
vechită. O găsim și în volumul 6 în versurile populare : Cu condacul /împli 
sacul (p. 215, piesa 181). 


1. ELEMENTE DE VOCABULAR 


Poetul a selecționat din bogăția inepuizabilă a lexicului general expresi 
specifice pentru a le introduce în limba literară apreciind sonoritatea lor sau 
bogăția lor de nuanțări semantice. Astfel de cuvinte sînt : 

„mândru“ (1,29,23,83), de uz curent în vorbirea populară în locul expresiei 
literare „frumos“; 

„vînăt“ (17, 31), de la latinescul „venetus“ cu sensul de albastru-închis, cu 
reflexe violete, dar și cu sensul de palid .-- livid. Cuvîntul popular cumulează. 

DE) 


ŞI primul și celălalt sens slujind deci mai multor scopuri. E scurt, concentrează 
în el mai multe nuanțe semantice, este tipic popular; 

„rumen“ (29,46) este o expresie mult folosită în popor cu sensul de : bătînd 
spre roșu, roșiatic, pînă la roșu-aprins, sau roșu-închis; apoi sensul de copt 
bine sub influența soarelui sau focului, sau cu acela de culoarea obrajilor 
unui om sănătos. Prin gama variată de nuanţe este deci mult mai sugestiv și 
mai plin de sens ca strict științificul roșu. 

Preferința poetului pentru expresiile populare este subliniată și prin- 

„viţele“ (30), în loc de bucle, șuvițe sau plete -- cuvînt citat D.L.R.M 
cu sensuri variate; 

„menit“ (86), cuvînt de origine slavă -— printre puţinele slavisme din poem 

este utilizat pentru că urmărește a exprima atît sensul uzual de „hărăzit, 
hotărît“, cît și pe cel antonimic de „blestemat“, subliniind poziția Luceafăru- 
lui, care nu putea scăpa de soarta sa ; 

„saț“ (32) provenit din latinescul „sat“, prescrutare poetică a lui „satis“ 
D.L.R.M. îl prezintă doar sub formă adjectivală, „sățios“. 

O dovadă elocventă a muncii migăloase și stăruitoare a poetului de a culege 
din folclor expresii specifice și a le îmbina în forme inedite şi pline de farmec 
o constituie versurile : 


Porni în dume singurei, în totu- 

Îl duce calu-i frățior ca vintul, 

De aur păru-i şi frumos e boiu-i, 

Fecior de-a drag, cum n-a văzut pămintui. 

O stea el pare-n neamu-i şi în soiu-i 

Cu bine meargă-mi și să-l fie sfântul. 

{Faia în grădina de aur, vv. 85-70, p. 48). 


Merită să fie subliniate aici cele trei expresii pur populare ; toiu, bolu, soiu 
Remarcabilă este și îmbinarea lor într-un context poetic și folosirea formei 
scurte a pronumelui „i“ de șase ori dînd astfel versurilor o ritmică specială 


Ur ELEMENTE DE MORFOLOGIE 


i. Folosirea formelor otacizate ia unele verbe: 
Să răsai (35), în locde răsari 


Tu-mi cei (41), „ ., „ceri 
Arz-o focu (47), o a ard-o 
Răāmîie (53), „ » rămînă *. 


Gramatica Academiei dă ca literare formele neiotacizate, deşi se consideră 

că acestea sînt de origine mai nouă, refăcute din cele iotacizate, pe baza eti- 
monului latin de la care derivă. 

Problema iotacizării este generală insă în graiurile regionale, la verbele 

«are au epre consoană finală a rădăcinii : d, t, n, r. La acestea se folosese la. 


8 Cu privire la forma utioiatizată pīàmin” subliniem cá in Banat este curentă în vor- 
birea regională pe linia menținerii lui , n“ urmat de „i“ ca în „cuniu“ în loc de „cui“ „căpă 
tîni“ în loc de „,căpătii“ „călcîni“ în loc de „călcîi“. Mai notăm că găsim în basm și alte forme 


xir 


ca: „înghiță“. 

persoana a IT-a singular și forme iotacizate și forme nciotacizate. Astfel se 
spune : „tu rămii“, dar și „tu rămîni“, care sună pretenţios și superdoct. În 
sens invers este problema lui „ceri — cei“ forma iotacizată fiind considerată, 
neliterară. Forma iotacizată o folosește poetul și în basm — la versul 249 
(tu o cei în schimb) —cu toate că la versul 448 folosește forma neiotacizată 
(oare știi ce-mi ceri). Forma iotacizată o întîlnim și în volumul VI la pagina 
248 piesa 256 în versurile : 


Cîte fete-s pîn'la noi 
Toate caiă să le cei 


2. Forme populare de viitor. 
Întîlnim astfel de forme în mai multe strofe ca : 
te-oi duce — 22 
n-oi merge — 23 
dacă-oi fi eu sau altul — 97 
Aceste forme sînt de uz curent în vorbirea regională și familiară și poetul 
le utilizează de multe ori spre a da versurilor o turnură populară. Ca argumen- 
tare pot sublinia că chiar în Gramatica Academiei, vol. I, ed. a Il-a, 1963, 
la pag. 270, unde se vorbește despre aceste forme, cele 6 exemple date sînt 
luate 4 din poeziile lui Eminescu și 2 din Creangă. 
S-ar putea spune și că folosirea lor să fi avut la bază motive de metrică 
poetică, dar mai mult pentru varietatea exprimării, căci dacă în strofa 63 
sînt folosite de 3 ori consecutiv forme populare, 


Hai ș-om fugi în lume, 
Doar ni s-or pierde urmele 
Și nu ne-ov ști de nume 


constituind o suită muzicală, în strofa următoare întîlnim de 3 ori consecutiv 
formele literare, 


Căci amindoi vom fi cuminţi, 
Vom fi voioși şi teferi, 
Vei pierde dorul de părinți. . . 


Este vorba deci de o simetrie și armonie a versurilor nu numai de simple 
necesități ritmice. 


3. Forme diferite de imperativ. 

În poem întîlnim imperativul verbului „a veni“ în trei forme diferite. În 
strofa 12 are forma „vină“, iar în strofele 21,34,35 are forma „vin“. Cu privire 
la această problemă Gramatica Academiei dă ca forme paralele „vină“ și „vino“; 
despre forma „vină“ se arată a fi justificată prin desinenţa „ă“ prevăzută 
pentru verbele de conjugarea 1 și a IV-a, iar forma „vino“ este considerată de 
a proveni din veacul al XVI-lea sub influența desinenţei vocativului feminin 

ya 


după modelul lui „adă“. Cu privire la forma „vin“ se pot presupune mai multe 
motivări. Se poate presupune că forma „vin“ să fie o scurtare a lui „vino“ sub 

imperiul necesității de ritm, sau din întîlnirea vocalelor „o“ din „vino odorul 
meu“ — ambele vocale concentrîndu-se în una singură. Se mai poate presu- 
pune și a fi o formă apărută sub influența limbii latine care are la multe verbe 
de conjugarea a I-a, cu rădăcina în consoană, la imperativ singular forma 
rădăcinii lără nici o desinență, de exemplu : dic, duc. 


4, Conjugarea unor verbe care primesc desinenţa „esc“ — provenită din 
sufixul latin „esc“ — fără această desinență. Astfel găsim „străluce“ (4), în 
loc de strălucește. 

Forma „străluce“ este încă vie în vorbirea curentă a poporului, întrucît 
„străluce“ pare mai viu, mai sugestiv decît „strălucește“ ,forma literară. În- 
tinim această formă și în Basmul lui Arghir (vol. VI, p. '273). În versurile : 
„că în lcc de cruce / soarele străluce“. 

Altă formă este cea din strofa 76 „să te socoţi“ în loc de „să te socoteşti”. 
Sau folosirea formei de auxiliar a verbului „voi “pentru „voiesc“ în strofele 
(41) și (42). 

Cu privire la conjugarea verbelor din această categorie, Gramatica Acade- 
miei observă că uneori se folosesc în vorbirea curentă ambele forme de conju- 
gare, fiecare avînd o nuanţă de sens diferită. 

Referindu-ne la „socot“ și „socotesc“, prima formă fără desinență are 
sensul de a gîndi, a fi de părere, sens întîlnit și în versurile lui Coșbuc : 


Frumoasă cât eu nici nu pot 


O mai frumoasă să-mi socol. . . 
(Nunta Zamfirei) 


sau în versurile lui Topîrceanu : 
Eu cît de cît socot c-o da,,, 


a doua, formă cu desinență pare a fi folosită mai mult cu privire la ceva mai 
concret, material, a face calcule matematice. Prima formă este mai apro- 
piată de limta populară și folosită în mod deliberat, pentru efecte stilistice. 
In acest sens putem cita și versurile lui Arghezi : 


Cel ce gîndește singur și scormone lumină... 


unde forma scurtă „scormone“ alternează cu forma cu desinență a verbului 
dinainte „gîndeşte“, evitînd astfel o repetare în același vers, ce ar fi dat versu- 
lui o nuanţă de monotonie. 

În strofa 94, în versul: „Dorinţele-i încrede“, verbul este folosit de poet 
într-un sens deosebit. Sensul textului este „îi încredințează“, deci de la verbul 
„a încredința“, cu sens activ de a împărtăşi cuiva o taină cu toată încrederea — 
și acesta este sensul din textul citat — pe cînd verbul fără desinenţă este „a 
se încrede“ cu sens reflexiv ce nu se potrivește contestului citat. Aceeaşi formă 
„încrede“ cu sens reflexiv însă o găsim în basm în versul 391 : „Şi să te-ncrezi 
corăbici de aer“, 

Forma scurtă a verbului în poem poate fi cauzată și de dorința de a da 
versului coloratură populară și din motive de ritm. Cu toate acestea confun- 
darea verbului cu sens activ cu cel reflexiv își are explicaţia în originea comună 
a ambelor din latinește. Verbul vine de la latinescul „in + credo“ cu sensul 
a crede, a se încrede și a încredința. Verbul s-a transmis în româneşte sub cele 

două forme înrudite dar specializate în sens. De aci substituirea unui sens cu 
altul în poezie, lucru obișnuit și în vorbirea populară. Verbul în latinește e 
provenit din „cred“ --- un substantiv sanscrit ce însemnează „inimă“ -— plus 
verbul „do-dare“. Așadar la origine a însemnat „a da inima cuiva, a avea 
încredere în cineva“ 9. 


5. Forme vechi de perfect compus. 

Așa cum am văzut alternanţe în utilizarea de forme populare și literare 
de viitor, găsim această alternare și în folosirea perfectului compus — spre 
a realiza varietatea. expresiei și a mima vorbirea populară. Tată de exemplu 
versul, 

Și apa unde-au fost căzut-l5 

Forma aceasta coincide cu perfectul compus al diatezei pasive — sensul 
este însă activ. În secolul al XIX-lea mai era încă în uz la scriitori ca : Negruzzi, 
Caragiale și alții 1° --- și era considerată atunci literară. O găsim mult în cronici, 
de exemplu : „Şi-au luatu și moaștele lui Sfetei Ion. Novei de la Suceavă, care 
le-au fostu adus aceste moaște din Țara TPurcească, Alecsandru Vodă cel bun 4! 

Astfel de forme se găsesc și în basm -— de exemplu în versul 172: „Dar 
dup-un an mi-a fost-o ajuns “ ceea ce dovedeşte că poetul a apreciat-o mult 
transpunînd-o și în poem 12. 


6. Forme vechi de plural la unete substantive. 

Un alt element de factură populară este formarea pluralului unor substan 
tive cu e acolo unde azi limba literară și normele gramaticale recomandă 7. 
Exemple : umere — (17); aripe — (65); lumine —. (67). Aceste forme sînt 
reluate în poem din basm -— unde găsim și forme ca : miroase, gure, soațe -- 
iar acolo după modelul versurilor populare (de exemplu în Basmul lui Arghir 
„Cu ochi de lumine | de miroase plină“. 

Formele literare alternează și aci cu cele populare cu un scop evident de 
a realiza rime cît mai variate sau a da versurilor o cursivitate și o armonie 
deosebită. 


7. Formă unică pentru Singular și plural. 
În versul: „Dă-mi o altă soarte -— (72) sensul este clar de singular, deși 
forma este aparent de plural, dar în versul, „Prigoniri de soarte“ — (78), 


yua 


pare mai curînd de plural. Forma „soarte“ pentru „soartă“ este atestată în 
versul popular din piesa 154, p. 195 din vol. VI: „Pre-ntristătoarea soarte“ 


>I, Nădejdc, Dicjiona: iatin-român, p. 149, lasi 1913, 

+ Gramatica limbii vomâne, vol. I, ed. a II-a, p. 269. 

tion Neculce, Letopisețul „ed. 1955, p. 176. 

32 Cu privire la această formă învechită, menționez că în graiul local din raionul Caran - 
subeş este încă de uz curent nu numai în vorbirea oamenilor neinstruiți, ci chiar a intelectua 
tilor. Am auzit cadre didactice spunînd: m-am fost dus, am fost făcut etc. Am auzit chiar 
forme. hibride mai curioase ca : „făcusesem“, format prin reduplicarea lui „se“, primul „se“ fiind 
simţit probabil ca perfect simplu —de unde și forma, de perfect simplu —,,făcusei“' —-la care 
s-au adăugat din nou desinențele „,sem-seși-se“ ale mai-mult-ca-perfectului. Forma „,făcusei“ 
este probabil construită prin analogie cu modelul perfectului simplu de la alte verbe de con 
jugarea a III-a, de tipul lui „dusei, trasei, mersei“, E 

O formă şi mai curioasă este aceea de „losei“ în loc de „luai“, care circulă în acest raion 
prin analogie ru cea de mai sus. 

precum și de Atlasul Linguistic Român. voi. 2, p. 207. Este de uz curent 
în graiul bănăţean. 


3. Forme verbale refăcute prin analogie. 
Verbul „a înconjura“ în funcție de accentuarea vocalei își schimbă forma 


prin alternanţa vocalelor. Astfel în strofa a 68-a găsim „îl înconjor“ în loc de 
„înconjur“. Această schimbare se produce după regula tratării diferite a vocale- 
lor accentuate și a celor neaccentuate, provenite din latină, cum avem și la 
„port —-- purtăm“. Poate că aci să fie și cerința rimei cu „dor“, însă am văzut 
mai sus că astfel de alternanțe vocalice în realizarea rimelor sînt obișnuite în 
limbajul popular și poetul nostru le utilizează deseori. 


9. Forme variate de construire a gradelor de comparație. 

Limba vie a poporului are o gamă foarte bogată de formare a gradelor de 
comparație a adjectivelor, utilizînd în locul lui „foarte“ alte expresii, mult mai 
sugestive, ca : „tare“, „prea“ (exemplu „o prea frumoasă fată“), „de tot“ etc. 
Aceste modalități accentuează la maximum sensul de superlativ absolut --- 
„prea“ depășind în intensitate pe gramaticalul „foarte“ 


10. Acordul articolului posesiv. 
Acordul articolului posesiv se face în poem uneori după normele gramaticale 
oficiale, ca în exemplele : 
visînd ale es tîmple — (6) 
și împle cu-ale e scîntei — (88) 
alteori însă urmează graiului moldovenesc, neglijînd acordul ca în 
pe-a mele ceruri să răsai — (35) 
sau cum găsim — în basm în versurile 376 — „cu a ei minute“, sau în versul 
355 — „cu-a-tale gene“. Alternarea ambelor procedee duce la variaţie de ritm 
şi armonie a versurilor. 


IV. ELEMENTE DE SINTAXĂ 


Dacă morfologia limbii române este atît de precisă și totuși limba vic a 
poporului își creează atîtea portițe de mlădiere a ei, sintaxa — care este mult 
mai labilă — dă limbii poporului mult mai largi posibilități de a-și exprima 
cele mai fine nuanţe de gîndire. Poetul a folosit din plin aceste posibilități, 
mergînd pînă la descompunerea și refacerea în formă nouă a unor expresii 
populare cu formă fixă, sau pînă la derogări de la regulile gramaticii. Vom 
arăta mai jos cîteva procedee deosebite. 


1. Apropieri între subiectul logic și gramatical. 

Se știe că subiectul gramatical trebuie să stea în cazul nominativ, cel logic 
de obicei în dativ. În înlănțuirea versurilor, sub influența complexului logic 
din versurile anterioare se ajunge însă la o formă curioasă. În strofa a V-a 
poetul spune : 

Îl vede azi, il vede mâni, 
Asifel dorinfa-i gata, 

El iar privind de săptămîni, 
Îi cade dragă faia. 

Oricine citește versurile este încîntat de frumusețea, lor, de armonia lor și 
1 se par corect exprimate. Dacă însă se analizează mai atent construcția se va 
„observa, că e incorectă gramatical. Primele două versuri arată că fata îl vede 
(deci „pe el“, și-l dorește. Celelalte două versuri arată că și „el“ (cazul nomina- 
tiv) iar ( = de asemeni, la rîndul său) privind (— o, pe ea) îi cade dragă fata. 
Construcţia corectă ar fi „lui“ — privind de săptămîni, îi cade dragă fata 
— nicidecum „el“, căci acel „el“ este cu siguranță un subiect logic. S-a confun- 
dat deci subiectul logic cu cel gramatical, exprimîndu-l prin nominativ. 
Construcţia este însă așa de bine prezentată că fiorul poetic acoperă cu totul 
inadvertența. Este efectul farmecului poeziei care încîntă prin sugestie mai 
mult decît prin expresie, lucru de altfel recunoscut. 


2. Inversiuni. 
Şi prin inversiuni subtile și inedite poetul reușește să creeze rezonanțe 
deosebite. Iată de exemplu versul l 


O! dulce al vieții mele domn — (12) 


în care poetul intercalează determinantele — „al vieții mele“ — între adjec- 

tivul „dulce“ și substantivul „domn“ elementul determinat. Această îmbinare 

a cuvintelor sună cu totul altfel decît ar fi fost construcția normală — „dulce 

domn al vieții mele“ — sau oricum altfel. Distanțarea dintre adjectiv și sub- 

stantivul pe care-l determină dă un alt ritm versului și o altă rezonanță. 
n versul: 


Ea trebui de el în somn 
Aminte să-și aducă — (26) 


poetul schimbă termenii expresiei — „a-și aduce aminte“ — care are în 
limba noastră o formă fixată cu termenii în această ordine, ca locuțiune ver- 
bală. Prin această inversiune, poetul face apel la infinitele posibilități ale limbii 
române de a da fine nuanțe de gindire și simțire prin astfel de inversiuni, 
Pusă înaintea verbului vocabula „aminte“, se subliniază prin acest fapt impor- 
tanţa ei, în sensul că toate gîndurile fetei erau dominate de imaginea luceafăru- 
lui—idee deja reliefată de verbul „a trebui“, din versul anterior. 

În strofa 30 avem inversiunea : „coroana-i arde pare“ — inversiunea nu 
îndeplinește doar funcţia de a forma rima. Ea are și valoare stilistică. În vor- 
birea obișnuită ar putea fi exprimată prin : „coroana pare că îi arde“, sau: 
„coroana lui pare că ar arde“, sau : „coroana parcă-i arde“. În topica adoptată 
de poet toate aceste forme sînt sugerate și sintetizate. 

În strofa 71 avem inversiunea : „Și lăudat pe veci să fii“, în care participiul 
este pus înaintea auxiliarului, iar între cele două părți ale verbului este inter- 
calat complementul „pe veci“. Atît inversiunea termenilor verbului — destul 
de obișnuită în limba poporului — cît și mai ales intercalarea complementu- 
lui realizează un ritm deosebit al versului și dă limbii un farmec de arhaicitate 
şi aromă biblică. 

Pe același plan se pot cita și sensurile figurate ale unor cuvinte sau expresii 
ca: „se aprindea“ — (13) — a se înflăcăra, entuziasma — „albă ca. de ceară“ 

— (18). Deși ceara este galbenă, în popor se face des comparația feţei livide 
provocate de moarte sau de o mare emoție cu ceara. 

Foarte frumoasă este: „odorul meu nespus“ — (21), expresie construită, 
din două cuvinte populare cu bogate rezonanțe semantice „Odor“ — cu sensul 
de „giuvaer, lucru de preţ, scump“, în sens propriu și figurat, iar „nespus“ — 
ca epitet, cu sens de superlativ, care este atît de drag încît nu poate fi exprimat 
prin cuvinte. 


3. Alte procedee stilistice. 

Pentru a exprima sentimentele celor doi tineri poetul face apel la limba 
poporului valorificînd nuanțările cele mai sugestive. 

Cît de expresivă este construcția — „îi cade dragă fata“ — redînd în cu- 
vinte simple, fără nici un artificiu, dragostea curată, sinceră, adincă, pe care 
o simte mîndrul luceafăr față de frumoasa muritoare, sentiment ce-l apropie 
de noi. 

Pentru realizarea, dorinţei sale de a cuceri inima fetei, luceafărul o urmă- 
rește — „pas cu pas“ — ţese în jurul ei „o mreajă de văpaie“. Ceea ce doreşte 
este exprimat de poet iarăși printr-o formulă specific populară — „de suflet 
să se prindă“ — care exprimă plastic apropierea ce o produce sentimentul 
iubirii în inimile celor doi. Poporul mai folosește și expresia — ,„ a se lipi de 
suflet“, 

În manifestarea, sentimentelor fetei se folosesc tot astfel de expresii popu- 
lare cum găsim în, 

Și dor de-al valurilor domn 
De inim-o apucă — (26) 


în deplină armonie cu cele de mai sus. Acolo aveam — „a se prinde de suflet“ 
—aici — „o apucă de inimă“, adică face să-i sîngereze inima și în același timp 
îi stăpînește inima și gîndurile, accentuîndu-se intensitatea și forța domina- 
toare a sentimentului în inima fetei. 

Această interpretare este întărită și de versul 50 : 


O! de luceafărul de sus 
M-a prins un dor de moarte... 


unde găsim reluată și accentuată ideea de mai sus. 


Mai ales în tabloul înfiripării și realizării iubirii celor doi tineri — Cătălin 
şi Cătălina — abundă expresiile populare. Diferenţa de nivel în maniera 
tratării marchează diferențierea dintre dragostea luceafărului-astru, geniu, 
„Cuvîntul cel de-ntiîi“, deci „Logosul“ — care aparține altor lumi și pajul cel 
guraliv. 

Luceafărul, oricît încearcă să se materializeze, rămîne totuși : 


Străin la vorbă și la port, 
Lucești fără, viaţă. 

Căci eu sînt vie, tu ești mort, 
Și ochiul tău mă-ngheaţă. . . 

sau--pentru a folosi caracterizarea lui Perpessicius- „nu coboară nicio clipă 
din fericitul său empireu“. 

Contrastul structural antagonic este aici între omul de geniu şi societatea 
bazată pe exploatare, meschină și insensibilă la idei și idealuri mai înalte, 
umaniste, care cere cu obstinație: 


Dar dacă vrei cu crezămini 
Să te-ndrăgesc pe tine, 
Tu te coboară pe pămînt, 
Fii muritor ca mine. 


deci să se acomodeze modului ei de înţelegere şi apreciere a vieţii, căci ea . 


Pe calea ce-ai deschis 
N-oi merge niciodată. 


Desigur acesta este numai un aspect, care nu vrea să explice nici pe departe 
implicațiile filozofice complexe pe care le ridică problematica poemului, ele- 
mente ce nu intră în obiectivul acestei lucrări. 

Am schițat aici doar în linii foarte simple unul dintre motivele ce vor fi 
prevalat în mintea poetului, cînd a ținut să stabilească o netă diferențiere de 
planuri între dragostea Luceafărului și cea a omului obișnuit, atît ca modali- 
tate de interpretare a sentimentelor cît şi în formă de manifestare a lor prin 
cuvinte și întorsături de fraze deosebite. 

Ar mai putea fi subliniată aici și ideea diferenței de nivel social dintre 
Cătălina — fată „din rude mari împărătești“ și „una la părinți“ —— și acel 
Cătălin care nu este decît un „copil de casă“, ba chiar „copil din flori și de 
pripas“, Oricît ar fi de mari aceste diferențe sînt totuşi infinit n mai mici decât 
între Luceafăr și om, de orice treaptă socială ar fi. 

Cătălin găseşte repede și vorbele și gesturile cele mai indicate ca să se poată 
apropia de Cătălina, să-i învingă teama și sfiala feciorelnică, să-i arate --. 
„din bob în bob amorul“ pînă la a o hotărî să părăsească casa părintească și 
să fugă cu el în lume. Dialogul acesta este puternic colorat cu expresii populare, 
rămînînd totuși la același nivel artistic superior ca şi restul poemului. 

De la început, portretul făcut lui Cătălin este edificator. Acesta este- 
„copil de casă, viclean, care umple cupele cu vin mesenilor, are obrăjei rumeni, 
care se furișează finditor“, toate cuvinte autentic populare. 

Mirarea lui și hotărîrea de a o cuceri este exprimată exact cum ar fi făcut-o 


orice flăcău din orice sat: 


Dar ce frumoase se făcu 
Și mândră arz-o focul 
Ei, Cătălin, acu-i acu, 
Ca să-ți încerci norocul. 


Am subliniat aici folosirea perfectului simplu intenţionat pentru coloratură 
şi alte formule specifice vorbirii populare. 


13 ELEMENTE Di LIMBĂ POPULARA ÎN POEMUL LUCEAFĂRUI. 65 


În același stil îi răspunde și Cătălina ; deși este fată „din rude mari împără- 
teşti“, căci se exprimă ca una nu prea învățată : 


Dar ce vrei, mări, Cătălin? 
la du-t” de-ţi vezi de treabă... 


Aici şi materialul lexical şi îmbinarea sintactică ţin de limba vie a. 
poporului, 

În același timp se continuă cu — „dă-mi pace, fugi departe“ --— iar băiatul 
răspunde la fel în formule strict populare : 


Dacă nu ştii, ți-aş arăta 
Din bob în bob amorul, 
Ci numai nu te mânia, 
Ci stai cu binișorul, 


Lecţia de amor continuă cu iscusință, ajungînd la rezultatul că fata-i 
ascultă — „uimită și distrasă“ și ca orice fată din orice strat social și din orice 
popor — „mai nu vrea, mai se lasă“, și aceasta cu toate că-l știe a fi „guraliv 
si de nimis“. Toate expresiile subliniate au fost preluate de poet direct din 
limba poporului, selecţionate cu dragoste ca niște perle de mare preț. 

Limbajul acesta și întreaga comportare a pajului sînt ușor și bine înțelese 
de Cătălina și apreciate ca atare. Nu este el Cătălin așa de strălucitor ca Lu- 
ceafărul, în schimb este om viu, muritor, cu slăbiciuni ca și ea. Nici nu-i cere 
să meargă „în palate de mărgean“ în apele oceanului, nici în ameţitoarea înăl- 
țime a bolții înstelate, cu cununi de stele-n păr, cereri care o înspăimîntaseră 
și o făcuseră să refuze pe strălucitorul Luceafăr. 

Cătălin e mult mai apropiat. El o cheamă „în lume“, în crîng, printre șira- 
guri de mîndri tei. Sînt toate locuri și lucruri bine cunoscute și iubite, oferin- 
du-i libertatea deplină a dragostei. Aceste expresii au în același timp și o 
valoare de caracterizare, marcînd nivelul cultural și rangul social al pajului 
în comparaţie cu al Luceafărului. 


În încheiere ţinem să precizăm că prezenta lucrare a urmărit doar să pună 
o problemă — aceea a elementelor de limbă populară în celebrul poem. 
Problema nu este prezentată exhaustiv — rămînînd aceasta ca o sarcină de 
viitor, dacă vom avea posibilitatea consultării manuscriselor poetului și 
a dicționarului limbii lui Eminescu, 

n orice caz s-au subliniat aici cîteva aspecte specifice prin care limba 
poporului a servit poetului în realizarea artistică a poemului. 

S-a putut observa că poetul a stăpînit și a mînuit cu virtuozitate comoara 
limbii poporului, și-a însușit din ea firescul, limpezimea de cristal a expresiei, 
bogăţia de nuanțări semantice a cuvintelor, îmbinînd cuvinte dintre cele 
mai comune, banale, în contexte pline de farmec şi inedit. 

S-a putut observa găsirea și împerecherea meșteșugită a cuvintelor spre a 
reda idei filozofice abstracte, aplicînd aci recomandările Arles poetice a lui 
Horaţius, care afirmă că adevăratul poet nu aleargă după cuvinte noi, 
necunoscute, ci realizează minuni din îmbinarea măiestrită a unor cuvinte 
obișnuite așa încît să miște inimile cititorilor. 

Și acest lucru l-a făcut cu prisosință poezia lui Eminescu, care a încîntat, 
încîntă și va încînta generaţii după generaţii, pe fiii acestui popor și chiar pe 
fiii altor popoare, în a căror limbă a fost tradusă. 

EMINESCU ÎN CRITICA ȘI ISTORIA LITERARĂ ROMÂNEASCĂ 
DE PÎNĂ LA 1944 


G. C. NICOLESCU 


Eminescu pentru noi a încetat de mult să fie un simplu scriitor mare. El 
este un fenomen (dar nu în sensul accidentului sau al miracolului) de mari 
semnificații în cultura și literatura română, a devenit un univers infinit ale 
cărui dimensiuni, în raport cu spiritul general al epocii, cu cultura și literatura 
română din care se înălța, chiar în raport cu marii creatori ai lumii, abia am 
început să le întrezărim. Ridicarea nivelului cititorilor la o tot mai înaltă 
capacitate de înțelegere a marilor idei ce ard înlăuntrul acestei tulburător de 
frăämîntate și multilaterale creații fără îndoială n-a fost fără urmări însemnate 
în sporirea proporțiilor lui Eminescu spre ceea ce sînt ele în realitate. Dar 
critica și istoria noastră literară au jucat un rol primordial pentru relevarea 
adîncimii gîndirii și lărgimii orizonturilor, multiplicității semnificațiilor, nou- 
tății și valorii artistice a creației eminesciene. Faptul că se simte încă nevoia 
unor noi și cît mai multor lucrări masive de sinteză cuprinzătoare și armonios 
arhitecturate cu privire la tot ce este esenţial în opera luceafărului literaturii 
noastre este cum nu se poate mai firesc. Asemenea lucrări, de mari propcerții, 
compacte, pătrunzătoare și multilaterale, consacrate unei creații și unei per- 
sonalități ca acelea în fața căreia ne aflăm astăzi nu poate fi decît rezultatul 
unei elaborări îndelungate, de decenii, a unei colaborări strînse dintre tendin- 
țele cu care el a fost întîmpinat de-a lungul timpurilor. Sinteză splendidă a 
geniului poporului nostru, Eminescu nu va putea fi total luminat decît prin 
perspectivele multiple ale unor epoci și generații succesive. Acestea oferă 
astăzi criteriului de judecată științific un masiv fond documentar, confrun- 
tarea vie a diverselor puncte de vedere și numeroaselor progrese concrete 
cucerite în acest domeniu. Deasupra acestora se poate înălța de acum înainte 
biruința deplină în cercetarea marelui scriitor. 

A urmări această îndelungată elaborare a cercetării eminesciene de ansam- 
blu? în dezvoltarea și — uneori — contradicţiile ei înseamnă mult mai mult 
decît a face o simplă incursiune istoric-literară, o seacă înșirare de date și 
fişe bibliografice, de care mulți au o atît de sacră și nejustificată oroare. A 
urmări acest proces al cercetării eminesciene în chip critic și degajindu-i 


1 În domeniul istoriei studierii lui Eminescu pe baza unui plan destul de personal, cu o 
documentare și o analiză, ca totdeauna la el, deosebit de riguroase, regretatul D. Popovici, fost 
profesor de istoria literaturii române la Universitatea din Cluj, a lăsat un prețios curs litografiat, 
care ar merita să fie tipărit. evantual cu unele adnotări, despre „Eminescu în critica şi istoria 
literară românească“. 

liniile esenţiale înseamnă de fapt a descoperi erorile, dar și linia rodnică 
ascendentă, înseamnă a stabili coordonatele la care ne aflam în acest domeniu 
în momentul în care epoca noastră prelua sarcina copleșitoare a studierii 
marelui scriitor, în legătură cu care atîtea mai rămîn de făcut, înseamnă a 
discerne mai sigur direcțiile în care trebuie să se îndrepte străduințele celor 
ce năzuiesc să dea de acum înainte exegese cuprinzătoare, marea sinteză ce se 
cuvine să o consacrăm celui mai strălucit reprezentant al geniului literar 
românesc. 

Patru sînt etapele principale în dezvoltarea cercetării eminesciene pînă 
în 1944. Cea dintii este cea a confruntărilor contemporanilor scriitorului și a 
primelor încercări de studii mai largi, mai cuprinzătoare și mai obiective, 
mai desprinse din spiritul de înfruntare partizană, de adversitate personală 
și rivalitate literară care au dominat adeseori îndeosebi în timpul vieţii scriito- 
rului. Cea de a doua etapă, determinată de depunerea manuscriselor la Aca- 
demie în 1902, este dominată de tendința lărgirii cunoașterii operei eminesciene 
în realul ei întreg, o etapă a descrierii și prezentării acesteia. Cea dea treia, 
cea a anilor de la primul război mondial pînă în 1939, este o etapă în care 
precumpănitoare devine tendința lărgirii cîmpului de analiză al creaţiei emi- 
nesciene și adîncirea ei prin toate mijloacele moderne ale istoriei literare, de 
la încadrarea în tematica și curentele de idei din literatura universală, pînă 
la riguroasa exegeză metrică și stilistică. De la 1939, se intră într-o a patra 
etapă. Aceasta, continuată și dezvoltată bogat în anii de după 1944 și astăzi 
încă, este cea în care virtual se așază temeliile marilor sinteze eminesciene 
visate și încă așteptate. 

În prima din aceste etape, cea dintii apreciere critică asupra lui Eminescu 
trebuie să o așezăm la începutul anului 1866. Ea aparține lui Iosif Vulcan, 
directorul „Familiei“, care însoțea poezia De-aș avea cu scurta notiță ce i-o 
impusese timbrul nou ce-l întîlnea în versurile tînărului debutant : „Cu bucurie 
deschidem coloanele foaiei noastre acestui june numai de 16 ani, care cu pri- 
mele sale încercări poetice m-a surprins plăcut”. Cea de a doua, devenită 
“celebră, consacrînd în epocă pe scriitor, dar mai tîrziu reprezentînd un succes 
încă mai mare pentru critic, a fost cea a lui Titu Maiorescu din 1872. În arti- 
colul său : Direcția nouă în poezia și proza română, cu un sigur simț nu numai 
al valorilor, dar chiar al virtualităților artistice, făcînd un tablou al liricii 
românești din acel moment, criticul Junimii realiza cea mai de seamă biruință 
din întreaga sa carieră pe acest tărîm, nu numai așezîind cu curaj (și doar 
cine știe exact ce însemna atunci poezia lui Alecsandri pentru opinia publică 
poate aprecia cît de mare fusese acest curaj!) pe Eminescu imediat după 
autorul Pastelurilor, nu numai consacrîndu-i un spațiu mai larg decît lui 
Alecsandri însuși și numindu-l cu atîta siguranţă : „poet, poet în toată puterea 
cuvîntului“, dar nu mai puțin prin subtila, nuanțata și atit de justa caracteri- 
zare ce i-o făcea acolo. 

Dat fiind prestigiul lui Maiorescu și al „Convorbirilor literare“, aceasta 
a însemnat consacrarea lui Eminescu, consacrare pe care poetul a slujit-o 
în chip strălucit, confirmînd-o imediat după aceea și în anii ce urmară cu 
Sărmanul Dionis, Egipetul, Înger şi demon, Floare-albastră, Împărat şi prole- 
tar, şi apoi de atîtea altele. Dar consacrarea pe care o aduce articolul lui 
Maiorescu de la 1872 a însemnat și incitarea primelor dușmănii și primelor 

atacuri literare împotriva poetului nostru. „Junimea“, „Convorbiri literare“ 
și Maiorescu însuși aveau adversarii lor. În polemicele care au loc de-a lungul 
anilor, adeseori căutîndu-se denigrarea „direcției noi“ de la Iași, între diverși 
scriitori ce erau minimalizaţi, uneori ridiculizați, alteori chiar atacați violent 
pentru a coborî Junimea, se află și Eminescu. Putem spune : mai ales Emi- 
nescu, pentru că noutatea pe care o reprezenta el prin tematica, orizonturile 
și îndrăznelile expresive ce i le îngăduiau încă de la primii pași geniul său 
frapau mai puternic și iritau fie veleități rivale, fie mărginirea, rutinieră, fie 
moralismul sau concepții de artă înguste, demult perimate. În acest cadru, 
putem așeza, fără să fie cazul a insista asupra lor, atacurile „Revistei contem- 
porane“, prin diverse articole, culminînd cu acel al lui Gellianu: Poeziile 
domnului Eminescu (1875), sau prin pamfletul dramatic Muza de la Borta 
Rece al lui Mihail Zamfirescu. Mai cu seamă din rivalitate literară suficient 
de meschină provin criticile, mai degrabă atacurile împotriva poeziei lui 
Eminescu din partea „Literatorului“, semnate îndeosebi de Bonifaciu Florescu 
și Al. Macedonski. Neînțelegerea pentru ceea ce însemnau noutatea și valoarea 
poeziei eminesciene determină criticile violente ale lui A. Densusianu împo- 
triva acesteia, mai întîi fugitiv, în revista „Orientul latin“ (1876), apoi în 
Istoria limbii și literaturii române (1885), în sfîrșit, în cercetarea mai largă Lite- 
ratura bolnavă, publicată în „Revista critică și literară“ (1894). De asemenea 
neînțelegerea, o neînțelegere mai adîncă pentru ceea ce este fenomen și frumu- 
sete literară, agravată de împerecherea ei cu criteriul unui moralism strîmt 
și absurd, este izvorul atitudinii defăimătoare pe care canonicul Grama o 
consacra poeziei eminesciene într-o întreagă carte publicată la Blaj în 1891. 

Este de la sine înțeles că asemenea intervenţii nu erau în nici un caz de 
natură să sporească înțelegerea pentru poezia lui Eminescu. Dar în timpul 
acesta, și în ciuda lor, ea pășea triumfătoare din paginile „Convorbirilor lite- 
rare“ sau ale repetatei ediții Maiorescu în conștiința largă a opiniei publice. 
La aceasta, fără îndoială au colaborat într-o bună măsură și cîteva manifes- 
tări ale criticii literare din acea vreme, dintre care două de cea mai mare autori- 
tate și de cel mai mare răsunet. Cea dintii dintre acestea este cea a lui Dobro- 
geanu-Gherea în paginile „Contemporanului“ din 1887. Este meritul necontes- 
tabil al acestui critic de a fi consacrat cel dintîi studiu de amploare și 
profunzime lui Eminescu, cu reală mare prețuire pentru poet, cu încercări 
serioase de a explica temeinic trăsăturile dominante ale creaţiei sale, de a-i da 
întreg relieful prin unele încadrări tematice, de a pune în lumină contradicţiile 
sifişietoare cărora această creație le dădea expresie, legătura ei cu împrejurările 
"sociale, cum și semnificațiile profunde ce le cuprindea. Cu toată lipsa de 
suplețe explicabilă la data respectivă, cu care criticul aplica principiile sale, 
cu toată deficiența analizei măiestriei artistice, studiul lui Gherea poate fi 
socotit piatra de temelie a cercetărilor poeziei eminesciene, un adevărat punct 
de plecare și în cercetarea istoric-literară a lui Eminescu, o pildă de eficaci- 
tate cu care pot fi aplicate în genere mijloacele istoriei literare la cercetarea 
serioasă a literaturii contemporane. De aici vor pleca studiile și articolele 
criticilor din școala „Contemporanului“ : Eminescu și Lenau sau Înaintaşii 
lui Eminescu de Raicu lonescu-Rion, diverse altele de G. Ibrăileanu, 
€. Mille şi ale altora. 

Foarte curînd după studiul lui Gherea, desigur şi ca o reacțiune contra 
acestuia, apărea în 1889, cu prilejul morții scriitorului, articolul Eminescu 
și poeziile lui al lui Titu Maiorescu. Scris cu eleganță, cu emoție reținută, cu 
echilibrul și claritatea atît de caracteristice stilului maiorescian, articolul nu 
poate fi nesocotit în istoria criticii eminesciene sub nici o formă. Evident, 
poziția criticului Junimii era consecventă. El făcea teoria geniului înnăscut, 
care nu primește nici o înrîurire de la împrejurările sociale și încerca într-o 
măsură să conteste, în orice caz să scuze strîmtoarea uneori penibilă și relativ 
notorie în epocă a scriitorului, prezentînd-o ca datorîndu-se felului de a fi 
al acestuia, pe de o parte, adăugînd, pe de alta, că ea n-a înrîurit întru nimic 
asupra personalității și concepţiilor sale. Maiorescu analiza în acest articol 
insuficient, atît din punctul de vedere al conținutului, cât și din cel al expre- 
siei, valorile poeziei eminesciene, dar, totodată, aducea — trebuie să o spu- 
nem — o recunoaștere totală și un elogiu fără nici o reticență marelui talent, 
marii, unicei personalități spirituale care fusese Eminescu. Perspicacitatea 
critic literară a lui Maiorescu, care încă din 1872 îl așezase pe Eminescu ime- 
diat după Alecsandri, acum, nici două decenii mai tîrziu, cînd prima sa afir- 
maţie se verificase atît de strălucit, la sfîrșitul articolului consacrat poetului, 
avea curajul unei noi judecăţi profetice pe care viitorul a coniirmat-o. „Pe: 
cît se poate omenește prevedea — spunea criticul — literatura poetică română 
va începe secolul al 20-lea sub auspiciile geniului lui, și forma limbei naţionale, 
care și-a găsit în poetul Eminescu cea mai frumoasă înfăptuire pînă astăzi, va 
fi punctul de plecare pentru toată dezvoltarea viitoare a vestmîntului cuge- 
tării românești.“ 

„Așa cum din jurul lui Gherea s-au ridicat o serie de tineri critici care i-au 
urmat atitudinea în înțelegerea și explicarea lui Eminescu, și din jurul lui 
Maiorescu s-au ridicat cîțiva. Cel dintîi dintre aceștia, G. Bogdan-Duică, pe 
care abia mulți ani mai tîrziu îl vom afla dînd întreaga măsură a contribuţiei 
'sale pentru mai deplina cunoaștere a vieții și operei marelui poet. În această 
vreme, în cadrul discutării primului volum din Studiile critice ale lui Gherea 
și îndeosebi a cercetării asupra lui Eminescu respinge necesitatea raportării 
la împrejurările istorice pentru înțelegerea unei opere literare. Cel mai fidel 
discipol al lui Maiorescu din această vreme este neîndoielnic însă Mihail 
Dragomirescu, care mai tîrziu avea să ducă la cele mai mari exagerări și sche- 
matizări idealismul maestrului, preluîndu-i însă integrală admiraţia nemărgi- 
nità pentru autorul Luceafărului. Contestînd și el necesitatea unor legături 
cu viața artistului și cu atît mai mult cu viața societății, M. Dragomirescu, 
care punea temeliile sistemului său estetic în lucrarea la care ne referim : 
Critica științifică și Eminescu (1894), dacă greșea așezînd laolaltă cu Grama 
pe Gherea, avea meritul pe de o parte de a respinge criticile înguste, pătimașe, 
lipsite de înțelegere și temeinicie, uneori de-a dreptul calomnioase ale lui 
Grama și Aron Densusianu, iar pe de alta, de a afirma cu hotărîre marea 
valoare a poeziei eminesciene. Deși publicat tot în „Convorbiri literare“ 
(1890—1891), studiul de mai mari proporţii al lui N. Petrașcu despre Emi- 
nescu, pornind de la poziții maioresciene, se îndepărta de acestea, uncori 
într-un chip surprinzător. Fără să reprezinte un moment însemnat în cerce- 
tarea poetului nostru, studiul lui Petrașcu este semnificativ prin aceea că 
reprezintă, chiar dovedind confuzianismul autorului, o răscruce de înrîuriri, 

marcînd o incontestabilă tendință de a aborda opera eminesciană din puncte 
de vedere multiple, de a evolua dinspre interpretarea idealistă a artei spre cea 
materialistă și de a acorda expresiei, cel puţin în intenţie, o atenţie sporită. 

Cu aceasta, principalele contribuții la cercetarea lui Eminescu de la sfîr- 
șitul secolului trecut au fost înregistrate, și din examinarea lor succintă. se 
desprind trei trăsături dominante pentru această etapă. În primul rînd, că 
cercetarea lui Eminescu, evoluînd rapid în amploare, se face în genere sub 
forma confruntării de opinii în cadrul largilor dispute literare de la sfîrșitul 
secolului al XIX-lea. În al doilea rînd, lăsînd la o parte atacurile absolut fără 
efect ale „Revistei Contemporane“ și „Literatorului“, ale lui Aron Densusianu 
și Grama, toate studiile din această etapă aduceau elogii necondiționate mari- 
lor valori poetice eminesciene, lărgind efectul și sporind prestigiul acestei 
creații cu atît mai mult cu cît elcgiile aduse de critică erau în asentimentul 
publicului cititor, veneau din direcții de-a dreptul deosebite și erau susținute 
în chip integral de personalitățile cele mai marcante ale criticii românești 
din acel moment : Maiorescu și Gherea. În al treilea rînd, se desprinde faptul 
că în această etapă cercetarea operei eminesciene se referea numai la poezie și 
ținînd seama exclusiv de antume. 

O etapă nouă în cercetarea acestei opere se deschide prin depunerea, celor 
(5.CCO file de manuscrise ale lui Eminescu la Academie de către Titu Maio- 
rescu, căruia pentru grija cu care le păstrase și încredințarea lor unui înalt for 
de cultură i se cuvine întreaga noastră recunoștință, datorîndu-i-se într-o 
bună măsură posibilitatea de a aprecia astăzi realele proporţii ale marelui 
scriitor, 

Cunoașterea tezaurului pe care-l reprezintă manuscrisele eminesciene a 
constituit o uriașă revelație. Se descoperea un nou Eminescu, un Eminescu 
mai bogat, mai complex, mai frămîntat, mai multilateral. Prin parcurgerea 
imensului material ce-l cuprindeau aceste manuscrise : poezii postume, vari- 
ante; proză necunoscută : nuvele, un roman, numeroase încercări dramatice, 
culegeri de folclor, traduceri literare și filozofice, articole și diverse fragmente 
literare sau publicistice, proiecte din diverse domenii, însemnări din cele mai 
variate, dicționare etc., se puneau deodată în lumină proporțiile adevărate ale 
creației eminesciene în întregul ei, varietatea preocupărilor, profunzimea 
cunoștințelor și, mai presus de orice imensitatea, bogăţia strălucitoare și efer- 
vescența unui univers lăuntric creator fără pereche în literatura noastră, 
incontestabil rar — în orice caz, rar cu asemenea documente — chiar în 
literatura. universală. 

Relevarea acestui Eminescu care era departe de a fi numai poetul, cum 
apăruse în genere pînă atunci, uitîndu-se adesea chiar pasionatele, incandes- 
centele și clocotitoarele de îndreptăţită revoltă articole publicate în „Timpul“, 
a determinat în primul rînd o acțiune de publicare a operelor pînă atunci 
necunoscute, acțiune care îmbogățește profilul scriitorului, îi sporește propor- 
tiile și prestigiul Încă în anul 1902 apar Poezii postume, ediție îngrijită de 
Nerva Hodoș, reiipărită cîțiva ani mai tîrziu de Ilarie Chendi, și volumul 
Literatura populară, o selecție din culegerile manuscrise ale poetului, pe care 
o publică același Ilarie Chendi, alături de Ion Scurtu, unul din cei mai harnici 
și pricepuţi editori ai creaţiei eminesciene în această vreme. Apoi, lăsînd la 
o parte ceca ce se publică în diverse reviste, mai cu seamă în „Sămănătorul“ și 

„Convorbiri literare“, cum și diversele reeditări ale poeziilor, apar în anii ce 
urmează depunerii manuscriselor la Academie numeroase volume ce aduc la 
cunoștința publicului larg noi și însemnate domenii ignorate pînă atunci 
parțial sau total din opera lui Eminescu. Astfel, în 1904, se tipărește de către 
I. Scurtu, pentru prima oară, romanul Geniu pustiu, întîmpinat cu entuziasm 
de N. Iorga și cu grave rezerve din punctul de vedere al oportunității și formei 
publicării de către G. Ibrăileanu. Același I. Scurtu, care în 1905 publica în 
limba germană lucrarea Eminescu Lebens und Prosaschriften, iar în anii ce 
urmează, îndeosebi în „Sămănătorul“, unde. se întreține un adevărat cult al 
marelui scriitor, dă la lumină numeroase și preţioase contribuţii cu privire la 
activitatea acestuia, este editorul priceput a cîtorva volume cuprinzînd pre- 
țioase pagini inedite sau puţin cunoscute din opera eminesciană : Scrieri 
politice și literare (1905), Proza literară (1909), traducerea Lais (1908), ediţia 
de Poezii (1908—1910), cum și ediția poeziilor intitulată pe baza unei însem- 
nări din manuscrisele poetului Lumină de lună (1910). În 1906, Iuliu Dragomi- 
rescu publică în volum piesa lui Eminescu rămasă în manuscrise Bogdan- 
Dragoș; în același an, Chendi publica în „Convorbiri literare“ traducerea 
piesei Histrion. Pentru a nu aminti decît aparițiile cele mai însemnate, notăm 
în 1910, prima ediţie mai completă a articolelor politice, iar în 1914, ca o 
încununare a tuturor acestor îndelungate și meritorii străduințe, reprezenta- 
tivă pentru silințele acestei etape din cercetarea lui Eminescu de a înfățișa 
în întregime vasta sa creaţie, apare ediția Opere complete de la Iași, volum 
masiv, discutabil din multe puncte de vedere, cuprinzînd însă cea mai largă 
și variată culegere a operelor lui Eminescu cunoscută pînă atunci, grupînd 
deopotrivă antume și materiale din manuscrise. 

Pentru întregirea imaginii asupra efortului de a prezenta cît mai complet 
întreaga operă a lui Eminescu, publicată sau inedită, literară sau publicistică, 
originală sau tradusă, trebuie să adăugăm că toate ediţiile tipărite în această 
vreme pe care le-am amintit aveau studii introductive uneori întinse, tot- 
deauna ale unor oameni familiarizați cu manuscrisele și problemele creației 
lui Eminescu. Ele, se înțelege, lărgeau și adiînceau și mai mult cunoștințele 
despre adevăratul, multilateralul, pînă atunci insuficient, parțial cunoscut 
Eminescu. Acestor studii li se adăuga, în aceeași etapă, și altele independente, 
în afară de numeroase recenzii substanţiale, scrise de oameni ca Iorga, Chendi, 
Scurtu, Bogdan-Duică, Ibrăileanu, specializați temeinic în cercetarea scriito- 
rului nostru, recenzii care adeseori aduceau ele însele prețioase contribuții 
la elucidarea diverselor probleme. Astfel, se pot însemna mai întîi studiile lui 
Anghel Demetrescu : Inovaţiile lui Eminescu ca versificator (1901), reluat 
puțin mai tîrziu sub titlul Rima lui Eminescu, apoi studiul mai amplu : Mihait 
Eminescu, publicat în „Literatură și artă română“ din 1903. Acestora le urmea- 
ză numeroase studii ale celor mai serioși editori și cunoscători ai manuscriselor 
lui Eminescu din această etapă : Ilarie Chendi și I. Scurtu, care urmăresc în 
linii mari obiectivul prezentării cît mai complete a operei și activităţii scriito- 
rului. Îndeosebi Chendi prin unele din studiile sale, cum sînt Humorul lui 
Eminescu, Eminescu material nou de studiu și altele, valorificînd un material 
variat din manuscrise și postume din cele mai reprezentative ca Horia, Me- 
mento mori, publicat acum în mare parte, Mitologicale, Călin Nebunul, Miron 
și frumoasa fără corp, Diamantul Nordului, Anlropomorfism etc., sau semna- 

lînd traducerea lui Rötscher, contribuie în mod substanțial la cunoașterea 
întregii arii literare pe care o acoperea scriitorul, ba uneori trecea chiar mai 
departe, la discernarea unor semnificații ale fenomenelor, anticipînd într-o 
măsură caracterul analitic al cercetărilor din etapele următoare, de după 
primul război mondial. 

Trebuie adăugat acestor nume acela al lui N. Iorga, vechi și înflăcărat 
admirator al poetului, cercetător încă de la 1899 al diverselor aspecte din 
creația eminesciană, urmărind acum cu acel spirit de sesizare ce-i era atît de 
caracteristic și comentînd cu pasiune și simpatie tot ce se făcea în legătură cu 
editarea și studierea lui Eminescu, mai mult chiar, insistînd asupra activității 
publicistice a acestuia, încercînd să o reactualizeze și să facă din ea unul din 
temeiurile mișcării atît de contradictorii de la „Sămănătorul“, pe care o dirija. 
Este aici fără îndoială un moment de mare reactualizare a lui Eminescu, uneori 
însă unilaterală și deformînd într-o măsură autentica imagine ideologică a poe- 
tului. Se impune de asemenea încă din această vreme ca un atent exeget al lui 
Eminescu cel ce-și va cîştiga întreaga autoritate în acest domeniu mai cu seamă 
în etapa următoare, G. Ibrăileanu, cu studiile : Curentul eminescian (1901), 
„Postumele“ lui Eminescu (1908) și interesantul capitol susceptibil de atîtea 
discuţii, consacrat gîndirii critic-sociale a scriitorului din Spiritul critic în 
cultura românească (1909). Acestora li se adaugă și alții. H. Sanielevici cu 
Eminescu și școala romantică germană (1901) și Sărmanul Dionis (1909), Al. 
Bogdan cu Die Metrik Eminescus (1904), Mircea Djuvara cu Filozofia poeziei 
lui Eminescu (1914), N. Zaharia cu monografia sa Mihail Eminescu. Viaţa 
și opera sa (1912), pentru a nu semnala decît lucrările cele mai relevante, 
dintr-un punct sau altul de vedere, chiar dacă sînt inegale fiecare înlăuntrul 
lor, nu lipsite de limite și mai cu seamă multe din ele astăzi depășite. 

După cum se observă, o serie din studiile citate, ca și unele mai vechi ale lui 
Chendi, constituiau o reală tranziție de la tendința dominantă a acestei etape 
de a descoperi și înfățișa prin ediții sau studii mai mult descriptive întreaga 
hartă a creaţiei eminesciene spre cea de a intra înlăuntrul ei, de a-i descifra 
sensurile, relaţiile și marile valori interioare. În această, direcție, progrese 
hotărîtoare s-au realizat după primul război mondial, în etapa următoare 
dominată de spiritul analitic, de năzuința de a pătrunde cît mai adînc pe 
toate căile, în toate sensurile creației eminesciene, în întreaga intimitate a 
laboratorului creator eminescian. După ce, în etapele anterioare, se acumulase 
un material prețios ce continua mereu să se amplifice, pe baza relevării unor 
documente sau a mărturiilor unor amici cu privire la viața scriitorului și la 
diversitatea domeniilor în care el a activat, făcîndu-se tot mai larg cunoscută 
întreaga lui creație în această nouă etapă din anii de după primul război 
mondial, se așează într-un relativ scurt răspas de timp cele mai de seamă cer- 
cetări analitice de mari proporții asupra lui Eminescu și primele încercări 
de reală sinteză, reprezentate de capitolele consacrate lui Eminescu de 
N. Iorga, G. Călinescu și Tudor Vianu în istoriile literaturii române ce le-an 
scris sau la care au colaborat. 

Fără să ținem seama în mod absolut de cronologie, cu atît mai mult cu 
cît lucrări ca acestea la care ne vom referi sînt rezultatul unor îndelungi ela- 
borări și cei cîțiva ani ce despart apariția uneia de a celeilalte nu marchează 
o ierarhizare cronologică totdeauna reală, amintim în primul rînd contribuţia 

din această etapă a lui G. Bogdan-Duică. Cam prea pozitivist și atomizant, 
uncori sclav al aglomerării faptelor mărunte nude, nelipsite de interes, dar 
neintegrate într-un ansamblu și nedegajindu-le totdeauna semnificaţiile din 
adincimi, acest istoric literar a pus la dispoziţia cercetătorilor o mare bogăţie 
de material documentar în legătură cu viața, văzută însă și pe latura experi- 
enţelor ei spirituale, și cu opera lui Eminescu între care studiul său asupra Lu- 
ceafărului rămîne una din piesele de discuție cele mai interesante. Un merit incon- 
testahil în înlesnirea aprofundării lui Eminescu prin acumularea unui material 
documentar cît mai bogat și mai variat, oricît de mărunt ar fi fost uneori, 
îi revine lui Bogdan-Duică pentru a fi înțeles alături de G. Ibrăileanu să 
sprijine în chip efectiv, cu pasiunea și capacitatea de muncă uimitoare de 
care putea fi capabil, inițiativa lui Leca Morariu de a scoate bulctinul periodic 
Mihail Eminescu, consacrat exclusiv studiilor eminesciene, a cărui rodnică 
apariție ar trebui să fie o pildă și un îndemn pentru posibilitățile noastre de 
astăzi, din punct de vedere material infinit mai mari. 

Un alt mare nume care se impune cu autoritate încă de la început pe linia 
adîncirii analitice a operei lui Eminescu în etapa ce o urmărim este fără îndo- 
ială profund regretatul și de curînd dispărutul dintre noi Tudor Vianu. Prezent 
și în lucrarea Influența lui Hegel în cultura românească (1933), Eminescu 
constituie însă subiectul unui întreg volum încă din 1930 în cartea Poezia iui 
Eminescu. Deși alcătuit din capitole ce constituiseră studii separate, izvorînd 
dintr-o preocupare unitară, volumul capătă și el o structură unitară, lămurind 
problemele esențiale ale liricii eminesciene, la data respectivă insuficient abor- 
date în esența lor și marcînd o dată în cercetarea analitică, profundă, înscrisă 
în largi orizonturi de idei, a operei marelui scriitor. Fără să pornească la o 
vînătoare de izvoare, ci urmărind să definească substanța poeziei lui Emi- 
nescu, Tudor Vianu, cu temeinica sa formaţie filozofică și estetică, cu spiritul 
său echilibrat și clar, procedează metodic, evoluînd în studiile sale de la înce- 
puturile scriitorului, pe care le așază sub constelația romantismului francez, 
trecînd prin creațiile și problemele cele mai semnificative ale acestei vieţi, 
pînă la încoronarea ce o reprezintă Luceafărul. Aducînd lămuriri preţioase, 
stabilind analogii, așezînd pe Eminescu în cadrul gîndirii literare europene, 
gîndire care avusese un cuvînt în formația poetului și în elaborarea operei 
sale, Tudor Vianu contribuie prin această carte, chiar dacă nu e de mari 
proporții, nu numai la îmbogățirea cunoștințelor despre Eminescu în profun- 
zimea lui, despre erotică sau pesimism, despre înrîurirea lui Schopenhauer sau 
a romantismului german, totul în permanentă strînsă legătură cu valoarea 
artistică, dar la crearea unui adevărat nou chip de a privi pe Eminescu, con- 
siderat în cadrul literaturii europene şi așezîndu-l în raport cu aceasta la 
o mare altitudine, la crearea unui nou chip de a concepe însăși cercetarea lui 
Eminescu. Cu capitolul consacrat prozei marelui scriitor” "din lucrarea sa 
Arta prozatorilov români (1941) un deceniu mai tîrziu, T. Vianu aduce cu alte 
mijloace o nouă contribuţie la pătrunderea și definirea specificului gîndirii și 
artei eminesciene, punînd în telul acesta primele jaloane ale cercetărilor în 
domeniul expresiei, al stilisticii, în genere al măiestriei care vor domina de 
altiel exegeza sa eminesciană în anii de după 1944. 

Un loc mult mai însemnat decît ar părea la oanaliză sumară în dezvoltarea 

cercetărilor din această etapă ocupă G. Ibrăileanu. Lăsînd la o parte studiile- 

deja amintite din etapa anterioară și cursul universitar despre Eminescu, 
care nefiind tipărit n-a avut o largă răspîndire, dar a exercitat o incontesta- 
bilă influență asupra generațiilor ce l-au studiat, conducătorul Vieții Românești 
a dat în acești ani îndeosebi cercetări minuţioase asupra edițiilor marelui 
scriitor. Departe de a fi pornite dintr-un spirit îngust tehnicist, studiile foarte 
largi din 1927, 1928 și 1929 izvorau din pasiunea pentru exactitatea textului 
eminescian, din năzuința de a stabili astfel cu cea mai mare precizie gîndirea 
și arta lui Eminescu. Cu alte cuvinte ele erau instrumente ale analize: lui 
Eminescu, mijloace de a pătrunde tocmai la esenţele specifice ale poeziei 
acestuia. Că aceasta stătea pe primul plan în conștiința exegetului cînd între- 
prindea chiar cercetarea atentă a textelor edițiilor și pregătea propria sa edi- 
ție o dovedesc nu numai remarcabilul studiu despre poet pe care-l așază în 
fruntea ediției din 1930, dar mai cu seamă riguroasa cercetare din 1929: 
Eminescu. Note asupra versului, în care, cu mijloace noi în cercetarea literară. 
românească din acel moment, Ibrăileanu nu făcea o simplă înșirare constata- 
tivă de fişe, nici o cercetare a formei, ci, dimpotrivă, prin cercetarea expresiei 
și mijloacelor prozodice se străduia să pătrundă cît mai adînc în intimitatea 
acestei lirici și să releve sensurile cele mai obscure ale conținutului ei de idei, 
ale atitudinilor scriitorului. 

Cercetările lui Ibrăileanu asupra edițiilor lui Eminescu mai aveau o însem- 
nătate : ele deschideau o perspectivă asupra variantelor, asupra chipului de 
a lucra al poetului, asupra laboratorului său creator. De aici, într-o anumită 
măsură, nașterea unei necesități căreia trebuia să i se afle împlinire. După 
1902, cînd fuseseră cunoscute manuscrisele eminesciene, o adevărată campanie 
de editare și studiere a acestora a dus la revelarea unor domenii multiple de 
activitate creatoare la Eminescu, lărgind imens, cum am spus, cunoașterea 
ariei preocupărilor sale. Acum, datorită studiilor care în această fază trec la 
aprofundare și la analiza fenomenului eminescian, datorită poate şi sugestiilor 
pe care le vor fi trezit și observaţiile totdeauna subtile ale lui Ibrăileanu, se 
simte nevoia sondării în profunzime a universului lăuntric eminescian, nevoia 
revelării nu numai a imensităţii și varietăţii acestui univers, dar a dinamicii 
sale, a formației, evoluției, contradicţiilor sale, a semnificaţiilor tuturor 
acestora, pentru a reconstitui viața interioară a lui Eminescu, pentru a recon- 
stitui și a defini mai exact întreaga lui viață creatoare, întreaga lui creație. 

Această sarcină și-a asumat-o și a îndeplinit-o acad. G. Călinescu în Vaza 
tui Mihai Eminescu și mai cu seamă în cele cinci volume ale Operei lui Mihai 
Eminescu, apărute între 1932—1936. Lucrarea de mari proporții, bazată pe 
o cercetare atentă a manuscriselor, pe o încadrare în literatura universală dusă 
uneori pînă la cele mai îndepărtate analogii, urmărește cu tenacitate un plan 
propriu de reconstruire a creației eminesciene în viața ei autentică, în deve- 
nirea și frămîntarea ei, poate cu o oarecare preferință pentru ceea ce e „sub- 
teran“ și pentru ceea ce izbește rutina și chiar normele obișnuite. Ea oferă 
pentru cititorul ce reușește să stăpînească acest uriaș material documentar 
cel mai complet tablou al vieții spirituale și creatoare eminesciene, al univer- 
sului lăuntric eminescian. Nu încape nici o îndoială, privind lucrurile astfel, 
lucrarea academicianului G. Călinescu nu este numai o masivă cercetare ana- 
litică, o adevărată culme în această epocă, dar, îndreptînd definitiv atenția 
cercetătorilor spre regiunile încă insuficient cunoscute ale laboratorului creator 

eminescian, ea a arătat cît poate deveni de mare Eminescu dacă e analizat cu 
toată rigoarea și cîte mai sînt de făcut în această privință. Vrata lui Mihai 
Eminescu și Opera lui Mihai Eminescu ale lui Călinescu rămîn pietre de hotar 
pe drumul cercetării marelui nostru poet spre care privirile generaţiilor de 
cercetători se vor întoarce totdeauna cu prețuire. 

Se mai adaugă acestor însemnate cercetări contribuțiile interesante prin 
străduința de a deschide căi noi de pătrundere în creația eminesciană ale lui 
D. Caracostea, atît prin studii mai vechi ca Personalitatea lui Eminescu, cât 
mai cu seamă prin Arta cuvîntului la Eminescu (1938) şi Creativitatea emines- 
ciană (1943). Chiar dacă nu putem fi de acord cu unele puncte de vedere, cu 
unele exagerări și cu unele concluzii, nu se poate contesta autorului temeinica 
pregătire filologică și urmărirea tuturor tendinţelor moderne, îndeosebi în 
domeniul stilisticii, de cercetare literară, orientarea, deplină în intimitatea 
operei lui Eminescu ca și a literaturii române și universale în care face frec- 
vente încadrări, nu se poate contesta nici marea, îndelungata pasiune și admi- 
rație pentru arta eminesciană, nici numeroase considerații preţioase pe care 
aceste lucrări le cuprind, nici căile rodnice pe care, aplicate cu mult spirit 
critic și de un om solid format științific, adeseori, în multe direcţii, ele le 
deschid. 

Pentru a completa tabloul contribuţiilor acestei etape, oricît de sumar ar fi 
schițat el aici, se cuvine să înscriem, în 1934, 1940 și 1944, capitolele sintetice 
amintite mai înainte, consacrate lui Eminescu de N. Iorga, G. Călinescu și 
Tudor Vianu în istoriile literaturii române ce le-au publicat, ca un pas mai 
departe în cercetarea marelui nostru scriitor. Se adaugă apoi, lăsînd la o 
parte unele articole sau cărți care exprimau tendinţe diversioniste cum este 
cartea care privește pe poet din punct de vedere psibanalitic, cea despre naţio- 
nalismul lui Eminescu etc., nenumărate contribuţii de mai mici proporții ca 
întindere, unele din ele de reală însemnătate pentru înțelegerea multor laturi 
din gîndirea și creaţia artistică eminesciană. Dintre acestea reținem aici pe 
cele ale lui E. Lovinescu, mai mult ca subiect de discuție, cele ale lui Pompiliu 
Constantinescu, I. M. Rașcu (Ecouri franceze în opera lui Eminescu. Eminescu 
și Lamartine, Eminescu și modelele franceze, Eminescu și Teophile Gauthier, 
Eminescu și Alecsandri), C. Papacostea (Filozofia antică în opera lui Emi- 
nescu), I. M. Marinescu (Eminescu și clasicismul) şi alte multe. Pe linia 
raporturilor dintre Eminescu și gîndirea universală, o contribuţie prețioasă 
reprezintă studiul Motive hegeliene în scrisul eminescian al profesorului Al. 
Dima. D. Murărașu, în ciuda unor orientări greșite cărora le dă uneori expresie 
are și contribuţii pozitive ce trebuiesc consemnate, îndeosebi în studiile intro- 
ductive la edițiile sale, dintre care cel privitor la activitatea de folclorist a lni 
Eminescu e cel mai temeinic și mai valoros. 

Etapa aceasta, care, după cum ușor ne dăm seama, a adus progrese deose- 
bit de însemnate în cercetarea lui Eminescu, se poate mîndri a fi pregătit 
așezarea. unei bune părți din temeliile definitivei cercetări eminesciene prin 
elaborarea unor din ce în ce mai bune ediţii, ediții care uneori se cuvin reținute 
chiar numai pentru că au suscitat discuţii, netezind în felul acesta terenul 
pentru marea ediție critică a întregii opere eminesciene ce trebuia să vină. 
Fără să ne mai oprim asupra vechilor ediţii ce s-au reeditat în această perioadă, 
mai amintim, fie pentru sforțarea lor de a aduce îmbunătăţiri textului, fie 

pentru diverse elemente ce au împins cercetarea în ansamblu mai departe și 
mai adînc, ediţiile lui N. Iorga (1922), Lucian Blaga (1923), E. Lovinescu 
(1929), M. Dragomirescu (1937), înainte de a ajunge la cele trei mai însemnate 
dintre ediţiile curente ale vremii. Este vorba anume de edițiile G. Bogdan- 
Duică (1924), G. Ibrăileanu (1930) și G. Călinescu (1938), care prin studiile 
introductive, prin notele lor, prin punctele de vedere exprimate și străduin- 
tele de reproducere cît mai exactă a textului eminescian, constituiesc trepte 
insemnate pe drumul acelei mari ediții definitive ce se făcea tot mai așteptată. 
Se cuvine să acăugăm în această etapă a cercetării lui Eminescu ca o contri- 
buţie preţicasă ediții de proză literară, material folcloric sau articole politice 
îngrijite și însoţite de studii introductive de D. Murărașu și I. Creţu, buni 
cunoscători ai problemelor. 

Împlinirea unei jumătăți de secol de la moartea lui Eminescu a prilejuit 
începutul apariţiei marii ediții critice a operei scriitorului, temelia cercetării 
sale definitive. După ediţiile critice nesatisfăcătoare din o serie de puncte de 
vedere pe care le dăduseră C. Botez (1933) și D. Mazilu (1939), D. Panaitescu- 
Perpessicius oferă în 1939 primul volum din marea ediție critică a operelor 
lui Eminescu, urmată apoi de celelalte cinci de pînă acum, la intervalele ce le 
impun o murcă atît de grea și de subtilă, căreia nimic ca graba sau improvi- 
zaţia nu-i dăunează mai mult. Concepută după cele mai riguroase și moderne 
norme de editare științifică a textelor literare, ediția acum academică a lui. 
Eminescu a cunoscut în Perpessicius un slujitor devotat, pasionat, de o famili- 
aritate cu tainele manuscriselor eminesciene fără egal, plin de înflăcărare și 
de răbdare totodată — un om a cărui muncă pentru cele șase volume de texte, 
variante, note și comentarii pentru poezii antume și postume și pentru poezii 
populare apărute pînă acum, nu va putea fi niciodată îndeajuns prețuită și 
niciodată răsplătită cu suficientă recunoștință. Pe baza cercetărilor eminesciene 
anterioare, trecute de noi fugar în revistă, pe baza investigațiilor laborioase, 
concretizate, în afara materialelor ediției în numeroase studii publicate sepa- 
rat de la 1939 încoace, academicianul Perpessicius și-a asigurat un loc domi- 
naut în istoria cercetării lui Eminescu. Ediţia sa, amplă, bogată, oferind cu 
scrupulozitate toate variantele și toată istoria textului, cu toate asociaţiile 
ce se pot face, constituie o temelie solidă, singura ce poate asigura rezultate 
sigure. Plecînd de ia ea, cercetătorul zilelor noastre și cel din viitor, înarmat 
cu concepţia științifică a materialismului istoric aplicată cu întreaga suplețe 
necesară în problemele delicate ale artei, va putea ajunge la noi deschideri de 
perspective în acest univers infinit care este creația eminesciană, va putea 
ajunge la marile sinteze pe care sîntem în drept să le așteptăm asupra celui ce 
constituie întruparea cea mai înaltă a geniului acestui popor. 

Pe această solidă temelie a ediției critice Perpessicius — ea însăși o sinteză 
îmbogățită în mod creator a nenumăratelor cercetări și ediții anterioare —- 
şi a metodei de cercetare marxist-leniniste, cercetările eminesciene din zilele 
noastre sînt destinate în mod obiectiv să înalțe monumentul cercetărilor 
definitive pe care epoca noastră îl va consacra luceafărului literaturii române.. 

Manuscrisul nr. 2254 al Academiei R.P.R. este cel mai întins din cîte 
ne-au rămas de la M. Eminescu. Între filele 310—445, pe amîndouă paginile, 
el cuprinde o traducere intitulată, cu stîngăcie de începător, Artea reprezentării 
dramatice, dezvoltată stiintifică și în legătura ei organică, de profesorul Dr. 
Enrico Theodor Rötscher. În manuscris, s-au strecurat o seamă de observații 
şi reflecțiuni ale poetului, mărturisiri asupra propriului său proces de creație 
şi chiar unele întrebări semnificative referitoare la estetica și resursele expre- 
sive ale limbii române. 

Întrucît viața și multipla activitate a lui Rötscher sînt ca și necunoscute 
criticii și istoriei literare românești, deși, după cum se va vedea, el a jucat un 
rol însemnat în educația muncii artistice a lui Eminescu, este nevoie să răs- 
pundem la cîteva întrebări preliminare, chemate să ne introducă în principa- 
lele probleme impuse de natura lucrării și să ne dea totodată diviziunile ei. 
Cine este deci acest Râtscher; ce factori au intrat în formațiunea lui; cum a 
fost el prețuit de principalii reprezentanți ai esteticii și criticii vremii lui; 
cum apare el în istoriografia literară recentă ; avut-a el oare o influență notorie 
asupra vreunui creator de geniu al vremii lui; în caz afirmativ, în ce constă 
şi în ce formă s-a manifestat această influență; s-a exercitat ea la începutul 
și în cursul formaţiunii scriitorului respectiv sau chiar în însuși momentul 
de culme al creațiunii lui? 

Întrebări ca acestea din urmă au însemnătate deosebită : dacă se va 
dovedi că un poet de geniu, dublat de un cugetător asupra artei sale, în plină 
maturitate, a fost în chip rodnic influențat de acest critic, ținînd seama une- 
ori de părerile lui, rectificîndu-și propriile vederi, alteori eliminînd părți 
îndoielnice din anumite creațiuni, totdeauna în numele împlinirii acestui 
poet, care din firea lui era neprimitor la sfaturi și sugestii, o atare influență, 
întemeiată îndeosebi pe opera de sinteză tradusă de Eminescu, ne va da mă- 
sura spre a înțelege în ce chip a putut fi influențat și poetul nostru în anii lui 
de formațiune. Pe calea aceasta, titlul prezentei lucrări î îşi va arăta deplina 
îndreptățire. 

În adevăr, este firesc lucru că, dacă un autodidact de geniu, înzestrat cu 
darul poeziei, se oprește, în condiții prielnice de receptivitate, asupra unei 
însemnate lucrări teoretice, traducînd-o și însoțind-o de observaţii, mărturi- 
siri și gîndiri personale, aceasta dă dovadă că opera tradusă a intrat hotăritor 

în conștiința estetică a lui și că, dezvoltindu-i simţul autocritic, ajutîndu-i 
să se descopere, i-a înrîurit în chip fericit creațiunea. Desigur, nu în ce priveşte 
experiența individuală unică a poetului și nici unghiul personal de a privi 
lumea, ci expresia implicată în viziunea proprie, idealul și exigenţele formei 
de artă, 

A vorbi de ucenicia artistică a unui mare poet însemnează a stîrni opoziţia 
acelor reprezentanți ai esteticii care susțin că poetul de geniu își creează 
opera independent de orice vederi teoretice sau exigențe critice. În direcția 
aceasta suprema autoritate a fost Kant în Critica puterii de judecată. Este, 
de fapt, teoria metafizică potrivit căreia geniul e un inspirat, iar creaţiunile 
apar deodată desăvirșite, ca Minerva din capul lui Zeus. În istoria doctrinelor 
estetice, părerea aceasta a dobiîndit forme și adepţi noi. Pentru Schopenhauer, 
de pildă, poetul creează inconștient, ca în vis, neputînd fi vorba de muncă 
în creațiunea lui, ci numai de contemplarea pasivă a ideilor eterne. Lipsa 
acestui sistem este că rupe poezia de viață şi înlătură munca privită ca factor 
creator de valori. Subliniem această trăsătură, pentru că prin ea Eminescu 
se deosebește fundamental de estetica schopenhauereană care, întrucît este 
vorba de autocritică și muncă pentru desăvîrșire, nu oferă nimic în afara 
generalităților existente în manualele de poetică obișnuite, încît formaţia 
estetică a poetului nostru sub acest aspect trebuie căutată în altă parte. 

În cadrul acesta, este locul să preîntîmpinăm și eventuala obiccţiune că 
e greu de admis ca un critic dramatic să dezvăluie unui poet liric căile de a 
pătrunde în tainele limbii. În privinţa aceasta, iată cum sintetizează un spe- 
cialist concepția lui Stanislavski despre principala chemare a actorului: 
„Menirea primordială a actorului este de a dezvălui în fața spectatorului 
frumusețea și bogăţia limbii naționale“ 2. 

Acestea sînt întrebările la care va trebui să răspundem înainte de a trece 
la descrierea și analiza traducerii și de a indica împrejurările care l-au îndemnat 
pe poet să se oprească timp îndelungat asupra ei. 

După ce vom fi arătat ce este opera tradusă privită în sine și vom fi semna- 
lat cum a fost prețuită de contemporani, ce influență a avut, va trebui să 
vedem cum se acordă ea cu vederile principalilor teoreticieni actuali ai dra- 
maturgiei, deci întrucît poate avea nu numai o importanță istorică, dar și 
una durabilă. 

Pe lîngă activitatea de teoretician, Rotscher a fost și un însemnat critic 
de teatru, deținînd ani de zile foilctonul unui însemnat ziar. Specialiștii îl 
consideră drept creatorul în Germania a acestei ramuri a criticii, cea mai 
înaltă instanță a vremii lui în acest domeniu. E de relevat că interesul pentru 
teatru a fost o constantă a lui Eminescu, Ca o mărturie despre permanența 
dragostei lui adinci pentru tot ce privea dramaturgia noastră, stă nu numai 
neîntrerupta lui preocupare de a crea un repertoriu național, dar și acti- 
vitatea lui de critic foiletonist. Va trebui deci să cercetăm dacă Eminescu, 
în cunoscutele lui critici dramatice, se arată influențat de ideologia și criti- 
cile lui Râtscher, sub dublul aspect al concepţiei și al terminologiei. Și cum 
foiletoanele lui Eminescu au fost scrise tîrziu, prin acest atribut al lor ele 

vor face dovada cît de durabilă a fost influența dramaturgului tradus; înce- 
pută în anii de formațiune a poetului, ea a dăinuit pînă tîrziu, în plina lui 
maturitate. 

În cadrul tuturor acestor fapte, vădindu-se însemnătatea operei tradusă 
în anii de ucenicie artistică a poetului, se va impune o nouă întrebare : în 
ce chip izbutise el a se afirma înainte de a traduce Arta reprezentării şi în 
ce chip se arată după aceasta, cînd apare deodată în forma care nu se mai 
poate uita, Este ceea ce s-a numit pe drept cuvînt minunea eminesciană. 
Chiar dacă n-am cunoaște faptele semnalate aici, ar trebui să bănuim că 
poetul s-a dezvoltat într-o prielnică atmosferă de artă. Aceasta nu însem- 
nează că fără Râtscher, Eminescu nu ar fi fost un mare poet. De fapt, nu 
ne influențează decît ceea ce este de o ființă cu noi. După cum vom vedea, 
Râtscher a secondat, între altele, pe un mare creator dramatic să-și desă- 
vîrșească opera potrivit propriei viziuni a poetului. Tot astfel, același critic, 
prin idealul lui de artă, a contribuit să ajungă la o fericită eflorescență, darul 
sădit de natură în personalitatea poetului nostru. 

În ce a scris Eminescu pînă la 1869-—-1870 apar semne care vestesc 
un poet. Dar oricîte mijloace de previzibilitate ar avea un critic, ar fi ele 
de ajuns să prevadă idealul de artă cu care s-a identificat poetul și conștiința 
lni autocritică? Sînt în primele încercări ale lui Eminescu unele care tematic 
conțin în germen ceea ce avea să fie el mai tîrziu. În ceea ce privește stările 
lui de sentiment tipice, iată, spre exemplu, chiar în primele versuri publicate, 
acel inițial accent de durere, întreitul Se stinse, însoţit de întreita afirmare 
a unei valori mai presus de moarte : luceafăr, lumină, dalbă, stea : 


îmbracă-te în doliu, frumoasă Bucovină, 
Cu cipru verde-ncinge antică fruntea ta 
C-acuma din pleiada-ţi auroasă și senină 
Se stinse un luceafăr, se stinse o lumină 
Se stinse o dalbă stea! 


Dincolo de stîngacea tautologie în descrescendo, nevoia constantă a poe- 
tului, sădită și ea de natură în firea lui, de a se identifica cu o valoare 
absolută! În lupta dintre aceste două motive, stingere și valoare, stă o 
bună parte din ce va fi Eminescu mai tîrziu. 

Paralel cu acestea, apare tot de timpuriu absolutul chemării de artist, 
afirmat chiar în fața morții. Iată bunăoară, acel „Să-l cînt și-apoi să mor“ 
din oda La Heliade (1867) : 


Ruga-m-aş la Erato, să cînt ca tine, barde, 
De nu în viața-mi toată, dar cîntecu-mi de moarte 
Să fie ca „,Blestemu-ţi...“ să-l cînt, apoi să mor. 
lată, mai ales, ultima dorință din Amicului Filimon Ilia (1869). Cum 
ciobanul Mioriţei cere să aibă la mormînt fluierul îndeletnicirii lui celei mai 
dragi, la fel și începătorul nostru poet: 


Dar dacă gîndul zilelor mele 
Se stinse-n mintea lui Dumnezeu 

Şi dacă pentru sufletul meu 

Nu-i loc aicea, ci numa-n stele: 
Voi cînd mi-or duce îngerii săi 
Palida-mi umbră în albul munte, 
Să-mi pui cununa pe a mea frunte 
Şi să-mi pui lira de căpătii. 


Deasupra frămîntărilor şi rătăcirilor vieţii, adolescentul Eminescu afirmă 
pentru întîia oară în literatura noastră chemarea de artist ca valoare supremă. 

În drumul greu spre realizarea acestei chemării nu puteau fi decît două 
căi: pe de o parte, necontenitele încercări necontrolate de spiritul critic, 
pîndite de primejdiile care așteaptă pe un autodidact, pe de alta, călăuza 
controlului autocritic, dezvoltat : cum? 

Oricare va fi calea prin care tînărul actor a ajuns să cunoască opera drama- 
turgului tradus, se confirmă încă o dată ceea ce istoria literară a arătat de 
atîtea ori: întîlnirea geniului în momentele hotăritoare ale creației lui fie 
cu experiența culturală, fie cu cea a vieții menite să devină prin felul cum 
sînt asimilate și puterile sufletești pe care le trezesc un factor important 
în cristalizarea operei. Pentru Eminescu, experiența făcută prin traducerea 
dramaturgiei lui Râtscher a devenit cu atît mai rodnică, mai plină de semni- 
ficaţii, cu cît unea în ea cele două aspecte: cel cultural, cărturăresc, și cel 
al vieţii. Opera criticului german a ajuns la poetul nostru în breasla actorilor 
din care și el făcea parte. 

Dictonul „Și cărțile își au destinul lor“ se adevereşte și în cazul nostru. 
Cartea menită să fie mai tîrziu denumită Biblia actorului — atît era de 
populară printre oamenii de teatru — a apărut în prima ediție în anul 1841 
la Bromberg, un orășel din Germania răsăriteană, cu o populație mixtă ger- 
mano-polonă, fără teatru orășenesc și fără o bibliotecă cu lucrări de specia- 
lizare. În condiţiile acestea, lucrarea a fost scrisă cu un redus, dar select 
aparat documentar, la curent însă cu rezultatele stabilite pînă la acea dată 
în domeniul dramaturgiei. Totodată, autorul s-a întemsiat și pe o largă expe- 
riență a teatrului, dobindită la Berlin, unde, în timpul anilor de studenție 
și apoi ca docent universitar, fusese un pasionat spectator al reprezentărilor 
dramatice În singurătatea provincială, nemaiputînd să urmărească actua- 
litatea, Rătscher și-a, dat seama că singurul lucru pe care-l putea face era să 
dea o lucrare care lipsea : o estetică a teatrului la înălțimea vremii. S-a mărginit 
deci să scrie o carte fundamentală pentru educaţia actorilor și, prin aceasta, 
să dea un temei pentru viitoarea sa activitate de critic dramatic la care visa. 

Titlul primei părți este: Arta reprezentării dramatice în raporturile ei 
organice dezvoltată știintific. Cuvîntul științific — wissenschaftlich —- se referă 
la caracterul de disciplină estetică al cercetării, filozofia fiind socotită ca 
o știință, iar cuvîntul organic însemnează năzuința spre un tot bine armo- 
nizat al părților alcătuitoare. Termenul organic marchează una din ideile 
fundamentale ale romanticei și a rămas pînă la noi încorporat studiilor de 
estetică. Chiar prin titlu, se vede că autorul era un copil al vremii lui. Este 
drept că, urmărind aceste țeluri, uneori stăruiește prea mult asupra unor 
considerații care azi ne par prea insistente, didactice. Dar privind-o în pers- 
pectiva. întregii lui activități de mai tîrziu, lucrarea n-ar fi putut deveni o 

călăuză pentru tinerii actori în problemele gingașe ale esteticii dacă autorul n-ar 
fi stăruit și n-ar fi revenit asupra problemelor de bază. Acolo unde a simţit 
nevoia de a se întemeia pe disciplinele ajutătoare, s-a adresat celor mai temei- 
mice lucrări de specialitate. De relevat este că în ceea ce privește mijloacele 
expresive ale sunetelor limbii se sprijinea pe vederile marelui filozof al lim- 
bajului Wilhelm von Humboldt, căruia i-a şi dedicat o lucrare. De alimin- 
ieri, domeniul acesta l-a interesat îndeosebi. Ca profesor de liceu, a ținut un 
curs asupra filozofiei limbajului. Mai presus de toate, se întemeiază pe pro- 
pria experienţă. Pe măsură ce stăruiește, cam prea mult în chip didactic, 
să tălmăcească hegelian temeiurile doctrinei, simte nevoia de a sublinia tot 
mai viu, pe baza propriei experiențe, primatul fanteziei în orice manifes- 
tare de artă: nu creaţiunea trebuie să fie subordonată filozofiei artei, ci 
aceasta realităţilor artistice. Ca un laitmotiv apare ideea călăuză : la început 
este arta și apoi teoria. S-a afirmat că citindu-i dramaturgia, ai adesea impre- 
sia că în paginile ei vorbește amintirea auditivă a unor intonații ascultate 
pe scenă, cu ritmul și sublinierile cerute de concepția dată. Latura aceasta. 
era de natură să sporească încordarea cu care Eminescu a urmărit lucrarea, 
El însuși avea o vastă și felurită experiență, de cele mai multe ori negativă, 
din peregrinările lui ca actor și sufler, iar memoria lui, excepțional de puternică 
înregistrase sunetul, timbrul și ritmul feluriţilor actori. Traducînd, poetul 
începător raporta în chip firesc propriile lui experienţe la aspectele ideale 
înfățișate în carte. 

După aceste prime lămuriri, cititorul este îndeajuns pregătit să ceară 
o mai amănunțită cunoaștere a faptelor. 

Heinrich Theodor Râtscher s-a născut la 1892 și începe să se afirme din- 
tr-al treilea deceniu al secolului al XIX-lea, cînd subiectivismul dezlănțuit 
al romanticei intrase în faza de declin. Tatăl său era pastor predicator. Cum 
în protestantism predica are un rol cu atît mai însemnat cu cît cultul exterior 
este mai redus, tînărul a avut de timpuriu prilejul să trăiască însemnătatea. 
cuvîntului rostit în slujba unei idei. Aceasta cu atît mai viu cu cît în predică 
vibrează mult lirism și uneori apar momente de comuțiune dramatică, mai 
ales la împrejurări emoţionante cum sînt înmormîntările. Predica are cu 
teatrul acest element comun : publicul cucerit prin vibraţie, ton și gest. Din 
cît cunoaștem, istoricii literari germani n-au dat atenția cuvenită faptului 
că predica protestantă atît de interiorizată este unul din izvoarele lirismului 
propriu Germaniei. 

În casa părintească, tînărul a primit o temeinică pregătire clasică, sub 
însăși conducerea pastorului, pregătire continuată în cursul superior al lice- 
ului, care punea temei pe clasicismul greco-latin și desăvîrșită apoi în stu- 
diiile universitare. La autoritatea clasicismului antic, s-au adăugat acum 
clasicismul francez și cel englez. Paralel cu acestea, liceul și facultatea stă- 
ruiau să dezvolte cultul științei ca autoritate supremă. Astfel, după cla- 
sicism, știința constituie de timpuriu pentru el un al doilea reazem în absolut. 
Aici se află punctul de plecare pentru deprinderea manifestată mai tîrziu 
în opera lui capitală, care va urmări să dea și ea o dramaturgie întemeiată 
științific, ceea ce dat fiind obiectul, nu se putea decît filozofic. 

În anii de studii la liceu și în universitate la Berlin, situația politică fiind 
apăsătoare, publicul căuta un derivativ în interesul pentru teatru, singura 

instituție unde se putea aduna în voie. Se formau curente, unii pentru un actor, 
alții pentru aitul, unii pentru reprezentarea în stil clasicizant goethean, ca la 
Weimar, altii pentru versul rostit aşa cum vorbim. Istoria teatrului vremii 
şi monografiile arată cit de vii erau discuțiile. Răsunetul lor apărea și în cercu- 
rile universitare, chiar şi de pe catedră. Însuși Hegel, mare iubitor de 
teatru, își îndemna ocazional studenţii să vadă anumite piese, nu numai 
în celebrul lui curs, dar și cu alte prilejuri. Controversele acestea dezvoltau 
spiritul de critică al tînărului Râtscher, pasionat spectator al reprezentaţiilor 
şi-i arătau necesitatea unei îndrumări teoretice care lipsea. 

Studentul! nostru a urmat filologia clasică. S-a dus un semestru și la Uni- 
versitatea din Leipzig, spre a urma cursurile unui specialist în versificația 
greco-latină. S-a adîncit în teatrul antic, asupra căruia a scris mai tîrziu 
în limba latină prima lui lucrare — Aristofan și timpul său —— 1827 —- care 
avea în subtitlu precizarea W lucrare filologice filozofică. Unirea acestor dis- 
cipline era o directivă rodnică : filologia, ținîndu-l în documentar și în concret, 
îl ferea să alunece în fantezii, iar estetica îl împiedica să devină un simplu 
cercetător meticulos, lipsit de orizont. 

În vremea aceea, la Universitatea din Berlin trona Hegel. Viitorul critic 
de teatru a fost cucerit de trăsăturile dominante ale maestrului : adîncimea 
conceptelor văzute concret, consecvența logică în sistemul strict rotunjit, 
dramatismul dialectic și, mai presus de toate, acel dar fără pereche de a vedea, 
dincolo de înfățișarea concretă, ideea. Dialectica lui dădea deosebită atenţie 
procesului de dezvoltare și, prin aceasta, un sens istoriei. Cursul de estetică, 
partea socotită de unii cunoscători drept cea mai rezistentă din filozofia 
lui, prezintă o sinteză a istoriei artelor și a sistemului său. Pentru Râtscher, 
sistemul de estetică al lui Hegel a fost baza pe care a clădit Arta reprezen- 
tării dramatice. Pentru o educaţie estetică așa cum e urmărită în Arta re- 
prezentării dramatice este necesar să subliniem pasajul corespunzător din 
Estetica lui Hegel. După ce în prealabil respinge părerea vulgară că arta 
-se învață după reguli, arată că preceptele se reduc la partea externă, tehnică 
a artei, pe cînd partea interioară și vie este rezultatul activității geniului, 
care scoate din propriul fond tezaurul ideilor și formelor răspîndite în crea- 
țiunea sa. Dar după această formulare, filozoful arată necesitatea muncii 
conștiente (Arta ca produs al activității umane). Prin asemenea texte și 
prin altele, filozoful a deschis perspectiva unei estetici întemeiate pe muncă. 

Pentru problema pe care o urmărim aici, mai este de reținut că în ultimul 
capitol al Esteticii sale Hegel se ocupă de poezia dramatică. Între altele, 
se oprește sumar la dicțiune, versificație, dialog și în sfîrșit la personaje şi 
caractere, văzute ca reprezentante tipice, ca fețe ale ideii. Prin atenția dată 
concretului artei, personajelor văzute caracterologic și prin recunoașterea 
părții de tehnică, nu mai puțin prin sublinierea expresiei, estetica lui Kant 
era depășită. Hegel se impune ca prima autoritate în materie de filozofie 
a artei. Lecţiunile lui de estetică au apărut între anii 1835—1838, tocmai 
cînd elevul care le audiase lucra Arta reprezentării, vrînd să construiască, 
în atmosfera hegeliană, o dramaturgie sistematică, domeniu de-abia schițat 
în cursul universitar al maestrului, care își aprecia elevul numindu-l „der 
gedigene Rătscher“. Caracterizarea aceasta a continuat printre hegelienii 

vremii și o vom întîlni în estetica unuia dintre cei mai mari filozofi ai artei 
din secolul al XIX-lea, Teodor Viescher, 

Lucrurile acestea trebuie să fie bine stabilite, fiindcă ne vor ajuta să pă- 
trundem în atmosfera formaţiunii lui Eminescu, care mai tîrziu, după recep- 
tarea lui Schopenhauer, a tăgăduit pe Hegel. Istoria literară trebuie să aibă 
datoria și deci curajul de a rectifica, atunci cînd este cazul, chiar și unele 
păreri, ocazional afirmate de marii creatori. 

Pentru că estetica hegeliană nu poate fi despărțită de sistemul filozo- 
fului, care, în artă, ca și în istorie, vedea desfășurarea dialectică a ideilor, 
întregul sistem filozofic hegelian a devenit baza esteticii lui Rotscher. Şi 
cum maestrul avea un dar extraordinar de a intui, dincolo de înfățișare, 
semnificația, simbolul, ideea, aceasta trebuia să devină și meridianul este- 
ticii elevului. După definiția lui Hegel, arta înfățișează ideea în forma sen- 
sibilă, A pătrunde o creațiune de artă înseamnă deci a intui nucleul, ideea 
generatoare și a urmări cum și în ce măsură se realizează în formă. Tot ce 
se situează în afară de această legătură și funcțiune organică este de prisos, 
strică. Opera de artă desăvîrșită este aceea care înfățișează deplina sinteză. 
între idee și aspectele ei formale. Ideea nu este nici fondul vechii estetici, 
nici concepția, cum se zice uneori la noi, ci o adîncă intuiţie în esența noastră 
și a lumii. Văzută în totalul ei, o dramă reprezintă în sensul acesta o idee, 
iar personajele, situațiile și conflictele lor sînt tot atîtea fețe ale ideii, care, 
prin natura raporturilor lor, pun în lumină ideea centrală a dramei. Aici 
este punctul arhimedic. A scoate la iveală nucleul generator, esenţa, ideea, 
constituie principala îndatorire a criticului. De aici, pentru Rötscher con- 
vingerea că principalele personaje ale unei drame fiind caractere reprezenta- 
tive ale ideii, chemarea. superioară a actorului, deci criteriul valorii lui, este 
înfățișarea caracterului dat, potrivit viziunii autorului, cu toate mijloacele 
de care poate să dispună scena. 

Cu pregătirea filologică și filozofică arătată, viitorul critic s-a abilitat 
<a docent liber la Berlin. Atît lucrarea de abilitare cît și primele cursuri au 
fost despre teatrul antic : Aristofan, Eschil (Fumenidele), Sofocle (Electra). 
Potrivit formaţiunii arătate, estetica lui tindea între clasicismul greco-latin 
şi estetica hegeliană. Mai tîrziu, cînd s-au adăugat influențe moderne, Byron, 
Goethe, romantica, ele s-au mlădiat criteriilor clasice, considerate ca fiind 
condițiile nestrămutate ale principalelor creațiuni apărute în istorie. Ceva din 
ceea ce mai tîrziu s-a numit clasicismul romanticilor i-a aparținut și lui. 
Interesul său predominant pentru teatrul clasic se vede şi din faptul că, în 
calitate de docent, dădea în fiecare an cîte o exegeză a unei drame antice. 

Dar a fi docent liber era numai un titlu, nu și o sursă de existență. Cate- 
drele de profesori titulari fiind ocupate, a fost nevoit să primească un loc în 
învățămîntul secundar la Bromberg, unde a funcționat timp de 14 ani. În 
același timp cu el, fusese docent liber la Berlin și Schopenhauer, care și el, 
neputîndu-se menţine, s-a retras, dar fiind bogat, a putut să-și făurească, 
neconstrîns de obligaţii didactice, opera. Cei doi docenți liberi s-au mai întîi- 
nit o dată, după decenii, la 1870, în cugetul poetului nostru, care se căuta 
pe sine însuși la Viena. Mărginindu-ne numai la mărturia momentelor carac- 

teristice, relevez dintr-o singură strofă din poezia care avea să devină mai 
tîrziu Împărat şi proletar : 


Spiritul Universului se opinteşte în van, 
ca să dea răspuns la întrebarea: 


. de unde este și unde merge Floarea 
Dorinţelor obscure sădite în noian. 


Primul termen, spiritul Universului, înlocuit mai tîrziu cu băzrinul Demi- 
urgos, este tipic hegelian : Weltgeist, iar dorința obscură este voința schopen- 
hauereană, substratul oricărei ființări. Întreaga poezie, ca și Memento mori 
(1872), care încearcă să dea un sens istoriei, preocupare tipic hegeliană, anco- 
rează la ideea, străbătută de concepţia lui Schopenhauer, că singura reali- 
tate care domină viața este stingerea eternă. Deasupra permanentei stingeri, 
rămîne pentru poet o singură valoare — poezia : 


Și de aceea beau paharul poeziei înfocate, 
Nu-mi mai chinui cugetarea cu-ntrebări nedezlegate. 


Revenirea atît de puternică a motivului primatului poeziei într-un con- 
text de tăgăduire universală face dovada că motivul acesta nu era cărtură- 
resc, ci creștea din adîncul ființei poetului. 

Pentru realizarea. poeziei, estetica lui Schopenhauer, pur contemplativă, 
nu-i oferea însă nimic, iar altă sursă care să ofere nu apăruse. Ne întoarcem, ast- 
fel, la prima experiență, aceea a contactului cu hegelianul Râtscher, care, 
fiind altoită și pe propria fire și pe experiența. vieții de actor, a rămas dura- 
bilă, chiar după ce a tăgăduit pe Hegel! De altminteri, în atmosfera uni- 
versitară a Vienei, unde predomina Herbart și preda estetica elevul său 
Zimmermann, la început admirat apoi osîndit, însemnătatea. formei era 
pe primul plan. În atmosfera aceasta, nu e de mirare că la Viena a continuat 
traducerea dramaturgiei lui Râtscher, pentru care forma, întemeiată însă 
pe alte considerente, era tot pe primul plan. 

Astfel, după acest preambul, care era necesar pentru a preciza poziţia lui 
Eminescu față de estetica vremii, avem un îndemn mai mult spre a pune 
în lumina cuvenită opera dramaturgului. 

Dramaturgia alcătuită în singurătatea de la Bromberg a venit la timp. 
Pe baza ei, Râtscher, a fost chemat la Berlin, unde se simțea nevoia unei noi 
directive în viața teatrală. Aici începe a treia fază în activitatea lui : devine 
îoiletonist dramatic al celui mai însemnat ziar al capitalei și creează acest 
gen de critică. În calitate de membru al comitetului de lectură al teatrului 
curții, are un cuvînt în selectarea pieselor de reprezentat; devine prieten 
și sfătuitor al prircipalilor actori și autori. 

Baza teoretică a acestei activități fiind Arta reprezentării, pentru a da 
ceva din atmosfera și preocupările din care a fost alcătuită, indicăm aici 
numai părțile componente. Ținînd seama că autorul era un provincial necu- 

noscut, editorul a publicat lucrarea treptat în trei părti. Traducerea titlu- 
rilor este următoarea : Arta reprezentării dramatice în legăturile ei organice, 
dezvoltată științific (1841); Arta reprezentării dramatice, partea a Il-a, care 
dezvoltă legea expresiei caracterelor dramatice dintr-un șir de figuri poetice, 
dezvoltate științific împreună cu o lucrare (Abhandlung) introductivă cu 
privire la arta de plăsmuire a caracterelor dramatice (1844); Arta reprezen- 
lării dramatice, partea a III-a, care dezvoltă o nouă serie de caractere dramatice. 
Ciclul caracterelor dramatice partea a II-a, împreună cu două lucrări cu 
privire la dreptul poeziei în tratarea materialului istoric și asupra concep- 
tului de demonism (1846). 

Am arătat mai înainte în ce sens sînt de conceput cuvintele științific și 
vrganic. Dezvoltarea și tălmăcirea titlurilor surprinde neplăcut la un om de 
gust, face impresia unui impresar care-și invită publicul. Probabil că acestea 
au fost cerute de editor, care risca publicînd opera unui necunoscut și căuta 
să-și atragă cititorii. În cazuri de acestea, se cuvine să considerăm și publicul 
către care se adresa autorul. Natura lucrării cerea ca, în primul rînd, să sta- 
bilească o dramaturgie la înălțimea filozofiei vremii, dar totodată voia să 
contribuie la educația tinerilor ucenici ai breslei actoricești. Atît în drama- 
turgia sa, cît și mai tîrziu, cu diferite prilejuri a arătat necesitatea, unei școli 
pentru formarea actorilor. Cu aceste preocupări și obiective, se explică şi 
unele asperităţi ale stilului, precum și înclinarea spre insistente vecine didac- 
ticismului, de care a fost învinuit și care au prezentat traducătorului greutăți. 

Monografiile asupra operei au semnalat această particularitate, datorită 
în mare măsură limbii și stilului filozofic al vremii. 

Cei care au afirmat că era supravalorificat cînd era alăturat dramatur- 
giei clasice a lui Lessing subliniau atari scăderi ale limbii și stilului. Între 
altele, s-a relevat terminologia hegeliană plină de nuanţe și distincţii, care 
urmăreau să lămurească din toate punctele de vedere conceptele și formulele, 
să se adîncească pînă în ultimele cute ale gîndirii dialectice. Toate acestea 
au prezentat traducătorului greutăți și nu e lipsit de interes să vedem, la 
locul potrivit, cum începătorul Eminescu a luptat cu ele, pentru a reda acea 
fină și nuanțată gîndire filozofică a vremii. 

Fără îndoială, atît prin formațiunea lui la Universitate, cât și prin poziția 
statornică, Rotscher a fost un hegelian, ca o bună parte din esteticienii vremii 
lui, exceptînd pe Herbart și pe Schopenhauer. li amintim pe tustrei, pentru 
că Eminescu a avut contact viu cu fiecare. Pentru a lămuri fcrmațiunca 
estetică a lui Eminescu, precizarea poziţiei lui față de trinitatea. Hegel, Herbart, 
Schopenhauer este necesară. Cel din urmă l-a înrîurit prin concepţia lui 
despre geniu și prin natura contemplativă a cunoașterii esteticii. La, înce- 
putul studiilor la Viena, Herbart l-a influențat prin elevul său Zimmermann, 
care dăduse cea dintii istorie generală a esteticii. Deși curînd s-a desfăcut 
de prestigiu acestui profesor, întipărirea herbartiană a lăsat urme prin accen- 
tul pe care îl punea pe formă. Ceea ce l-a depărtat de herbarticni a fost inte- 
lectualismul lor, faptul că explicau toată viața sufletească prin jocul aso- 
ciațiilor de idei. O atare concepţie putea să influenţeze pe un filozof ca Titu 
Maiorescu, care în 1833, în aceeași publicație în care a apărut Luceafărul, 
susținea că cel mai sigur mijloc de a cunoaște un om este să observi felul cum 
se îmbină ideile lui obișnuite. O atare părere nu putea să cucerească pe postul 

nostru pentru care viața de sentiment era factorul hotărîtor și nu mecanica repre- 
zentărilor.? Într-o scrisoare către Maiorescu, poetul mărturisește că ceea ce 
l-a depărtat definitiv de primul său dascăl preferat, Zimmermann, a fost 
afirmația acestuia că sufletul este un atom. Autodidactul poet nu putea 
vedea că termenul care-l revolta — atomul — era o metaforă pentru o idee 
care a a circulat mult și era proprie metafizicii herbartiene. Aceasta opera 
cu conceptul de atom, pentru a denumi substanțele simple; conceptul era 
înrudit cu monadele lui Leibnitz, 

Între Scylla contemplativității platonice din estetica lui Schopenhauer 
și Charibda formalismului herbartian a dăinuit, chiar după ce a fost tăgăduită, 
ideologia estetică a lui Hegel, cu exigenţele ei artistice, Istoria literară oferă 
numeroase cazuri asemănătoare, cînd o influență apărută în anii de formațiune 
persistă și în împrejurări noi, care ar vrea în zadar să o dezmintă. 

Deși estetica lui Hegel este adesea denumită estetica conținutului, școala 
hegeliană, în speță Râtscher, şi-a îndreptat principala atenție asupra formei 
nedespărțită. de ideea pe care o întrupează. Ce altceva vrea hegelianul Röt- 
scher, fost elev prețuit al maestrului, decît să înfrățească încîntarea estetică 
cu aspectele formei artistice? De bună seamă, la început el intuiește factorul 
generator, ideea simbol, dar aceasta manifestîndu-se în formă, se nasc între- 
bările : cum este proporționată o dramă, cum se prezintă arhitectonica ei, 
de ce această trăsătură și acest motiv în cutare loc și nu într-altul; ce functi- 
une au caracterele? De ce aici acest accent și dincolo un altul? Toate aceste 
întrebări și multe altele, dominate de natura caracterelor, făceau din adîncimea 
formei cel mai însemnat obiect al dramaturgiei. Departe de a contrazice este- 
tica maestrului, întrebările acestea așezau creațiunea în concretul aspectelor 
ei artistice. Această accentuare a expresivității nu însemna o convertire a 
hegelienilor la estetica formală herbartiană, care reducea arta numai la jocul 
reprezentărilor formale. Cazul Hanzlich de pildă, actual pe vremea studenției 
lui Eminescu la Viena, este tipic, pentru că susţinea, împotriva lui Wagner, 
că muzica are o valoare în ea însăși, prin raporturile de sunete, independent 
de vreo idee. În această exclusivă. predominare a. formei a stat partea caducă 
a esteticii lui Herbart şi a școlii lui. Esteticienii hegelieni în frunte cu Teodor 
Viescher, socotit de specialiști ca cel mai însemnat estetician al secolului al 
XIX-lea, vedeau esența esteticului în nedespărțita unitate între formă și idee, 
factorul generator care-și creează organic expresia unică. Această poziție a 
hegelienilor marca sinteza celor două laturi ale creaţiunilor artistice și deschi- 
dea calea spre adîncirea formei purtătoare a ideii. Pornind de la idee, critica 
estetică urmărea treptata ei întrupare în formă, așa încît criticul se socotea 
îndreptăţit să arate poetului uneori : aceasta ai vrut, prin urmare noi publicul 
sîntem în drept să-ți cerem să rămîi credincios ideii și, în caz de abatere, să-ți 
cerem consecvență în făurirea concepției tale. Se deschidea astfel calea și 
către istoria. operelor privite izolat în fazele lor de dezvoltare și totodată ra- 
portate la fazele de dezvoltare ale istoriei, descifrată în poziţia personală și 
socială a poetului. 


3 Sînt totuși în manuscrisele poetului unele însemnări care atestă dăinuirea fie şi atenuată. 
a herbartienismului, de pildă atunci cînd însemnează aforismul acesta: „Complexul ideilor 
obişnuite alcătuieşte vertebrele personalităţii“. 

Actualizarea, dramaturgiei traduse de Eminescu vine după cum am arătat 
din două împrejurări moderne : pe de o parte, interesul istoriei literare pentru 
fazele de dezvoltare ale principalelor creațiuni, pe de alta, din dezvoltarea 
esteticii psihologice de la psihologia analitică a unor Volkelt și Lipps la estetica 
întemeiată pe psihologia formei (Gestaltestetik).  Contemplarea artistică 
{Kunst Betrachtung), unind privitorul cu opera, iar calitățile ei formale cu 
publicul, nu mai este un prilej de divagări nebuloase, ci dobîndește temeinicie 
științifică, 

Un aspect care trebuie să fie luat in consideraţie, spre a intregi portretul 
lui Rotscher, este și faptul că el a fost creatorul foiletonului dramatic în litera- 
tura germană, 

Nu putem ști dacă Eminescu a cunoscut vreuna din culegerile foiletoanelor 
și monografiile dramaturgului asupra actorilor celebri. Sînt totuși în foile- 
toanele lui Eminescu despre reprezentările actorilor noștri unele observări 
care amintesc anumite trăsături nefirești relevate de Rotscher în vorbirea 
anumitor actori: intrusiuni dialectuale, accentuări contrare spiritului limbii. 
Subliniem observarea lui Eminescu asupra accentuării și prelungirii silabelor 
finale în cuvinte și în frazarea perioadelor, accentuarea în ritm ascendent ca 
în franceză, în contradicție cu specificul limbii noastre, care are ritmul des- 
cendent, de o parte, și o observare asemănătoare a lui Râtscher, de altă parte. 
Această imitare la noi a unor actori străini este o paralelă la nefirească rostire 
a unor mari actori germani, imitatori imitaţi larg de actori mediocri : încheie- 
rea perioadelor era rostită prelungit la fel cu răspunsurile chiar și cele vesele + 

Rotscher a exercitat o adîncă înriurire asupra dramaturgiei germane. 
Însuși genialul Hebbel recunoaște aceasta, precizînd în corespondența. sa că 
Râtscher i-a dat sugestii importante pentru desăvîrșirea creațiunilor și că a 
discutat cu el problemele principale cu care se confrunta în năzuința de a 
orienta drama germană pe un nou făgaș. Dintre ele amintim : esența tragi. 
comediei, natura tragicului în epoca modernă, drama de implicații sociale, 
raportul dintre destinul eroilor și constrîngerea istoriei, împăcarea (Wer 
söhnung ). 

Toate problemele sint importante, dar vom aminti pe scurt numai pe cea 
a împăcării, fiindcă a fost pusă în chip special în legătură cu drama Maria 
Magdalena, mult admirată de Eminescu și recomandată ca model pentru 
crearea unui repertoriu național; pe de altă parte, ea a lăsat urme în întreaga 
operă a poetului nostru. 

După cât știm, această chestiune a împăcării n-a fost discutată în critica 
noastră. Este cu totul altceva decît deznodămîntul final ispășirea vinei sau 
morala. fabulei. Împăcarea crește din firea. personajelor și din proiectarea 
acțiunii lor într-un plan superior de rezonanţă, în care pulsează ceva din adîncu- 
rile lumii. Ea reprezintă liniștirea adusă. în conștiință de acordul stabilit, pe 
căi multiple, între destinul eroilor și mersul ineluctabil al vieții. Împăcarea 
face una cu atmosfera care învăluie toate elementele dramei și le dă semni- 


4 Asupra lui Râtscher ca foiletonist al teatrului avem o lucrare specială Der Theaterkrite 
ker Heinrich Theodor Rolscher, mit besonderer Berichtigung seiner Kritik der theatralischen 
Darstellung von Johann Günther, apărută în colecția ,Theatergeschichtliche Forschungen 
nerausgegeben von Berthold Litzmann“ (1921) 

ticație, ridicîndu-le deasupra aspectului de caz întîmplă tor ș și banal, chiar dacă 
este senzaţional. Fără factorul unificator al î împăcării, oricîte calități ar avea 
opera, conflictul dramatic vădeşte lipsuri, care minează întreg edificiul ei. 
Acesta, este sensul rezervei formulată de Râtscher în critica citată, 

Problema aceasta a împăcării a preocupat pe Hebbel de timpuriu, dar, 
după propria-i mărturisire, numai ulterior contactului cu Râtscher i-a văzut 
toată însemnătatea şi a înțeles că nu poate să fie căutată în afară de datele 
dramei. 

Împăcarea în poezie este una din consecințele estetice ale acelui fundament 
al filozofiei lui Hegel: conceptul concret care unește experiența cu ideea. 
Pentru a-i indica sumar însemnătatea, devansăm una din problemele emines- 
ciene de care va trebui să ne ocupăm mai tîrziu : dramatismul viziunii lui de 
poet. La prima vedere, s-ar părea paradoxal să vorbeşti de dramatism la un 
poet liric, chiar cînd acesta în anii de formaţiune a făcut parte din breasla. 
actorilor. De fapt, genurile literare nu sînt pure entități, egale cu ele însele. 
În orice lirism, este și un dramatism. La Eminescu, lucrul este vizibil de cînd 
a început să se afirme şi pînă la sfîrșit. E destul să se observe lupta motivelor 
din Venere şi Madonă, Mortua est, Epigonii, Împărat şi proletar, Înger şi demon, 
Călin, Luceafărul ca să ne mărginim numai la acestea, pentru a se întelege că 
în esența fiecărei concepții stă o viziune dramatică. Unele dintre poeziile lui 
( Rugăciunea unui dac, O, mamă) sînt desfăcute dintr-o dramă. La fel proza 
poetului : Sărmanul Dionis este, în fond, o dramă fantastică, iar Geniu pustiu 
şi Cezara pot fi divizate într-o serie de scene dramatice. 

Chestiunea modalităților de î împăcare în opera poetului nostru este com- 
plexă. Aici o semnalăm numai și va trebui să fie lămurită în alt context. Rămîne 
bine stabilit : prin Rotscher a tost introdus Eminescu în principalele probleme 
ale dramaturgiei și, prin aceasta, ale esteticii. Pentru că în vremea lui Eminescu 
estetica lui Kant era în mare vază, ne vom opri la ea pentru a scoate la iveală 
poziţia din Arta reprezentării. În ce privește technica, munca și ceea ce s-ar 
putea numi în genere învățătură sînt în Kritik der Urteilskraft unele păreri 
categorice : „fiecare artă presupune reguli pe temeiul cărora, în primul rind, 
un produs care s-ar numi artistic. este reprezentat ca posibil. Dar conceptul 
de artă frumoasă nu permite ca judecata despre frumusețea plăsmuirii să 
fie dedusă dintr-o regulă dependentă de vreo noțiune. Fără o regulă anterioară, 
însă, un produs nu poate fi niciodată denumit artă ; trebuie ca natura să dea, 
prin însuși subiectul creator, regula artei. Astfel, arta frumoasă nu poate fi 
posibilă. decît ca produs al geniului. Nu îndemînarea, ci originalitatea este 
prima însușire a geniului. Dar pentru că sînt și absurdități și năzdrăvănii 
originale, trebuie să ne întemeiem pe ceea ce este exemplar și are puterea de 
a se impune cu energie elementară și a devenit sens comun.“ Sub o formă lapi- 
dară concluzia este : „geniul e acea putere înnăscută prin care natura dă reguli 
artei“ 5 

Alături de atari afirmatii, prin care originalitatea este ridicată la calitate 
supremă, se strecoară însă în cugetul filozofului și unele gînduri exprimate 
adesea în surdină, izvorite din excesele din trecut și prevăzînd poate supra- 
excesele artei burgheze de mai tîrziu, care, urmărind originalitatea cu orice 


5 Citez după ediţia a 2-a revăzută. de Kant pp. 46—47, 179. 

preţ, nu dau înapoi de a face din om neom. În Kritik der Urteilshrafi apare 
următoarea frază semnificativă : „Pentru că originalitatea talentului este o 
parte esenţială, dar nu singura a caracterului geniului, capete superficiale 
cred că nu ar putea să arate că sînt genii înfloritoare decît liberîndu-se de școală 
şi constrîngere“. Am reprodus aceste texte din lucrarea lui Kant, deoarece 
ele exprimă în chip tipic crezul esteticii idealiste, potrivit căreia originalitatea 
fiind principalul criteriu de valorificare a poeziei și totodată atributul esențial 
al geniului, nu poate exista nici o altă autoritate asupra sa. 

Era firesc ca dramaturgiei lui Râtscher să i se opună crezul kantian, deși, 
în chiar textul citat, după ce se proclamă atributele supreme ale geniului, 
se strecoară paranteza — care lasă să se întrevadă că mai există totuși 
ceva—nu singur. Cine își dă osteneala și pătrunde în Critica puterii de judecată 
estetică constată că factorul muncă, prin care se dobîndește măiestria artistică, 
este minimalizat în estetica kantiană. Dar tocmai aceasta este partea esențială 
în dramaturgia tradusă de Eminescu. Această muncă a artistului este ce l-a 
atras în chip deosebit pe poetul nostru și a intrat ca o parte esenţială în for- 
mațiunea lui. De altminteri, Rotscher nu cade în eroarea odioasă pentru un 
om de gust de a considera că regula munca și cunoașterea științifică condițio- 
nează singure creația artistică, că munca și tehnica pot forma pe poet. Aceste 
două exigente, dar, inspiraţie, pe de o parte, muncă și tehnică, pe de altă parte, 
stau la baza dramaturgiei lui Rötscher. Ele au vorbit mult lui Eminescu și 
au rămas temelia uceniciei și, mai tîrziu, a întregii lui creațiuni. 

în Kritik der Urteilshraft, Kant a privit arta numai din punctul de vedere 
al creatorului. Dar inspiraţia și intuiţia lui nu constituie singura condiție a 
operei de artă, căci creațiunea trebuie să fie comunicată și altor conștiințe; 
ea trebuie să aibă o largă circulație și funcție socială. Aici este tocmai miezul 
problemei : creațiunea nu poate fi efectuată oricum, ci ea trebuie să țină seama 
de condiţiile și posibilitățile receptivității. Receptivitatea are legi psihologice 
complicate, a căror aplicare cere o anumită măiestrie și technică, asupra cărora 
Rotscher s-a oprit îndelung. 

În anii de formațiune a lui Eminescu, poezia vremii punea la noi puțin 
temei pe muncă și tehnică. El însuși subliniază aceste scăderi în articolul 
despre repertoriul român al teatrului. Tehnica și munca în sensul măiestriei 
cer adîncirea psihologică a mijloacelor de expresie. La fel ca și întreaga lui filo- 
zofie, estetica lui Kant este statică, prin urmare nu implică munca. Marele 
filozof nu se interesa de originea și istoria experienţei de artă, ci natura ei. 
De altminteri, istoria și dezvoltarea nu intraseră încă în cîmpul de vedere al 
filozofiei. Dar studiile de arheologie și istoria artelor și a poeziei arată rolul 
de netăgăduit al tehnicii. Însăși originea cuvintelor poet și artă este nedespărțită 
de ideea de muncă și tehnică. Întreg trecutul artelor, cu deosebitele școli, 
direcții, curente, arată în toate fazele însemnătatea factorului de muncă. Cînd 
Eminescu se forma, atît la noi cît și în literaturile înconjurătoare, ziarismul, 
reportajul, spiritul de improvizație, într-un cuvînt toate mijloacele ieftine 
duceau la o nesocotire a calităților de artă; de altă parte, tratatele de versi- 
ficare și lucrări de speculă de tipul L’art d'écrire enseigné en vingt leçons puneau 
la îndemîna oricui mijloace comode de a face versuri. Nu de atari îndemnuri 
poate fi vorba cînd ne ocupăm de ucenicia unui mare poet, ci de acele exigenţe 
care luminează calea pe care avea să meargă inspirația, condiționînd, într-un 

anume mod, capacitatea de dezvoltare și progres. O astfel de îmbinare între 
inspirație și tehnică nu puteau să dea nici estetica lui Kant, nici cea a lui 
Schopenhauer. Problema principală a esteticii este raportul dintre viață și 
artă atît a creatorului cît și a grupului social către care se adresează. Pentru 
aceasta, este nevoie de o concepție dinamică a vieții estetice, care se impunea 
cu necesitate în atmosfera artistică a vremii. Eminescu a întîlnit-o în opera 
lui Rötscher. 

Dramaturgia tradusă de Eminescu este oarecum prefațată de un articol 
de la 1840 al lui Kogălniceanu, care zugrăvește starea deplorabilă a teatrului 
nostru de atunci. De bună seamă aceasta a fost pentru Eminescu o îndreptățire 
mai mult a traducerii. Asemenea documente sînt numeroase. Amintesc spiri- 
tuala comedie satirică O repetiție moldovenească, în care însuşi creatorul teatru- 
lui la noi, Costache Caragiale, satirizează și condiţiile materiale și nepregătirea 
actorilor, Însuşi Vasile Alecsandri se plînge o dată de neajutorarea actorilor 
români care sînt o piedică în fața creațiunilor dramatice alese. El mărturisește 
chiar că asistînd la Paris la o reprezentaţie i-a venit să plîngă cînd s-a gîndit 
la jocul actorilor noștri, care nu erau în stare să interpreteze concepţii înalte 
și, prin aceasta, erau un obstacol în calea propriei lui creațiuni. 

Dintre toate documentele vremii, ne vom opri la o broșură apărută la 1863 
şi datorită lui M. Pascally : Respect adevărului, răspuns la majoritatea artistică 
cu un nou proiect mai dezvoltat. După cum Costache Caragiale și Millo au fost 
figurile dominante ale teatrului de la 1840, tot astfel Pascally a dominat 
scena românească în deceniul 1860—-1870. Avînd caracter polemic împotriva 
lui Millo și a unui grup de șase partizani, care se dădeau drept o mare majori- 
tate, broșura dezvăluie scăderile reprezentărilor vremii, între care notăm numai 
cîteva : „Teatrul în starea în care se află este înjosit cu desăvîrșire ; disprețul 
și huietul lumii întregi este asupra lui“. Cît priveşte repertoriul, Pascally 
citează douăzeci de piese de felul: Jianul, Roza magică, Fetele în uniformă, 
Lumea pe dos, Ursul alb şi ursul negru, Bogdan cel chior şi grozav, Şerpii lui hagi 
Ibrahim, Saltele mortale ale omului gomilastric şi o mulțime de același fel. Evi- 
dent, cu asemenea spectacole nu se puteau forma sufletul unei naţiuni $ ȘI nici 
artiști. După însăși mărturia lui Millo, teatrul n-a putut să prospere, cauzele 
fiind lipsa de actori, poziţia lor nefericită în societate, care a depărtat de teatru 
pe tinerii cn educaţie aleasă și studioși, lipsa unor îndrumări competente și 
constante. 

Față de situaţia aceasta, Pascally înfățișează idealul către care trebuie 
să tindă un teatru național și înaltele cerinți ale artei dramatice. Desprindem 
un fragment din preambulul prin care el justifică necesitatea unui început de 
conservator : „dintre toate artele, arta dramatică este aceea care întrunește 
în sine toate artele și poate toate științele; dintre toate artele, este poate cea 
mai grea, pentru că misiunea ei este de a forma, de a reînălța și de a polei 
omenirea prin frumos, arătînd pe omul fericit, sau nenorocit, ridicol sau hulit 
în luptă cu pasiunile, cu dorințele, cu viciile și slăbiciunile omenești ; și la toate 
acestea să le dea formă vie, o viață, un adevăr general; să facă dintr-o ideee 
abstractă o adevărată realitate ; din inima omului, omenirea întreagă. Pentru 
această artă dar, într-adevăr, se cere prea mult talent, însă și un studiu prea 
matur și prea solid; asta artă nu se înseamnă. este adevărat; dar dacă pentru 
a cunoaște omenirea și pe om toți populii și toți secolii au albit. studiind și 

cercetînd ca să descitre ăst câos nemărginit : anima omului; ce studiu, ce lucru, 
ce cunoștiințe dar trebuie să posede acela care are misiunea de a reproduce cu 
sufletul său, cu anima sa, cu inteligența și cu sîngele său pasiuni străine, dureri 
străine, vicii străine, omenirea bătrînă și omenirea jună, secolul mort și secolul 
viu, omul cum a fost, cum este și cum poate să fie? Într-adevăr este o mare, 
o nobilă şi o frumoasă misiune... este divină! Dar este așa de grea, așa plină 
de amar, că abia a trebuit cîte un secol întreg ca să nască acei luceferi, acele 
genii artistice și care în momentul cînd intra în mormînt vedeau cu durere 
că după un lucru și studiu asiduos de ani întregi abia apucaseră să stre- 
vadă numai cîte un cret din inima omului, cîte o scînteie din sufletul lui“ 
(pp. 39—40). 

Ne închipuim cu cîtă sete a citit această pagină adolescentul Eminescu, 
pentru care poezia era valoarea supremă. Pentru el, interesul era sporit prin 
faptul că se sublinia demnitatea chemării de artist. Poziţia lui față de situația 
artistului în societatea vremii a fost una din constantele poeziei sale. Sub 
pana lui apare chiar imaginea aceasta : poetul este un salahor al cuvîntului. 
Imaginea arată că Eminescu își recunoștea situația de proletar al condeiului. 
Prin afirmarea demnităţii și chemării superioare a artistului, ucenicia lui 
Eminescu dobîndește pe lîngă însemnătatea estetică și un aspect social. Demni- 
tatea de artist cere imperios măiestria operei. Astfel, condiția materială a artei 
este nedespărțită de viața socială. 

În mediul literar și artistic al nostru Eminescu nu putea. găsi o îndrumare, 
necum un răspuns satisfăcător la cîte întrebări pot frămînta pe un începător 
ales, În deceniul formațiunii lui, cultura română stătea, exclusiv sub înfluența 
franceză. Cu toată valoarea și rodnicia ei pentru noi, cu toate marile talente 
ale actorilor francezi contemporani, estetica artei dramatice franceze oferea 
prea puțin; în același timp, ea era mai puțin accesibilă lui Eminescu. În lu- 
mina aceasta, utilitatea dramaturgiei traduse de Eminescu, crescută dintr-o 
largă experiență artistică și totodată dintr-o adîncă pătrundere filozofică, 
se desprinde mai viu. Este suficient să străbată cineva broșura Respect adevăru- 
lui, pentru ca să-și dea seama că Pascally simțea răul, arăta necesitatea unei 
reforme precum și cadrul ci: un comitet general pentru direcție, un director 
general administrativ, un regizor, un sufler, un bibliotecar. Referitor la partea 
pur artistică, el înșira profesorii necesari : un profesor la declaraţie, un altul 
de literatură dramatică, un profesor de estetică şi psihologie aplicată la artă. 
Am subliniat, fiindcă dintre cei trei factori ai renașterii artistice, acesta din 
urmă era cel esențial pentru formarea unui actor care, în același timp, să pă- 
trundă adînc și poezia. În tot cursul lucrării, nu se află însă nici o indicație în 
această privință. Lucrul este explicabil prin aceea că cu greu s-ar fi găsit 
la noi un profesor corespunzător, iar în Franța, spre care în genere priveau 
îndrumătorii teatrului român, educaţia estetică se făcea prin călăuzirea 
practică după modelul actorului celebru, așa încît lucrările de felul celei semna- 
late, avînd un predominant caracter empiric, erau departe de a da un răspuns 
la întrebările de care era însetat poetul nostru. Tocmai pentru că a descoperit 
cartea lui Râtscher la un moment hotărîtor și a urmărit-o la o temperatură 
înaltă, iată de ce, pe cînd de alte influențe s-a desfăcut, idealul de artă reprezen- 
tat prin dramaturgia tradusă, fiind în concordanță cu mărturia lui care punea 
arta mai presus de orice și totodată cu nevoile sociale de afirmarea demnității 

personale, a intrat în straturile cele mai adînci ale fiinţei lui, de unde i-a cîr- 
muit, cu puterea elementară a autoctriticii, întreaga creațiune. 

Principala însușire dobîndită în anii de ucenicie a poetului a fost indisolu- 
bila unire a acestor doi factori : inspiraţie și muncă. În privința aceasta, avem 
o timpurie mărturie de credință, cu atît mai concludentă cu cît e dată sub forma 
unui aforism. În scrisoarea din iunie 1870 Iacob Negruzzi recomandă astfel 
pe tînărul poet V. Dimitrescu (I. V. Păun), cu care colaborase la o foaie volantă 
cu prilejul morţii domnitorului Barbu Știrbei : „Altfel, veţi îi băgat de seamă 
cum că are mult talent, deși fantezia îneacă reflecțiunea. Numai drept vor- 
bind, mama imaginilor, fantezia, mie-mi pare a fi o condițiune esenţială a poe- 
ziei, pe cînd reliecțiunea nu e decît schelatul care în opera de artă nici nu se 
vede, deși palidele figuri ale unor tragedieni își arată mai mult oasele şi dinții 
decît formele frumoase. La unii predomină una, la alții alta, unirea amîndoura 
e perfecțiunea, purtătorul ei, geniul. Dimitrescu nu e un geniu deşi e poet.“ 

Subliniind însemnătatea. factorului reflecțiune, deci muncă, Eminescu se 
depărta de concepţia kantiană despre primatul inspirației. În schimb, ancora 
pe alte căi la convingerile care au însuflețit pe toți marii creatori. El ar fi sub- 
scris acea mărturie de credință formulată astfel de Baudelaire : „/” inspiration 
est décidémment la soeur du travail journalier“. 

Înainte de a trece la descrierea și cercetarea operei traduse, rămîne să sta- 
bilim cînd și în ce împrejurări a venit Eminescu în contact cu ea. 

Din broşura de polemică a lui Pascally se vede clar că nici el nu era în mă- 
sură să dea o temeinică direcție artistică de îndreptare. Spre a lămuri de ce 
Eminescu a fost acela care devenise în măsură a o face, sînt de luat în consi- 
derație doi factori : pe de o parte, cum am amintit, împrejurările speciale ale 
poetului nostru, nevoile de cunoașterea artistică cu care el se confrunta, pe 
de altă parte, procesul de expansiune şi de actualizare a lui Rötscher în chiar 
deceniul uceniciei lui Eminescu. Este cunoscut că începînd din 1865 Eminescu 
a făcut parte din trupele de actori care au cutreierat și au dat reprezentații 
la Cernăuți, Brașov, Blaj, Timișoara etc., cele mai multe sub conducerea lui 
Pascally. În aceste centre, de bună seamă, existau organizații ale breslei de 
actori. Ecouri ale unor atari centre artistice regionale apar și în Geniu pustiu. 
De altminteri, trupe de actori germani jucau la Iași și la București. Este un 
capitol care ar trebui să fie cercetat de aproape. Pentru ca trupa lui Pascally 
să cutreiere luni de zile Ardealul, a trebuit să ia contact cu reprezentanții 
breslelor locale. Faptul că Eminescu s-a oprit și la Blaj arată că în acest centru 
exista un nucleu de organizaţie teatrală. În centrele săsești, e de presupus că 
actorul Eminescu, bun cunoscător al limbii germane, a fost și factorul de legă- 
tură cu organizațiile locale pentru închirieri, costume, reclame etc. În contactul 
dintre actorii oaspeți și cei locali, Eminescu a avut un prim prilej să afle de 
dramaturgia lui Rötscher, atât de popular, după cum am arătat, printre tinerii 
actori. La aceasta, s-au adăugat și alte împrejurări care actualizau opera tra- 
dusă. Tocmai în anii pribegiei lui Eminescu în Ardeal, au apărut patru lucrări 
menite să-i stîrnească înteresul. După chiar mărturisirea lui făcută mai tîrziu, 
el urmărea în periodice speciale dări de seamă despre mișcarea culturală a 
vremii. Din cărțile expuse în librării, din conversații, din ziare, era firesc ca 
tînărul actor poet să afle de noile apariţii. În 1864, s-a tipărit o lucrare a lui 
Râtscher, menită să deștepte deosebit interesul : Shakespeare în cele mai înalte 

figuri de caracter, dezvăluit, dezvoltat și dedicat admiratorilor poetului. O carte 
cu prilejul sărbătoririi a 300 de ani de la nașterea poetului. De bună seamă, 
această din urmă parte a titlului sporea interesul lui Eminescu. Este în afară 
de orice îndoială că faima lui Shakespeare a fost cunoscută de poetul nostru 
din primul lui contact cu teatrul. Și rămîne cu totul probabil că în preajma 
acestei date aniversare, avusese prilejul de a cunoaște unele drame ale celui 
pe care mai tîrziu îl numeşte „Marele Brit“. Este ușor de închipuit încîntarea 
"cu care a citit dedicația adresată admiratorilor lui Shakespeare. Tricentenarul 
actualiza pe dramaturgul englez în chip deosebit. In ce privește valoarea cărții 
lui Râtscher, am subliniat la locul potrivit cum esteticianul Th. Vischer și alți 
cunoscători preţuiau în mod deosebit exegezele sale shakespeareene. Desigur, 
ar fi absurd să se creadă că fără Râtscher, așa cum am amintit, Eminescu n-ar 
îi avut revelația shakespeareană. Făcînd abstracţie de unele tălmăciri anteri- 
oare, cercul „Convorbirilor literare“ publicase pînă la acea dată două traduceri 
din Shakespeare datorită lui Petre Carp, iar trupele germane care vizitau Iaşul 
și Bucureştiul, unde era o numeroasă și bogată colonie germană, nu puteau 
rămîne străine de interesul general pentru opera marelui dramaturg. În atmo- 
sfera aceasta, era natural ca prilejul tricentenarului să marcheze prima adîncire 
a lui Eminescu în creațiunea celui care a întrupat pentru el suprema valoare 
a poeziei. Dovadă ne-o dă poezia Cărţile care, în cea mai mare parte, este un 
imn închinat lui Shakespeare. Într-una din poeziile lui inspirate de Charlotte 
Stein, Goethe împletește adorarea ei cu admirația pentru Shakespeare. Amîn- 
dorura, mărturisește el, le datorează tot ce este: „Lyda, fericirea cea mai 
apropiată, / William, steaua supremei înălțimi, / Vouă vă datorez tot ce 
sînt“. Cele mai numeroase și mai calde accente de preamărire, în această 
poezie a lui Goethe, sînt închinate poetului englez. Aici a fost scînteia din care 
s-a născut poezia lui Eminescu, Cărțile. Urmărind mai departe firul dezvoltării 
interesului pentru Râtscher, este de observat că tocmai în deceniul uceniciei 
lui Eminescu s-a întîmplat o reactualizare a criticilor sale dramatice. Pe cînd 
poetul actor cutreiera Cernăuţiul și oraşele Ardealului, în vitrinele librăriilor 
apăreau, după două decenii, noi ediţii ale lui Râtscher, discutate în coloanele 
periodicelor şi în cercurile iubitorilor de teatru. În 1865, apare: Probleme 
dramaturgice, dezvoltări şi critice pentru Promovarea şi învătătura poetilor dra- 
matici și actorilor. Chiar indicaţia din titlu era de natură să sporească interesul 
poetului actor. În împrejurările acestea, după 1867 apare Probleme de drama- 
lurgie. O admiratoare a autorului, greu bolnav atunci, publică : Dezvoltarea 
caracterelor dramatice din operele lui Lessing, Goethe, Schiller, cu raportarea la 
reprezentarea lor, 1867. Publicîndu-se astfel unul din cele trei volume care 
alcătuiau Arta reprezentării, se actualizează însemnătatea întregii opere. În 
atmosfera și la temperatura discuțiilor cu privire la reforma teatrului la noi, 
se explică interesul cu care Eminescu și-a procurat principala carte a lui 
Râtscher, a studiat-o și a tradus-o. ê 

Înainte de a încheia introducerea noastră, mai rămîne să răspundem 
la două întrebări : prima, asupra căreia trebuie să revenim, privește situația 
teatrului nostru. Broșura de polemică a lui Pascally de la 1862, Memoarul, 


6 Precum se vede, considerăm că relatarea lui Ştefan Cacoveanu că Pascally ar fi dat 
liui Eminescu spre traducere dramaturgia lui Rötscher trebuie privită în acest complex 
de împrejurări care singur poate explica răsunetul deosebit al cărții în conștiința poetului. 

cum zicea el, prin care se zugrăvea starea jalnică a teatrului vremii, nu este 
un unicum. În deceniile de la 1850—1870, au apărut și alte glasuri care expri- 
mau necesitatea unei reforme atît în condiţiile materiale cît și în exigenţele 
artistice ale scenei românești. Nu numai în cele două capitale, dar și în orașele 
de provincie numărul iubitorilor de teatru sporea. Cu un deceniu înainte ca 
Pascally să-și fi alcătuit broşura lui de polemică, mai apăruse un Memoar, în 
care se afirma oficial că : „Gustul teatrului răzbătînd și prin ceilalți lăcuitori 
ai capitalelor de judeţe, este nevoie de un regulament al teatrelor, menit să 
puie rînduială în ce privește îndatoririle directorilor de trupe, actorilor, maieș- 
trilor de repetiție, sufleurilor, prevăzînd și strafurile și pedepsele (sic)“ 7. 

O dezordine și mai mare era în ceea ce privește partea pur artistică. Alegerea 
pieselor se făcea fără nici o considerație asupra valorii lor artistice. Singurul 
îndreptar erau dorința de amuzament a publicului și cîștigul organizatorilor, 
În presa vremii, numeroase glasuri exprimau nemulțumiri, cele mai multe 
pornite din interese și rivalități personale. În fond, polemica lui Pascally izvora 
tot din atari resentimente : rivalitatea de ordin material dintre el și Millo. În 
luptele acestea, zadarnic am căuta o largă concepție cu privire la teatru, esența 
şi menirea, lui. 

Scăderile trebuie să fi fost și mai simțite cînd se compara situaţia aceasta 
cu reprezentările dramatice ale unor trupe germane alcătuite din elemente 
de elită și prezentînd adesea publicului repertorii alese, așa cum se poate 
vedea din străbaterea ziarului „Bukarester Zeitung“. 

Ce apare mai surprinzător e că, între 1850, cînd se deschide teatrul național, 
și 1870, nivelul preocupărilor de îndrumare artistică era mai scăzut chiar față 
de idealul pe care îl reprezentase întemeitorii Societăţii Filarmonice : I. H. 
Rădulescu și Aristia. În adevăr, iată, desprinse dintr-un articol din „Curie- 
rul Romînesc“ condițiile pe care Heliade consideră că trebuie să le 
îndeplinească artiștii : să aibă înțelegerea poeziei; să cunoască, apoi, istoria, 
muzica, dansul, teoria picturii și a sculpturii ; să dispună, în sfîrșit, de anumite 
calități personale : entuziasm sufletesc, voce aleasă, chip și talie frumoasă. 
Dar Heliade a mers mai departe. Într-un articol publicat, de data aceasta, 
în „Gazeta Teatrului Naţional“, el se ocupă de rolul declamaţiei în 
formarea, artistului și arată cum trebuie să se procedeze în lecţiile de la 
Şcoala Filarmonică : „Se va începe prin lucrurile cele mai simple, prin lectura 
corectă, adică prin respectul punctuaţiei și al accentului frazei ; versul trebuie 
să fie citit în așa fel, încît cineva să nu fie supărat de monotonia rimei ; se vor 
studia apoi patimile și haracterele, imitîndu-se natura ; se va învăța, după asta, 
mimica, al cărei scop este de a picta pentru vedere patimile și haracterele“ 
Heliade nu limitează declamaţia la teatru ; el ştie că tribunalul și chiar biserica 
au adesea. nevoie de ea. 

Îndrumările acestea ale lui Heliade, deși nu merg în adîncime, au meritul 
de a sublinia cu claritate importanța problemei și de a arăta în ce direcție 
trebuie căutată soluționarea ei. Evoluţia ulterioară a marelui îndrumător, 
erezia lui italinizată și lunecarea spre misticism au făcut ca uitarea să se aș- 
tearnă peste contribuţia lui atunci cînd între 1850-—1870, se căuta cu înfri- 
gurare calea de urmat pentru teatrul romînesc aflat în plină scădere. 


? Regulamentul teatral din 1852, cu o introducere de T. Horia Rădulescu, Bucureşti (f.a,). 

Din interesul pentru teatru al generației următoare, reținem părerile lui 
Kogălniceanu din articolul program publicat în „Dacia literară“, pe care 
Eminescu îl pune ca o prefaţă de îndreptățire a traducerii lui. În acest articol, 
Kogălniceanu înfățișează starea îngrijorătoare a teatrului vremii, lipsa de 
valoare a pieselor, nepriceperea actorilor, condițiile materiale uneori ridicole 
aie reprezentărilor, lipsa de competență a conducerii, nu mai puțin nepregă- 
tirea publicului, dar mai presus de toate absența unei înalte concepţii estetice 
unitare. Toate acestea făceau ca elita societăţii să prefere teatru! francez. 
Kogălniceanu încheia cu o propoziţie interogativă, din care nu lipsea speranța 
de îndreptare, așteptînd totuși ca proba s-o dea viitorul. El însă, la acea, dată, 
nu putea arăta o cale. 

Pentru Eminescu, spectacolul înfățișat al stării teatrului și toată experiența 
lui îndreptățeau un răspuns negativ. Un indiciu îl avem în termenul déduction 
pus în paranteză înainte de a reproduce textul lui Kogălniceanu din „Dacia 
literară“, Astfel, este clar că, în cugetul poetului actor, dramaturgia 
tradusă arăta calea de îndreptare, remediul scăderilor semnalate de Kogăl- 
niceanu, 

Cu aceasta am încheiat cercul consideraţiilor introductive care explică de 
ce Eminescu s-a apropiat de opera lui Râtscher : ea dădea răspuns la principa- 
lele întrebări estetice care îl frămîntau pe el și privitor la teatru, însăși epoca. 
De aceea, influența a fost rodnică și durabilă. Pe cînd de alte înrîuriri s-a 
eliberat, nimic din întreaga lui operă nu contrazice estetica lui Râtscher. 

Aici este locul să răspundem la cea de a doua întrebare, arătînd ce a rezultat 
din îndelungul contact dintre poetul român și dramaturgul german. 

Pentru prima dată în cultura noastră un scriitor vine în contact direct nu 
cu un loc comun din te miri ce retorică și nici cu întîmplătoare pagini eclectice, 
ci cu un sistem estetic deplin organizat și întemeiat științific pe cuceririle 
confirmate deopotrivă de dezvoltarea conștiinței estetice şi de marile creațiuni, 
devenite clasice, ale tuturor timpurilor. 

Contactul cu Rötscher era de natură să sporească conștiința exigențelor 
artistice și, prin aceasta, să dezvolte cultul muncii creatoare. Poezia se des- 
făcea de ușurința improvizaţiilor romantice și se apropia de străvechiul con- 
cept de muncă, păstrat în însuși termenul de poezie și artă. 

Acest cult al muncii artistice îl va feri pe Eminescu de extremele idealismu- 
lui estetic al lui Schopenhauer, pentru care munca artistică era un factor negli- 
jabil. Tot el l-a depărtat de estetica pur idealistă și de formalismul lui Hebart. 

De altă parte, după cum am amintit și au relevat specialiștii, critica hegeli- 
anului de stînga Râtscher era favorabilă preocupărilor sociale, încă o trăsă- 
tură care l-a diferențiat pe Eminescu de pesimismul schopenhauerean. Paralel 
cu aceasta, trebuie subliniat că Râtscher, că întreagă școală a lui Hegel, a 
acordat deosebită atenţie formei nedespărțită de concepție. Ca urmare, el, 
după cum se va vedea amănunțit într-un alt capitol, adincește principalele 
probleme ale expresiei poetice : ritm, frază, vers, imagine, cuvînt, silabă, 
sunet, accent, totul subordonat unitar fiecărei concepții. 

Pentru a-l diferenția pe Eminescu, îl vom încadra între Budai-Deleanu și 
Grigore Alexandrescu, O multilateralitate uimitoare caracterizează pe autorul 
Țiganiadei. Clasicismul antic și modern, renașterea, Ariosto, Tasso, Pulci, 
Casti, alături de Milton, Voltaire, iluminiștii; alături de poezia pastorală și 

anacreontică, Herder și folclorul nostru, de la snoavă pină la basm. Acestea 
și altele se împletesc conștient într-o operă care, la tot pasul, vădește spiritul 
critic. De adăugat, numeroasele adnotări și comentarii în josul paginii. Acest 
uomo universale își urmărea opera cu ochii de Argus, cum arată sugestivele 
pseudonime : Chir Simplițianul, Cocon Idiotiseanul, Filolagus, Dubitanţius, 
Mîndrilă, Răbdăcian, Sfintoiescul etc., etc. În plus, notele semnate de Mitru 
Perea. 

Faţă de aceste felurite împletiri, te întrebi cum a fost posibilă o operă vie. 
Nicăieri nu apare indicaţia principială de aderență hotărîtă la un sistem estetic 
unitar. În chiar primele fraze, deplînge că ne-au lipsit „retorica și poezia“, 
adică poetica, prin care pot fi îndrumați pașii către mari opere. Astfel realizată, 
Tiganiada reprezintă cea mai vastă formă de eclectism în literatura noastră. 
O asemenea formă nu putea să apară decît într-o fază de tranziție la acea 
răspîntie a culturii noastre de atunci. Așa s-a creat, în cadrul barocului tîrziu, 
o formă de artă caracteristică nu numai nouă, dar și popoarelor sud-est euro- 
pene. Ceea ce a ferit pe Ion Budai-Deleanu de primejdia unui hibrid literar 
și i-a îngăduit să îmbine în jucăreaura lui — termenul ne trimite la teoria lui 
Schiller despre raportul dintre artă şi joc — elemente atît de disparate a 
fost satirizarea alegorică, constant urmărită, a stărilor noastre sociale, cu acel 
păcat național fundamental : vrajba, dezbinarea, țigănia. În felul acesta, s-a 
ajuns la o satiră cu larg orizont, care anticipează poezia noastră eroică și dă. 
chiar uimitoarea întrezărire a unirii țărilor române surori, prin simbolul fol- 
cloric al eliberării celor trei fete de împărat și a! inelului vrăjit din fîntîna adîn- 
că. Totul cuiminînd în deviza finală > 


Du-ne, strigînd, măcar în ce parte, 
Ori la slobozie, sau la moarte! 


Fără îndoială, pînă la Eminescu, n-a fost în literatura noastră poet mai 
multilateral și mai frămîntat în fața problemelor vieții și artei. Cu toate marile 
lui calități, ce a lipsit lui Budai-Deleanu este că n-a subordonat arătatele mul- 
tiple aspecte exigențelor unei concepții unitare, înlăturînd tot ce era de prisos. 
Deşi Ttganiada este, de fapt, un roman satiric, înrudit cu Don Quichotte, au- 
torul s-a ținut prea strîns de gîndul de a da un poem în 12 cînturi, care cereau 
să fie încheiate. Dovada că el însuși a fost nemulțumit de structura compozită 
a poemului o avem în forma a doua a Ţiganiadei, în care, pe lîngă unele ele- 
mente folclorice sporite, apare tendința de simplificare. Nu s-a oprit nici aici. 
În Trei Viteji, satira directă a celor trei provincii e desfăcută complet de puz- 
deria isprăvilor ţigăneşti și apare în schimb o critică socială realistă, cu accent 
asupra exploatării ciocoiești. Prin acest aspect al operei sale, Ion Budai-Deleanu 
devansează realismul lui N. Filimon. Confruntîndu-se cu structura Tiganiadet, 
autorul simțea, ca și Eminescu în Geniu pustiu, cum întregul iniţial se desface 
în părți care cer expresie proprie. 

În generaţia imediat anterioară lui Eminescu, poetul care a gîndit mai mult 
asupra artei lui este Grigore Alexandrescu. În chiar prefața ediției de la 1847, 
subliniind importanța muncii artistice, se întemeia însă pe un poet lipsit de 
valoare deosebită, dar la modă : „Faimosul Beranger, puternicul liric al timpi- 

lor moderni, unul din capetele cele mai rezonabile ale Franţei, spune că multe 
din cîntecele sale cele mici l-au costat două sau trei săptămîni de lucru, mărturi- 
sire ce dovedește cîtă strășnicie trebuie să aducă un autor la compunerea scrieri- 
lor sale... Nu este de mirare dacă desăvîrșirea le lipsește la mulți, cărora nu le 
lipseşte talentul“. Este tocmai ceea ce sublinia Eminescu în scrisoarea sa către 
Negruzzi, în care, vorbind despre V. Păun, releva că are fantezie, dar n-are 
spirit critic. De reținut în continuare este faptul că în Epistola către Iancu 
Văcărescu, în care cere sfaturi literare, Grigore Alexandrescu strecoară această 
mărturisire : 


Aplecarea, îmi lipseşte și n-am darui însemnat 
A strica şi a preface cîte sînt de îndreptat. 


Distihul acesta reprezintă o paralelă la frămîntata întrebare a lui Emi- 
nescu : unde voi găsi cuvintul ce exprimă adevărul», în care marele poet se referă 
la munca necesară desăvîrșirii. Distanţa între poziția celor doi poeți este aceea 
de la dogmatismul lui Boileau la o estetică unitară, întemeiată pe experiența 
artistică a omenirii. 

În problema educaţiei artistice a lui Eminescu, nu trebuie să pierdem din 
vedere acest fapt : dincolo de dramaturgia lui Râtscher, stă estetica fostului 
său profesor și maestru, Hegel, filozoful care, spre deosebire de înaintași, nu 
se mărginea la aspectele statice ale lucrurilor, ci privea viaţa în devenire, 
făcînd să intre în cîmpul investigaţiilor istoria, cu înțelegerea că sensul ei este 
o continuă mișcare spre desăvirșire. Această latură a filozofiei lui Hegel este 
ceea ce a atras aprecierea lui Marx, care i-a infirmat ideologia, dar i-a recunoscut 
metoda dialectică, cu orientarea ei spre viitor. Cercetătorii îl înfățișează pe 
Râtscher ca aparţinînd ramurii de stînga a hegelienilor și aduc ca probă com- 
portarea lui față de revoluţia de la 1848, pe care în corespondența cu Hebbel 
o discută de pe poziţii înaintate. Faptele acestea trebuie reținute, spre a înțe- 
lege cum se cuvine ce a însemnat pentru Eminescu contactul viu și prelungit 
cu Râtscher sub dublul aspect al legării poeziei de viaţă și al îndrumării efor- 
tului spre desăvîrşirea expresiei. 

Zăbovind o clipă aici, reamintim că în anii de formaţiune a lui Eminescu 
pentru direcţii estetice își disputau aderenţa poeţilor : Kant, Schopenhauer, 
Herbart și Hegel. Dintre ei cel care a dat o mai largă atenţie poeziei în dezvol- 
tarea ei istorică a fost Hegel. În același timp, estetica lui, înfățișînd creațiunile 
concret, în nedespărțita unitate dintre idee și expresie, dădea poeților un im- 
puls nu spre imitare, ci spre a se identifica prin formă cu viziunea. lor proprie 
de artă. 

Apare limpede acum că Eminescu, ca Budai-Deleanu, s-a confruntat cu 
felurite și greu de împăcat direcții literare. Spre deosebire de Budai-Deleanu, 
cl a avut în față un îndreptar asupra căruia să mediteze. Din fericire, îndrep- 
tarul n-a mai fost, ca la Grigore Alexandrescu, un Béranger atît de repede 
inghițit de uitare, ci un sistem estetic care, dincolo de lipsurile ce vor fi ară- 
tate, din perspectiva noastră marxist-leninistă, la ocul cuvenit, îl îndrumau 
cu competență spre marile probleme ale poeziei. Râtscher i-a arătat lui Emines- 
cu că măiestria artistică nu este un dar mistic, ci ea se cucerește prin muncă. 

Ucenicia artistică are trei forme : admirația unui înaintaș sau al mai multo- 
ra; reflexiunca personală asupra artei; creațiunca proprie, izvorul nesecat al 
oricărei reale meditări, cum a spus-o neuitat meșterul Manole, privindu-și 
izbînda : 


Așa Jucrătură 
Şi ferecătură 
Mi-e de-nvăţătură. 


Eminescu a trăit toate aceste trei forme, iar cartea lui Râtscher, prin sub- 
stratul ei hegelian și temeinica informaţie asupra expresiei a luminat calea 
trecerii spre cea din urmă. Proba o va aduce unul din capitolele următoare 
ale lucrării noastre, care va privi de aproape o anumită concepţie în faza înce- 
puturilor şi o va compara cu ceea ce a devenit eu după dezvoltarea simțului 
de autocritică prin dramaturgia tradusă. 


UN IZVOR AL „EPIGONILOR“ 


MIRCEA POPA 


Critica științifică eminesciană a fost în unanimitate de acord în a stabili 
ca principal izvor al Epigonilor Lepturariul lui Arune Pumnul. Și fără îndoială 
că manualul învățătorului profesor pe care a studiat în tinereţe învățăcelul 
Eminovici s-a imprimat adînc în memoria sa, constituind punctul de plecare 
pentru imaginea de ansamblu pe care acesta și-a făcut-o asupra literaturii 
române, Scriitorii spre care se îndreaptă admiraţia nestrămutată se găsesc cu 
toții la loc de cinste în Lepturariu și Arune Pumnul îi prețuia cu deosebire, 
reușind să transmită și pasionatului său elev într-ale literaturii aceleași 
simțăminte, căci poetul este atît de puternic legat de literatura creată pînă 
la el, încît nici nu putem concepe momentul Eminescu fără postamentul ri- 
dicat de generaţiile anterioare. Epigonii constituie în acest sens mărturia cea 
mai convingătoare a prețuirii de care se bucura opera lor în conștiința poetului. 

S-a încercat să se demonstreze că ideea Eprgonilor i-ar fi fost sugerată poetu- 
lui de romanul lui Karl Immermann Die Epigonen, dar încercarea a fost res- 
pinsă categoric de unii cercetători de mare notorietate științifică ca D. Popovici, 
arătînd că ea ar fi o „raportare puțin fericită“ 1. Însuși D. Popovici, care asoci- 
ază poezia curentului european prerafaelit, nu-și absolutizează de loc remarca, 
arătînd că „sigure sînt însă izvoarele interne ale poezici, în speță Lepturariul 
lui Arone Pumnul“ 2. Izvoarele Epigonilor trebuiesc căutate deci, înainte de 
toate, în realitățile noastre naţionale, în particularitățile de dezvoltare ale 
propriei noastre literaturi. Cum se va vedea mai jos, teza aceasta și-a găsit 
pe deplin confirmarea în cercetarea atentă a principalelor documente literare 
ale vremii, căci trebuie totodată să observăm că la baza Epigonilor n-a stat 
un singur izvor, ci mai multe izvoare venite din direcții diferite. Rolul hotăritor 
l-a avut însă lectura susţinută și mereu adîncită a literaturii naționale, o cu- 
noaștere aprofundată și temeinică a tot ce se crease pînă la el, la care s-a adău- 
gat contactul cu mișcarea literară apuseană, din acel moment, în cadrul căreia. 
gîndirea prerafaelită va fi jucat un rol de prim rang. 

A pune încă geneza Epigonilor exclusiv pe seama Lepturariului ar fi în acest 
caz o mare greșeală, un mod de analiză cu totul simplist. Căci trebuie ținut 
cont nu numai de dezvoltarea suferită între timp de literatura romînă și chiar 
străină, dar și de dezvoltarea istoriei noastre literare. Trebuie să amintim că 
lectura Lepturariului a fost adîncită, completată și întregită ulterior cu tot ce 

A Dimitrie Popovici, Poezia lui Eminescu (Curs litografiat), Cluj, 1948, p. 225. 

Ibidem. 

apăruse nou în proză sau poezie, istorie sau critică literară, cu tot ce putea 
să aibă un contact cît de neînsemnat cu literatura. 

De altfel, Lepturariul conţine doar (cu excepţia tom. IV) un material brut, 
dezbrăcat de haina prelucrării didactico-teoretice. Poetul avea nevoie de un 
astfel de suport teoretic prin care să cunoască mai profund ierarhia valorică 
a scriitorilor, în ceea ce au ei mai reprezentativ. Cum pînă la acea dată nu 
apăruseră compendii de literatură (cu excepţia cîtorva încercări ardelene), 
M. Eminescu n-a putut să satisfacă această dorință decît din presă. 

in acest sens e sigur, credem, că Eminescu a cunoscut și acel interesant 
studiu al lui D. Bolintineanu — unul dintre poeţii săi preferați — publicat 
în revista lui Gr. H. Grandea „Albina Pindului“ din 1868 și reprodus de „Al- 
bina“ vieneză în același an.3 Studiul intitulat sugestiv Poezia română în 
trecut este un conspect asupra literaturii române de la 1821 pînă la el, deci 
exact epoca în care se fixează cadrele Fprgonilor. 

Nu numai că titlul sugerează o opoziție trecut-prezent, dar aceasta reiese 
și din modul în care bătrînul poet trata poezia înaintașilor în comparație cu 
a tinerilor, dînd câștig de cauză celor dintîi. Se știe de asemenea că în Epigonii 
Eminescu a reținut numai poeţi (chiar în cazul lui Cantemir fiind vorba de 
Antioh —- după cum arată într-un articol Zoe-Dumitrescu-Bușulenga +), 
lucru nu lipsit de interes pentru intenția noastră de a-l apropia de articolul 
lui Bolintineanu, care include numai poeti, pe cînd Lepturartul pe toţi serii- 
torii fără excepție. 

Numele reținute de Bolintineanu sînt în mare aceleași ca șila Eminescu : 
Beldiman, Văcărescu, Heliade, Alexandrescu, Cîrlova, Negruzzi, Mumuleanu, 
Pann, Mureșan, Alecsandri, așa că Eminescu va fi avut probabil și confirmarea 
valorii scriitorilor anteriori de către unul dintre cei mai buni cunoscători at 
literaturii române pînă la acea dată ca Bolintineanu. 

Că va fi cunoscut articolul nu încape îndoială întrucît poetul era un cititor 
obișnuit al acestei reviste și numai cu un an mai tîrziu apare aici acea dare 
de seamă a societății Orientul în care figurează și Eminescu (alături de alți 
- doi membri) ca delegat pentru culegerea folclorului din Moldova. 5 Să nu 
uităm de asemenea interesul poetului pentru scrisul lui Bolintineanu, ca și 
faptul deosebit de important că el a fost reprodus de „Albina“ vieneză, unde 
Eminescu putea să-l descopere. Dacă faţă de Bolintineanu poetul a nutrit 
întotdeauna sentimentul de admiraţie, sub egida lui avînd loc chiar explozia 
începuturilor literare eminesciene, Grandea îl interesa, în aceeași măsură pen- 
tru circulația pe care o dă la noi literaturii romantice apusene și în speță lui 
Byron. (Prof. D. Popovici notează chiar în cursul său următoarea frază: 
„Grandea este unul din scriitorii care intră în sfera interesului lui Eminescu“ €.) 


ê Dimitrie Bolintineanu, Poezia romînă în trecut, „Albina Pindului“, E 
(1868), nr. 4 (1 aug.), pp. 90—91; nr. 5 (15 aug.), pp. 121-—123; nr. 6 (1 sept.), pp. 133—137 ; 
nr. 8 (1 oct.), pp. 193—194. Reprodus în „Albina“, III (1868), nr. 104 (6/18 oct.), pp. 2—3; 
nr. 109 (20 oct./i nov.), pp. 2—3; nr. 110 (23 oct./4 nov.), p. 2. Articolul a fost precedat în 
„Albina Pindului“ de un altul legat de el: Poezia română în diverse epoci, I (1868), nr. 1 (15 iun), 
pp. 12—13. Toate trimiterile se fac la articolul din „Albina Pindului“. 

1Zoc Dumitrescu-Buşulenga, O ipoteză cu privire la „Epigonii“. Analele 
Universităţii București, seria științe sociale-filologie, an. XI (1962), nr. 25, pp. 559—561. 

$ Cercul literar Orientul, „Albina Pindului“, II (1869), nr. 16/30 iunie, pp. 47-—48. 

ê Dimitrie Popovici, op. cit, p. 113. 

Trebuie să remarcăm totodată că din Lepturariu nu face parte de loc Sih- 
leanu, amintit însă la Bolintineanu alături de Creţeanu, Grandea, Sion şi 
Depărăţeanu ca făcînd parte din generația pașoptistă de tranziție. În aceeaşi 
situaţie se află Alecsandri și Mureșan, primul eliminat din tomurile mai cuprin- 
zătoare III și IV şi prezent în celelalte doar cu cîteva poezii, iar al doilea lipsind 
cu desăvîrșire. Pentru cunoașterea lor, Eminescu a folosit alte izvoare printre 
care credem că a figurat și articolul lui Bolintineanu, unde aceștia doi sînt 
bine reprezentați. 

Asupra acestei probleme vom reveni însă la momentul potrivit. În ceea 
ce priveşte caracterizarea lui Beldiman, Prale, Mumuleanu, Daniil Scavinski, 
Bolliac și poate chiar Țichindeal, Donici și Cantemir, ea trebuie căutată în 
Lepiurariu aşa cum a demonstrat și G. Călinescu.” Astfel Mumuleanu 
este „glas cu durere“ pentru că în Lepturariu figurează cu Plângerea ; şi tinguirea 
patriei şi cu Rugăciune pentru a sa scăpare ; Beldiman „vestește în stihuri pe 
războiul inimic“ “pentru că e prezent în tomul IV cu poezia Lupta de la mănăs- 
tirea Slatina la anul 1821; Prale este „firea cea întoarsă“, pentru că Pumnul 
în biografia pe care i-o face scrie: „a fost un bărbat genial ȘI ciudatîn telul său'“ 
Donici e „cuib de înţelepciune“ poate pentru ca în biografia sa scrie : „EL a 
scris două volume de fabule carile au devenit rare pentru critica cea muşcă- 
toare, ce o cuprindeau“... ; Daniil „e trist și mic“ , pentru că în introducerea 
la traducerea lui Democrit de Regnard, prezentă în Lepturariu 8, stă scris : 


Dar astăzi este tradusă întru această rumână 

Pentru obșteasca plăcere de a uni tînăr mîna, 
De un Daniil Scăvinschi cel mititel la statură, 
Pe care plăcu naturei a-l lucra-n miniatură. 


Deși discuţia în jurul lui Cantemir a fost lungă și mai poate continua — 
înclinăm să. credem că varianta propusă de Zoe Dumitrescu-Bușulenga este 
în momentul de față cea mai plauzibilă. Cînd spunea „Cantemir croia la pla- 
nuri din cuțite și pahare“, Eminescu avea în vedere cuvintele unuia din per- 
sonajele unei opere de ale lui Antioh?. 

În ceea ce-l privește pe Bolliac, avem chiar în Lepturariu o caracterizare 
adecvată : „Ei se făcu mai cu seamă poetul ţăranilor și al șerbilor țigani“. 
Deși în Lepturariu figurează doar cu Pruncul și Sila, e sigur că, așa cum spune 
G. Călinescu, Eminescu a avut în vedere înainte de toate poezia Clăcașul.10 

În ceea ce priveşte ceilalți scriitori : Văcărescu, Cîrlova, Sihleanu, Pann, 
Alexandrescu, Mureșan, Negruzzi, Alecsandri și în parte Heliade și Bolinti- 
neanu, Eminescu a plecat de fiecare dată de la opera lor reținută în ceea ce 
avea mai caracteristic și completînd-o cu alte izvoare între care va fi figurînd 
cu certitudine și articolul lui Bolintineanu. Asemănările sînt prea izbitoare 
ca să putem respinge acest lucru. 


7 George Călinescu, Opera lui Mihai Eminescu, IL, Buc., 1935, pp. 99—-109. 

8 Arune Pumnul, Lepturariu rumânesc..., tom. I, Viena, 1862; tom. I1, Viena, 1863; 
tom. III, Viena, 1862; tom. IV, Viena, 1864. 

* Zoe Dumitrescu-Bușulenga, art. cit., p. 560. 

1 George Călinescu, op. cit. p. 106. 

lată de pildă cum vorbeşte Bolintineanu despre Iancu Văcărescu : „Văcă- 
rescu vorbi românilor de Primăvara amorului, această poemă demnă de Ana- 
creon“, iar la Eminescu întîlnim: „Văcărescu cîntînd dulce a iubirii primăvară“. 

La fel se întîmplă și cu V. Cîrlova. Lepturariul dă doar o sumară biografie 
luată de la Heliade, expediind în cîteva cuvinte întreaga operă : „În vîrstă de 
18 ani a făcut poema intitulată Păstorul întristat ; la 19 ani : Ruinele Tirgoviștes, 
Răspunsul unui fluier, Rugăciunea și altele; la 21 ani: Marșul rumânilor, 
Ero şi Leandrul și a început traducăciunea vestitei tragedii : Zaira...“ etc. 

Credem că mult mai apropiată de coarda sensibilă a lui Eminescu va fi 
fost caracterizarea vibrantă a lui Bolintineanu care îl revendică mai ales pen- 
tru poezia sa patriotică, decît seaca înșiruire a lui Heliade : „Cîrlova apare. 
Cîrlova scria în limba greacă. După stăruința Voinescului, el scrie în limba 
română Marșul său nemuritor la armata română. Poezia luă atunci o întipărire 
română, patriotică, energică. Niciodată coarda română nu răsunase mai sub- 
lim, mai românește. Astfel toată națiunea fuse mișcată de aceste sunete noi 
care înălțau sufletele cu o putere necunoscută încă“, lucru pe care Eminescu îl 
va, reduce simplu la : „Cîrlova oștirea cheamă“. 

Caracterizarea lui Anton Pann „fiul Pepelei, cel isteț ca un proverb“, 
scriitor care nu se bucură în Lepturariu de o biografie, tot la Bolintineanu 
trebuie căutată : „În Muntenia / a / păru Paris Mumulean, Anton Pann, poet 
poporan, elegiac și satiric, cîntînd suferințele și ironiile poporului român 
(citește : țăranului—p.n.) în contra boierilor, țiganilor, popilor și grecilor“. 

Despre Heliade e mai greu să vorbim întrucît ceea ce a realizat Eminescu 
în caracterizarea sa întrece cu mult pe cea a lui Bolintineanu, care, deși îi 
acordă un spaţiu întins, îl reține doar ca poet, lingvist și reformator, fără 
să se oprească de loc asupra activității lui din perioada de la 1848, asupra căreia 
Eminescu se pare că s-a oprit îndeosebi. 

La Alexandrescu asemănarea este din nou izbitoare. Despre el Eminescu 
scrie : 


Si ca Byron, treaz de vîntul cel sălbatic al durerii, 
Palid stinge-Alexandrescu sînta candel-a sperării, 
Descifrînd eternitatea din ruina unui an, 


Prin aceeași optică îi privește Bolintineanu, care îl reține în primul rînd 
pentru poezia Anul 1840, lucru care Lepturariul nu o face : „Una dintre cele 
mai cunoscute poezii ale acestui poet îi fuse recomandată de Voinescu, Anuk 
1840, an fatal, anunțat de adoratorii lui Agathangel ca anul în care o să fie o 
turmă și un păstor“. 

Tot aici găsim și comparația lui Grigore Alexandrescu cu Byron: „Anul 
1840 începe posomorît, un prefum de descurajare plutește pe primele strofe. 
Școala bironană se aminte“... Reiese clar și de ce Alexandrescu „stinge sînta 
candel-a sperării“. 

Pe aceeași linie de idei merge și prețuirea poeziei lui Andrei Mureșanu, 
care a apărut —- după Bolintineanu — în condiţii deosebite, atunci cînd prin 
Europa, și implicit și prin ţara noastră trecea „o înrîurire de descurajare, 
un spirit de scepticism“, ce formase „o școală lîncedă“. 

„Atunci — zice Bolintineanu — răsună o voce poetică fără imagine, fără 
prefumul şi graţia poeziei antice, dar plină de viață și de energie, tînără, pu- 


5 UN IZVOR AL „EPIGONILOR* 105 


ternică, scînteind de speranță, de curaj ; avînd ceva aspru ca caracterul romani- 
lor sub republică, ca aerul în viețuitor al Carpaţilor. Era o odă la români de 
Andrei Mureșanu. 

Această odă mișcă inima românilor.“ 

Desigur că Eminescu referindu-se la aceeași poezie o topește într-o materie 
nouă, greu de regăsit, întregind-o însă cu elemente din lectura operei.acestuia : 


Mureşan scutură lanțul cu-a lui voce ruginită, 
Rumpe coarde de aramă cu o mînă amorţită, 
Cheamă piatra să învie ca și miticul poet, 

Smulge munților durerea, brazilor destinul spune 
Și bogat în sărăcia-i ca un astru el apune, 

Preot deșteptării noastre, semnelor vremii profet, 1 


Interesant este și faptul că Eminescu îl reține pe C. Negruzzi ca poet, deși 
n-are o circulaţie prea mare în Lepturariu. Îl găsim în schimb la Bolintineanu : 

„În această serie de poeți (Cîrlova, Văcărescu — n. n.) [a ] păru C. Negruzzi, 
dulce bard al Moldovei. El creă o școală nouă în Moldova. 

Versat în literele ruse, aduse un profum slav în formă ce rechema pe Pușkin. 
aduse ceva nou, suav și grațios, și știu cu artă a români și a delicatiza acele 
voare reci ale muzei scite. C. Negruzzi este un mare poet.“ 

Nicăieri nu găsim însă o apropiere mai izbitoare ca la Alecsandri, prețuit 
de Bolintineanu tocmai pentru atenția acordată patrimoniului popular : 
„reîntors în patria sa, el vărsă în cîntecele sale simțămintele și expresiunile 
Moldovei. El fuse dator cîntecelor poporane renumirea (gloria — n. n.) sa, 
și aceste cîntece poporane îi datorară lui profumul delicat al talentului său 
şi ridicarea lor din corupțiunea „timpilor, la adevărul lor merit, 

De atunci poezia sc rumâni.“ 

Iar în transpunerea lui Eminescu : 


Ș-acel rege-ai poeziei, vecinic tînăr şi ferice, 
Ce din frunze îţi doinește, ce cu fluierul îţi zice, 
Ce cu basmul povesteşte — veselul Alecsandri... 


Exemplele ar putea continua. Ne oprim însă aici, pentru că nu numai în 
caracterizarea poeților există similitudini între cele două opere, dar și sub 
alte aspecte. Astfel între studiul lui Bolintineanu și poezia lui Eminescu există 
o simetrie care dă de gîndit. Bunăoară studiul citat conține în același timp și 
meritele pe care poetul le atribuie înaintașilor și defectele și scăderile epigoni- 
lor — bineînțeles în raporturi oarecum schimbate. Ceea ce apare la Eminescu 
ca atribute ale vizionarilor săi, la Bolintineanu sînt cerinte pe care el le formu- 
lează ca necesare, ca valabile pentru întreaga poezie. Cu această ocazie el 
ridică problema înălțimii unei opere de artă, a orginalităţii ei,a bogăției de idei 
şi sentimente care-i dă valoarea, lucruri pe care Eminescu le constată ca extis- 
tente, ca prezente în operele poeților citați de Bolintineanu. 


B Pentru Epigonii, variantele și discuţia poeziei folosim: M. Eminescu, Opere, 
«ediție critică îngrijită de Perpessicius, T, Buc., 1939, pp. 31—36. Variante, pp. 291—298. 

Dacă la acesta poezia „cată să fie expresiunea cea mai înaltă şi cea mai 
nobilă a cugetării și simțirii omenești“, la Eminescu ea își găsește întruchiparea 
în operele generaţiilor trecute a căror spusă era „sîntă și frumoasă“, tocmai 
pentru că „de minţi era gîndită, căci din inimă era scoasă. E ceea ce amintește 
că în altă parte Bolintineanu : „cu putere cugetată, cu adincime simțită, cu. 
eleganță exprimată“. Pe această bază se întreabă Eminescu privitor la poezia: 


Epigonilor : 


Ce c cugetavrea sacră? Combinare măiestrită, 
Unor lucruri nexistente; carte tristă și-ncilcită, 
Ce mai mult o încifrează cel ce vrea a descifra. 
Ce e poezia? Înger palid cu priviri curate, 
Voluptos joc cu icoane și cu glasuri tremurate, 
Strai de purpură și aur peste țărîna cea grea. 


Eminescu are astfel conștiința „adevărului trist și sceptic învins de către 
culorile și formele frumoase“ !?, el făcînd distincție între poezia adevărată și 
cea fabricată, învestind-o pe cea dintii cu o funcţie socială, căci ea are menirea. 
să imagineze o lume nouă spre care să aspire mulțumirile : „ce creați o altă 
lume pe-astă lume de noroi“. 3 . 

Să nu existe oare vreo legătură între faptul ca Bolintineanu cere adevărate: 
poezii să fie „un intermediar între materie şi spirit“, iar Eminescu repudia 
poezia epigomilor tocmai pentru că ea devenise „o ruptură între lumea vulgaru- 
lui şi lumea ideii“ ? Să fie doar o simplă coincidență? Şi tocmai în scrisoarea 
sa către Iacob Negruzzi prin care lămurea cheia Eprgonilor? E greu de crezut... 

Dar în afară de această dovadă frapantă de similitudine, argumentul hotărî- 
tor rezidă tocmai în opoziția pe care Bolintineanu o face între poezia înain- 
tașilor și cea care se crea în vremea sa. 

Este însăși axa Epigonilor ceea ce numeşte Eminescu „idee fundamentală“ 
a ei. 

În vremea din urmă, spune Bolintineanu, „în toate provinciile Daciei se 
aude un roi de poeți murmurînd. Nimeni însă nu îi citește. Aceasta vine poate 
de acolo că, deși au apărut insiprațiuni destul de grațioase, dar nu s-a produs 
nimic nou, nici în cugetare, nici în formă, nimic original, nimic care să nu fi 
mai fost zis înainte.“ 

Nu regăsim oare ideea aceasta în Epigonii? 


iară noi? noi, epigonii... Simjiri reci, harfe zdrobite, 
Mici de zile, mari de patimi, inimi bătrine, urîte, 
Măști rîzînde puse bine pe-un caracter inimic... 


Situaţia tragică a prezentului o surprinde și mai înainte Bolintineanu 
fixînd-o în linii groase, sigure: „cîțiva compilatori începuseră să suspine și 
să spuie că numar este nimic, că lumea era fapta fatalității şi alte aberaţiuni 
născocite de o şcoală lîncedă, formată din oameni obosiţi la banchetul vieții 


12 Scrisoarea. către lacob Negruzzi din 17/6 iunie 1870, op. cit. p. 291. 
13 Ibidem, 

simțualiste, unde pierduseră toate florile energiei lor“. Remarcat, adresată 
generaţiei din jurul anului 1840 e perfect valabilă și pentru generaţia epigoni- 
lor. Eminescu a reținut de aici scepticismul evident al epigonilor, neîncrederea 
lor în viitor, supunerea oarbă în fața fatalității — la fel ca în Glossa : 


Moartea succede vieții, viața succede la moarte. 
Alt sens n-are lumea asta, n-are alt scop, altă soarte. 


Ironizîndu-și în continuare confrații mai tineri, Bolintineanu le aduce o 
ultimă gravă acuză : necredința, înţeleasă atît în sensul strict al cuvîntului, 
ca neîncrederea în religie, cît și în cel mai larg, al lipsei de ideal „a lipsei de 
tendințe generoase“, pe care Eminescu a reținut-o pe de-a-ntregul : 


Dumnezeul nostru: umbră, patria noastră: o frază; 
În noi totul e spoială, totu-i lustru fără bază; 
Voi credeaţi în scrisul vostru, noi nu credem în nimic! 


lată deci în ultimă instanță exprimată ideea centrală a poemului. Ea tră-. 
dează evident, în felul în care este exprimată, influența lecturii lui Bolinti- 
neanu, peste care s-au suprapus apoi propriile sale impresii asupra literaturii 
române. 

La această concluzie ne duc și alte argumente. Nu tără motive, un cercetă- 
tor autorizat al poeziei eminesciene ca D. Popovici stabilea o strînsă legătură 
între Epigonii și poezia Christ, datînd din 1869 „ceea ce însemnează, conchidea 
el, că este, ca elaborare, contemporană cu Epigonii“ 14. Ea exprimă o formă 
foarte asemănătoare aceeași idee de persiflare a artei decadente din vremea 
sa, artă lipsită de ideal, de credinţă, avînd „inima pustie“, din care cauză însuşi 
Dumnezeu este privit ca un om, și nu ca o putere, cu o întruchipare existînd 
aievea. Ea își găsește izvorul, credem noi, tot în fraza de mai sus în care întîlnim 
aceeași idee de personificare a unui popor „în individ“, echivalentă cu personi- 
ficarea creatorului în individ, izvorită tocmai din concepţia că „nemurirea. 
sufletului este un vis“. lată ce ne spune poezia Christ : 


Azi artistul te concepe ca pe-un rege-n tronul tău, 
Dară inima-i pustiă mîna-i fină n-o urmează, 

De a veacului suflare inima lui este trează, 

Și în ochiul lui cuminte tu ești... nu Dumnezeu! 


Paiul criptei azi e d-aur, ești scăldat în mir şi oleu, 
Mama ta e o regină, nu femeia cea săracă, 

Azi fantasia-i bogată, dar credința este seacă, 

Căci în ochii ironiei tu ești om... nu Dumnezeu! 


Azi ești frasă strălucită, azi eşti masca cea regală, 
Ieri ai fost credință simplă, însă sinceră, adîncă, 
Împărat fuși omenirii, crezu-n tine era stîncă, 
Azi în marmură te scrie ori pe pînză ta eșală. 1 


4 Dimitrie Popovici, op. cit. p. 224. 
15 M. Eminescu, op. cit, pp. 284—285. 

De altfel același articol pune în circulaţie o altă expresie caracteristică care 
va intra în patrimoniul eminescian. E vorba de expresia „sibarit“ prin care 
Bolintineanu înțelege „calificativele de molatec, slab, dat la desfătări, la lux, 
fricos, plăpînd, afemeiat, voluptuos, temător de lupte și de arme, și a cărui 
origine o explică în amănunt. Ea ne aduce la celebrul rechizitoriu din Scrisoarea 
II: „Au la Sybaris nu sîntem lingă capiștea spoielii 2“ E foarte hazardat să 
afirmăm că Eminescu a luat expresia de aici sau din altă parte, dar în orice 
caz ea a servit la lărgirea orizontului său poetic, a devenit un accesoriu al 
laboratorului său intim, cum se va fi întîmplat și cu articolul de față, El va 
fi fost asemeni unor ape mari și învolburate care s-au revărsat peste albia 
adîncă și solidă a Lepturariului fertilizînd o imagine unitară, de ansamblu, 
asupra literaturii epocii lui, întărindu-i convingerea în valoarea poeziei îna- 
intașilor și micimea epigonilor. Sau într-o altă comparație Lepturariul rămîne 
capacul-matcă pe care s-au altoit ulterior și alte mlădițe, ducînd la creșterea 
uriașului pom cu fructele pline, ce va fi Epigonii. 

Seva Epigomilor Eminescu și-a adunat-o picătură cu picătură mai întîi 
din Lepturariul copilăriei sale, apoi din alte și variate izvoare, între care rolul 
hotărîtor credem că îl va fi avut lectura articolului lui Bolintineanu. 

Ajuns în contact cu mișcarea prerafaelită europeană, Eminescu s-a simţit 
atras înspre ea, deși mai aproape decît prerafaelismul european i-a fost Bolin- 
tineanu, la care a găsit aceeași concepție de repudiere a artei decadente și 
militantism pentru o artă adevărată, stenică. În acest prerafaelitism românesc 
bolintinean, fecundat pe teren propriu, trebuie să-și fi găsit mai înainte de 
toate Eminescu izvorul concepțiilor lui din această perioadă care era la amîndoi 
de tip romantic. Chemarea trecutului, prețuirea lui, era proprie nu atît prera- 
faelitismului cît romantismului, iar viziunea celor doi scriitori era în primul 
rînd romantică. Regăsirea propriei sale viziuni la Bolintineanu l-a făcut pe 
Eminescu să se apropie de acesta, fie că el cunoaște sau nu mișcarea prerafae- 
lită, poezia Epigonii fiind expresia cea mai desăvirșită a acestei apropieri. 

Dacă activităţile lăturalnice creației artistice propriu-zise pot fi eventual 
neglijate în cazul unor scriitori mai puțin importanţi, la marii creatori ele 
capătă relief și trebuie studiate pentru a ne desăvîrși cunoașterea operei și 
a personalității. 

De aceea, cercetarea publicisticii lui Eminescu, care alcătuiește o unitate 
cu opera, se impune, mai ales la o aniversare importantă ca cea de anul acesta 
cînd se face o apreciere amplă, în lumina epocii și concepțiilor în care trăim, 
a artei și personalității celui mai izbutit mînuitor al versului românesc. 

Publicistica lui Eminescu, abordînd cele mai variate probleme economice, 
politice, sociale, culturale, lingvistice, pedagogice și literare, privind pe românii 
de peste tot, pasionată și informată, infirmă imaginea falsă a unui Eminescu, 
fue de viață, visător romantic, ignorînd și disprețuind oamenii și probleme- 
e lor. 

Debutul publicistic al lui Eminescu, urmînd la patru ani celui de poet, are 
loc la „Albina“ din Pesta în ianuarie 1870, cu două articole intitulate 
O scriere critică, în care tînărul de 20 de ani ia apărarea lui Gheorghe Șincai 
și Aron Pumnul. 

Articolele, răspunzînd lui D. Petrino, îl combat și pe Maiorescu, care 
pretindea, o clasică seninătate cărturarilor ardeleni, care vorbeau în numele 
unui popor persecutat. 

Atacul acesta îndreptățește părerea lui G. Ibrăileanu despre evoluția în 
trei etape a concepţiilor politice și culturale ale lui Eminescu 2. Cam în ace- 
lași timp el publică în „Familia“ din Pesta, care-l găzduise ca poet, articolul 
Repertoriul nostru teatral 3 preocupîndu-se tot de viața culturală a românilor 
din Austro-Ungaria, dar făcînd și interesante observații asupra teatrului din 
România (V. Alecsandri, Pantazi Ghica, Matei Millo, V.A. Ureche, Hasdeu, 
Bolintineanu, Iorgu Caragiale), cerînd un repertoriu național și combătînd 
traducerile lipsite de valoare. 


1 Comunicare științifică ținută cu prilejul împlinirii a 75 de ani de la moartea lui Eminescu, 
la 29 mai 1964, în ciclul organizat de filiala București a Societăţii de ştiinţe istorice şi filologice 
din R.P.R. și reluată la 8 iunie 1964 la Botoșani la sesiunea științifică organizată de Societatea 
de ştiinţe istorice și filologice din R.P.R. 

2 G. Ibrăileanu Spiritul critic în cultura românească, Editura Viața românească.. 
p- 158, 

3 „Familia“, 18/30 ian., 1870. 

Publicistica politică o începe peste trei luni la ziarul „Federaţiunea“ din 
Pesta, cu trei articole (semnate cu pseudonimul Varro): 1) Să facem un congres 
(7/15 aprilie 1870) 2) În unire e tăria (20/10 aprilie 1870) 3) Echilibrul (4 maif 
22 aprilie și 11 mai/29 aprilie 1870). 

Chiar Eminescu mărturisește, în ms. 2257 pp. 224—232, că pseudonimul 
Varro îi aparține și că pentru articolul Echilibrul procurorul public din Pesta 
l-a citat la judecătoria de instrucție. 

Din aceeași epocă a studenţiei la Viena sînt Notită asupra proiectatei întru- 
niri la mormântul lui Ștefan cel Mare din „Convorbiri literare“ din 15 sept. 
1870 și Scrisoare deschisă lui D. Brătianu în „Românul“ —ziarul cu care va 
polemiza mai tîrziu violent--. 15 aug. 1871, semnată de Eminescu și Pamfil 
Dan, în numele comitetului de organizare a sărbătoririi a 400 de ani de la 
întemeierea mănăstirii Putna, prilej de fapt pentru stimularea luptei națio- 
nale a românilor din Austro-Ungaria. Eminescu a fost de fapt inima acestui 
«comitet ceea ce dovedește valenţele politice timpurii ale sufletului său dornic 
de dreptate și adevăr. 

Din 1871 pînă în 1876, adică din ultima perioadă de la Viena, tot timpul 
“cât a stat la Berlin și în primii ani după revenirea în ţară, la Iași, Eminescu 
nu mai publică nici un articol. 

Destituit de guvernul liberal din postul de revizor școlar în iunie 1876, 
junimiștii îl numesc redactor la „Curierul de Iași“, publicaţie măruntă, în 
4 pagini, care insera anunţurile oficiale, printre care cele despre „vitele de 
pripas“, reclame și buletine comerciale, Restul era scris de Eminescu. Așa 
începe cariera lui Eminescu de ziarist profesionist — adevărat proletar 
intelectual cum l-au numit Vlahuţă și Gherea, salahor al scrisului pentru 
stăpînii ziarelor. Este semnificativ că Eminescu avînd din timp conștiința 
valorii lui, păstrînd orice manuscris, cît de mic, totuși nu și-a semnat arti- 
colele, nici la „Curierul de Iași“ nici mai tîrziu la „Timpul“ vrind poate să 
arate că cel puţin parţial ele angajau mai mult pe patroni „văzînd în ele 
mai mult o îndatorire, iar nu o satisfacțiune“, cum spune G. Călinescu +4. 

Paternitatea articolelor și notelor din „Curierul de lași“ a fost stabilită de 
Ion Scurtu, autorul ediției Scrieri politice și literare, vol. I. 1870—1877, ed. 
Minerva, București, apărută în 1905, prin declarația lui I. Ionescu, directorul 
tipografiei unde se imprima, care confirmă părerea lui N. A. Bogdan 5 că 
„Eminescu era singurul redactor — și chiar corector — al „Curierului de 
Iași“, care apărea de trei ori pe săptămînă. Consultat de I. Scurtu, Slavici 
a spus: „e stilul și ideile lui; parcă-l aud vorbindu-mi“ $. 

Între 4 iulie 1876 și 30 sept. 1877, Eminescu a publicat aici, printre altele 
articolele Planul une: confederațiuni balcanice, Românii și Austro-Ungaria, Gri- 
gore Ghica Vodă, Industria natională românească, Buna gospodărie bă- 
trînească, Înstrăinarea industriei româneşti, Elenismul, Conservatorul din 
Iași, Penstonatul normal de dommnişoare (Humpel) etc. Aici publică Eminescu 
note despre învățămînt, limbă și literatură română, despre Pseudokinegeticos 


4 G. Călinescu, Viața lui Mihai Eminescu, ediţia a IV-a, 1964, E.P.L., p. 278. 

5 N.A. Bogdan, Eminescu redactor la „Curieul de Iași“, 1876—1878 în Eminescu, 
„Nuvele, ed. Şaraga, pp. 158—169. 

6 I. Scurtu, Introducere, p. XI, la ediţia îngrijită de cl: M. Eminescu, Scrieri 
Politice și literare, vol. 1, 1870--1877, Buc., 1905, Editura Minerva. 

de A. I. Odobescu. Foarte interesante sînt cronicile dramatice. Au apărut 
și dări de seamă despre conferințele ținute în cadrul Junimii de V. Pogor 
și V. Conta. 

În „Curierul de lași“ din 12 aug. 1877 Eminescu ia apărarea lui Maio- 
rescu împotriva lui Zotu, care-i criticase manualul de logică. Este astfel evi- 
dentă și în publicistică apropierea, de Junimea la ședințele căreia lua parte. 

În „Convorbiri literare“ el publică la 1 august 1876 Influența austriacă 
asupra românilor din Principate ?, care este prelegerea rostită la 14 martie, 
același an, în cadrul conferinţelor Junimii. Studiul acesta este prima prezen- 
tare sistematică a ideilor politice ale lui Eminescu, vădind influența idealis- 
mului german, a ideologiei prusace și a Junimii. Statul e conceput ca un 
organism care armonizează interesele diferitelor categorii sociale. Şi în acest 
articol ies în evidență aspectele pozitive ale gîndirii lui : patriotismul ardent, 
interesul pentru viața românilor de peste tot, critica politicianismului. 

Acum publică el în „Curierul de Iași“ din 12 dec. 1876 vestitul — pentru 
noi — articol Robia modernă, împotriva vieţii de mizerie la care erau su- 
puși lucrătorii Fabricii Regiei Monopolurilor Tutunurilor, care lucrau în 
fiecare zi, și duminica, cîte 12—14 ore. 

Semnificativ pentru modul tendențios cum a fost editată în trecut publi- 
cistica lui Eminescu este că editorul Ion Scurtu a schimbat titlul articolului 
din Robia modernă în ștersul Repaosul de duminică 5, iar D. Murărașu ? și 
I. Creţu 10 l-au exclus din ediţiile lor. 

Aceasta justifică o dată mai mult necesitatea editării, desigur selectiv, 
a publicisticii lui Eminescu și studierea ei. 

Eminescu demisionează de la „Curierul de lași“ în urma unui conflict 
cu directorul tipografiei, care încercase să-l oblige a lua apărarea primarului 
din lași. 

A treia perioadă a activității de publicist, Eminescu și-a dus-o timp de 
aproape șase ani, între noiembrie 1877 și iunie 1883, în coloanele ziarului 
„Timpul“, care apăruse din 15 martie 1876 cu subtitlul vag de „ziar politic, 
comercial, industrial și literar“ deși era oficiosul partidului conservator, con- 
dus de Lascăr Catargiu. 

Gruparea junimistă, încadrată în partidul conservator, avea, cînd Eminescu 
a fost chemat la București, un cuvînt hotărîtor la „Timpul“, cum reiese și 
din scrisoarea trimisă, în 5 aug. 1877, de I. Slavici lui IL. Negruzzi : „Câtă 
vreme Maiorescu, Rosetti (Th.), Carp etc. sunt în Comitet şi eu în redacție 
„Timpul“ este organul Junimii. Aceasta o știe toată lumea şi „Timpul“ 
e combătut ca organ al Junimii. 1 

Prietenii junimiști îl numesc pe Eminescu redactor la „Timpul“, care 
avea nevoie de cultura, talentul și munca lui, dar poetul îi scrie, la 12 oct. 


? M. Eminescu, Influența austriacă usupru românilor din Principate în „Convorbiri 
literare“, X, nr. 5, 1 august 1876, pp. 165—175. 

8 M. Eminescu, Scrieri politice și literare, vol. I, 1870—1877, ediţie îngrijită de í. 
Scurtu, Buc., 1905, p. 235. 

* M. Eminescu, Scrieri politice, ediţia D. Murăraşu „Scrisul românesc“, Craiova (î.a.). 

1 M. Eminescu, Opere, I—IV, ediţie îngrijită de I. Creţu. Buc., „Cultura românească“, 
1939, și M. Eminescu Opere politice, I-II, ediție îngrijită de I. Creţu, Editura Cugetarea, 
1941. 

n T, E. Torouţiu, Studii și documente literare, vol. II, Buc., 1932, p. 281. 

1877, lui I. Slavici că n-are bani pentru transport : „... din ce dracu’ să plec? 
Am și bagaje: cărți, imanuscripte, cioboate vechi, lăzi cu șoareci și molii, 
populate la-ncheieturi cu deosebite naționalități de ploșniţe. Cu ce să tran- 
sport aceste roiuri de avere mobilă în sens larg al cuvîntului ?“. 12 

Eminescu vine la București și din noiembrie 1877 este redactor la „Timpul“ 
alături de I. Slavici și, cîtva timp, de Caragiale și Ronetti-Roman. Abia la 
„Timpul“ Eminescu se angajează deplin în publicistica politică, nevoit să 
exprime punctul de vedere al partidului conservator, de fapt însă, spunîn- 
du-şi propriile convingeri. Ca ziarist profesionist, Eminescu muncește cu 
pasiune, din greu, pînă la istovire, în condiții materiale și morale deosebit 
de grele. „Timpul“, ca cele mai multe ziare de partid de pe vremuri, nu se 
putea întreține din veniturile proprii. Lefurile redactorilor erau plătite din 
fondurile strînse de la fruntașii partidului conservator. 

Maiorescu îi scrie lui I. Negruzzi, în 4 noiembrie 1877: „Cum stăm cu 
contribuţiile «Timpului». Fă bine, spune să se trimeată banii adunaţi lui 
Teodor Rosetti. Căci Eminescu continuă a muri de foame — agonia poeților 
români“. 13 i 

La 28 noiembrie, Maiorescu scria tot către I. Negruzzi: „Trimite Pogor 
bani lui Slavici și Eminescu pe octombrie și noiembrie la «Timpul»? 14 

Că viața de ziarist profesionist îi sleia forțele fizice și intelectuale, împie- 
dicînd creația artistică și grăbindu-i întunecarea minţii, o spune chiar Eminescu 
într-o dramatică scrisoare din 1882, reprodusă de Vlahuţă. 15 

Vlahuță, care l-a cunoscut pe marele poet în epoca salahoriei de la 
„Timpul“, ne dă preţioase informaţii despre Eminescu ziarist:  „Conștiin- 
cios și muncitor peste măsură, de multe ori Eminescu ducea singur greutățile 
gazetei. Cînd veneau căldurile nesuferite ale verei, patronii de la «Timpul» 
plecau toți la băi. Eminescu stetea neclintit în București, mistuindu-se și 
luptînd pînă la jertfă pentru onoarea și triumful altora, soldat credincios 
și nefericit“. 16 

Viaţa grea de ziarist în România de pe vremuri are în Eminescu un tra- 

` gic exemplu. Marele poet însă nu a acceptat resemnat exploatarea patronilor, 

condițiile grele de muncă gazetărească. Pe cînd era salariat la „Timpul“, 
Eminescu a fost printre inițiatorii primei asociaţii profesionale a ziariştilor 
din România. 

După pregătiri îndelungate, în februarie 1883, au fost votate statutele 
primei Societăţi a ziariştilor din țara noastră. „Erau de faţă, își amintește 
C. Bacalbașa, Mina Minovici, I.G. Bibicescu, B. Delavrancea, Mihail Eminescu 
„. I. Valentineanu, Zamfir Arbore și alți ziariști mai tineri printre care mă 
număram. 17 


12 I. Slavici, Amintiri, Buc., „Cultura naţională“, 1924, pp. 122—123. 

33 I. E. Torouţiu, Studii și documente literare, vol. I, Buc., 1931. p. 8. 

14 Ibidem, p. 9. ; 

35 Al. Vlahu tă Curentul Eminescu în Scrieri alese, vol. II, E.P.L., Buc., 1963, 
pp. 394—395. 

35 Al. Vlahuţă, Amintiri despre Eminescu 1889, în Scrieri alese, vol. II, E.P.L., Buc., 
1963, pp. 364—365. 

1 C. Bacalba șa, Ziaristica română din zilele noastre, p. 181, la sfîrşitul volumului Istoria 
presei româneşti... de N, Iorga, 1922. 

La alegerea comitetului cei prezenți s-au împărțit: unii il voiau pe 
C.A. Rosetti preşedinte, alții, în frunte cu Eminescu, pe B.P. Hasdeu. A fost ales 
președinte B.P. Hasdeu, alături de care făcea parte din comitet Mihail Emi- 
nescu, așa cum anunţă „România liberă“ din 13 februarie 188315. Hasdeu a 
demisionat, în locul lui fiind ales președinte C.A. Rosetti, din comitetul că- 
ruia Eminescu nu face parte, 

Articolele din „Timpul“ l-au impus pe Eminescu în ziaristica epocii. Se 
spune că C.A. Rosetti, permanent atacat de Eminescu, pe care-l stima pentru 
talentul lui, citea din presa zilnică, în întregime, numai articolul lui Eminescu. 
„Timpul“, ca și „Curierul de Iași“, a căpătat prin articolele lui Eminescu 
o faimă de care altfel ar fi fost lipsit, dar fără ca „publicul de atunci să 
fi apreciat valoarea unor articole mult prea. grele pentru cultura curentă“ 19, 

Tirajul „Timpului“, după Slavici, scăzuse în august 1877 la 1800 exem- 
plare pe zi. În anii cînd Eminescu era redactor la „Timpul“ cele nici două 
mii de exemplare rămîneau nevîndute, de aceea din cînd în cînd, apărea în 
ziar anunțul că se vinde maculatură. 

Eminescu și-a publicat cele mai multe din sutele de articole de la „Timpul“ 
fără semnătură, pe prima pagină, pe două, trei sau patru coloane, avînd în 
loc de titlu locul și data, prilej pentru editorii de pînă acum de-a da titluri 
care să orienteze de multe ori negativ pe cititori. 

Identificarea și publicarea în volum a articolelor s-a făcut după moar- 
tea autorului, după diferite criterii, între care corespondența de idei și stil 
cu opera artististică și cu articolele semnate sau identificate prin alte mij- 
loace,. Operația nu poate fi socotită încheiată și va trebui reluată cu o metodă 
științifică riguroasă, cu eventuala folosire și a unor mașini cibernetice, pe 
baza aprecierii structurii stilistice. 

Articolele publicate de Eminescu în „Timpul“ se remarcă prin bogăția 
informaţiei, ancorarea în actualitatea vremii, caracterul ascuțit polemic îm- 
potriva demagogiei burgheze, dragostea pentru cei ce muncesc și mai presus 
de toate patriotismul. Situaţia de a fi trebuit să exprime ideile și atitudinile 
partidului conservator, al cărui oficios era „Timpul“, se face însă resimțită, 
dînd o anumită caracteristică partizană celei de-a treia etapă a publicisticii 
lui Eminescu. | 

Personalitatea puternică a poetului însă a intrat deseori în conflict cu 
conducătorii ziarului și ai partidului, așa încît se ajunge la limitarea liber- 
tății lui la „Timpul“, prin instituirea la 1 ianuarie 1882 a unui comitet de re- 
dacţie care are menirea să vegheze „ca ideile susținute în ziar să fie conform 
cu tendințele partidului“ 20. Același sens are apariţia, la aceeași dată, ca direc- 
tor politic a lui Grigore Păucescu, care în articolul-program scris cu evidentă 
aluzie la Eminescu: „lar ziarele opozițiunii şi mai ales cele con- 
servatoare ... exprimau în termeni prea colorați dezgustul ce simțeau cu drept 
cuvânt ...; polemica se sbătea într-un tulbure, din care oamenii politici ieșeau 
mînjiți fără nici un interes pentru ţară?1. Se simte îngrijorarea că articolele 

33 Augustin Z.N. Pop, Coniribuşii documentare la biografia tui Mihai Eminescu, 
Editura Academiei R.P.R., 1962, p. 444. 

19 N. Iorga Isfoviu presei române, 1922, p. 136. 

2 Timpul“, VII, nr. 1, 1 ian. 1882, p, 1. 

"1 Ibidem. 

iui Eminescu mergeau mai departe decît îngăduia lupta pentru putere a celor 
două partide, zdruncinînd înseși temeliile regimului  burghezo-moșieresc. 

Eminescu voia, în această perioadă, să părăsească redația „Timpului“ 
pentru un post de profesor de germană la lași, unde ar fi fost alături de 
Veronica 22. 

Ca și cînd ar răspunde directorului „Timpului“ peste un an, M. Eminescu 
scrie : „Altora iar le vine a ne zice să moderăm expresiunile pe cari le adre- 
săm acestor oameni; ni s-ar cere să fim mai înmănușaţi față de cefele groase 
de sceleraţi, bune numai să le pipăie mîna călăului 23. 

Eminescu, indignat că la „Timpul“ colabora un ziarist pe care nu-l prețuia, 
își înaintează demisia care nu-i este acceptată. 

El continuă, pînă la 28 iunie 1883 cînd, amărăciunile, boala, munca zdro- 
bitoare au înfrînt rezistența excepționalei lui minți. Peste câteva zile „Timpul“ 
anunța : „Unul dintre colaboratorii acestei foi, d. Mihail Eminescu, a încetat 
de a mai lua parte la redacțiune, atins fiind în mod subit de o gravă boală .24 

Au urmat ani grei de îngrijiri medicale, în sanatorii, speranţa înfrîngerii 
întunericului care-i copleșise mintea. Momentele de luciditate îl cutundau 
în deznădejde. 

O oarecare îmbunătățire a sănătății îl face pe Eminescu să-și reia acti- 
vitatea publicistică In 1888. Este a patra etapă a publicisticii lui, cînd publică 
doar două articole în ziarul „România liberă“ și două în revista „Fîntina 
Blanduziei“. Mai ales colaborarea la „Fîntîna Blanduziei“ este interesantă, 
părînd a deschide o nouă orientare gîndirii lui, mai apropiată de socialism. 
Sîntem după răscoalele din 1888 și după ani de propagandă socialistă, mai 
ales în paginile „Contemporanului“. Semnificativ este că Eminescu se declară 
acum împotriva pesimismului și scepticismului. 

Dar starea sănătăţii înrăutățindu-i-se, la 8 ianuarie 1889, poetul înce- 
tează colaborarea la ,Fîntîna Blanduziei“. Peste cîteva luni, la 15 iunie 
1889, cel mai mare poet al nostru moare. 

În trecut, din publicistica lui Eminescu au fost scoase în evidență tocmai 
erorile, limitele, idealizarea realațiilor sociale din trecut, conservatorismul, 
ideea armonizării claselor sociale sub conducerea unui monarh, xenofobia. 

În paginile ce urmează vom scoate în evidenţă : critica adusă capitalis- 
mului și politicianismului burghez, prețuirea muncii, a claselor productive, 
dragostea față de țărănime și muncitorime, patriotismul ardent care străbate 
paginile publicistice ale lui Eminescu, părerile lui despre învățămînt, limbă 
și literatură și la sfîrșit cîteva corespondențe între articole și creația lui 
artistică. Spaţiul permite însă doar schițarea acestor aspecte. 

* 


În a doua jumătate a secolului al XIX-lea, țara noastră intrase pe calea 
dezvoltării capitaliste. 

Eminescu a exprimat în articolele lui revolta și amărăciunea intelectuali- 
tății noastre cinstite, cu adîncă dragoste de patrie și popor, în fața consecin- 
telor economice, sociale și morale nefaste ale pătrunderii capitalismului la 


22 Scrisoarea adresată de Eminescu, la 31 mai 1882, Veronicăi Micle, în I. E. Torouţiu 
Studii şi documente literare, IV, p. 151. 

2 „Timpul“, 23 martie 1883. 

2 Timpul“, 3 iulie 1883. 

noi. El a criticat orìnduirea burgheză de pe pozițiile categoriilor productive, 
„a țărănimii și a meseriașilor“ cum a spus Ibrăileanu în Spiritul critic în cultura 
yomânească, a intelectualilor cinstiți, adăugăm noi. Este adevărat că această 
critică a rînduielilor burgheze avea puncte comune cu cea făcută de pe pozi- 
tiile boierimii, dușmanul fiind același : burghezia. De aici vin unele confuzii 
în publicistica lui Eminescu care au facilitat interpretările eronate. 

În legătură cu problemele economice, criticarea căii capitaliste de dezvol- 
tare era făcută de Eminescu de pe poziţiile romantismului economic 35. 

Lenin în studiul Cu privire la romantismul economic 2%, referindu-se la eco- 
nomistul elvețian Sismondi, fixează trăsăturile acestui curent, care se potri- 
vesc cu unele idei susținute de publicistica lui Eminescu. 

Lenin arată că romantismul economic constată contradicaţiile capitalis- 
mului, dar „se mărginește la o critică sentimentală a lui de pe poziţiile micu- 
lui burghez“ 27. 

„Sismendi, spune Lenin, privea mica producție ca pe o orînduire firească, 
ridicîndu-se împotriva marelui capital, în care vede un element străin 2.“ 

În articolele lui Eminescu protestele împotriva marelui capital sînt frec- 
vente, iar mica producţie de mărfuri țărănească sau meșteșugărească este 
lăudată. 

„Atît romantismul cît și narodnicismul, spune Lenin, idealizează mica 
gospodărie țărănească“. 2 

„Suntem țărani, scrie Eminescu, curată socoteală și țărănește ar trebui 
să ne gospodărim“. 30 

Lenin constată de asemenea că romanticii idealizează meșteșugurile pri- 
mitive și breslele — așa cum face Eminescu în articolele lui. 

„= Greșeala tipică a romantismului, spune Lenin, este că pornind de 
la contradicţiile lui, ajunge să nege faptul că capitalismul este o formaţie 
socială superioară”, 3! feudalismului, bineînțeles. 

Caracterul negativ al romantismului economic vine din „tendinţa de a 
vedea un model în vechile rînduieli și tradiții“, și „nu în dorința de a res- 
tabili pur și simplu instituțiile medievale“. % 

Eminescu scrie: „de la părerea de rău după veacuri trecute de neatiîr- 
nare, pînă la dorința nerealizabilă de-a restabili trecutul e o mare deosebire. 

Dacă ne place uneori a cita pe unii din Domnii cei vechi, nu zicem cu 
asta că vremea lor se mai poate întoarce“. 8% 

Eminescu ignora că procesul destrămării și la noi a feudalismului e un 
proces istoric nu numai ireversibil, dar firesc și necesar. 

Ca și alți scriitori, poetul, izbit de fenomenele negative ale dezvoltării 
capitalismului, ia atitudine critică, condamnînd violent asuprirea socială, 


2% G. Zane ,„Prefaţă“ la Texte din literatura economică din România. Secolul al XIX-lea, 
vol. I, 1960, p. XXX. 

2% V. I. Lenin, Opere, vol. II, pp. 119—252. 

27 Ibidem, p. 188. 

28 Ibidem, p. 189. 

2% Ibidem, p. 200. 

3 Apud. Eugen Lovinescu, Istoria civilizației române, p. 199. 

3 V. I. Lenin, Opere, vol. II, p. 201. 

32 Ibidem, p. 229. 

3 Timpul“ din 9 dec. 1882. 

farsa politică, incultura, corupția etc. și aceasta dă un aspect pozitiv publi- 
cisticii lui. 

Eminescu a arătat prăpastia dintre idealurile generaţiei de la 1848 și rea- 
lităţile vremii lui. În articolul Bălcescu și urmaşii lui, el pune față în față 
lupta și ideile lui Bălcescu cu cei care „se slujesc de dînsele ca de o pîrghie 
pentru ajungerea unor interese mici“ care „le-au exploatat... ca pe o marfă “34, 

Publicistica lui Eminescu este a unui combatant, a unui om care speră 
și luptă ca totul să fie altfel, ca starea de fapt să nu mai continue. Inter- 
pretările și soluțiile sînt de multe ori greșite, dar tonul poziţiei e generos. 
Democraţia burgheză este adesea atacată de poet: „... Libertatea e liber- 
tatea de a exploata, egalitatea e egalitatea de a deveni tiran, ca și vecinul 
meu, fraternitatea e un moft, ilustrat prin guilotină 55, 

Împotriva partidului liberal — partidul burgheziei — Eminescu scrie la 
„Timpul“ articole violente în care sînt atacați, pentru relele de care suferea 
țara sub guvernarea lor, I.C. Brătianu. Costinescu, Carada etc., dar mai ales 
C. A. Rosetti, numit „hidoasa pocitură“ după o expresie lansată de V. Alecsandri. 

În șase articole grupate sub titlul general Icoane vechi și icoane nouă Emi- 
nescu critică politicianismul liberal, starea economică a ţării, în care asistăm 
la „o despoiare mai neîndurată a ţăranului“. 

Despre statul burghez spune că el „contribuie la realizarea ambiţiei per- 
sonale a unui om sau a unui grup de oameni, care văd în stat un mijloc de-a 
face avere, de a-și câștiga nume, de-a ajunge la ranguri și la demnități '36. 

„Parlamentul e o ficţiune“, spune poetul. ,... În zadar se tălesc cu acele 
majorități din Camere care în realitate nu sînt decît propriile lor creaţiuni 
„„„ Regimul parlamentar s-a viciat la noi din zi în zi mai mult“37. Epoca 
alegerilor e numită de Eminescu „epoca reteveiului“. De multe ori critica 
regimului burghez, a instituţiilor lui e făcută de Eminescu potrivit teoriei 
junimiste a formelor fără fond. 

n legătură cu pretinsa simpatie a liberalilor față de țărănime, Eminescu 
și-a arătat îndoiala, într-o convorbire cu Zamfir Arbore, făcînd o profeție 
care s-a adeverit: 

„Să se răscoale țăranii cîndva în România pentru a scutura jugul ciocoi- 
lor și atunci vei vedea, dacă vom trăi acele vremuri, cît de sanguinoși vor fi 
acești democrați față cu poporul răsculat.“38 Înăbuşirea în sînge, de către 
an guvern liberal, a răscoalei din 1907, i-a dat dreptate lui Eminescu. 

Eminescu ziaristul de la „Timpul“ încăpea însă greu în limitele ideologiei 
şi intereselor partidului conservator. 

Atacînd cu violenţă și în adîncime partidul liberal și sistemul lui de guver- 
nare, slăbea chiar baza regimului burghezo-moșieresc și aceasta nu convenea 
nici conservatorilor. 


34 Bălcescu și urmașii lui în „Timpul“, 24 noiembrie 1877. 

% M. Eminescu, Influența austriacă asupra românilor din Principale în „Convorbiri 
literare“, X, nr. 5, 1 august 1876, p. 169. 

3% „Timpul“, 1 aprilie 1882. i | 

37 „Timpul“, 22 februarie 1880, a] patrulea articol din ciclul intitulat Studii asupra situaţiei, 

38 Zamfir Arbore, Eminescu, ziarist și cugelălor politic în „Sămănătorul“, VIII, nr. 26, 
1909, 28 iunie, p. 521 

Atacurile lui împotriva liberalilor atingeau întregul politicianism. În epoca 
În care nu era constrîns de situația de salariat al oficiosului conservator, 
Eminescu condamnă ambele partide. Astfel, în studiul publicat în 1876, In- 
fluența austriacă asupra românilor din Principate scrie: „partidele noastre 
nu le numesc conservatoare sau liberale; ci oamenii cu slujbă : guvernamen- 
tali, oamenii fără slujbă : opoziție. De acolo vecinica plîngere că partidele 
noastre nu sînt partide de principii ci de interese personale.“ 39 

După el, „partidele din România“ vremurilor acelora „nu văd în stat decît 
mecanismul succesiunii la putere“ 40, 


I. Slavici își amintește : „el nu făcea deosebire între conservatori și liberali, 
şi urgisit li s-a făcut tuturora celor ce nu erau cum se cade“ 4, 

Poetul dorea să scrie despre realităţile triste ale vremii lui, fără opreliște. 
Zamfir Arbore, redactor la oficiosul liberal „Românul“ și prieten cu poetul 
spunea: „Toate discuţiunile noastre, îmi aduc bine aminte, se isprăveau între 
noi cu următoarele cuvinte ale repauzatului meu amic Mihai: 


— Ştii ce, dragul meu, hai să demisionăm, tu de la «Românul», eu de la 
«Timpul» și hai să ne călugărim, căci nu sîntem făcuţi să trăim între lupi. 
La mănăstire, în chiliile solitare, să scriem letopiseţi în care să înșirăm tot 
ce îndură nenorocitul neam românesc, pentru ca să se știe cît amar a suferit 
românul cît a trăit pe acest pămînt“ 4, 

Condiţiile materiale și morale ale ziaristicii de pe vremuri l-au făcut pe 
Eminescu să aibă cuvinte aspre pentru profesiunea căreia i-a sacrificat mulți 
ani, multe ore răpite creaţiei lui artistice. 

În manuscrisul nr. 2257, fila 227, Eminescu spune : „gazetarii şi avocaţii, 
desigur două din breslele cele mai de prisos și mai vătămătoare omenirii“, 
iar în „Timpul“ din 23 decembrie 1881: „în nici o parte a lumii presa nu 
este întemeiată spre a spune adevărul“. 

Într-o scrisoare din 18 martie 1881, poetul scria cu amărăciune tatălui 
său: 

„negustoria asta, pe lîngă că n-aduce nimic, nici nu te îngăduie să închizi 
o zi, două, dugheana și să mai iei lumea-n cap, ci-n toate zilele trebuie 
omul să-și bată capul ca să afle minciuni nouă“ 4. 

Xenofobia lui Eminescu, după Ibrăileanu, exprima nemulțumirea claselor 
mijlocii, autohtone, înlocuite de imigranți. Observăm însă că Eminescu apre 
ciază jocul actorilor unei trupe evreiești, ca revizor școlar vorbind de o 
școală evreiască o laudă și e împotriva violențelor față de evrei. 

Cunoscînd asuprirea naţională a românilor din Austro-Ungaria, Eminescu 
ie-a exprimat aspiraţiile patriotice, mai insistent în prima perioadă a publi- 
cisticii lui. 


3 M. Eminescu, Influenja austriacă asupra românilor din Principate, în „Convorbiri 
literare“, 1 august 1876, XX, ar. 5, p. 174. ` 

40 „Curierul de Iaşi“ nr. 137, din 18 dec. 1876. Apud Mircea Ştefan Eminescu revizor 
scolar, p. 258. 

4 |. Slavici, Amintiri, „Cultura națională“, 1924, p. 121. 

42 Zamfir Arbore, Eminescu ziarist şi cugetător politic în „Sămănătorul“, VIII, nr. 26, 
1909, 28 iunie, p. 533. 

13 1. E. Torouţiu, Studii și documenie literare, IV, pp. 141—142. 

La cîțiva ani de la proclamarea odiosului dualism austro-ungar, poetul 
scrie în articolul Să facem un congres. „Sta-vor ei (românii) cu mîinile în sîn 
... ori vor merge cu funtea deschisă, solidari cu celelalte națiuni, care au 
aspirații comune nouă. .. Suveranitatea și legislațiunea trebuie să purceadă 
de la toate popoarele. . . Nimeni nu trebuie să fie aicia stăpîn decît popoarele 
însele, și a trece suveranitatea în alte brațe decît acelea ale popoarelor e o 
crimă contra lor“ 44. După venirea la Iași, Eminescu publică o recenzie asupra 
cărții lui Julius Jung Die Anfänge der Românen, enumerînd pe cei care s-au 
ocupat de continuitatea românilor în Dacia și scoțînd în evidență părerile 
lui Jung, favorabile nouăt. 

Interesantă e și critica adusă bisericii catolice ca instrument cosmopolit 
al politicii habsburgice de asuprire națională „Austria există prin discordia 
popoarelor sale. Pentru a le ține vecinic lipite și vecinic în discordie, are ne- 
voie de un element internațional, fără patrie proprie, fără naţionalitate, fără 
limbă, de un element care să fie acasă în Tirol ca și în Boemia, în Galiţia 
ca și în Transilvania. Acest om pur cosmopolit per excelentiam a fost pentru 
această ambițioasă casă preotul catolic46. 

Originea latină trezește în poet sentimentul mîndriei patriotice : „Opspre- 
zece veacuri sunt de cînd viața latină a fost sădită pe acest pămînt unde sun- 
tem noi, în ciuda zguduirilor prin care a trecut, această viață înaintează mereu 
sporind și întărindu-se'“47. 

Iubirea pentru trecutul glorios este un alt aspect al patriotismului poe- 
tului. În articolele lui politice sînt dese referirile la epocile strălucite ale lui 
Mircea cel Bătrîn, Alexandru cel Bun, Ştefan cel Mare, Mihai Viteazul, Matei 
Basarab și alții. 

De cele mai multe ori la Eminescu trecutul este termen de comparaţie 
strivitor pentru prezent. Sub acest aspect romantismul activ al poetului este 
prezent și în publicistica lui politică, 

Dezbătînd problema obținerii independenței României, Eminescu combate 
lăudăroșenia guvernantilor liberali, exclamînd : „Oare Mircea I, în cei 35 de 
ani, Ștefan cel Mare în cei 46 de ani ai domniilor lor au avut o altă preocupare 
decît neatîrnarea țării?““48. 

Figura lui Ştefan cel Mare apare nu numai sub aspectul gloriei străluci- 
toare, ci și umanizată, într-un pasaj în care dragostea admirativă se împletește 
cu umorul. 

„Bietul Ştefan Voevod! El știa să facă fărîme pe turci, tătari, leși și 
unguri, știa nițică slovenească, avuse mai multe rînduri de neveste, bea bine 
la vin vechi de Cotnar și din cînd în cînd tăia capul vreunui boier ori nasul 
vreunui prinț tătăresc.''49 


4“ Apud M. Eminescu, Scrieri politice, ediție comentată de D. Murărașu, Craiova” 
i. a., p. 4. 

45 P convorbiri literare“, X, nr. 8, 1 noiembrie 1877, p. 326. 

4 M. Eminescu, Influența austriacă asupra românilor din Principate în „Convorbiri 
literare“, X, nr. 5, 1 august 1876, p. 166. 

4? Timpul“, 16 aprilie 1878. 

"49 Timpul“, V, 19 febr.:1880. 

49 „Icoane vechi şi icoane nouă“ V. „Din abecedarul economic“, în „Timpul“, III, 21 dec. 
1877. i 

Dragostea pentru poporul român e exprimată de Eminescu cu mare căl- 
dură :,, Ce să vă spun ! Iubesc acest popor bun, blind, omenos pe spatele căruia 
diplomaţii croiesc harte și rezbele, zugrăvesc împărății, despre care lui nici 
prin gînd nu-i trece; iubesc acest popor nenorocit, care geme sub măreția 
tuturor palatelor de ghiață ce i le așezăm pe umeri.“ 50 

Patriotismul lui își are izvorul cel mai puternic în dragostea față de tă- 
rănime : Mite Kremnitz în Amintiri fugare despre Eminescu scrie : „Tot bi- 
nele îl aștepta mai ales de la popor, căci cei zece mii din clasa superioară 
n-aveau nici o valoare în ochii lui“ 5t, 

„Numai răposatul Bolliac — afirmă Eminescu — a mai scris poate cu 
atîta convingere ca și noi în chestiunea aceasta (a soartei ţăranului) ... e 
poate singura chestiune în care am scris cu toată patima de care e capabilă 
inima noastră, cu toată durerea și cu toată mila pe care ne-o inspiră tocmai 
țăranul, acest unic și adevărat popor românesc.“ 52 

El împărțea societatea românească a vremii în clase superpuse sau para- 
zitare şi clase pozitive, productive : „Ne mai rămîne, spune el în Influenta 
austriacă... , o singură clasă pozitivă pe al cărei spate trăim cu toții — 
țăranul român... Într-o țară care n-are export industrial, țăranul muncește 
pentru noi toți : singur și incontestabil. Dantela de Bruxelles, galonul de pe 
chipiul generalului, condeiul de fier cu care scrim, chibritul cu care ne 
aprindem ţigara, toate ne vin în schimbul grîului nostru și acest grîu îl pro- 
duce numai țăranul; grîul e produsul muncii safe“5 (sublinierea lui Eminescu). 
Eminescu scria într-un moment cînd industria nu era dezvoltată, iar prole- 
tariatul puţin numeros în țara noastră. 

Eminescu înțelegea că din exploatarea muncii țărănimii își puteau permite 
viața de huzur cei bogați. 

În articolul Descreşterea populației („Curierul de Iaşi“, aug. 1876, nr. 90, 
91, 92, 93): „Fiecare cap „qut a fait ses études en France“ dormind pe 
biliarduri prin cafenele ne costa sute de țărani morți prin supraexploatarea, 
puterilor lor fizice, prin absoluta lipsă de bucurie și de dulceaţă a traiului “34. 

În legătură cu scoaterea/la mezat a 28 de țărani care nu-și plătiseră 
dările ori, nu-și executaseră claca, Eminescu duce o campanie de presă: 
„Nu vă ajunge că vindeţi haina de pe om, ați ajuns să-l vindeţi chiar pre 
dînsul, să-l faceți rob... aceasta numai că vă trebuie bani ?“ 55, 

Starea rea a sănătății țărănimii e explicată de Eminescu prin scăzutul 
nivel de trai. „Neputincioase sînt leacurile cînd regimul alimentar e rău... “ 
Îmbunătăţirea soartei ţăranului: „nu-i cu putință decît prin reorganizarea 
socială care să-l asigure în contra exploatării sub orice formă“ 56. 

Eminescu expune cu sinceritate și curaj starea grea a țărănimii dar crede 
că ea e provocată numai de stricarea vechilor rînduieli prin pătrunderea ca- 


50 Apud. D. Tomescu, Un ziarist ideal în „Ramuri“, IV, nr. 11, 1 iunie 1909, p. 505. 
Biblioteca Academiei R.P.R., ms. 2257. 

51 1. E. Torouţiu, Studii și documente literare, IV, p. 28. 

52 „Timpul“, VII, 18 feb. 1882. 

5 M. Eminescu, Influenta austriacă... în „Convorbiri literare“, X, nr. 5, 1 august 1876, 
pp. 174—175. 

54 Apud M. Eminescu, Scrieri politice și literare, vol. I. ed. I. Scurtu, 1905, p. 224. 

55 „Timpul“ din 1 august 1882. 

56 „Timpul“, 20 august 1881. 

pitalismului, ignorînd exploatarea boierimii „de viță“ și astfel dovedind 
o înțelegere limitată. 

Dar el combate „concurența universală“ în numele căreia România a fost 
condamnată să rămînă o țară agricolă, pentru că în baza faimoasei teorii 
a diviziunii naturale a muncii „producția industrială ar fi rezervată 
altor țări“ 57, 

„Lemeiul unui stat, spune el, e munca și nu legile... bogăția nu este 
în aer sau în pămînt, ci în brațe și, unde lipsesc brațele sau calitatea produc- 
tiei e proastă, nu poate fi nici vorbă măcar de ţară bogată“58, 

Eminescu dezvoltă în articolele lui teoria „compensației muncii“ după 
care fiecare individ sau clasă trebuie să compenseze ceea ce primește de la 
societate și aceasta nu o poate face decît prin muncă intelectuală sau manuală. 
De aici indignarea lui Eminescu împotriva claselor și indivizilor sterili, nepro- 
ductivi, a „stîrpiturilor“ cum îi mai numește. 

G. Călinescu, în articolul Eminescu și clasele pozitive, spune : 

„Eminescu își pune problema raporturilor între muncă și capital și po- 
menește chiar de internaționala lucrătorilor care se bazează pe sfințenia 
muncii, pe convingerea cu totul dreaptă că munca temeinică este singura 
îndreptăţire pe acest pămînt“5, 

În articolul Robie modernă, autorul poeziilor Împărat și proletar şi Viata 
arată condițiile de exploatare fără limite a proletariatului din România ace- 
lor timpuri. „La noi... este însă cu putință ca lucrătorul să nu se bucure 
nici de duminecă, nici de sărbătoare. .. Mania de a trata pe om ca simplă 
mașină, ca unealtă pentru producere, este întîi tot ce poate fi mai neomenos; 
al doilea dezastruoasă prin urmările ei. Căci vita de muncă se cruță la boală, 
i se măsoară puterile, nu se încarcă peste măsură, pierderea ei e egală cu 
cumpărarea unei alteia, încît interesul, bineînţeles al proprietarului, este cru- 
tarea. La om lucrul se schimbă. Poate să se stingă în bună voie... se 
va găsi totdeauna altul la loc, căci nevoia e o dăscăliță amară, care pri- 
mește orice condiții“60, 

- Socialismul a fost cunoscut lui Eminescu chiar sub forma lui marxistă 
de timpuriu. 

Numele lui Marx este notat în manuscrisele lui Eminescu lîngă cel al altor 
economiști. 

În articolul din „Timpul“, 9 dec. 1878, sînt citați Marx, Lassalle, Bebel, 
Liebknecht, iar Bebel mai este citat în „Timpul“ din 23 dec. 1877, cu un arti- 
col din ziarul „Volksstaat“. 

În 1881, Eminescu ia apărarea socialiștilor persecutați de guvern, deși nu 
înțelege sensul mișcării care va înnoi lumea : „...E firesc ca asemenea naturi 
energice să fie izbite de spectacolul încurajării sistematice a nulităților să le 


5 Gh. Zane 
1960, p. XXIX. 

58 Jlustrajii administrative în „Timpul“, II, 1877, 18 dec. 1877. 

5 G. Călinescu, Eminescu și clasele pozitive în „Națiunea“, I, ar. 32, 29 aprilie 1946. 

& Curierul de Iași“, nr. 135 din 12 dec. 1876. la „Diverse“ cu iscălitura X, cu subtitlul Robie 
modernă. Apud M. Eminescu, Scrieri politice si literare, vol. I (1870-—1877}. Ed. |. Scurtu, 
pp. 235—236. 


, „Prefaţă“ la Texte din liieratura economică în Romånia, Secolul al XIX -lea' 

opuie un fel de disperare de viitorul societății în care trăiesc și să-și deschidă 
perspectiva unei reforme prin răsturnarea radicală a ceea ce există“ ®t, 

George Călinescu afirmă chiar că „marxismul, pe care poetul îl urmărea 
cu atenţie în ultimii ani ai vieții, îndreptățindu-i în parte existența, în măsura 
în care încerca o ocrotire a clasei proletare (pentru aceasta prețuia încercările 
poetice alc lui Const. Mille), intrase printre cunoștințele lui încă din universi- 
tate. Este, nici vorbă în doctrina politică a lui Eminescu, o nuanţă de mate- 
rialism. istoric“ 62, 

Articolul Fintina Blanduziei, publicat în dec. 1888, în revista cu același 
nume, vădește o înțelegere apropiată de cea a materialismului istoric, a situa- 
tiei politice din principalele state europene : Germania, Rusia, Franţa, Italia, 
Anglia și Austro-Ungaria. 

Referindu-se la Anglia, Eminescu scrie : „aceștia (muncitorii și fermierii) 
înființează societăți de liberi cugetători și de republicani, arată pumnii regali- 
tății și aristocrației și cine știe a citi în ochii proletarului englez vede că fur- 
tuna va fi amenințătoare“ 63, 

Deși din publicistică reiese că el n-a. înţeles importanța mișcării muncito- 
rești și a socialismului e de remarcat că Eminescu a fost în relații amicale cu 
C. Mille și V. Gh. Morțun, socialiști pe vremea aceea. În 1888 Eminescu îl 
vizita acasă pe C. Mille 6 ale cărui poezii din „Caietul roșu“ le apreciază mult. 

Una din explicaţii pentru atitudinea lui Eminescu față de socialism ar 
putea fi slăbiciunea numerică a proletariatului românesc, Se știe că P.S.D.M.R. 
a fost înființat abia în aprilie 1893, adică la 10 ani de la prăbușirea sănătății 
poetului și la 4 ani după moartea lui. 

Cu toate că Eminescu atacase socialismul în oficiosul conservator „Timpul“, 
socialiștii de la noi au avut față de el o atitudine de înțelegere și de simpatie, 
mai ales după izbucnirea, bolii. În 1883, ziarul socialist „Dacia viitoare“, 
tipărit la Bruxelles, a scris un articol plin de dragoste pentru poet, condamnînd 
nepăsarea oficialității și afirmînd că Eminescu este „poetul cel mai mare al 
României“. 

Tineretul socialist a strîns bani pentru ajutorarea poetului. „Contempo- 
ranul“, în semn de prețuire, reproduce în cîteva numere poezii de Eminescu, 
iar V.Gh. Morţun scoate a doua ediție a poeziilor lui, după cea a lui Maiorescu. 

Studiile lui Dobrogeanu-Gherea arată simpatia de care se bucura poetul 
în cercurile socialiste. 

În 1909, „România muncitoare“, scria în preajma celei de a douăzecea 
comemorări a morții marelui poet: „Cea mai mare cinste, cea mai mare 
statuie este să-l faceți cunoscut poporului. Dușmănia față de el a mers așa de 
departe că azi mai curînd avem o stradă a speculantului hapurilor de catra- 
mină Cazzavillan decît o stradă Eminescu. Şi să nu ni se spuie de strada Emi- 
nescu din fundătura obscură a marginei capitalei. Pentru ţară, Eminescu a 


si „Timpul“ din 20 martie 1881. 

6 G, Călinescu, Cultura lui Eminescu în „Studii şi cercetări de istorie iiterară şi fob- 
clor“, V, nr. 1—2, 1956, p. 256. 

6% Articolul Fîntîna Blanduziei în revista ,„,Fintina Blanduziei“, 4 dec. 1888, semnat E. Apud. 
M. Eminescu, Opera politică, vol. LI, 1880—1883. Ediţie îngrijită de I. Creţu, „Cugetarea“, 
Buc., 1941, p. 551. 

& C, Mille, Letopiseţi (1906), Buc., 1908, p. 269 

fost mai puțin decît d-rul Lueger, care are una din stradele principale... Voiţi 
d-lor comemorarea lui Eminescu? Dacă sunteţi sinceri, strîngeți toate operele 
lui, publicați-le și vindeți-le cît mai ieftin poporului, “65 

În 1910, „România muncitoare“ publica în numărul festiv în cinstea lui 
1 mai un articol de Eminescu$6, însoțindu-l de următoarea notă: „Repro- 
ducem acest articol publicat de marele poet î în 1877 și din care, pe lîngă unele 
slăbiciuni de credință, pe care nu le împărtășim, respiră o mare iubire de 
oameni și o revoltă împotriva nedreptăţilor de azi“. 

„România muncitoare“ la 25 de ani de la moartea poetului, reproducea 
fragmente din studiile lui Gherea8. 

Eminescu a fost și om al învăţămîntului, atît prin posturile de profesor®? 
și de revizor școlar'0 pe care le-a ocupat cât și prin interesul continuu arătat 
problemelor școlii?1, 

Părerile lui despre învățămînt, cristalizate mai sistematic în rapoartele 
de revizor școlar, pot fi urmărite și în articole, unele consacrate în întregime 
problemelor școlii. 

Lăudăroșeniei guvernanților, Eminescu le opune cruda realitate a analfa- 
betismului : „Nu se poate vorbi de progresul luminii, cînd rici trei la sută 
nu știu citi și scrie“??. 

Autorul Luceafărului apără interesele școlii și ale slujitorilor ei, care 
îndurau „biciul administraţiei“. El scrie idignat: „Un reteveist cu 4 clase 
primare, agent de soiul agentului Purcel, e șef al diviziei instrucției din Româ- 
nia “75, 

Nu îi cruță însă pe dascălii ignoranți: „,... Este a se deplînge ignoranța. 
deplină a personalului didactic, de vreme ce există institutori, ba profesori 
de universitate chiar care nu știu scrie corect'74. 

Însă poetul a lăudat munca multor învățători și profesori, luîndu-le apă- 
rarea cînd erau năpăstuiți. 

Este cazul profesorului I. Filibiliu, de la liceul Matei Basarab, în apărarea 
căruia Eminescu duce o campanie de presă, luminată de acad. Perpessicius 
cu acea artă și cunoaștere a complexului eminescian îndeobște cunoscută. 75 

El era împotriva aprecierii muncii învăţătorilor și profesorilor după criterii 
formale, statistice; împotriva premierii „acelor învățători care ar fi înscris 


65 L, Ache, Pentru Eminescu în „România muncitoare“, anul V, seria II, nr. 17, 30 aprilie 
1909, p. L 

& M. Eminescu, Cristos a înviat în „România muncitoare“, anul VI, seria II, nr. 13; 
18 aprilie 1910 pp. 3—4. 

67 Ibidem. 

‘8 „România muncitoare"... nr. 69, 18 iunie 1914, p. 1. 

6 Vladimir Dogaru, Eminescu profesor în „Gazeta învățămîntului“, nr. 758, 5 iunie 
1964, p. 2 

70 M ircea Ştefan, Mihai Eminescu revizor școlar, Editura de stat didactică şi peda- 
gogică, Buc., 1956. 

1 Stanciu Stoian, Despre Eminescu pedagog în „Studii“, I, nr. 4, ian. - martie 1951, 
pp. 168—179. 

2 „Timpul“ din 9 dec. 1882. 

73 „Timpul din 28 iulie 1880. 

7 Timpul“ din 8 iulie 1880. 

7 Per pessicius, Eminescu şi cazul de la liceul Matei Basarab, în „Viaţa românească“, 
XVII, nr. 4—5, aprilie-mai 1964, pp. 184—189. 

și promovat mai mulți elevi“, considerînd-o „aproape primejdioasă“. „Va- 
loarea unui învățător n-o poate constata decît un pedagog practic și numai la 
fața locului; în școală și cu copiii instruiți de acela. Oricare control formal de 
altă natură este insuficient dacă nu periculos.“ 76 

Referindu-se la atitudinea față de elevi, Eminescu condamnă severitatea. 
excesivă ca și „familiaritatea peste margini“. „Efectul direcției dintii este 
fățărnicia, efectul celei din urmă, lipsa de caracter și nesupunerea. 7? 

Succesul învățămîntului, după Eminescu, este asigurat dacă dascălul 
reușește să-l facă plăcut, interesant. Ceea ce l-a impresionat în orele lui 
I. Creangă a fost interesul cu care îl ascultau elevii. De aceea el se ridică împo- 
triva metodei de învățare mecanică, prin memorizare oarbă. 

El a cerut un învățămînt care să dezvolte gîndirea elevilor. 

„Cunoștinţele puține și bine mistuite limpezesc conștiința, formează o 
cărare bătută a cugetării, o normă care regulează întreaga viață intelectuală. 

„A ști cantitativ multe e a avea în! cap mii de cuvinte abia înțălese, la 
rostirea cărora nu se naște în capul copilului o fantasmă, o icoană.“ 78 

„Şcoala n-ar trebui să fie o magazie de cunoștințe străine, ci o gimnastică 
a întregii individualități a omului.“ 79 

„O dată interesul inteligenţii trezit pentru obiecte, o dată simţirile și 
judecata deprinsă la observaţii, elevul ajunge prin proprie gîndire la rezulta- 
tele care nu stau în carte.“ 8 

Eminescu afirmă — referindu-se la metoda intuitivă că este „cea mai 
priincioasă să se dea școlarilor învățătura cuvenită“, că „la noi sunt foarte: 
puţini care s-o știe aplica bine și încă mai puţine școlile în care acea metodă 
a devenit familiară și folositoare într-adevăr“ 81. 

Eminescu acordă mare importanţă rolului educativ al școlii. El combate 
pe acest motiv proiectul legii învățămîntului prezentat de V. Conta, ca mi- 
nistru al învățămîntului. „Proiectul ignora cu totul atribuţiile educative ale 
școlii cari sunt cele de căpetenie și vedea în grămădirea de cunoştinţe ținta 
învățămîntului.“ 82 

Eminescu deosebește educaţia de cultură... „Educaţiunea are a cultiva 
inima și moravurile, cultura are a cultiva mintea. În fine, un om bine educat, 
cu inimă, caracter și moravuri bune, poate să fie cu un cerc restrîns de 
cunoștințe, pe cînd din contra, cultura, cunoștințele cele mai vaste pot să fie 
cuprinse de un om fără caracter, imoral, fără inimă...“ 83 


26 „Curierul de Iași“ din 3 dec. 1876. Apud Mircea Ștefan, Eminescu revizor școlar: 
pp. 257—258. 

71 „Curierul de Iași“ din 24 iunie 1877. La,,Noutăţi“ sub titlul Pensionatul normal de dom- 
nisoare (Humpel). Reprodus în M.Eminescu, Scrieri politice și literare, ed. I, Scurtu, p. 278. 

% „Timpul din 27 aug. 1878. Apud Mircea Ştefan, Eminescu revizor școlar, p. 125. 

79 „Timpul“ din 12 iulie 1880. l 

80 Ibidem. 

81 „Curierul de lași“ din 24 iunie 1877, la „Noutăţi“, sub titlul Pensionului Normal de Dom- 
nisoare (Humpel). Apud M. Eminescu, Scrieri politice și literare, ed. T. Scurtu, Buc., 1905, 
sub titlul Metoda intuitivă în instrucfie p. 277—278. 

82 „Timpul“ 6 sept. 1881. 

8 M. Eminescu, Opere complete, 1914, p. 460. 

Eminescu pe bună dreptate dă mare importanță rolului școlii în educația 
patriotică a tineretului. El spune că misiunea ei este să cultive „Izvorul întări- 
tor al istoriei naționale, iubirea de limbă, de datini și de popor'“84. 

Eminescu este partizanul unui început de specializare încă din liceu în 
secții realiste și umaniste. 

Deși convins de importanţa învățămîntului realist, menit să orienteze pe 
elevi în sectorul productiv, Eminescu a susținut cu căldură învățămîntul 
clasic. „Cultura clasică are calitatea de-a creşte, ea este în esenţă educativă...“ 

nsă, „este o muncă zadarnică“, spune Eminescu, „a învăța vocabule 
latine pe dinafară, fără a fi pătruns acel adînc spirit de adevăr, de pregnanță 
și de frumusețe a antichității clasice''88, 

Traducătorul din Ovidiu și Horaţiu spune : „Studiile clasice cresc spiritul 
și caracterul tinerimii. Ceea ce cîștigă cineva prin ele, dacă sînt bine predate, 
este aptitudinea de-a înțelege bine, de-a coordona repede orice altă materie 
a cunoștinței omenești '86. 

Eminescu a înțeles importanța unor bune manuale. El a şi lucrat la redac- 
tarea unei cărți de lectură”, 

Iată care trebuie să fie, după Eminescu, conținutul unei cărți de citire: 
„descrieri ale țării proprii; istorisiri din trecutul ei, caracterizarea personajelor 
mari ale poporului ; descrieri etnografice ale poporului nostru ; bucăţi de litera- 
tură populară și de artă, balade culese de Alecsandri sau poezii de ale lui, 
fabule de ale lui Donici, pasagii din Bălcescu“88, 

Eminescu a criticat proastele manuale din vremea lui, multe din ele simple 
traduceri. În schimb a avut repetate cuvinte de laudă pentru manualele și 
îndrumătoarele pedagogice ale lui I. Creangă8?, 

Despre Învățătorul copiilor, carte de citit în clasele primare de băieți și 
fete de C. Grigorescu, I. Creangă și V. Răceanu, ediția a IV-a, Iași, 1880, 
Eminescu scrie că e „una din rarele noastre cărți de școală netraduse“. ,... e 
una din puținele cărți din cari copiii învață într-adevăr romînește “9. 

Noul metod de geografie elementară de A. Gorjan este recomandat învăță- 
torilor „care vor vedea în ea cea dintîi încercare (în românește) de-a introduce 
metodul intuitiv în studiul geografiei“, însă este criticat pentru greșelile de 
definiție și gramaticale?!. 

Despre Manualul de istoria românilor, de Gr. Cristescu, Eminescu afirmă 
că „încercarea de a scrie o istorie, potrivită cu priceperea și cercul de idei al 
copiilor ni se pare că a succes mult mai bine acestui învățător, decît altora, 
care au scris pîn-acum“%2. Convins de importanța verificării unui manual 


8 Ș. Soimescu, Eminescu pedagog în „Convorbiri literare“, anul LXXII, nr. 6, 7, 8, 9. 
iunie-sept, 1939, p. 756. 

85 „Timpul“, 28 iunie 1880. 

% „Timpul“, 6 sept. 1881. 

3 M. Ştefan, Eminescu revizor școlar, p. 34 

38 „Timpul“, 17 sept. 1881. 

5 Metodă nouă de scriere și celive pentru uzul clasei I primară de institutorii |. Creangă, 
C. Grigorescu, G. Enăchescu, N, Climescu, V. Receanu și A. Simio 
nescu 

% „Timpul“, 8 mai 1880, Apud M. Șteian, Eminescu revizor școlar, p. 157. 

31 „Curierul de Iași“, nr. 94 din 25 aug. 1876. 

v2 „Curierul de Iaşi“ din 4 sept. 1877, la „Noutăţi“ sub titlul Cartea noud. Apud M. 
Eminescu, Scrieri politice şi literare, ed. 1. Scurtu, 1900, p. 282. 

în practica școlară, Eminescu apelează la cei ce folosesc manualul în clasă : 
„Dorim ca fiecare să-și facă observaţiile sale asupra ei, căci autorul, după 
câte știm, va da edițiilor sale viitoare toate schimbările cîte i s-ar propune de 
cătră învățătorii practici și competenți. Căci numai astfel se creează o adevă- 
rată literatură didactică: prin munca comună a întregului corp învățătoresc“ 9, 

Manualul Geografia României de Gh. Michăilescu este socotit „o carte 
foarte bună'“94. 

Asupra manualului de sintaxă vomână de C.S. Stoicescu și St. Călinescu, 
Eminescu face multe observaţii critice : „din cauza mulțimii extraordinare 
de neologismi, stabilim că întreaga carte e o încercare greșită“ 95, 

Publicistica lui Eminescu ni-l relevă ca un bun cunoscător al problemelor 
şcolii, multe din părerile lui rămînînd și astăzi valabile, 


În publicistica lui Eminescu aflăm multe referiri la problemele limbii, 
folosite, alături de cele din manuscrise și din opera literară, de Gh. Bulgăr în 
lucrările : Scriitorii români despre limbă și stil, 1957 pp. 139—148 şi Eminescu 
despre problemele limbii române literare, 1963. 

Eminescu iubea „limba românească cu toată comoara ei de locuţiuni, de 
proverbe, cu bogăția ei de forme și gingășia ei de simțiri“ 9%, 

Combătînd frazeologia goală într-un articol consacrat avocaţilor, Eminescu 
declară că poporul nostru purta în vremea lui „jugul frazei și al expleatării“ 9” 

Poetul a apreciat importanța studierii limbii pentru educația patriotică : 
„=. pe cât timp studiul principal al unei școale rurale sau primare e limba 
rominească, ea este totodată organul prin care neamul își cunoaște ființa sa 
proprie, organul prin care acest neam moștenește avutul intelectual și istoric 
al strămoșilor lui. Copilul nu învață numai a vorbi corect, el învață a gîndi și 
a simți românește“ 9%. 

Neîntrecutul artist al limbii române s-a ridicat cu violență împotriva politi- 
cienilor stricători de limbă, „Cauza pentru care s-a lățit atît de mult stricarea 
limbii, încît astăzi gazetele și cărturarii scriu o păsărească neînțeleasă de popor, 
subțire și muieratică, e aceeași căreia peste tot îi datorăm toate relele de care 
suferim : politica“ 99, 

Lauda trecutului glorios opus prezentului vrednic de dispreț se regăsește 
şi în părerile lui Eminescu despre limbă ,... limba strămoșească e o muzică ; 
ea ne atmosferizează cu alte timpuri ma vrednice și mai mari decît ticăloşia 
de astăzi, cu timpuri în care unul s-a făcut poporul și una limba“ 190, 

Eminescu a combătut limba „foarte ciudată“ a cărturarilor ardeleni, 
De aceea, cu plăcută surpriză laudă limba „Foișoarei Telegrafului român“ 
care este „scrisă românește de-a dreptul, lesne de înțeles și folositoare“ 102, 


95 Ibidem, p. 282. 

s „Timpul“ din 27 aug. 1878. 

9 „Timpul“ din 27 august 1878. 

% „Timpul“ din 17 sept. 1881. Apud Mircea Ştefan Eminescu revizor scolar, p. 134 

% „Timpul“, 27 iunie 1880. 

% „Timpul“, 17 sept. 1881. 

8 „Timpul“, 6 mai 1880, 

100 , Timpul“, 1 mai 1882. 

1 (M. E.) Recenzia volumului Pomâriiul de D. Comşa în „Convorbiri literare“, X1, i 
aug. 1877, p. 199. 

El critică manualele pe care le recenzează mai, ales pentru greșelile lor de 
limbă. Despre Manualul de sintaxă română de C. S. Stoicescu și D. St. Căli- 
nescu scrie : „Răul e numai că d-nii autori nu par a mînui îndestul de bine 
limba lor maternă, pentru a oglindi în fraze într-adevăr românești legile 
generale ale gîndirii“ 102. 

Dînd sfaturi pentru îmbunătățirea activității „Clubului studenților“ de 
la Universitatea din lași, Eminescu se dovedește un bun cunoscător al pro- 
blemelor științifice ale limbii : „Filologii clubului ar putea să se ocupe d.e. cu 
strîngerea locuţiunilor și proverbelor, cu noțiunile fonologice ale limbii române, 
cu stabilirea nomenclaturii științifice, cu adunarea numirilor de plante, 
insecte, metale ș.a. ... Am pune de ex. întrebarea, cum se preface în limba 
română grupul sc în şt? Ce înrîurire are 1 consonans (jot) asupra vocalelor și 
consoanelor cu care se întîlnește? Cum se poate explica prefacerea lui d în J 
(putred, putrejune ; veșted, veștejit). Iată cîteva numai din sutele de cestiuni 
de detaliu care merită atenţia unui filolog tînăr“ 1%. 


Importanța dată de Eminescu folclorului a fost obiectul multor cercetări 
și ediții. 

Remarcabilă este contribuţia acad. Perpessicius prin volumul al VI-lea 
al monumentalei ediții Opere de M. Eminescu. 

Interesul lui Eminescu pentru folclor e prezent și în publicistica lui. Preg- 
nantele caracterizări făcute de Eminescu folclorului au apărut în modestele 
pagini de ziar necitit ale „Timpului“. „Farmecul poeziei populare îl găsim în 
faptul că ea este expresia cea mai scurtă a simțămîntului și a gîndirii. „... izvo- 
rul curat ca lacrima și mai prețios ca aurul al poeziei noastre populare“104. 
M. Eminescu, ca și Gh. Bariț, lărgește domeniul folclorului incluzând și crea- 
tiile acceptate de popor fiind în spiritul și pe gustul lui. 

În acest sens el îi numește reprezentanți ai literaturii populare pe Anton 
Pann, V. Aron, I. Barac, C. Negruzzi, V. Alecsandri, I. Slavici, I. Creangă și 
chiar I. Ionescu de la Brad pentru tratatele lui de agronomie „care sînt scrise 
cu totul în limba și chipul de a gîndi al poporului “19. 

Numeroase proverbe, zicători și expresii populare se întîlnesc în paginile 
ziaristice scrise de Eminescu. 

Nu numai atît. Eminescu folosește ample fragmente folclorice în artico- 
lele lui. 

Astfel la începutul unui articol ni se povestește pe scurt basmul Tinerete 
fără bătrineţe, pe care-l folosește în polemica aprigă cu demagogii liberali. 
Eroul, care trezit peste veacuri găsește o altă lume, este comparat cu geniul 
istoriei românilor care, dacă ar veni întrupat în Mircea cel Bătrîn sau Cuza 
Vodă, ar fi luat în rîs de politicienii vremii1%6. 


102 „Timpul“, din 27 aug. 1878. 

103 „Curierul de Iași“ din 14 ian. 1876, la „Diverse“. Publicat în M. Eminescu, Scrieri 
politice și literare, 4905, sub titlul Despre societățile studențești, pp. 232—235. 

104 „Timpul“, 8 mai 1880. 

105 „Curierul de Iaşi“ din 10 aug. 1877, la „Noutăţi“. Apud M. Eminescu, Scrieri poli- 
Zice și literare, 1905, p. 306, sub titlul Despre literatura populară. 

106 „Timpul“ din 14 febr. 1880. 

Eminescu a consacrat folclorului cîteva articole. O tragedie figănească e 
povestită, în cea mai mare parte în versuri populare în „Curierul de Iași“ 
din 1876 10. 

Volumul Literatura populară sau palavre şi anecdote de E. Baican a avut 
cinstea unei laudative „Prefeţe” de M. Eminescu 198. 

Despre Pilde și ghicitori adunate de P. Ispirescu, o broșură de 48 pagini, 
apărută la 1880, în București, Eminescu a scris la „Timpul“ 10%, numind-o 
„literatură naţională“. Tot în „Timpul“ Eminescu scrie despre „Columna lui 
Traian“, revista condusă de Hasdeu, lăudînd valoarea materialului folcloristic 
publicat 110. 


Orizontul cultural și artistic larg al poetului, fără de care ar îi inexplicabilă 
adîncimea creației lui, se desprinde din multe referiri la scriitori și opere, ce 
se fac în publicistica lui: „Citim azi cu plăcere, spune Eminescu, versurile 
bătrînului Omer... imnele din Rig-Veda... plăsmuirile celui mai mare poet 
pe care l-a purtat pămîntul nostru, Shakespeare... privim statuile lui Fidias 
și ale lui Praxiteles, icoanele lui Rafael și ascultăm muzica lui Palestrina. Tot 
astfel ne bucură portretul pe care-l face Grigore Ureche Vornicul lui Ștefan 
Voevod cel Mare...“ 11. 

Arta, definește Eminescu, „este cîntecul ideilor unei societăți“ 112, 

„Arta, spune poetul, grămădind într-un singur punct trăsături caracte- 
zistice care se aflau risipite, aduce în locul unor “simţiri vagi și de o corelaţie 
îndoielnică tablouri întregi și unitare din viața poporului, astfel încât viaţa 
individului ce le concepe se cristalizează și ia trăsături singulare...“ 113 

Cu căldură admirativă, scrie Eminescu, despre V. Hugo, „adorator al 
poporului și al libertății“. 

Apreciază pe Moliere, Goethe, Gogol, pe norvegianul Bjărnstjerne Björnson 
și pe dramaturgii spanioli. 

De neînțeles rămîne rezerva față de Schiller, scriitorul avînturilor gene- 
roase, care e pus alături de Ponson du Terrail și Eugene Sue 114. 

Opiniile despre unii scriitori români, din Epigonii (1870) sînt completate, 
iar în unele cazuri contrazise de publicistică, dovedind că în poezie ele au o 
funcţie artistică mai mult decît una critică, așa cum de altfei afirmă poetul 
în scrisoarea către I. Negruzzi. 

Este cunoscut pasajul plin de rezerve despre Eliade din articolul publicat 
în 1877, în „Curierul de Iași“. Cei șapte ani de maturizare a poetului și influ- 
ența Junimii s-au făcut resimtite. În același an al apariției E pigonilor î în care 
îl numea pe V. Alecsandri „acel rege — al poeziei, vecinic tînăr și ferice“, 


1 Apud.M. Eminescu, Scrieri politice și literare, ed. I. Scurtu p. 304—306. 

10 Apud M. Eminescu, Opere, vol. VI, 1963, ediţia critică îngrijită de Perpessicius, 
p. 690. 

109 „Timpul“ din 6, 7 și 8 mai 1880. 

10 „Timpul“ din 1 aprilie 1882. 

u1 Bătrîni și tineri în „Timpul“, 14 dec. 1877. 

12 Apud. Leon Diculescu, Eminescu despre artă în „Materiale ale Sesiunii ştiin pi- 
{ice a Institutului Pedagogic București pe anul 1956”. 1957, p. 147. 

u3 M. Eminescu, Opere complete. Literatura populară, 1903, p. V. 

ii M. Eminescu, Scrieri politice și literare, vol. I (1870—1877), Ed. I. Scurtu, Bue., 
1905, pp. 307—308. 

polemizind cu D., Petrino care îl numise pe bardul de la Mircești „regele poe- 
ţilor“, Eminescu pare a schița o rezervă, „lucru la care aplaudăm și noi, pînă 
ce vom avea un împărat al poeților“. Tînărul poet de 20 de ani țintea mai sus! 

Despre proza lui V. Alecsandri, Eminescu spune că „nu e la înălțimea 
poeziei... în proza d-lui Alecsandri nu e decît spirit și jocuri de cuvinte, ceea 
ce îi dă un timbru cu totul femenin“. Comediile lui V. Alecsandri sînt socotite 
„pline de spirit, partea cea mai mare, și de imoralitate, cele mai multe prea 
local scrise, amestecate cu grecește, cu armenește, cu evreește, cu nemțește, 
cu rusește, în fine un galimatias peste putinţă de a fi înțeles de românii de din- 
coace de Carpaţi“ 15, 

În 1876, V. Alecsandri este „cel mai mare poet al nostru“, iar C. Negruzzi 
„cel mai mare prozaist român“. Eminescu este acum membru. al Junimii, 
alături de V. Alecsandri. 

E cunoscută caracterizarea elogioasă a operei Pseudokinigetikos, despre 
care spune că o citești, „fără să știi cum ai ajuns la capătul ei“. „Limba lui 
Odobescu, spune Eminescu, e curată și are farmecul noutăţii“ 116, 

Bălcescu este „bărbat plin de inimă și înzestrat c-o minte pătrunzătoare 
și c-o fantezie energică“. Limba lui este „culmea la care a ajuns româneasca 
îndeobște de la 1560 începînd și pînă astăzi... Deşi Bălcescu se întemeiază 
pretutindenea pe izvoare şi scrierea lui e rezultatul unei îndelungate şi amă- 
nunțite munci, totuși munca nu se bagă nicăiri în samă, precum în icoanele 
maeștrilor mari nu se vede amestecul amănunţit de văpsele și desenul îngrijit 
linie cu linie. O neobicinuită căldură sufletească răspîndită asupra scrierii 
întregi topește nenumărate nuanțe într-un singur întreg“ 117. 

În recenzia elogioasă pe care i-o face volumului Novele din popor, I. Slavici 
este „cunoscător al naturii omeneşti. La crucea din sat și Scormon, sînt două 
gingașe idile cîmpenești, iar Budulea Taichii — poate nu atît de sobră în 
formă ca Popa Tanda — e de-o adincime psihologică mai mare încă. Scrisă 
cu umor, e de-un gen necunoscut pîn-acum la autorii români... 

Ceea ce face meritul scrierilor unui Slavici, Creangă, Nicu Gane nu este 
Hnumai talentul autorilor, concepția lor curat româncască, ci şi împrejurarea 
că într-un mediu pe deplin stricat... și-au păstrat sănătatea sufletească, 
reflectă tinereţea etnică, curăţia. de moravuri, semnul neamului românesc'118. 

Legătura între publicistica lui Eminescu și creația lui artistică a fost 
remarcată de cercetători 119, 

Cel care ne-a oferit un imens material și în această privință prin monumen- 
tala ediţie, acad. Perpessicius, arată că, „de multe ori imaginile și expresiile 
poeziilor veneau să înnobileze articolele de gazetă, și invers: vigoarea și 
inițiativa lexicală a ziaristicii își împrumutau poemelor cuceririle“ 120. 

lată câteva exemple de corespondențe între articole și opere literare. 


115 Teatrul yomânesc şi repertoriul Ini în „Familia“ din 30 ian, 1870. Apud M. Eminesca. 
Scrieri politice şi literare, 1905. p. 56. 
116 Ibidem p. 329. 
U? Bălcescu și urmașii lui în „Timpul“, 24, XI. 1877. 
„45 M. Eminescu Novele din popor de Ioan Slavici (recenzie) in „Timpul“, 28 martie 1882, 
p I. 
359 L, Dumbravă, Antecedente publicistice ale unor satire eminesciene în „Iașul literar“. 
nr. 5, mai 1959, pp. 82—85. 
18 Perpessicius Menţiuni critice, vol. TI. p. 49. 

În articolul Ilustrații administrative Eminescu scrie despre tinerii care se 
întorc din Franţa : e „Vorbind o păsărească coruptă în locul frumoasei limbi 
a strămoșilor“, amintindu-ne versurile din As noștri tineri (1876) : 


Vorbesc pe nas, ca saltimbanci se strîmbă: 


Ş-aceste mărfuri fade, ușurele, 
Ce au uitat pîn’ și a noastră limbă, 
Pretind a fi pe cerul ţării: stele, 


Alte versuri din As noștri tineri 


Ai noștri tineri la Paris învață 

La gît cravatei cum se leagă nodul, 
Ş-apoi ne vin de fericesc norodul 
Cu chipul lui isteț de oaie creaţă. 


se regăsesc ca idee în articolul Bätrini și tineri 121. 

„Căci acest tineret s-a fost dus într-o ţară bolnavă în privirea vieţii sociale... 
Acolo, în loc să-nvețţe lucruri folositoare... s-au pus aproape toți pe politică, 
să afle adică Și să descopere cum se fericesc neamurile și cum se pun la cale 
țările... și, cu capul gol și cu punga idem, s-au întors rînduri, rînduri în ţară, 
ca să ne puie la cale“. 

Scrisoarea III, al cărui titlu în epoca elaborării fusese Patria și peate 
este publicată la l mai 1881, deci în epoca ziaristicii intense la „Timpul“, a 
reportajelor parlamentare care-l puneau pe poet în contact cu fauna politică 
a zilei. Este semnificativ că primele variante ale Scrisorii III, cum atestă 
manuscrisele, se află scrise pe caietele de note parlamentare 122. În articolele 
din 26 aprilie 1878 și din 19 febr. 1880 figura lui Mircea cel Bătrîn revine ca 
exemplu de patriotism înțelept anticipînd imaginea din Scrisoarea ITI. Expre- 
siile „stilpi de cafenele“ și „frunţi sibarite“ sînt prezente cu cîțiva ani înainte 
în „Timpul“ din 6 oct. 187818. 

Fulgerele poetului împotriva stîlpilor de cafenea le aflăm și în romanul 
Geniu pustiu ca și în articolele Actualitatea „Timpul“, 13 dec. 1877 și în cele 
fără titlu, din 24 febr. 1880 și 28 iunie 1880, din timpul elaborării satirei. 

Procedeul romantic al anitezei trecut-prezent și unele expresii din Scri- 
soarea ITI sînt în articolul din 29 iunie 1880. 

„E trist că o ţară al cărei trecut e atît de bogat în caractere, care a produs 
atiţia eroi, atîția oameni vrednici, a ajuns prin demagogie la așa hal... menţinem 
deosebirea între țara lui Ştefan și a lui Mircea... și între țara ofiliților și parfu- 
maților caraghioși... care-şi petrec zilele dormind ȘI nopţile prin Ba!-Mabilie“124, 


122 Bătrini și tineri în „Timpul“ din 14 dec. 1877. 

122 Lucian Dumbravă, Antecedente publicistice ale unor satire eminesciene în „Iaşul 
literar“ nr. 5, mai 1959, pp. 82—85. 

123 Vezi Ş. Cioculescu, Aspecte de critică socială eminesciană. Mavginalii la „Scrisoarea 
III" în volumul Studii eminesciene, E.P.L., 1965, pp. 241—259. 

124 M. Eminescu, Opera politică, vol. II, 1880—1883. Ed. I. Creţu 
pp. 111—112, 


Cugetarea“. 1941, 

Referirile la Bal-Mabille 1% sînt frecvente în publicistica lui Eminescu 126. 

Fraza „Cînd panglicarii politici care joacă pe funii împreună cu confrații 
lor din Vavilonul de la Seine“ din articolul Bălcescu și urmașii lui ne aduce 
în minte versul „Panglicari în ale țării, care joacă ca pe funii“ din Scrisoarea III. 

Chipul lui C.A. Rosetti, „hidoasa pocitură“ 1%, cum îl numește pamiletarul, 
e prezent în multe articole ca anticipare a imaginii din satiră. 

Despre corespondențele publicistice ale poeziei La steaua (1 dec. 1886) 
s-ar putea scrie un studiu amplu. 

După Maiorescu imaginea ar fi fost luată dintr-un discurs al lui, anume 
conferința Despre hipnotism, ţinută la Ateneu, în 11 apr. 1882 și publicată 
în „România liberă“ 1% din 20 aprilie 1882. Însă motivul are o circulație largă, 
cel mai amintit autor în legătură cu poezia lui Eminescu fiind G. Keller. 

Imaginea stelei la Eminescu o regăsim în mai multe articole : 

„Precum lumina unor stele ce s-au stins de mult călătorește încă în uni- 
vers, încît raza ajunge ochiului nostru într-un timp în care steaua ce a revăr- 
sat-o nu mai există, astfel din zarea trecutului mai ajunge o rază de glorie 
pînă la noi, pe cînd cauza acestei străluciri, tăria sufletească, credința, abne- 
gațiunea nu mai sînt“ 12, 

Pateticul elogiu adus lui Ștefan cel Mare include și frumoasa imagine : 

„Tu, ale cărei raze ajung pînă la noi ca și acelea ale unui soare ce de mult 
s-a stins, dar a cărui lumină călătorește încă mii de ani prin univers după 
stingerea lui 130... 

n același articol e reluată imaginea din Scrisoarea I publicată la 1 febr. 
1881 : 


Iar deasupra tuturora va vorbi vrum mititel, 
Nu 'slăvindu-te pe tine... lustruindu-se pe el 
Sub a numelui tău umbră... 


„+... Se adună împrejurul bronzului ce reprezintă pe marele Domn, nu spre 
a-l glorifica pe El, ci spre a lustrui nulitățile sub raza numelui său“. Aceeași 
imagine amară am întîlnit-o, cîteva luni înainte de publicarea poeziei, într-un 
articol consacrat învățămîntului : 

„Dacă ți se întîmplă fericirea de-a muri, ea e unită cu neplăcerea că unuia 
din pretinșii amici îi va veni mîncărime de limbă și-ți va ţine la căpătii un 
discurs cît toate zilele“ 131, 

Se știe acum că motivul poetic al lumii ca teatru din Glossa este inspirat 
din Cugetările lui Oxenstiern. 


125 Vezi Ş. Cioculescu, Balul Mabille în „Lumea“, nr. 19, 3, II. 1946. 

126 „Timpul“ din 30 ian. 1879, 

12? Timpul“ din 24 noiembrie 1877. 

1 Apud L. Dumbravă, Antecedente publicistice ale unor satire eminesciene în „lașul 
literar“ nr. 5, mai 1959, pp. 82—85. 

129 Timpul“, 9 dec. 1882. 

130 „Timpul“, 18 iunie 1883. 

sı Timpul“, 8 iulie 1880. 

Eminescu publică după un manuscris vechi „gîndirile lui Oxenstiern“ din 
care redăm un pasaj edificator : 

„Lumea, este priveliște, oamenii sînt comedianți, norocul împărțește 
jocurile și întîmplările le alcătuiesc... Bogaţii prind locurile, cei puternici 
apucă locul cel mai înalt și la pămînt sînt săracii. Muierile aduc răcoreală și 
cei necăjiţi de noroc iau mucul lumînărilor...“ +3? Circulaţia universală a moti- 
vului e discutată de T. Vianu în studiul Din istoria unei teme poetice : lumea 
ca teatru, publicat în Studii de literatură universală şi comparată. 

Imaginea din versul Scrisorii a II-a, „Universul fără margini e în degetul 
lui mic“, o regăsim într-un articol publicat după cîteva săptămîni, caracteri- 
zîndu-i pe frații Nădejde, pe atunci socialiști : 

„Fraţii Nădejde de ex. sunt amîndoi tineri cu știință de carte; am putea 
zice că în degetul lor cel mic au mai multă știință decît Costinescu ori Crăciu- 
nescu în capete“ 133, 

În articolul publicat în „Timpul“ sub titlul Dorobanţi, Eminescu dezbate 
tema mizeriei ostașilor eroi : „Au sosit în București dorobanţii de pe cîmpul 
de război. Acești eroi cu care gazetele radicale se laudă atîta sunt, mulțumită 
guvernului, goi și bolnavi. Mantalele lor sunt bucăţi, iar sub manta cămașa 
pe piele, și nici cojoc, nici flanelă, nimic. Încălțaţi sunt tot atât de rău, unul 
c-un papuc ș-o opincă, altul c-o bucată de manta înfășurată împrejurul 
piciorului, toți într-o stare care te revoltă în adîncul inimii“ 134. 

De remarcat, pentru un probabil împrumut al imaginii, că V. Alecsandri 
datează poezia Eroii de la Plevna, februarie 1878, adică peste o lună și ceva. 

Unele teme artistice au ecou în publicistica lui Eminescu. Aflăm în pagi- 
nile articolelor lui Eminescu mai multe imagini și expresii pe care le regăsim 
în opera poetică. Un studiu amplu al lor ar fi interesant și desigur că ar necesita 
un spațiu mult mai larg decît i l-am putut acorda. 


În publicistica lui Eminescu, mai direct influențată de ideologia domi- 
nantă decît creaţia lui artistică, nu lipsesc concepţiile și atitudinile greșite : 
ignorarea racilelor feudalismului cu iluzia armonizării claselor sociale, xeno- 
fobia, respingerea revoluției în favoarea „progresului treptat, organic“, ca și 
acceptarea în unele privințe a poziției înguste de partid a conservatorilor, 
ca în cazul războiului de independență. 

Peste erori care reflectă presiunea cercurilor retrograde din vremea stu- 
diilor la Berlin, a Junimii ca și a stăpînilor conservatori ai ziarului „Timpul“, 
publicistica celui mai mare poet român e bogată în aspecte pozitive. În artico- 
lele lui, Eminescu a condamnat de pe pozițiile unui intelectual cinstit nefas- 
tele consecințe ale pătrunderii capitalismului în țara noastră. El a criticat 
cu violență politicianismul, parazitismul claselor superpuse, demagogia, 
imoralitatea și incultura burgheziei, așa cum se manifesta ea în viața econo- 
mică, politică, culturală, în presă etc. 

Publicistica lui Eminescu mărturisește prețuirea de către el a muncii, a 
„claselor productive“, cu accente patetice de afecțiune pentru țărănime, 


132 Curierul de Iași“ din 13 iunie 1876. Apund M. Eminescu Scrieri politice și literare, 
1905, p. 135. 

133 „Timpul“ din 20 martie 1881. 

134 Dorobauţii în „Timpul“ din 30 Decembrie, 1877. 

păstrătoarea limbii și a tradițiilor, izvorul bogăției și garanția trăiniciei 
poporului nostru. 

Ceea ce însă izbucnește clocotitor, nestăvilit, în fiecare pagină a publicis- 
tului Eminescu, este patriotismul lui puternic întruchipat în slăvirea trecutu- 
lui de glorie, în condamnarea bicisnicilor politicieni contemporani lui și în 
speranța că „acest popor bun, blind, omenos“ va ajunge vremurile belșugului 
și ale demnității. 

Economiștii, filozofii, istoricii, Lingviștii, istoricii literari au un cîmp larg 
de cercetare în publicistica lui Eminescu. Diferitele ei aspecte pot și trebuie 
să fie obiectul unor monografii separate. Bogăția de informație, patosul 
ideilor, strălucirea stilului, dragostea de popor, patriotismul fac din Eminescu 
unul din primii noștri mari publiciști. 

Contribuții și precizări de istorie literară 

Primul îndemn pentru strîngerea materialului memorialistic asupra lui 
Eminescu l-a dat revista „Familia“ (1899) într-un număr închinat lui Emi- 
nescu, cu ocazia împlinirii a zece ani de la moartea sa. Într-o notiță nesemnată, 
intitulată „Scrieţi amintiri!“ sînt invitați Slavici, Stefanelli, Caragiale, Vla- 
huță ș.a., care l-au cunoscut mai de aproape pe poet : „Scrieți amintiri — 
se spune în apel— și dati-ne icoana completă și adevărată a lui Eminescu“ 
(p. 310). Un al doilea apel a fost adresat de Ion Scurtu, în 1902, prin „Tribuna“ 
din Sibiu (reprodus și în „Noua revistă română“), în vederea strîngerii de 
material pentru monografia lui Eminescu, pe care o pregăiea ca teză de docto- 
rat la Universitatea din Leipzig. „Cu deosebire caracteristicile vieții poetului 
— spune Scurtu în acest apel — traiul, firea, felul de muncă, rolul public, 
idei și cestiuni de predilecție — sînt pînă acum puțin studiate, așa încît un 
biograf conștiincios se găsește adeseori în fața unei probleme foarte greu 
(dacă nu imposibil) de rezolvit, după datele sărace care le avem astăzi, deși 
artistul a trăit și a murit şi a strălucit în mijlocul contemporanilor noștri și-a 
lăsat în urmă-i o mulțime de cunocuțţi și de cunoscători, de adoratori și de 
prieteni“. În continuare se precizează că „orișice știre inedită“ asupra lui 
Eminescu este de mare importanță, întrucît monografiile literare nu se pot 
scrie decît „cu ajutorul a zeci de colaboratori modești, dar zeloși“. Apelul lui 
Ion Scurtu a avut drept consecință apariția unui număr destul de mare de 
comunicări despre trecerea lui Eminescu prin Blaj, făcute de dascăli și preoţi 
de la ţară, completate cu observaţiile lui Elie Dăianu și publicate în broșura 
Eminescu la Blaj (1914). Despre aceste materiale G. Bogdan-Duică spunea 
în 1932 că mai „au încă nevoie de o cercetare critică“ (XL, 1—2). Bineînţeles 
că între timp au mai apărut și alte comunicări, cum sînt cele ale lui N. Densu- 
sianu, N. Petra Petrescu, St. Cacoveanu ș.a. la care se adaugă volumele de amin- 
tiri despre Eminescu, scrise de Radu I. Sbiera (1903), I. Grămadă (1914), 
T. Stefanelli (1914) şi I. Slavici (1924). Tot în 1924 G. Bogdan-Duică a ţinut 
în cadrul adunării generale a „Astrei“ la Arad conferința cu titlul Trecerile 
lui Eminescu prin Ardeal, urmărind mai ales călătoriile făcute în 1866 şi 1868. 
Cu toate acestea, același Bogdan-Duică scria în 1930, în prefața buletinului 
„Mihai Eminescu“, că „o problemă, cu care numai putem glumi, este descope- 
rirea drumurilor pe care Mihai Eminescu a străbătut în poporul său“, (XL, 
nr. Î, p. 2). Acest cercetător care ne-a dat în același buletin și cîteva note 
despre Eminescu la Sibiu (ibid., nr. il, pp. 5-6) scria cu cîteva zile înainte 

de moarte colaboratorului său Leca Morariu : „Păziţi ca să nu întârzie înche- 
garea adevăratei înfățișeri a lui Eminescu, pe care eu n-am s-o apuc“ (tbid., 
nr. 12, p. 1). Cu toate că de atunci au trecut 30 de ani în care s-au înregistrat 
valoroase lucrări asupra lui Eminescu, problema drumurilor lui Eminescu 
și a influențelor pe care le-au avut în formarea personalității sale, a rămas în 
același stadiu. Acest lucru este valabil și pentru trecerile lui Eminescu prin 
Sibiu — despre care în ultimul timp s-au adus doar cîteva precizări. (Cf. D. 
St. Petruţiu). Revederea materialelor vechi și studierea lor mai atentă, în 
strînsă legătură cu altele noi, se impune deci de la sine. 

Cea dintîi mențiune scrisă despre trecerea lui Eminescu prin Sibiu datează 
din 1889, cînd după moartea poetului, redactorii revistei „Fîntîna Blanduziei“, 
întemeiată de Eminescu, au găsit printre hiîrtiile rămase și un certificat școlar 
din care reieșea că Eminescu făcuse clasa a treia la gimnaziul catolic din 
Sibiu și obținuse ca notă generală „prima clasă“, adică ceva corespunzător 
notei șase din liceele noastre (IX, p. 73). Același lucru îl afirmă și Ion Slavici, 
cel mai apropiat dintre prietenii ardeleni ai lui Eminescu : „După testemoniul 
școlar pe care l-am găsit între hîrtiile lui, el a trecut apoi la Blaj“. (Eminescu 
şi ardelenii, 1909). Afirmația revine în Amintiri (1924), pp. 4—7). Cele afir- 
mate de Slavici nu au fost contestate de istoricii literari, care le-au primit ca 
atare. (Cf. N. Zaharia, p. 35). G. Călinescu, argumentînd logic, adaugă: 
„O tentativă de mistificare, cîteva luni de la moartea poetului (se referă la 
relatarea din „Fîntîna Blanduziei“), cînd nimeni nu era îndîrjit să scrie „bio- 
grafii științifice“ și nu se produsese nici o discuţie care să facă necesară dove- 
direa studiilor lui Eminescu, ni se pare lipsită de probabilitate“ (IX, p. 73). 
În mod firesc se pune întrebarea cînd a obținut Eminescu acest certificat? 
A urmat cursuri cu frecvență sau „privatist“, cum se iscălește în această 
perioadă. Ca punct de plecare sigur avem ziua de 16 aprilie 1863, prima zi 
după vacanţa de Paști, cînd Eminescu, fiind în clasa a doua (pe care o repeta) 
a gimnaziului din Cernăuţi, nu s-a mai prezentat la școală. (Cf. L, p. 35 și 
XLV, p. 173). Ion Slavici spune că Eminescu după ce a „petrecut o parte din 
copilărie, sub purtarea de grijă a lui A. Pumnul“ a trecut la Sibiu, unde avea 
un frate mai mare (Nicu) care studia dreptul la Academia de acolo (XLII, 
p. 4). N. Petrașcu scrie și el — fără a indica sursa — că „în toamna anului 
1863, Eminescu ar fi urmat la gimnaziul din Sibiu“ (XXXIV, p. 21). Deo 
înscriere cu frecvenţă nu poate fi vorba, întrucît la începutul anului 1864 
Eminescu cere ministerului o bursă, dîndu-se drept elev în clasa a doua a 
gimnaziului din Botoșani, ceea ce însemnează că pînă la această dată Eminescu 
nu lichidase clasa a doua. Bursa însă nu i se acordă din lipsă de fonduri (Adresa 
ministerului din 21 martie 1864). De aceea apare contradictorie afirmația 
de mai tîrziu a fratelui său Matei, care spune că Eminescu „după terminarea, 
celor trei clase gimnaziale“ a fost făcut funcționar la Botoşani, lucru pe care-l 
știm sigur că s-a petrecut în toamna anului 1864, după cum precizează petiția 
scrisă de Eminescu în 4 octombrie 1864 (Călinescu, p. 74). Dacă la începutul 
anului 1864 Eminescu singur se declara elev în clasa a doua, pentru ca afir- 
maţia căpitanului Matei Eminovici, amintită mai sus, să fie adevărată, ar 
trebui să presupunem că în primăvara anului 1864 Eminescu să fi lichidat 
la Sibiu examenele de clasa a doua-—ceea ce n-ar fi fost imposibil, întrucît 
la Cernăuţi în primul semestru al acestei clase obținuse o medie generală 

bună, al șaptelea între 59 de elvi (Cf. Zaharia, p. 35). Dar tot atunci, sau cel 
mult în sesiunea de toamnă a aceluiași an să fi trecut și examene de clasa 
a treia, ceea ce pare însă puțin probabil. Mai demnă de crezut este afirmația 
făcută în continuare de Matei Eminovici că la insistența fratelui mai mare, 
Şerban — atunci student anul II la Facultatea de medicină din Erlagen — 
tatăl lui Eminescu trimite pe Mihai în anul 1864 în Ardeal (Zaharia, p. 37). 
Desigur că insistențe în acest sens a depus și fratele său Nicu, „om tăcut și 
studios“ (Pătrașcu), atunci student la Academia de drept din Sibiu. 

Şcoala la care și-a completat Eminescu studiile la Sibiu în 1864 este 
Gimnaziul de stat cu limba de predare germană, adăpostit în casele parohiale 
de lîngă biserica romano-catolică, situate între piața mare și cea mică (unde 
se află azi birourile cooperativei „Îmbrăcămintea“), frecventat de „studenți“ 
de diferite naționalități : nemți, unguri, secui şi români. Afluenţa la acest 
gimnaziu — spune Ioachim Munteanu — era mare, cu deosebire din partea 
românilor, care scăpați acum de jugul secular și dornici de lumină cum erau 
alergau la școală cu droaia, ademeniți poate şi de gîndul că în împrejurările 
date le va fi mai ușor să ajungă domni, iar pînă unâ-alta să se scape de miliție... 
Studenţii români pînă prin clasele VII-VIII se purtau îmbrăcați românește 
şi nimeni nu le lua în nume de rău... În opinia publică, pînă sus în cercurile 
superioare, acest gimnaziu ocupa pe atunci un loc de onoare între celelalte 
institute similare din monarhia austriacă. Şi nu fără motiv, spune Munteanu, 
căci ca conducător al acestor școale stătea pe timpul absolutismului directorul 
dr. Krâtki în fruntea unei pleiade de profesori luminați și zeloși, recrutați de 
prin părțile austriece și perfect calificați pentru diferite specialităţi : filologie, 
istorie, matematici etc. (XXX, pp. 26—27). La fel se exprimă și St. Cacoveanu 
care arată că gimnaziul din Sibiu „atrăgea la sine multă tinerime română 
din tot Ardealul, poate pentru că avea profesori buni și neșoviniști“ (VIII, 
p. 210). Nu mai puțin elogios se exprimă și A. Bîrseanu, care spune despre 
acest gimnaziu că era „prevăzut cu puteri didactice excelente“, adăugînd în 
continuare : „Îţi saltă și acum inima de bucurie cînd răsfoind programele 
școlare din anii 1860—1870 ale gimnaziului... vezi în frunte pe tinerii români, 
partea cea mai mare băieți de țărani“ (IV, pp. 4—5). De aceea nu este de mi- 
rare că Andrei Şaguna, care participa ca invitat întotdeauna la examenele 
de la sfîrșitul anului (VIII, p. 210), se preocupa să-l transforme în gimnaziu 
românesc (XXXI, p. 43). De altfel în această perioadă Sibiul devenise un 
centru important al vieţii românești din Ardeal. „La Sibiu, scrie I. Lupaș, 
s-au ţinut la începutul erei constituţionale (1861—1863) conferințele politice 
şi congresele naționale ale românilor ardeleni, apoi dieta ardeleană din 1863—64 
în care se decreta egala îndreptățire a națiunii și limbii române alături de cele- 
lalte națiuni conlocuitoare“ (XXVI, p. 30). 

Iată în ce condiţii venea Eminescu în 1864 la Sibiu, pentru a-și completa 
studiile întrerupte la Cernăuţi și a obține certificatul de trei clase gimnaziale, 
pe care l-a văzut Slavici și alți colaboratori apropiaţi între hîrtiile rămase după 
moartea poetului. 

n ceea ce privește data plecării la Sibiu și timpul petrecut aici, ele nu pot 
fi stabilite deocamdată, decît aproximativ, între 21 martie 1864, cînd Eminescu 
primește prin gimnaziul din Botoșani răspunsul negativ al ministerului în 
privința bursei cerute și 4 octombrie 1864, data petiției prin care cere să fie 

numit practicant la tribunalul din Botoșani. Important este faptul că din cele 
relatate pînă acum, în anul 1864 — deci acum o sută de ani — Mihail 
Eminescu se afla la Sibiu pentru a-și continua studiile la gimnaziul catolic. 
O cercetare arhivistică, pe care urmează să o facem, ne va putea aduce eventual 
și alte argumente mai sigure. Deocamdată trebuie să ne mulțumim cu cele 
menţionate, la care adăugăm mărturisirea unui sibian, Ioan Mihu, atunci în 
1864, student teolog în anul I Și care l-a întîlnit pe Eminescu. Informaţia lui 
Ioan Mihu, deși a fost tipărită într-o broșură cu caracter autobiografic î încă 
în 1911, nici pînă astăzi nu a ajuns la cunoștința bibliografilor eminescieni. 
Din acest motiv o transcriem aproape în întregime. 


„Tot în anul 1864, într-o zi de sărbătoare nu-mi mai am pot da seama cum, 
am ajuns cu niște studenți foști colegi cu mine în gimnaziu, pe care nu-i mai 
țin bine în memorie (avea 67 ani), convenind în piața mare cu regretatul de 
veșnică aducere-aminte, Mihai Eminescu, pe care îl priveam ca pe un student 
străin și foarte simpatic, nu ştiu bine cum, prin scurtă cunoștință ne-am 
chefuit într-un birt, cam simplu pe atunci, în strada C isnădiei, pînă seara tîrziu, 
iar eu pentru disciplina seminarială am fost silit a mă reîntoarce singur în 
seminar ; deși rămas de cină cam pe la 9 ore, am fost aspru admoniat din partea 
inspectorului seminarial (C. Stejar) a nu mai călca și a doua oară regulamentul 
seminarial... Ceilalți studenți împreună cu Eminescu avînd chef și care mă 
îndemnau și pe mine să continui cu ei, au rămas la petrecere pînă către ziuă, 
făcînd preumblări spre Dumbravă, precum îmi spuneau ia întîlnire foştii 
colegi, studenți, iar cu Eminescu nu m-am întîlnit în viată“, 1 


Cele relatate de Ioan Mihu s-au petrecut probabil spre sfîrșitul lunii iunie 
1864, întrucît autorul povestește, într-un text anterior celui de mai sus, altă 
întîmplare despre care precizează că a avut loc într-o „zi frumoasă de mai 
1864“. De altfel și epilogul petrecerii la care a participat Eminescu, cu plimbă- 
rile matinale de a doua zi spre Dumbravă, cadrează cu luna iunie. 


O precizare în acest sens mai putem afla luînd în considerare materialele 
referitoare la condițiile în care a ajuns Eminescu la Sibiu. Pînă în prezent 
biografii lui Eminescu sînt de acord cu următoarele : După primirea răspunsu- 
lui negativ din partea ministerului (21 martie 1864), referitor la bursa cerută 
și hotărîrea familiei de a-l ajuta pe Mihai să-și continue studiile, acesta a plecat 
din Botoșani cu trupa Tardini-Vlădicescu la Cernăuţi, pentru a urma cursurile 
ca „privatist“. Entuziasmul care a cuprins întreaga populație românească din 


1 Cf. O scurtă privire retrospectivă asupra trecutului meu scrisă de mine însumi : Ion Mihu, 
fost preot și expeditor consistorial în Sibiu, actualmente paroh gr. ov. în comuna Laz (comit. Sibiu}. 
Sibiu, tiparul tipografiei arhidiecezane, 1911, 40 p. I. Mihu s-a născut în 1844 în com. Cacova 
(Sebeș), tatăl său era preot, iar mama fiica preotului Ioan Breazu din Laz. A studiat cl. I—III 
la gimnaziul din Sibiu, iar cl. a IV-a la Beiuș (1859—1862). În 1863 se înscrie la cursul clerical 
din Sibiu. Ion Mihu este bunicul pianistei Aurelia Cionca și a violonistului Romulus Cionca. 
Datele sînt luate din aceeași broșură. Și totuşi I. Mihu ar fi mai putut întîlni pe Eminescu 
peste doi ani la adunarea generală a „Astrei“ (27—28 aug. 1866) la care au participat amîndoi. 
Dar fiind lume multă e posibil să nu se fi recunoscut. În seara zilei de 27 august Mihu parti- 
cipa la „balul Asociaţiunii“, făcînd cunoştinţa fiicei senatorului magistral Tamaş Emeric, cu 
care se va căsători în curînd, fiindu-i naș Axente Sever (op. cit., p. 21), în timp ce Eminescu 
hoinărind singur toată ziua este descoperit seara de un cunoscut pe o bancă în parcul din Alba 
Julia şi primeşte invitaţia acestuia de a dormi la o cîrciumă de căruțaşi (XVII, p. 45). 


o 

Cernăuţi impresionează adînc și pe Eminescu care era fermecat de minunile 
scenei : „Sta nemișcat — spune Stefanelli — cu privirea aţintită asupra actori- 
lor, ca și cînd ar fi voit să soarbă toată acțiunea și frumoasele melodii cîntate 
de dînșii“ (XXVII, pp. 25—26). După terminarea spectacolelor de la Cernăuți 
(29 mai 1864) trupa Tardini-Vlădicescu își continuă turneul la Brașov, unde 
a jucat toată vara anului 1864. Eminescu, fiind printre tinerii fascinați 
de teatru, a mers împreună cu trupa Tardini-Vlădicescu pînă la Brașov. Potri- 
vit informațiilor date de Alexandru Vlădicescu, Eminescu a mers cu această 
trupă numai ca simplu „admirator“ — deci nefiind angajat ca sufler, el a 
putut părăsi Brașovul pe la începutul lui iunie, plecînd la Sibiu, să dea exa- 
mene particulare. O dată cu toamna lui 1864, Eminescu se întoarce la Botoșani, 
unde „a rămas în familie“, cum se exprimă Vlădicescu, și înaintează, la 
4 octombrie 1864, cunoscuta petiție de practicant la Tribunal (XXVII, 
pp. 28—29, și IX, p. 74). 

Sosit în aceste condiții la Sibiu, în iunie 1864, cu „cresrii aprinși de teatru“, 
Eminescu era natural să-și manifeste și aici marea sa pasiune. Din amintirile 
lui Ioachim Munteanu — atunci elev la gimnaziul din Sibiu — ne putem da 
seama de acțiunea întreprinsă de Eminescu la Sibiu pentru a organiza o trupă 
de artiști diletanți cu elevi români de la gimnaziul catolic. Vorbind despre 
greutățile întîmpinate de elevi în procurarea cărților românești, I. Munteanu 
arată că la o carte bună românească se putea ajunge numai pe cale particulară. 
„Începusem noi cîțiva inși pe la anii 1864—65 un fel de club de lectură. În 
frunte aveam pe Ioan Lepădatu, cu o clasă mai sus ca mine... care de atunci 
manifesta talent poetic și înclinări literare... De la el mai apucam cîte o carte 
bună românească. Avea un conșcolar venit din Cernăuți. Acesta ne-a pus la 
dispoziție un volum sdrănțuit din operele dramatice ale lui V. Alecsandri, 
ce conţinea piesa Torgu de la Sadagura. Ne băteam capul să o punem în scenă 
ca diletanți. Probele le făceam în sala de învățămînt a școalei de la biserica 
din „Groapă“... Din teatrul proiectat de noi nu s-a ales nimic. N-om fi fost 
destul de copți pentru așa ceva... Ne lipsea baza și n-aveam de unde să ne-o 
cîştigăm“ (XXX, pp. 53—54). 

ntr-o broșură publicată de același autor, în 1933, informația revine, dar 
într-o formulare mai concisă : „Eu cu tata fraților miniștri Al. și Ioan Lăpă- 
datu și cu un student din Bucovina, am plănuit să formăm o mică trupă de 
diletanți. Dimitrie Cunţan era atunci învățător din suburbiul Iosefin și ne-a 
pus la dispoziţie o sală. După cîteva probe cu piesa Torgu de la Sadagura de 
V. Alecsandri, îndoindu-ne de succes am abandonat planul“ (XXXI, p. 39). 
Fără îndoială că „conșcolarul“ lui Ioan Lăpădatu, „venit din Cernăuţi“, 
din însemnările lui Ioachim Munteanu, nu este altul decît Mihai Eminescu, 
care, după cum știm din alte informații, a fost prietenul lui Ioan Lăpădatu. 
Pasiunea pentru teatru a „studentului din Bucovina“ din a doua însemnare 
și mai ales alegerea piesei Iorgu de la Sadagura pentru trupa de diletanți sînt 
argumente în plus pentru această identificare. De altfel interesul comun pen- 
tru teatru al lui Eminescu și Lăpădatu se poate urmări și mai tîrziu prin anii 
1869—1870, în articolele publicate în revista „Familia“ (vezi bibl. nt. 18 și 
23—25). Nu reiese însă precis din însemnările lui Ioachim Munteanu data la 
care se referă cele relatate. Autorul spune doar atît: „prin anii 1864—65“. 
Ori, după cum se știe, Eminescu a mai făcut un turneu cu trupa Tardini-Vlădi- 


138 GH. PAVELESCU 6 


cescu pînă la Brașov și în anul următor (1865), dar e puţin probabil că de data 
aceasta, fiind angajat sufler, să fi venit la Sibiu. 

În orice caz, la 5 martie 1865 — deci după cinci luni de serviciu la Tri- 
bunalul din Botoșani și la Comitetul permanent al conciliului județean —- 
Eminescu demisionează, lasă .o procură fratelui său Șerban să-i. ridice salariul 
pe luna februarie și „într-un suflet“ pleacă la Cernăuţi pentru a-și continua 
studiile, după cum precizează Eminescu, atît în petiția de demisie, cît și în 
cea de pașaport, datată 9 martie 1865. Graba manifestată în această plecare 
se explică prin faptul că la Cernăuţi se dădeau ultimele reprezentații ale trupei 
Tardini în cea, de a doua stagiune. Într-adevăr, Eminescu a fost văzut la Cer- 
năuți numai puțin timp, dispărînd o dată cu plecarea trupei Tardini-Vlădi- 
cescu, care se îndreaptă din nou spre Brașov, unde sosește la începutul lui 
iunie 1865, după cum rezultă din notița „Telegrafului român“ din 3/15 iunie 
1865, prin care se făcea distinșilor artiști o măgulitoare invitaţie pentru Sibiu. 
De data aceasta, Eminescu se afla cu actorii, nu ca simplu „admirator“, ci 
ca profesionist ; sufler și copist de roluri (XXVII, pp. 29,194). Din această 
epocă datează prietenia lui Eminescu cu I. D. Lacea, născut în apropierea. 
Brașovului (Turcheș), autor de piese cu subiecte naționale, între care și Moartea 
fratilor Costinești, jucată și la Brașov de Tardini-Vlădicescu în 1865, autorul 
făcînd parte din trupă. Nu-știm dacă în aceste condiții, Eminescu va fi avut 
sau nu răgazul necesar de a fugi pînă la Sibiu — unde se mai afla fratele său 
Nicolae — pentru a-și da examene și a-și revedea prietenii. Știm însă că de 
data aceasta formaţia de actori Tardini-Vlădicescu s-a desfăcut mai repede, 
din pricina cumplitei crize economice (XXVII, p. 30). Eminescu e întîlnit în 
toamna aceluiași an (1865) la Cernăuţi ca bibliotecar la Aron Pumnul, decla- 
rînd prietenilor că vrea să se supună unui examen pentru a fi primit ca elev 
public (IX, p. 78). Peregrinările anului 1865 aduc poetului prea puține bucurii, 
după cum reiese și din poezia intitulată Din străinătate, compusă în acest 
timp (ms. 2259 f. 37): 


Când tot se-nveselește, cînd toți aci se-ncîntă, 
Cînd toţi îşi au plăcere și zile fără nori, 

Un suflet numai plinge, în doru-i se avîntă 
L-a patriei dulci plaiuri, la cîmpii-i rîzători. 


Şi inima aceea, ce geme de durere, 

Şi sufletul acela ce cîntă amortit, 

E inima mea tristă ce n-are mîngiiere, 
E sufletu-mi ce arde de dor nemărginit. 


Pentru ca lui Eminescu să-i fie atît de dor — cum zice mai departe — de 
„vilcioara natală“, de „a codrului tenebră“, de „colibele din vale“ ale satului 
și să dorească liniștea unei case de la ţară în „valea natală“, trebuie să fi stat 
multă vreme îndepărtat de casă și să simtă aceasta ca o apăsare. De aceea 
probabil înainte de a merge la Cernăuţi, Eminescu trece prin Ipotești. Îi 
atrăgea nu numai satul și pădurea, dar și imaginea iubitei „cu ochii mari“, 
din poezia Un roman, scrisă tot în 1865 (ms. 2285 f. 108), iubită care ar fi 

murit de curînd și îi va inspira acordurile grave de recviem din Mortua est, 
poezie datată de poet „1868“ (ms. 2259, f. 1—2). Alergînd la Ipotești să vadă 
mormîntul iubitei din idila Sara pe deal și cuprins de melancolia primei mari 
dureri, Eminescu pleacă sumbru și hotărît la Cernăuţi să-și creeze un viitor. 

La Cernăuţi, Eminescu ne este prezentat nu numai ca un bun cunoscător 
al bibliotecii lui Aron Pumnul, dar și un pasionat cititor al ei și chiar donator, 
înzestrînd „biblioteca gimnaziștilor români din Cernăuţi“ cu trei cărți din 
biblioteca personală. În ziua de 12/24 ianuarie 1866 moare însă Aron Pumnul, 
şi alergînd la casa iubitului profesor, Stefanelli îl găsește pe Eminescu plîngînd. 
Din această durere, care i-a zguduit profund sufletul, ia naștere cunoscuta 
elegie La moartea lui Aron Pumnul. După moartea lui Aron Pumnul, Eminescu 
n-a mai stat mult în Cernăuţi, decît poate pînă la terminarea vacanței de pri- 
măvară, cînd pleacă din nou spre Transilvania, de data aceasta spre Blaj. 
Acum însă Eminescu era cunoscut ca poet de un public mai larg, întrucât re- 
vista „Familia“ îi publicase poezia De-aș avea însoţită de o notiță măgulitoare 
la adresa „junelui poet, de 16 ani, care l-a „surprins plăcut“ pe redactorul 
revistei Iosif Vulcan și care-l stimulează în continuare la „poșta redacției“ 
(Cf. nr. XXI). 

Despre timpul petrecut la Blaj — aproximativ din mai pînă în septembrie 
1866 — există un bogat material, în general cunoscut, sistematizat de 
E. Dăianu în broşura Eminescu la Blaj (1914). Subliniem doar considerația de 
care s-a bucurat Eminescu încă de la sosirea sa în rîndurile studenților din 
Blaj, cititori, desigur, ai „Familiei“ lui Vulcan. „E aici Eminescu?“, se auzea 
adesea printre studenți. Dar chiar și între cei care nu citeau revista lui Vulcan, 
Eminescu se bucura de o mare faimă: „A venit un student din Cernăuţi,se 
zvonea printre tinerii Blajului, care a studiat trei clase gimnaziale și pe urmă 
a stat în Cernăuţi doi ani de zile și a citit întreaga bibliotecă gimnazială!“ 
ne spune, în amintirile sale, N. P. Petrescu — atunci elev la Blaj și care-i 
împrumuta lui Eminescu cărți din biblioteca profesorului I. M. Moldovan 
(XXXV, p. 6). Un alt fost student din Blaj își amintește că Eminescu a venit 
cu scopul de a da examenul particular de clasa a IV-a și să treacă în clasa a 
V-a (XLVI, p. 537). Deși după cercetările făcute de N. P. Petrescu, Eminescu 
n-a fost găsit în scriptele școlii din Blaj, se știe că în toamna acestui an, ne- 
reușind la examenul de limba greacă, dat cu profesorul Alimpiu Blăjean, 
Eminescu părăsește Blajul plecînd la Sibiu (XXXII, p. 177). Între timp 
participase la Adunarea generală a „Astrei“ ce s-a ținut la Alba Tulia în 27— 
28 august 1866, abătîndu-se la întoarcere prin Bucerdea Grînoasă, mînat pro- 
babil de interesul pentru folclor, care se accentuează, după cum știm, în 
timpul șederii la Blaj. 

Eminescu sosește la Sibiu pentru a doua oară, în toamna anului 1866, cu 
sufletul decepționat, „cu pieptul în chinuri și inima în jale“, cum se exprimă 
în dedicaţia cărţii donată amintire „fratelui Grigore Dragoș“, care l-a ajutat 
în ultimele săptămîni de ședere la Blaj și care l-a văzut cu lacrimi în ochi 
după insuccesul de la examenul de limba greacă. La Sibiu, unde probabil 
nu-l mai aștepta fratele său Nicolae, Eminescu întîlnește prieteni și cunoscuți 
din prima trecere prin oraş — 1864 — și leagă cunoștințe noi, mai ales cu ti- 
neri colaboratori ai revistei „Familia“. Cei mai apropiați de Eminescu în acest, 
destul de scurt popas sibian, au fost fără îndoială Ioan Al. Lăpădatu, atunci 

elev în clasa a VII-a gimnazială și Nicolae Densusianu -- viitorul istoric —- 
atunci student în anul I la Acâdemia de drept și colaborator, ca și Lăpădatu, 
la revista „Familia“. 

Cel dintîi, loan Lăpădatu, cu care se cunoscuse în 1864, l-a găzduit desi- 
gur, la „cvartirul“ său de peste Cibin. Lăpădatu locuia atunci „într-un coridor 
închis cu sticlă, mai tîrziu modificat, în casele cele mari de lîngă școala și gră- 
dina bisericii gr. cat. din « Maierii» Sibiului, în fața drumului unde cîrmește 
spre parcul cel nou“, după cum precizează Ioachim Munteanu (XXX, pp. 53). 
Din relatările lui Ştefan Cacoveanu, care în octombrie 1866 a trecut prin Sibiu, 
aflăm că Ioan Lăpădatu i i-a servit lui Eminescu și de „mentor“ cît timp a zăbo- 
vit în Sibiu, conducîndu-l pe la locurile demne de văzut în oraș și în vecinătate, 
între altele vizitînd și mormîntul lui Gheorghe Lazăr de la Avrig (VIII, p. 209). 
Desigur că vizita la Avrig i-a fost sugerată și de faptul că Lăpădatu locuia în 
apropierea casei, unde Gheorghe” Lazăr și-a ţinut primele lecţii în anii 
1811—1815, precum și de faptul că părinții lui Lăpădatu se găseau în Glîm- 
boaca, sat învecinat Avrigului. Important este din cele relatate de Cacoveanu 
și precizarea că Lăpădatu l-a condus pe Eminescu să viziteze locuri demne 
de văzut și în „vecinătatea Sibiului“, prin care trebuie să înțelegem cel puţin 
unele din satele mărginene : Rășinari, Gura Riîului, Săliște etc. Poate că de 
atunci datează cele două piese folclorice — una fiind balada Vzi Cătănuță — 
ce figurează în culegerea lui Eminescu de literatură populară cu indicaţia 
„culeasă în Gura Rîului“. De altfel și Ioan Lăpădatu va publica mai tîrziu 
în „Familia“ o culegere intitulată Dorne de lîngă Sibiu -— fără specificarea 
localităților (,„Familia“, 1871, pp. 415, 439). 

Despre prietenia din acest timp, între Eminescu și Lăpădatu, ne. reiatează 
tot Ştefan Cacoveanu, care trecînd, după cum am amintit, prin Sibiu, este 
informat de N. Densusianu — fostul său coleg de la Blaj — despre „dragostea 
cea mare dintre cei doi tineri poeți, care debutaseră cu cîte o lucrare literară 
- în revista „Familia“. De fapt pînă la această dată lui Eminescu îi apăruse 
în „Familia“ pe lîngă poezia De-aș avea (XXV, 25 febr. 1866) şi O călărire 
în zori, Din străinătate, La Bucovina, Speranța şi poate chiar și Misterele 
nopții (16 oct.), în timp ce Lăpădatu publică prima poezie Primăvara exact 
la două luni după debutul lui Eminescu (,„,Familia“, 25 IV 1866, p. 140). „Ambii 
poeți, continuă. Densusianu să comenteze prietenia lui Eminescu cu Lăpădatu, 
știind perfect limba germană și cunoscînd bine poezia literaturii germane, să 
fi tot ascultat întrecerea celor doi poeți, citind și declamînd cele mai frumoase 
locuri din poeții germani“ (VIII, p. 209). Despre prietenia celor doi poeţi a 
mai vorbit în cadrele acestei societăți și Aurel Vasiliu în comunicarea Ioan 
Al. Lăpădatu, poet şi prieten al lui Eminescu, amintind și de întîlnirea din 1866 
despre care zice că „știm atît de puține lucruri“ (p. 2). Relaţiile dintre cei doi 
poeți se pot urmări și mai tîrziu în perioada studiilor din străinătate, cînd 
sînt uniți în aceleași idei, mai ales în domeniul problemelor teatrale. Astfel 
amîndoi fructificau, cel puţin publicistic, în paginile „Familiei“ din 1869—1870, 
modesta. experiență cu Torgu de la Sadagura — încercată în 1864 la școala din 
„Groapă“ şi amplificată mai tîrziu de experiența teatrală a lui Eminescu. 

Despre cel de al doilea sibian, care îl primește în 1866 pe Eminescu „cu 
frățească dragoste“ — Nicolae Densusianu — ne-a informat prima dată 
N. Petra-Petrescu în conferința Din junetea lui Eminescu, ţinută la Sălişte în 

30 iulie 1899, publicată în „Familia“ (1900, pp. 6—-7 și 13—14). Autorul re- 
produce aproape integral scrisoarea lui Nicolae Densusianu, datată „București, 
2 febr. 1892“, în care acesta relatează întîlnirea lui cu Eminescu la Sibiu, în 
toamna tîrzie a anului 1866. l 

„Intr-o zi de toamnă... pe cînd treceam pe strada Măcelarilor (azi 1 Mai) 
mă întîmpină din jos de poștă un tînăr de la institutul teologic-pedagogic de 
acolo, și-mi prezintă pe alt tînăr, cu fața negricioasă, cu ochii mari deschiși, 
cu un zîmbet pe buze, și-mi spune că este Eminescu, care anume mă caută 
pe mine“. De fapt cei doi tineri se cunoșteau după nume din „Familia“... 
„Acum vă puteți închipui bucuria, ce-o simțeam, cînd văzui înaintea mea 
pe acest tînăr scriitor ale cărui fantezii poetice... îmi plăceau. Dar în același 
timp — scrie Densusianu — un fior rece mă cuprinse... cînd am văzut pe 
acest scriitor îmbrăcat într-un costum cu totul singular.“ Dar cu toată „du- 
reroasa înfățișare externă“, din care se vedea : „cumplita miserie“ și „cruda 
suferință“, cum se exprimă Densusianu, „Eminescu zîmbea într-una, cu atîta 
mulțumire, ca și cînd întreaga lume ar fi fost a lui“. N. Densusianii l-a dus 
numaidecît la el acasă și l-a îmbrăcat de sus pînă jos, încît din vechiul costum 
nu-i mai rămăsese nimic. La Densusianu a stat vreo trei zile, după 
care — spunînd că nu are pașaport — Densusianu i-a dat o scrisoare către 
preotul Bratu din Rășinari, rugîndu-l să-i dea pe cineva din porenii săi, ca 
să-l treacă pe potecile rășinărenilor în Ţara Românească. 

Acest Bratu, originar din Săcelele Brașovului și care este bunicul dinspre 
mamă al poetului Octavian Goga, avea o inimă largă, bucuroasă de oaspeți. 
Mari simpatii își cîștigase mai ales între studenții sibieni. „Puțin juriști să fi 
fost în Sibiu, ne spune tot N. Densusianu, care în zile de sărbători să nu fi 
cercetat casa acestui bun romîn, și de la care numai după 3—4 zile se putea 
întoarce“ (XV, p. 14). Desigur și Eminescu va fi fost reţinut cel puţin cîteva 
zile, dacă nu chiar mai mult, de părintele Bratu din Rășinari. Nu se putea 
face excepție cu un oaspe atît de distins, cum bănuim că va fi fost prezentat 
de Densusianu, și care nu avea nici un motiv de grabă să treacă granița, ce 
se afla doar la cinci ore distanță de Rășinari (XVI, p. 19) și dincolo de care 
nu-l așteptau decît întunecate destine. De asemenea numai o ședere de mai 
multe zile la Rășinari putea să lase urme întipărite adînc în mintea unei copile 
de 5—6 ani, ce va deveni mama poetului Octavian Goga. A ceasta povestea 
adesea lui Octavian Tăslăuanu despre Eminescu „de cînd s-a fost abătut pe 
la Rășinari și a fost primit ca oaspe în casa tatălui său“ (XIII, p. 36). 

Nu știm, pînă în prezent, pe ce potecă de munte va fi apucat Eminescu 
pentru a trece fără acte, prin locuri mai ferite de ochii grănicerilor, prin „vama 
cucului“, peste munții Cibinului pînă în Valea Lotrului. De altfel ori pe unde 
ar fi trecut, ar fi cules aceleași impresii ale peisajului, ce vor fi contribuit, 
măcar în parte, la cristalizarea imaginilor, din sonetul intitulat Din munţi 
bătrîni, apărut postura, în „Tribuna“ (1909, nr. 129, p. 4): 


Din munţi bătrîni şi din păduri mărețe 
Se nasc izvoare, ropotind se plimbă, 
Desprind pe rînd oceanica lor limbă 
Și sînt în codrii pusnici cântărețe. 

După trecerea lui Eminescu peste munți, urmează iarăși un gol de infor- 
maţii sigure asupra poetului. Conform unei informații transmise de I. L. Cara- 
giale, Eminescu ar fi fost angajat în vara anului 1867 la Giurgiu ca sufler 
în trupa lui Iorgu Caragiale, de unde a trecut apoi în aceeași calitate în trupa 
lui Mihai Pascaly. Cu această trupă Eminescu a petrecut din nou în Ardeal și 
Banat vreo patru luni în 1868. 

La Brașov Pascaly a sosit la 4 aprilie, dînd reprezentații o lună întreagă. 
La Sibiu a stat din 16 iunie pînă la 2 iulie 1868 (XXXVII, pp. 6—7). Cu această 
ocazie, Eminescu vine pentru a treia oară în Sibiu, unde stă cca. două săptă- 
mîni. Datorită cercetărilor întreprinse de G. Bogdan-Duică în presa locală 
(II, nr. 11 pp. 5—6) şi continuate de D. St. Petruțtiu (XXXVII, pp. 6—7) 
cunoaştem destul de multe lucruri despre acest al treilea popas eminescian. 

Actorii au fost găzduiți la hotelul „București“ din str. Măcelarilor nr. 22, 
proprietatea lui Lobonţ, carea deschis cel dintîi restaurant românesc din Sibiu, 
în aceeași clădire cu hotelul. Aci a locuit și Eminescu după cum indică lista 
celor sosiți, publicată în ziarul local „Hermannstădter Zeitung“ (din 18 iunie, 
1863, p. 628). Eminescu își va fi revăzut și prietenii din anii precedenţi, dintre 
care N. Densusianu știm sigur că se afla în Sibiu, după cronica dramatică 
publicată în „Familia“ (1868, pp. 261—262) şi Ioan Lăpădatu, care era în 
preajma absolvirii clasei a VIH-a. Discuţiile purtate între Eminescu și cei 
doi prieteni sibieni se reflectă în materialele publicate în „Familia“ de Den- 
susianu, Lăpădatu și Eminescu. 

La Sibiu, actorii români au avut de dat un examen serios, căci, pe lîngă 
trupe locale, Sibiul era vizitat des de actori ai celebrului Burgtheater din 
Viena. Trupa lui Pascaly, intitulată „Societate dramatică a artiștilor superi- 
ori din București“, a jucat în sala teatrului comunal între 18 și 30 iunie, dînd 
și un spectacol în folosul săracilor din Sibiu. Succesul cel mare l-a obținut 
tabloul „Mihai Viteazu după bătălia de la Călugăreni“, în realitate actul al 
doilea al piesei lui Bolintineanu. Se pare că Pascaly era măreț în rolul lui Mihai, 
ȘI cînd a apărut, aidoma stampelor populare, ovaţiile n-au mai contenit. Sala 
n-a putut cuprinde lumea doritoare să asiste la reprezentație, o bună parte 
dintre spectatori, printre care și mulți țărani din satele apropiate (Rășinari, 
Săliște și Boiţa), veniţi în straie de sărbătoare, au rămas în curtea teatrului 
ca să audă glasul lui Mihai întrupat de Pascaly. Eroul de la Călugăreni — Pas- 
caly — a fost împresurat cu flori (XXVII, passim). Eroul evocat de piesa lui 
Bolintineanu „le dădea românilor ardeleni curaj în lupta naţională, care era 
pîinea lor de toate zilele“, cum se exprimă Ion Breazu (V, p. 194). Acest 
entuziasm era legat desigur și de marea festivitate a Junimii române din Sibiu, 
din 15 mai 1868, deci cu o lună înainte de spectacolul lui Pascaly la Sibiu, 
desfășurată pe cîmpia Șelimbărului la movila eroilor din 1599. Cu această 
ocazie N. Densusianu, student anul III la drept, a vorbit mulțimilor adunate 
despre lupta de la Selimbăr 1599, ca o „luptă de eliberare a țăranilor ardeleni“ 
(„Familia“, 1868, p. 202). 

Ziarul local „Hermannstădter Zeitung“ s-a pronunțat elogios despre re- 
prezentațiile trupei lui Pascaly, pe care o considera „un ansamblu alcătuit 
din forțe destoinice, care este preocupat de înaintarea artei“, lăudînd „dex- 
teritatea și eleganța scenică a lui Pascaly“ (XXVII, p. 72). De același succes 
s-a bucurat piesa lui Bolintineanu și în alte centre din Ardeal și Banat, pe care 

le vizitează în continuare Pascaly, precum și în interpretarea lui Matei Millo 
din 1870. Cu această ocazie cronicarul amintitului ziar local rămîne uimit de 
„năvala la spectacole, în număr neobișnuit de mare, a publicului român, atît 
de pitoresc în varietatea lui“ și-l face să exclame : „Sîntem oare într-adevăr 
în Sibiu?!“ (V,p. 194). Nu e deci de mirare că ecourile turneelor Pascaly și 
Millo au mai putut fi înregistrate chiar după 1930 în satele Sibiel și Săliștea 
Sibiului, după cum afirmă D. St. Petruțiu (XXXVII, p.9). Și astăzi mai există 
în Săliște și Galeș figurine ornamentale, pe frontoanele caselor, reprezentînd 
pe Mihai Viteazu călare (Săliște), sau fresce cu același erou (Galeș). De altfel 
și alte piese jucate de Pascaly la Sibiu ca Sărmanul musicant și Un poet romantic 
de Millo, și mai ales Ștrengarul din Paris, au tăcut să treacă prin inimile specta- 
torilor „un viu curent de deliciu sufletesc“, cum se exprimă Ioachim Munteanu 
(XXXI, p. 39). 

Cu o zi înainte de ultima reprezentație dată la Sibiu în (17/29 VI 1868) 
s-a organizat la hotelul „Împăratul Romanilor“ un banchet în onoarea actori- 
lor români, la care au participat peste 150 de persoane. S-au pronunțat cuvîn- 
tări pline de entuziasm patriotic, iar toastul lui Pascaly electrizează pe partici- 
panţi, prin discretele aluzii politice. Spre sfîrșitul mesei s-a apropiat de un grup 
de tineri sibieni „un tînăr de statură mijlocie, bine legat, cu părul lung de 
culoare neagră, foarte frumoasă, cu ochii mari de tăietura migdalelor, plini 
de o veselie melancolică, cu ochii expresivi, vorbitori și totodată misterioși“. 
Tînărul, cu „ochi mari fără noroc“, s-a recomandat : „Mihail Eminovici, actor 
în trupa lui Pascaly“. Atît i s-a părut de izbitoare tînărului licean Ieronim 
Gh. Barițiu — din care am citat — personalitatea lui Eminescu, încât a voit 
să afle de îndată ce fel de actor e și ce roluri joacă. I s-a răspuns că tînărul 
e atașat trupei în calitate de sufler, că e plin de talent, dar că duce o viață 
nefericită (I, p. 5). 

În zilele care au urmat, poetul a mai fost văzut în cafenelele sibiene, apoi 
a plecat mai departe cu trupa, spre Lugoj, la începutul lui iulie 1868. Aceasta 
este a treia și ultima dată cînd Eminescu a fost în Sibiu. 

Și totuși... lui Eminescu i-a mai zîmbit o dată, ca o amintire îndepărtată 
a tinereţii, imaginea Sibiului. loan Slavici ne spune că'în ajunul plecării sale 
la Sibiu (1884) pentru a înființa ziarul „Tribuna“ s-a sfătuit cu inginerul Sim- 
tion, sibian și el, care era cel mai bun prieten al lui Eminescu din 
anii 1870—1880 și care-l adăpostea în locuința sa, după primul atac al bolii 2. 
„Amicii mei din Sibiu, spune Slavici, care-l știau (pe Eminescu) din Viena și 
țineau mult la el, nu numai ca scriitor, ci și ca om al lor totdeauna simpatic, 
stăruiau să-l iau cu mine (la Sibiu), căci nicăiri nu putea să găsească o viață 
atît de regulată ca în mijlocul lor. Îl ademenea și pe el gîndul acesta. El însă 
întotdeauna a fost lipsit de voinţă și cu atît mai mult s-a lăsat acum în voia 
întîmplării. «Om din mine n-o să mai iasă!», spunea Eminescu lui Slavici. 
Nefiind în stare să ia o hotărire, el a rămas“ (XLIII, p. 29 și XLIV, p. 30). 
Cine știe, ne întrebăm, fără a putea răspunde, dacă venirea lui Eminescu la 
Sibiu în 1884 nu ar fi putut cel puțin amîna deznodămîntul fatal. 


2 Inginerul Simtion studiase la Zürich şi este constructorul podului de piatră peste Dîm- 
bovița din București XXVIII, nr. 13, p. 18. Simtion s-a îngrijit de Eminescu înaintea plecării 
lui la Viena şi Italia. Tot Simtion i-a răscumpărat de la amanet ceasul de aur al lui Eminescu. 

În orice caz nu trebuie să trecem cu vederea rolul important pe care l-a 
jucat Transilvania în formarea, personalității lui Eminescu *, care și-a petrecut 
aproape jumătate din viața sa în atmosfera și mediul ardelenesc, începînd 
cu influența lui A. Pumnul, și continuînd cu călătoriile pe la școlile din Blaj, 
Sibiu —— Slavici amintește și Beiușul — continuînd cu turneele artistice și 
sfîrșind cu Viena, unde se împrietenește cu foarte mulți ardeleni : brașoveni, 
sibieni, blăjeni, mureşeni etc. Chiar și la București Eminescu petrecea mai 
mult și mai cu plăcere în societatea ardelenilor, ne spune N. Densusianu. 
„Cu ardelenii cu deosebire el se asimilase aproape în toate, în idei și sentimente. 
Admira foarte mult naționalismul, puterea de viață și bunătatea inimii“. 
De aceea încă din primul an de studii la Viena Eminescu scrie articole pentru 
ziarul „Federaţia“ din Budapesta, în apărarea românilor ardeleni, pentru 
care era să fie dat în judecată (II, p. 3). Dragostea aceasta a purtat-o Ardealu- 
lui în toată viața sa, avînd de înfruntat pentru ea, după mărturisirea lui 
N. Densusianu, chiar unele persiflări a celor din București. În ceea ce pri- 
veşte Sibiul, Eminescu și-a dat seama de rolul central pe care îl avea în secolul 
trecut pentru mișcarea de eliberare națională. De aceea atunci cînd s-a pus 
chestiunea înființării unui organ național, care va fi „Tribuna“, pentru a sus- 
ţine interesele comune ale întregului neam românesc, Eminescu, după mărturi- 
sirea lui Slavici, a stăruit ca acel organ să se înființeze la Sibiu, dar să colabo- 
reze la el scriitorii de pretutindeni (XLII, p. 4). 

Terminînd aceste scurte comentarii de itinerar eminescian, în care orașul 
nostru ocupă un loc central, înainte de a încheia am dori să mai facem o preci- 
zare. În amintirile contemporanilor despre Eminescu în epoca peregrinărilor 
din tinerețe, figura poetului apare adesea umbrită de „micile miserii, ale unui 
suflet chinuit“. Contemporanii care au avut fericirea să-l cunoască, în această 
zbuciumată epocă, l-au prezentat pe Eminescu mai mult dintr-o perspectivă 
mic-burgheză, zugrăvind aspecte exterioare ale vieții poetului: înfățișare 
vestimentară dezagreabilă, nonconformism social și alte „scurmături“, cum 
le numește G. Bogdan-Duică, prezentînd prea puţine aspecte ale sufletului 
său zbuciumat, al acelui „boboc al genialității, cum se exprimă E. Dăianu, 
care începea a-și desface petalele sale pline de miresmele artei“ (XII, p. 23). 
Tuturor contemporanilor, care l-au înţeles pe Eminescu în epoca adolescenţei, 
li se potrivește răspunsul invariabil, rostit imperturbabil interlocutorilor 
blăjeni pe care voia să-i expedieze : „Ce știți voi!“, sau cel din epoca vieneză : 
„Ce-ţi pasă?“ Iar pentru a se justifica — mai mult în fața posterității -—Erni- 
nescu ne-a lăsat într-o scrisoare din 1877, adresată unui prieten apropiat, 
explicația acestei „vieți aventuroase“, determinată de societatea nedreaptă 
și haină în care a trăit. „Dacă de la al 14-lea an și pînă la al 20-lea mi-am 
cîștigat pîinea singur, spune Eminescu, într-o viată aventuroasă și plină de 
nemulțumiri, am făcut-o aceasta cu deplina conștiință a sacrificiului, însă nu. 
din capriciu copilăresc, precum protestam foarte des față de cunoscuții mei, 
căci voiam mai iute să trec de un lucru rău, decât «fiul unui om sărac și van» “ 
(XXXIX, p. 67). 

Anii aceștia ai poetului, plin de umiliri, dar și de visuri, au avut, tără în- 
doială, o însemnătate covîrșitoare pentru opera poetului, așa după cum au 


3 C$. 11, p. 3, XXIII, p. 17 şi XXIII, p. 6. 

afirmat numeroșii cercetători ai vieții și operei eminesciene. Dar cea mai caldă 
înțelegere și apreciere ne-a lăsat-o Mihail Sadoveanu într-un articol publicat 
cu 50 de ani în urmă în revista „Cosinzeana“ (Orăștie) : „Anii pribegiei lui 
Eminescu n-au fost mulți, dar au fost plini. Ani de trubadur rătăcitor, cunos- 
cînd de aproape foamea, setea și lipsa de adăpost, dar anii de tinereţe și de 
romantice visuri. Au fost anii cînd sufletul i s-a umplut de lumina mare a lumii 
libere, cînd cele dintîi cîntece, sfioase și nesigure încă, s-au înălțat spre stele, 
în nopţile tinereţii lui, făcîndu-l poate fericit, ca pe o privighetoare care 
încearcă primele undulaţii strălucite în primăvara vieţii“ (XL, 380). 

IUBITA DE LA IPOTEȘTI — PROTOTIP AL CREAȚIEI EMINESCIENE 


G. G. URSU 


Deschizînd capitolul complex și subtil al amicițiilor feminine din viața 
lui Eminescu și al ecoului acestora în creația poetică, trebuie să acordăm un loc 
de prim plan iubitei de la Ipotești, fetei de la țară, „dulcelui înger blind“, 
copilei cu ochi mari, una din obsesiile marelui poet, cu atît mai pură cu cât 
fantasma ei a rămas învăluită în tenebrele morţii ca o fecioară a eternității. 


r: Eu nu plîng pe-un înger ce n-avea în lume 
Afară de geniu, nici aur, nici nume. 


Nici avere, nici nume nu avea fata de la țară, copila unor oameni sărmani 
din Ipotești, căreia Eminescu, în această versiune a poemului Mortua est! 
îi atribuie geniu. Iubita de la Ipotești a rămas în poziția idealului prin moartea 
ei în prima tinerețe, ca o imagine pură legată de candoarea primelor visuri, 
consolatoare de-a lungul întregii vieți pentru sufletul însetat de dragostea 
absolută, neîntîlnită nicăieri, căutată totdeauna. De cîte ori îl torturau vicisi- 
tudinile altor pasiuni, statornice sau trecătoare, neputînd să-i potolească setea 
neistovită de ideal, poetul se întoarce ca la o răcoroasă oază reîntineritoare 
la amintirea scumpei lui moarte. 

Cînd s-a stins iubita de la Ipotești? Pînă acum în lipsa documentelor, cău- 
tăm un răspuns tot în operă. Regretatul George Călinescu a avut una din 
intuițiile lui cele mai juste cînd a afirmat că „Eminescu n-are altă biografie 
decît opera“, „viața lui se confundă cu opera“ 2, mai ales că manuscrisele, în 
special versiunile numeroase ale atîtor poeme, conțin un material documentar 
foarte prețios. Una din versiunile poeziei Din străinătate este scrisă la Cernăuți 
şi e datată 1865 de mîna lui Eminescu. Strofele invocă figura copilei de la țară 
și cimitirul sărac din preajma bisericii de la Ipotești care a cuprins și mormîntul 
ei necunoscut, 


Apoi mi-aduc aminte. O zi de primăvară, 

Şi m-am trezit în luncă c-un pui cu ochi de foc, 
Cu părul negru-n coade, cu faţa zimbitoare, 
Ea-și pleacă ochii timizi — și eu am stat pe loc. 


1M. Eminescu, Opere, vol. I, ediţia Perpessicius, p. 299. 
2 Eminescu în „Contemporanul“, 12 iunie 1964. 

Ce s-a-ntimplat de-atuncea eu nu-mi aduc aminte, 
Adesea însă noaptea cînd mai nebun veghez 

Eu văd ca și aievea: biserică-morminte 

Jar printre ele unul c-o cruce neagră văz. 


Evocarea celor două imagini, una solară a dragostei și alta sumbră a 
mormîntului, e făcută de poet la vîrsta de 15 ani. Întrucît prima variantă a 
poemului Mortua est poartă titlul Elena cu subtitlul „meditațiune“ și e datată 
de Eminescu „1866 octombrie“, se poate conclude că iubita de la Ipotești 
avea acest nume cu largă circulație în lumea de la țară și că s-a stins înainte 
ca poetul să fi împlinit 15 ani. A fost o iubire de adolescent și versiunile juvenile 
ale poemului Mortua est aparțin unui carnet de adolescent, submanuscrisului 
pe care academicianul Perpessicius l-a numit pe drept cuvînt Elena. Unii 
cercetători au încercat să identifice, fără să reușească, făptura de fantasmă 
a iubitei de la Ipotești. 

Subliniind valoarea excepțională a iubitei de la Ipotești ca prototip al 
creației eminesciene, nu putem neglija total aspectul strict biografic al proble- 
mei, S-au înregistrat amintiri transmise oral, ale țăranilor din comuna Cuco- 
reni, căreia îi aparţinea „cătuna Ipotești“, despre colindările tînărului Emi- 
nescu prin pădurea de mesteceni din preajma satului și a unui frumos iaz, 
cu o moară veche. Legenda vorbește că morarul avea o fată, Ileana Lăzărescu, 
cu care poetul a început o dragoste aprinsă din care s-ar fi născut un băiat, 
pe care l-a botezat cu numele Mihai. Al. Arbore 2 arată că „apoi, de ruşinea 
satului și de persecuția părinților, Ileana și-a luat pruncul și au plecat amindoi 
la Pomirla, altă moșie a lui Bașotă“. Gh. Ungureanu, directorul Arhivelor 
statului din lași, a văzut actul prin care tribunalul din Botoșani, 
prin 1931—1932, l-a recunoscut pe Mihai Lăzărescu, funcționar judecătoresc, 
ca fiu legitim al Ilenei Lăzărescu și al lui Mihai Eminescu. Poetul Teodor 
Balș + consideră cu drept cuvînt că dragostea vinovată cu fata morarului nu 
poate fi confundată cu iubirea față de copila de țăran din Ipotești, moartă 
în adolescență, înhumată în țintirimul de lîngă bisericuța de lemn, fără turlă, 
prietena hoinărelilor prin codrul cu lacuri și izvoare cristaline. 

Poetul George L.esnea, depozitar al suvenirelor ieșene și moldovenești, 
povestește despre acest fiu ai lui Eminescu. Augustin Z. N. Pop, cercetător 
adînc al vieții marelui poet 5, amintește de acest Mihai I. Lăzăreanu (nu Lăză- 
rescu) care pare a fi fost fiu natural al poetului cu Ileana, soția pădurarului 
Ichim din slujba lui Gh. Eminovici. De astă dată nu e vorba de fata unui 
morar Lăzărescu, ci de soția pădurarului Ichim. Augustin Z. N. Pop ê repro- 
duce și o declaraţie a lui D. Mînăstireanu, foarte semnificativă : „Ştiu că poetul 
Mihai Eminescu, venind pe cînd era deja bolnav la liceul din Pomirla unde 
învățam, la prietenul său Samson Bodnărescu, pe atunci directorul liceului, 
s-a interesat dacă e internat copilul Mihai, fiul paznicului Lăzăreanu, cărui 
copil îi purta interes și îi arăta o tandreță deosebită“. 


3 „Iaşul literar“, mai 1964, nr. 5, pp. 47—48. 

4 Dacă treci rîul Selene în „Gazeta literară“, nr. 24, 11 iunie 1964. 

5 Contribuţii documentare la biografia lui Eminescu, Bucureşti, 1962, p. 70. 
4 Din „Ştirea“, 1929, anul I, nr. 27, p. 3. 

Totul rămîne, însă, sub semn de întrebare, în perspectiva unor investigaţii 
viitoare care să dezvăluiască misterul biografic al iubitei de la Ipotești. Ceea 
ce este fundamental în actualul stadiu al cercetărilor este opera însăși a mare- 
lui poet care indică pe iubita de la Ipotești ca pe unul din principalele prototi- 
puri feminine ale liricii eminesciene, indiferent dacă va fi sau nu identificată, 
existența ei reală fiind în afară de orice îndoială. Obsesia iubitei de la Ipotești, 
care devine unul din laitmotivele liricii erotice eminesciene, își are ca punct 
de plecare întregul complex de sentimente ce-l purta pe Eminescu, mereu, 
spre meleagurile copilăriei, nostalgia fiind din ce în ce mai dureroasă pe măsură 
ce se adînceau decepțiile. De aceea, prin 1873—1874, cînd căminarul Gheorghe 
Eminovici era gata să înstrăineze Ipoteștii, inima lui Eminescu a tresărit cu tea- 
mă, mărturisind: „Nu am prejudiții, și cu toate astea mi-ar părea rău dacă ță- 
rîna aceea, unde zace ce-am avut mai scump pe lume, ar încăpea în mîini străine. 

lată că devin sentimental — e o nerozie, dar n-am ce-i face, fiecare om 
își are pe ale sale“ 7, 

Comentariul profesorului Călinescu este scînteietor : ființa. cea mai scumpă 
era în acei ani iubita de la Ipotești, fata de la ţară și nu mama, dulcea mamă, 
care s-a stins mai tîrziu, în vara anului 1876. Ciclul de versiuni care au dus la 
poemul Mortua est în forma lui definitivă este expresia acelei zguduiri sufle- 
tești de mare amploare și adîncime pe care i-a provocat-o dispariția așa de 
prematură a iubitei de la Ipotești. 

O mișcare sufletească mai puțin profundă o evocă Alecsandri în cunoscuta 
lui elegie Steluţa din ciclul „Lăcrămioare“ la moartea logodnicii lui, Elena 
Negri. Același eveniment îi face pe cei doi poeţi să vibreze în dimensiuni de- 
osebite. Orga puternică a lui Eminescu răsună altfel decît vioara duioasă a lui 
Alecsandri. Destinul tragic al primei lui iubiri l-a făcut pe Eminescu să pri- 

-vească timpuriu în ape adînci, decoperindu-se pe sine în ceea ce avea esențial. 
Eminescu își pune problema existenței universului și a destinului omului pe 
pămînt în fața morţii iubitei lui; Alecsandri se consolează prin amintire. 
La 15 ani, la Cernăuţi, amintirea recentă a iubitei dispărute e învăluită în 
lumina peisajului însorit al copilăriei, dar e şi un prilej de întrebări chinuitoare 
asupra vieții, a dragostei și morții. 

Două strofe din aceeași versiune a poeziei Din străinătate * sînt elocvente : 


S-a dus!... De-aceca însă aș vrea încă o dată 

Să văd lunca cea verde, să văd valea de flori 

Unde ades de brațu-i în noaptea înstelată 
„ Şedeam pe stînca stearpă spunîndu-i ghicitori. 

Azi să ghicesc ce-i moartea?... Iată ce-mi mai rămîne. 
Știu eu de ce-am iubit-o? Ştiu eu de ce-a murit? 
Adesea nu dorm noaptea... Gindesc, răsgîndesc bine 
Și nu ghicesc nimica cu capu-mi ostenit. 


__ Unii cercetători au făcut comparații sugestive între poezia lui Eminescu 
şi opere de seamă ale literaturii universale. Mircea Ivănescu ? a comparat 


7? G. Călinescu, Viaja lui Mihai Eminescu, Bucureşti, ed. a IV-a, p. 53. 
8 M. Eminescu, Opere, vol. I. ediţie îngrijită de Perpessicius, Bucunești, 1934, p. 65. 
$ În Planul universalităfii, în „Steaua“, nr. 5—6, mai-iunie, p. 71. 

recent elegia Mortua est cu ciclul de poeme Către Lucy al liricului englez 
Wordsworth, ambele prilejuite de o experiență similară : moartea unei tinere. 
În timp ce meditaţia poetului romantic englez se menține în limitele terestre 
(Lucy e o floare singuratecă), reflecția lui Eminescu se înalță în sferele unei 
viziuni cosmice. Gîndul poetului urcă după sufletul iubitei lui prin ploaia de 
aur, prin ninsoarea stelelor, pentru a se prăbuși împreună cu ele, o dată ce-l 
cuprinde gîndul zădărniciei lor, cînd „sorii se sting și cînd stelele pică“. Înaltul 
avînt eminescian spre înălțimile cosmice, pornit din adolescență, declanșat 
de una din primele experiențe tragice, va deveni una din -coordonatele esenți- 
ale ale liricii lui Eminescu, poet înzestrat cu o fantezie vizionară dintre cele 
mai bogate. 

Faptul că încă din adolescenţă: poetul și-a desfășurat aripile în expansiuni 
cosmice dovedește încă o dată cîtă dreptate are G. Călinescu cînd afirmă 16 
că atitudinea uranică, aptitudinea de a fi frămîntat de marile întrebări asupra 
începutului și sfârșitului lumii, e determinată de firea fundamentală a lui 
Eminescu, este o vocaţie specifică, nu este numai o influență a romantismului 
german. Momentul depresionar al dispariției fetei de la țară este determinant 
pentru dezvăluirea sentimentelor titanice, a aspirațiilor eminesciene nemăr- 
ginite pe care climatul romantic al literaturii europene le-a făcut să înflorească 
mai mult. Tema titaniană apare pentru prima oară în Mortua est. Această 
observaţie justă a lui D. Popovici!! poate fi sprijinită prin analiza versiunilor 
care au dus la forma ultimă a poemului Mortua est. Încă în versiunea juvenilă 
intitulată Elena cu subtitlul „meditațiune“, apare revolta, cutezanța icono- 
clastă a titanului romantic care nu se poate consola cu pierderea definitivă a 
iubitei și încearcă să modifice orînduirea nedreaptă a universului. 


Şi cînd fantasia gîndirea mi-o fură 

Și mie-mi năzare că anii trecură, 

Ce ard din scheletul cel stors în pămînt 
zi O pală cenușă, un suflet de vînt. 

Atuncea, cînd magic pămîntu-şi deschide 

Să bîntui ţărîna scheletelor hide. 


Să caut icoana-ţi, o galbenă sor, 

S-o ating cu-a mea buză uscată: de dor, 
Purtînd al meu suflet miros de viață, 
Prin noaptea ta stearpă cu aer de gheață. 


Această primă versiune a poemului Mortua est, datată octombrie 1866, 
conţine o notă socială înverșunată care anunță pe marele poet satiric. Eminescu 
se consolează într-un anumit moment că sufletul candid al scumpei lui moarte 
nu mai cunoaște aspectele monstruoase ale lumii, nici calomnia, nici ura, nici 
justiția degradată de slujitorii ei. 


Acolo copilă n-o fi calomnie 
Ce fruntea pătează şi inimi sfișie, 


v G, Călinescu, Opera lui Mihai Eminescu, vol. IV, 1936, p. 71. 
u D. Popovici, Poezia lui Mihai Eminescu, curs litografiat de Centrul studenţesc 
Cluj, 1948, p. 44. 

Maimuţa de ură nu-și strîmbă ea grima, 
Pe luciul legii nu hohotă crima, 
Acolo-mprejuru-ți de larve un lanț 

Nu saltă rînjind grotescul lor danţ. 


Cine cunoaște biografia lui Eminescu care și-a cîștigat existența în deplină 
independență încă de la 14 ani, își poate explica bine geneza unor asemenea 
strofe amare, izvorîte dintr-o cunoaștere adîncă a lumii și dintr-o experiență 
tristă de viață. 

Aceeași înverșunare satirică împotriva descompunerii societății din timpul 
său o are pictorul Ioan din romanul Geniu pustiu, prietenul lui Toma Nour, 
tribun în mișcarea revoluționară de la 1848 din Transilvania, după ce a murit 
Sofia, iubita lui, strivită de mizerie și suferință. 

„Ioan devenise tăcut și respingător... neîncrezător către orice. Își ridea de 
cer și de Dumnezeu ; disprețuia oamenii, încît ți s-ar fi părut că sub zdrenţele 
lui rîde un rege sceptic și crud ca Satana“ 12. 

În sufletul torturat al lui Ioan, „sătul și dezgustat de viață“, așa cum îl 
prezintă Eminescu într-o însemnare 13, dar care se „decide de a se arunca 
întreg în curentul timpului“, distingem pe însuși marele poet în tinerețea lui 
sfișiată de dezamăgiri care-l duc la concluzii sceptice, tinerețe înflăcărată, 
totuși, de mari năzuințe patriotice. Moartea Sofiei îl înverșunează pe Ioan 
împotriva celor mari, „idioţi în mărirea lor“, care „se plimbă în trăsuri aurite“. 
„Prostituțiunea și ruşinea se-ngroapă în morminte de marmură și-n sicrie de 
plumb acoperite de catifea — pe cînd virtutea doarme somnul ei etern între 
patru scînduri de brad“. Gîndirile lui Ioan din Geniu pustiu, roman scris de 
Eminescu la 19 ani, sînt aceleași ca ale poetului ce renunțase a mai jeli într-un 
moment al meditaţiei sale pe îngerul care părăsise lumea urii, a calomniei și-a 
injustiției sociale: Eminescu însă, în Mortua est, nu ajunge la accentele mizan- 
tropice ale eroului său, pictorul Ioan, care declară furios lui Toma Nour: „E 
infam tot ce e om. Nu cred în această bestie care se trage din maimuță“... 
Serafismul (în antiteză cu demonismul figurii feminine negative care e sim- 
bolul necredinţei și frivolității) este legat de amintirea iubitei de la Ipotești, 
prototip al feminității pure, al iubirii imaculate. Chipul femeii-înger este un 
motiv predominant în atîtea poeme antume și postume : O, dulce înger blind, 
Iubitei, Codru și salon, Iar fața ta e străvezie, ca să amintim numai poeziile 
ce aparțin cu siguranță ciclului „iubitei de la Ipotești“, 

Raluca Eminovici, dulcea mamă, se stingea la 16 august 1876 și poetul 
a fost prezent la înmormântarea ei de la Ipotești. Cum era firesc, locul copilăriei 
și adolescenței i-a readus în amintire fata de la țară, prima lui iubire pierdută. 
Poezia O, dulce înger blind, în cele trei versiuni, e scrisă cu acest prilej. 


Înalte înger blînd, 

Şi roșie-n obraz, 

La tine bate azi 
Cernitu-mi vieții-mi gînd, 
Venind l-ai tăi părinți 


12 Eminescu, Proză literară, ediţie îngrijită de Eugen Simion şi Flora Şuteu, 
București, 1964, pp. 134—135. 

13 Ms. 2291, fila 16, semnalat de G. Bogdan-Duică în: Relativ la Geniu pustiu, „Buletinul 
Mihai Eminescu“, anul III, pp. 49—50. 


156 G. G. URSU’ 6 


Versul ultim e semnificativ ; poetul i-a văzut pe părinții iubitei lui de altă- 
dată. Integrat în atmosfera feerică a peisajului natal, rustic și folcloric, 
„dulcele înger blind“ nu mai e o evocare livrescă, avînd antecedente literare 
pînă la donna angelicata a stilnoviștilor și a lui Dante 14, ci o creaţie originală : 


O, dulce înger blind, 

Cu ochi uimiţi de mari, 
La ce mai reapari 
Să-ngreui al meu gînd? 
Părea că te-am uitat, 

Că. n-oi mai auzi 

Că-mi aminteşti vreo zi 
Din viața mea de sat! 
Mai poţi să-mi amintești 
Cum noi umblam desculți 
Și tu stăteai s-asculți 
Duioasele-mi poveşti? 
Spuneam cum au îmblat 
Frumos fecior de crai 

În lume nouă ai 

Iubita de-au aflat... 


Versuri răzlețe din O, dulce înger blind: 


La mine ochii mari 
Şi negri şi cuminţi... 


ne amintesc versurile din O, rămâi, ceea ce sugerează aceeași atmosferă a copi- 
lăriei, a codrului și a apelor în care poetul se uita „cu ochi negri și cuminţi“. 
Poetul se aseamănă el însuși unui prinț, după cum într-o versiune a poeziei 
O, dulce înger blând, în aceeași atmosferă de fantastic folcloric, o aseamănă 
pe fată: 


Copilă tu de prinț 
Cu zîmbet cuvios 1 


Se știe că marea elegie evocativă O, dulce înger blind a fost scrisă în toiul 
pasiunii pentru Veronica, Micle, căreia i-a dedicat în aceeași toamnă a anului 
1876, an de intensă frămîntare afectivă, poemul Prerdută pentru mine plutind 
prin lume treci. Imaginea angelică din O, dulce înger blând contrastează violent 
cu aceea demonică din al doilea poem care se desfășoară amplu ca expresie 
a unui tumult de sentimente : 


Cochetă, lunecoasă, linguşitoare, rece 
Cu viața-mi sfărîmată urîtul tău petrece... 


14 Cum precizează Tudor Vianu în Demon la Eminescu în „Viața românească“, 
4—5 aprilie 1964. 
15 Perpessicius, Opere, vol. V, Poezii postume, pp. 230—232. 

Să văd a ta făptură să nu mai fi ajuns! 
Ce demon oare-n cale-ți m-a pus ca să pătrunz? 
O, demone, viața-mi și sufletu-mi de vrei 
De ce mai stai pe gînduri, de ce nu mi le iei? 


Trecînd de la adoraţie la blestem, se modifică și sistemul figurativ al poetu- 
lui care opune pe femeia-demon, femeii-înger. 

Chiar în cadrul întinsului poem Prerdută pentru mine plutind prin lume 
treci, femeia este la început o zee sau un înger prin forța de iluzionare a iubirii. 
Luciditatea, critică îl face pe poet să vadă firea. demonică ascunsă, înlăturînd 
masca angelică. Amintirea pură a iubitei de la Ipotești e ca o adiere de 
răcoare peste o mare arșiță. Antiteza romantică înger și demon din poetica 
romantică a epocii e un sistem metaforic pe care i l-a impus însăși zbuciumata 
lui experiență de viață. În toate aceste poezii din tinereţe, ca și în Mortua 
est, fantezia poetului creează un tip feminin, făcut din blîndeţe și puritate. 
De aceea chipul iubitei este apoteozat în Mortua est exclusiv în aura subli- 
mului 16. Trecută într-o lume în care realitatea nu mai poate contrazice idea- 
lul de puritate și frumuseţe, chipul iubitei e al femeii ideal, plin de strălucirea 
stelelor, a aurului și argintului; ochii ei sînt de lumină, părul de raze, haina 
albastră stropită cu aur. 

Sentimentul tragic al poeziei eminesciene izvorăște din prăbușirea unor 
titanice aspirații nemărginite. Unele versuri din manuscrise ne dau cheia 
înțelegerii zguduitorului tragism eminescian : 


Titani, sărmani titani de care 

Se spune c-au fost prăvăliți din cer 
De ce-au căzut oare? Pentru că 
Fără margini le era aspirarea, 

Fără de margini inima lor !?, 


Marea sensibilitate a poetului a fost nu numai rănită și ultragiată de moartea. 
prematură a „îngerului blind“. Tensiunea tragică din poemul Mortua est este 
generată de un sentiment acut al unei profunde inţustiții : prăbușirea unei 
valori umane așa de pure: 


Au moartea ta, înger, de ce fu să fie? 


În Mortua est personajul feminin ideal este un „înger cu faţa pală“, un „suflet 
candid“ a cărui dispariţie e fără sens. Dorința nemărginită de a cuceri abso- 
lutul, „identitatea om-stea'“, așa cum o numește Rosa del Conte 1% și conștiința 
îndurerată că omul e subordonat morţii constituie tragica dilemă eminesciană. 
Fantezia uriașă. a poetului creează o imagine feerică a unei lumi viitoare 
iluzorii în care fata moartă ar deveni o sfîntă regină nemuritoare. Dar lucidi- 


1 Alexandra Indriceş, Chipul femeii în opera lui Eminescu, în „Orizont“, nr. 5, 
mai 1964, p. 58. 

1? Biblioteca, Academiei R.P.R., mss. rom. 2259, 261; ediția Perpessicius, vol. V, p, 670. 

38 Rosa del Conte, Mihai Eminescu o dell’ Assoluto, Modena, 1962 

tatea risipește creația fanteziei și poetul e chinuit de regretul că suflarea cal- 
dă a iubitei nu va învia niciodată : 


... atunci în vecie 

Suflarea ta caldă ea n-o să învie, 
Atunci graiu-ți dulce în veci este mut, 
Atunci acest înger n-a fost decît lut. 


De la D. Popovici la Matei Călinescu, cercetătorii noștri au remarcat im- 
portanța primordială a temei titaniene în creația eminesciană. Matei Călinescu 
a consacrat un studiu amplu acestei probleme fundamentale a exegezei emi- 
nesciene: Titanul și geniul în poezia lui M. Eminescu, studiu publicat fragmen- 
tar în reviste 1 și apoi în volum 2. 

Criticul a observat cu subtilitate că într-o mișcare dialectică foarte com- 
plexă poezia eminesciană oscilează „între convingerea ardent profetică și scep- 
ticism, între elan generos și ironia filozofică distrugătoare de iluzii, între voința 
de a schimba o lume rău întocmită și quietism“ 21. Părerea noastră e că de- 
finiția aceasta fină și justă a structurii poetice eminesciene poate fi întregită 
cu nuanțe noi pe care ni le relevează o analiză atentă a poemelor ce aparțin 
ciclului iubitei de la Ipotești. În forme diferite, nu numai în O, dulce înger 
blând, dar mai ales în Strigori, în sonetul Veneţia și în Din noaptea ne frapează 
aceeași: năzuință titanică, aceeași rechemare din moarte a ființei iubite. 

În O, dulce înger blind dorința de a readuce în viață, prin puterea dragostei, 
iubita pierdută, și-a găsit expresia lirică directă într-o versiune puțin cunos- 
cută : 


Cum nu mi-ai spus să, viu 
Să-mi mori iubită-n braţ, 
Iar ochii îngheţaţi 

Cu gura mea să-nviu. 


Ca și Călin și Luceafărul, Strigoii glorifică puterea neînvinsă a iubiri 
pe care de astă dată n-o poate împiedica nici moartea. Frumosul și demoni- 
cul Arald, regele Avarilor, e evocat într-o Dacie fabuloasă, învins de iubire 
în semeția lui de-a cuceri universul.. Logodnica lui, însă, Maria, regină a plaiu- 
rilor dunărene moare, și el cere bătrînului mag al lui Zamolxe reînvierea 
ei. Arald, atunci, coboară de pe-al lui cal. C-o mînă 


Ei scutură din visu-i moșneagu-ncremenit : 
O, mag, de zile vecinic, la tine am venit, 
Dă-mi înapoi pe-aceea ce moartea mi-a răpit 
Şi de-astăzi a mea viaţă la zeii tăi se-nchină. 


Prima versiune a poemului Strigoii e o indicație că prototipul Mariei, al 
logodnicei răpite de moarte, este iubita de la Ipotești. 


19 Simbolul titanului în poezia lui Eminescu în „Viaţa românească“, nr. 4—5 aprilie 1964; 
Epigonii în „Gazeta literară“, 12 și 19 mai 1964; Luceafărul, capitol ai aceluiași studiu în ,, Steaua“ 
'$—6 iunie 1964. 

20 Titanul și geniul în poezia lui Eminescu, Bucureşti, E.P.L, 1964. 

a Op. cit., pp. 78—79. 

Între făclii de ceară aprinse-n sfeșnici mari 
Un catafalc se-nalţă, pe dînsul aşezată 

În haine lungi şi negre de catifea bogată 
Maria blindul înger, mireasa cea curată 

A lui Araldu craiul vitejilor Avari, i 

Iar păru-i lung și moale de părţile-amîndouă 
A 'raclei răspînditu-i şi cade la pămînt 

Și vinete și supte mici buzele îi sînt, 

O, dulce crin de ceară viața ţi s-a frînt, 

Viaţa ta curată şi sfîntă, scumpă nouă. 

Au nu mai ţii tu minte, cînd noi, noi amîndoi 
Vorbeam de-amorul nostru și tu-mi jurai că-n veci 
Vei fi a mea şi astăzi mînuțele-ți sînt reci, 
Cum ţi-ai ţinut cuvîntul? De ce glasu-ți îneci 
Şi nu răspunzi la, cele ce ne-am giurat noi doi. 


În forma definitivă a poemului Strigoii poetul n-a mai păstrat imaginile 
folosite în O, dulce înger blind. 


Prima versiune a poemului Strigoii a fost scrisă după  înmormîntarea 
mamei, cînd revenirea la Ipotești i-a împrospătat amintirea primei iubiri. 
Maria e blîndul înger, viața ei e curată și sfîntă și ei i se adresează într-o 
expansiune lirică asemănătoare celei din O, dulce înger blind. Poetul vorbeşte 
direct, nu prin Arald. 

Motivul reproșului amar, al jurămîntului iubirii veșnice care n-a fost ținut, 
îl regăsim în stofa a treia a primei versiuni a poemului Strigoti reproduse mai 
sus, ca și în 0, dulce înger blând: 


Şi-mi răspundeai cu dor: 
„Tu nu mă vei căta, 

În veci rămîn a ta, 

Căci drag îmi ești de mor“ 
Uitași al tău cuvînt: 
Nu m-ai chemat să viu 
Alăturea-n sicriu, 

La, stinga ta-n mormint! 
Mai tare să-mi vorbeşti : 
— De mine ce te temi? 
S-aud cum lin mă chemi 
Acolo unde eşti! 


Motivul poetic al chemării de dincolo de moarte se înrudește cu al stri- 
goiului sculat din lumea umbrelor și împins de dorul pentru ființa dragă, 
rămasă în viață 22. 


2 Vezi și Maria Galetariu, Un motiv din lirica europeană şi „Strigoii“ în „Orizont“ 
nr. 5, mai 1964, p. 67. 

- Stihiile universului au ascultat rugăciunea magului lui Zamolxe și au 
însuflețit-o pe logodnica lui Arald: 


Şi sufletul ei dulce din ce în ce-i mai cald... 
Pe ea o ţine-acuma, ce fu a morţii pradă? 
Ea-nlănţuieşte gîtu-i cu braţe de zăpadă, 
Întinde a ei gură, deschisă pentru sfadă : 
„Rege,-a venit Maria şi-ţi cere pe Arald!“ 


Dar elanul nemărginit al celor doi miri este pînă la urmă zadarnic. 
Sărutul Mariei curmă suflarea lui Arald și amîndoi vor pieri „în noaptea mă- 
rețului mormânt“, rămînînd unul al altuia în eternitate. 

În Strigoii, în O, dulce înger blind, ca şi în O, mamă Eminescu a topit 
un motiv folcloric. Într-o doină din Transilvania23, poetul popular își roagă 
iubita să moară o dată cu el, să-i închidă pe amândoi în același copîrșeu 
(sicriu), să-i îngroape în grădiniță (nu în ţintirim) și în același mormînt : 


Mori, mîndră, să mor şi eu, 
Să ne-nchidă-n copirșeu, 

Să ne-ngroape-n grădiniţă, 

Cu capul la scînteuţă, 

Să ne-ngroape-ntr-un mormînt 
Să nu ne fie urit. 


-Reciprocitatea chemării își găsește o formă condensată în cele patru strofe 
ale poeziei Din noaptea. 

Dialogul poetului așteaptă o reînviere din lumea umbrelor a ființei pier- 
dute: 


Din noaptea veșnicei uitări 
În care toate curg, 

A vieţii noastre dezmierdări 
Și raze din amurg 

De unde nu mai străbătu 
Nimic din ce-a apus, 

Aş vrea o dată-n viaţă tu 
Să te înalți în sus! 


Partea a doua a poeziei atribuie iubitei din eternitate același dor, aceeași 
chemare : 


Și dacă glasul adorat 
N-o spune un cuvînt, 
Tot înţeleg că m-ai chemat 
Dincolo de mormînt. 


Arhitectura poeziei, prin distribuirea egală a strofelor, subliniază ea 
însăşi reciprocitatea dorinței care nu cunoaște nici o graniță. 


23 Artur Gorovei, Elemente populare în literatura cultă, Bucureşti, 1935, p. 20. 

Ladislau Gâldi 2: a fost primul dintre cercetătorii operei eminesciene care 
a legat procesul de creaţie a sonetului Venefia de obsesia iubitei de la Ipo- 
teşti: „Oare tabloul miresei moarte și a mării ce mîngîe nu era o atitudine 
care i-a adus aminte de moartea iubitei sale, din Mortua est?“ se întreabă 
cu drept cuvînt Ladislau Gâldi. Tălmăcind sonetul Venedig (1850) al poe- 
tului Cerri, încă din epoca vieneză, din 1871—1872, Eminescu a fost izbit 
probabil de similitudinea unor motive pe care el însuși le-a topit în versurile 
poemului Mortua est și mai tîrziu în Strigoii : dorința de a recuceri din moarte 
o ființă scumpă și nimicnicia unei asemenea titanice năzuinți. 


Okeanos se plinge pe canaluri, 
El numa-n veci e-n floarea tinereţii, 
Miresei dulci i-ar da suflarea vieţii... 


Okeanos, ca și Arald din Sirigoii e dominat de același zbucium. Ca și în 
Strigoii, zbuciumul e zadarnic. Învierea miresei dulci nu mai e posibilă. Poetul 
însuși subscrie sentința dură a lui San Marc: 


Nu-nvie morţii, e-n zadar, copile! 


Cercetătorii noștri au arătat în mod convingător că sonetul lui Eminescu 
nu este numai o traducere, ci o creație originală. 

Poetul german Cerri compară marea care se frămîntă pe. pragurile de 
marmură ale Veneţiei, cu un băiat care caută numele vieții pe obrazul iubitei 
moarte. Profesorul D. Caracostea a subliniat cu justețe în Arta cuvântului 
la Eminescu lipsa accentului afectiv în originalul german. Băiatul îndrăgostit 
e înfățișat căutînd cu stăruință numai izvorul sau indicația vieții, pe cînd 
Eminescu îl vede pe Okeanos silindu-se s-o învie, s-o trezească, să-i dea el 
însuși suflarea caldă a vieții 25. Eminescu îi dăruie îndrăgostitului plenitudinea 
personalității titanice, pe măsura aspiraţiei lui spre sublim. De asemenea îi dă 
o replică lucidă, adresată zbuciumatului Okeanos ca și propriei suferinți, 
prin ideea finală a zădărniciei. Reflecția amară a învins dorința și revolta. 
În felul acesta, poetul realizează o creaţie originală deosebit de valoroasă, 
conform cu structura lui artistică proprie. 

Sonetul Veneţia este una din creaţiile eminesciene, care a fost supusă 
unei cizelări artistice dintre cele mai stăruitoare. Dacă am compara diversele 
versiuni în ordinea cronologică, am vedea cum poetul a dat copilului îndră- 
gostit dimensiuni din ce în ce mai titanice, am putea spune mai eminesciene. 

Dacă am compara strofa aceasta : 


Pare-un copil ce cu durere-amară 
Cuprinde-n brațe, mîngîie cu jale, 
Chipul cel palid al miresei sale, 
Presară, capu-i cu mărgăritare. 


24 Geneza sonetuiui Veneţia, București, 1936. 
2 Vezi şi Eugen Speranţia, Influență livvescă și creație în „Steaua“, nr. 5—6 
mai-iunie, 1964, pp. 106—111. 

Cu alta mai aproape de forma definitivă : 


Oceanul doar se plînge pe canaluri 
De zid se frînge, aiurind se farmă, 
Miresei moarte, ca să nu mai doarmă 
I-ar da viaţă iar sunînd din valuri 26. 


am observa cu ușurință trecerea de la expresia durerii la aceea a revoltei 
și a pasiunii. Cu mâîngîierea jalnică a miresei se putea mulțumi și poetul 
Cerri. Titanismul romantic al lui Eminescu se zbuciumă pentru a o reda vieții. 
Răzvrătirea lui e zadarnică, dar nemărginită. 

Iubita de la Ipotești devine în o seamă de poezii ale lui Eminescu un 
personaj simbolic, un tip feminin luminos integrat în mediu rustic și folcloric, 
într-un climat cu mireasmă cîmpenească, 

Poemul Cînd Crivățul cu iarna evocă o etapă de seninătate în viaţa tor- 
turatului poet, un peisaj armonios de vară la ţară, un tablou surizător și 
odihnitor : 


Îmi pare că e vară, că noaptea-i dulce brună, 
Că lanuri unduiază, că apele lin pling, 

Că nourii îi sparge-o armonioasă lună, 

Că stelele din ceruri se scutură şi ning- 

Prin lanuri înflorite noi mergem împreună 

Și mîndre flori cîmpene eu pentru dînsa string, 
Și ea la îngrijirea-mi cea dulce îmi zîmbește, 
Iar sufletul îmi rîde şi inima îmi creşte. 


Iubirea e un izvor de înseninare, de pace și în același timp de intensifi- 
care a vieții spirituale. Iubita e o muză care încîntă și aprinde imaginația 
adolescentului visător pe care nu-l atinsese îndoiala : 


- Aveam o muză, ea era frumoasă 
Cum numa-n vis o dată-n viața ta... 


Îmbrăcată în tort de in, în haină țărănească, cu un colan de pai, ea umblă 
cu picioarele desculțe, cîntă doina și se diferențiază de personajul feminin 
din alte poezii, de imaginea citadină a femeii cu evantaiul ce-l „mișcă încet“, 
cu voalul desprins din creștet,. 

Motivul invocării muzei din adolescență, învăluită în seninătatea vieții 
de odinioară, trezind resursele spirituale ale poetului, luminîndu-i viața, 
a fost descoperit de Perpessicius și în primele versuri ale sonetului Sînt ani 
la mijloc, definitivat prin 1879, versuri datînd din epoca vieneză (1871) 2 : 


Nainte de-a privi în a ta faţă, 
Orologiu-al veșniciei — adevăr! 
Senină se scurgea a mea viaţă, 
Un rîu aurit de raza unei sări, 


M. Eminescu, Opere, vol. III, ediţia Perpessicius, pp. 156—157. 
= Ibidem, vol. Il, ediția Perpessicius, p. 120. 

Mă afundam în codrii de verdeață 
Und-trunchi la trunchiu se ridicau în cer 
Graiu mă-nvățase — izvorul Aretuză — 
Și viața mea o lumina o muză. 


În același cadru silvestru, în postuma Fiind băiet păduri cutreieram, în- 
tr-un peisaj feeric în care luna creează o atmosferă de basm, cîntă buciumul 
și s-aud prin iarbă cerbii, din teiul vechi răsare o tînără crăiasă cu ochi mari, 
„un înger blînd“, îmbrăcat în „haine de tort subţire“. Dar muza cu fruntea 
acoperită de laur, care ţinea „crinul luminii“ în mîna ei, s-a stins și o dată 
cu ea a amuţit și cîntarea poetului. Natura nu-i mai vorbeşte ca altădată. 


Ea a murit. Am îngropat-o-n zare, 
Sufletul ei de lume este plins, 

Am sfărîmat arfa — şi a mea cîntare 
S-a însăprit, s-a adîncit — s-a stins. 


Motivul poetic al harfei sparte după moartea iubitei apare nu numai în această 
postumă mai puţin cunoscută Aveam o muză, ci și în Mortua est. 


Și totuși, țărînă frumoasă şi moartă, 
De racla ta razim eu harfa mea spartă. 


În marele poem sociogonic Memento mori, sinteză poetică a dezvoltării 
omenirii, Eminescu a evocat pe David, regele poet al Iudeii, plîngîndu-și 
păcatul și zdrobindu-și harfa : 


Văzui pe David în lacrimi rupînd haina lui bogată, 
Zdrobind arfa-i sunătoare de o marmură curată. 


De asemenea, pe Orfeu, cîntărețul mitic al Greciei, care și-a aruncat harfa 
sfărîmată în mare. În poeziile lui lirice, sfărimarea harfei la dispariția iubitei 
arată măsura în care creaţia artistică izvorăște din plenitudinea dragostei. 
La Eminescu dragostea se confundă cu creaţia, determinînd-o 38. 

Iubita de la Ipotești a devenit în poezia lui Eminescu un tip feminin sim- 
bolic, integrat în peisaj cîmpenesc, a cărui unitate artistică se definește în 
comparaţie cu alt personaj feminin de nuanţă citadină în unele poeme postume 
cum este Codru și salon 2? ce evocă sugestiv această antiteză tipologică. Tabloul 
salonului formează un contrast cu cel al codrului. În camera bogată plină 
de oglinzi și flori, un tînăr cu zîmbete amare și gînd negru s-ascunde după 
o perdea și visează la valea lui natală, la codrul plin de umbră, „cu izvoare 
albe și murmure dulci“, la satul lui cu colibe de paie. El ar vrea să aibă o 
colibă de trestii, să rătăcească pe cîmpii înfloritoare, să trăiască iarăși „zile 
țesute din raze“, să privească uimit în „rîul ce spumega amar“. ÎL îrabie florile 
de cireș, „nucii mari cu frunza lată“, „iarba moale“ de pe pajiști amestecată 


% Vezi G. C. Nicolescu, Aspecte din erotica lui Eminescu în „Viața românească“, 
ur. 4—5, aprilie-mai 1964. 
2 M. Eminescu, Opere, vol. V, ediţia Perpessicius, pp. 268--278, 

cu flori galbene, mirosul de pelin. Peisajul este solar, nu cel obișnuit sele- 
nar al poeziei eminesciene. De aceea iubita are fața de jăratec ca și în 
Floarea-albastră, unde fața ei este roșie ca mărul, de căldura soarelui. 

Este o zînă a lanurilor, cu glasul sălbatec, cîntînd doina, cu imaginația 
tînără aprinsă de mituri de dragoste: 


A ierburilor spice stau sure-verzi în soare, 
Crescute-ajung la brîul unei copile. Lin 
Prin iarba mare trece, ş-aminte luătoare 
Plivește flori de aur și fire de pelin. 


Cununa-şi împletește și-o-ncaieră sălbatic 
În pletele îmflate, în părul încîlcit, 

Și ochii-i rîd în capu-i, și fața-i e jăratec, 
A lanurilor zînă cu chip frumos, răstit 


Ş-apoi în codru trece și cîntă doina dragă, 
Sălbatec este glasu-i, răstit, copilăros, 

El sună-n codrul verde, în lumea, lui întreagă, 
Albele ei picioare îndoaie flori pe jos. 


Ah! de aș fi — ea strigă — o pasăre măiastră 
Cu penele de aur, ca paserile-n rai, 

La sînta Joi m-aș duce ș-aș bate în fereastră 
Cu ciocul și i-aș zice cu rugătorul grai. 


Să-mi deie-un măr în care închis să fie-o lume 
Palat de-argint în lunce și-n codrii înfundat, 
Și-un făt-frumos de mire, înalt cu dulce nume 
Din sînge și din lapte — fecior de împărat. 


Ea cîntă şi pocnește în crengi c-o vargă lungă — 
O ploaie de flori albe se scutură pe ea, 

Un flutur roş și vînăt se-nalță, ea-l alungă 

„De pasu-i crengi se-ndoaie și glasu-i răsuna, 


Apoi şi-aduse-aminte — era o zi frumoasă — 
El s-a trezit în luncă, sub ochii ei de foc, 
Ea păru-şi dă-ntr-o parte din fața rușinoasă, 
Își pleacă ochii timizi și el a stat pe loc. 


Ce s-a-ntîmplat de-atuncea nu vrea să ţie minte. 
Destul că nu mai este — și chipul ei cel blind, 
Surîsul ei cel timid și ochiul ei cuminte 

Sînt duse fără urmă de pe acest pămînt. 


Ultima strofă are și o altă versiune, cu imaginea concretă a Ipoteștilor, a 
bisericuței, cu cimitirul din preajmă. Îngerul măreț din camera bogată, de pe 
patul alb de zăpadă, zadarnic ar vrea să mai aducă pace demonului întune- 

cat, cu inima strivită, care nu mai crede în visuri, pierzîndu-și puterea, de ilu- 
zionare a copilăriei. Ultima versiune ieșană a poemului Codru și salon are 
același scris ca și versiunea Un roman datată 1865—1877. Între aceste date 
s-ar situa cele două momente esențiale ale romanului eminescian, al codrului 
și al salonului. 

Aparține aceluiași ciclu al iubitei de la Ipotești inspirația unora dintre 
cele mai suave, mai muzicale și mai însorite poezii de dragoste ale lui Emi- 
nescu: Floare-albastră şi Sara pe deal. În Floare-albastră, peisajul e rustic 


şi fata șăgalnică, pură, cu totul deosebită de femeia cochetă, vicleană sau 
nepăsătoare ca marmora. 


Pe cărare-n foi de frunze 
Apucînd spre sat în vale, 
Ne-om da sărutări pe cale, 
Dulci ca, florile ascunse. 

Și sosind l-al porţii prag, 

Vom vorbi-n întunecime, 

Grija noastră n-aib-o nime : 
Cui ce-i pasă, că mi-ești drag? 


Nu numai atmosfera e de sat, ci și concepția. Poetul vorbește numai 
în finalul sceptic al poezici, dînd cuvîntul tot timpul fetei de la țară. Ea 
reprezintă concepţia populară despre dragoste, lipsa de artificialitate a femeii 
simple, drăgălășenia ei naturală, opoziția față de însingurarea poetului în 
abstracțiuni înalte, chemarea la viața concretă. 

Adeziunea poetului a fost totală: 


Astfel zise mititica, 

Dulce netezindu-mi părul. 
Ah, ea spuse adevărul, 

Eu am rîs, n-am zis nimica. 


Floare-albastră, mitul romantic al lui Novalis și Leopardi, simbolul idea- 
lului de puritate, al infinitului, al absolutului în iubire, nu poate fi despăr- 
tit de complexul de sentimente legat de mediul natural, de peisajul nepieritor 
al Ipoteştilor. 

Erotica eminesciană a evoluat totdeauna între setea de absolut și bucu- 
riile simple și firești ale dragostei obișnuite. Chemarea naturală a fetei de la 
țară se adresa poetului îngîndurat, setos de absolut : 


Nu căta în depărtare, 
Fericirea ta, iubite! 


Eminescu relua, în ultima strofă așa de disputată a poeziei Floare-albastră, 
mai ales pentru ultimul vers, o expresie din vechi stihuri ale poetului moldo- 
vean Costache Conachi, scrise cu prilejul unui eveniment similar, moartea 
soției sale, Zulnia 50: 


Ah, te-ai dus dulce lumină 
Din zarea ochilor mei! 


30 Pseudonim poetic al Smarandei Negri, mama Elenei Negri, muza lui Alecsandri. 

Superioritatea artistică a versurilor lui Eminescu față de înaintaşul său 
se datora nu numai alăturării suprinzătoare de cuvinte, ceea ce Arghezi 
numește buchetul nou de cuvinte, ci și muzicii interioare izvorînd din adîn- 
cimea sentimentelor : 

Şi te-ai dus, dulce minune, 
Ş-a murit iubirea noastră. 


Sara pe deal, poezie finită în 1872, aparține aceluiași peisaj armonios, 
aceleiași amintiri. E atmosfera satului Ipotești, e dealul, e valea, e salcîmul 
casei părintești. Cumpăna de la fîntînă și oamenii obosiţi cu coasa-n spinare, 
ca și sunetul jalnic al buciumului s-au îngemănat pentru totdeauna în amin- 
tire cu înfrigurările primelor așteptări. Ochii mari care caută-n frunza cea 
rară sînt aceiași „ochi uimiți de mari“ ai „îngerului trist și sfint“. O ver- 
siune a, poeziei Sara pe deal conţine o strofă în plus, cu o notă sensuală carac- 
teristică ce o găsim și în poezia Aveam o muză,. de certă inspiraţie ipoteșteană : 

Îmbrăţişaţi noi vom şedea, la tulpină, 
Fruntea-mi în foc pe ai tăi sîni se înclină, 
Ce-alături cresc dulci şi rotunzi ca şi rodii, 
Stelele-n cer mișcă auritele zodii. 


În variante ale postumei Aveam o muză sînt versuri suave cu imagini 
asemănătoare, sensuale și totuși pure: 


Din haină se băteau sînii de fată 
Ca neaua iernei albi, dulci și rotunzi. 


Strofa din Sara pe deal, la care poetul a renunțat, cu toată sensualitatea 
imaginii, prin evocarea stelelor, reprezintă aceeași încadrare a sentimentului 
erotic în spațiile cosmice, aceeași înălțare a iubirii în sfere siderale despre 
care a scris recent Al. Dima un remarcabil studiu 21. 

Mai sînt două categorii de poezii ce fără îndoială au contingenţe cu drama 
„sentimentală din satul copilăriei, ca să nu spunem satul natal, pentru că 
după ultimele cercetări rămîne. stabilit că Eminescu s-a născut la Botoșani. 
Prima categorie cuprinde poezii postume sau versiuni ale unor poeme antume 
în care măcar unele reminiscențe recheamă chipul copilei de demult. Regre- 
tul cald însoțește imaginea luminoasă a tinereții în Eu te-am tinut la pieptu-mi 3? 


O, tu! a tinereţii icoană fericită, 

Cu ochii dulci ca cerul, adînci și mîngiioşi, 

Te-ai dus — şi nici o urmă în lume nu-i iubită —- 
Ah, unde sînt anume, ah, anii cei frumoși? 


Chipui iubitei de la Ipotești continuă să lumineze în toiul altor pasiuni : 
Oh, nu-mi muri, te rog! Căci tot ce-n lume 
Eu am iubit murit-au prea curînd — 
Orice amor ce n-a luat drept glume 
Al meu amor e astăzi în mormiînt. 
(Tubitei) 


3 Motivul cosmic în opera eminesciană în „Viața românească“, nr. 4—5, aprilie-mai 1964. 
32 M. Eminescu, Opere, vol. IV, p. 512. 

Versiunile cunoscutului poem Melancolie compară imaginea de regină 
moartă a lunii cu aceea a propriei iubiri pierdute : 


O, dormi, o, dormi prin vii făclii 
Într-al tău larg negru sicriu, 
Pe-al cerului albastru arc, 

Tu dulce-al nopţilor monarc, 

Ah, e astfel şi viața me 

Regina vieţi-mi moartă e. 


Geneza poemului Melancolie, una din piesele de seamă ale decepționismu- 
lui eminescian, capătă un contur mai precis prin cercetarea versiunilor. Una 
dintre acestea e și aceea intitulată Tristeţă. 

Drama adolescenței lui a alimentat și ea melancolia eminesciană : 


Şi cînd deschizi altarul, pe masa în ruină 
Vezi palidă şi moartă întinsă o vergină... 
Vergina ce stă moartă pe masa din altar 
E-amoru-mi — pe vecie el a murit de-amar. 


Biserica ruinată a copilăriei a cuprins, simbolic, o dramă umană și de loc 
o frămîntare mistică. 

Nu surprinde, de asemenea, faptul că în poezia Viata tragedia copilei pro- 
letare, a cusătoresei, este evocată în imagini similare. Ea este îmbrăcată 
într-un giulgiu de in și amintește îmbrăcămintea de țară, hainele de tort 
subțiri ale muzei de la Ipotești. 


I-au pus flori pe frunte... Corpul ei cel fin 
Ce nobil transpare din giulgiul de in! 


Flogiul poetului se îndreaptă spre noblețea fetei proletare, așa cum se în- 
dreaptă spre „copila de prinț“ din satul copilăriei. 

A doua categorie de poeme este aceea asupra căreia ne-a atras atenția 
acad. Perpessicius. „Misterioase la prima lectură, sînt, citite în perspectiva 
dramei sentimentale a iubirii pretimpuriu înhumate, reflexe explicite“ 55. 

Am vrea să stăruim puţin asupra lor. E vorba de un ciclu de poezii, 
scrise între 1867—1869: Nu e steluță, Din lyra spartă, Care-o fi în lume şi 
al meu amor, Phylosophia copilei, Cind priveşti oglinda mării, Cînd marea. 
Sînt gînduri pe marginea aceleiași drame. Unele glorifică atotputernicia iu- 
birii. Sufletul poetului însingurat e ca o galbenă stea fără lumină, ca un altar 
fără Dumnezeu. Nu există o stea care să nu gîndească la altă stea, după 
cum numai o viață „pe gînd de moarte“ poate trăi fără dragostest Phylosophia 
copilei (figurează în manuscrisul 2254, 18 pe aceeași filă și pe contrapagină 
există o strofă din Mortua est) înalță un elogiu și mai direct iubirii și forței 
ei dominante : 2 

Falnică-i pare legea Creării, 
Lumi ce de focuri în lumi înot, 


33 Fantasma de la Ipotesti, „Orizont“, nr. 5, mai 1964. 
“ Nu e steluta în M. Eminescu, Opere, vol. IV, p. 8. 

Candeli aprinse lui Zebaot, 
Ce ard topirei şi re-nvierei. 


Dar mai puternic, mai nalt, mai dulce 
Îi pare legea de a iubi, 

Fără ea nu e de a trăi, 

Fără ea omul ca stins se duce. 


Asemenea strofe de maximă condensare, cu rime surprinzătoare (scrise la 17 
ani), anunță pe marele poet al meditaţiei. 

n Din lyra spartă se reia motivul poetic al lirei sau al harfei sparte 
din Mortua est: 


Din lyra spartă, a mea cîntare 
Sboar'amorțită, un glas de vînt, 
Să se oprească tînguitoare 

Pe un mormiînt! 


În Cînd marea reflexele sînt și mai explicite. Cu o caligrafie fină din epoca 
Mortua est sînt scrise asemenea versuri : 


Trecut-ai din lume, ş-adesea îmi pare 
Că văd cum treci albă prin stele... un vis! 
Dar eu trăiesc încă, ca piatra de tare. 

Cu sufletu-nchis. 


Expresia este a durerii stăpînite, chiar mascate. În submanuscrisul Marta 
figurează poezia Cînd priveşti oglinda mării. Simbolul e limpede. Oglinda 
mării ascunde zbuciumul interior, așa cum zîmbetul senin maschează „marele 
-de mîhnire și venin“. 

Ceea ce este mai important e că poetul tînăr de 17 ani nu rămîne la 
expresia suferinții. Nota satirică amară cu o nuanță de misoginism apare 
în poemul Care-o fi în lume şi al meu amor55: 


Dar ce ride lumea? Ce rîde și spune? 
Femeia nu este ce crezi tu, nebune. 
Faţa ei e-o mască ce-ascunde-un infern 
Și inima-i este blestemul etern... 
Ş-apoi ce-i amorul? Visu-i și părere 
Haina strălucită pusă pe durere. 


Dar dacă e astfel unde-i a mea ziînă 
Cu chipul de înger muiat în lumină? 
N-a fost niciodată. De-a fost vre odată 
Atunci în mormîntul cel rece o cată. 


3 M. Eminescu, Opere, vol. IV, ediția Perpessicius, p. 8. 

În acest caz întiile izbucniri de misoginism pe care critica noastră lite- 
rară le situa mai tîrziu, în epoca de la Iași dintre 1874—1877% apar mult 
mai înainte, în 1867. 

Sînt primele tresăriri ale sufletului rănit de îndoială asupra posibilității 
dea realiza iubirea absolută. De asemenea, prima formulare a definiţiei dra- 
gostei ca o sursă a durerii o găsim tot aici. 

G. Bogdan-Duică are meritul de-a fi primul cercetător care a atras aten- 
ţia asupra iubitei de la Ipotești ca moment biografic și ca temă eminesciană. 
George Călinescu și Perpessicius au indicat poeme inspirate din același izvor 
cristalin al iubirii dintîi. Momentul depresionar provocat de dispariţia iubitei 
de la Ipotești a avut rezonanțe mai adînci în opera poetului decît am crezut 
noi pînă acum. A fost trezită la viață personalitatea poetului în elementele 
ei fundamentale : setea de absolut, vocația de-a dezlega tainele universului, 
dorințele titanice nemărginite, înverșunarea satirică. Momentul depresionar 
a făcut să vibreze nu numai profunda afectivitate a poetului, ci a dat aripi 
și cugetătorului, punînd în mișcare de timpuriu multiplele resurse spirituale 
ale tînărului de geniu. 

A fost o experiență zguduitoare la care foarte probabil face aluzie în poe- 
zia Amicului F. I. destăinuire vibrantă adresată unui prieten %7 : 


Un an de lacrimi și tot s-a stins... 
Am uitat mamă, am uitat tată, 
Am uitat lege, am uitat tot... 

Îmi tirăsc soarta ca un vultur 

Ce își tîrăşte aripa frîntă... 


G. Ibrăileanu se întreba care este evenimentul excepțional capabil să de- 
clanșeze resorturile spirituale ale poetului la vîrsta de 20 de ani, la Viena 
cînd a scris Venere și madonă și Epigonii. El pornea de la ideea că adevăra- 
tul, originalul Eminescu a apărut atunci, eliberîndu-se de sub influența co- 
pleșitoare a înaintaşilor. Astăzi, uimiți de precocitatea genială a lui Emi- 
nescu, ne dăm seama, pe baza cunoașterii manuscriselor, că izvorul abundent 
al poeziei din sufletul marelui poet a început să se reverse cu mult mai 
înainte, avînd strălucirea lui unică. 

Unul din evenimentele care a putut să grăbească acest proces e drama 
lui sentimentală de la Ipotești. Asocierea specific eminesciană a sentimentului 
iubirii în aspirațiile lui nemărginite, cu acela al naturii veșnice și al morţii, 
care și-a găsit o expresie artistică supremă în elegia O, mamă își are un 
început în poezia așa de eterată O, dulce înger blând. Poemele încep cu aceeași 
invocare, aceeași uvertură : O, dulce înger blind, O, mamă, dulce mamă. De 
aceea, poetul n-a uitat niciodată chipul iubitei de la Ipotești, alături de care 
descoperise poezia, în codrul copilăriei și-n sufletul lui profund. A păstrat-o 
ca un simbol al dragostei ideale, ca o supremă consolare, asociind-o cu veș- 
nicia : l l 

Pe veci pierduto — veșnic adorato! 


3% G, Călinescu, Opera lui Mihai Eminescu, vol. III, 1935, p. 327. 
3? Filimon Ilia; poezia a fost transcrisă în submanuscrisul Elena în 1867 —M. E mine scu 
Opere, vol. I, ediția Perpessicius, București, 1939, 

CADRUL BOTOȘĂNEAN ÎN CREAŢIA EMINESCIANĂ 


V. BÎNZAR 


Referindu-se la postuma Codru și salon, academicianul Perpessicius 
scria în introducerea unuia, din volumele monumentalei opere a lui Eminescu 
că acest minunat poem „nu numai că însumează toate detaliile paradisului 
natal, dar îl evocă îmbinat de toate miresmele și de toate ispitele edenului 
originar. În valea aceasta a Iosafatului, copilul a deprins să cunoscă tainele 
naturii și tot aici a avut revelația iubirii pretimpurii și pretimpuriu răpusă“.* 

Într-adevăr, acestui poem atotcuprinzător al „paradisului natal“ pare-se 
că nu-i lipsește nici unul din elementele naturii pe care marele poet le evocă 
în multe din creaţiile sale. Revăzîndu-și tinerețea „cu ochii sufletești“, poetului 
îi apar ca într-un vis frumos : codrii cu izvoarele murmurînde, luncile și cîm- 
piile înflorite, rîurile liniștite, lacurile adinci și în general totată bogăţia de 
faună și floră, care înfrumuseța meleagurile copilăriei sale. Această încîntă- 
toare natură a constituit pentru creația eminesciană un fond afectiv puternic 
și permanent, poetul găsind în ea un confident intim, căruia să-i încredințeze 
tainele sufletului său. 

Este evident însă că o atare bogăţie de elemente ale naturii nu poate fi 
cuprinsă decât într-un cadru larg, cu multiple perspective; acestea sînt suge- 
rate de înseși mărturisirile din opera poetului. 

Astfel, N. Petrașcu, un vechi cercetător al operei eminesciene scria în 
această privință: „Prima copilărie a lui (Eminescu) s-a petrecut la țară în 
Moldova-de-sus, adică la aer liber, la soare, sau mai des în poiene de pădure 
în singurătate, unde firea lui visătoare se dădea la ascultarea luptei tăcute 
a sufletului în umbra căruia se destind atîtea drame. 

Închipuirea lui tînără se deschidea în fața naturii cîmpenești, în fața 
orizonturilor ei nemărginite, a peisajelor ei întins liniștite, a cerului transpa- 
rent ca sticla, a stelelor prietene, a miriștii pe care rătăceau umbrele mute 
ale norilor“ ?. 

Un alt exeget al poetului, D. Caracostea, scria de asemenea : „La Ipotești 
s-a dezvoltat din plin, ca un adevărat copil al naturii. Fantezia hrănită și 
încîntată de toată acea atmosferă poporană, proprie unui ţinut ce nu ieșise 
încă din primitivitatea proaspătă a tinereții, s-a dezvoltat organic pe un teren 
prielnic“ 3. Nu rămîne îndoială că pentru autorii suscitați, ca și pentru multi 


1 Introd. la Opere, vol. VI, p. 10. 
2 N, Petrașcu, M. Eminescu — Studiu critic — Bucureşti, 1892. 
3 D. Caracostea, Personalitatea lui M. Eminescu, 1926, p. 2i. 

alții, care au făcut aprecieri asemănătoare, evocările poetului se referă la 
Ipotești și împrejurimile sale. G. Călinescu extinde acest cadru și la Valea 
Siretului : „E foarte de crezut — scrie el — ca natura eminesciană cu fauna 
și flora ei să aibă un punct de plecare istoric în priveliștea din Moldova-de- 
sus și anume din Valea Siretului, unde muntele și cîmpul sînt cu planuri 
apropiate și nu lipsește mediul acvatic“ £. 

Alt loc vizitat de multe ori de poet era și Agaftonul cu pădurile şi livezile 
sale. „Poetul — relatează biograful C. Botez — în tinerețea sa venea adesea 
la Agafton, unde erau călugărițe mătușele sale, maicele Fevronia și Olimbiada“ 5. 

Citatele de mai sus și multe altele referitoare la alte locuri demonstrează 
din plin că lumea copilăriei lui Eminescu să găsea între limite largi și foarte 
probabil că nici un colț din vechiul ținut al Botoșanilor nu va fi rămas necu- 
treierat de poet în tinerețe, de aceea ne-am permis să afirmăm existența unui 
cadru botoșănean în creația eminesciană. Acesta este evident atît în opera 
antumă, cât şi în cea postumă, mai ales atunci cînd ne referim la poeziile 
apropiate ca peisaj și conţinut, cu referire la meleagurile natale. De asemenea, 
opera în proză are în bună parte surse de inspirație din cadrul botoșănean. 

O reconstituire a acestui cadru ar contribui desigur la o mai bună argu- 
mentare în această privință. Într-adevăr, privind astăzi împrejurimile Boto- 
șanilor (inclusiv Ipoteștii), cu greu își poate imagina cineva frumuseţea pei- 
sajelor care erau acum o sută de ani. Pe atunci întreaga regiune de dealuri 
dinspre apus de orașul Botoșani — între Valea Siretului și Valea Dresleucăi 

— erau acoperite de codri seculari, ale căror poale coborau pînă la marginea 

satelor : Cucorăni, Ipotești, Cătămăreşti, Stîncești și Uncani (dispărut). Un 
pinten din aceste păduri învăluia marginea apuseană a orașului, ca o per- 
dea deasă, care unea dealul de miazăzi al Teascului cu locul mînăstirii Popăuţi. 
Din această perdea de pădure a rămas martoră doar grădina publică actuală, 
cunoscută de biografii poetului sub numele de grădina Vîrnav. Aici se plimba 
poetul cînd venea la Botoșani și mai ales în timpul de suferință trăit în acest 
oraș 6. De pe coastele dealurilor porneau în vale murmurînd zeci de izvoare, 
adăpostite de codru, care formau pîraie puternice, vrednice de luat în seamă ; 
pe albia lor barată de iezături se înșirau ca mărgelele pe aţă bălți și iazuri, 
care întrețineau o vegetație luxuriantă, iar căderile de apă învîrteau roțile 
a numeroase mori. Crînguri și lunci se găseau pretutindeni, dar cea mai fru- 
moasă din toate era desigur lunca Siretului. 

Peisajul care a încîntat atît de mult pe poet și i-a inspirat multe din 
nemuritoarele-i versuri a suferit radicale transformări începînd chiar de pe cînd 
trăia poetul, care vedea cu durere cum dispar codrii ce i-au fost atît de dragi. 
Un vizitator al Ipoteștilor, privind peisajul ce i se desfășura în fața ochilor, 
scria în 1919: „Din pragul căsuței se desemnează măreț colinele din față, 
acoperite cu păduri bătrîne, care acum cad pradă securei hotărite și lăcomiei 
unor negustori fără inimă“ 7. 


ălinescu, Opera lui Mihai Eminescu, vol. IV, Bucureşti, 1936. 
o tez, în Omagiu lui M. Eminescu, 1909, p. 193. 

un Pincio, Diverse de M. Eminescu, Şaraga, laşi, p. Îl. 

„Ciomac, La Ipotesti în „Junimea Moldovei de Nord“, nr. festiv 28/15 iunie 

Din moment ce codrii care acopereau dealurile au fost tăiaţi, luncile de 
asemenea distruse în bună parte, izvoarele și-au micșorat debitul sau au secat 
de tot, pîraiele au devenit lanțuri de mlaștini, iazurile s-au transformat în băl- 
toace, flora şi fauna au devenit sărace;. de abia în anii puterii populare, 
prin lucrările de împădurire, hidro-ameliorații și combatere a eroziunilor, 
făcute de harnicii colectiviști, sub îndrumarea specialiștilor, această regiune 
a fost reîntinerită, 

Frumusețea acestor locuri n-a trecut neobservată nici de cercetătorii 
naturii, cum a fost, de exemplu, naturalistul Ion Simionescu, care a copilărit 
pe melegurile botoșănene, în vremea cînd trăia Eminescu, căci iată ce ne spune 
el: „Am colindat aproape toate județele României vechi. Nu doar fiindcă 
sînt legat prin amintirea copilăriei, vîrsta cea mai fericită, de județul Boto- 
șani, voi spune că e cel mai frumos prin contraste din toate județele din 
afara celor de munte. Oricine l-a străbătut cum l-am străbătut eu și vara și 
toamna și în vremea cînd crapă mugurii arinului, și cînd sălciile bătrîne de pe 
lunca Siretului, la Huțani, par niște fantome, fiind despuiate de frunze, nu 
poate să nu se oprească a nu-i admira plasticitatea variată și molcomă, blîndă 
și ademenitoare. Am trăit clipe de bruscă admiraţie uneori“ 8. 

O imagine despre vechii codri de la Botoșani și-ar putea face cineva astăzi, 
dacă ar pătrunde în codrii seculari dela Vorona, pe drumul ce duce de la 
fosta mînăstire la Sihăstria Voronei. Aici ar asista la o priveliște măreaţă, 
vrednică de pana maestrului poeziei românești și numaidecit și-ar aduce amin- 
te, că: 


Împărat slăvit e codrul, 
Neamuri mii îi cresc sub poale, 
Toate înflorind din mila 
Codrului măriei sale. 

(Povestea codrului) 


şi de va căuta să pătrundă mai departe, va observa că: 


În temeiul codrului 

Cale nu-i, cărare nu-i, 

Căci de-a fost vreodată cale, 
Ea s-a prefăcut în vale. 
S-a umplut de spini şi scai, 
Că de urmă nu-i mai dai, 
De-i cărare undeva 

Nu mai ştie nimenea. 


(Povestea Dochiei și ursitoarele) 


Deși poezia lui Mihai Eminescu, fiind o operă de sinteză superioară, trans- 
figurează natura, nemaipăstrînd aproape nimic din culoarea locală, ea fiind 
universal valabilă, totuși folosind mai ales postumele care „conţin o mai mare 
putere destăinuitoare“ (Perpessicius) și ţinînd seamă de tradiţiile locale, 


8 I. Simionescu, Județul Botoșani în „Revista Moldovei“, an I, nr. 8, p. 1 şi urm. 

topografia și toponimia meleagurilor colindate de poet, ne putem apropia în 
mod cert sau ipotetic de unele izvoare de inspiraţie ale creației eminesciene, 
aparținînd acestui cadru, 

Desigur, în primul rînd și fără nici o greutate se poate identifica vîlceaua 
natală : 


Aș vrea să văd acuma natala mea vilcioară, 
Scăldată în cristalul pîriului de-argint, 

Să văd ce eu atîta iubeam odinioară: 

A codrului tenebră, poetic labirint; 


Să mai salut o, dată colibele din vale, 
Dorminde cu un aer de pace, liniştit, 
Ce respirau în taină plăceri mai naturale, 
Visări misterioase, poetice șoptiri. 

(Din străinătate) 


Câţi dintre cititorii și admiratorii poetului vor fi știind că „pîrtul de argint“ 
nu-i altul decît Dresleuca, numit la originea sa de pe Cucorăni pîrîul Loeștilor, 
la care botoșănenii, luîndu-se în zeflemea, se trimit vara la băi? 

Pe vremea poetului era însă un pîrîu care cobora voinic din Iazul Loeștilor 
și apoi unindu-și puterile cu pîraiele Humăria și Brăiasca, precum și cu altele 
de prin pădurile Stînceștilor și Agaftonului, devenea un rîuleț în toată legea, 

cap abil să învîrtească roțile morilor de apă. 

Părăsind vilceaua — Eminescu copil — adeseori se înfunda prin codri 

din împrejurimi, după cum însuși mărturisește : 


Fiind băiet, păduri cutreieram 

Şi mă culcam ades lîngă isvor, 

Tar brațul drept sub cap eu mi-l puneam 
- S-ascult cum apa sună-ncetişor; 


Un freamăt lin trecea din ram în ram 
Şi un miros venea adormitor. 

Astfel ades eu nopți întregi am mas, 
Blînd îngînat de-al valurilor glas. 


(Fiind băiet țăduri cutreieram) 


Nici pînă la lunca Siretului nu era cale prea lungă ; un băiat sprinten putea 
s-o parcurgă cel mult în vreo 2—3 ceasuri. Poetica descriere pe care ne-a 
lăsat-o Eminescu dovedește nu numai că el cunoștea foarte bine Valea Sire- 
tului, dar și că a fost puternic impresionat de frumuseţea ei: „Siretiul, în 
vărateca sa lene, e oprit adesea în drumul său de iazuri mari înconjurate 
cu papură ce-și înalță ciucalăii copti în soare, cu stuf, cu măturile mohorîte 
ca blana de urs şi rogoz verde. De malurile iazurilor jur împrejur mătreaţa de 
un verde tînăr strălucește ca mătasa, iar în mijloc ochiul verde cel clar al apei 
pare negru reflectînd în el umbra lumii ce-l înconjoară“ (La curtea cuconului 
Vasile Creangă). 


& 


CADRUL BOTOŞANEAN ÎN CREAȚIA EMINESCIANA 175 


lar pe Valea Siretului „stau rispite în întunecata lor umbră păduri și 
dumbrave“, de care desigur își amintea Eminescu cînd poetiza : 


În curgerea de ape, pe-a frunzelor sunare, 

În dulcele 'miitul al paserilor grai, 

în murmurul de viespii, ce-n mii de chilioare 
Zidesc o mînăstire de ceară pentru trai, 


De spînzură prin ramuri de sălcii argintoase 

O-ntreagă-mpărăţie în cuib legănător, 

A firii dulce limbă de el era-nțeleasă 

Şi îl împlea de cîntec, cum îl împlea de dor. 
(Codru şi salon) 


La Agafton putea ajunge Eminescu pe mai multe căi, unele mai cunoscute 
urmate de toată lumea, altele pe care le străbăteai mai greu numite „drumul 
piciorului“. O cale mai de-a dreptul ducea peste dealul Meica și dealul Harami- 
nului, acoperite de codrii Cătămăreștilor. Acești codri aveau și poiene, pe ici 
pe colo, numite „pîrlituri“, din pricina focurilor făcute de vînători și pădurari, 
cu ocazia popasurilor prin pădure, unde aveau și colibe, în care se adăposteau 
dacă-i prindea vremea rea. În drumurile sale poetul trebuie să fi asisat de 
multe ori la popasurile vînătorești : 


Şi-ajungînd au scos amnarul, au scos cremene și iască 
Ca s-aţițe foc în codru să se-ntindă, s-odihnească, 

Şi la margine de codru ei aprind o focărie 

Într-o groapă de cenuşă... de juca trandafirie 
Colibioara, cea de trestie cu ușița-i răzimată 
Împletită, din răchită, cu curmeiu de teiu legată; 

La o ploscă de vin negru stînd de vorbă bucuroși 


Parcă-i zugrăveşte focul cu răsfrîngerile-i roși. 
(Călin Nebunul) 


De bună seamă că vînătorii povesteau întîmplări petrecute prin acele locuri 


În temeiul codrului, 
Pe drumul tilharului, 


că nu degeaba îi spunea pădurea Haramin, care va să zică tilhari. 

De aici înspre Agafton, drumul ducea pe lîngă o frumoasă poiană din 
pădurea Stînceștilor, numită „Cerbăria“. E greu de presupus că existau 
asemenea animale chiar cu 100 de ani în urmă, totuși numele păstrat prin 
tradiție trebuie să fi fost cunoscut de poet, care intuia cu ușurință imagini 
din trecut: 


Pe frunze-uscate sau prin naltul ierbii 
Părea, c-aud venind în cete cerbii. 

Trecînd de Cerbărie calea prin pădure ducea la Baisa, un sătișor de cîteva 
case ascunse prin pădure. Aici ieșea la drumul mare și, pentru a ajunge la 
Agafton prin locuri fără primejdie, trebuia să ocolească, coborînd coasta Văii 
Negre. Dacă cineva nu voia să meargă numai pe drum bătut, ci să o ia de-a 
dreptul prin pădure, putea ajunge la Agafton, traversînd pădurea Hliboca, 
peste dealul Crivăţ, cel mai înalt de prin părțile locului (329 m). Pe aici era 
greu de tot, căci: 


De desişul din pădure 

Nu s-atinse vreo secure 
Cît de naltă-i, cît de mare, 
Nicăieri nu vezi cărare, 

De şi-ar pierde urmele 
Ciobănaşi cu turmele. 

La temei de codri deși 
Nu-i cărare ca să ieși... 


(Povesteu Dochiei — variantă) 


Și mai era încă un necaz : prin ţihlele dinspre Brehuești hălăduiau mistreți; 
și lupii ca la ei acasă. De acolo din Lupăria cea vestită, dădeau raite prin 
împrejurimi după pradă: 


Albă-i noaptea cea cu lună, 
Lupii-n pâlcuri se adună, 
Codrii tremur ca o vargă, 
Lupii peste culmi aleargă, 
Străbătînd ninsorile, 

Pîlcuri zboară ciorile. 


(Uvsitoarele) 


Dar câte locuri nu va fi cutreierat copilul poet? N-a rămas desigur necerce- 
tată nici Valea Sitnei, care trecea printr-un capăt al Ipoteștilor, nici pădurea 
de la Raiu, a cărei splendoare pe acea vreme — păstrată în bună parte şi 
astăzi — este pe deplin lămurită prin numele ce-l poartă. 

Mai avea poetul și locuri preferate, amintite adesea în unele poezii. Dar 
cel la care ținea mai mult era ochiul de pădure, vechiul iaz al răzeșilor Meica, 
din care şi astăzi curge harnic la vale pîrîul Murelor. Aici ne destăinuia poetul : 


Adesea la scăldat mergeam 
În ochiul de pădure, 

În balta mare ajungeam 
Și l-al ei mijloc înotam 
La insula cea verde. 


(Coţii eram noi amindoi) 

ŞI tot aici îl invita iubita de la Ipotești, sfioasă și discretă : 


Acolo-n ochi de pădure, 
Lîngă balta cea senină 

Și sub trestia cea lină 
Vom şedea în foi de mure. 


Şi mi-i spune-atunci poveşti 
Şi minciuni cu-a ta guriță, 
Eu pe-un fir de romaniță 
Voi cerca de mă iubeşti. 

( Floare-albastră) 


În lucrarea postumă La curtea cuconului Vasile Creangă Eminescu îşi 
ia modele tot din cadrul botoșănean. El ne face o descriere a curților boierești, 
care contrastează puternic cu căsuţele mici acoperite cu paie. și stuf ale țăra- 
nilor : „Pe cîte un plan mai ridicat se văd curți văruite cu îngrijire, cu arătarea 
plăcută și liniștită. Fereștile dreptunghie strălucesc în soare, în cerdacul nalt 
duc scări curate — în faţa curții se-ntinde o ogradă mare în semicerc, înconju- 
rată cu zaplaz sindilit, umbrit de plopi, salcîmi sau nuci. În dreapta curții 
care se numește «sus», sînt în genere grajduri și hămbare, în stînga, acarete 
pentru bucătărie și servitori numită «jos», iar din dosul curţii se întinde-n 
pătrat, cu șanț, pomătul, florăria, via și prisaca“. 

La curte, boierul trăia ca un vodă, avînd un personal numeros compus 
„din boiernași sărăciți, care slujind își recîștigau pe-ncetul o avere din care 
să poată trăi fără grijă pe seama vărului avut, din refugiaţi străini poloni, 
unguri sau nemți, cari mai la velniță, mai la gospodărie, mai în cancelaria 
domeniilor, formau o clasă de amploiaţi, din călugări, feciori de boieri, cari 
înconjurau miînăstirea spre a trăi bine pe moșiile și la curțile cunoscuţilor lor, 
afară de aceea, un popor de servitori, țigani și străini, cari « jos» trăiau sfădin- 
du-se și clevetindu-se la boieri unul pe altul“. 

Asemenea curți boierești erau multe în județul Botoșani, dar se pare că 
poetul și-a ales ca prototip curtea lui Balş de la Dumbrăveni, deoarece descrie- 
rea corespunde în bună măsură cu relatările lui Matei Eminescu, dintr-o scri- 
oare către C. Botez 9, dar putea tot așa de bine să fie și curtea lui Iorgu 
Miclescu de la Călinești sau a lui Theodor Calimach de la Stîncești, care erau 
mai aproape de Ipotești. 

Poetul cunoaștea foarte bine și traiul mizerabil al țăranilor. Dintr-un bor- 
dei de țăran — spune academicianul G. Călinescu %, i-ar fi rămas întipărit 
poetului în minte tabloul din cunoscutul poem Călin Nebunul : 


Cu băiatu-n bordei intră şi pe capetu-unei laiţi, 
Lumina mucos și negru într-un hîrb un roș opaiţ; 
Se coceau pe vatră sură două turte în cenușă, 
Un papuc e într-o grindă, celălalt e după uşă; 


9 Aug. Z. N. Pop, Contribuţii documentare la biografia lui Eminescu, Bucureşti, 1962, 
p. 257 
1 G. Călinescu, Viaţa lui Mihai Eminescu, București., 1964, p. 44. 

Prin gunoi se plimbă iute legănată o rățuşcă 
Şi pe-un țol orăcăiește un cocoș închis în cușcă, 
În cotlon toarce motanul pieptănîndu-și o ureche; 
Sub icoana afumată unui sfint cu comănac 
Arde-n candelă-o lumină cît un sîmbure de, mac. 
Pe-a icoanei policioară busuioc uscat și mintă, 
Umplu casa de mireasmă pipărată și prea, stîntă. 
O beșică-n loc de sticlă e lipită-n ferăstruie, 
Printre care trece-o dungă mohorită și gălbuie. 
Cofa-i albă cu flori negre şi a brad miroasă apa 
De lut plină, ruginită stă pe coada ei o sapă, 
(Călin nebunul) 

Dezbrăcat de haina poetică tabloul ne redă sărăcia lucie așa cum a văzut-o 
și poetul în casele țărănești, unde desigur în locul fetei din poveste, întilnea 
un țăran necăjit, năpădit de greutăți și de copii, așa cum se plînge unul dintr-o 
poezie populară, culeasă de poet: 

Știe singur Dumnezeu 

Gîndul și necazul meu 

Că copiii m-or umplut... 

Unul zice că mi-s gol, 

Mi-i ruşine să mă scol. 

Unul bine nu adoarme, 

Altul zice că mi-i foame, 

Unul zice: că și eu, 

Altul zice dă-mi să beu. 

Cînd îi văd pe toţi în vatră 

Inima în mine-i moartă, 

Păru-n cap mi se ridică, 

Mă cutremur și de frică. 
(Lirică fofulard) 

Mulţi cercetători și biografi ai lui Eminescu au considerat că în nuvela 
Sărmanul Dionis ar exista anumite elemente autobiografice, sau cum spune 
N. Zaharia — un vechi biograf al poetului — „autorul pare că s-a zugrăvit 
chiar pe sine 11“. 

Că portretul copistului Dionis corespunde aidoma cu portretul copistului 
Eminescu nu prea lasă loc de îndoială. Intenția noastră însă nu este de a aduce 
argumente în favoarea acestei teze, ci de a demonstra că și ambianța în care se 
desfășoară viața eroului este luată tot din cadrul botoșănean, deși autorul o 
plasează în capitala României. La această concluzie am ajuns după o cerce- 
tare atentă a documentelor vremii, unde am găsit date foarte asemănătoare cu 
cele redate în nuvelă. Iată cum descrie Eminescu cancelaria unde lucra : 

„În mijlocul unei grădini pustii, unde lobodele și buruienele crescuse, în 
tufe negre-verzi, se înălțau ochii de fereastră spartă a unei case veche, a cărei 
streașină de șindilă era putredă și coperită c-un mușchi, care strălucia ca 
bruma în lumina cea rece a lunei. Niște trepte de lemn duceau în catul de sus 


u N. Zaharia, M. Eminescu: Viaţa și opera lui, București, Editura Socec, 1923, p. 342. 

al ei. Uşa mare deschisă în balconul catului de sus se clătina scîrțiind în vînt 
și numai într-o ţîțînă, treptele erau putrede și negre, pe ici pe colea lipsea 
cîte una, așa încît trebuiai să treci două deodată şi balconul de lemn se clă- 
tina sub pași. 

El trecu prin hățișul grădinii și prin zaplazurile ei năruite și urcă iute 
scările. Ușile toate erau deschise. El intră într-o cameră înaltă spațioasă și 
goală. Păreții erau negri de șiroaiele de ploaie ce curgeau prin pod și un muce- 
gai verde se prinse de var; cercevelele ferestrelor se curmau sub presiunea 
zidurilor vechi și gratiile erau rupte, numai rădăcinile lor ruginite se iveau 
în lemnul putred. În colțurile tavanului cu grinzi lungi și mohorîte, paian- 
jenii își exercitau tăcuta și pacinica lor industrie“. 

Și acum să apelăm la documente. 

În toamna lui 1864, cînd Eminescu a intrat copist la tribunalul din Boto- 
șani, această instituție funcționa într-o casă din cvartalul I (mahalaua Vrăbic- 
nilor) în care erau grămădite următoarele autorități județene și orășenești : 
prefectura, tribunalul județean, municipalitatea (primăria), poliția şi comanda 
de pompieri 12. 

Casa era într-adevăr foarte veche. În 1798 o găsim ca proprietate a stolni- 
cului Enache Codrescu 13 de la ai cărui urmași a cumpărat-o hatmanul Anas- 
tasie Bașotă în 1832 1. De la acesta o cumpără în 1851 domnitorul Moldovei, 
Grigore Al. Ghica, și o dăruiește orașului Botoșani, care fusese „leagănul 
prunciei“ sale, menindu-l pentru „sălășluirea dreptăţii și administrației“ 15. 
Dintr-un act de vindere—cumpărare aflăm că era vorba de o „casă de piatră 
cu două rînduri și douăsprezece despărțituri sus și gios cu pivnițe de piatră, 
deosebit alte odăi de piatră cu patru despărțituri lîngă poartă, i un hambar i 
o sură și un grajdiiu, toate acoperite cu şindrilă și îngrădit împrejur cu zaplaz 
și cu despărțituri prin grădină, cu parmaclic și stîlpi de piatră“ 16. Această casă 
lăsată fără nici o îngrijire de autorități ajunsese în 1864 într-o stare cu totul 
deplorabilă. Așa a găsit-o și poetul și așa a rămas încă mulți ani după aceea. 

În anul amintit, prefectul adresîndu-se Municipalităţii arăta „cu deajunse 
tristețe că localul unde este cancelaria Prefecturii etc., averea statului din ce 
în ce merge spre ruinare completă“ 17, ceea ce pentru Municipalitate nu era de 
mirare și la rîndul său răspundea Prefecturii: „că, devenirea localului vorbit 
în așa stare de ruină este de aceea că de la anul hărăzirii lui de fostul prinț 
Ghica în scopul numai de a fi așezatu în el autoritățile (ceea ce s-au și urmat) 
nu i s-au făcut nici cea mai mică reperare externă...“ 18, 

Un raport al prefectului către Ministerul de Interne arată „că localul 
autorităților... de va rămînia în starea actuală, atunci desigur se va preface 
într-o tristă ruină, căci în toate părțile pe fiecare zi se văd surpări mari...“ 19. 


2 Arh. Stat., Botoșani, Fond. Pref., Dos. nr.252/1964, fil. 3 şi 33; Idem Dos. nr. 473/1965., 
fil. 69. ` 
13 Arh. Stat., Botoşani, Dos., nr. 125. 

14 Idem, Dos. nr. 132. 

15 Bul. Of., 1851, p. 27. 

36 Arh. Stat., Botoşani, Dos. nr. 131. 

17 Arh. Stat., Botoşani, Fond. Pref., Dos. nr. 252/1864, til. 1. 
18 Idem, fil. nr. 3. i 

39 Idem, fil, nr. 5—8. 

Din acte ulterioare aflăm că: „încăperile sînt neîncăpătoare, umede, 
întunecate și lipsite de mobilierul chiar cel mai indispensabil pentru funcţio- 
nare“ 20, că uşile şi ferestrele sînt deteriorate, „la cele mai multe ferestre lipsesc 
sticlele, suflă vîntul prin toate părţile și ia hîrtiile de pe mese, iar „amploiaţii 
sînt loviți în sănătate“ *!, apa de ploaie și de zăpadă, din cauză că „acopere- 
mântul este ajuns în cea mai proastă stare(. ..) au ajuns a se scurge înlăuntrul 
cancelariei, încît se teme a nu pica bagdadiile asupra amploiaţilor“. Numai 
Municipalitatea, ceva mai grijulie, mai cîrpește din cînd în cînd acoperișul 
de șindrilă „ca nu cumva ploaia să străbată pînă în rîndul de jos unde era 
sediul ei“ ??, Pereţii la arhivă „stă ghiață pe ei“ 3%. 

Nu era oare îndreptăţit copistul să poetizeze? 


Uh! ce frig... îmi văd suflarea, -ṣi căciula cea de oaie 

Pe urechi am tras-o zdravăn—iar de coate nici că-mi pasă, 
Ca tiganul, care bagă degetul prin rara casă 

De năvod — cu-a mele coate eu cerc vremea de se-nmoaie. 


(Cugetările Sărmanului Dionis) 


În fața clădirii în care lucra, copistul „Se ridica o casă albă și frumoasă“. 
Dar o casă mare și frumoasă era și în fața clădirii din Botoșani, anume locuința 
boierului Th. Pisoschi și în imediata apropiere a acesteia se aflau casele Dr. 
Hynek **și ne amintim "foarte bine de „Pleșuvul biped“, „esculapul“ salvator 
a lui Dionis sau „dihania de doctor“, cum îi spunea iubita copistului pentru 
că îi interzisese să-l viziteze pe motiv „că ar fi periculos“ în starea în care se 
găsea tînărul. 

Aspectul general al tirgului corespunde de asemenea mediului descris 
în nuvelă: 

„Era noapte și ploaia cădea măruntă pe stradele nepavate, strîmte și 
noroioase ce trec prin noianul de case mici și rău zidite (...) și prin bălțile de 
-noroi ce împroșcau pe cutezătorul ce se încredea perfidelor unde...“, iar în 
documentele timpului se spune că ulițele tîrgului mai vîrtos toamna și primă- 
vara sînt „o prăpastie a glodurilor din care pricină de multe ori se închide și 
târgul“ 25 „pe la multe locuri (sînt) ulite foarte strîmte și strîmbe din pricina 
acelor locuitori cu locurile lor ce au strîmtat ulițele cu facerea gardurilor din 
vreme în vreme“ 2%, că din cauza batocurilor pline cu noroi și apă nu era cu 
putință „a trece trăsuri cu încărcături mici cu desertul... nici măcar pe jos 
a trece“ 27. 

Chiar în anul 1864 cu cîteva luni înainte de a intra Eminescu practicant 
la Tribunal, Prefectura raporta Ministerului de Interne „că ulițele din acest 
oraș fiind cu totul într-o stare mizerabilă s-a hotărît de către Municipalitate 


2 Arh. Stat., Botoșani, Fond. Pref., Dos. nr. 252/1864, fil. nr. 122. 
2 Idem, fil. nr. 90 

2 Idem, fil. nr. 146—150. 

23 Idem, fil. nr. 136. 

2t Schițele vechi ale orașului Botoșani. 

5 N. Iorga, Studii și documente, vol. V, p. 283. 

s A. Gorovei, Monografia orașului Botosani, p. 260. 

2 Ibidem, p. 261. 

repararea lor...“ 78, Au trecut însă mulți ani pînă să se facă această lucrare și 
fără îndoială Eminescu a mai avut ocazie să le revadă. De-abia în anii 1870— 
1874 a fost făcut planul orașului de către ing. Ștefan Emilian, prof. de mate- 
matică și arhitectură de la Universitatea din Iași 2 (soțul și tatăl celor două 
Cornelii care l-au sprijinit pe poet în anii de suferință). După facerea planului 
au mai trecut vreo doi ani pentru executarea proiectelor de lucrări și, în 
sfîrșit, în anul 1876, Primăria din Botoșani publică licitația pentru construirea 
a 20 km de stradă 3, spre marea bucuriea unui bucureștean probabil de ori- 
gine botoșăneană care scrie cu patos într-o gazetă a capitalei : 

„Botoșanii, unul din orașele principale ale țării, a rupt-o în fine cu trecutul 
care îl ţine într-o stare identică cu cea a orașelor turcești, în care înfrumuse- 
tarea și salubritatea publică sînt atît de compromise, încît bunul traiu și viața 
cetățenilor nu mai formează decît obiectul unui necurmat doliu“, și continuă 
mai departe cu tămiierea la adresa primarului Th. Boian pentru această 
strălucită ispravă 3t, 

Revenind la cadrul nuvelei Sărmanul Dionis reamintim că se pomenește 
acolo de un cartier boieresc, pe care autorul îl plasează regresiv la Iași, în 
vremea lui Alexandru cel Bun. Că va fi fost un asemenea cartier boieresc în 
Iași pe la 1400 este foarte puţin probabil. Cert este însă că un asemenea cartier 
exista la Botoșani, unde lucra copistul Eminescu. Acesta corespundea aidoma 
cu descrierea din nuvelă : 

„Dan trecea printr-o parte din oraș în care locuia boierimea, curțile albe ca 
argintul, cu cerdacuri și scări a căror scînduri curat ceruite sclipeau în lună, 
pierdute în mijlocul unor pomete pe marginea uliței, deasupra zaplazurilor 
atârnau cîte. o jumătate din ramurile arborilor grădinelor... șiruri de nuci cu 
frunze late, gutăi şi cireși... pe ici pe colo se zări prin verdele întuneric al gră- 
dinelor cîte o zare galbenă, prin obloanele închise...“ 

Cartierul boieresc din Botoșani se întindea de la pîrîul Botoșanilor (unde 
este astăzi str. Lascăr Catargiu), între ulița mare a Dorohoiului (Cal. Naţională), 
și Drumul cel mare al Curteștilor (N. Iorga), fiind limitat spre centrul orașu- 
lui de un pîrîu ce izvora, nu departe de localul autorităților amintite mai sus. 
În partea despre apus, către marginea orașului, acest cartier era acoperit de 
vii și livezi de pomi fructiferi, precum și de frumoasa grădină a postelnicului 
Nicu Vîrnav. Casele mari și frumoase, adevărate vile din acest cartier, erau 
înconjurate de grădini imense ca niște parcuri, în care se găseau toate soiurile 
de pomi, dar și arbori și arbuști ornamenali, tei, salcîmi, castani și chiar plante 
exotice. Este de la sine înțeles că acest cartier contrasta în mod izbitor cu 
celelalte părți ale orașului. Partea centrală — așa-zisul Tîrgul Vechiu — ocu- 
pat în cea mai mare parte de negustorime, avea un aspect cu totul eteromorf. 
Existau și dugheni și case mari, cu unul sau două caturi, ale negustorilor 
bogaţi, dar cele mai multe erau construite din lemn și se consumau în între- 
gime cu prilejul deselor incendii care izbucneau în oraș. Caracteristic pentru 
acest cartier era cumplita înghesuială, căci toți negustorii voiau să aibă du- 


28 Arh. Stat., Botoșani, Fond. Pref. Dos. nr. 68/1864. 
29 Arh. Stat., Botoșani, Fond. Prim., Dos. nr. 4/1868. 
3% Idem, fil. nr. 46 şi nr. 89. 

31 Idem, Dos. 27/1876, fil. 16—17. 

gheana „cu faţa la uliţă“. Subsolul acestui cartier era ocupat de pivnițe imense, 
adevărate catacombe, cu multe ascunzători, care nici astăzi nu au ajuns să fie 
cunoscute în întregime. Ceea ce era însă izbitor pentru orice vizitator al tîrgu- 
-lai erau vestitele sale șandramale : “... în ulița Tîrgului Vechiu se spune într-un 
document — toate dughenele și de o parte de uliţă, și de altă parte, din în 
vechime sînt făcute cu șandramale pe dinaintea dughenelor, care șandramale 
sînt făcute și pentru folosul mărfurilor ce sînt pentru dugheni, că nu se strică 
de arșița soarelui și a vîntului și la vreme de ploi și de gloduri, pentru înles- 
nirea norodului, avînd loc de mers pe jos pe sub acele șandramale fără să. 
pătimească atîta supărare %...“ 

Acest decor putea să servească foarte bine pentru imaginara uliţă din 
lașii de pe vremea lui Alexandru cel Bun : „o uliţă strîmtă cu case vechi şi 
hîrbuite, a căror caturi de sus erau mai largi decât cele de jos, așa încît jumă- 
tatea catului de sus se rezima pe stilpi de lemn și numai jumătate pe cel de 
jos, cerdacuri înalte înainte sub șandramale lungi apăsate de mușchi negru- 
verde“33. Aceste șandramale care dădeau tîrgului aspectul oriental s-au men- 
ținut pînă prin primele decenii ale secolului al XX-lea. 

Tot în cartierul acesta era ulița cafenelelor; mulți tîrgoveți țineau pe acea 
vreme „cafenea și biliard“, dar pe această uliţă erau majoritatea, iar unul 
dintre ei avea o cafenea mare pe care și-o intitula cu pomposul nume de 
„cazinou“, încât pînă la urmă și numele uliței s-a schimbat în sir. Cazinoului 54, 
Desigur că aici își petreceau vremea cînd nu aveau ce face amploaiaţii din 
Botoșani, și copistul de la Tribunal; Casa lui de pustnic, un colț întunecos 
şi paianjenit din arhiva unei cancelarii și atmosfera flegmatică a cafenelei, 
„asta era toată viața lui“. Şi iată și aspectul cafenelei : „Între murii afumați, 
plini de mirosul tutunului, de trăncăneala jucătorilor de domino și de caden- 
țata bătaie a orologiului de lemn, ardeau lămpi somnoroase, răspîndind dungi de 
galbenă lumină prin aerul apăsat (...). Pe ici, pe colo, pe la mese se zăreau 
grupuri de jucători de cărți, oameni cu părul în dezordine, ţinînd cărţile într-o 
mînă ce tremura, plesnind din degete cu cealaltă înainte de a bate, mișcîn- 
du-și buzele fără a zice o vorbă și trăgînd din cînd în cînd cu sorbituri zgomo- 
toase cîte o gură din cafeaua și berea ce le sta dinainte (...). Dincolo unul 
scria cu cridă pe postavul verde al biliardului...“ 

Mai la vale de centrul tîrgului „din sus de podul cel de piatră“ și pelîngă 
Podul lui Harbuz, era mahalaua Țigănimei. Țiganii, mulţi din ei foști robi 
boierești și mănăstirești, locuiau de multă vreme această parte a tîrgului și se 
ocupau cu diferite meșteșuguri, dar erau mai ales fierari și lăutari, organizați 
în breaslă, cu staroste în regulă 35. Pe vremea lui M. Eminescu, puțini mai 
rămăseseră, cartierul fiind năpădit de cîrciume, iar astăzi n-a mai rămas decît 
doar amintirea în strada Muzicanţilor. De aici trebuie să fi provenit și acel 
amărît băiat de țigan care „schingiuia un arcuș ce rămăsese în cîteva fire de 
păr și cu degetele uscate, mișca niște coarde false, care ţîriiau nervos...“ 


32 „Curierul financiar“, Bucureşti, an. TI, nr. 11/14 martie 1876. 
3 N. Iorga, Studii și documente, vol. VII, p. 143. 

34 Documente în Arh. Stat. Botoşani. 

35 Arh. Stat. Iaşi, Tr. 1772, Dos. nr. 115. 

Samson Bodnărescu s-a născut în satul Voitinel, comuna Gălănești, 
județul Rădăuţi, la 27 iunie 1840. Data este luată după actele oficiale din ar- 
hiva parohiei din Voitinel. Părinţii săi au fost Alexandru Bodnari (născut 
în anul 1800) și soția sa Maria (n. 1803), de origine țărani și cu avere puțină 
față de cei nouă copii pe care i-au avut. Preotu: George Popescu din Voitinel 
arată într-o scrisoare că după condica născuților și a cununiilor din acea 
parohie, familia lui Alexandru Bodnari, în anul 1843, cuprindea următorii 
fii : 1) Miron-Ştefan (n. 1822), 2) Catrina (n. 1825), 3) Ilie (n. 1827), 4) Tecla 
(n. 1829), 5) Samfira (n. 1832), 6) Irina (n. 1835), 7) Antoniu (n. 1838), 
8) Samson (n. 1840) și 9) Natalia (n. 1843). 

Primul-născut, Miron-Ștefan, a ajuns profesor de drept canonic la Facul- 
tâtea teologică din Lemberg și secretar general al Ordinului Minoriților. 
Din corespondenţa păstrată în familia Bodnărescu reiese că el a compus și 
un cuvîntariu (dicționar) în limbile română, italiană, latină și germană, dar 
care nu s-a putut tipări, din cauza cheltuielilor prea mari și s-a pierdut împre- 
ună cu alte lucrări ale sale. Fraţii și surorile sale, rămași să-și trăiască viața 
de țărani, au apelat foarte adesea la ajutorul lui cînd pe o parte din ei i-au 
doborît diferite boli și necazuri și mai ales cînd copiii lor au intrat prin dife- 
rite școli. ; 

Samson, al optulea născut în această numeroasă familie, a urmat studiile 
elementare la Vicovul-de-Jos și Rădăuți și apoi a trecut la Gimnaziul din 
Cernăuți. S-a luptat cu multe lipsuri, din cauza merindelor și a banilor care 
veneau de acasă cu mare întîrziere, dar și-a continuat studiile, fiind și peda- 
gog la un internat de băieți, condus de un oarecare Rump. Fiind fruntaș la 
învățătură, episcopul Hacmann intenționa să-l ajute cu o bursă din fondul 
religionar, dar un fapt neprevăzut l-a făcut pe Samson să cadă în dizgrația 
oficialităților. In primăvara anului 1862, profesorii gimnaziului, dimpreună 
cu toți elevii, avînd în frunte tricolorul românesc, purtat de Samson, și cu un 
taraf de lăutari, iar pe de lături un alai întreg de cucoane și mult tineret, au 
pornit spre Horecea, unde au petrecut toată ziua. Seara, la întoarcerea în 
oraș, șeful tarafului a pus să se bată toba militărește. Piața din centru fiind 
slab luminată, straja cea mare (Hauptwache) a crezut că se întorc soldații de 


1 Această comunicare folosește material documentar furnizat de fiul lui Samson Bodnă- 
rescu, gen. pensionar Radu Bodnărescu, căruia autorul îi aduce pe această cale mulțumirile sale. 

la instrucție, soldații din gardă au făcut front, prezentînd armele pentru onor. 
Excursioniștii s-au oprit în fața gărzii și, cîntînd imnul împărătesc în limba 
română, i-au silit astfel pe soldați să păstreze arma pentru onor, în fața trico- 
lorului român. Pentru această faptă, lui Samson nu numai că nu i s-a dat 
bursa de care am amintit, dar i-au fost suprimate și ajutoarele, de pe unde 
i se dădeau. 

La 13 septembrie 1862 îl anunța, prin scrisoare, pe fratele său Miron-Şte- 
fan, că poate avea locuință și hrană la o familie, în schimbul a trei ore de 
limba română, predate săptămânal, dar n-are bani pentru cărți, încălțăminte 
și haine. Fratele său nu l-a putut ajuta. Colecta pornită de o doamnă Grigorcea 
fu prea mică și prea tîrzie pentru scopul propus așa că Samson fu nevoit să 
întrerupă studiile cam doi ani. 

În toamna lui 1864, nu știm din care ajutoare, se înscrie în clasa a opta. 
La 21 iulie 1865 și-a trecut examenul de maturitate, fiind interogat la limba 
română de Aron Pumnul. Fiind ajutat de Panaite Cazimir, proprietarul 
Herţei, la 24 decembrie 1865 Samson Bodnărescu trecu granița și continuă 
drumul spre București. Prin februarie 1866 capătă de la minister un brevet 
prin care era autorizat ca profesor la o școală particulară. Sfătuit de Pavel 
Paicu, alt bucovinean, veni la lași, ca profesor şi pedagog la Institutul Aca- 
demic, pe care îl înființase atunci Titu Maiorescu, cu alți profesori 2. Se pare 
că Bodnărescu a devenit și student la Universitatea din lași, deoarece 
G. Călinescu atestă documentar că pe trimestrul ianuarie-martie 1867, Sam- 
son a primit, ca bursier al Universităţii, 393,30 lei 5. 

Citindu-și între cîțiva cunoscuţi unele încercări poetice, Samson Bodnă- 
rescu a fost introdus de către Maiorescu la Junimea, în cursul anului 1866. 
Junele bucovinean — după spusa lui Iacob Negruzzi + -— s-a lipit cu dragoste 
de junimiști și fiindcă el a fost primul român care a îndrăznit să prezinte o 
tragedie istorică în cinci acte și în necunoscutele versuri albe — e vorba de 
tragedia Rienzi — prin stăruința lui Maiorescu, Carp, căpătă o bursă pentru 
continuarea studiilor în străinătate. În primăvara anului 1868 se afla la Viena. 
Locuia pe strada Thiin, la nr. 31 5, apoi pe aceeași stradă, la nr. 33. O scri- 
soare din 20 noiembrie 1869 îl arată mutat la Berlin, unde studia și A.D. Xeno- 
pol, alt bursier al Junimii și cu care a devenit foarte bun prieten. 

Viața de student i-a fost greu încercată de lipsuri bănești. El fiind de o 
rară delicateță, se jena să ceară și, după cît se pare, numai Xenopol le-a amin- 
tit junimiștilor că Bodnărescu n-a primit bani cam de mult 6. La 3 noiembrie 
1870 și-a trecut — la Giessen — examenul de doctorat în Filozofie și Litere, 
cu calificativul multa cum laude. A.D. Xenopol anunța pe Iacob Negruzzi, 
la 10 noiembrie 1870, despre succesul lui Bodnărescu : „S-a pornit ieri de 

- aice cu fericirea în sufletul lui, plin de speranţă în viitor... să videm. Poate tot 


2 T. Maiorescu, Însemnări zilnice, I, p. 179, E. Lovinescu, T. Maiorescu, 

I, p. 125. ; 
p 3 G. Călinescu, Un castan replantat, în „Contemporanul“, nr. 8/28. II. 1958. 

îlacob Negruzzi, Amintiri din Junimea, București, 1939, pp. 194—195. 

5 Vezi scrisorile familiale. Vezi și I. E. Tor out iu, Studii şi doc. literare, vol. II, 
pp. 147—160. 

6 În această privință, vezi între scrisorile familiale, una de la Maiorescu către Bodnărescu, 
trimisă din Iaşi la 14. III. 1870. Vezi şi I. E. Torouţiu, op. cit., III, pp. 410—411. 

atît ca și dînsul doream eu să-l văd măntuit de-o grijă 7. T. La 17 noiembrie 1870 
deja era numit bibliotecar la Universitatea din Iași, în postul rămas vacant 8. 
În vara anului 1872 a făcut o lungă călătorie prin străinătate. După scrisorile 
trimise în țară și pe care familia le păstrează cu grijă, aflăm că la începutul 
lui iulie vizita insula Rügen din nordul Germaniei, între 6 și 14 septembrie se 
afla la Ostende. La 15 și 18 septembrie scria din Bruxelles, la 21 septembrie 
era la Paris, la 29 septembrie tot la Paris, unde se pare că a stat și o parte din 
octombrie. La 31 octombrie scria din Köln, la 4 noiembrie din Viena, iar peste 
zece zile era venit la Iași. 

La 14 august 1874 Maiorescu îi scria lui Bodnărescu : 

„Din bibliotecariat vei trebui să demisionezi, însă mai tîrziu. Vreau să 
păstrez locul pentru vreunul din tinerii ce trebuiesc atrași la Iași, fie Slavici, 
tie Eminescu sau altul“ °. 

Vasăzică, mai tîrziu. Dar, spre surpriza lui Maiorescu, Eminescu renunță 
la doctoratul pe care și-l pregătea la Jena și sosi pe neașteptate la Iași. În 
consecință, la 24 august, Bodnărescu a primit ordin oficial de la ministrul 
Maiorescu să predea postul de bibliotecar lui Eminescu, iar el, Bodnărescu, 
după ce i se aduseră mulțumiri pentru serviciul de bibliotecar, a fost numit 
ca director la școala normală de la Trei Ierarhi 10. A stat director la școala nor- 
mală cît timp a fost Maiorescu ministru. Cînd cabinetul Lascăr Catargi a 
demisionat (12 aprilie 1876) și a venit la guvern un cabinet liberal, au rămas 
fără slujbe toţi protejații lui Maiorescu 11. La 16 mai 1876 Bodnărescu fu 
înlăturat de la direcția școlii normale. A și predat direcția, la 20 mai, noului 
director Grigore Petrovan. Pe toamnă, la 16 septembrie, catedra sa fu dată 
liberă pentru concurs. Se formă o comisie din șapte membri, Vasile Conta 
fiind președinte. Bodnărescu reuși la concurs cu media 8,98, fiind primul la 
clasificație, dar i se refuză confirmarea !?. Intervenţiile sale pe la București 
și prezentarea în audiență la Gh. Chițu, noul ministru, fură de prisos. Amărit 
Și fără bani, Bodnărescu se retrase din Iași în satul Băneşti, comuna Fîntînele, 
jud. Botoșani, la un prieten al său, Dimitrie Iamandi. A stat acolo aproape 
cinci luni de zile. La 1 martie 1877, catedra de pedagogie de la școala normală 
deveni vacantă, prin mutarea lui Petrovan ca director la școala normală din 
Galaţi, înființată atunci. Bodnărescu iar se prezintă la concurs, dar și de data 
aceasta nu fu confirmat, deși catedra rămăsese neocupată. Ca să-i facă și mai 
mare necaz, dușmanii politici l-au declarat bolnav de...delirium tremens. 

La 10 aprilie 1877 s-a căsătorit cu domnișoara Eugenia Frangolea (n. 24 
dec. 1853), ai cărei părinți trăiau în lași. Studiase și ea la Gotha și Berlin. 
E posibil ca ea să fi condus și înainte de căsătorie o școală particulară de fete, 
în orașul Iași. La 1 iulie 1877 Ion Neniţescu îi scria lui Samson Bodnărescu 
pe adresa : „La școala de fete din Podu-Lung, Iași“ 13, Abia la 26 septembrie 


7]. E. Torouţiu, op. cil., IL, p. 87. 

8 Ibidem, III, pp. 417—418. 

? Originalul, între scrisorile familiale. 

0 Augustin Z. N. Pop, Contribuţii documentare la biografia lui Mihai Eminescu, 
Bucureşti, 1962, p. 337. 

uI E. Torouţiu, op. cit., vol. V, p. 11. 

12 Anuarul școlii normale de învățători „Vasile Lupu“ din lași pe anul şcolar 1929-—1930, 
p. 10. 

13 Originalul, între scrisorile familiale. 

1877 ministerul îi acordă titlul de profesor de pedagogie ș și drept constituțional. 
Depuse jurămîntul ș și-și reluă postul de profesor, însă fără direcţie, căci aceasta 
i se dăduse încă de la 1 martie lui Petru Cujbă 14. 

Fiind pe cale a se deschide pe moșia Pomîrla din județul Dorohoi un insti- 
tut liceal, conform dorinței testamentare a lui Anastase Bașotă, epitropii 
eforiei îl sfătuiră pe Bodnărescu să primească. direcția noului institut. Avanta- 
jele materiale fiind cu mult mai mari față de salariul de 200 lei pe care-l primea 
de la școala normală, precum și dorința unei vieți liniștite, îl făcură să primească, 
fiind sătul pînă peste cap de intrigile din oraș. Prin contractul încheiat cu efo- 
ria institutului, la 20 decembrie 1878 35, i se ofereau lui Samson 600 lei noi pe 
lună, două odăi de. locuință, plus încălzitul, iluminatul, nutrimentul, spălatul 
și serviciul personal, cu servitorii institutului. Cînd se va clădi noul local, 
va mai primi o cameră de locuit. Ca profesor va preda săptămînal 12 ore de 
curs la limba română, istoria patriei și geografie. Eugenia Bodnărescu, pentru 
100 de lei salariu lunar, se obliga a răspunde de întregul menaj al institutului, 
precum : lenjerie, garderoba, infirmeria, bucătăria, pităria, spălătoria, refec- 
torul, curăţenia generală, și buna ordine în toate ramurile menajului, avînd 
în subordine întreg personalul administrativ și de serviciu. Contractul preve- 
dea că pe timpul vacanțelor și a concediilor de orice natură nu li se va plăti 
salariu. La 27 ianuarie 1879 Bodnărescu își dădu demisia de la școala normală 
și se pregăti de drum. 

La 18 februarie 1879 fu inaugurat liceul din Pomîrla!6. Aici a trăit Bodnărescu 
vreme de douăzeci şi trei de ani, fiind în sfîrșit mulțumit de mediul în care 
singur s-a retras. Foștii săi elevi de la Pomirla au păstrat pentru el cuvinte 
numai de laudă. Fiecare fiu de țăran găsea în el un părinte, cu vorba blajină, 
cumpătată și caldă. Toţi inspectorii generali trimiși de minister, indiferent de 
apartenența lor politică, precum și toți delegații ministerului, trimiși la exame- 
nele de sfîrșit de an, au încheiat rapoartele lor cu cuvinte de laudă pentru 
rezultatele la învățătură și pentru „harnicul și inteligentul director, d-l Sam- 
son Bodnărescu (care) este deja recunoscut ca un director model“17. Ciprian 
Scripcă — fost elev la Pomirla — își amintește cum în ultimii ani, fiind bolnav 
de neurastenie și nemaiputînd intra în clasă, chema elevii în locuința lui și, 
stînd pe patul de suferință, le făcea cele mai impresionante lecţii de poetică 
și psihologie 18. În fiecare vară din ultimii zece ani a fost în stațiuni balneo- 
climaterice, pentru tratament. În iulie 1892 a fost la Călimănești, în iulie 1893 
la Slănicul Moldovei. Diagnoza : Catarrhe gastro-intestinal cu dilatație de 
stomac : nevro-asthenie. Cura : hidrotherapie. În luna decembrie 1894 era la 


14 Anuarul școlii normale de învățători „Vasile Lupu“ din Iași pe anul şcolar 1938—1939 
(lași, 1939), pp. 175, 221, 222. 

15 Contractul se află, între manuscrise. 

16 Propriu-zis, n-a fost deschis chiar liceul, ci un curs preparator pentru Institutul Anastasie 
Bașotă, o clasă creată anume pentru pregătirea intrării în cursul secundar, avînd deocamdată 
3 profesori (cu cîte 300 lei salar lunar) și 23 elevi, din care 14 interni. Localul nou s-a zidit 
în anul 1883, cînd putea ține în internat 52 elevi. 

1? Vezi „Buletinul Oficial al Ministerului Cultelor și Instrucțiunii Publice“, anul II, vol. IV, 
nr. 76 din 15 august 1896, pp. 275—277. 

18 Vezi broşura Clipe de amintire închinată lui Samson Bodnărescu cu ocazia comemorării 
a 25 ani de la moartea sa, laşi, 1927, p. 58. 

sanatoriul Weisser Hirsch din Chemnitz (pe lîngă Dresda). În anii următori 
și-a căutat de sănătate și prin alte sanatorii, între care mai ales la Kahlen- 
berg, de lîngă Viena !°, A închis ochii pentru totdeauna, marți dimineața, la 
18 februarie 1902, adică exact în ziua cînd cu douăzeci și trei de ani mai înainte, 
inaugurase institutul „Bașotă“. A fost înmormîntat joi 21 februarie 1902, în 
dosul bisericii, aproape de școală, întrucît biserica și școala erau în aceeași 
grădină. În numele elevilor a vorbit Vasile Bogrea, care atunci era elev în 
clasa a VII-a, iar la urmă — al optulea între vorbitori — a vorbit învățătorul 
Voinea, în numele școlii normale din Iași, unde știm că Bodnărescu fusese 
profesor și director 20, ; 

La 27 iunie 1927, Asociaţia foștilor elevi ai liceului „Bașotă“ din Pomîrla 
(cu sediul la Iași, strada Păcurari, nr. 50) a organizat la Pomîrla o mică serbare 
și a ridicat în fața liceului bustul lui  Bodnărescu — opera sculptorului 
Dumitriu-Bîrlad. Comitetul pentru ridicarea bustului a fost compus din Dr. 
I. Popescu, Ciprian Scripcă, consilier al Curţii de Apel din Iași, Loris Pavlov, 
magistrat și inginer Athanase Călugăreanu, toți foști elevi la Pomîrla. Tot 
atunci i-au scos și o broșură comemorativă cu 72 pagini, intitulată Clipe de 
amintire închinată lui Samson Bodnărescu cu ocazia comemorării a 25 ani 
de la moartea sa — 1927, Iași — Tip. H. Goldner, str. Gh. Mârzescu, nr. 17. 


OPERA LITERARĂ 


Limitată în timp, activitatea literară a lui Bodnărescu începe în 1876, 
cînd i se publică la „Convorbiri literare“ prima sa lucrare Suferințele și durează 
pînă în 1897, cînd termină de compus drama istorică Ilie Vodă, aflată în manu- 
scris. În această activitate literară de treizeci de ani, Bodnărescu a scris poezii, 
epigrame, drame istorice, două legende istorice, mici excursiuni fanteziste, 
cronici dramatice, idei despre sculptură față de pictură etc., etc, Contrar 
afirmației lui Ilarie Chendi că „Bodnărescu nu a evoluat de loc, ci a rămas 
același de la începutul și pînă la sfîrșitul activității sale“ 21, în această activitate 
destul de bogată și de variată se disting bine trei perioade : 

Mai întîi o perioadă de dibuiri literare, care include și anii de studii la Viena 
şi Berlin, cînd a fost cuprins de un extraordinar zbucium interior, datorită 
avalanșei de idei filozofice și literare, care l-au copleșit. În această perioadă 
a atacat o mulțime de subiecte, din care pe cele mai multe le-a părăsit, iar 
pe cele duse pînă la capăt nu le-a desăvârșit 22. 


19 Între scrisorile familiale se află scrisori și ilustraţii trimise de el din toate localităţile: 
de mai sus. 

20 Vezi broşura Clipe de amintire închinată lui Samson Bodnărescu cu ocazia comemorării 
a 25 ani de la moartea sa, Iași, 1927, p. 58. 

21 Ilarie Chendi, Samson L. Bodnărescu, notiță bibliografică în „Convorbiri lite- 
rare“, 1902, anul 36, pp. 477—480. 

22 Între manuscrisele din această perioadă se află : 

— Roman si Viorica sau Voința e putere viae, dramă în 5 acte (1864). 

— Puterea şi inima sau Roman și Viorica (1864), dramă, rămasă la începutul actului 5. 

— Fiul pământesc, poem dramatic (1866) început și părăsit. 

— Prima redactare la Suferinţele se intitula Omul ca om, sub formă de piesă de teatru 
(1864) — părăsită. 

Trăind cu multe lipsuri materiale chiar din copilărie, dezamăgit și jignit 
de puternicii zilei, acest suflet gingaș care cunoscuse de mai multe ori durerea 
decît bucuria devine un pesimist adept al filozofiei lui Schopenhauer care pe 
atunci se discuta cu aprindere în cercurile Junimii. În momente de deznădejde, 
pentru el lumea era „un sicriu purtat în veci prin haos“; multe din lucrările 
sale — vorba lui Panu — se terminau „cu pustiu și cu nimica“ și chiar activi- 
tatea de la Junimea pentru el semăna cu un fum ce se pierde fără urmă %. 
Foarte greu și foarte puţin s-a desprins el din mrejele acestei filozofii pesimiste, 
care i-a inspirat și un marș funebru : 


Cînd mă-ţi duce la mormînt 
Pas de pas cu jalnic cînt 
Să gindiți că nu v-ascult 

Și nu faceţi vuet mult 

Ca, să nu treziți cumva 
Şi-n sicriu durerea mează. 


Tocmai în vremea cînd era cuprins de aceste tulburătoare idei pesimiste, 
la Viena și la Berlin a scris și epigrame, însă nu cu conținutul satiric — cum 
de altfel se înţelege azi orice epigramă — ci epigrame care aparțin fie genului 
liric, fie genului didactic, în felul epigramelor antice greceşti. În Germania se 
reîntorseseră la metrul antic Voss, Herder, Goethe și Schiller, folosind hexa- 
metrul, sau distihe de un hexametru și un pentametru. Dar faptul că la scrie- 
rea acestor epigrame topica devine forțată — după cerințele metrului antic — 
precum și grija că în cîteva versuri trebuie să exprimi cît mai multe idei au 
cauzat ca majoritatea epigramelor lui Bodnărescu, scrise în această primă 
perioadă, să păcătuiască prin obscuritate, pe deasupra mai fiind tiparite: și cu 
multe erori de tipar *%. 

Iacob Negruzzi și A. D. Xenopol erau îngrijorați că Bodnărescu va fi 
pierdut pentru literatura noastră, datorită obscurităţii. Și fiindcă Xenopol 
ezita să i-o spună indirect, Negruzzi a fost silit să i-o scrie direct 26. Cred că 
mare greșeală a făcut conducerea „Convorbirilor literare“ că tocmai în această 
perioadă — fie din prietenie, fie din lipsă de material pentru dat la tipar — 
n-a fost mai exigentă cu Bodnărescu. Marea majoritate din lucrările sale, 


— Grigore Vodă III, tragedie în 5 acte, scrisă între 13/1 febr. 1869 şi sept. 1869. La 
sfîrşitul piesei se află observaţiile făcute de Junimea, pentru a-și modifica piesa. N-a făcut 
nici o modificare și a părăsit piesa. 

— Ahasverus, dramă, la care lucra la 11.V.1869. A părăsit-o după 118 versuri. 

— La 26 dec. 1869 intenționa să scrie un studiu despre Laocoon (Torouţiu, op. cit., 
Il, p. 55). 

— La 30 ianuarie 1870, intenționa să scrie o dramă din istoria romană, Gallus, precum şi o 
serie de 4 grupe de poezii: I Flori de mugur, II Flori în floare, ITI Flori scutuvate și IV Fructe. 
Nu le-a scris (Torouțiu, op. cit., II, p. 156). 

23 Scrisoarea lui I. Negruzzi către Bodnărescu din 28.11.1870, publicată de Torouțiu 
în op. cit., III, p. 400. 

24 În manuscris are data 1885/21/2 st. v. În „Convorbiri literare“, anul XX, 1886, p. 524. 

25 Vezi scrisoarea lui A. D. Xenopol din Berlin, la 6 febr. 1870, către I. Negruzzi : „Epi- 
gramele lui Bodnărescu sînt prăpădite, mai ales punctuația e grozavă“ (Torouţiu, op. cit, 
II, p. 57). 

Fe La 28 febr. 1870; vezi Torouţiu, op. cit., LII, p. 401. 

publicate în această perioadă, trebuiau respinse, reținînd pentru tipar numai 
tragedia Rienzi, legenda istorică Pintea și fiica sa Laura, patru-cinci poezioare 
printre care Cheia legilor (1869) — după aprecierea acad. Tudor Vianu — 
„anunță muzica eminesciană“ 2? și numai șase din cele 25 epigrame publicate 
pînă în 1871, în care „această tulbure minte de ambițios timid“ — după cum 
îl numea N. Iorga 7 — a găsit putinţa de a se exprima sprinten și delicat. 

La 15 mai 1871, în „Convorbiri literare“ s-apublicat începutul studiului 
făcut de Maiorescu, cu titlul Direcția nouă în poezia și proza română. În frag- 
mentul publicat atunci, publicul cititor a luat cunoștință de primii poeţi, 
inserați de Maiorescu în „Direcţia nouă“ : Alecsandri și Eminescu. Continuarea 
studiului s-a publicat la 1 septembrie, același an. Aici Maiorescu anunţa : 
„Al treilea poet despre care credem că merită a ocupa atenția publică este 
d. Bodnărescu“. „În publicul român producerile sale par a fi trecut fără apreţiare 
justă, poate fără nici o aprețiare. Cu toate acestea nu încape îndoială că lucră- 
rile d-lui Bodnărescu sînt demne de studiat“. Maiorescu nu încearcă să acopere 
lipsurile constatate de Junimea, la tragedia Rienzi și la epigrame, care au dus 
la „discuţii foarte animate pentru și contra“. Totuşi, Maiorescu apreciază că 
„Rienzi este opera unui adevărat poet“ dînd și exemple de poezii și epigrame 
bune 2%. Dar cercetătorul atent va constata că poeziile citate ca bune încă nu 
erau publicate 3, după cum din cele trei epigrame alese, prima însă era în 
sertarul redacției și de-abia celelalte două se publicaseră în 1869. Evidenţierea 
lui Bodnărescu, tocmai atunci, a fost cel puţin provocatoare, dacă nu riscantă. 
Scriitorii bucureșteni în lupta literară pornită prin revistele lor, contra Ju- 
nimii, vor folosi destul material slab, care aparținea lui Bodnărescu. Muza 
de la Borta-Rece este de fapt muza poetului Bodnărescu, luat în derîdere de 
bucureșteni, prin această bufonerie literară. l 

Perioada a doua din opera lui Bodnărescu începe de la data cînd el a fost 
evidențiat în „Direcţia Nouă“ și se încheie cu plecarea sa la Pomîrla (1879). 
Este perioada cu vădite tendințe de limpezire și de tot mai temeinică afirmare. 
I s-au tipărit în această perioadă poezii din ciclul De la mare, la a căror citire 
în Junimea, chiar un răuvoitor ca Panu a trebuit să recunoască „un murmur 
de generală aprobare“. I s-a tipărit a doua legendă istorică, Vidra și Simon 
(1871). 

Ilarie Chendi considera această operă, alături de Pintea şi fiica sa Laura 
(1869) „poate mai clară și mai rotunzită decît tot ce a scris Bodnărescu. 
Îndeosebi Vidra — continuă Chendi — un tip de amazoană română de altfel 
diferită de tipul baladelor populare ar putea figura în orice antologie româ- 
nească'31, De asemenea i s-a tipărit legenda Cheile (1876) și, în fine, tragedia 
Lăpuşneanu Vodă (1878), la care a lucrat zece ani %2. 


2 Serban Cioculescu, Vladimir Streinu, Tudor Vianu, žst. 
lit. vomâne moderne, I, Casa Şcoalelor, 1944, p. 227. 

25 N. Iorga, Ist. lit. române contemporane, I, pp. 119—120. 

29 „Convorbiri literare“, anul V, 1 septembrie 1871, p. 202, 

30 Călător pe-a lumei valuri în „Convorbiri literare“ din 1 aprilie 1872, p. 16; Jază-ne în 
ali lume, în „Convorbiri literare“ din 1 ianuarie 1874, p. 399. 

a Ilarie Chendi, op. cit., p. 478. 

33 După însemnarea de pe manuscris (caietul nr. 6) Alexandru Vodă Täpuşneanu IV a fost. 
începută ła 11/10 st. n., 1868. 

O dată cu retragerea lui Bodnărescu la Pomîrla începe perioada a treia, 
ìn care a scris cele mai bune lucrări : ciclul de poezii Șăgi cimpenesti (1881), 
Soarele mire (1886) și Ilie Vodă, dramă istorică în 5 acte — rămasă în manu- 
scris și la care a lucrat vreme de patrusprezece ani. Drama aceasta, începută 
la 12 octombrie 1883 și terminată de compus la 7 ianuarie 1897, reprezintă 
cea mai de sus treaptă artistică pînă la care s-a putut ridica condeiul lui 
Bodnărescu. 

Absolut toți istoricii literari de pînă acum nu i-au cunoscut această peri- 
oadă de vîrf, fiind înșelați de faptul că în anul 1884 Bodnărescu și-a tipărit 
în editură proprie un volum intitulat : Din scrierile lui Samson Bodnărescu — 
Cernăuți, Tipografia arhiepiscopală, Editura scriitorului, 1884. Tirajul de 
2.000 exemplare l-a costat pe autor 756 florini. La prieteni și cunoscuți a 
trimis peste o sută de exemplare, dar numai Maiorescu i-a răspuns de primire. 
Spera ca prin mijlocirea lui Maiorescu să-i cumpere ministerul o parte din 
exemplare, dar Maiorescu i-a răspuns: „Cît pentru cumpărări. de premii la 
ministeriu în acest trafic literar nu mă amestec eu“ 33, Volumul acesta n-a 
putut servi prestigiului literar al lui Bodnărescu. Autorul n-a selecționat, ci 
a cules tot ce scrisese în versuri pînă la acea dată și i se publicase în Convorbiri 
literare, în prima perioadă, inclusiv toate epigramele cele greoaie. Cu aceasta 
autorul singur și-a făcut un mare rău, care pînă azi n-a fost reparat. Istoricii 
literari l-au judecat după lucrările din prima perioadă și foarte puțin din peri- 
oada a doua, trăgînd de acolo concluzii cu totul în defavoarea, lui Bodnărescu,. 
fiecare apăsînd, mai mult sau mai puțin, pecetea uitării peste o operă care 
merita să fie studiată în întregime. 


PRIETENIA CU EMINESCU 


După această foarte sumară prezentare a vieții și operei lui Samson 
Bodnărescu, trecem la prietenia sa cu Eminescu, cu toate că Bodnărescu avea 
în plus o diferență de zece ani. 

La școala din Cernăuţi nu s-au putut cunoaște de aproape. Cînd învățăcelul 
privatist Eminescu plingea moartea profesorului Aron Pumnul (12. I. 1866), 
Bodnărescu, cu examenul de maturitate luat din vară, era acum trecut în 
România, Cînd în septembrie 1869 Eminescu a plecat la Viena pentru studii, 
Bodnărescu se mutase de la Viena la Berlin, tot pentru studii, așa că nu s-au 
putut întîlni. Cînd Eminescu a participat pentru prima dată la ședințele Juni- 
mii, în zilele de 1 și 7 septembrie 1872 34, Bodnărescu era în călătorie prin nordul 
Germaniei și iar nu s-au putut întîlni. De-abia la 20 septembrie 1874, cînd 
Eminescu vine la Iași și este numit bibliotecar, iar Bodnărescu trece ca direc- 
tor al școlii normale, acești doi oameni s-au putut întilni și s-au împrietenit, 
avînd aceleași preocupări filozofice și poetice. Ba mai mult, generosul Bodnă- 
rescu l-a primit în locuința sa din curtea bisericii Trei Ierarhi, avînd loc destul 
pentru odihnă și discuţii, mai pe îndelete. Aici a locuit și Miron Pompiliu și 


33 Originalul, cu data de 7/19 iunie 1884, între scrisorile familiale. 
34 Vezi procescle-verbale ale acestor şedinţe, publicate de I. E. Torouțgiu în Studis 
„și documente literare, IV, p- 457. 

Slavici, acesta din urmă numai cîteva săptămîni, în iarna lui 1874 %5. Fiind 
toți oameni neînsurați, trăiau burlăcește, fără pretenţii. Un prieten de-al lor, 
după cît se pare, chiar Anton Naum, i-a poreclit în glumă „caracudă“. Artur 
Gorovei susține că tot aici Eminescu l-a cunoscut pe Creangă, prin vara lui 
1875 și că Eminescu și Bodnărescu au introdus pe Creangă în Junimea %. 

Locuinţa aceasta comună a fost supărător tulburată de un ordin minis- 
terial, datorită căruia, la 20 mai 1876, Bodnărescu a predat direcția școlii 
normale și, o dată cu aceasta, a fost nevoit să părăsească locuința, dimpreună 
cu prietenii săi. Eminescu, plecînd de aici, s-a mutat la Creangă, iar Bodnă- 
rescu, cum am mai arătat, s-a retras în cele din urmă la Bănești. La banchetul 
Junimii de luni 24 octombrie 1876, Bodnărescu n-a putut participa. Eminescu 
a participat, folosind cotizaţia plătită de Pogor, care n-a putut veni din cauza 
doliului 37. 

La 31 octombrie 1876, Miron Pompiliu îi scrie lui Bodnărescu la Bănești 
o scrisoare cu titlul „Frate caracudă“ prin care îi face cunoscut că și-a găsit 
gazdă în ograda „sfîntului Toader“. Apoi îi arată cum s-a petrecut la acel 
banchet, folosind cuvinte pe care nu le pot reproduce și, în sfîrșit, un amănunt 
inedit care ne interesează : 

„Eu împreună cu Eminachi am fost pregătit în corabie lîng-un pahar de 
cel roș, un cîntec caracudesc. Am și încercat noi să-l cîntăm, dar n-am pre 
izbutit. Mesenii dracului n-au vrut să ne-asculte. 

Iată ţi-l trimit și ție: 


Cîntec caracudesc 


I 


Era odat-abea-i un an 

Cînd Tit era puternic 

Și vau, vau, vau, cel şarlatan 
Era smerit, cucernic. 

Dar ah! acum sărmanul Tit 
La Văcăreşti el e menit, 

O, jerum, jerum, jerum, 

O, que mutatio rerum. 


u 


Şi-atunci cînd mare Tit era 
Slăvita caracudă 

La Trei-Sfetite conăcea 
Lipsită de orice trudă. 
Sărmana caracud-acum 

Cu traista calicește-n drum, 
O, jerum, jerum, jerum, 

O, que mutatio rerum. 


3 f, Slavici, Amintiri, Bucureşti, 1924, pp. 22—23. 

% Artur Gorovei în Şezätoarea, anul V, p. 191. 

37 Vezi scrisoarea lui Ștefan Virgolici trimisă din Iași, la 27 oct. 1876, către Bodnărescu, 
la Băneşti, prin care arată cum s-a petrecut la acel banchet. Se află între scrisorile familiale. 

a 


Porunca de surghiun s-aman 
Samson nu vra s-asculte 

Dar iată vine Petrovan 

Din Bolgrad cu insulte 

Și lui Samson i-a zis sictir. 
Că eu am fost sub Tit martir, 
O, jerum etc. 


IV 


Iar Bodnarachi desperat 
Luat-a traista-n spete 
Şi-n lumea larg-a alergat 
Pîn-a dat de Sirete. 
Dar pentru el loc de popas 
În lumea asta n-a rămas, 
O, jerum etc. 

v 
Ca jidovul rătăcitor 
A dat de mii de chinuri 
Şi pe la Chiț alergător 
Cu lirice suspinuri; 
Dar vai de el cum au rămas! 
Vau, vau, şi Chiţ și toți l-au ras 
O, jerum etc. 


VI 


Atunci Samson în jamantan 
La Iaşi se-ntoarce iară, 
Să-și facă traiul cel sărman 
Cu vai și cu ocară 

Şi iată lucru neauzit 

El într-o zi ce ne-a grăâit, 
O, jerum etc. 


VII 


Cei de pe urmă pantaloni 
I-am dusu-i la răcoare 

Şi-mi zice Ițic Solomon 
Că-s rupți între picioare, 
Dar eu i-am declarat formal 
Că asta-i lucru natural, 


O, jerum etc. 
de Eminescu şi Pompiliu 3% 


38 Scrisoarea, originală se află între scrisorile familiale. Numai versurile din această scri- 
soare au fost publicate întîi în broşura Clipe de amintire, citată apoi de C. Săteann, 
Figuri din Junimea, Bucureşti, 1936, p. 160, parţial de Zoe Dumitrescu- Buşu- 
lenga, M. Eminescu, București, 1963, p. 153. 

Că la compunerea acestor versuri a contribuit și Eminescu stă dovadă 
manuscrisul său cu nr. 2260, fila 58, care conține două strofe (a 7-a și a 4-a) 
din cîntecul de mai sus %%. Nota umoristică pe care i-au dat-o cîntecului pri- 
vește totuși cu duioasă compătimire starea prietenului lor Bodnărescu, aco- 
perind cu anemică bravură propriile lor necazuri, care mai ales pentru Emi- 
nescu deveniseră foarte mari. În ziua de 13 septembrie 1876 Parchetul tri- 
bunalului din lași făcuse prima cercetare în legătură cu lipsa din Biblioteca 
Universităţii a 71 volume, pentru care noul bibliotecar, Dimitrie Petrino, îl 
acuza pe Eminescu că le-ar fi sustras. Acuzaţia era deosebit de gravă pentru 
onoarea poetului. Lui Bodnărescu i se luase o declarație personală de către 
primul procuror al tribunalului, la 15 septembrie 1876. A doua cercetare s-a 
făcut la 9 noiembrie, de către judecătorul de instrucție. Eminescu a răspuns 
calm și cu demnitate, dar liniște sufletească încă nu putea avea. Următoarea 
scrisoare inedită, pe care Eminescu i-a trimis-o din Iași prietenului său Bodnă- 
rescu la Băneşti, cu data de 25 noiembrie 1876, merită cu prisosință să fie 
cunoscută, în această privinţă : 


Dragă Samsoane, 


Judecătorul de instrucţie nu așteaptă decît mărturia ta pentru a da 
ordonanța de „non lieu“ adică, nu este loc de urmărire împotriva mea, în 
privința cărților în cestiune. Dacă nu poți veni la Iași trimite, după ce vei 
primi citația, o suplică către judecătorul de instrucție, prin care îl rogi 
ca, să delege pe primarul comunei să-ţi ieie interogatoriul *. De urmărirea 
pe cale civilă, adică, de restituirea prețului cărţilor lipsă nu vom scăpa; 
acolo vom intra cu toţii de la Cătănescu începînd pînă la inclusive Petrino 
pentru că nici unul din noi n-am predat biblioteca în plină regulă **, Dar 
această cestiune are să fie încurcată așa, fel, încît are să le fie lehamete şi 
judecătorilor și nouă de patarania asta. 

Cînd vei fi interogat, te rog spune adevărul. Nu evaziv, nu încurcat, 
căci toată responsabilitatea civilă e o copilărie alături cu urmările ce le-ar 
avé pentru mine un singur neadevăr ce l-ai spune. Un neadevăr ar fi în 
stare să mă nenorocească pe toată viața, și să-mi răpească onoarea, De 
aceea spune ce-am spus eu. 

Eu am zis că am numărat biblioteca de mai multe ori, că la fiecare 
numărătoare din nou am găsit tot mai puţine cărţi lipsă şi că nici azi nu 
sunt convins că acele cărţi lipsesc. Eu am numit sistemul de ținere al biblio- 
tecii vicios, pentru că sunt mai multe biblioteci conținînd aceleași materii, 
încît ușor se poate pune o carte în raft fals; c-un cuvînt eu am zis că am 
găsit lipse dar că pînă azi nu sunt convins că ele există în adevăr. Apoi 
am zis că faţă cu sistemul cel vechiu și nevoind să acuz cu ușurință pe nici 
unul dintre predecesorii mei, am hotărît să catalogisez din nou biblioteca, 
din care cauză n-am putut să fac un proces verbal de predare. Cu un cuvînt 


3 Vezi M. Eminescu, Opere IV, ed. Perpessicius, pp. 517—518 și vol. V din aceeaşi 
ediție, p. 601, față de care data acestui cîntec este acum precizată. 
* Poţi zice în suplică că ești bolnav sau că n-ai mijloace de călătorie (nota lui Eminescu). 
** După renumita. lege a contabilităţii generale (idem). 

gîndește-te la una. Eu am spus adevărul deplin, pentru că orice evazivitate 
ar fi fost numai o bănuială mai mult. Orice evazivitate din partea ta ar fi 
fost o bănuială asupra mea. De aceea gîndeşte-te. Dacă mai vrei informații 
ţi le pot da. 


M. Eminescu 


Adresează la „Redacţia Curierului“. 


Declaraţia dată de Bodnărescu la 15 septembrie 1876 40 deja era în felul 
cerut de Eminescu. Judecătorul de instrucție nu i-a mai luat altă declaraţie 
lui Bodnărescu. Făcîndu-se cercetări și la rafturile bibliotecii, cărțile au fost 
găsite, așa că la 17 decembrie 1876 dosarul a fost închis cu concluzia că „nu 
este loc de urmărire contra numitului pentru faptul ce i se impută“. Dimitrie 
Iamandi, care se afla pe la Iași, i-a scris lui Bodnărescu tot la Băneşti, pe ziua 
de 16 ianuarie 1877: 


Dragă Samsoane, 


După cum ţi-au scris Eminescu, afacerea cu biblioteca s-au terminat, 
adecă ai scăpat ^t. 

Un semn de prietenie și de preţuire din partea lui Bodnărescu faţă de 
Eminescu trebuiesc considerate și următoarele versuri — inedite — păstrate 
de familie, printre foile manuscrise. Iată-le : 


Lîngă masa cea de brad 
Şi chincită la picioare 
Cine stă pe gînduri oare 
Căutînd al vieții vad? 


Cu privirea sus în pod 

El admiră cîrduri dese 

Tot de ploşnițe alese 

Şi-n cărți şoarecii cum rod. 


Pe aceste măreţii 
A naturii creatoare, 
Face-le nemuritoare 
În vestite poezii. 


Ici şi colo, printre ele 
Ştie apoi ca să presoare 
PDiamante-o ninsoare — 
Ce lucesc în lunci şi stele. 


40 Vezi Octav Minar, Eminescu în fafa justiției, Bucureşti, t.a., pp. 66—70. 
41 Originalul între scrisorile familiale. 

Hei, vestite bard, ce-mbraci 
Cu a ta închipuire 
Lumea-n așa strălucire, 
Cum te uiţi tu la pitaci!... 


Locuinţa lui Bodnărescu de la Pomirla a fost loc de popas și de reculegere 
pentru mulți din prietenii săi, printre care trebuie să-i amintim pe Eminescu, 
Slavici, Veronica Micle, Simion Florea Marian, N. A. Bogdan, iar în vremea 
din urmă și tînărul George Enescu de la Cracalia, cu tatăl său. 

La 21 mai 1881, orele 4 dimineața, Veronica Micle îi scria lui Eminescu, 
printre altele : _ 

„+. se apropie ora trenului și plec la Pomirla. Încă de anul trecut Eugenia 
mi-a făcut amendă onorabilă și ne-am împăcat, încît de mult plănuiam să 
merg la dînsa și mă duceam chiar de 1 mai, însă ploile m-au împiedicat“ 12. 

„Fără de nici o grijă vină la Pomirla, unde vei uita cîteva zile nevoile vieții 
și cele politice — îi scria Bodnărescu lui Slavici, la 31 mai 1892. — Dacă îţi 
trebuie bani de drum te rog scrie-mi şi-ţi trimet prin mandat poștal“ %. 

Doctorul Ioan Popescu din Iași, fost elev la Pomirla, își amintește cum 
pe la sfîrşitul lunii mai 1882 sau 83, directorul Bodnărescu, în așteptarea 
prietenului său Eminescu și ca să-i facă plăcerea de a sta la umbră deasă, 
a mutat un castan înalt de vreo șapte metri, din fundul grădinii, în fața locuin- 
tei sale, așa înfrunzit cum era. Spre marea mirare a tuturor, castanul s-a 
prins, iar nu mult după ce s-a prins castanul, a venit și Eminescu 4. 

În toată țara era obiceiul ca serbarea de sfârșit de an școlar să aibă loc la 
29 iunie. La Pomiîrla, serbarea cu împărțirea premiilor se făcea la 27 iunie, 
ca să coincidă cu ziua onomastică a lui Bodnărescu și de aceea ea întrecea 
fastul obișnuit al unei serbări de sfîrșit de an. Foștii elevi își aminteau cu duioșie 
de acele serbări „cînd muzica militară cînta de dimineaţă pînă noaptea, cînd 
elevii din ultimii ani dansau, iar Maricica Bodnărescu, unica sa fiică, domni- 
șoară de 14—15 ani, de-o frumusețe răpitoare, era dansată de toți elevii care 
puteau și voiau să o danseze, în sclipirea de bucurie a părinților și înălțarea 
sufletelor tinere spre culmi nevinovate“ 45. Fără îndoială, erau de față și musa- 
firi. Eminescu, fiind poftit la una din aceste serbări onomastice, probabil în 
primii ani după instaurare, se scuză printr-o carte poștală că nu poate veni 46. 


42 Octav Minar, Cum a iubit Eminescu, ed. a III-a, Bucureşti, p. 100. 
I. E. Torouţiu, op. cit., III, pp. 231—232. 

4 G. Călinescu, Un castan replantat în „Contemporanul“, nr. 8 din 28 februarie 1958. 

45 Dr. I. Popescu, Clipe de amintire (citată), laşi, p. 22. 

48 Originalul se ailă între scrisorile familiale. De acolo a fost publicată în următoarele : 

Ziarul Mișcarea de duminică 26 iunie 1927. " 

Broșura, citată : Clipe de amintire, 1927. 

Ziarul ieșean Opinia de sîmbătă 2 iulie 1927. 

C. Săteanu, Umorul lui Eminescu. Un autograf al marelui poet în „Dimineaţa“ de joi 
16 august 1934. 

C. Săteanu, Figuri din Junimea, Bucureşti, 1937, p. 159. 

De asemenea în M. Eminescu, Opere IV, ed. Perpessicius, p. 508. Anul dat ca probabil 
„Circa 1876“ în acecași ediţie de Opere, vol. V, p. 593 nu poate fi admis. 

N-am știut cum că în ziua 
Douăzeci şi șapte luni, 

Îşi serbeaz-aniversara 

Toţi voinicii și Sămsunii. 


În biserică, asemeni, 

Căt ămblai pe la icoane, 
N-am văzut pe sfîntul Simson, 
Preiubitule Samsoane. 


Și aflînd de-așa minune 
Eu scriseu aceste șire, 
Dorind multă sănătate, 
Viaţă lungă şi sporire. 


Și spre semn caracudistic, 

Îți trimit această cartă, 

Iar tu spune printr-un distic * 
Cum că cei absenţi se iartă, 


M. E. 


În anii de muncă istovitoare pentru Eminescu, la „Timpul“, gîndul lui 
Bodnărescu a fost mereu îndreptat spre prietenul său. Dorea din toată inima 
să-l salveze, să-l aducă la Pomirla și să-i creeze astfel condiţii normale pentru 
existență și pentru creația literară. 

În acest scop, la 3 aprilie 1881 i-a scris lui Maiorescu o scrisoare, prin care-l 
ruga să-l determine pe Eminescu a primi un post de profesor la Pomîrla și să-l 
ajute în dobîndirea acestui post. „Eminescu — scria. Bodnărescu — va fi 
bun profesor de istoria universală, mai tîrziu va putea preda filozofia și în 
clasele inferioare; latina, chiar acum“ 7. 

Ce i se cerea lui Maiorescu? Să intervină pe lîngă Pogor, Ianov și Şuţu —- 
junimiști și efori ai institutului de la Pomîrla — ca să-l admită pe Eminescu 
ca profesor. Ar fi fost bine îngrijit în familia lui Bodnărescu. Dar Maiorescu 
a pus scrisoarea deoparte și n-a vorbit cu nimeni despre aceasta. Astfel, drumul 
pe care Eminescu a fost silit să continue a grăbit groaznica întunecare a geniu- 
lui său, 


CONTINGENȚE DINTRE BODNĂRESCU ȘI EMINESCU 


Prietenia aceasta, totdeauna sinceră și curată, deși nestudiată îndeaproape, 
a fost minimalizată, iar valoarea operei poetice a lui Bodnărescu, în cazul 
cel mai fericit, a fost redusă la valoarea unor simple imitații după Eminescu. 
Principalul detractor al lui Bodnărescu a fost G. Panu, cu ale sale Amintiri 
de la Junimea din Iași. Să începem, deci, cu Panu. 


* soll heissen Dystichon. 


4 Augustin Z. N. Pop, Contribuţii documentare la biografia lui Mihai Eminescu, 
Bucureşti, 1962, pp. 338-—347. 

Acad. Tudor Vianu, acum douăzeci de ani, scria despre Bodnărescu: 
„Figura lui Bodnărescu este una din cele mai fixate în trăsăturile ei tipice de 
către memorialiștii Junimii, încît o încercare de revizuire a procesului său 
va constitui totdeauna. o întreprindere dificilă. Poetul și omul ne vor apărea 
mereu așa cum i-a zugrăvit Panu, sub trăsăturile unui spirit nebulos, lovit 
de perplexități irezolvabile, așteptînd într-o tăcere încremenită verdictele 
critice ale lui Maiorescu, un amestec de gravitate și sfială, pe care portretistul 
l-a înfățișat cu humor“ 48, 

Dacă Panu s-ar fi referit numai la comportamentul omului Bodnărescu, 
nu i-aș fi obiectat decît intenția de a-l înfățișa oarecum caraghios, în timpul 
unor ședințe, deși tot el, în alte ocazii, ni-l arată „ființă blindă și pasivă“, 
„foarte sfios“, „o natură foarte sensibilă și delicată“, „un om foarte bun, foarte 
blînd și-i plăcea să asiste la veselia altora“ 49. 


Iacob Negruzzi, în aceleași împrejurări, îl vede „sfios și tăcut, cu o natură 
blîndă și naivă, care făcea din el un om foarte simpatic''50. Dar Panu, în Amin- 
tirile sale, a vrut să lase și aprecieri de valoare asupra unor opere citite și discu- 
tate în Junimea și, ca să fie crezut de cititori, el îi asigură că ține minte bine, 
în unele cazuri pretinde că ține minte chiar foarte bine cum s-a discutat în 
cutare ședință și ce anume a zis fiecare din cei care au luat cuvîntul. Dacă ar 
fi chiar așa, ar trebui să ne exprimăm admiraţia față de memoria fenomenală 
a lui G. Panu, care, după treizeci de ani de la petrecerea evenimentelor respec- 
tive, fără să fi fost ajutată de însemnări zilnice, a putut reproduce, cu lux de 
amănunte, atîtea amintiri junimiste. Panu singur mărturisește că prima dată 
cînd a intrat în Junimea „era prin februarie sau martie 1872“, „într-o vineri 
seară“ 51, iar data exactă pe care ne-o arată procesele verbale de ședințe la 
Junimea este 21 aprilie 1872. În mod normal, din activitatea Junimii, Panu 
nu putea avea amintiri personale mai vechi de 21 aprilie 1872. Dar Panu scrie 
că ține minte ce părere și-a făcut Junimea despre epigrama Sus pe Olimp, 
„cînd s-a citit mai ales întîiaș dată“ 52. Or epigrama aceasta era publicată în 
revistă încă de la 1 ianuarie 1869, deci cu trei ani și trei luni mai înainte. Ce 
fel de „amintire“ poate fi aceasta? 


În altă parte, tot Panu scrie în Amintirile sale : „Tin minte foarte bine că 
Bodnărescu venind într-o seară la Junimea și la întrebarea d-lui Pogor: 
«Cine are ceva?» Bodnărescu răspunse cu un glas blajin, mai mult 
un fel de suspin : 

— Eu. 

— Apoi dacă ai ceva, scoate-o, zise brutal d. Pogor. Iar Bodnărescu roșin- 
du-se ca racul scoase... un rulou de hîrtie. 


— Poezii sau proză? întrebă cam sarcastic d. Negruzzi. 
— Proză, răspunse tot mai timid Bodnărescu. 


48 Serban Cioculescu, Vladimir Streinu, Tudor Vianu, Istoria 
literaturii române moderne, I, Casa Şcoalelor, 1944, p. 227. 

4 G., Panu, Amintiri de la Junimea din Iași, Editura Cioflec, 1942, vol. l, pp. 47, 49, 
52; vol. II, p. 231. 

5 Iacob Negruzzi, Amintiri din Junimea, Bucureşti, 1939, p. 139. 

5 G. Panu, op. cit., vol. I, p. 46. 

52 Ibidem, vol. II, p. 232. 

— O, dacă e proză, replicară mai mulți, atunci e grav, s-ascultăm. 

— Eu aș prefera, zise d. Ganea, să fie versuri. 

— Ştiu de ce, replică d. Pogor, pentru că te temi ca în proză să nu-ți facă 
concurență Bodnărescu. 

În timpul acestei mici discuții Bodnărescu rămase nemișcat, cu manu- 
scrisul în mînă, uitîndu-se zăpăcit la unul și la altul. 

După alte întreruperi, Bodnărescu începu: « Mici escursiuni. Așteptam 
să văd un epure... » La acest debut noi cu toții am izbucnit în râs. 

« Dar în ce se deosebește omul de fricoasa vietate aici...» Aici n-am mai 
putut sta în liniște și toți începurăm a face gesturi caraghioase. Bodnărescu 
foarte liniștit a continuat citirea, ascultat de d. Iacob Negruzzi și de d. Nicu 
Ganea“ 53, 

Deși pretinde Panu că ţine minte foarte bine, afirmaţiile sale nu se veri- 
fică, pentru că partea aceasta din Mici escursiuni fusese deja publicată la 
1 aprilie 1870, deci cu doi ani mai înainte de a intra Panu în Junimea și apoi, 
la citirea acestui capitol, Bodnărescu nu era în Iași. El și l-a trimis prin poștă, 
de la Berlin, unde era student. 

La fel, cu alte asigurări, „mi- aduc aminte... și pot afirma pozitiv“ umple 
șaisprezece pagini cu „amintiri“ despre farsa lui Hasdeu cu poezia EZ și ea, 
pe care, în Junimea, ar fi citit-o Eminescu 54. Panu zice că s-a simțit ca „opărit“. 
că-i „era rușine să iasă pe stradă“, ca să nu se întilnească cu fracționiștii, că 
s-a dus furios acasă și a rupt din „Convorbiri“ foaia aceea cu poezia El și ea. 
Dar farsa apăruse în revistă la 15 iunie 1871, deci cu zece luni mai înainte de 
a se face Panu junimist, iar Eminescu, pe vremea cînd s-a pus la cale farsa lui 
Hasdeu era la Viena și făcea pregătiri pentru serbarea de la Putna. 

Poezia filozofică Ce poate fi, va fi apare în procesele verbale de ședințe, 
ca citită pentru prima dată la Junimea, în ședința din 31 dec. 1871 55, iar a 
doua oară, la 17 martie 1872, cînd i s-au suprimat trei versuri și s-a admis 
pentru tipare 5. Panu zice că în seara cînd a intrat el în Junimea „pentru prima 
dată“ era însoțit de un prieten Cernescu, „junimist mai vechi“, care avea gata 

„pentru citit lucrarea Despre stenografie și necesitatea ei : că, la intrarea în sală, 
Eminescu continua să explice lui Bodnărescu o teorie stranie, teoria antinomii= 
lor în istoria universală. Mai zice că au intrat în sală Pogor -— gazda, apoi 
Melic, Ştefan Vîrgolici, Naum, Iacob Negruzzi, Gane și Maiorescu. În seara 
aceea — zice el — s-a citit poezia Ce poate fi, va fi 5. 

Însă procesul verbal din 17 martie 1872 arată că ședința Junimii s-a ţinut 
acasă la lacob Negruzzi, nu la Pogor, iar Panu n-a fost prezent la şedinţă. 
Va zice careva : poate că Panu a fost prezent la ședința din 31 decembrie 1871, 
cînd poezia s-a citit pentru prima dată. N-ar trebui să ne întoarcem tocmai 
la data aceea, pentru că singur Panu mărturisește că era prin februarie sau 
martie, 1872 se, T otuși cauţi și acolo și vezi că Panu a lipsit. Va zice iarăși 


5 G, Panu, Amintiri de la Junimea din Iași, vol, 1I, pp. 250—258. 
54 Ibidem, vol. I, p. 353. 

55 I E. Torouțtiu, op. cit., IV, p. 443. 

56 Tbidem, p. 449. 

5 G. Panu, op. cii., 1, p. 47. 

58 Ibidem, p. 46 

careva : se poate ca prezența lui Panu de la 17 martie 1872 să fi fost omisă din 
procesul verbal, dar ceilalți membri trebuie să fi fost în ședință, așa cum îi 
arată Panu. Nici așa nu se potrivește și iată de ce : Panu a intrat în Junimea 
la 21 aprilie 1872 59, deci la 36 de zile după această ședință, iar poezia aceasta, 
deja era publicată în revistă, la 1 aprilie. Studiul lui Cernescu despre stenogra- 
fie fusese aprobat în ședința din 3 martie 1872 fără ca autorul să participe la 
ședință și i s-a publicat în numărul de la 1 mai 1872, pp. 61—67. Cernescu 
apare în persoană la Junimea, pentru prima dată, la 12 octombrie 1872 6. 
Eminescu nici nu putea fi prezent, căci era student la Viena. După crăciun 
fusese bolnav de gălbinare și aprindere de maţe. „Astăzi 10 febr. 1872 — scrie 
el părinților săi — ies pentru prima oară din casă“ ŝi, Și în lunile următoare 
era tot la Viena 62. De-abia la 1 septembrie 1872 va apărea la Junimea, cu 
Egipetul și Sărmanul Dionis. Maiorescu care venea regulat a fost silit să lip- 
sească de la patru ședințe dintre 11 februarie și 24 martie acel an, fiind ales 
deputat. De-abia la 26 martie se va întoarce de la București. Naum a lipsit de 
la toate ședințele din anul 1872. Melic a lipsit în acel an pînă la ședința din 
24 martie, iar Vîrgolici, Lambrior și Tasu tocmai la acea ședință au lipsit. 

Dar Panu se face și mai vinovat prin faptul că la această ședință fantezistă el 
înscenează discuții și aprecieri care pur și simplu reduc la zero poezia lui Bodnă- 
rescu. El zice că la citirea titlului „o nedumerire generală se zugrăvi pe fața tutu- 
ror“, că după citirea poeziei „o tăcere de ghiață cuprinse întreaga societate“. D. 
Pogor devenise oribil de văzut, atît i se strimbase figura, toți au declarat că nu în- 
teleg nimic. În timpul ceaiului, Eminescu, fiind întrebat de Xenopol dacă a înțe- 
les ceva, el ar fi răspuns : ... „eu îs nemulțumit fiindcă versurile sînt proaste“ 6. 

Această relatare a căpătat valoare de document de istorie literară, fiind 
folosită în lucrările științifice de mai tîrziu; G. Călinescu o reia în a sa 
Istorie a literaturii române : „Samson Bodnărescu scandaliza pe junimiști prin 
« cimiliturile » lui, poezia sa trecînd pe acea vreme drept dificultoasă, îndeosebi 
Ce poate fi va fi (1872) stîrnind un adevărat scandal“ 65. 

Iar în Vraja lui Mihai Eminescu, unde e vorba de aceeași poezie, ideea 
sa continuă : „Eminescu deși prieten cît de cît (sic) cu el, nu-l prețuia ca 
poet și nu se sfia să-și arate opinia“ 66. Consider absolut necesar să ne ocupăm 
puţin de conținutul acestei poezii. 

n vremea cînd Bodnărescu scria aceste versuri, în mintea sa se dădea 
o luptă între două concepții filozofice cu privire la ordinea cosmică. Pe de o. 
parte concepția lui Zenon eleatul, susținută de Schopenhauer, că universul 
nu cunoaște nici o mișcare, pieirea fiind stăpînă peste toate din univers, iar 
pe de altă parte concepția heraclitiană, reînviată de Hegel, care susținea că 


5 I, E. Torouţiu, op. cit., IV, p. 452. 

6 Ibidem, p. 460. 

d G. Călinescu, Viaja lui M. Eminescu (1964), p. 173. 

e I E. Torouțiu, op. cit., vol. II, pp. 186—190. 

Titu Maiorescu, Însemnări zilnice, vol. I (1855—1880), Bucureşti, 1937, 
pp. 183—190. 

& G, Panu, op. cit., I, pp. 49—53. 

% G. Călinescu, Istoria literaturii române de la origine Bină în prezent, Bucureşti, 
1941, p. 370. 

6 Idem, Viaţa lui Mihai Eminescu, ed. a III-a (1938), pp. 289—290, iar în ediţia a IV-a 
(1964), pp. 231—232. 

realitatea, lumii o alcătuiește veșnica curgere, perpetua schimbare a tuturor 
lucrurilor. După această a doua concepție nu există pieire, ci o veșnică trans- 
formare. Prin poezia aceasta, Bodnărescu pune față în față cele două concepții, 
dînd dreptate concepţiei heraclitiene, prezentată în poezie printr-un bătrîn 
scriitor, cu înfățișarea înspăimîntătoare, bătrîn de sute de veacuri, trăitor 
într-un munte, sub ziduri gîrbove și mucezite. Pe genunchi bătrînul ţine o 
carte deschisă. Tace, cu privirea pierdută în gol. În fața acestui bătrîn vine 
poetul, stăpînit de idei pesimiste și-l întreabă dacă și el a văzut că tot ce-i 
mîndru și iubit pe lume e sortit morţii? că tocmai cînd ti-i mai drag a trăi, 
trebuie să mori; dacă a văzut și el cum cad stelele în haos, fiindcă și cerul 
e supus pieirii ; că peste întreaga fire se întinde întunericul etern. Atunci zidurile 
se cutremură, bătrînul tresare din gînduri și grăiește : 


O, inimă slabă de ce presupui 

Pieirea ș-acolo pe unde ca nu-i? 

De ce, dacă moartea pe tine te-nvinge, 
Crezi tu că de lume se poate atinge? 
De ce ţi se pare că este pieire 
Schimbare de forme în veşnica fire? 


În acest moment muntele se zguduie, zidul se crapă, din munte crește 
un stîlp negru de fum, o dată cu dispariția bătrînului și a zidurilor. 
=" După cum se vede, poetul este de partea bătrinului dispărut. Cad stele, 
dar se nasc alte stele și tot așa mor oameni, se usucă unii copaci, seacă izvoare, 
se năruie munți etc., dar cer înstelat, lume, munți, mări, codri, izvoare etc. 
rămîn. 

Bătrînul nu-i Hronos și nici neantul cosmic, cum scrie Panu, în discuția 
inventată de el, pe seama lui Negruzzi, Pogor și Maiorescu $, Bătrînul din 
munte este creația poetului. Ca să exprime convingerea la care ajunsese, Bod- 
nărescu avea nevoie să discute cu muntele, întrucît el este dintre acei care — 
“vorba poporului — trăiesc „cît lumea“. Dar fiindcă muntele nu poate vorbi, 
poetul a inventat în munte pe acest moșneag, bătrîn de sute de veacuri, ca să 
vorbească în locul muntelui. Procedeul acesta îl va folosi și Eminescu, cu vreo 
patru ani mai tîrziu, în Strigoii 6 unde un preot păgîn, de moarte uitat, orb 
de sute de veacuri, avînd picioarele împreunate cu piatra muntelui, stă la porțile 
unui templu din inima muntelui. 


S-ar pune întrebarea : De ce bătrînul lui Bodnărescu, după ce vorbește, 
dispare, o dată cu crăparea muntelui? Bătrînul deja spusese ce trebuia să spună, 
iar muntele putea să crape oricînd, fiind și el supus transformării. Titlul poeziei 
pare să spună că orice transformare este posibilă, se va face. 


Peste vreo șase ani, Eminescu va relua tema lui Bodnărescu și va discuta-o 
cu codrul, în poezia Revedere 6. Codrul n-are nevoie de bătrînul care să stea 


4 G. Panu, op. cit., vol. I, pp. 54—55. 

68 Publicată în „Convorbiri literare“ la 1 dec. 1876. 

6 Publicată în „Convorbiri literare“ la 1 oct. 1879. Ciornele acestei poezii judecîndu-se după 
cerneală ar fi din anii circa 1876—1879. (M. Eminescu, Opere, II, ed. Perpessicius, 
pp. 137—138). 

în mod convențional cu cartea cea mare pe genunchi. Discuţia cu codrul pare 
mai poetică, iar cele spuse de codru întregesc cuvintele spuse de bătrînul lui 
Bodnărescu : 


Numai omu-i schimbător 
Pe pămînt rătăcitor. 

Iar noi locului ne ţinem, 
Cum am fost așa rămînem; 
Marea și cu rîurile, 

Lumea cu pustiurile, 

Luna și cu soarele, 

Codrul cu izvoarele. 


Dar G. Călinescu afirmă că poezia Ce poate fi, va fi „imită Mortua 
est“ 70. De fapt, în Mortua est Eminescu punea altă problemă filozofică. Aflat 
lîngă sicriul iubitei sale și ajuns la paroxismul durerii, Eminescu credea, că 
viața e o „baltă de vise rebele“ și nu mai trebuie trăită. „Decât un vis sarbăd, 
mai bine nimic“. „A fi, e nebunie și tristă și goală, Totul e nebunie“. 

Există o strînsă asemănare între un început de dramă, Mureșan al lui 
Eminescu și alt început de dramă, Ahasverus în veacul nostru, al lui Bodnă- 
rescu. G. Călinescu scrie în legătură cu aceasta: „Stînd în aceeași chilie 
la Treisfetitele, Bodnărescu este acela, care umblîndu-i prin hirtii, l-a imitat“ 71. 
Cu alte cuvinte, Bodnărescu este acuzat de furt. Dar cei doi poeți au locuit 
împreună la Treisfetitele de la 1 septembrie 1874 și pînă la 20 mai 1876, iar 
lucrările în chestiune au fost începute de fiecare în anul 1869, cînd ei nu erau 
împreună. 

Bodnărescu aflat la Viena scria lui Iacob Negruzzi, la 11 mai/29 
aprilie 1869 72: 

„Ahasverus acesta va fi opul vieții mele și-mi place deosebit a lucra la el. 
Pînă acuma aș ave cîteva sute de versuri... Știu că pentru lumea noastră română 
va fi asemenea. op zădarnic, am însă măcară atîta mîngiiere că îl pot scrie în 
limba maicei mele“ 73, 

În același an, Eminescu, aflat în țară, concepea pe Mureșan. lată-i deci 
depărtați unul de altul, poate chiar încă necunoscuți personal. Asemănarea 
acestor două începuturi de dramă — numai ca tematică, dar cu alte personaje 
— nu se poate explica prin umblatul unuia în hârtiile celuilalt, ci prin același 
izvor de inspirație pe care l-au avut în literatura germană. Ca și Prometeu, 
ca și Mephistopheles din Faust, Ahasverus și Mureșan se arată răzvrătiți contra 
zeului suprem, vorbesc cu răutate de atributele lui și ridiculizează viața de apoi. 

Eminescu a părăsit acest subiect. La 6 febr. st. n. 1871 el îi scria lui Iacob 
Negruzzi : „De drama mea n-are să fie nimica, pentru că nu știu ce formă să-i 


7 G. Călinescu, Istoria literaturii (cit.), p. 370. 

A Idem, Opera lui Mikai Eminescu, vol. II, p. 154. 

2 I. E. Torouțiu, op. cit., IL, pp. 152—154. 

73 Între scrisorile familiale se află una de la N. Hurjui din Frătăuțul aou, din care rezultă 
că mama lui Bodnărescu murise de sărbătorile paștelui, în 1867. 

dau, pentru că nu e dramă... De-ar fi fost să fie apoi ar fi fost cam în maniera 
lui Faust, deși nu totuși“ 74. 

Nici Bodnărescu n-a continuat munca la Ahasverus, dar tema acelei drame 
încă l-a mai preocupat. Între manuscrisele sale (caietul nr. 6) se afla începutul 
altei drame, cu titlul Antechrist, pe care se află locul și data : Iassi 27 aprilie/9 
mai 1877. Este manuscrisul cu cel mai tremurat scris din tot ce a scris Bodnă- 
rescu. Se vede că era bolnav. Pe același manuscris se află o însemnare a lui 
Bodnărescu : 

„Pe cînd omul creştin crede că natura îl dușmănește — Crist îl învaţă 
aceasta — vreau ca omul lui Antecrist să se împace cu natura“. 

Extrag aici numai cîteva versuri de răzvrătire, din rolul lui Scaraoţchi : 


Te-ai înciudat pe mine și ceata îngerească 

Crezînd că vreau slujbașii să ţi se-mpotrivească 

Şi metezindu-ţi barba, ai zis atunci din gură : 

„Din ţărină eu singur mi-oi zămisli făptură. 
Supusă, credincioasă. Da. Ai făcut, o, zeu! 

Pe om după ființa și după chipul tău, 

L-ai plăsmuit sărmanul ca sclav ce-a şti să-și sape, 


Slujindu-te pe tinc, mormîntul ce-l încape. 

Şi cînd ţi se năzare că sclavul se abate, 

Te sui pe-al lumii scaun și în porniri semeţ 
Cîte un Crist sau Buda drept mesii îi trimeți. 
Şi sclavul cel din lanţuri se gudură. și-așteaptă 
Că doară-i vine vremea şi soarta i se-ndreaptă. 


Şi unii cu mîndrie popoarele învaţă 

Că după moarte vine o veșnică viaţă. 

Ce teză, ce geneză... te sperii de greșită! 
Ea trebuie să fie prin adevăr zdrobită. 
Așa stă scris să fie a omenirii soarte : 
Lumina conștiinței se stinge după moarte! 


Şi alţii şi iar alții făgăduiesc ușor 

Si rai şi fericire sărmanului popor 

A da ce n-ai, e ieftin, dar prețul pentru care 
Vînd ei această marfă e nentrecut de mare. 


24 3. E. foronţiu, op. cit, I, p. 317. 

Se vede bine că Scaraoţchi acesta, stăpinit de răzvrătirea prometeică, vrea 
ca omenirea să-şi creeze fericirea aici pe pămînt, întrucît altă viață, după moar- 
te, nu există 75, | 

Trec la altă contingență, pe care G. Călinescu o interpretează în 
defavoarea lui Bodnărescu. Într-o poezie a lui Bodnărescu, Mas departe, pe 

yea 


care Maiorescu a citat-o ca exemplu bun în „Direcția nouă“ la 1 septembrie 
1871 76, se află, în ultima strofă, repetiţia „mai departe, mai departe“. 


Dar n-am fost, ah! nici aice 
Fericit cu al meu dor, 

Mai departe, mai departe, 
Dragă luntre, zbori ușor! 


Repetiția aceasta o folosește și Eminescu, mai tîrziu. Așa de exemplu, 
la poezia Căhn, lucrată în 1875—1876, se află o variantă cu următoarele: 
versuri : 


Mai departe, mai departe 
Sunetele se întorn 

Mai avea-voiu oare parte 

De-al tău glas, iubite cora (?)7 


Aceeași repetiție este muncită. de poet în 5 din cele 7 variante ale poeziei 
Peste vârfuri, lucrată prin anii 1876—1877, după aceeași apreciere a acad. 
Perpessicius : 


(Melancolic cornul sună) 

Mai departe, mai departe 
Mai încet — tot mai încet 
Sujletu-mi nemîngtiet 
Întristînd adînc de moarte 78. 


În fine, poezia Peste vârfuri a fost introdusă în fragmentul de dramă Bogdan- 
Dragoș, la care Eminescu a lucrat după 16 august 1876 cînd a murit mama sa, 

Dacă așa stau lucrurile, putem afirma că Eminescu a folosit repetiţia lui 
Bodnărescu, sau e mai cuminte să admitem că fiecare poet și-a muncit versurile 
proprii, fără gînd de furtișag? 

G. Călinescu răstoarnă ordinea cronologică și scrie: ... „bănuim și 
de data aceasta că stînd în aceeași cameră cu poetul, Bodnărescu s-a lăsat 
înrfurit de manuscrisele lui“ 7%. După o privire generală peste opera lui Bodnă- 


735 Vezi şi studiul lui Tudor Vianu, Mitul promeleic în literatura română, publicat 
in Studii de literatură universală, Editura Academiei R.P.R. (ediţia a II-a), 1963. 

76 „Convorbiri literare“, anul V, pp. 201—205. 

”M. Eminescu, Opere, vol. I, ed. Perpessicius, p. 429. 

% Ibidem, vol. IH, pp. 176—179. 

7 G. Călinescu, Opera lui Mihai Eminescu, vol. V, p. 235. 

rescu d-sa crede că numai poeziile lui de pe la 1868—1869 sînt „mai personale“, 
iar : „tot ce scrie de aici încolo Bodnărescu este, cu sau fără influență, emines= 
cian“ 6. Concluzia cea adevărată a tras-o Tudor Vianu, acum douăzeci 
de ani 8! : „Natura s-a încercat într-un exemplar mai puţin desăvîrșit, înainte 
de a-l izbuti pe Eminescu“ (p. 227). 

„Recitirea. operelor (lui Bodnărescu) ne duce la o concluzie sigură : ceea 
ce trebuie să devină cîntecul eminescian, poate și sub influența modelelor co- 
mune ale poeţilor romantici ai Germaniei, răsună mai întîi în versurile lui Bod- 
nărescu“ (p. 227) și, în sfîrșit, „Bodnărescu era un emul, nu un ucenic, cu toate 
influențele absorbite din opera marelui poet“ (p. 229). 


8 G, Călinescu, {storia literaturii române (1941), p. 370. 
s&t Serban Cioculescu, Vladimir Streinu, Tudor Vianu, Istoria 
dJiteraturii române moderne, |, Casa Şcoalelor, 1944, pp. 227-229. 


UN PRIETEN AL LUI EMINESCU : SCIPIONE BĂDESCU 


NICOLAE V. BĂLAN 


Personalitatea lui Eminescu a prins în lumina ei pe unii dintre contempo- 
rani care, norocoși, și-au asigurat, chiar și numai prin asta, un loc în biografia: 
poetului. Cum era și firesc, prieteniile și adversitățile față de poet s-au bucurat 
de o publicitate întinsă, mai ales după moartea acestuia. În constelația emines- 
ciană se disting stele de mărimi diferite, determinate de relațiile poetului în 
viața sa de școlar, student, literat, ziarist etc. Istoria literară se îmbogățește 
prin studiul vieții acestor „minuscule celebrități“ care au orbitat în jurul lui 
Eminescu, lărgind în același timp, considerabil, cadrul biografiei poetului. 

Un scriitor, puțin cunoscut, a cărui activitate are contingenţă cu existența 
zbuciumată a marelui poet, este Scipione I. Bădescu. Sînt semnificative împre- 
jurările care au îndreptat pe cei doi scriitori pe calea unei prietenii trainice, 
locurile comune ale existenței lor, admiraţia statornică a lui Bădescu pentru 
Eminescu, ardoarea cu care a luptat Bădescu spre a-i ușura suferințele 
și a apăra prestigiul numelui și operei prietenului său. Cercetată mai documen- 
tat, biografia lui Bădescu ar aduce contribuții apreciabile la cunoașterea vieții 
și operei lui Eminescu. 

S-a născut la 15 mai 1847 la Reştolț, în Ardeal, dintr-o familie de preot (Sci- 
pione era al doisprezecelea copil). Într-o lucrare polemică, importantă pentru 
biografia sa, Bădescu afirmă că tatăl său „trecînd în eternitate n-a lăsat fiului 
său de-al doisprezecelea decît un nume bun încins de aureola onoarei și a morali- 
tății“, că s-a consacrat „laboarei“ și că în anul 1866 a obținut „atestatul de baca- 
laureat cu succes lăudabil“, că tot în acel an a pășit „pentru întîia oară pe arena 
publicității, pe care m-am susținut de-atunci și pînă astăzi necontenit“ 1. 

Avem cunoștințe restrînse asupra studiilor urmate de Bădescu și aceste 
puține cîte avem se întemeiază fie pe declarațiile sale ocazionale, fie pe inserări 
vagi în cîteva informații biografice. Conform unora dintre aceste informaţii ?, 
Bădescu și-ar fi trecut bacalaureatul în 1867 la Beiuș și, în același an, ar fi 


1 Broşura Banca Moldovei și coțcăriile ei de Lon Scipione Bădescu, fostul redactor 
al „Noului curier român“, lași 1873. În această broșură, Bădescu răspunde unui, avertisment- 
pamilet“ Scipione Bădescu și geneza „Geniului pustiu“ publicat în „Curierul de Iassi“ şi ,,Noul 
curier român“ de direcția Băncii Moldovei, în care se afirma că Bădescu ar fi încercat un șantaj 
faţă de bancă. Bădescu ripostează prin această broșură, arătînd cine este el şi cine sînt cei de 
la conducerea băncii, respingînd în același timp acuzaţiile acestora. Cu această ocazie, Bădescu 
dă unele informații despre activitatea sa, pe care nu le-am fi putut căpăta din alte izvoare. 

2 G. Bogdan-Duică, op. cit., în „Buletinul Mihai Eminescu“, anul II (1931), nr. 7, 
pp. 101—108. 

plecat la Pesta, unde, încă din 1866, trimisese poezii ia „Concordia“, iar la 
începutul anului 1868 se găsea la Pesta unde a stat pînă toamna pentru a-și 
publica poeziile în volum și, în același an, merge la București unde activează, în 
anul următor, în cadrul societăţii literare Orientul, condusă de Gr. H. Grandea. 

Sprijinit și încurajat de societatea de lectură din Beiuș, Bădescu a citit 
aici poezii originale, a recitat, în ultimul an al studiilor sale liceale, poezii 
de Alecsandri (și poezia Emmi la care face aluzie Eminescu în Geniu pustiu), 
a reprezentat monologul Șoldan Viteazul de același autor 3. În acest timp, 
Bădescu călătorește mult și trimite poezii la „Familia“. Cînd mergea, în 1867, 
la Pesta, pentru studii superioare, tînărul Bădescu poseda o experiență literară. 
În 1868, avea publicate, în reviste, numeroase poezii și păstra încă destule 
în manuscris, întocmite în diferite colțuri ale Ardealului și Ungariei 4. În ace- 
lași an, publicarea în volum, la Pesta, a poeziilor sale îl face cunoscut în cercuri 
mai largi de cititori. 

În primăvara anului următor, se găsește la București (desigur cu scopul 
mărturisit de a-și continua studiile universitare) unde întîlnește, probabil 
pentru prima oară, pe Eminescu, de ale cărui poezii luase cunoștință din 
„Familia“. Dacă se vor fi întîlnit și mai înainte cu ocazia drumețiilor prin Ardeal, 
nu știm, Activînd împreună în societatea Orientul, cei doi prieteni primesc 
sarcina de a culege folclor. Bădescu pleacă, în acest scop, în Maramureș, dar este 
arestat la Barbești, la 3 noiembrie 1869, închis la Sighet, apoi transferat la Satu- 
Mare pentru a fi înrolat în armată, dar eliberat prin intervenția unor prieteni 5. 

Firea deschisă și înflăcărată a lui Bădescu va fi plăcut lui Eminescu chiar 
din perioada Orientului și poate acum se va fi hotărît acesta să-și zugrăvească 
personajul principal din Gentu pustiu, Toma Nour, după trăsăturile prietenu- 
lui său. Într-o scrisoare de mai tîrziu către Iacob Negruzzi, Eminescu mărturi- 
sește că ,,... romanul meu am început a-l scrie poate după impresiuni nemij- 
locite din 1868 pe cînd eram la București, poate după un episod ce mi l-a po- 
vestit un student din Transilvania“ ê. Faptul că Eminescu s-a inspirat pentru 
romanul său din trăsăturile temperamentale ale ardeleanului Bădescu îl 
confirmă și Șt. Cacoveanu care cunoscuse îndeaproape pe Eminescu și pe 
prietenii săi, afirmînd că poetul era legat de transilvăneni între care „se simțea 
mai acasă“ și „în largul său“. Biograful subliniază impresia produsă asupra 
lui Eminescu de poeziile publicate de un transilvănean : „Pe unul dintre noi 
îl pusese păcatele să-și tipărească versurile. Să fi văzut pe Eminescu cît haz 
făcea din acestea. Versurile erau slăbuţe“ 7. Autorul poeziilor care stîrneau 
rîsul lui Eminescu se pare că era, Scipione Bădescu. Într-o scrisoare din 6 februa- 
rie 1871, st. n. către Iacob Negruzzi, Eminescu, subliniind modestele posibili- 


3 Vezi nota 2. 

4 În volumul din 1868, sînt publicate 42 de poezii, cu indicarea localităţilor în care au fost scrise. 

5 „Buletinul «Mihai Eminescuy“, anul II (1931), nr.7, pp. 101—108, articol citat. „Familia“, 
anul V, nr. 45 din 9/21 noiembrie 1869, pp. 538—539. Societatea Orientul a fost înființată, la 
1 aprilie 1869, sub conducerea lui Grigore H. Grandea („Albina Pindului“, anul II, fără număr, 
16—30 iunie 1869, pp. 47—48). 

6 „Buletinul «Mihai Eminescu»“, anul II (1931), nr.7, pp. 101—108, articol citat. De aseme- 
nea : „Convorbiri literare“, vol. XXXIII (1899), nr. 1 din 15 ianuarie, pp. 4—8 —- scrisoarea 
trimisă, din Viena la 16 mai 1871. 

? St. Cacoveanu, Eminescu la Bucuresti în anul 1863-1869 în „Luceafărul“, anul 
IV (1905), nr. 3, pp. 59—64. 

tăți poetice ale ardelenilor, arată că ei „au foarte puțină aplecare și talent 
pentru artă“, motivînd că situaţia lor de atunci îi lipsea „de liniștea sufletească 
cerută pentru produceri literare“ 8, 

După terminarea studiilor universitare la Bucureşti şi o colaborare modestă 
la „Românul“ și „Trompeta Carpaţilor“ trece în Moldova. 

La Iași apărea încă din 1868 (31 martie) ziarul „Curierul de Iassi“. La în- 
ceput apărea numai duminica ; de la 23 oct. 1869, joia și duminica ; de la 26 iulie 
1870, de trei ori pe săptămînă, miercuri, vineri, duminică. O dată cu nr. 133 
din 3 dec. 1871, pe frontispiciul gazetei apare ca redactor : I. Scipione Bădescu. 
În același număr se publică și un anunţ : Spre știință : 

„Devenind proprietar al unei noi tipografii a cărei conducere îmi reclamă 
parte din timp, aduc prin aceasta la cunoștință onor. lectori și îndeosebi la 
cunoștința onor. abonați că am trecut pentru viitor titlul și dreptul meu de 
redactor al foaei „Curierul de Iassi“ către D. I. Scipione Bădescu (subl. redac- 
tiei). Am ferma convicțiune că onor. public nu va conteni de a îmbrățișa această 
foaie și pe viitor, tot cu aceeași bunăvoință ca în trecut. 


Iassi, 30 noiembrie 1871, Proprietar și editor 
Th. Balassan“ 

În același an, Bădescu participă la congresul ziaristic din Bucureşti, repre- 
zentînd presa din Moldova °. 

Funcţia sa de redactor la „Curierul de Jassi“ durează puțin. Iscîndu-se 
probabil neînțelegeri între proprietar și noul redactor, gazeta apare la 24 de- 
cembrie 1871 (nr. 142) din nou cu Th. Balassan ca redactor, iar la 6 februarie 
1872 este anunţată o nouă „administrațiune“ a asociaților Th. Balassan, 
N. M. Gane și Costache G. Rosetti, fără să mai fie menționat numele redactoru- 
lui. Ziarul va apărea, cu unele schimbări în redacție, pînă în 1884 1 primind, 
între timp, și prețioasa contribuție redactoricească a lui Mihai Eminescu. 

Între timp (1871-73) redactează „Noul curier român“ din lași, care e sus- 
pendat datorită unor intrigi, colaborează puţin la „Convorbiri literare“ şi 
pleacă apoi, în toiul unui scandal, la Viena, de unde revine peste cîtva timp 
la Iaşi, apoi trece la Bucureşti unde lucrează cu Eminescu și Caragiale la zia- 
rul „Timpul“. 

Peste mulţi ani, în 1899, un ziar liberal din Botoșani va publica la rubrica 
„Satira zilei“ 11 notița : Scipione colaborator, pe care, pentru că ne oferă unele 
știri biografice, o reproducem aproape în întregime : 

„Scipione, văzînd că toate « Dicţionarele contemporane» și cu toată 
medalia bene-merenti, dată lui pentru merite literare, acestea totuși întîrzie 
de a fi recunoscute de contemporani, văzînd în sfîrșit că contribuţia lui la cre- 
area unor opere de artă e necunoscută obștiei, a hotărît să lase modestia la 
o parte și să declare: 

« Am fost discipolul și colaboratorul lui Cezar Bol(]) 
fost colegul și colaboratorul lui Eminescu și Caragiale (... 
— 783) 

LXIX 


? Broșura Banca Moldovei... 

10 1. E. Torouţiu, Studii și documente literare, vol. II, pp. 298—299 și nota 65; Nerva Hodoş 
și Alexandru Sadi Ionescu, Publicatiile periodice româneşti, 1913, pp. 166—167. 

n Ziarul „Botoşanii“, nr. 6 din 7 februarie 1899. 


iac și Boerescu, am 
).» 


8 Bibl. Acad., S 

Noi văzînd surprinderea și nedumerirea publicului la auzul acestei decla- 
rații am recurs imediat la singurul rămas în viață din acești scriitori, la Cara- 
giale, și i-am cerut explicații. 

l-am zis: «Scipione Bădescu zice că a fost colaboratorul lui Caragiale». 

La acestea, Caragiale ne răspunde : 

«Da, mi-aduc aminte ca prin vis că era unul ce purta cam acest nume și 
care făcea corecturile la « Timpul» pe cînd scriam acolo eu cu Eminescu. 
Acest individ (Bădescu — n.n.) era un tip ridicul în cel mai înalt grad. De la 
el am împrumutat multe trăsături caraghioase pentru tipurile din comediile 
mele, cum e publicistul Rică Venturiano (...). 

Încît e adevărat că Scipione e colaboratorul meu în multe din comediile mele». 


Geo“ 

Polemica în care este antrenat Bădescu, peste douăzeci de ani, la Botoșani, 
prilejuiește astfel informații de preţ pentru perioada colaborării sale la „Timpul“. 
Adversarii săi de la ziarul „Botoșanii“ au încercat, precum vedem, să-i baga- 
telizeze activitatea ziaristică, prin afirmații puse pe seama lui Caragiale. 
Solicitat în grabă de Bădescu 12 să dea explicaţii (și, desigur, dezmințiri), 
Caragiale evită s-o facă direct, fapt care suscită bănuiala că nu era străin de 
cele ce se discutau pe seama lui Bădescu, acum ţinta durităților polemice ale 
gazetarilor botoșăneni. Ocolind disputa în care era încleștat Bădescu, Caragiale 
răspunde printr-o scrisoare în care nu face nici o aluzie la ziarul „Botoșanii“, 
Știind prea bine că această scrisoare va deveni un obiect de publicitate zgomo- 
toasă în mîinile lui Bădescu, el o redactează cu prudență în așa fel ca ea, 
dezmințind pe ocolite afirmațiile lansate de adversarii lui Bădescu, să consti- 
tuie un temei al reabilitării vechiului său prieten în fața opiniei publice. Scri- 
soarea (trimisă la. 13/25 februarie 1899) e un document emoţionant evocând 
epoca tinereţii și a strînsci lor prietenii, cînd lucrau la „Timpul“ și relevînd 
totodată îndemînarea de maestru cu care Caragiale se strecoară printre firele 
încîlcite ale unor răfuieli în care era prins Bădescu la Botoșani. Scrisoarea 
n-a mulțumit probabil pe deplin pe Bădescu, totuși acesta a publicat-o în- 
soțită de osanale, pe prima pagină a ziarului său, împreună cu o notiță lămuri- 
toare: O prehioasă surpriză 13. Pentru cine era surpriză? Pentru Bădescu, 


12 Poate printr-o scrisoare care nu ne e sigur cunoscută pînă în prezent. E probabil cea 
trimisă din Botoșani la 12 februarie 1899 lui Caragiale, menţionată de Șerban Cioculescu 
în Viața lui I. L. Caragiale, la bibliografie sub nr. 349, păstrată în familia dramaturgului. 

13 „Curierul român“, nr. 6 din 18 februarie 1899. Notița lui Bădescu : O prețioasă surpriză : 
„Poșta de duminică ne-a adus o surpriză, pe cît de neașteptată pe atît de prețioasă : portretul 
în mărime de cabinet a(l) vechiului nostru prieten și coleg d. I. L. Caragiale, executat la plati- 
notipic, c-o admirabilă artă. 

Și, pentru ca surpriza să ne fie cu atît mai prețioasă, bunul amic o însoțește de o mică scri: 
soare, care reflectă atita spirit şi eleganţă, încît oricît intimă să fie, ni s-ar părea un act de egoism, 
dac-am ascunde-o pur şi simplu în sartar, privînd pe cititorii culți de plăcerea unei lecturi pe 
care numai un giuvaer literar (subl. aut.) ieșit din pana celui mai neîntrecut maestru de astăzi 
al condeiului poate s-o ofere. 

În credința dar de a nu comite o indiscreție nepermisă, iată scrisoarea amicului nostru 
Caragiale“, 

Se pare că originalul scrisorii nu mai există, deoarece editorii operei lui Caragiale au recurs 
tot la „Curierul român“ cînd au reprodus-o (I. L. Caragiale, Opere, vol. VII, p. 307, 
ed. 1942, îngrijită de Şerban Cioculescu : „Scrisoarea lui Caragiale către Bădescu — din Bucu- 
rești 13/25 februarie 1899“ -— indicînd ca sursă, la p. 588: „Curierul român“, Botoșani, joi, 
18 februarie 1899). 

care așteptase cu înfrigurare dezminţirea pe care i-o solicitase dramaturgului 
cu câteva zile mai înainte, în nici un caz. Dacă pentru el nu era o „surpriză“, 
wéi 


era, în schimb, oricum, „prețioasă“. Fiind un document de incontestabilă 
valoare pentru istoria noastră literară, o reproducem în întregime : 


„Bucureşti, 13/25 februarie 1899 
lubite Bădescule, 


Tocmai cind, după mature dezbateri în familie, hotărisem un menu 
vrednic de-un epicurian inteligent ca tine, vechiul meu dascăl în publi- 
cistică, plecași, fără să ne luăm ziua bună. 

N-ar trebui să te iert că, după mai bine de douăzeci şi cinci de ani de 
dragoste nestrămutată, m-ai trădat şi n-ai vrut să luăm şi de astă dată, 
cum puseserăm la calc, tradiționala noastră colafiune fraternă, la care, pe 
lîngă păhărele facultative aveam şi unul obligatoriu «pentru trăinicia 
dulcilor noastre amintiri din tinerețe». 

M-ai făcut, trădătorule, să p(ijerz o seară încîntătoare... 

Atit mai rău pentru mine şi —- pentru tine! Ne-am fi întinerit unui 
pe altul cu aproape un sfert de veac prin reconstituirea acelor scumpe 
timpuri trecute la «Timpul», cînd strălucea pe scena tineretului bucureştean 
celebrul trio Eminescu-Bădescu-Caragiale, cînd gîndeam, speram şi rideam, 
împreună, aşa, de mult... 

Cu condiţia ca, la o nouă venire a ta prin capitală să nu mai uiţi obliga- 
tivitatea colațiunii fraterne, îţi trimit portretul meu : păstrează-l cu dragos- 
tea cu care-l păstrez eu pe-al tău. 


Al tău vechi, ca totdeauna, 


Caragiale 


P.S. Complimente tuturor prietenilor botoşăneni; îndeosebi bunului 
meu filozof Gr. Goilav. Îi datorez de mult o îmbrăţişare; spune-i însă că nu 
pli)erde așteptind-o; cu cît mai tîrziu, cu atît va fi mai caldă. 


Te sărut dulce, 


Caragiale“ 


Reiese că Bădescu trecuse prin București și fusese invitat de Caragiale 
la masă, probabil tot în vederea unor explicații în legătură cu cele colportate 
de adversarii săi. Fie că n-a avut timp, fie c-a evitat întîlnirea — din 
supărare sau din calcul — Bădescu a obligat pe Caragiale la o explicaţie scrisă, 
ceea ce s-a și-ntîmplat. 

Cu scopul de a da proporții evenimentului (publicarea scrisorii lui Caragiale), 
Bădescu include în „Foiletonul Curierului român“ și un rezumat al „Revistei 
istorice naţionale 100 de ani a ilustrului nostru I. I. Caragiale“. Sînt redate 
cinci tablouri din 700 de am, anunţind restul pentru numărul următor. 

Scrisoarea lui Caragiale relevă unele trăsături ale lui Bădescu : om de viață, 
„epicurian inteligent“, imprimînd prieteniei o doză din conformismul „colaţi- 


14—114! 


210 NICOLAE V. BĂLAN 6 


unii fraterne“, care va fi plăcut cu deosebire lui Eminescu, iamiliarizat cu 
obiceiurile ardelenilor și bucovinenilor. Caragiale evocă în scrisoare epoca 
boemei bucureştene a celor trei prieteni din redacția de la „Timpul“, fără să 
uite să sublinieze talentul de ziarist al lui Bădescu, „vechiul dascăl în publi- 
cistică“. 

Am prezentat întîlnirea celor trei la „Timpul“ în lumina unor documente 
care s-au produs tocmai peste un sfert de veac. Căci, puțin după despărţirea 
de la „Timpul“, o întîmplare a abătut peste ei norul unei trecătoare învrăjbiri. 

După plecarea de la „Timpul“, Bădescu a funcţionat, pentru scurtă vreme, 
ca profesor şi director la școala normală din Galaţi 14. 

În 1881, este numit revizor școlar al județelor Neamţ și Suceava 1* unde 
funcționează pînă în luna octombrie 1881 cînd este mutat în postul de „pro- 
visor“ la internatul liceului din Iaşi, fiind înlocuit în postul de revizor şcolar 
prin I. L. Caragiale t$. 

Rămînerea mai îndelungată a lui Caragiale în nordul Moldovei și trecerea 
lui repetată prin Iaşi au stîrnit o penibilă bănuială asupra Veronicăi Micle, 
umbrind, pentru cîtva timp, relațiile dintre cei trei prieteni. Este posibil ca 
la vreo „colațiune fraternă“, Caragiale, în vervă, să fi aruncat, în glumă, lui 
Bădescu sămînța bănuielii. Poate chiar Bădescu, cu instinct de reporter, să fi 
prins de aiurea o adiere de zvon şi să o fi transformat și transmis ca certitudine. 
Oricum, scrisoarea, lămuritoare a Veronicăi Micle către Eminescu s-a produs 
cînd zvonul nu mai putea fi oprit din drum, după ce Bădescu, grijuliu pentru 
SEE ou prietenului, aruncase acestuia, peste bănuieli și realități, ireparabilul. 

ntr-o scrisoare către Veronica, Eminescu dezvăluie criza ce se produsese și 
totodată izvorul informaţiei sale : „Dacă s-ar lăuda cumva la Maiorescu precum 
s-a lăudat față de Bădescu, o poate face în orice caz“ 17. 

Se pare că Maiorescu luase de mai înainte poziție în problema relațiilor 
dintre Eminescu și Veronica Micle 18. 

- Între timp, Caragiale, prudent, părăsește Moldova, transferîndu-se într-un 
post de revizor școlar din Argeș 19. 


4 loan Cozloschi, Monumentul lui Scipione Bădescu (broșură), articolul 
Cum am cunoscut pe Bădescu, pp. 5—18 şi broşura O monstruoasă nedreptate de Sc. Bă- 
descu, Botoșani, 1885 (anexă: procesul-verbal al profesorilor şcolii normale din Galaţi). 

15 Este greșită afirmaţia unor ziare că Bădescu ar fi fost numit de la început în judeţele 
Dorohoi şi Botoșani. (Vezi și nota 16.) 

19 „Monitorul oficial“, nr. 162 din 20 oct./2 noiembrie 1881, publică decretul nr. 2456 din 
16 oct. 1881 prin care, în baza raportului nr. 14. 743 al ministrului cultelor și instrucţiunii, „D-l 
I. L. Caragiale este numit în postul de revizor școlar al circumsceripţiei districtelor Suceava și 
Neamţ în locul D-lui Bădescu, trecut în altă funcțiune“. În raportul ar. 14.743 din 14 oct. 1881 
al ministrului V. A. Urechia se arată că „prin trecerea D-lui Bădescu în altă funcţiune, devenind 
vacant postul de revizor școlar al circumscripției districtelor Suceava și Neamț (...) spre a nu 
suferi serviciul a şi însărcinat provizoriu în gerarea afacerilor acestui post pe D. F. L. Caragiale“. 
Vezi şi Șerban Cioculescu, op. cit., p. 453, nota 272. 

1? Scrisoarea din 28 decembrie 1881 (I. E. Torou tiu, op. cit., vol. IV, pp. 142—143). 

18 Este neîntemeiată, explicarea genezei Luceafărului prin acest incident așa cum socotea 
I. Al. Brătescu-Voineşti (Din pragul apusului — Luceafărul). Veronica Micle se plînge de Maio- 
escu într-o scrisoare trimisă cu un an mai înainte lui Hasdeu (Bibl. Acad., ms. repro- 
dus, în facsimil, în Contribuţii documentare la biografia lui Mihai Eminescu, pp. 361-367, de 
Augustin Z. N. Pop). 

BI, E. Torouțiua, op. cit., vol. 1V, p. 146. 

Veronica Micle va încerca să dovedească lui Eminescu, printr-o scrisoare 
din 9 februarie 1882, inexistența temeiurilor care provocaseră înveninarea 
relațiilor dintre ei 20. 

Bănuind, poate, netemeinicia faptelor, sau cîntărind, filozofic, greutatea 
pricteniei lor, Eminescu a regăsit calea către Caragiale, restabilind astfel stima 
și aprecierea lor reciprocă 21. 

Dar ce-l va fi împins pe Bădescu în această complicaţie? Firea lui neastîm- 
părată? Ranchiuna pentru înlocuirea din postul de revizor şcolar de la Neamţ 
şi Suceava? Poate și una și alta. S-ar putea oare găsi în asta și explicarea 
aluziilor de mai tîrziu, debitate pe seama lui Caragiale, privitoare la. Bădescu, 
ajunse la urechile gazetarilor din Botoșani, și cărora Caragiale, la rîndu-i, a 
evitat să le dea o dezminţire neocolită? 

Împrejurările din 1881 n-au clătinat totuși prietenia lor, prețuirea reci- 
procă a calităților care-i unise într-o comunitate de gîndire și simtire, în peri- 
oada de la „Timpul“. La vestea îmbolnăvirii lui Eminescu, Caragiale a izbucnit 
în plîns amar, iar după moartea poetului l-a apărat împotriva afirmaţiunilor 
profanatoare ale acelora care-i hărăziseră mizeria ca izvor și condiție a fertili- 
tății poetice. Bădescu va întreprinde cu pasiune neobosită campania pentru 
ajutorarea lui Eminescu, în epoca tristă de la Botoșani, arătînd opiniei publice 
valoarea inegalabilă a creației marelui poet. 

Neadaptîndu-se în funcţia fără orizont, de provizor, Bădescu ţintește din 
nou revizoratul școlar și, la 8 ianuarie 1882, ocupă postul de revizor școlar al 
judeţelor Dorohoi și Botoșani 22. 

Nu e lipsită de tîlc atracția către învățămînt a celor trei, trecuţi, toți, pe 
la conducerea școlilor. Ardoarea cu care ei au dus lupta pentru dezvoltarea 
învățămîntului în straturile populare, demascînd politica obscurantistă a 
claselor conducătoare, se împletește cu idealurile care străbat opera lor literară 
și activitatea lor ziaristică. 

Numele lui Bădescu aparține istoriei literare, grație împrejurărilor care 
l-au împins în orbita vieții lui Eminescu. Întîlnindu-se, ca poeți, din primul 
lor an de publicistică, la aceeași revistă literară, ei vor porni pe calea unor 
aspre confruntări. După ce se vor fi cunoscut, după nume, de la primele lor 
poezii din „Familia“, s-au cunoscut de aproape, la București, veniți cu dorința 
de a se afirma. Cînd s-au întîlnit aici în 1869, poate chiar pe la sfîrșitul anului 
1868, Bădescu urma studii superioare pe care Eminescu, mai tînăr, nu le în- 
cepuse. După o colaborare ocazională, cu ode funebre (la moartea lui Ştirbei) 
și după o scurtă călătorie pentru culegeri de folclor, în vara anului 1869 2, 
cei doi prieteni se despart pentru cîțiva ani. 


20 Scrisoarea din 9 februarie 1882 a Veronicăi Micle către M. Eminescu (Bibl. Acad. 
„4 (6) 
~ LXVIII 

21 În grelele clipe de suferință, Eminescu nu uită pe Caragiale și într-o scrisoare din 26 ianua- 
rie 1887 îi cere lui Vlahuță să-i comunice adresa acestuia : „Te rog ca în scrisoarea ta viitoare 
să-mi comunici de se poate adresa lui Iancu Caragiale, căci am a-i aduce aminte de o promi- 
siune ce mi-a făcut-o“ (Bibl. Acad. R.S.R., ms. 4850, f. 50). 

23 „Monitorul oficial“, nr. 148 din 5/17 oct. 1885 : raportul nr. 12.707 al ministrului cultelor 
și instrucţiunii arată împrejurările numirii lui Bădescu în funcția de revizor şcolar. 


3 M.Eminescu, Literatura populară, „Scrisul româncsc“, ed. Murărasu, p. 30. (Vezi 
noia 5). 

Încep, pentru Eminescu, anii de studii în străinătate, pentru Bădescu 
perioada agitată de la „Curierul de lași”, „Noul curier român“, apoi procesul 
cu Banca Moldovei, plecarea în străinătate. 

După întoarcerea lui Eminescu de la Berlin se reiau legăturile. Într-o 
însemnare 21 din 16 octombrie 1875, poetul notează pe Bădescu printre credi- 
torii săi cu suma de 113,50 lei, iar în alta, alăturată în manuscris, cu suma de 
20 de lei. În altă însemnare, cu data de 22 octombrie 1875, de pe aceeași filă 
de manuscris, Bădescu mai figurează doar cu 44,25 lei, de unde reiese că, 
între timp, Eminescu îi restituise o parte din datorii. Indicaţiile din socotelile 
bănești ale poetului se referă, după cît se pare, nu la data împrumutului, ci la 
aceea cînd își centraliza datoriile, cu sumele și creditorii respectivi, cum se 
constată în majoritatea notărilor de acest fel din caietele sale. 

Cînd va fi împrumutat acești bani de la Bădescu? În 1874, Bădescu era 
plecat din ţară, după scandalul provocat de Banca Moldovei și suspendarea 
„Noului curier român“, iar Slavici îi semnala prezenţa la Viena. În 1876 Miron 
Pompiliu cerea lui Slavici informaţii despre Bădescu. Să fi trecut Bădescu din 
nou prin lași în 1875? Notiţele lui Eminescu din care rezultă că i-a restituit 
lui Bădescu, în toamna acestui an, o parte din datorii, ne îndreptățesc a crede 
că el își va fi făcut din nou apariţia în Iași, încercînd să mai întreprindă ceva, 
fără să reușească, deoarece peste câtva timp i se regăsește urma în București, 
la redacţia ziarului „Timpul“. 

Neputînd suporta spiritul îngust și retrograd al patronilor ziarului, Bădescu 
părăsește, cam în acceași vreme cu Caragiale, redacția „Timpului“. Urmează 
o scurtă trecere printr-un post didactic din Galaţi, apoi un revizorat școlar 
efemer la Suceava și Neamţ, după care mai face un ultim popas în Iași (provizor 
la un internat de liceu), în 1881, cînd îl găsim atras în criza relaţiilor dintre 
Eminescu și Veronica Micle. În anul următor, numit iarăși revizor școlar, se 
stabilește definitiv în Botoșani, unde, timp de peste douăzeci de ani, va desfă- 
; H o activitate ziaristică remarcabilă, redactînd „Țara-de-Sus“ (1882- 1884) 

i „Curierul român“ (1886-1904), acesta din urmă fiind un bogat izvor de 
ia sata a vieții culturale și politice, din acea vreme, din Moldov de nord. 

De aici, el urmărește încordat existența tragică a lui Eminescu, încleștat 
în luptă cu suferințe fizice și morale. Acesta, după amăgitoare însănătoșiri 
(la Viena, Odesa, Neamţ), găsește la Botoșani căldura unui cămin familial 
sărac și iluzia unei vindecări. 

n primăvara anului 1887 cei doi prieteni se întîlnesc din nou și poetul 
retrăiește aici, timp de aproape doi ani, în tovărășia lui Bădescu, în răgazurile 
scurte ale bolii, clipe de bucurie, depănînd firul amintirilor comune și-al visuri- 
lor din tinereţe. 

Înainte de sosirea poetului la Botoșani, Bădescu îi publicase în ziarul său 
poezia De ce nu vit, pe care o anunţase ca „cea mai nouă poezie“ a lui Eminescu, 
Sosirea în Botoșani a poetului, cu aparenţă de însănătoșire, la 11 aprilie 1887, 


2 Bibl. Acad., ms. 2306, fl. În stînga paginii, socoteala datată 16 oct. 1875, 
în care Băd. (Bădescu — n.n.) e notat ca creditor cu 113,50 lei, şi tot acolo, alături, cu suma de 
20 de lei. În dreapta paginii e socoteala din 22 oct. 1875, în care Bădescu mai figurează 
cu 44,25 lei. 

5 „Curierul român“, nr. 18 din 19 martie 1887. Bădescu o considera „cca mai nouă“ pentris 
că se publicase peniru prima oară, în volum, în februarie 1887. 

Bădescu o salută printr-un editorial în chenar : Poetul Eminescu este oaspetele 
urbei noastre : „Iată de ce ziarul urbei apare în cadru de sărbătoare. Cu trenul 
de ieri sost iubitul nostru amic (subl. red.), dulcele poet şi distinsul concetăţean 
între noi, spre a-și vedea sora și în același timp urb(e)a sa natală, care este 
Botoșani. Îndată ce se află de venirea sa, toți amicii și adoratorii săi se grăbiră 
a-l vedea, înconjurîndu-l de cea mai gingașă și sinceră afecțiune. L-am văzut 
dar, l-am îmbrățișat și nu putem îndeajuns descrie bucuria noastră pentru 
bunăstarea sănătății sale, atît de zdruncinate (în) anii din urmă. 

Marele bard va petrece în mijlocul nostru cîteva zile. Să salutăm dar toți 
acest eveniment, cu un sincer, călduros și patriotic : 

Bine-ai venit între ai tăi, dulce și nemuritor poet, cel mai ilustru fiu al 
cetății noastre“ 26, 

Dar bunăstarea sănătăţii poetului s-a dovedit iluzorie. Peste mai bine de 
o lună Bădescu anunță printr-un nou editorial că Eminescu e din nou „pradă 
crudei boli ce-l ofilește și-l consumă de atîta timp“, că pe lîngă „duioasa îngrt- 
jire a nenorocitei sale surori, cîțiva medici ai urbei și amici ai săi intimi nu 
lipsesc a se perinda și-a sta astfel, mai în permanență lîngă dînsul“ 2. 

Ziarul lui Bădescu urmărește îndeaproape mersul bolii și, după crize îngri- 
jorătoare, înregistrează cu bucurie momentele rare ale revenirii poetului : 
„Poetul se află puţin mai bine“, exultă redactorul „Curierului“, punînd în 
„exactă cunoștință pe toţi amicii poetului“ ?8, 

Plecarea lui Eminescu la Hall, în iulie 1887, e anunţată ca un început de 
speranţe 2%, pentru ca, peste o lună, boala poetului, întors la Botoșani, să um- 
brească și puţinele licăriri de optimism : 

„Poetul Eminescu — scrie Bădescu într-o informaţie din prima pagină 
a ziarului său —- marele și dulcele bard al neamului românesc, cel mai viguros 
și mai fidel reprezentant al generațiunii succedată lui 48, creatorul adevăratei 
poezii lirice române, nenorocitul, în fine martir al cugetării şi deziluziunii. 
putem zice că nu mai este!...“ 30 

N-a existat ziar care să fi urmărit în acea vreme cu o mai încordată neliniște 
convulsiile bolii poetului ca ziarul lui Bădescu. Poate e singura perioadă din 
viața lui Eminescu ce ne e cunoscută mai amănunțit și documentat, și asta, 
datorită atît „Curierului român“ cât și, mai ales, scrisorilor Henrietei Eminescu 
către Cornelia Emilian, care, din fericire, s-au păstrat în întregime. 

La lași se înființase, sub președinția Corneliei Emilian, un comitet de aju- 
torare a poetului. Henrieta primea și administra cu grijă banii primiți de la 
comitet. Dar contribuția comitetului era insuficientă, deoarece boala necesita 
sume importante pentru medici și medicamente (foarte costisitoare) și Henrieta 
comunica de-a fir-a-păr președintei despre starea bolnavului și cheltuielile 
făcute, urmărind în același timp să întărească încrederea acesteia în eficacitatea 
îngrijirii și medicamentaţiei prescrise de medicii botoșăneni. În aceste împre- 


intre anii 1887-—1889. 


26 Curierul român“, nr. 22 din 12 aprilie 1887. 

2 Ibidem, nr. 32 din 29 mai 1887. Articolul Nenorocitul Eminescu. 
25 Ibidem, nr. 35 din 14 iunie 1887. 

29 Ibidem, nr. 41 Gin 19 iulie 1887 şi nr. 55 din 11 august 1987. 
3 Ibidem, nr. 60 din 4 sept. 1887. 

Din contră, informaţiile lui Bădescu urmăresc să determine guvernul să 
acorde poetului o pensie, cruțîndu-l de situaţia jenantă de a primi ajutoare 
prin colectă publică pe care Eminescu o considera „specie de cerșetorie, de- 
ghizată sub titlul de subscripţie publică“ 31, Zugrăvind situaţia tragică a poetu- 
lui, Bădescu scrie în ziarul său: 

„Tot nutrimentul său, apoi, nu consistă decît într-un ou și puţin lapte, 
abia administrate și acestea mai mult cu de-a sila. 

Durerea cea mai grozavă, însă, consistă-n adevărul că de-acum abia de 
mai are și pe-acestea! 

Banii adunaţi prin generoasa inițiativă a elevilor școlii de bele-arte din 
Iași (de fapt a comitetului condus de Cornelia Emilian ; fiica Corneliei Emilian 
era elevă la acea școală — n.n.) vreo 3 000 de lei s-au sleit pîn-ntr-atit, cu 
ducerea și căutarea lui în străinătate, încît astăzi nenorocita soră nu mai dis- 
pune de-un ban pentru alinarea ultimelor lui — sau mai drept ale lor — 
suferinți !... 

ŞI... guvernul-— ni se sfîșie inima de durere gîndindu-ne l-aceasta — guvernul, 
zicem atît de generos în alte privinţi, aprobînd zilnic acestea, bugetul județu- 
lui Botoșani, în care figurează atîtea pensii grase și inutile, n-a găsit, printr-o 
nenorocită inspirație, nimic mai alt de șters dintr-însul decît tocmai alocarea, 
minimei sume de 120 lei, pe care consiliul general al judeţului (...) găsise cu 
cale a o vota mai dăunăzi, ca ajutor lunar, pentru marele și nenorocitul, cef 
mai mare și mai norocit fiu al acestui județ. 

Nu cred să fi putut comite o greșeală atît de mare, decît numai printr-o: 
regretabilă nebăgare de seamă, și de aceea deșteptînd atenția guvernului, 
credem că nu se va pune nici un moment de-ntiîrziere între revenirea sa asupră-i. 

Ar fi şi dureros și rușinos ca istoria, contemporană să fie silită a transmite: 
viitorului trista pomenire că țara românească a fost osîndită să străbată o 
epocă de atîta cruzime, încât, cugetători iluștri ca Eminescu — cărora gene- 
rațiile viitoare le vor ridica desigur monumente — să fie lăsați a pieri Pde... 
foame!“ 32, 

Intervenția lui Bădescu, pe calea publicității, pentru ajutorarea legală a. 
poetului a indispus pe Henrieta, care se temea că prezentarea atît de sumbră 
a stării bolnavului ar putea provoca dezamăgirea comitetului și neîncrederea 
în perspectivele însănătoșirii poetului sub supravegherea ei și a medicilor din 
Botoșani. 

Cunoscînd indiferența regimului politic față de soarta poetului, Henrieta 
punea mai mult preț pe sprijinul comitetului și se străduia să-și asigure bună- 
voința, vanitoasei Cornelia Emilian care ţintea pentru sine, prin această acţi- 
une, o publicitate de prestigiu. Informaţiile din „Curierul român“ îi dădeau 
motive de neliniște și ea încerca să le combată în fața comitetului, arătînd 
că sînt exagerate și de rea-credință, că din contră starea bolnavului este 
îmbunătățită : 

„Eu — scria Corneliei Emilian la 12/24 sept. 1887 — m-am certat cu 
Bădescu pentru minciuna ce a scris-o în «Curieri» („Curierul român“ —n.n.), 


îi Bibl. Acad., ms. 4850, f. 50: Scrisoarea lui Eminescu adresată dela mrea Neamt. 
lui Vlahuţă, la 26 ianuarie 1887. 

2 „Curierul român“, nr. 60 din 4 septembrie 1887. articolul semnat de Bădescu : Poetui 
Eminescu (pe prima pagină a ziarului). 

el a zis (că) a făcut-o cu intenţie de a-i scoate pensia lui Mihai adică să se afirme 
de minister. N-avem ce-i face, se îmbată ș-apoi vede lucrurile dublu. Mihai se 
află destul de bine“ 33, 

Bădescu însă arată situația alarmantă a bolnavului, înfierînd indiferența 
oficialității față de poet, care „e în starea cea mai disperată, neputînd părăsi 
patul de săptămîni întregi deja. Şi nici un ajutor de nicăieri! Ce timpuri, ce 
societate, ce barbarie !...“ 34 

Asemenea știri erau de natură să compromită prestigiul tratamentului 
administrat de Henrieta cu ajutorul doctorului Isak și totodată oportunitatea 
continuării ajutorului dat de comitet. De aceea, desperată, Henrieta scrie, a 
doua zi după apariția acestei știri, Corneliei Emilian, încredințînd-o că „Bă- 
cescu (Bădescu — n.n.) iarăși a scris o minciună în «Curieri» („Curierul român“ 
-— n.n). Vinind îndată rugîndu-mă să nu mă supăr că el priești lui Mihai și 
numai cu minciuni va pute faci pe Dnii din Botoșani să stăruie la minister“. 
Și, pentru a zădărnici informațiile din ziarul lui Bădescu, ea o asigură pe Cor- 
nelia Emilian că „ne găsim foarte bine, atît eu cît și Mihai. Contez și sperez 
că la primăvară veţi rămâînea cu toții mirați de munca ce a depus doctorul 
Izak“ 35, 

Bădescu agită opinia publică în favoarea poetului, inițiază crearea unui 
comitet de organizare a seratelor literare și muzicale în sala teatrului, cu sco- 
pul de a strînge fonduri pentru îngrijirea bolnavului 36. 

În noiembrie 1887 dă vești mai bune despre sănătatea prietenului său, 
„care ne face a crede că marele nostru poet este redat cu totul sieși, amicilor, 
țării poate și literaturii încă“ 37, 

Revenind la Botoșani, bolnav, Eminescu își regăsise aici vechiul prieten. 
Bădescu era singurul — în afară de Henrieta — la care, în aceste tragice 
încercări, găsea o inimă apropiată, caldă și înțelegătoare. Cu Bădescu își 
petrecea timpul cînd își simțea sănătatea mai întremată. Într-o scrisoare-amin- 
tire, Ion Păun-Pincio evocă împrejurarea în care l-a văzut pentru întîia oară 
pe Eminescu : 

„Într-o zi frumoasă de primăvară, pe cînd pomii prind să înflorească, se 
răspîndise în Botoșani vestea că poetul Eminescu s-a întors de la mănăstirea 
Neamţului și că e pe deplin sănătos. 

Fiecare se grăbea să-l vadă. L-am văzut și eu pentru întîia oară într-un 
colț de stradă, strîngînd cu multă căldură mîna lui Scipione Bădescu“ 38. 

Este probabil că din cînd în cînd cei doi se vor fi abătut, în plimbările lor, 
și pe la cîte un pahar de vin, unde vor fi reînviat tradiționala „colațiune 
fraternă“ și vor fi închinat „pentru trăinicia dulcilor amintiri din tinerețe“. 
Invitaţiile făcute poetului de către Bădescu sau alți admiratori, la masă — 
acasă la ei sau la restaurant — puneau în panică pe Henrieta, furioasă mai 


2 (15) 


LXVIII 
4 „Curierul român“, nr. 62 din i octombrie 1887. 
2 (20) 


35 Bi Acad., S — 
Bibl. Acad., S LXVIH 


3 Curierul român“, nr. 65 din 17 octombrie 1887. 
37 Ibidem, nr. 74 din 28 mai 1887. 
38 lonPăun-Pincio, Poezii, proză, scrisori, „Biblioteca pentru toți“, 1950, p. 121. 

ales pe Bădescu asupra căruia își vărsa tot focul: „... earîș(i) simt frică de 
2 ori pe zi cînd iesă la plimbare, să nu abuze de el v(re)o unu(l) ca Bădescu“3. 
Dar acesta privește îngăduitor pornirile bietei infirme sau le ocolește cu pru- 
dență. 

Răfuielile cu Bădescu vor fi fost aspre, după cît reiese dintr-o scrisoare a 
Henrietei în care se plînge de informaţiile tendenţioase ale unor ziare : „... de 
ce oari m-aș mera dacă Bădescu local și scrie totdeauna minciuni apoi de ce 
m-aș mera de un alt jurnalist (...) deși în fond de l-aș ști apoi l-aș învăța minte 
ca și pe Bădescu“ 40. 

Între timp, Bădescu organizează reprezentații de teatru în beneficiul 
poetului. Reprezentația din 15 decembrie 1887 dată de trupa Fanny Tardini- 
Vlădicescu ar fi putut stîrni poetului duioase amintiri. Cîţi ani trecuseră oare 
de cînd Fanny Tardini, purtînd de-a lungul și de-a latul ținuturilor românești 
cuvîntul înaripat al Thaliei, ducea în trupa ei pe școlarul cernăuțean? Pe tînă- 
rul de odinioară, însuflețit de înalte idealuri, cunoscuta actriţă îl găsea, după 
aproape un sfert de veac, în acest colt de țară, cu trupul prăbușit și mintea 
rătăcită. Reprezentaţiei, care trebuia să devină un eveniment semnificativ, 
Bădescu îi face o largă publicitate : „Poetul Eminescu va fi în curînd conside- 
rabil ajutat, în suferințele-i materiale, din zi în zi mai resimţite (...). Aceasta 
grație excelentei noastre trupe dramatice de sub direcţia d-nei Fany Tardini 
și a d-lor Vlădicești care s-au hotărît a consacra seara de martea viitoare unei 
reprezentațiuni în beneficiul suferindului poet...“ 4t 

Spectacolul cu piesa Adevărul și minciuna s-a transformat într-o manifes- 
tare de solidarizare a publicului și actorilor cu poetul. Dar Eminescu, din lojă, 
alături de Bădescu (Henrieta era reținută în pat de boală), privea probabil 
absent la ceea ce se petrecea în jurul său, ţintind câteodată ochii măriți spre 
golul sălii și lumina rampei. 

Bădescu calculează atent, împreună cu conducătorii trupei, rețeta spectaco- 
lului, soldat pentru poet cu un beneficiu net de 646 lei42. Se întocmește urmă- 
torul document scris și subscris de Eminescu 43. 


ADEVERINŢĂ 


„Am primit prin D-nii Alexandru Vlădicescu și I. Bădescu suma de 
șase sute patruzeci și șese franci, dintre care 246 în numerar şi patru sute 
în chitanţa Cassei de economii și împrumut din Botoşani, ca produs al 
reprezentațiunii de Marţi 15 Decemvrie dată de trupa dramatică a Doamnei 
Fany Vlădicescu pentru folosul meu. 


Botoşani 17 Decemvrie 1887 
M. Eminescu“ 


2 (28) 
39 Bibl. Acad., S TXVU 
2 (25) 
40 Bibl. Acad. S LXVIII 


a „Curierul român“, nr. 76 din 8 decembrie 1887. 
42 Ibidem, nr. 78 din 19 decembrie 1887. 
43 Bibl. Acad., ms. 4850, f. 55. 

Viața poetului continuă a se scurge, la Botoșani, cu zvicniri neregulate. 
Cu Bădescu se întîlnește din cînd în cînd, petrecînd ceasuri întregi, nesupra- 
vegheat de Henrieta, la un pahar de vin, cînd amintiri comune străfulgeră 
prin umbra minţii lui. Cu ochii lui umezi și bulbucaţi, cu privirile reținute în 
jurul său, rubicondul ardelean povestește cu vervă zgomotoasă și neepuizată 
întîmplări hazoase, în timp ce poetul rîde dezlănțuit, ca un copil. Bădescu 
știe că acestea sînt singurele ocazii ce mai pot oferi prietenului său o licărire 
de bucurie. Dar scurtele escapade ale celor doi provoacă năduf Henrietei : 

„ Bădescu cînd își închipuie că l-a prinde pe Mihai undeva pe uliţă și o be 

v(t -e)o 8 butelci de șampanie apoi este pe deplin satisfăcut“ 44. 

După o aparentă însănătoșire, poetul e dus de Veronica Micle (împotriva 
voinței Henrietei) la București, în toamna anului 1888. 

Cîteva vești mai bune despre sănătatea poetului dau lui Bădescu prilej 
de bucurie și speranță : „Poetul Eminescu, genialul fiu al urbei noastre, se 
află tot în București pe cît mi se spune pe deplin restabilit. 

EI a terminat zilele acestea o dramă de mare valoare, în versuri rimate, 
avînd de sujet pe frumoasa Larisa 45 din Corint și care se va juca în curînd pe 
scena Teatrului Naţional din București“ 46, 

Bucuria e de scurtă durată, deoarece în februarie 1889 e nevoit să anunţe 
acelorași cititori că „o veste tristă ne vine din București. Distinsul fiu al urbei 
noastre, ilustrul poet M. Eminescu, a căzut din nou greu bolnav“ 4? 

De acum Bădescu îi urmărește cu întrigurare mersul bolii pînă cînd se 
produce deznodămîntul. „Curierul român“, apărut în bernă la 21 iunie 1889, 
arată în editorialul său, printre altele : „Pentru Țara-de-Sus însă, pentru Boto- 
șani mai ales, pierderea lui Eminescu este îndoit de adîncă, îndoit resimţită, 
căci Eminescu era fiul cel mai mare al acestui colț de țară...“ 

După moartea poetului, ziarul „Românul“ publică o evocare cu titlul: 
Amintire t8 semnată : Scipione Bădescu. 

E o descriere, cu un cadru romantic de noapte cu iună plină, a curţii bisericii 
Caimata și a camerei în care locuise odinioară Eminescu. 

Pentru stil și atmosferă, redăm cîteva fragmente : 


„Lumina dulce a lunii se revarsă în valuri argintii peste întreaga fire. 

Cu buruieni crescute printre olanele de pe acoperiș, cu streșinile 
rupte și crucea atîrnînd, abia ţinîndu-se de un lanț, biserica Cat- 
mata (subl. aut.) stă tristă în mijlocul mormintelor, cu cruci strimbe 
și roase de vreme. 

În fata. bisericii, un lung șir de odăitțe, virite i în pămînt de ai crede că-s 
bordeie, sînt adăpostul preoților. 


2 (41) 


LXVIII 
45 Este Laïs, tradusă de Eminescu, în această epocă, după Le joueur de flûte de E m il 
Augier, publicată în „Convorbiri literare“ (1895), nr. 10, 1 oct., pp. 892—922; nr. 11, 1 nov., 
pp. 1019—1043, apoi în volum, în 1908, cu o introducere critică de fI. Scurtu. 
45 „Curierul român“, nr, 42 din 8 septembrie 1888. 
47 Ibidem, nr. 4 din 7 februarie 1889. 
43 „Românul“, anul XXXIII (1889), 28 iunie st, v./10 iulie. 

De partea cealaltă de după biserică, sînt încă două odăi, tot așa de 
scunde și înfundate în pămînt. Una locuită de baba bisericii (subl. 
aut.), cealaltă cu chirie la un tînăr. 


- mowoecenanneneense eee ana ....... ....c.... cc... . . ....... ...... 


Înăuntru, un pat de scînduri, cu velință albă ; în colț o masă de brad 
c-un scaun de lemn, iar în jurul păreţilor policioare acoperite cu cărți. 

Tavanul cu scînduri, înnegrite de vreme, roase de cari și pline de paien- 
jeniș. 

Masă, scaun, cărți, pat, totul era acoperit cu un strat des de praf“. 


.. c.......vccovesesse. ............ .. ..... ....... ..... .. . . 


E un document interesant mai ales pentru că biserica și casele descrise 
au dispărut de mult. 

Într-o ripostă, intitulată Protestare 4, publicată a doua zi, Bădescu neagă 
paternitatea articolului. În interesul biografiei celor doi scriitori, reproducem 
în întregime acest răspuns: 

„Cu mirare văd în «Românul» de astăzi o Amintire despre regretatul 
poet Eminescu, dată sub formă de «cronică» și semnat Scipione 
Bădescu (subl. aut.). 

Și fiindcă nu cunosc alt «publicist din Botoșani» (cum zice «Românul o: 
în nrul său precedent) cu acest nume, dator mă simt a protesta 
semnăturii ce-nsoţește articolul în cestiune, pe care oricît de frumos 
ca stil, nu pot însă să mi-l apropriez nefiind al meu. 

Trebuie să fie o farsă (subl. aut.) de-a vreunui bun amic al meu şi-al 
lui Eminescu, pentru care-i rămîn prea putin recunoscător 50. 

Am fost unul dintre cei mai vechi, mai nedespărțiți și mai intimi amici 
ai lui Eminescu. Aceasta o știu mai toți cîți mă. cunosc și l-au 
cunoscut. 

Viaţa noastră pot zice c-a fost o comunitate de impresiuni, de suferinți 
şi zvinturări, De aceea, ca ultim omaj adus memoriei sale, am şi 
început o serie de amintiri, cu totul sincere și adevărate, conținînd 
vreo treizeci episoade, cele mai interesante din viața poetului și care 
vor putea ține însuși locul amănunțitei sale biografii. 

Această lucrare însă nu va fi nici de felul fantasiei cu Nirvana din 
« Constituționalul» de-acum cîteva zile, nici de felul «cronicii» 
din « Românul, ci o serie de narațiuni simple, neîmpodobite, dar 
sincere și reale, cum o dorea însuși Eminescu pe cînd vorbeam 
adeseori cu el despre amintirile noastre și-a căror publicare o voi 
începe-o în curînd, într-unul din ziarele cotidiane din București, 
cadrul micului meu ziar săptămînal, « Curierul romîn», fiind prea 
mic pentru ele. 


49 „Curierul român“, nr. 22 din 29 iunie 1889. 

50 „Românul“, anul XXXIII (1889), marţi 27 iunie st. v./9 iulie, publicase la „Informaţii“ 
următoarele : 

Eminescu 

„Printre alte informaţii despre inițiativele din provincie pentru a eterniza amintirea lui 
Eminescu (bust, medalie comemorativă) se dă și următoarea : 

În numărul nostru de mîine vom publica o amintire (subl. redacției) din viaţa lui Eminescu, 
scrisă de d. Scipione I. Bădescu, publicist din Botoșani și fost amic intim cu poetul“. 

În interesul adevărului, rog dar pe bunii confrați din capitală să. 
publice î în cel întîi al lor număr aceste cîteva rînduri, pentru care 
le rămîn prea recunoscător. 

Scipione Bădescu“ 


Cine să fie acel „bun amic“ al lui Eminescu și Bădescu, la care se face 
aluzie în „protestare“? Ne e greu să considerăm cronica din „Românul“ o farsă, 
așa cum afirmă Bădescu. Era doar proaspătă țărîna pe mormîntul poetului 
și s-ar fi săvîrșit astfel o impietate și nici un ziar n-ar fi consimţit la asta. E o 
sinceră evocare, întocmită cu bună intenție. Numai că. autorul cronicii n-a 
considerat-o în genul său, deși a dovedit posibilități s-o facă. Caragiale va fi 
cunoscut bine locuința de la Caimata a prietenului său. Durerea provo- 
cată de moartea poetului era încă vie și nu și-ar fi îngăduit să facă o 
glumă pe seama amintirii acestuia. O asemenea cronică o va fi scris chiar 
Caragiale, ca omagiu adus marelui dispărut, dar nu era caracteristică stilului 
său, cu încrustări și șlefuiri în oţel, cu toate că asemenea efuziuni, scăpate 
din cleștele lucidităţii ironice, găsim cîteodată și pe portativul creației sale 
(Caut casă etc.). A considerat-o mai apropiată stilului romanticului Bădescu 
și a publicat-o pe seama acestuia, nădăjduind că va confirma semnătura. sub 
o amintire comună, într-o împrejurare ca aceasta cînd trăgea mai greu în 
cumpănă conținutul decît semnatarul. 

Bădescu nu acceptă să fie substituit unui autor care se ţinea în umbră, 
deși recunoaște că bucata are merite și pe care credem c-ar fi subscris-o cu 
mîndrie dacă i-ar fi aparţinut. 

„Protestarea“ ne duce pe firul bănuielilor lui Bădescu (și ale noastre). El 
se referă la „un bun amic“ al său și al lui Eminescu. La fel, aluzia la articolul 
În Nirvana, pe care-l publicase recent Caragiale în „Constituţionalul“ 51, și 
asupra căruia Bădescu lasă a se înțelege că are o apreciere negativă. Apoi 
discreția cu care autorul anonim a trecut peste acest incident (după riposta 
lui Bădescu) relevă un simț al nuanțelor. 

Conţinutul și stilul articolului din „Românul“, confruntarea cu riposta 
lui Bădescu ne duc — așa cum am arătat — la convingerea că autorul nu 
poate fi decît Caragiale, „bunul amic“ al lui Bădescu și Eminescu. 

În urma replicii lui Bădescu, „Românul“, punînd capăt discuţiei, se mul- 
țumește să anunţe doar că „Domnul Scipione Bădescu, publicist din Botoșani, 
face cunoscut prin ziarul său « Curierul român» că a început a scrie o serie de 
amintiri adevărate, conținînd vreo 30 de episoade din cele mai interesante 
din viaţa lui Eminescu“ 52, 

Bădescu a folosit acest prilej pentru a da publicităţii intenţia sa de a scrie 
un ciclu de amintiri despre Eminescu, solicitînd și sprijinul ziarelor din Bucu- 
rești. Proiectul — fie c-a avut un caracter de circumstanță, fie că Bădescu a 
fost absorbit de alte preocupări — nu s-a realizat, căci nu s-au publicat 
nicăieri aceste amintiri făgăduite publicului5 și care ar fi sporit considerabil 
cunoștințele noastre despre viața lui Eminescu, mai ales pentru perioada 
tinereţii, despre care informaţiile ce posedăm sînt pe-alocurea lacunare. E. 


1 i »Constituționalul“ din 20 iunie 1889. 
„Românul“ din 1 iulie st. v. 13 iulie 1889. 
” Adevărul” din 27 iunie 1926, articolul Agonia lui Eminescu de Barbu L.ăzăreanu. 

posibil că proza memorialistică pentru care se cere spirit analitic și nuanțat 
depășea pe Bădescu, solicitat mai mult de gazetărie și oratorie ocazională. 

Numai la puţin timp de la moartea poetului, sînt inițiate de către Bădescu 
manifestări artistice în scopul strîngerii fondurilor pentru ridicarea bustului 
lui Eminescu la Botoșani. În primăvara anului 1890, e organizată în acest 
scop o „serată Eminescu“, în cadrul societăţii Ateneul, cînd Bădescu conferen- 
țiază despre „Mișcarea culturală a țărilor române din cele din urmă trei decenii 
Și rolul lui Eminescu în această generoasă mișcare“. „Curierul român 5 publică 
un rezumat al conferinței, arătînd că Bădescu a evidenţiat „sforțările generoase 
ale vrednicelor generații de la 34, 48, 57 și care-n sfîrșit eclatează în toată 
splendoarea ei în anul 1860 o dată cu unirea țărilor surori și cu inaugurarea 
glorioasei domnii a lui vodă-Cuza, epocă plină de mari acte politice și reforme 
sociale...“ ; că „examinîndu-i activitatea pe toate aceste tărîmuri, cu compe- 
tința ce i-o dau îndelungatele sale relațiuni cu poetul, ca unul ce l-a cunoscut 
ȘI însoțit în diferite situațiuni, d-sa constată că, dacă nu peste tot și pretutin- 
deni Eminescu se găsea și se simțea în elementul său, nici în teatru de care s-a 
despărțit prea de timpuriu, nici în școală unde revizoratul său de-o scurtă 
durată s-a sfîrșit printr-o dare în judecată, ce va rămîne o ocară a timpu- 
lui (...) în două direcții însă ale manifestării noastre culturale el s-a afirmat ca 
stăpîn absolut, ridicîndu-se mai presus chiar de nivelul contemporanilor săi 
și exercitînd o influență irezistibilă asupra generațiunii noastre tinere, ca poet 
și ca ziarist“. Vorbitorul se declară împotriva pesimismului fără obiect: 
„Astăzi pesimismul fără vîrstă, deziluzionarea prematură a lui Eminescu nu 
mai au, nu trebuie să-și aibă locul...“ 


În același an, se inaugurează la Botoșani bustul poetului, cu care ocazie 
Bădescu face, în cuvîntarea sa, o incursiune în trecutul literaturii române, 
evocînd pe C. Negruzzi, Cîrlova, Bolliac, Gr. Alexandrescu, Bolintineanu, 
Alecsandri și arată că „acest șir strălucitor de mari cugetători și barzi, ce tră- 
iau din entuziasm, parte s-au stins, parte au amuţit un moment. Şi atunci 
urmă un răstimp de aparentă letargie. Ci, în orele amarei decepţii, în zilele 
tristelor buimăceli ce dezbinau inimile, bunul geniu al nostru ne trimise pe 
Eminescu, pe acest suflet încălzit la focul graiului și-al patriotismului marilor 
săi predecesori“. Bădescu se referă la criza literară din jurul anului 1870. 
Această criză o va fi văzut Bădescu exprimată mai sugestiv de Eminescu în 
Epigonii, prin contrastul dintre cele două generaţii de scriitori : cea a „sfin- 
telor firi vizionare“ și cea a urmașilor „mici de zile, mari de patimi“ ; pe de 
o parte „șirul strălucitor de mari cugetători și barzi, ce trăiau din entuziasm“, 
pe de alta „amara decepţie, în zilele tristelor buimăceli“. El sesizează la 
Eminescu sensurile și forța criticii sociale, dezvăluind condiţiile de viață ale 
artiștilor din acea vreme : „Ceea ce apoteozăm dar cu toții în acest moment 
solemn nu este atît poetul liric, autorul sentimental al Venerei și madonei 
ori al Luceafărului, cu atît mai puțin ziaristul sclav al unui condei pe care 
nevoia poate l-a pus în mînă — pe cât, și înainte de toate, este puternicul 
cuzetător ce-și biciuiește timpul în Epigonit și în Satire“ 55. 


54 „Curierul român“, nr. 15 din 9 mai 1890. 
55: Ibidem, nr. 33 din 16 sept, 1890. 

Neobosit luptă Bădescu pentru a eterniza numele lui Eminescu, fiind 
prezent oriunde au loc acţiuni în acest scop, inițiind ridicarea primelor monu- 
mente în amintirea marelui poet (la Botoșani și Dumbrăveni). Cu ocazia 
dezvelirii bustului de la Dumbrăveni, în anul 1902, „Curierul român“ îmbracă 
haină de sărbătoare, iar reporterul (desigur Bădescu), folosind o născocire 
a unor localnici, că Eminescu s-ar fi născut în Dumbrăveni 5, afirmă, printre 
altele, că „bustul a fost așezat în lunca Dumbrăveni, peisaj pitoresc pe unde 
decedatul poet adeseori a rătăcit în timpul copilăriei sale“ 57. 

Biografia lui Eminescu începe acum să suscite interesul unor tineri cercetă- 
tori care pornesc spre meleagurile copilăriei poetului. Sînt chestionați contem- 
poranii poetului : tovarășii de joacă din sat, colegii de școală, rudele rămase. 
Sînt scotocite arhivele și este descoperit actul de naștere al poetului, se pune 
în discuție locul nașterii. De aici, din nordul Moldovei, pornesc primele cerce- 
tări ale materialelor documentare privitoare la Eminescu. Apare acum stu- 
diul Unde s-a născut poetul Eminescu, al lui Corneliu Botez, un tînăr jurist, 
admirator și imitator al lui Eminescu. Lucrarea şi-a găsit loc atît în ziarul 
lui Bădescu 58 cît și într-o revistă efemeră 59. 

Moartea l-a surprins pe Bădescu la 4 octombrie 1904 în plină activitate. 


56 „Curierul român“, nr. 6 din 21 februarie 1904, studiul lui Corneliu Botez, Unde 
s-a născut poetul Eminescu. Arată că în 1902, cînd s-a inaugurat bustul din Dumbrăveni al lui 
Eminescu a circulat zvonul că poetul s-ar fi născut în Dumbrăveni. Autorul studiului afirmă 
că a cercetat printre bătrînii satului care i-au spus că au cunoscut pe frații mai mari ai lui 
Eminescu, însă pe acesta, nu. 

5? Ibidem, nr. 27 din 20 iulie 1902. În „Foiletonul Curierului român“, același număr, este 
publicată oda lui Cincinat Pavelescu, Lui Eminescu, citită cu acea ocazie. 

58 „Curierul român“, nr. 6 din 21 februarie 1904. 

59 Mihail Eminescu, anul I (1904), ar. 8. 


LITERATURA CLASICĂ INDIANĂ ÎN POEZIA LUI MIHAI EMINESCU 
HINDUISMUL 
S. E. DEMETRIAN 


Motto : 
„Cu-a răsăritului averi samarul 
Eu mi-l încarce --- cu-a lui gîndiri, giudirea“, 
În căutarea Șeherezadei 
MIHAI EMINESCU 


Cultura lui Mihai Eminescu a făcut de multă vreme obiectul preocupărilor 
asidue ale multor cercetători de valoare în țara noastră. Cultura orientală gene- 
rală a marelui poet nu a scăpat atenției nimănui, cultură ce privea nu numai 
orientul apropiat și mijlociu -— cultura egipteană, arabă, persană — dar și 
cultura chineză și mai ales cea indiană, pentru care poetul a avut dintotdeauna 
o înclinare deosebită. 

Încă de la sfârșitul secolului trecut în studii date publicităţii ori în volume, 
s-au făcut apropieri interesante între părți din opera poetului și literaturile 
orientale, atît în general, cât și în ceea ce privește literatura indiană în special. 
Expunerea aceasta ținînd seama de bibliografia românească ! cu trimiterile 
conținute în studiile și volumele apărute la noi în ţară, ca și de alte surse 
bibliografice ce ne-au stat la dispoziție, va încerca să facă o prezentare de 
ansamblu a legăturilor dintre literatura indiană clasică și o parte însemnată 
din poezia lui Mihai Eminescu — aceasta cu exemplificările necesare — fără 
a pretinde să rezolve în mod exhaustiv problema. 


Popoarele ariene care au părăsit teritoriul Iranului de astăzi și au colonizat 
valea Sindhu (bazinul Indusului), în nord-vestul Indiei de azi, au fost numite 
de năvălitorii persani mai tîrzii Hindii, iar ţara ce o locuiau Hindustan. Înain- 
tînd către est — valea Gangelui — și către sud — capul Comorin —— pentru 
a se întinde astfel treptat pe toată peninsula, vechii indieni și-au dezvoltat 


1 În ordine cronologică: 

Antonescu, Teohari, Priviri asupra filosofiei Uipanișadelor, in „Convorbiri lite- 
are“, XXXIII, 2, 15 febr. 1899. 

hădulescu.„-Pogoncanu, I. A., Studii, Bucureşti, i9410. 

Dragnea, Radu, Spirituatitatea lui Eminescu, în „Gîndirea“, IX, 11 noicmb. 1929. 

Papacoustea, Cezar, Filosofia antică în opera Ini Eminescu, Buc., 1930. 

jura, Iulian, Mitul în poezia lui Eminescu, Paris, 1933. 

Călinescu, George, Opera lui Mihai Eminescu, 5 vol., 1935 --— 1936, buc, 

Călinescu, George, Viața iui Mihai Eminescu, Buc., 1964. 

Perpessicius: M. Eminescu, Opere, vol. I --V, Buc., 1939 --- 1958. 

cultura pe baza tradițiilor arhaice pe care le aduseseră cu ei, dar asimilînd și 
cultura destul de înaintată a băștinașilor Dravidieni. 

Totalitatea tradiţiei culturale a vremurilor acelora, din jurul anilor 2000 
î.e.n. și mai devreme, se află cuprinsă în Vede 2. Este vorba de patru colecții 
foarte întinse, alcătuite dintr-o multitudine de poezii, în limba sanscrită. 
veche 3 compuse de rishi t, mai mult sau mai puțin cunoscuți, și fără vreo 
preocupare de cronologie. Conţinutul acestor colecţii este foarte variat. Poe- 
zia se învecinează cu întrebările naive în fata puterilor naturii, legenda — 
care ține locul istoriei -— cu fragmente filozofice adînci, sfaturile practice cu 
formulele de sacrificiu sau cu incantaţii pentru zei. 

Cea mai veche colecție și avînd conținutul filozofic cel mai bogat, este 
Rg. Voda; ea a fost elaborată în decursul mai multor generații și datează în 
forma. cunoscută azi din jurul anului 1500 î.e.n. ; Yajur Veda conţine predomi- 
nant formule sacriliciale, Săma Veda se referă mai ales la melodii, iar Atharva 
Veda conține farmece pentru vindecarea bolilor, viață lungă etc.; ultimele 
trei colecții sînt mai puțin importante pentru scopuri filozofice. 

Piecare dintre Vede este împărțită în patru secțiuni : 

Samiută — de exemplu Rg. Veda Sanihată împărţită în zece cărți cuprinde 
1017 imnuri, compuse de poeţi impresionați de imensitatea universului și 
misterele vieții. Din această Pg Veda Samhită s-au făcut și culegerile pe care 
le-a cunoscut Eminescu, 

Brăhmana — este vorba de tratări în proză ce discută importanţa riturilor 
sacrificiale și a ceremoniilor. 

Aranyaka — sau textele pădurii, care satisfăceau necesitatea de meditaţie: 
a celor care se retrăgeau în pădure. 

Upanişadele care sînt părțile de încheiere ale Vedelor. 

Upanişadele sînt poeme filozofice, scrise în proză sau versuri, de dimensiuni 
variabile, în general nu prea mari. Numărul tradițional este de 108, dar se 
cunosc circa 200. Dintre acestea mai importante sînt 14 care aparțin de cele 
patru Vede. De exemplu Aitareya Upanişad și Kausītaki Upamyșad, tin de 
„Rg Veda“, Chândogava Upanisad, pe care a cunoscut-o Eminescu tine de 
„Sama Veda“ etc. 

Perioada vedică, prima în dezvoltarea culturii indiene și care formează 
împreună cu cea mai mare parte a perioadei următoare, baza hinduismului, 
se termină în jurul anului 600 î.e.n. 

După perioada vedică începe perioada epică, situată între anii 500 î.e.n. 
și 200 e.n. Această perioadă este dominată de două mari epopei care adună 
materialul imens de legende, povestiri dar și fragmente cu conținut filozofic, 
păstrate în tradiţia orală. Epopeile Mahābhārata şi Rămăvyana* au fost pentru 
cultura indiană, tot așa cum pentru cultura greco-romană și apoi o vreme 
pentru cultura europeană au fost Iliada și Odiseea, o sursă de inspiraţie și un 
compendium al culturii timpului. Din Mahābhārata face parte şi poemul 


2 Veda. De la rădăcina, vid, a cunoaște, înseamnă cunoaștere divină, 

3 Limba veche şi sfîntă a Indiei, cea mai veche din limbile indo-curopene cunoscute. Sam -. 
skrta este compus din sam (împreună, același) şi kY (a face). 

4 Poet inspirat sau înțelept. 

3 Mahăbhărata. Marele (război) al Bharaţilor, circa 220.000 versuri împărţite în 
18 cărți. Vezi si Bopp, Fr., Fragmenten aus Mahabharata, Berlin, 1929. 

€e Râmăvana. Isprăvile lui Rama, 50.000 versuri împărţite în 7 cărți. 

filozofic mai întins Bhagavad — gită, și tot din epopei sînt luate episoade și 
personaje ale dramelor lui Kalidasa ? (secolul I î.e.n.), Sacuntala, Malavika 
și Agnimilra, Urwasi, și altele, pe care Eminescu le-a cunoscut. 


În perioada epică au luat naștere tot pe baza tradiţiei orale și tratatele 
de filozofie etică și socială cum sînt Jegile lui Manu sau altele numite generic 
Dharmasastrat şi care priveau organizarea socială, purtarea în viață și obliga- 
tiile arienilor. 

Literatura perioadei vedice în întregime și literatura perioadei epice pînă 
la epopei — cu tot ce a provenit din ele — adăugîndu-se legile lui Manu şi 
Dharmasastras formează baza hinduismului. Hinduismul înmănunchează 
totalitatea experienței de viață și a culturii majorităţii indienilor care au trăit 
în India din cele mai vechi timpuri pînă în prezent. Hinduismul recunoaşte 
așadar tradiția vedică și tradiția perioadei epice. 

După perioada epică, hinduismul se dezvoltă mai departe în perioada a 
treia — perioada Sutra —, în care au fost scrise tratatele sistematice ale ce- 
lor mai însemnate școli de gîndire indiană și apoi în perioada a patra — pe- 
rioada Scolastică — în care au fost scrise comentarii asupra sutrelor pentru 
a le explica. O dată cu secolul XVI e.n. cînd India a căzut în stăpînirea pu- 
terilor străine, întîi musulmanii și apoi britanicii, se termină epoca clasică 
a hinduismului și urmează o perioadă lungă de stagnare pînă în secolul XIX, 
cînd se produce revirimentul contemporan. 

Nu ne vom opri asupra acestor ultime perioade, Sutra și Scolastică, pentru 
că deși avem motive să credem că Eminescu avea cunoștință de acestea, era 
vorba de o cunoaștere informativă care nu a exercitat influență asupra poe- 
ziei sale. 

Înainte de a continua trebuie să menționăm că în perioada epică (secolul 
VI î.e.n. și secolul II e.n.), una din cele mai fertile nu numai în cultura indiană, 
dar și în cultura greacă, chineză și persană, au apărut în India și alte curente 
însemnate, care nu se încadrează în hinduism, fiindcă nu recunosc tradiția 
vedică și a perioadei epice. Este vorba de materialismul indian — școala 
Carvaka cu doctrina sa Lokayata — de Jainism și mai cu seamă de Buddhism. 
Buddhismul pus în legătură cu Siddharta Gautama sau Buddha sau Cakya- 
Muni’, personaj istoric care a trăit în secolul V î.e.n., deși are originea în India, 
unde a apărut ca un protest împotriva unor aspecte formaliste ale hinduismu- 
lui, s-a dezvoltat cu precădere în afara Indiei, în Ceylon, Indonezia, Indochina, 
China, Tibet și Japonia. 

Literatura clasică buddhistă, atît buddhismul indian cît și din alte regiuni, 
a fost cunoscută și apreciată de Eminescu și l-a influențat neîndoielnic, dar 
nu o vom putea aborda aici. Expunerea va privi deci în continuare felul cum 
hinduismul în forma sa din perioadele vedică și epică a putut influența poezia 
lui Eminescu. 


Kālidāsa, cet mai mare poet şi dramaturg indian. 
Dharmasastra. Codice de legi. 
Litera C se citeşte ca „ce“ în cuvîntul românesc „ceas“. 

Cultura orientală a lui Eminescu a început desigur cu cărțile populare, 
tradiţionale, pe care cu siguranţă că nu a lipsit să le parcurgă de cum a putut 
să citească; ea a continuat și în timpul școlarităţii la Cernăuţi nu numai cu 
ce găsise în biblioteca părintească, dar și cu tot ce putea găsi în biblioteca 
lui Aron Pumnul, ca și în alte locuri. Referiri la cultura orientală în general 
și cea indiană în special se găsesc încă la Voltaire, la Herder, la Hegel, la Kanne, 
la Colebrooke, la Schlegel, la Roth, la Weber, la Bopp, la Benfey, la Schopen- 
hauer, pentru a nu cita decît cele mai însemnate referiri în limbile franceză 
Și germană. 

Este de presupus, fără ca prin aceasta să facem o ipoteză neplauzibilă, că 
Eminescu a avut cunoștință măcar în parte de aceste lucrări, chiar înainte 
de a pleca la Viena (1869). De altfel încă la 17 ani, cînd îl cunoaște I.L. Cara- 
giale, acesta a fost impresionat și de cultura orientală pe care o avea Eminescu. 
Desigur că la un nivel universitar și în mod determinat Eminescu se adîncește 
Și în cunoașterea literaturii indiene, ca student la Viena și apoi la Berlin, 
cîștigîndu-și un adevărat renume printre colegi. Dar interesul pentru litera- 
tura indiană nu l-a părăsit niciodată, Eminescu mergînd pînă la a traduce 
parțial (1874—1875) gramatica sanscrită de Fr. Bopp și o parte dintr-un 
dicţionar de același, desigur cu intenţia pe care n-a putut-o duce la bun sfîrșit 
de a cunoaşte textele în mod direct. 

Iată ce spune Eminescu în 1877 în Bătrîni și tineri, la epoca în care a scris 
Rugăciunea unui Dac și Scrisoarea I: „Citim cu plăcere... imnele din „Rg 
Veda“, pe care păstorii le îndreptau luminii și puterilor naturii pentru a le 
lăuda și a cere de la dînsele iarbă și turme de vite“. 

Pentru a ilustra, cîteva versuri dintr-un imn către Brhaspati — zeul 
norilor — (kg Veda, X, 68): 


Ca păsările ce se trezesc jucîndu-se în apă, ca vocile răsunătoare 
a norilor umpluți de tunet, 

Ca piriiașe vesele zbucnind din munţi, așa au mers 
spre B.haspati a noastre imnuri. 


B.haspati găsi și numele ascuns purtat de vitele frumoase 
din obor. 

Şi singur a mînat din munţi vacile minunate 
ca puii noi cînd ouăle au spart. 

El a găsit lumina cerului şi focul şi dimineaţa : 
cu razele luminii el a împins departe întunericul, 


Străbunii înfrumuseţară cerul cu stele, aşa cum telegarul de tăciune 
l-împodobeşti cu perle. 
Ti hotăriră zilei lumina, iar nopții întunericul. 
BYhaspati zdrobind o stîncă găsește vitele. 
Aceasta-i lauda pe care am oferit-o zeului norilor 
Care trăsnește deseori asupra orișicui. 
În poezia lui Eminescu părțile care vădesc influenţa literaturii indiene și 
anume a hinduismului sînt destul de multe; este vorba fie de referiri scurte 
pînă la cîteva versuri, fie de părți mai întinse ori chiar poezii întregi. 

Descrierea Indiei o găsim de exemplu în două strofe suprimate din poezia 
Dumnezeu şi om: 


Unde Gangele în cîmpie undele-și desfășoară, 

Și păduri îngrop bătrîne munţii mai presus de nouri 
Marea răspundea l-a lumii mîndre îmiite ecouri 
Tresărind întunecată lîngă stîinca temerară. 


Colo unde verzi portale de-arbori mari cu frunze late 

Își deschid a lor intrare spre-a se pierde-n codrii adinci, 
Unde prin cărări de codru, prin risipele de stinci 
Intri-n hale mari de arbori, bolți de frunze-ntunecate. 


Versuri ce par a avea legătură cu versurile ce urmează versul 17 din aceeași 
poezie : 


Din pădurile antice ale Indiei cea mare 
Printre care, ca oază, sînt imperii fără fine, 
Regii duc în pace eternă a popoarelor destine, 
Închinînd înţelepciunii viața, lor cea trecătoare, 


Tema înţelepciunii este exprimată clar și în poezia În căutarea Șeherezadei : 


Eu adevăr nu cat—ci înțelepciune... 


Cu această ocazie trebuie remarcată buna informare ce o avea Eminescu 
asupra culturii orientale, pentru că el caută pe Șeherezada în India; or, nu 
putea fi cunoscut de orișicine că O mie și una de nopti ale arabilor sînt o prelu- 
crare a uneia din multele colecții de povești, nuvele și romane indiene, colecție 
numită „Oceanul rîurilor povestitoare“: 


Ah, e cetatea cea strălucitoare 
Unde-mpăratul Indiei reşade : 
Un soare însuși este el sub soare. 


Nevasta lui e acea Şeherezade 
De înţelepciune plină și de frumuseţe : 
Și a o privi doar soarelui se cade. 


Despre Brahman, numele principiului universal al naturii, Eminescu 
spune : 


Astfel și pasăre şi om 
și soarele și luna 

Se nasc şi mor în sfîntul Brahma 
în care toate-s una. 

Frumoasa imagine prin care poetul se exprimă despre același în poezia 
Din Berlin la Potsdam nu este alterată de tonul glumeţ al versurilor prin care 
se află încadrată : 


Zice Brahma, tata Brahma, 
Cum că lumea aceasta nu e 
Decit arderea-unei jertfe 
Într-o vecinică cățue. 


Am aprins și eu luleaua 

Şi jertfesc lui tata Brahma, 
Lîngă mine-un şip de Kümmel 
Și-o bucată de pastramă. 


Poezia Kamadeva poartă numele zeului Kama. Acesta este considerat fie 
„dorința“ care a făcut pe „Unul“ să înceapă creaţia (strofa 4 din Imnul crea- 
iei, vezi mai jos) — este accepţia la care poetul pare să nu se fi gîndit — fie 
zeul iubirii (Eros, Cupidon) reprezentat ca și în mitologia greco-romană, cu 
arc și săgeți, dar încălecînd un papagal. 

De menţionat A fost odată un cîntăreţ, poezie ce are un conținut asemănă- 
tor scrierii în proză Poveste indică. 

Lipsa de putere a morţii este exprimată de exemplu în poezia Mureșanu : 


Dar, vai, tu ştii prea bine că n-am să mor în veci — 
Că vis e a ta moarte cu slabe mini şi reci, 

La sorţi va pune iarăși prin lumile din ceri 

Durerea mea cumplită — un vecinic Ahasver — 

Ca cu același suflet din nou să reapară 

Migraţiei eterne unealtă de ocară... 


Ideea poate fi comparată cu o idee exprimată și în poemul filozofic, pe 
care Eminescu l-a cunoscut, Bhagavad—gită în dialogul dintre zeul Krsna 
(Krishna) și personajul principal, eroul Arjuna (Cap. II, vers 13, 19, 20): 


13. Aşa precum locuitorul unui corp va trece prin vîrsta de copil 
prin tinereţe şi-apoi prin bătrîneţe, 
Cu toţii vom trece în alt corp; dar înțeleptul de-aceasta nu-i iluzionat,. 


19. Cine crede că poate să ucidă, cine gîndeşte că poate fi ucis, 
sînt amindoi în ignoranță. 
Nu poţi nici să ucizi, nu poți fi nici ucis. 


20. Tu, Eu adevărat nu te-ai născut și nici nu vei muri 
Ai existat din vecinicie și niciodată tu nu vei înceta să fii. 


Eşti nenăscut, etern, exiști stabil din infinit, 
Tu nu mergi spre declin. 

Iar dacă trupul în care eşti acuma va dispare, 

Tu nu te vei topi. 

Influența unui fragment cunoscut din poemul filozofic, Chāndogaya 
Upanişad, se vădeşte în poezia Ta twam asi. În fragmentul menționat este 
vorba de identitatea lui Atman, principiul psihic interior, cu Brahman, prin- 
cipiul universal al naturii, lucru exprimat în vestitul adagiu — Tat twam 
asi — (Acela tu ești). 

Iată în traducere fragmentul acesta care cu toată probabilitatea i-a inspi- 
rat pe Eminescu : 


Aşa precum albinele, iubitul meu, fac mierea culegind esenţele 
din pomii feluriți și aducînd toată esenţa la unitate — 
Încît nu se mai pot deosebi, „eu sînt esența pomului acestuia“, 
„eu sînt esența pomului aceluia“ — 
E tot așa iubitul meu, cu toate creaturile de-aci, 
deşi ajung Fiinţă, nu ştiu că „noi am ajuns Fiinţă“, 
Orice-ar fi ele în lumea aceasta, tigri sau lei, 
lupi sau rîmători, 
Viermi, sau fluturi, ţințari sau musculiţe, 
vor deveni acela. 
Acela, care este esenţa cea mai fină —- 
e sine pentru lumea aceasta. toată. 
Acela este Realitatea. Acela e Atman. 


Acela tu eşti 
(Tat twam asi) 
(VI, IX, 1—4) 


Fragmentele întinse privind geneza din poeziile Rugăciunea unui Dac și 
Scrisoarea I au fost puse în țara noastră de multă vreme în legătură cu două 
cunoscute imnuri vedice, imnul către Prajâpati (stăpînul creației sau ai 
creaturilor) și imnul creaţiei. 

Este vorba de versurile : 


Pe cînd nu era moarte, nimic nemuritor, 

Nici sîmburul luminii de viaţă dătător, 

Nu era azi, nici mîne, nici ieri, nici totdeauna, 
Căci unul erau toate şi totul era una; 

Pe cînd pămîntul, cerul, văzduhul, lumea toată 
Erau din rîndul celor ce n-au fost niciodată, 
Pe-atunci erai Tu singur, încît mă-ntreb în sine-rai : 
Au cine-i zeul cărui plecăm a noastre inemi? 
El singur zeu stătut-au nainte de-a fi zeii 

Și din noian de ape puteri au dat scînteii, 

El zeilor dă suflet și lumii fericire, 

El este-al omenimei isvor de miîntuire : 

Sus inimile voastre! Cîntare aduceţi-ii, 

El este moartea morţii şi învierea vieţii | 


din Rugăcrunea unut Dac. 

Apoi versurile din Scrisoarea T: 


La-nceput, pe cînd ființă nu era, nici neființă, 

Pe cînd totul era lipsă de viață şi voință, 

Cînd nu s-ascundea nimica, deși tot era ascuns... 

Cînd pătruns de sine însuși odihnea cel nepătruns. 

Fu prăpastie? genune? Fu noian întins de apă? 

N-a fost lume pricepută și nici minte s-o priceapă, 

Căci era un întuneric ca o mare făr-o rază, 

Dar nici de văzut nu fuse și nici ochiu care s-o vază. 
Umbra celor nefăcute nu-ncepuse-a, se desface, 

Și în sine împăcată stăpînea eterna pace!... 

Dar deodat-un punct se mişcă... cel întîi și singur. Iată-i 
Cum din chaos face mumă, iară el devine tatăl... 
Punctu-acela de mișcare, mult mai slab ca boaba spumii, 
E stăpînul fără margini peste marginile lumii... 
De-atunci negura eternă se desface în făşii, 

De atunci răsare lumea, lună, soare şi stihii.., 

De atunci și pînă astăzi colonii de lumi pierdute 

Vin din sure văi de chaos pe cărări necunoscute 

Şi în roiuri luminoase izvorînd din infinit, 

Sunt atrase în viață de un dor nemărginit. 


La acestea se pot adăuga și versurile din Luceafărul : 


Şi din a chaosului văi, 
Jur împrejur de sine, 
Vedea, ca-n ziua cea de-ntii, 
Cum isvorau lumine; 
Cum isvorînd îl înconjor 
Ca nişte mări, de-a-notul... 


Tată acuma într-o versiune nouă în limba română cele două poezii din 


Rg Veda, şi anume partea de început din Imnul către Prazăpati şi Imnul 
creației în întregime. 


(Către Prajipat) Rg Veda, X, 121.) 


1. El răsări la început fiind Sămînţa cea de aur; 
Cînd s-a, născut era singur stăpîn a orișice exista. 
El sprijinea pămînt și cer. 

Ce Zeu să adorăm cu jertfa noastră? 


2. El dă suflarea, puterea, porunca i-o ascultă zeii, 
iar umbra lui e moartea, şi nemurirea, 
Ce Zeu să adorăm cu jertfa noastră? 


3. Prin măreția lui e singur rege acestei lumi, 
pe tot ce suflă, pe tot ce-nchide ochii, 
El e Stăpîn pe om şi pe animal. 
Ce Zeu să adorăm cu jertfa noastră? 

„ Ai lui sînt munţii-nzepeziţi, prin măreția sa, 


oceanele sînt ale lui și Rasă 1, 

Așa. precum se spune ţinuturile sînt ale lui, 
a lui sînt braţele 1. 
Ce Zeu să adorăm cu jertfa noastră? 


„El a întărit pămîntul şi bolta uriașe 


iar soarele acolo sus și firmamentul tot el le-a așezat, 
În cerul de la mijloc el stă și-mparte aerul. 
Ce Zeu să adorăm cu jertfa noastră? 


„ Spre el pe care soarele în răsărit îl luminează, 


Caută-n sus şi tremurind în sine acele două-mpărăţii (cer şi pămînt) 
pe care le susține cu forța lui. 
Ce Zeu să adorăm cu jertia noastră? 


„ Cînd apele mari au venit, purtînd totul în Sămînţă, 


Şi născînd focul (Agni), atunci ieși suflarea zeilor. 
Ce Zeu să adorăm cu jertfa noastră? 


(Imnul creaţiei —- Rg Veda, X, 129.) 


L 


Ființa nu exista, nu exista nici neființa : 
Văzduhul nu era nici cerul de deasupra. 
Era ceva ascuns? Şi unde? În grija cui? 
Era numai abisul necuprins al apelor? 


. Atunci moarte nu era şi nici viață nemuritoare; 


Nici margine-ntre zi şi noapte. 
Doar Unul sta atunci suflînd fără mișcare prin forța lui; 
Nimic decît acesta nu se afla atunci. 


„ Întunecimea era la început ascunsă de întunecime; 


Iar bezna fără deosebire era ca un ocean. 
Aceea ce urma să vină era acoperit de gol, 
Cînd Unu! din puterea căldurii apăru. 


. Dorința a împins pe Unul să înceapă; 


Prima sămînţă a fost un rod al gîndului. 
Cei înţelepţi cînd inima și-au cercetat cu grijă 
Afiară începutul ființei în neființă. 


. Şi întunericul fu străbătut cu rază din lumina lor. 


Dar Unui era, sus ori dedesubt? 
Căci exista și forța. creatoare, ca și puterea zămislirii ; 
Impulsul era sus iar energia era jos. 


1 Rasă, riul mitic ce înconjoară lumea. 
11 Brajele care înconjoară totul ale lui Prajăpati. Prin ţinuturi se înţeleg cele patru puncte 


cardinale. 

6. Dar cine ştie ce e sigur? Şi cine ni le spune? 
De unde s-au născut acestea, de unde a venit creația? 
Chiar zeii înşişi s-au ivit după facerea, lumii: 
De aceea cine poate ști originea acestor toate? 


7. Nimeni nu ştie de-unde creaţia a ieşit; 
Nici dacă a făcut-o sau n-a făcut-o el; 
Acel care-o veghează din cerul cel mai înalt, 
El doar cunoaște totul, sau poate nici chiar el. 


Ajunși la sfîrșitul acestei expuneri ce conține o parte din cele ce s-ar putea 
spune despre opera lui Eminescu și cultura orientului am putea, revenind 
la versurile de la început, să remarcăm că, asemenea spiritelor cu adevărat 
mari, Eminescu căuta să afle întotdeauna și de orișşiunde mai mult, tot ce 
este mai bun și mai frumos; el nu a căutat în cultura orientală povești sau 
iluzii, iar cuvintele cu care-l primește Șeherezada pot fi încheiere : 


Eu am ştiut, străine, 

Că ai să vii—a dorurilor pradă — 
Ca să m-asculți, și să duci de la mine 
A-nţelepciunii ş-a frumuseții floare, 

Să luminezi gîndirile din tine. 


FOLCLOR 


M. EMINESCU ȘI FOLCLORUL 


MIHAI POP 


M. Eminescu ne-a lăsat în manuscrise un bogat material tolctoristic — 
poezii, basme și proverbe — cules de el și de alții. Acest material a fost scos 
la lumină întîi parţial, în 1902 de Ilarie Chendi 1 și dăruit de curînd, integral, 
cercetătorilor folclorului și iubitorilor de literatură populară, în vol. VI din 
ediţia critică a operei poetului, îngrijită de acad. Perpessicius 2. 

Deși avea exemplul lui V. Alecsandri, M Eminescu n-a publicat o culegere 
de poezii populare și nici n-a intenționat să publice pentru că n-a cules nici- 
odată producțiunile populare cu intenții folcloristice. Încă la 1886, a mărturisit 
celor doi seminariști cu care a călătorit de la Tîrgu-Mureş la Blaj — Ion Cotta 
31 Tudor Cojocaru — că adună cîntecele populare pentru laboratorul său 
poetic. Dar tocmai această orientare a interesului său pentru folclor și grija 
pentru notarea faptului autentic cu valoarea artistică proprie, profunzimea 
cu care a gîndit problemele de folclor în ansamblul problematicii culturii: 
naționale au marcat un moment deosebit în modul de a privi literatura popu- 
iară în ansamblul dezvoltării noastre literare, în a doua jumătate a secolului 
al XIX-lea. Folclorul a fost pentru el și, de la el încoace pentru toți poeţii 
noștri de seamă, mai mult decît ceea ce numim în mod obișnuit izvor de inspi- 
rație, sursă de teme și imagini pe care istoricii literari caută să le identifice. 
A fost element fundamental în formarea și definirea personalității, legătura 
cu tradiția cea mai puternică și cea mai veche a literaturii românești dinaintea 
iui. Acad. M. Beniuc a arătat că „Nu poate fi înțeleasă poezia lui Eminescu, 
nici lămurită dragostea oamenilor de la noi pentru ea, fără o cunoaștere 
temeinică a legăturii vii ce o are poetul cu țara și cu poporul nostru, cu litera- 
tura, arta acestuia, cu trecutul său istoric și cu cele mai bune realizări literare 
și culturale de la noi, anterioare activității poetice ale lui Eminescu“ 3. 


În concepţia lui Eminescu folclorul nu este format din cîntece sau basme 
răzlețe. El cuprinde întreaga lume a poeziei populare ca parte esențială a 
tradiţiei literare, ca expresie a concepției poporului despre viață, a modului 
ii de trai. El este strîns legat de istoria consemnată în documente și cronici 
şi de literatura veche a cărților populare. Este apoi, sistemul mijloacelor de 


1 M. Eminescu, Opere complete. |. Literatura populară, cu prefață de E. Chendi, Bue., 
1902. 

2 Idem, Opere, VI. Literatura populară, ediţie critică tngrijită de Perpessicius, Buc., 1963. 

3 M. Beniuc, Despre poezie, Buc., 1963, p. 16. 

realizare artistică pe care poporul le-a elaborat prin veacuri și le-a păstrat 
prin transmitere necurmată, limba poezei populare, graiul savuros, plin de 
locuţiuni al poporului. 

La 1874 el reafirmă completîndu-și gîndurile ceea ce declarase cu patos 
tineresc, la 1866: „Trecutul m-a fascinat totdeauna. Cronicile și cîntecele 
populare formează, în clipa de față, un material din care culeg fondul inspira- 
țiunilor“ 4. 

Interesul lui M. Eminescu pentru folclor se realizează în limita a două 
coordonate ce se întretaie, pe două planuri ce se completează reciproc : legă- 
tura nemijlocită cu creația populară, planul culegeritor și problemelor teore- 
tice de folclor 5. 

Cel dintîi contact cu folclorul îl are în anii copilăriei, la Ipotești. Amintirile 
acestor ani revin de mai multe ori în opera poetului. Deosebit de rodnică însă, 
atît prin cunoașterea locurilor și oamenilor cît și prin materialul cules, este 
pe acest plan călătoria prin Transilvania, șederea la Blaj și trecerea prin Sibiu. 
Nu avem date asupra consecințelor folclorice ale peregrinărilor lui cu trupele 
de teatru. Știm însă că venind la București, face parte la 1869 din societatea 
Orientul şi se angajează că culeagă folclor în Moldova împreună cu Basarab și 
V. Dumitrescu. Plecarea la Viena nu-i întrerupe contactul direct cu folclorul. 
Păstrează aici acest contact prin studenții români din toate provinciile, din 
țară, din Transilvania și din Bucovina, organizaţi la început în Societatea 
studenţească științifică socială România și Societatea literară și știinifică a 
românilor din Viena, apoi în România jună și prin soldații români din armata 
habsburgică, care își făceau serviciul militar în capitala imperiului. Prilej de 
puternice impresii folclorice în sensul larg al cuvîntului, și de întîlnire cu doi 
dintre viitorii noștri folcloriști — G. Dem. Teodorescu și G. Gr. Tocilescu — 
delegaţi ai studenților din București, a fost congresul de la Putna. Contact 
nemijlocit cu satul și cu folclorul moldovenesc a avut în timpul cît a lucrat 
ca revizor școlar al judeţelor Iași și Vaslui. Manuscrisele păstrează culegeri 
din această perioadă și din unele reveniri la Ipotești. Ca director al bibliotecii 
centrale din Iași, interesul lui s-a îndreptat mai cu seamă spre literatura veche, 
spre cărţile populare. La întoarcerea de la Berlin s-a oprit la Königsberg, 
Cracovia și Lemberg, pentru a căuta în arhivele de acolo documente în legă- 
tură cu istoria noastră. 

La locul de interferență dintre planul culegerii folclorulu: și planul proble- 
melor teoretice, trebuie așezată prietenia lui cu Ion Slavici, Miron Pompiliu 
și Ion Creangă. Prin ei poetul a putut să cunoască mai bine folclorul din vestul 
Transilvaniei — Arad și Bihor — și din Munţii Neamțului. Cu ei, și mai cu 
seamă cu I. Slavici, a dezbătut îndelung diferite probleme de folclor. Prin 
I. Creangă a intuit anumite feţe ale psihologiei populare şi a cunoscut mai bine 
savoarea, graiului țărănesc din Moldova. 

Interesul pentru culegerea literaturii populare, credințele și obiceiurile 
poporului, pentru limba lui, s-a dezvoltat la M. Eminescu paralel cu preocu- 
parea lui pentru problemele folclorului, pentru problemele culturii populare 


41. N. Torouţiu, Studii şi documente literare, vol. VI, Buc., 1933, p. 127. 
5 Perpessicius, Eminescu și folclorul. M. Eminescu, Opere, VII, Buc., 1963, 


p. 14. 

în general. Pe acest plan, cunoașterea lui pornind de la ideile romantice despre 
poezia populară, s-au îmbogățit mereu cu ceea ce cercetările teoretice în 
domeniul folclorului, etnografiei și psihologiei populare au elaborat, mai cu 
seamă în țările de limbă germană. Fără îndoială că în această direcție primele 
date teoretice le-a primit de la Aron Pumnul. În biblioteca lui a găsit probabil 
colecția de balade populare a lui Vasile Alecsandri și o bună parte din artico- 
lele despre folclor scrise de scriitorii generaţiei de la 1848. La Blaj, la adunarea 
Astrei de la Alba Iulia și la Sibiu, a luat apoi cunoștință de părerile lui Gh. 
Barit despre folclor și despre cultura populară. Prin el și prin revistele lui 
Iosif Vulcan „Familia“, la care a colaborat, și „Şezătoarea“, care fără îndoială 
că a citit-o, a ajuns să cunoască tradiția latinistă, mitologizantă din folcloris- 
tica noastră și, prin ea, ecourile folcloristicii germane, părerile fraților Grimm. 
A izbutit în felul acesta să cuprindă toate rezultatele cercetărilor noastre de 
folclor din acea vreme și să facă apoi, la Viena, legătura dintre experiența 
lui de acasă și noua orientare dată studiilor de folclor prin teoria etnopsiholo- 
gică a lui Steinthal și Lazarus. Cât de intense erau în acest timp preocupările lui 
în legătură cu problemele de folclor se vădește din faptul că printre temele 
conferinţelor pe care voia să le țină în Maramureș întîlnim alături de Geniul 
național şi Patria Română şi Poezia populară. l 

Importante î în orientarea lui teoretică generală și în cunoașterea cercetări- 
lor de folclor de la noi sînt legăturile cu Junimea și cu direcţia nouă, istorică 
și comparativistă, dată folcloristicii românești de B. P. Hasdeu, cu N. Gaster, 
apoi studiile și materialele de folclor publicate în acea vreme în „Convorbiri 
literare“ și „Columna lui Traian“, 


Materialele folclorice culese de M. Eminescu sau transcrise de el după 
alți culegători cuprind înainte de toate poezie lirică : cîntece de dragoste și 
de dor, cîntece de înstrăinare și de cătănie, cîntece țărănești de protest social, 
de revoltă, de haiducie și de voinicie, de codru și de ciobănie, bocete, blesteme 
și cîntece de petrecere, strigături și jocuri de copii, chiar cîteva cîntece epico- 
lirice, deci o mare varietate de categorii tematice ale liricii populare. Dintre 
cîntecele epice merită a fi remarcat cîntecul lui Viță Cătănuță într-o variantă 
din sudul Transilvaniei și cîntecul lui Doncilă — Doicin bolnavul — comun 
folclorului nostru, folclorului slavo-balcanic și celui albanez. El aparține fără 
îndoială celui mai vechi strat al epicii din sud-estul Europei, ale cărui cîntece 
implică credințe superstițioase, ca în cîntecul Meşterului Manole, sau prelu- 
crează poate prin intermediul unor romane cavalerești, motive din basme. 
Poezia obiceiurilor este slab reprezentată : o urare, un plugușor, o oraţie 
de nuntă și un colind. Capitolul basmelor însă, deși redus ca număr, are prin 
autenticitatea textelor, aceeași pondere ca și cel al cîntecelor lirice. Cîntecele 
de lume, proverbele, zicătorile, ghicitorile şi locuțiunile întregesc culegerea.. 


Pentru folcloriști o menţiune aparte merită caietul anonim în totalitatea lui, 
culegere a unui „scrib conştiincios dar ca și agramat“® cum îl caracterizează 


€ Perpessicius, idem, p. 13. 

acad. Perpessicius 7. El cuprinde, pe lingă cîteva cîntece de lume, o culegere 
foarte interesantă de poezie lirică. Materialul din acest caiet este o secțiune 
orizontală în folclorul unui sat moldovenesc din ultimele decenii ale veacului 
trecut, un sat apropiat de un centru urban sau avînd un important grup de 
lăutari care vehiculează cîntecele de la oraș. Cel care a alcătuit caietul a cules 
ceea, ce se cînta în acel moment și așa cum se cînta, fără să acționeze în vreun 
fel asupra memoriei păstrătorilor de folclor. Ne-a lăsat astfel un repertoriu 
curent aproape de aceeași valoare pentru istoria folclorului ca și cîntecele culese 
de Anton Pann. Unele din poeziile culese de scribul conștiincios sînt deosebit 
de frumoase. „Frunză verde stuf de baltă, / Lasă vîntul să mă bată / Și soarele 
să mă ardă / Că m-am cerut măritată / Să fiu de bărbat mustrată / Şi de 
soacră judecată. / Lungu-i drumul depărtat, / Tot în cale ţi-am călcat, / Tot 
în cale și-n cărare, / Pentru dragostele tale. / Lung îi drumu și pustii, / Tot 
mă uit și nu mai vii, / Nu-i bătut de car cu boi, / Nici de ciobănași cu oi, / 
Nici de trăsuri de ciocoi, / Ci-i bătut de ochii mei“. 

Pentru a avea o imagine cît mai completă a materialelor populare pe care 
le-a mînuit M. Eminescu, paleta variată a cîntecelor și povestirilor păstrate 
în manuscrise se cere completată cu faptele de literatură veche, cu cărțile 
populare pe care poetul le-a adunat cu atîta sîrguință și le-a citit cu pasiune. 
Tudor Vianu arată că era un bun cunoscător al literaturii vechi și mare amator 
de manuscrise cirilice. A adunat cîteva în biblioteca sa cum o dovedește faptul 
că a comunicat un astfel de manuscris datînd din secolul al XVIII-lea lui 
Moses Gaster care notează acest lucru în vol. II al Crestomaţie sale 8. 


Analiza stilistică a materialelor ne arată că cele mai multe cîntece din 
manuscrisele lui M. Eminescu sînt culese din Transilvania și Moldova. Basmele 
par a fi în majoritatea lor moldovenești. Dacă excludem cîntecele de tume de 
origine orășenească și de largă circulație în Muntenia ca și în Moldova, con- 
statăm că în general folclorul Munteniei și Olteniei este slab reprezentat. 


G. Călinescu afirmă într-un alt context că M. Eminescu caută pretu- 
tindeni puritatea stilului °. Afirmația este axiomatică și explică grija deosebită 
pe care o acordă poetul autenticității materialului cules, notării exacte a texte- 
lor populare. În arsenalul lui poetic nu adună decit materiale autentice prin 
care să poată pătrunde în adîncul psihologiei populare, să desprindă datele 
sistemului poeticii folclorului, să-și îmbogăţească limba cu elemente din toate 
graiurile românești. Dacă analizăm sub acest aspect materialele din manu- 
scrise, ne dăm seama că uneori poeziile și basmele se găsesc în situații deose- 
bite. Lucrul se explică poate prin deosebirea funcțională dintre variantele 
folclorice și variantele poeziei culte. Fiecare variantă folclorică este un mo- 
ment dintr-o lungă serie de transformări creatoare dar, totodată, pentru 
momentul dat, o realizare definitivă, o poezie de sine stătătoare. În poezia. 
cultă variantele nu sînt decît forme premergătoare a formei definitive. Cînd 
introduce poezia populară în laboratorul său, M. Eminescu încercă adesea 
să o prefacă pentru a ajunge la o formă proprie. Putem avea deci alături de 


? T. Vianu, Madach și Eminescu în Studii de literatură universată și comparatii, Buc., 
1963, p. 573. 

8 Ibidem. 

? G. Călinescu, Viaja inui Mikai Eminescu, Buc., 1964, p. 245. 

notația primă, variante în care poetul a intervenit. El n-a corectat însă ca 
V. Alecsandri și cei ce l-au urmat, pentru a pune în circulație forme „îndrep- 
tate“ ale poeziilor populare autentice, ci a lucrat asupra unui material autentic 
pentru a-i da valori noi. 

Basmele în schimb, mai cu seamă cele din ms.-ul 2284, pe care le-a cules 
poate de la maica Zenaida de la mănăstirea Agafton?’ au fost notate „cu fideli- 
tate de magnetofon“, Ele i-au servit doar ca material tematic pentru forme 
noi, versificate. În originalul în proză al basmului Călin Nebunul, de pildă, 
ei redă cu multă scrupulozitate anumite caracteristici ale stilului oral și ale 
graiului moldovenesc. Adverbul acu apare consecvent pentru a marca începutul 
frazelor. Este un mijloc oral de demarcare sintactică și subliniere expresivă. 
Nu apare însă atunci cînd mai multe propozițiuni prezintă același fapt și nici 
atunci cînd acțiunea. devenind dramatică și sublinierea expresivă se face prin 
alte mijloace. Lipsește întotdeauna din dialog. Un alt semn al stilului oral 
notat cu fidelitate de M. Eminescu este comentariul povestitorului pe mar- 
ginea celor povestite. De pildă, atunci cînd Călin trimite fetei de împărat 
basmaua cu alune, povestitorul remarcă : „Era basma de a noastră — neagră 
cu floricele p-împrejur“. Cadenţa dialogului și eliziunile sînt și ele caracteristice 
stilului oral. M. Eminescu notează de asemenea cu multă grijă toate acele 
forme de grai popular în care apare clar modul țărănesc de a concepe și a 
exprima lucrurile, precum și formulele locuționale. Și mai remarcabil este faptul 
că poetul sesizează inconsecvențele de pronunție ale povestitoarei, al cărei 
grai începuse să se modeleze după limta literară, de pildă o mers dar a ajuns 
o ieșit dar a venit. 

Transcrierea basmelor din ms.-ul 2 284 arată marea atenție cu care poetul 
redă tot ce caracterizează povestirea orală și particularitățile de grai, cunoș- 
tințele lui adînci de stilistică populară. Fără o pătrundere adîncă în proble- 
mele stilului oral, el n-ar fi izbutit într-o vreme cînd problemele tehnicii cule- 
gerii prozei populare nici nu se puneau încă, să dea această piesă de desă- 
vîrșită autenticitate, care păstrează graiul local, savoarea vorbirii populare 
și, ceea ce este mult mai greu de redat, cadența, ritmul povestirii. M. Emi- 
nescu ne-a oferit cu opt decenii înainte de înregistrările sonore, culegeri cu 
a căror exactitate ar putea să se mîndrească orice folclorist de astăzi, cule- 
geri ce sub acest aspect nu au fost atinse decît de transcrierile migăloase 
pe care le facem astăzi de pe banda de magnetofon. 


x 


În articolul publicat în 1897 în revista „Globul“, M. Eminescu arată că 
„literatura populară nici se poate numi altceva decît sau cugetarea și produc- 
tiile fanteziei poporului însuși, care devine literatură în momentul cînd se 
produce prin scrieri, sau produceri ale clasei culte, care se potrivesc însă așa 
de bine cu gîndirea poporului, încît dacă acesta nu le-a făcut, le-ar fi putut 
însă face“. Regăsim aici idei exprimate încă la 1849 de G. Bariț. Întrebîn- 


1 A. Z. N. Pop, Contribuții documentare la bibliografia lui M. Eminescu, Buc., 1962, 
p. 265; G. Călinescu, idem, 201. 
n Perpessicius, idem, p. 616. 

du-se ce poate cuprinde sub denumirea de cîntec popular, G. Bariț arată că : 
„D-nul A, discutînd despre cîntecele populare, ne cam lasă la îndoială 
cu definițiunea. Să numim noi cîntece populare numai pe acelea care se 
află și se aud cîntîndu-se între opt milioane de români din vechime, din buni 
străbuni, fără a le ști autorii lor? Sau cîntece populare, adică proprietatea 
bună și dreaptă a poporului sînt și altele ale căror compozitori pot fi și 
sînt chiar contemporanii noștri, însă cîntecele lor fuseseră prețuite peste tot, 
ele străbătînd în sînul şi măduva popoarelor. Mi se pare că toți criticii se 
învoiesc la dezlegarea acestei probleme“. 

Pentru M. Eminescu ca și pentru G. Bariț folclorul nu este deci numai 
tradiție, numai moștenire culturală, ci și creație contemporană. El nu cuprinde 
cum credeau ruraliștii, numai vechile creații sătești, ci întreaga literatură 
populară necontenit îmbogățită prin contactul cu literatura cultă. Acest fel 
de a privi folclorul nu a fost acceptat în folcloristica noastră decît mult mai 
tîrziu de școala lui Ovid Densuseanu. Folcloriștii tradiționaliști au rămas tot 
la credința că folclorul cuprinde numai creațiile artistice țărănești și au cău- 
tat să traseze bariere de netrecut între creația populară și creația cultă, 
G. Bariț și M. Eminescu au stabilit însă un nou raport între literatura popu- 
lară și literatura cultă, au deschis perspective spre o nouă înțelegere a co- 
relațiilor dintre ele, perspective ce nu au fost încă nici astăzi folosite pe deplin. 
Situîndu-se pe această poziție față de tradiţia folclorică, față de raportul 
între creația populară și creația cultă, M. Eminescu integrează folclorul în 
concepția sa largă despre cultura națională și explică modul în care se sta- 
bilesc, în chip firesc, legăturile dintre cele două mari ramuri ale literaturii 
românești. În sensul aceleiași concepții formulează și părerea despre rolul 
literaturii populare în formarea literaturii culte: „O adevărată literatură 
trainică — scrie el --- care să ne placă nouă și să fie originală pentru alții, 
nu se poate întemeia decît pe graiul viu al poporului nostru propriu, pe 
tradițiile, obiceiurile și istoria lui, pe geniul lui. Tot ce se produce în afară 
de geniul într-adevăr național nu va avea valoare și trăinicie nici pentru noi, 
nici pentru străinătate“ 15. Documentele istorice și cele de limbă „nu sînt 
numai materialul de interes arheologic, ci e România însăși, e geniul po- 
porului român“. Chiar locuțiunile, „acele tipare neschimbate care se formează 
în curs de mii de ani și dau fiecărei limbi fizionomia ei proprie“, reflectă 
„mulțimi de finețe psihologice care dau abia viață sunetelor moarte din 
cuvinte“ 1, 

Prin concepția despre rolul folclorului în cultura națională, despre legă- 
tura bazată pe comunitate de gînduri și năzuințe dintre folclor și literatura 
cultă, despre oglindirea psihologiei populare în creația folclorică, prin modul 
în care culege el producțiunile populare și prin grija pentru autentic, pentru 
puritatea stilului, M. Eminescu este nu numai un poet cu genială intui- 
ție și nesfîrșită dragoste față de popor și de poezia lui, ci și ca un învăţat, 
un cunoscător profund al realității folclorice românești, al problemelor fun- 
damentale ale culturii populare și istoriei poporului. Observator social fin 
și gînditor politic profund, el corelează părerile despre folclor cu toate cele- 


12 Perpessicius, idem, p. 16. 
35 M. Eminescu, „Timpul“, V, 103, 8 mai 1880. 
14 Ibidem,VIl, 70, 1 aprilie 1842. 

lalte aspecte ale vieții noastre culturale. Așază în concepția sa generală 
despre poporul român și dezvoltarea lui culturală folclorul, cărţile populare 
și datele istorice la locul cuvenit, reducînd unele exagerări ale entuziasmului 
pașoptist și adîncind în schimb alte aspecte pe linia punerii în valoare a fap- 
telor autentice El tinde înainte de toate la definirea caracterelor noastre 
proprii și consideră ca primă consecință practică a acestei definiri necesi- 
tatea de a crea o cultură în care să se oglindească în cel mai înalt grad 
ceea ce ne este specific, care să vădească contribuția noastră la patrimoniul 
culturii universale. Într-o scrisoare adresată de la Berlin lui T. Maiorescu, 
el formulează cu claritate aceste idei de politică culturală : „,Interesul practic 
pentru patria noastră ar sta acum în înlăturarea teoretică a oricărei îndrep- 
tățiri pentru importarea nechibzuită a unor instituţii străine, care nu sînt 
altceva decît organizări speciale ale societății omenești în lupta pentru exis- 
tență, ce pot fi de bună seamă primite în principiile lor generale, a căror 
cazuistică însă trebuie să rezulte în mod empiric din împrejurările parti- 
culare ale fiecărui popor și ale fiecărei țări. Nu e locul să mă explic aici 
mai amănunțit asupra acestui subiect, el însă mi-a ocupat cea mai mare 
parte din studiile și din propria mea cugetare.“ 

Privit prin această perspectivă, interesul lui M. Eminescu pentru fol- 
clor, pentru documentele literare și istorice ca un mod de a cunoaște mai 
adînc țara și poporul român capătă înțeles nou în cultura noastră contem- 
porană. 

Cîteva confruntări folclorice 


VASILE NETEA 


Călătoriile lui Eminescu prin Transilvania, legăturile sale cu oamenii 
acestui pămînt, poeziile populare culese de pe meleagurile nord- -carpatine, 
intervenţiile sale în frămîntările politice și culturale de aici, precum și ecou- 
rile transilvane aflate în limba ȘI creația sa literară, au constituit pentru 
cercetătorii și istoricii literari, încă de la începutul studierii vieții și operei 
poetului, o preocupare consecventă și fecundă, ale cărei temeiuri şi rezul- 
tate, cu toată bogăția datelor adunate pînă acum, sînt încă departe de 
a putea fi considerate ca definitive. 

Noi și noi întrebări se ridică necontenit pe urma pașilor săi de adolescent; 
legăturile sale cu Aron Pumnul și Iosif Vulcan continuă să intereseze pe emi- 
nescologi 2; popasurile sale prin satele şi metropolele transilvane sînt urmă- 
rite cu o adevărată pasiune 3; motivele sale de inspiraţie transilvană — Făt 
Frumos din lacrimă +, Geniu pustiu, Horia, Andrei Mureşianu — ca și lun- 
gile suite de doine, balade și cîntece populare se bucură de o atenţie din ce 
în ce mai accentuată 5. 

Astăzi — după publicarea atîtor studii și contribuții de amănunt 6, ca 


1 Ion Apostol Popescu, Itineravul lui Eminescu la Blaj, în „Tribuna“, 1964, 
nr. 23, 4 iunie. 

2 George Petruşan, Legăturile lui Eminescu cu Iosif Vulcan și revista Familia“, 
în „Viața românească“, 1964, nr. 4—5, pp. 279—284. 

3 Vasile Netea, Relativ la itinerarul transilvan al Iui Eminescu din 1866 — Popasul 
de la Deda-- în „Luceafărul“, 1964, nr. 13, p. 4 

4 Teofil Teaha, Graiul din Valea Crișului Negru, Editura Academici R.P.R., 1961, 
pp. 187—190. 

5 Perpessicius, Eminescu, Opere, vol. VI, Literatura populară, Buc., 1963. 

ë Ieronim Gh. Barițiu, Mihail Eminescu, Reminiscenţă, în „Rîndunica“, Sibiu, 
1894, nr. 1, p. 5 şi nr. 22, pp. 17—18; idem, Amintiri despre Eminescu : Eminescu la Viena 
în „Sămănătorul“, Buc., 1903, pp. 258—260 (repr. din „Rîndunica“, 1894); loan Slavici, 
Eminescu şi ardelenii, „Tribuna“, Sibiu, nr. 129; idem, Amintiri, Buc., 1924; Nicolae 
Petra-Petrescu, Dinjuneţea lui Eminescu. Amintiri, în „Familia“, 1900, nr. 1, pp. 6—7 
și nr. 2, pp. 13—14; idem în „Anuarul Soc. pentru Fond de Teatru Român“, III, Brașov, 1900, 
p-8; lacob Onea, Eminescu în Blaj, „Tribuna“, Sibiu, 1902, nr. 45; Petre Uilăcan, 
Amintiri despre Eminescu în „Familia“, 1902, nr. 45, pp. 537—538; Ştefan Cacoveanu, 
Eminescu în Blaj, în „Luceafărul“, 1904, nr. 3, pp. 71-—74; loan Duma, Eminescu și somâ- 
nii din Ungaria, în „,Lransilvania“, Sibiu, 1906, p. 45; Elie Dăianu, Eminescu în Blaj, 
Sibiu, 1914; Gh. Bogdan-Duică, Trecerile lui Eminescu prin Ardeal, în „Aurora“, 1924, 
14 noiembrie; idem, Multe și mărunte despre Eminescu, „Viața românească“, 1924, pp. 52—54, 
153—156, 383—394 ; idem, Eminescu intrînd în Ardeal (Pe drumul ,,Tribunei“ din Sibiu), în 


16—114: 

și a unor sinteze mai largi 7 -— se poate afirma în chip neîndoielnic că legă- 
turile lui Eminescu cu Transilvania reprezintă unul din capitolele de bază 
ale biografiei și operei sale, mai ales a celei din tinerețe, a celei publicistice 
și a celei folcloristice, și o reconstituire și apreciere definitivă a acestora nu 
se poate încheia fără cunoașterea amănunțită a tuturor impresiilor, 
îndemnurilor și inspirațiilor primite de poet din contactul cu această, 
străveche și legendară parte a pămîntului românesc. Deși născut la Ipotești 
din părinți și strămoși moldoveni cunoscuți din generație în generaţie 
timp de două secole 8, Eminescu, după afirmația seducătoare a lui G. Căli- 
nescu, este totuși, prin elementele vieții și operei sale, un „ardelean“ ?, un 
îndrăgostit de plaiurile și de oamenii Transilvaniei, de istoria ei tragică, de 
năzuințele și potențele ei, de nesfîrșita ei sete de libertate și lumină. Nici 
unul din scriitorii din vechea ţară nu s-a identificat atît de mult cu aspira- 
ţiile Transilvaniei, și nici unul n-a fost mai strîns legat, chiar de la începu- 
turile activităţii sale, de cărturarii, de poporul și de frumusețile ei arcadiene 
ca M. Eminescu. 


Eminescu a pătruns în Arcadia și a început urcarea Olimpului călăuzit 
şi flancat de prezenţe transilvane. 

Și într-adevăr, întîiul inițiator al lui M. Eminescu în tainele limbii, ale 
literaturii și ale istoriei poporului român a fost, după cum se cunoaște, un fiu 
al Transilvaniei, Aron Pumnul, mentorul său de la Cernăuţi din anii 1860— 
1865. Prin Pumnul, prin filologul acesta de severă concepţie latinistă și de 
puternic patriotism românesc, format în spiritul școalei lui Şincai și a lui 
Petru Maior, care, la 1848, fusese alături de Simion Bărnuţiu și Avram Iancu, 
unul din cei mai îndrăzneți revoluționari, a cunoscut Eminescu trecutul, de 
luptă al Transilvaniei și semnificația istorică a Blajului, „Mica Romă“ tran- 
silvană. Biblioteca lui Pumnul a fost întîia vatră de ţăratec care a luminat 
spiritul fecund al lui Eminescu 10, iar Lepturariul său 1ta fost una din primele 
cărți de căpătii ale tînărului ucenic, informaţiile și ecourile sale urmînd să 
stea la baza inspirației și epitetelor din Epigonii 12. Moartea lui Pumnul 
(12/24 ianuarie 1866) avea să-l întristeze profund și să-i smulgă deznădăj- 


buletinul „Mihai Eminescu“, Cernăuţi, 1933, nr. 11, pp. —6; V. Vartolomei, Legăturile 
lui Eminescu cu Bihorenii în „Transilvania“, 1944, nr. 5, pp. 337—-351; Elena Stan, Un 
prieten transilvănean al lui Eminescu, în „Tribuna“, 1964, nr. 20, pp. |, 8 etc., etc. 

7 G. Călinescu, Viaja lui Mihai Eminescu, cd. | 1932, ed. a IV-a, 1964; Horia 
Teculescu, Eminescu și Ardealul, în „Convorbiri literare“ 1939, ar. 6-—9, pp. 865—883: 
Kakassy Endre, Eminescu Elete és Költeszete, Buc., 1962 cte. 

8 G. Călinescu, Viaja lui Mikai Eminescu, p. 10. 

9? Idem Opera lui Eminescu, 35, V, p. 328, 

10 Cf, V. Ștefaneli, Amintiri despre Eminescu, Buc., 1914, p. i2. 

1 Lepturariu românesc cules din scripiorii români, Viena, tom. I, 1862, tom. Il, p. 4, 1863, 
p. II, 1863, tom. III, 1863, tom. IV, p. I, 1864, p. II 1865. 

X Cf. O. Densusianu, „Epigonii“ lui Eminescu și „Junimea“, în „Viața nouă“ 1905, 
nr. 2; D. Murăraşu, O ediție definitivă a lui Eminescu în anul 1933, Buc., 1934, p. 4;idem, 
Din izvoarele poeziei „Epigonii“, Buc., 1936, pp. 5—6; Perpessicius, Eminescu, Opere, 
1, 1939, pp. 291-—298; Zoe Dumitrescu-Buşulenga, O ipoteză cu privire la „Epi- 
gonii“, în „Analele Universităţii Buc.,“ seria Ştiinţe Sociale, iilologie, 1962, nr. 25, p. 559. 

duitele accente de adoraţie și de durere din oda funerară La mormântul lui 
Aron Pumnul 8 : 


Îmbracă-te în doliu, frumoasă Bucovină, 

Cu cipru verde-ncinge antică fruntea, ta; 

C-acuma, din pleiada-ţi auroasă și senină 

Se stinse un luceafăr, se stinse o lumină, 
Se stinse- o dalbă stea! 


Metalica, vibrînda a clopotelor jale 

Vuiește în cadență și sună întristat; 

Căci, ah! geniul mare al deşteptării tale 

Păşi, se duse-acuma pe-a nemuririi cale 
Şi-n urmă-i ne-a lăsat! 


La scurtă vreme după dispariția lui Pumnul, Eminescu își va găsi un 
alt ocrotitor transilvan, pe Iosif Vulcan, tînăr avocat pe atunci la Pesta, 
admirator și el al lui Pumnul 14, care înființase cu un an mai înainte revista 
„Familia“ (5/17 iunie 1865), căruia îi trimite poezia De-aș avea şi care, o dată 
cu publicarea poeziei la 25 fevr./19 martie 1866, îi schimbă și numele, prin 
latinizare, Eminoviciu devenind Eminescu, așa cum va rămîne pentru eter- 
nitate. Vulcan nu-i dădea însă numai noul nume, devenind prin aceasta nașul 
său literar, ci rostea asupra lui și cea dintîi apreciere critică, deschizînd astfel 
lunga și neîncheiata serie de articole, studii și monografii eminesciene. „Cu 
bucurie — scria Iosif Vulcan în nota ce însoțea poezia publicată — deschi- 
dem coloanele foaiei noastre acestui june numai de 16 ani, care cu primele 
sale încercări poetice trămise nouă ne-a surprins plăcut“. 

Rînd pe rînd apar apoi în „Familia“ 12 poezii ale tînărului poet trimise între 
anii 1866—1869. Avatarurile vieții și noile relații cu Iosif Vulcan, care vor păstra 
de-a lungul anilor o notă de suavă duioșie și care în 1883 vor cunoaște un substan- 
țial reviriment și un emoționant schimb de scrisori, asupra cărora vom reveni, 
nu-l făcură însă pe tînărul debutant să uite vechea sa admirație pentru Aron Pu- 
mnul, pe care, în 1869, îl va apăra cu căldură și vehemență împotriva atacurilor 
pătimașe ale lui Dimitrie Petrino care a încercat să-l ridiculizeze și, persiflînd 
Lepturariul, să-i conteste orișice valoare intelectuală și naționalăt5. În răspunsul 
dat lui Petrino prin ziarul „Albina“ din Budapesta — 1870, 7/19și9/21 ianuarie, 
nr. 3,4 — Eminescu, vorbind despre patriotismul și rolul istoric al lui Pumnul, 
arată că acesta a personificat principiul revoluționar prin care s-a dat 
„consistență și conștiința națională maselor făcînd din ele o naţiune“. 
Lepturariul lui Pumnul, afirma M. Eminescu în continuare, chiar dacă a 
exagerat în laude asupra unor oameni ... cel puțin aceia au fost pionieri 
perseverenţi ai naţionalităţii și ai românismului ... care de nu erau genii, 


13 Lăcrimioarele învăţăceilor gimnaziști din Cernaeuţi la mormântul preaiubitului lor profe- 
soriu Avune Pumnul repausat într-a 12/24 ianuarie 1866, Cernacuţi, 1866. 

14 La moartea lui Aron Pumnul, I. Vulcan scria în „Familia“ (15/27 ian. 1866): „Un stilp 
al culturii naționale s-a ruinat; o făclie a luminării noastre s-a stins; o stea ivită pe orizontul 
întunecos al românimei a apus!“ 

15 D, Petrino, Pugine cuvinte despre coruperea limbei române în Bucovina, Cernăuţi, 
1869. 

erau cel puțin oameni de o erudiție vastă, așa precum nu există în capetele 
junilor noștri dandy ... Geniul în sdrenţe sau în vestminte avute, tot geniu 
rămîne; ideea sublimă expresă, chiar într-o limbă defectuoasă, tot idee 
sublimă rămîne, și principiul cel mare și salutar, acelaș rămîne aplicat prin 
mijloace greșite chiar“. 

Și după cum nu l-a uitat pe Pumnul, venerîndu-i amintirea pînă la sfîr- 
șitul existenței sale, tot așa nu l-a uitat nici pe Iosif Vulcan și revista, aces- 
tuia, în 1683, cînd Eminescu, după colaborarea la „Convorbiri literare“ și la 
„Timpul“, devenise cea mai reprezentativă figură a literaturii române, oferind 
modestei reviste care rămăsese „Familia“ un splendid buchet din ultimele 
sale creațiuni lirice printre care și renumita romanță Pe lîngă plopii 
fără soț 16. 

Apreciind gestul de solidaritate al marelui poet cu vechea publicaţie de la 
Oradea, Vulcan, la rîndul său, a înțeles să răsplătească bijuteriile poetului 
printr-un mandat poștal, gest cu totul neobișnuit pe atunci, oferind astfel, 
sprea marea mirare a lui Eminescu, aur pentru aur. Răspunsul dat atunci 
expeditorului mandatului constituie una din cele mai caracteristice pagini 
din biografia poetului. „Mulţumesc --- scria Eminescu în primăvara anului 
1883, în preajma zguduitoarei sale prăbușiri — pentru onorariul trimis; 
e cel dintii pentru lucrări literare pe care l-am primit vreodată-n viaţă ... 
A fost pentru mine — destăinuia poetul în continuare — o rară mîngiiere de-a 
mă vedea remunerat dintr-un colţ atît de îndepărtat al Românimii din 
Oradea Mare — cînd în țara mea proprie nu voiu ajunge nicicînd să însemnez 
ceva, excepție făcînd de cercul restrîns al cîtorva amici“ 17 Iosif Vulcan, după 
cum ușor se poate înțelege, a considerat acest răspuns drept „cea mai scumpă 
relicvă literară a vieţii sale“ 18, 


Transilvania nu-i dădea însă în anii de adolescență numai un profesor 
şi un naș, ci, totodată, și cea dintîi ispită de drum lung, cu toiagul în 
mînă, trecînd peste frontierele habsburgice, spre a cunoaște în lung și-n lat 
întreg rotogolul strămoșesc, pentru a-i asculta suspinele, cîntările și nădej- 
dile, pentru a-și înfrăți pașii cu toate potecile neamului. 

Acesta este sensul marii sale călătorii transilvane din anul 1866 care, por- 
nind de la Cernăuţi, în plină primăvară, îi va purta pașii prin strîmtorile 
ge au ale Carpaţilor pentru a trece, pe la Tulgheș, în valea impetuoasă 

Mureșului, cu șederi reconfortante la Deda și Tîrgu-Mureş, spre a ajunge 
a Tîrnăveni, urmînd cursul Tîrnavei Mici, la Blaj, „Mica Romă“ a lui 
Pumnul. De aici, după un popas lung de vară, se va îndrepta în continuare 
spre Alba-lulia și Sibiu, pentru ca, tîrziu în toamnă, să treacă din nou, pe 
la Rășinari, granița nefastă a Carpaţilor spre a cobori în valea romantică 
a Oltului, cu drum către Cetatea lui Bucur, dacă nu cumva, așa cum susțin 
unii biografi 19, se va fi abătut spre Timișoara 


16 Vezi textele și notele asupra lor, M. Eminescu, Opere 1/1, pp. 24—79, 229 şi 293, 
ed. Perpessicius. 

? „Familia“, 1899, nr. 26. 

18 idem, p. 313. 


is Jon Scurtu, Eminescu în Banat. „Sămănătorul“, 1903, pp. 524—526. 

Peste doi ani, în 1868, iarăși din primăvară pînă în toamnă, Eminescu 
se va afla din nou în Transilvania ca sufler și actor al trupei Pascaly, vizitîind 
Brașovul, Sibiul, Lugojul, Timișoara, Aradul și Oravița 20, avînd prilejul să 
cunoască în adincime aspectele, oamenii și problemele Transilvaniei și ale 
Banatului. 

Fiul lui George Barițiu, Ieronim, care l-a cunoscut cu prilejul spectacolelor 
de la Sibiu, și alături de care a participat la un banchet oferit de sibieni în 
onoarea lui M. Pascaly la hotelul „Împăratul Romanilor“, ne-a lăsat și un 
portret al lui Eminescu din vara anului 1868, arătîndu-l ca un tînăr de sta- 
tură mijlocie, bine legat, „cu părul lung și de coloare neagră foarte frumoasă, 
cu ochi mari de tăietura migdalelor, plini de-o veselie melancolică, ochi expre- 
sivi, vorbitori și totodată misterioși“ 21. E portretul cel mai sugestiv allui 
Eminescu din această romantică perioadă a vieții sale. 

Cele două călătorii din anii 1866 și 1868, la care, ipotetic, se adaugă 
altele două — una în 1865, cu Fanny Tardini, la Brașov sau la Sibiu pentru 
trecerea unui examen 2? iar alta în Maramureș %, contestată însă de către 
unii istorici 24 — au deschis lui Eminescu așa cum avea să se constate mai 
tîrziu, porțile folclorului transilvan, și, prin șederea sa la Blaj şi prin parti- 
ciparea la adunarea generală a Asociaţiunii pentru literatura româr.. și cul- 
tura poporului român (Alba-Iulia 27—28 august 1866), l-au făcut să vadă, 
să audă și să cunoască o bună parte din figurile proeminente ale Tran- 
silvaniei. 

La adunarea de la Alba-Iulia, ale cărei dezbateri s-au ţinut în localul vechii 
biserici ortodoxe, Eminescu a văzut astfel pe Andrei Șaguna, președintele 
Asociaţiunii, care i-a lăsat o puternică impresie de prestigiu și autoritate, 
fapt ce-l va determina mai tîrziu să-l numească : „om politic din creștet pînă 
în tălpi“ 25, pe Șterca Șuluțiu, mitropolitul Blajului, pe George Barițiu, în- 
temeietorul presei române din Transilvania, secretar al Asociaţiunii și vechi 
amic al lui Pumnul, care, în preajma adunării, publicase în „Gazeta Transil- 
vaniei“ (1866, nr. 58, 27 iulie/8 august) un mare articol despre Alba-Iulia 
și importanța se istorică — articol pe care tînărul poet îl va fi citit cu o 
reală satisfacție — pe Timotei Cipariu care a ținut o conferință despre Unt- 
ficarea ortografiei, problemă în care Eminescu fusese inițiat încă de la Cer- 
năuți, din discuțiile sale cu autorul „Lepturariului“, pe Iosif Hodoș, Aron 
Densusianu etc, 

Omul spre care îi vor fi lunecat ochii cu mai multă emoție va fi fost 
însă Ion Axente Severu, figură eroică, legendară a revoluţiei de la 1848, 
ortacul de luptă al lui Avram Iancu, și despre care Aron Pumnul îi va fi 
vorbit ca despre un Marius al „Micii Rome“. 

Într-o singură zi Eminescu a putut vedea deci pe atîțtia din cărturarii 
şi luptătorii care își legaseră numele de revoluția de la 1848 și care acum, 


CI. Gh. Bogdan-Duică, op. cit. şi îndeosebi articolul din „Aurora“, 1924, 14 noiem- 


t 
P 


Ieronim Gh. Barițiu, op. cit. 


2 G. Călinescu, op. cit, pp. 72, 77. 

% Cf. Ilarie Chendi, Preludii, Buc., 1903, p. 14. 

2 Gh. Bogdan-Duică, buletinul „Mihai Eminescu“, 1931, nr. 7, p. 120. 
25 


M. Eminescu, Scrieri politice și literare, Buc., 1905, p. 1986. 

prin instituțiile lor naționale, duceau o luptă atît de înverșunată pentru apă- 
rarea libertății și a culturii poporului român *6. 

Interesul lui Eminescu pentru lucrările adunării a fost profund și vizibil, 
„L-am văzut în biserică — precizează martorul ocular E. D. Domșa — unde 
asista la ședință și asculta cu mult interes la dezbateri“ 27. 

Acestea sînt călătoriile de bază ale formării transilvanismului lui Emi- 
nescu, și ele constituie două din cele mai bogate experienţe sociale ale vieții 
poetului. 


Nici într-un domeniu Eminescu nu este însă atît de „ardelean“ ca în 
literatura sa populară, ca în folclorul adunat din satele și tîrgurile Transil- 
vaniei, fiindcă, așa cum s-a remarcat de către aproape toți comentatorii și 
editorii folclorului său, partea cea mai largă și mai reprezentativă a aces- 
tuia o constituie culegerile transilvane 2% . „Iniţierea folclorică a lui Eminescu 
— afirmă Perpessicius, pasionatul și eruditul său editor și comentator — 
urcă pînă la anii fragezi ai copilăriei“, avînd ca trepte de iniţiere siste- 
matică pe Aron Pumnul, N. Bălcescu, Al. Russo, și, „mai cu seamă, epocala 
culegere de la 1866 a lui Vasile Alecsandri“ 2, Poezii populare ale Românilor. 
La trecerea sa în Transilvania Eminescu era așadar un inițiat, un lămurit 
asupra valorii folclorului, ca și a modalității de a-l recolta. Citise, încă de 
la Cernăuţi, în bibilioteca lui Pumnul, din ziarul „Bucovina“, primele culegeri 
ale lui Alecsandri, ca și ediția acestuia din 1852 Balade adunate și îndrep- 
tate, urmată în 1866 de „epocala culegere“ dedicată doamnei Elena Cuza. 
Prima sa călătorie în Transilvania coincide de altfel cu însăși apariția cule- 
gerii lui Alecsandri, așa încît dragostea sa pentru folclorul românesc fusese 
puternic stimulată și, fără îndoială, hotărîrea sa de a deveni folclorist 
fusese luată“ 30. 
= D. Murărașu, în prefața ediției sale, vorbește chiar despre „ambiția lui 
Eminescu de a rivaliza — în această direcție-— cu Vasile Alecsandri“, care, în 
prefacerea „numeroaselor culegeri“ eminesciene „a servit de model“ ®t, 

Folclorist adevărat, activ, Eminescu va deveni însă numai prin contactui 
cu Transilvania, cu poporul, cu elevii, „studenţii“ și cărturarii săi, de la care 
a cules primele cîntece populare și unde, la Blaj, a fost atras în acțiunea 
inițiată de Ioan Micu-Moldovan pentru a alcătui o mare culegere de folclor, 
spre a da astfel replica transilvană a poeziiilor lui Alecsandri. Și într-adevăr 
în Transilvania, pînă la 1866, deși preocupările folcloristice, prin Barițiu, 


26 Vezi asupra acestei adunări generale a Asociaţiunii „Gazeta Transilvaniei“, 1866, nr. 66, 
4 sept./;25 aug. 

2 E. Dăianu, op. cit., p. 18. 

3% Cf. Leca Morariu, Folcloristul Eminescu, în „Junimea literară“, Cernăuţi, 1923, p. 53; 
D. Murăraşu, Eminescu și literatura populară, Craiova, 1936, p. 29; Perpessicius, 
M. Eminescu, Opere, VI, p. 14. 

2 Perpessicius, op. cil. 

30 Leca Morariu, informat de V. Bumbac, unul din prietenii vechi ai poetului, afirmă cå 
Eminescu încă de prin 1858—1859 ştia numeroase balade și că-i făcea o mare plăcere să le comu- 
nice şi altora; vezi. Eminescu (Note peniru o monografie) în buletinul „Mihai Eminescu“, 1930, 
nr. 2, p. 39. 

Ss Op. cit., p. 28. 

aveau o vechime de aproape 30 de ani %, nu apăruse încă, sub formă de 
carte, nici o singură culegere de folclor, încercarea de la 1858 al lui Atanasie 
M. Marienescu, Poezii populare. Balade, avînd mai mult caracter bănățean. 
El venea deci într-o regiune prin care încă nu-și purtaseră pașii nici un Alecu 
Russo şi nici un Alecsandri. Eminescu, cum avea să se dovedească mai 
tîrziu, a fost astfel cel dintîi culegător român care a cuprins în atenţia sa 
folclorică întreg ţinutul nord-carpatic, și dacă recolta sa ar fi apărut atunci, 
prin anii 1870-1880, ea ar fi fost întîia mare culegere transilvană și ar 
fi determinat o mișcare care ar fi făcut din Transilvania o adevărată redută 
a folclorului românesc. Primele culegeri ale lui Eminescu, oricare ar fi fost 
transcrierea, prelucrarea și cronologizarea lor ulterioară sub formă de copii 
și manuscrise definitive, datează din primăvara anului 1866, din momentul 
descălecării sale pe pămîntul Transilvaniei, și ele se leagă de cîntările po- 
porului românesc de la izvoarele Mureșului și ale Tîrnavelor, acestea fiind pri- 
mele meleaguri transilvane atinse de pașii lui Eminescu. 

„Fără îndoială — scria D. Murărașu în 1936 — Eminescu a cules poezii 
populare în anii de pribegie în Transilvania și Banat, de aci și mulțimea, cule- 
gerilor de sigură origine ardeleană “33. Cum vor fi fost însă culese aceste poezii? 
Prin contactul nemijlocit al poetului cu poporul însuși sau prin lecturi făcute 
din ofranda altor folcloriști? Chendi, în legătură cu această chestiune, afir- 
mase în 1902 că Eminescu „și-a însemnat cîntece din popor, mijlocit și nemij- 
locit“34, Întrebarea l-a preocupat și pe D. Murărașu, editorul din 1936, care 
s-a pronunțat pentru „culegerea directă în regiunile călcate de poet“35 și pe 
editorul din 1963, Perpessicius, care, în prefața ediției sale, reînnoia această 
veche întrebare: „Sînt aceste texte... culese de Eminescu, Sau numai tran- 
scrise din alte culegeri, tipărite în cărți şi periodice“ 2%, ajungînd, după o minu- 
țioasă analiză, în care sînt expuse numeroasele izvoare bibliografice folclorice 
ale poetului, la concluzia că „admirator, predestinat, al creaţiilor populare, 
Eminescu și-a făcut ucenicia în chiar grădinile îmbălsămate ale folclorului, 
de la care a împrumutat atîtea miresme și atîtea podoabe pentru propria sa 
creație poetică'%7. Orișicît ar fi fost de întinsă și de variată aria lecturilor 
folclorice ale lui Eminescu %, ea n-a fost însă decît o suprapunere peste aria 
orală, înregistrată direct de poet, folclorul lui Eminescu, în cea mai mare 
parte, cel puțin pînă în momentul mergerii sale la Viena, fiind un folclor cules 
personal de poet, înregistrat prompt în caietul său de însemnări sau reținut 
în fenomenala sa memorie, tot așa cum mai tîrziu va fi cules și folclorul adu- 
nat în anii săi de revizorat (1875—1876). Eminescu ca elev, ca peregrin, ca 
revizor Școlar, a cules direct de la păstorii, secerătorii și cosașii pe care i-a 
întîlnit, de la elevii, îndeosebi de la cei din Blaj, cu care a iniţiat și susținut 
numeroase discuții despre folclor, de la învățători, de la preoți și abia mai 


32 George Barițiu, Articole literare, E.S.P.L.A., 1959, p. 43 (Două note despre 
folclor ). 

33 D. Murărașu, Eminescu și literatura populară, Craiova, 1936, p. 29 

34 Op. cit., p. VIII. 

3 Op. cit., p. 14. 

36 Ibidem. 

37 Op. cit, p. 20. 

38 Vezi asupra acestei probleme şi Ovidiu Papadima, Eminescu și cveafia populară, 
„Gazeta literară“, 1964, nr. 23, 4 iunie. 

tîrziu a început să transcrie din periodice și cărți, pentru a-și confrunta propriile 
texte, pentru a și le completa și amplifica. 

„Eminescu — sublinia în mod atît de plastic Ilarie Chendi — a adunat 
aceste versuri în cursul călătoriilor sale, ca un pribeag ce-și culege un mă- 
nunchi de flori din luncile prin care trece.'“'39 

Întîia arie de explorare folclorică a lui M. Eminescu, cum remarcam mai 
sus, a fost regiunea Mureșului superior și a Tîrnavelor. Unele din bucăţile 
culese atunci de Eminescu aveau să apară mai tîrziu și în unele culegeri 
locale, și o confruntare a unora dintre ele va lămuri și mai clar atît aria de 
culegere a poetului cît și modul său de înregistrare, aducînd astfel noi con- 
tribuţii la cunoașterea acestei laturi a folcloristicii lui Eminescu, încă nu în- 
deajuns de studiate. La pag. 238 din ediția Perpessicius, pentru a ne orienta 
numai după aceasta, găsim astfel, sub nr. 224, următoarea doină : 


Cîntă puiul cucului 

La poalele nucului, 
Şi-așa-mi cîntă de frumos 
De cădeau frunzele jos; 
Dar mai jos la rădăcină 
Cîntă cuca cea bătrină, 
Şi-așa-mi cîntă de cu foc 
De stau apele pe loc. 


În notele din aceeași ediție (p. 579), doina e arătată ca fiind transcrisă, 
cu aproximaţie, la Iași, în 1876, cu o retranscriere prin 1880—1882, citîndu-se 
și o variantă a finalului: 


Și-aşa-mi cîntă de cu jele 
De stau apele de-a mere, 
Şi-așa-mi cîntă de cu foc 
De stau apele pe loc. 


În 1892, la aproape 30 de ani de la trecerea lui Eminescu prin aceste 
locuri, o doină asemănătoare, avînd două variante, a fost culeasă de către 
Simion C. Mîndrescu, originar din comuna Rîpa aflată în apropierea comunei 
Deda, satul de popas al lui Eminescu în 1866, și publicată în volumul Lite- 
ratură și obiceiuri poporane din comuna Ripa de Jos, comitatul Mureș-Turda, 
(Buc., 1892), în forma următoare : 


Varianta 1: 
Cîntă-și puiul cucului, 
În virfuţu muntelui; 
D-așa cîntă, de cu jele, 
De frunza din codru mere, 
D-așa cîntă de frumos, 
De pică frunza pe jos. 
(p. ra) 


3 Op. cit., p. XX. 

Varianta HI : 


Sus la vîrful nucului, 

Cîntă, puiu cucului; 

Mai în jos către tulpină 

Cînt-o păsărea, străină. 

Aşa cîntă de cu milă: 

Frunza, iarba pică-n tină; 

Aşa cîntă de frumos, 

Frunza, iarba pică jos; 

Şi-așa cîntă de cu jele, 

Stă Dunărea-n loc, nu mere. 
(p. 14, 15) 


Versurile culese de Eminescu, fără a se putea cunoaște data exactă a tran- 
scrierii, se află toate în doina lui Mîndrescu, dar, prin suprapuneri și: ampli- 
ficări ulterioare, poalele nucului au fost preschimbate în vîrf (al nucului și 
al muntelui), rădăcina în tulpină, cuca în păsărea, iar apele în Dunăre. A rămas 
însă neschimbat verbul mere (a mere, a merge) specific acestei regiuni, pe care 
l-au înregistrat întocmai atît M. Eminescu cît și Simion Mîndrescu. 

Sursa comună a celor două texte e evidentă, și, chiar dacă ele circulă și 
în alte regiuni și colecții, nimic nu ne împiedică să credem că ea a fost au- 
zită de M. Eminescu pe Valea Mureșului, între T oplița şi Deda, în 1866, cu 
prilejul trecerii sale spre Blaj. 

Aceleași identități și apropieri se pot stabili și între doina Ce te legeni 
plopule, din aceeași ediție (p. 242, nr. 234), și între doina Ce te legeni 
codrule, din colecţia Mindrescu (p. 119). 


Versiunea Eminescu: 


Ce te legeni, plopule, 

Fără ploaie, fără vînt, 

Cu crengile la pămînt? 

Dar eu cum să nu mă legân, 
Că ei că s-au vorovit 

Trei băieți din Baia Mare 
Ca pe mine să mă taie, 

Să mă taie-n trei sfîrtaie, 

Să mă pue pe trei cară, 

Să mă ducă-n Timișoară 

Să mă facă-un fus de moară. 


Versiunea Mîndrescu : 


— Ce te legeni codrule 
Fără ploaie fără vînt 
Cu cetina la pămînt? 


4 Vezi D. Murăraşu, op. cil., p. 551, nr. CCLXXVIII. 

- Da cum nu m-oi legăna, 
Că-nainte mi-o eşit 

Trei voinici cu trei topoare 
Pe mine să mă omoare, 

Să mă taie-n trei fărtaie, 
Să mă - ncarce pe trei cară 
Să mă ducă-n jos la ţară, 
Să mă facă temnicioară, 
Temnicioară robilor, 
Bucurie domnilor. 


În „note și variante“, Perpessicius, urmînd indicaţiile manuscriselor lui 
Eminescu, o arată ca fiind transcrisă, „circa“ la 1874, adică o dată cu pre- 
cedenta. Eminescu cunoștea însă poezia de aproape 10 ani, și dacă nu ar 
fi auzit-o pe meleagurile mureșene, așa cum înclinăm noi a crede, e sigur 
însă că a trebuit să ia cunoștință de ea cel puțin din culegerea lui Miron 
Pompiliu, Balade populare române, apărută la Iași în 1870. Iată și versiunea 


lui Pompiliu : 


Leagănă-se bradu-n codru 
Ca şi frunzulița-n plopu, 
Fără vînt, fără răcoare, 
Fără nici un pic de boare. 


— Bradule, brăduţ de jale, 
Ce te legeni așa tare, 
Fără boare, fără vînt, 

Cu crengile la pămînt? 


— Dar cum nu m-oi legăna, 
Şi cum vîntul n-o sufla, 
Cînd o veste mi-a, sosit 
Că spre mine s-o pornit 


Trei meșteri cu trei topoare 
Pre mine să mă doboare 

Și să mă dărăburească 

Şi din mine să cioplească 


Lemne lungi 

În patru dungi 

Şi ușiţă la temniță 

Și roşteie la pivniță, 
Și-acolo mi-a merge rău 
Căci amar de capul meu, 
N-oi avea hodină eu 

De zuraiul fetelor, 

De plînsul nevestelor, 
De jalea feciorilor, 

De plinsul surorilor, 
De dorul voinicilor, 
De plinsul drăguţelor. 


Eminescu îl cunoscuse personal pe Miron Pompiliu încă din 1869 la 
București, cunoștința reînnoindu-se în 1874, odată cu stabilirea sa la Iași, 
unde îl găsise pe Pompiliu — pe „Mirune“ cum avea să-l numească mai tîrziu — 
profesor la Liceul Internat și membru al Junimii, și ela fost una din primele 
gazde ieșene a lui Eminescu “1. Întîlnirea dintre cei doi scriitori a fost cor- 
dială iar împrietenirea s-a făcut spontan fiindcă amîndoi se cunoșteau din 

aginile „Familiei“ — unde, în același an cu Eminescu, debutase și Miron 
Pompliliu:? — şi ale „Convorbirilor literare“. Cei doi amici —- precizează 
biograful lui Pompiliu — își citeau operele împreunăt’, Putea „Mirune“ să nu-i 
arate Baladele sale? Și putea Eminescu să nu le citească? Și citindu-le putea 
să nu rețină Ce te legeni plopule? În caietele sale ms. 2262 în care se află 
numeroase doine transilvane — el nu o trece însă decît la 1876, dovedin- 
du-se astfel că multe din aceste caiete — cum remarcase și D. Murărașu 
în 193641 — reprezintă numai partea finală a transcrierii și cizelării lui Emi- 
nescu, după note și însemnări anterioare. Așa s-a întîmplat și cu Ce te legeni. 
Eminescu, înclinăm să credem, a cunoscut-o încă din 1866, poate își va fi și 
însemnat-o, dar transcrierea definitivă nu a făcut-o decît în 1876. Pentru o 
cunoaștere timpurie se pronunţă și D. Murăraşu, indicînd ca dată a culegerii 
1867, numai că d-sa, pornind de la textul aflat în ms. 2262 f. 125 v., o arată 
ca fiind culeasă din Fota societății pentru literatura şi cultura poporului român 
din Bucovina (1867, pp. 138—139)1%5. Se știe că din această doină populară 
s-a născut subtila creație eminesciană Ce te legeni codrule, rămasă, ca o do- 
vadă de îndelungă gestație, printre manuscrisele poetului și publicată pentru 
întîia oară de Maiorescu în ediția din 1883. Indiferent de transcriererile și cro- 
nologiile sale ulterioare, menționate de editorii săi, Ce te legeni, ca poezie 
populară, datează din epoca primelor sale peregrinări transilvane. Aceasta 
însemnă însă, în primul rînd, Mureșul-de-Sus, de unde a cules-o Mîndrescu, 
şi îndată după aceea Tîrnava-Mică, de unde, mai tîrziu, avea să o culeagă 
și publice Horia Teculescu (Pe Mureș și pe Tirnave — Flori învourate — Doine 
și strigături, Sighişoara, 1928, p. 112). 

Iată şi versiunea Teculescu: 


Ce te clatini, codrule, 
Fără boare, fără vînt, 
Cu frunza pînă-n pămînt? 
Da mă clatin că mă taie, 
Că mă taie-n trei sfîrtaie, 
Să mă pună pe trei cară, 


si Dr. C. Pavel, Miron Pompiliu (1847—1897), Beiuş, 1930, p. 24. 
42 „Familia“, 1866, 25/7 iulie, nr. 18. 

433 C. Pavel, op. cit., pp. 25—26. 

4 Op. cit., p. 40. 

15 Op. cii., p. 569. 

Să mă ducă-n jos la ţară, 
Să mă fac-o temnicioară, 
Temnicioara robilor 

Şi fala baronilor. 


Înrudirea dintre textele Mîndrescu și Teculescu este evidentă, dată fiind 
aria ei de culegere, după cum evidentă este și înrudirea lor atît cu versiunea 
folclorică înregistrată de Eminescu, cât și cu creațiunea sa cultă. Titlul adop- 
tat de Eminescu, în creațiunea cultă, Ce te legeni, codrule, luîndu-se după 
primul vers al doinei, este titlul găsit de Mîndrescu, iar utilizarea în versiunea 
folclorică a expresiei vorovit (a vorovi, a vorbi), expresie întrebuințată îndeo- 
sebi în regiunea Mureșului-de-Sus, ne face să credem și mai puternic că Emi- 
nescu a auzit pentru întîia dată această doină în hălăduirile și popasurile 
sale mureșene. l 

Pentru creațiunea cultă Eminescu va reține însă numai prima parte 
a doinei, altoind astfel în tulpina și prozodia populară o mlădiță proprie de 
nobilă esență. 

Acestea nu sînt însă singurele elemente ale folclorului eminescian aflate 
în colecțiile folcloriștilor transilvani mureşeni, seria lor fiind cu mult mai 
variată și mai caracteristică. Iată și o strigătură înregistrată de Eminescu 
(p. 254, nr. 301) și aflată apoi și în colecţiile Mîndrescu și Teculescu: 


De s-ar lua cîți se ţin 

N-ar mai fi frunză pe spin, 
De s-ar lua câţi s-au dragi 
N-ar mai fi frunză pe fagi. 


- Aceeaşi strigătură la Mîndrescu (p. 124): 


De s-ar lua numa dragi 
N-ar mai fi frunză pe fagi, 
Dar se i-au și cei urîți 
Cu-atîta-s fagii-nfrunziţi. 


La Teculescu, în două variante (pp. 154 şi 200): 


I. De s-ar lua numai dragi 
N-ar mai fii frunze pe fagi, 
Dar se iau și cei urîţi 
Daia-s fagii înverziţi. 


II. De s-ar lua cîţi-s dragi 
N-ar mai sta frunza pc fagi, 
Da-se iau destui urîți 
De stau fagii colibiţi. 

Din coniruntarea cu colecţia lui Horia Teculescu mai reținem următoarele 


exemple : 


La Eminescu (p. 138, nr. 12): 


La Teculescu (p. 


Frunză verde măr domnesc, 
Mă cutremur și gîndesc 

Cu puica să mă-ntilnesc 
Două vorbe să-i vorbesc, 
Inima să-mi răcoresc. 


Cînd m-au dus m-am întristat 
Şi cu groază am cuvîntat: 
— Rămii, puică, sănătoasă 
Ca o garoafă frumoasă, 
Iar puicuța mi-a răspuns 
Inimioara mi-a pătruns, 
-— Du-te, puiu, sănătos, 
Ca un trandafir frumos. 
Cine-mi spune puica vine 
Are-un galben de la mine, 
Cînd aș ști că ai veni, 
Cărărușa ţi-aș plivi 

Si de iarbă și de nalbă, 
Ca să fii bădiţii dragă. 


175, nr. 298): 


Mă cutremur cînd gîndesc 
Cu mîndra să mă-ntilnesc 
Două-vorbe să-i vorbesc 
Inima să-mi răcoresc, 


Eminescu a trecut această poezie printre doine, Teculescu printre stri- 
gături. Eminescu a auzit și a înregistrat însă o versiune mai lungă, mai 
variată, cu mai multe elemente evocative, versiune care pînă la culegerea 
lui Teculescu s-a fragmentat, iar la noul culegător a ajuns numai în forma 
catrenului de mai sus. 

Alte bucăţi, dimpotrivă, cu trecerea timpului, au primit elemente noi și 
o putere de sugestie mai accentuată. 


La Eminescu (p. 


162, nr. 85) : 


Cînd treci bade pe ia noi 
Pune-ţi clopote pe boi 

Și le pune pe toţi șasă 
Cu șinoare de mătase, 

Să te-aud, bade, din casă, 
Din casă, de după masă. 

La Teculescu (p. 109. nr. 246): 


Cînd treci badeo pe la noi 
Pune-ţi clopote la boi, 
Să te-aud de la război... 


Şi le leagă cu şinoare 

Să te-aud din şezătoare, 
Cu șinoare de mătasă 

Să te-aud badeo din casă, 


În imprecaţia de mai jos, trecută la Eminescu, printre blesteme (p. 203, 
nr. 164), iar la Teculescu p. 78, (nr. 9), mai puțin justificat, printre doine, 
s-a modificat concluzia : 

La Eminescu: 


Cine strică dragostele 
Miînce-i griul pasările 
Să n-aibă pîne pe masă 
Nice sănătate-n casă. 


La Teculescu: 


Cine strică dragostile 
Miînce-i grîul pasările, 
Iar poiata și şura 
Arză-i-le flacăra. 


Din confruntarea cu colecția Murăş, Murăş, apă lină — Literatură popu- 
iară din regiunea Murășului-de-Sus, I, Reghin, 1936, alcătuită de E. Nicoară 
și V. Netea, care a avut la bază în special aria din jurul comunei Deda, 
reținem numai două exemple — spaţiul neîngăduindu-ne mai multe —o doină 
şi o orație de nuntă. 

La Eminescu (p. 160, nr. 75): 


Mult mă-ntreabă inima 
Doru-mi de cineva? 

Foaie verde de scumpie 

Cum naiba dor să nu-mi fie, 

Cînd şi muntele că-i munte 

Şi-ncă are doruri multe. 

Cu luna și cu ciața, 

Cu frunza şi cu iarba, 

Şi cu mirla, săraca,! 


La Nicoară-Netea (p. 63, nr. 52); 


Frunză verde şi una, 
Mult mă-ntreabă inima 
De mi-i dor de cineva. 

Foaie verde din cîmpie, 

Dar cum dracu să nu-mi fie, 
Cînd și muntele că-i munte 
Are doruri mii și sute, 
Ştiute și neștiute, 

Cu frunza și cu iarba 

Și cu mierla, săraca. 


Și cu această doină, care figurează și în colecția Iarnik-Bîrseanu, urmînd 
legea timpului, s-a petrecut același fenomen al completării cu nuanțe noi 
și a adîncirii motivării sentimentului : dorurile mii şi sute, știute și neștiule. 

Cea mai interesantă confruntare între colecțiile Eminescu și Nicoară- 
Netea ne-o oferă însă lunga Oratie de nuntă de la pag. 302, respectiv 93, pe 
care în „notele“ sale, Perpessicius ne-o arată ca transcrisă între anii 1878— 
1879, fiind redactată după versiunile similare ale lui I.C. Fundescu (1867) 
Rafailă (1869) și Ioan Lăzăroiu (1875) și care, după afirmaţiile eruditului 
editor, „ilustrează unul din modurile de lucru ale poetului... Nu o dată 
--- precizează Perpessicius — cele trei versiuni, ceea ce nu exclude și altele 
(subl. ns.) se aflau deschise sub ochii poetului, în timp ce-și redacta orația 
sa de nuntă'46. Şi într-adevăr, pe lîngă oraţiile tipărite atunci, Eminescu mai 
avea în sertar încă cel puțin o orație, pe care bănuim că o auzise încă de la 
prima sa călătorie, fiindcă orația discutată se bucură de o veche și consec- 
ventă circulație în regiunea Mureșului superior de unde, în chip oral au cules-o 
în 1936 cei doi folcloriști mureşeni, pierzîndu-și însă în ultimele decenii fina- 
lul înregistrat de Eminescu. 

Iată, după Eminescu, apariția și mișcarea „împăratului“, a mirelui 
(pp. 302—303) : 


Tînărul nostra împărat 
De cu ziua s-a sculat, 
Faţa albă şi-a spălat, 
Chica neagră-a pieptănat, 
Mîndru s-a mai îmbrăcat, 
Murgul şi l-au înșeuat 
Și din bucium au cîntat, 
Mare oaste-a adunat, 
Oaste mîndră de călări, 
De mulți feciori de boieri 
Pe la răsărit de soare 
A plecat la vînătoare, 
“Țara-n sus 
Despre apus 
Pin juganii ne-au stătut 
Şi potcoavele-au pierdut 
Ne lăsarăm mai în jos, 
Mai în jos p-un deal frumos etc. 


45 Op. cit., p. 608. 

Aceeași imagine la Nicoară-Netea (p. 94): 


Tînărul nostru-mpărat 

De dimineaţă s-a sculat 

Faţa dalbă a spălat, 

Păr negru a pieptănat, 

În haine nouă s-a-mbrăcat 
Pe-un cal negru a-ncălecat, 

Din trîmbiță a sunat 

Mare oaste a adunat, 

Două sute cincizeci de grăniceri, 
O sută cincizeci feciori de boieri 
Din cei mai mari, 

Toţi fii şi nepoți de ghinărari,?? 
Pe la răsărit de soare 

A plecat la vînătoare 

Și-a vinat țara de sus 

Despre apus, 

Pînă caii ne-au stătut 

Şi potcoavele-au pierdut, 
Atunci ne lăsarăm jos, 

Pe un deal frumos. 


Tot atît de asemănătoare sînt și versurile închinate „nunului mare“ 
— Eminescu p. 303, Nicoară- -Netea p. 95 — precum și cele menite să slăvească 
mireasa (p. 304 şi 95). 

Cităm, comparativ, invocarea pentru dobîndirea miresei : 


„mîndra floare“, 


Eminescu (p. 304). 


Nicoară-Netea 


(p. 


Cerem floarea să ne-o daţi 
Că de unde nu, nu scăpaţi, 
Căci cu sape de argint 
Scoatem floarea. din pămînt, 
S-o sădim cu rădăcină 
lLa-mpăratul în grădină 
Acolo să strălucească, 

La curte împărătească, 


96) : 


Floricica să ne-o dați 

Că de noi tot nu scăpați, 

Am venit cu sape de argint 

Să scoatem floricica din pămînt, 


1 Și în Valea Mureşului, in apropiere de Deda, se află două comune grănicereşti Morăreni 


şi Ruşii --- Munți. 

S-o sădim la împăratul în grădină, 
Ca acolo să-nverzească, 
Să-nflorească, 

Și la mulți ani să trăiască! 


Ajunsă ia acest punct al expunerii, orația Nicoară-Netea se transformă 
într-un dialog între starostele miresei și colăcarii (trimișii) mirelui, frîngîn- 
du-se astfel în chip neașteptat, în timp ce orația Eminescu continuă să se 
desfășoare în aceleași cadențe sprintene și unitare evocînd un mare ospăț. 
În această parte a oraţiei Eminescu este, în mod evident, tributar colecțiilor 
menționate de Perpessicius, în timp ce pentru prima parte el a avut și iz- 
voare mai vechi. 

Ne oprim deci cu aceste confruntări, deși ele s-ar putea continua și extinde 
cu aceleași fericite rezultate și asupra altor colecții asemănătoare, mărgi- 
nindu-ne a sublinia faptul că în 18685, cînd ajungea la Blaj, Eminescu avea 
serioase dispoziții pentru explorările de literatură populară și chiar un 
început de zestre folclorică. 


La Blaj, ceea ce pînă acum s-a studiat mai puțin, Eminescu cădea însă 
pe neașteptate într-o adevărată campanie pentru culegerea folclorului, cam- 
panie inițiată încă din 1863 și pe care nu se poate ca el să n-o fi cunoscut 
și să nu fi contribuit cu puțina sa zestre la susținerea și intensificarea ei. 


Această campanie, care va ţine mai bine de 15 ani (1863—1879) a fost 
inițiată de profesorul Ioan Micu Moldovan, viitorul canonic, academician 
și președinte al Asociaţiunii 48, și ea se va încheia în 1885 cu apariția celei 
mai bogate culegeri de folclor transilvan, cunoscută pînă atunci, Dorne și 
Strigături din Ardeal, publicată de J. Urban Jarnik și Andrei Bîrseanu. 
Doinele și strigăturile din această culegere, editată și premiată de Acade- 
mia Română în urma unui raport semnat de însuși Vasile Alecsandri, n-au 
fost culese de către I. M. Moldovan sau de către cei doi editori și comen- 
tatori, ci de către sutele de elevi ai Blajului, avînd astfel un puternic ca- 
racter colectiv, adevărată emanaţie a tineretului transilvan din această 
perioadă. 

Unul dintre cei mai activi discipoli folcloristici ai lui Moldovan, a fost 
însă Nicolae Petra-Petrescu, cel care — peste aproape 40 de ani — va scrie 
întîiul articol în legătură cu trecerea lui Eminescu prin Blaj, și care, începînd 
din anul 1869, va deveni un apreciat colaborator, cu bucăţi de literatură 
populară, al,Familiei“ al „Telegrafului Român“ de la Sibiu și, în cele din 
urmă, chiar și al „Convorbirilor literare“ (1871—1872). Eminescu s-a împrie- 
tenit de la început cu N. Petra- Petrescu, care era originar tocmai din părțile 
Reghinului, pe unde venise Eminescu de la Deda, iar acesta, care era discipolul 
favorit al lui Moldovan, l-a introdus în casa și în biblioteca acestuia 49, poetul 
avînd astfel prilejul de a „înghiți“ o nouă bibliotecă asemănătoare cu cea 
de la Cernăuţi a lui Aron Pumnul. „Citia cu ziua de cap — povestește Pe- 


48 N. Comşa, Dascălii Blajului, Blaj, 1940, p. 90. 
49 N. Petra-Petrescu, Din junețea lui Eminescu 
ianuarie, pp. 6—7. 


Familia“, 1900, nr. 1, 2/14 

tra-Petrescu — tot ce-i venia a mînă, indiferent : carte de școală, știință, 
literatură. Giîndiai că vrea să înghită toată știința din lume“. 

Prieten al elevului folclorist N. Petra-Petrescu și cititor al bibliotecii 
lui Ioan Micu Moldovan, am putea crede că Eminescu n-a aflat de pre- 
ocupările folcloristice ale stăpînului bibliotecii? Că n-a cunoscut străduințele 
de această natură ale elevilor lui Moldovan și ale colegilor lui Petra-Pe- 
trescu? Dimpotrivă, sîntem convinși că Eminescu se va fi dăruit acestei ac- 
țiuni cu tot entuziasmul, aducîndu-și și el la masa comună frageda sa zes- 
tre adunată de pe Mureș, și, fără îndoială, însușindu-și și el o parte din 
zestrea celorlalți. Unul din prietenii săi din această epocă, Ştefan Cacoveanu, 
care în 1868, deci numai peste doi ani, avea să-l întilnească și la București, 
mărturisea că Eminescu dacă afla că „aveai vreo colecțiune de poezii po- 
porale, în manuscris, nu te lăsa pînă nu i-o dădeai“ și — conchide povestitorul 
arătînd zelul folcloristic al elevilor din Blaj în acea vreme —— „se aflau la 
mulți astfel de colecțiuni“ 50. 

Blajul constituie, în mod indiscutabil, una din sursele și etapele princi- 
pale ale culegerilor de folclor ale lui Eminescu, și totodată poarta prin care 
a intrat în contact cu producția folclorică și din celelalte regiuni transil- 
vane. 

Confruntarea dintre Literatura populară a lui Eminescu, în special crea- 
tiile lirice, și Dornele și sirigăturile din colecția Iarnik-Bîrseanu, adunate 
la Blaj, demonstrează atît cunoașterea de către Eminescu a unei părți din 
această colecție mai înainte ca ea să fi fost publicată, cît și, ceea ce tre- 
buie accentuat cu toată puterea, colaborarea lui Eminescu însuşi la pre- 
gătirea acestei colecţii. Ceea ce Perpessicius, pornind de la ciclul de catrene 
publicat în „Convorbiri“ în 1881, fără a utiliza baza documentară a lui 
N. Petra-Petrescu, a intuit cu rara sa putere de pătrundere, punînd „între- 
barea dacă nu cumva la alcătuirea acelui ciclu va fi colaborat și poetul 
nostru'“5!. Intuiţiile lui Perpessicius — deși în cazul de față ele se limitează 
numai la catrenele din „Convorbiri“ — sînt confirmate de evidenţa neîndo- 
iclnică a relaţiilor dintre Eminescu și N. Petra-Petrescu și de concluzia care 
nu se poate evita: Eminescu, ca și N. Petra-Petrescu și ca și atîția alți 
elevi ai Blajului, este unul din colaboratorii marei colecții Doine şi strigături 
din Ardeal. 


Literatura Populară adunată de Eminescu nu constă însă numai în crea- 
ţii poetice, exprimate în versuri, ci și într-o serie de basme, în rîndul cărora, 
precum se cunoaște, primul loc îl ocupă Făt-Frumos din lacrimă, publicat 
în „Convorbiri literare“ (1870, nr. 17, 18, 1, 15 noiembrie) scris, după cum 
afirma D. Murărașu în 1936, „pe baza unui material autentic poporan“ 52, 

Făt-Frumos din lacrimă e de altfel prima bucată în proză publicată 
de M. Eminescu, deschizînd calea fantastică a Sărmanulmi Dionis. Dar, 
întocmai ca și Ce te legeni, codrule, Făt-Frumos, scris la Viena în primul 
său an de studenție, e originar din Transilvania, și Eminescu îl va fi auzit 


0 „Luceafărul“, 1905, 1 februarie. 
51 Op. cit., p. 17. 
52 Op. cit., p. 3. 

acolo, în orașul împărătesc, povestit de unul din numeroșii studenţi transil- 
vani. Cine anume i-l va fi povestit e mai greu de precizat, deși umbra lui 
Slavici ar putea sugera un punct de plecare, dar locul său de origine a fost 
descoperit, recent, cu o preciziune, care nu mai îngăduie nici o îndoială. 
Locul e satul Steiu, din regiunea Bihorului, de unde și-a cules și Miron Pom- 
piliu o parte din baladele sale, și a fost identificat de către Teofil Teaha 
în cercetarea sa asupra Grasului din valea Crișului Negru 5 unde a desco- 
perit și basmul Fă/-Frumos crescut din lacrimă. Analizînd cele două ver- 
siuni ale lui Făt-Frumos, Perpessicius care, ca și Murărașu, a crezut întot- 
deauna că Fătul lui Eminescu „n-ar fi strein de un oarecare prototip popular“, 
afirmă că în textul din Valea Crişului Negru „se găsesc aproape toate ele- 
mentele brute ale basmului eminescian“ 54, 

Descoperirea lui Teaha și confirmarea lui Perpessicius pune astfel capăt 
vechiului regret al lui D. Murărașu care, susținînd că Făt-Frumos din lacrimă 
a fost „prelucrat după vreun model poporan scris ori oral“, afirmase că „e 
păcat că (acest model) nu ni s-a păstrat așa ca modelul basmului Cãlin Ne- 
bunul“ 55. Poporul, care nu pierde nici una din străvechile sale comori, n-a 
pierdut însă nici basmul lui Făt-Frumos din lacrimă, oferindu-l cu dărnicie 
celor ce l-au căutat la locul său de plăsmuire. 

Ca și în Ce te legent“, Eminescu a ridicat motivul popular la nivelul 
unei creații de primul rang, făcînd din basmul de la Stei o capodoperă a 
basmului românesc, 

Aminteam mai sus — ca o presupunere — de umbra lui Slavici în legătură 
cu descoperirea lui Făt-Frumos din lacrimă, Şiria, satul natal al acestuia, 
nefiind prea departe de regiunea Crișului Negru, ai cărei locuitori, „pădu- 
renii“, strîns legați de muncile agricole ale „cîmpenilor“, apar adeseori 
în povestirile și nuvelele lui Slavici 55. Nu i-ar fi fost deci prea greu tînărului 
prieten al lui Eminescu să audă el însuși basmul povestit de către „pădu- 
renii“ coboriți la secerat în Șiria —așa cum a auzit și înregistrat atîtea al- 
tele — și, auzindu-l, să încerce el însuși a-l repovesti. Presupunerea noastră 
se bazează de altfel și pe o veche informație orală, povestită de Gh. Bog- 
dan-Duică, în virtutea căreia Fătul lui Eminescu ar fi fost scris înttia oară 
de Slavici, care, sub forma unui text popular rudimentar, l-ar fi prezentat 
lui Eminescu pentru apreciere 57. Eminescu, întocmai ca Al. Odobescu în 
raport cu „tratatul de vînătoare“ al lui Cornescu, a reținut textul lui Sla- 
vici dar l-a transformat într-o adevărată capodoperă, de nerecunoscut, ca 
valoare artistică, faţă de textul originar al lui Slavici. Această informație, 
plauzibilă de altfel, își așteaptă încă din partea moștenitorilor lui Slavici 
documentarea necesară. 

În orice caz, fie că va mai apărea vreo completare sau nu, prin desco- 
perirea lui Teaha se restituie Transilvaniei, din punct de vedere istoric, unul 
din autenticele sale mărgăritare. 


53 Editura Academiei, 1961. 

54 Opere, VI, p. 615. 

55 Op. cit., p. 30. 

5 I Slavici, Pădureanca, Biblioteca poporală a Tribunei, nr. 1, Sibiu, 1884; reprodus 
în loan Siavici, Opere I, Buc, 1952, E.S.P.L.A., pp. 210—230. 

5? Vezi şi Horia Teculescu, op. cit., p. 867. 

Începînd din primăvara anului 1866 cercul relaţiilor transilvane ale lui 
Eminescu se extinde necontenit, cuprinzînd elemente din ce în ce mai va- 
riate, pentru a atinge punctul culminant la Viena, în cadrul societății Ro- 
mânia Jună. Cu unii dintre amicii de la Blaj, ca N. Pătru, viitorul scriitor 
poporal Nicolae Petra-Petrescu-Moșul 58, cel care l-a introdus în bibiloteca 
lui Moldovan și l-a asociat la lucrarea folcloristică a acestuia, ca Ştefan 
Cacoveanu și el viitor poet 5, care l-a găzduit vreme de șase săptămîni 
(iunie-iulie 1866), sau ca Petru Uilăcan 40 legăturile lui Eminescu vor dura 
și după părăsirea Blajului. Unora ca Filimon Ilia, ®t și Grigore Dragoș le va 
dedica duioase poezii ocazionale %. Cu alţii, ca Iacob Onea, Alexandru 
Uilăcan sau Ion Goron, care se vor mistui în anonimatul vieții, nu avea 
să se mai revadă niciodată, deși, în inima lor, poetul va rămiînea neuitat, și 
toți, la chemarea lui Elie Dăianu, se vor grăbi să-și comunice amintirile 6. 

Nicolae Petra-Petrescu îl va vizita astfel la București în 1879 și va des- 
chide seria studiilor transilvane asupra biografiei lui Eminescu; Cacoveanu 
îl va revedea tot la București în 1868 și va contribui și el, prin amintirile 
sale, la cunoașterea vieţii și ideilor din tinerețe ale poetului, iar cu P. Uilă- 
can, viitor protopop la Reghin, se va reîntilni la Viena. 

La Sibiu, după plecarea din Blaj, se va întîlni și împrieteni cu N. Densu- 
sianu, care l-a îndreptat, pentru vama cucului, pe drumul Rășinarilor la 
preotul Bratu, bunicul lui Octavian Goga, și cu Ieronim G. Barițiu, cu 
care se va revedea și la Viena, amîndoi aceștia avînd să lase pătrunzătoare 
amintiri despre avatarurile și încordările din tinerețe ale lui Eminescu 


A doua etapă a relaţiilor poetului cu oamenii Transilvaniei și, în același 
timp, a intervenției sale directe pe calea ziaristicii, în problemele sale cul- 
turale și politice, o reprezintă anii săi de studenție la Viena (1869—1872) 
și activitatea sa în cadrele societății România Jună. 

Între 1866 și 1869 poetul evoluase profund și îndrăzneț. În timpul lun- 
gilor sale peregrinări în lung și-n latul țării, „în cruciș și-n curmeziș —- după 
propria sa expresie — pînă în Tisa și-n Dunăre“ êt, însoțite de lecturi din ce 
în ce mai variate și mai adînci, tînărul poet începuse să gîndească înalt, 


5 V, E. Nicoară şi V. Netea, Figuri mureșene, Reghin, 1934, pp. 72—80. 

5 Vezi Floarea soarelui, legendă, Sibiu, 1910. 

40 Vezi biografia acestuia în V. Netea, Sub stindardul „Astrei“, Reghin, 1939, p. 13. 

& Vezi M.Eminescu, Opere, I, Amicului F. I, pp. 26—27 ; comentar Perpessicius pp. 
278—282; biografia lui Ilia (Ilea) în buletinul „Mihai Eminescu“, 1933, p. 30 și 1935, p. 13; 
vezi și G. Călinescu, Viaja lui M. Eminescu, 1964, pp. 93—94. Una din strofele dedicate 
lui F. I. se citează şi astăzi cu duioșie și mîndrie locală de către tineretul din Blaj: 

Târnava prinsă-n galbine maluri 
Şoptia prin unde gîndivea sa, 

Pe cînd plimbarea ni vătăcia 
Visări, speranţe pe frunți de valuri. 

6 Versurile dedicate lui Grigore Dragoș, Spre suvenire fratelui Gregoriu Dragoșin, au fost 
scrise pe manualul de poetică Lehrbuch der poetik für kohere Uunterrichisanstalten, wie auch zum 
Privat gebrauch de Friedrich Beck, şi au fost publicate pentru întîia oară de N. Petra-Petrescu 
în „Anuarul“ de la Brașov în anul 1900. Vezi un comentar al lor în Eminescu Opere, IV 
(Perpessicius, pp. 563—-564). 

8 Elie Dăianu, Eminescu în Blaj. 

#“ M. Eminescu, Opera politică, II, 1941 (ediţia I. Creţu, p. 443) (Materialuri etnologice), 

pe măsura năzuiuțelor poporului român de pretutindeni, simțind în sine vo- 
cația luptătorului pentru lumină, ibertate și unitate națională. 

În momentul ajungerii sale la Viena Eminescu era un bărbat întreg, 
entuziast, cu amintiri și legături trainice în toate ţinuturile românești, 
adversar al politicii de maghiarizare, dornic de luptă, lucid în gîndire și in- 
transigent în urmărirea scopurilor fixate. 

Prin trei articole publicate în ziarul „Federațiunea“ din Pesta ® la scurt 
interval unul de altul — Să facem un congres (17/5 aprilie), În unire e tăria 
(22/10 aprilie), Echilibrul (4 mai | 22 apr. și 11 mai / 29 aprilie), — Eminescu, 
sub pseudonimul Varro, examinează cu vigoare și îndreptăţire condiţiile de 
viață ale poporului român din imperiul habsburgic, luînd atitudine împotriva. 
dualismului proclamat în anul pătrunderii sale în Transilvania și împotriva 
magnaţilor impilatori care credeau că ar putea „maghiariza pînă și pietrele“. 
„Sîntem români, scria Eminescu, vrem să rămînem români și cerem egala 
îndreptățire a națiunii noastre față de orice încercare de deznaționalizare 
ori suprematizare“. Un „echilibru“ real al imperiului, adăuga el, nu se poate 
face decît prin lichidarea dualismului austro-ungar și prin libertatea acor- 
dată într-un sistem federalist tuturor popoarelor din monarhie, românii 
avînd drept indiscutabil la independența Transilvaniei. 

În încheiere Eminescu sublinia necesitatea. solidarităţii tuturor popoa- 
relor subjugate și îndeosebi încrederea poporului român în propriile sale 
forțe, fiindcă, afirma poetul, „românii (în trecut) au avut nenorocirea de 
a nu avea încredere în puterile lor proprii : noi nu ne-am convins încă cum 
că „puterea şi mântuirea noastră în noi este“. 

Principiul solidarității și afirmării româneşti constituie principalul punct 
de plecare al activităţii lui Eminescu în capitala Austriei, și din el avea să 
se nască atît organizarea societății României June (19 ianuarie 1871), prin 
contopirea celor două societăți studențești înființate anterior sosirii poetului 
la Viena — Societatea literară științifică a românilor din Viena (1864) și 
România (1867) — dar dezbinate și rivale între ele 6, precum și convocarea 
și organizarea marelui congres de la Putna (15/27 august 1871) locul de 
glorioasă odihnă al lui Ştefan cel Mare, care a fost un adevărat congres al 
„întregii Dacii“ cum avea să se exprime cu atîta entuziasm tînărul Ciprian 
Porumbescu 7. 

La baza acestui principiu el a așezat însă întotdeauna activitatea și crea- 
ţia culturală, așa cum arătase și prin articolul Repertoriul nostru teatral pu- 
blicat în „Familia“ (1870, nr. 3, 18/30 ianuarie), prin care a susținut ini- 


65 „Federaţiunea, ziar politic, literar, comercial și economic, se înființase la 3/15 ianuarie 
1868 apărind de patru ori pe săptămînă sub direcția lui Alexandru Roman, profesor de limba 
şi literatura română la Universitatea din Budapesta și membru al Academiei Române. îşi va 
înceta apariția. la 29 feb. / 12 martie 1876. 

68 Cf. I. Grămadă, Societatea Academică Literară „România Jună“ din Viena 1871- 
—1971, Arad, 1912; A. A. Mureşianu, Mihai Eminescu şi întemeierea ,, României June“, 
Braşov 1926. 

6? Vezi asupra acestui congres și asupra contribuției lui Eminescu la organizarea iui: I. 
Slavici, Serbarea de la Putna, în „Convorbiri literare“, 1903, p. 934; Amintiri, Buc., 1924, 
pp. 44—83; T. V. Stefanelli, Amintiri despre Eminescu, p. 105; Teodor Bălan, 
Serbarea de la Putna, Cernăuţi, 1932; Aurel A. Mureşianu, Eminescu, Aurel Mureșianu 
și serbarea de la Putna, Cernănţi, 1934(extras din buletinul „Mihai Eminescu“, V, VI). 

țiativa lui Iosif Vulcan pentru înființarea Societăţii pentru Fond de Teatru 
Român (1870). 

Mai tîrziu, ca redactor la „Timpul“ (1877—1883) Eminescu va reveni 
adeseori asupra situației din Transilvania, susținînd lupta ei de rezistență, 
și afirmare naţională 68. 

Anii de la Viena au consolidat legăturile lui Eminescu cu studenții tran- 
silvani, și în primul rînd cu loan Slavici, căruia îndemnurile și influența sa 
îi vor grăbi formaţia de scriitor —,„ani de zile de-a rîndul, destăinuia Sla- 
vici, nu am publicat nimic mai înainte de a-i fi citit şi lui“ — și îl vor în- 
drepta către „Convorbiri literare“ și către Junimea 6, cu Aurel Mureșianu 
apoi, fiul lui Iacob Mureșianu, continuatorul direcției „Gazetei Transilvaniei“ 
de la Brașov, cu loan Bechnitz, care avea să devină mentorul redacției 
„Tribunei“ de la Sibiu, cu Nicolae Oncu care-și va lega numele de înființarea 
băncii „Victoria“ și de ziarul „Tribuna Poporului“ de la Arad, cu Daniil 
P. Barcianu și Vasile Lucaci cari, în urma procesului Memorandului (1894), 
aveau să cunoască celulele închisorilor magnaţilor 70, alături de care se adaugă 
atîția alţii ca Teodor Nica, Sterie Ciurcu (Brașov), I. Neagoe (Blaj), Ioan 
Hosanu (Șoimuș), P. Tanco (Monor), Teodor Ceontea (Deda), etc. viitori 
profesori, medici și avocaţi 71. 

Prin aceștia a cunoscut Eminescu toate resorturile psihologice, politice 
și culturale ale Transilvaniei, și ei vor fi cei prin care poetul va pătrunde 
apoi în Transilvania pe calea notorietății și a gloriei literare. De la unii din 
ei, ca Ioan Hosanu, va aduna doine și hore, iar un alt amic transilvan, Ion 
Scipione Bădescu, cunoscut la București încă din 1868, îi va povesti cpi- 
sodul istoric din care avea să se plăsmuiască romanul Geniu pustiu 72, Atît 
Făt-Frumos din lacrimă cît şi Geniu pustiu, cele două creaţii esenţiale ale 
prozei lui Eminescu, își au originea în zbuciumul și în istoria Transilvaniei 
— istorie care lui Eminescu i-a fost pururea aproape și asupra căreia in- 
spiraţia sa s-a oprit adeseori. 

Geniu pustiu, în cadrul avatarurilor lui Toma Nour — Eminescu auto- 
biografic?3 — este romanul anului 1848 transilvan, „anul durerii“, cînd „în- 
cepuse a fierbe toată Transilvania și primăvara cea vergină a adus flori tru- 
moase și zile de aur“, tulburate însă repede de elementele ostile prieteniei 
și colaborării între popoare care, în oarba lor trufie, „cugetau... cum că vor 
putea unguri codrul cel bătrîn și maiestos, că vor putea pune ideia Uniunii 
ungare în creierii cei bătrîni și înfricoșați ai munţilor — creieri ce începuse 


68 Vezi M. Eminescu, Opera politică, ï, 1941 (ediția I. Creţu), pp. 76—94; România 
si Austro-Ungaria; II, Unitatea de rasă și de limbă a românilor, pp. 433-—434; Autonomia Ardea- 
lului, pp. 503—506; Pretenţii maghiare, pp. 537—540 ș.a. 

% J, Slavici, Amintiri, pp. 9 19—20. 

% Vasile Netea, Istoria Memorandului, Buc., 1947, pp. 373—401. 

2 Cf.I. Slavici,op.cit,pp.15,47etc.; Aurel A. Mureșianu, op.cit., pp. 18—19; 
Horia Teculescu, Eminescu și Ardealul, „Convorbiri literare“, Buc., 1939, nr. 6—9, 
pp. 872—873. 

2 Cf. Gh. Bogdan-Duică, Scipione I. Bădescu și geneza Geniului pustiu, în buletinul 
„Mihai Eminescu“ (1931, n. 7); D. Murăraşu, „Prefaţa“ la M. Eminescu, Scrieri lite- 
rare, Craiova, 1935, pp. XXXVII—XXXXII. 

23 Vezi și M. Gafiţa, Eminescu erou literar, Viaţa Românească, 1964, nr. 4—5, pp. 
171—172. 

a se înfierbînta de-o idee uriașă și sublimă : „Libertatea“ 74. Toate acestea, 
ca și atrocitățile care s-au comis la 1848 Eminescu le atribuia numai clasei 
magnaților, fiindcă poporul maghiar „bun și blind cum sînt toate popoa- 
rele pînă-n marginile unde nu l-au amețit (magnații), părea predestinat să 
trăiască în pace și-n frăție cu românii“. 

Geniu pustiu, trecînd peste intriga sa romantică 75, este, prin tendința 
sa patriotică, un adevărat roman politic, scris la Viena între anii 1869.— 
1871, la baza sa aflîndu-se ideile susținute de Eminescu în cele trei articole 
din „Federaţiunea“ precum și numeroase ecouri din Împărat şi proletar, 
poem care datează și el din aceeași epocă vieneză 76. 

„Stărîmați monarhii — exclamă Toma Nour — nimiciți servii lor cei 
mai linși, diplomații, desființați războiul și nu chemaţi certele popoarelor 
decît înaintea Tribunalului popoarelor“ 77. 

Același Toma Nour, care nu face decît să reproducă gîndirea însăși a 
lui Eminescu, construiește un întreg program de transformare națională. 
„Schimbaţi opinia publică — îndeamnă el — daţi-i o altă direcțiune, răs- 
coliți geniul național, spiritul propriu și caracteristic al poporului din adîn- 
curile în care doarme, faceți o uriașă reacțiune morală, o revoluțiune de 
idei... fiți români, români și iar români“ 78, 

În romanul lui Eminescu — în care peisajele romantice ale Mureșului 
și ale Munţilor Apuseni își află o largă cuprindere — ca și în articolele sale, 
se frămîntau deci cele mai acute probleme ale vremii, ideea de revoluție 
și de unitate naţională, singurele prin care se putea pune capăt dominaţiei 
austro-ungare din Transilvania și se putea ajunge la eliberarea poporului 
român. 

Din aceeași perioadă, legată strîns de călătoriile sale prin Transilvania 
și de convicțuirea sa cu studenţii transilvani de la Viena, datează și poezia 
Horia (1867) — rămasă printre postumele sale și publicată întîia oară de 
Ilarie Chendi 7? — precum și cele trei lungi poeme dramatice închinate lui 
Andrei Mureșianu : Mureșanu (1869), Andrei Mureșianu (tablou dramatic 
într-un act, 1871) și Mureșanu (1876). 

De altfel Eminescu, în acea perioadă, intenționa să scrie o întreagă suită 
de Horiade%, figura lui Horia, captivîndu-l pînă la apoteozare 8t, Numele lui 
Avram Iancu, viteazul de la 1848 ca și al lui Doja, apar şi ele printre manu- 


4 M. Eminescu, Proza literară, Buc., 1964, p. 143. 

75 Vezi asupra calităţilor literare ale romanului G. Călinescu, Opera lui M. Eminescu, 
V, pp. 284—294; D. Murărașu, M. Eminescu, Scrieri literare, pp. XXXII—XXXXII; 
Horia Teculescu, op. cit., pp. 873—875, Perpessicius, Mențiuni de istorie literară 
şi folclor, Buc., 1957, pp. 311—324; Eugen Simion, Studiu introductiv, Eminescu. Proză 
literară, PP. XII—XXIV. 

% Gh. Bogdan-Duică, Împărat și proletar, buletinul „Mihai Eminescu“, 1931, nr. 6, 
pp. 76—88; Vezi și comentariul din Perpessicius, Eminescu, Opere, I, p. 343. 

7 Eminescu, Proza literară, p. 114. 

738 Idem, p. 112. 

29 Eminescu. Maierial nou de studiu în Preludii, Buc., 1903 (ediția a II-a, 1905, pp. 18—19). 

8 Chendi, op. cit., p. 18; Vezi alte două variante și comentariul lui Perpessicius 
în Opere V, Poezii postume, pp. 12—15. 

31 Vezi și N. Iorga, Eminescu și Horia în „Cuget clar“, 1939, nr. 3. 

scrisele poetului (ms. 2262, p. 4), Chendi ajungînd la concluzia că Eminescu 
„proiectase un ciclu de poeme epice din revoluțiile ardelene“ 82. 

Cît despre Andrei Mureșianu, autorul incendiarului Deşteaptă-te române, 
cunoscut prin prismă eminesciană îndeosebi prin versurile din Epigonit, 
el a constituit pentru Eminescu un adevărat motiv hamletian, un simbol a! 
luptei dintre lumină și întuneric, dintre libertate și tiranie, dintre viaţă și 
moarte, cu intenţia de a-i dramatiza existența într-o mare creaţie poetică. 8. 

În „Epigonii“ : 


Mureșan scutură, lanțul cu-a lui voce ruginită, 
Rumpe coarde de aramă cu o mînă amorţită, 
Chiamă piatra să învie ca și miticul poet, 
Smulge munților durerea, brazilor destinul spune 
Şi bogat în sărăcia-i ca un astru cl apune, 
Preot deșteptării noastre, semnelor vremii profei. 


În tabloul dramatic din poemele postume Eminescu, fără a bănui iden- 
titatea de destin ce avea să-i unească în fața morții, se prosternează astfel 
în fața bardului revoluționar : 


Tu care treci prin lume străin şi efemer 
Cu sufletu-n lumină, cu gîndurile-n cer, 
Poet gonit de lume și înghiţit de vînt, 
Ce cînţi ca o stație lumină și mormînt, 
Acuma cînd din umbră lumină eu răsar, 
Aruncă de pe tine noianul de amar. 


Că ziua e aproape.... Şi palizii poeţi 
Profeţi-s plini de vise ai albei dimineţi, 
Profete al luminei, în noaptea-ţi te salut 
Şi vărs geniu de aur în corpul tău de lut, 
În buclele-ți eu strecor dulci laur de argint, 
Cu raza zilei albe, eu geniul ţi-l aprind. 
A tale cînturi, palide bard, 

Cu fruntea-n laur, 
Sînt stele eterne ce-n ceruri ard 

Cu raze de aur, 
Cîntă dar, cîntă, tînăr poet, 

Mînă-a ta liră, 
Lumea ascultă gîndu-ți profet, 

Marea se miră. 


Nimeni nu l-a evocat — și nu l-ar fi putut evoca — pe Mureșianu mai 
sublim și mai emoționant decît Eminescu, dar dacă autorul lui Deşteaptă-te 


82 M. Eminescu, Poezii postume, 1905, p. 269 (note). 
83 Cf, I. E. Lorouţiu, Studii și documente literare, |, p. 322, (Scrisoarea din 16 mai 
1871 către Iacob Negruzzi). 

române ar fi trăit și ar fi cunoscut Geniu pustiu al lui Eminescu, Scrisorile 
și Luceafărul acestuia n-ar fi șovăit, în marea sa modestie, să-i întoarcă 
admiratorului său propria sa adoraţie şi apoteoză. 


Prin articole, prin versuri și prin romane Eminescu a fost așadar un 
mare cîntăreț al Transilvaniei, un paladin al drepturilor ei, un crainic fericit 
al sfărîmării orînduirii celei „crude și nedrepte“, un mesager al libertății. 

Nu e de mirare deci că făcliile Transilvaniei au ars necontenit lîngă amin- 
tirea sa, și că atîția din publiciștii, scriitorii şi cărturarii ei s-au străduit 
din răsputeri, ținînd seama și de prestigiul unic al lui Eminescu în ierarhia 
literaturii naționale, să-și aducă prinosul la cunoașterea cît mai temeinică 
a vieții și operei sale și, îndeosebi, la valorificarea manuscriselor și a crea- 
ților postume. 

In primul rînd, din acest punct de vedere, se cuvine menționată contri- 
buţia acelui harnic și devotat triptic transilvan, alcătuit din Nerva Hodoș, 
Ilarie Chendi și Ioan Scurtu care în primul deceniu al secolului nostru au dez- 
lănțuit o adevărată campanie pentru popularizarea lui Eminescu, atît în 
țară cît și peste hotare, pentru studierea manuscriselor și a poeziilor sale 
inedite și, concomitent, pentru alcătuirea unei ample monografii documentare. 

Nerva Hodoș a pus astfel — prin ediția sa din 1902 — bazele cercetării 
poeziilor postume ale lui Eminescu 8, pe care, în 1905 și 1908 completîn- 
du-le și adnotîndu-le, le va retipări Ilarie Chendi 8, deschizînd astfel, după 
ani de înverșunată muncă, calea marilor ediții ale lui Perpessicius. 

În același an s-au pus și bazele cercetării „literaturii populare“ a poetului, 
Ilarie Chendi publicînd întîia ediție a folclorului adunat de Eminescu 8 direcție 
în care va fi urmat apoi — pe calea edițiilor și a studiilor critice — de 
D. Murărașu (1936) și Perpessicius (1963) care vor depăși, în mod fatal, ediția 
modestă a lui Chendi. 

loan Scurtu, la rîndul său, s-a dedicat studierii biografiei și prozei postume 
a lui Eminescu, lansînd în 1902 un apel pentru adunarea de informații asupra 
vieții sale 5%, publicînd la Leipzig teza de doctorat Mihail Eminescw's Leben 
und Prosaschriften (1903), romanul Geniu pustiu (1904) și alcătuind culegerea 
de Scrieri politice și literare, manuscrise inedite şi culegeri din ziare și re- 
viste (1905). | 

Ioan Scurtu este de asemeni autorul întfii ediții critice a poeziilor lui Emi- 
nescu (1908) precum și a ediției Lumină de lună (1910), descoperind și utili- 
zînd un titlu pe care și l-ar fi dorit însuși poetul. 

Vom afirma deci că Eminescu atît antum cît și postum și-a deschis calea 
prin publicațiile și munca istoriografilor transilvani, prin „Familia“, „Federaţi- 
unea“ și tripticul de mai sus, această coincidență, din punct de vedere transil- 
van, avîndu-și ea însăși importanța și semnificația sa. 

Aceiași transilvani, cum e și firesc, i-au deschis lui Eminescu și calea spre 
cititorii maghiari, un Laurenţiu Bran traducînd încă de la 1890 zece din poeziile 


84 M. Eminescu. Poezii postume, Buc., Minerva, 1902, 

8 Jbidem ediţie nonă, Buc., Minerva, 1905, și apoi 1908. 

8 M. Eminescu, Opere complete. I. Literatura populară, Brne.. „Minerva“, 1902, 
37 „Noua revistă română“, 1902, nr. 47, pp. 67—69. 

sale în revista Képes csalodi Lapok de la Şimleul Silvaniei 88, iar Elie Cristea. 
prezentînd la 1895 la Universitatea din Budapesta o teză de doctorat intitu- 
lată Eminescu élete îs miivei 5. Cel mai reprezentativ eminescolog transilvan. 
a fost însă istoricul și criticul literar Gh. Bogdan-Duică, succesorul lui Maio- 
rescu la Academia Română, care între anii 1897 și 1934, a publicat asupra 
biografiei și operci lui Eminescu aproape o sută de note, recenzii, precizări, 
articole și studii % — cele mai multe dintre ele apărute în buletinul „Mihai 
Eminescu“ de la Cernăuţi — adîncind baza documentară a cunoașterii vieții 
poetului’ și aducînd contribuţii adînci la interpretarea și valorificarea estetică 
a unora din principalele sale scrieri %. 

Prin contribuţiile lui Bogdan-Duică s-au clarificat astfel, în limitele docu- 
mentare ale timpului său, trecerile lui Eminescu prin Transilvania, anii de la 
Cernăuţi, de la Viena, de la Berlin și București, activitatea sa folclorică în 
cadrul societății Orientul, cîteva din prieteniile cu ecou literar, caracterul. 
legăturilor cu Titu Maiorescu și, în sfârșit, unele din iubirile sale, în special 
Eufrosina Popescu și Veronica Micle. 

De o adîncă cercetare s-a bucurat şi geneza Gentului pustiu, Bogdan-Duică 
lămurind în mod peremptoriu atît natura relaţiilor lui Eminescu cu Scipione 
Bădescu, inspiratorul romanului, cît și dimensiunile reale ale personalității 
acestui minor versificator și ziarist transilvan %. 

Lui Bogdan-Duică, preocupat și el de ierarhia europeană a lui Eminescu, 
i se datoresc și unele apropieri între poetul român și marii poeți germani Goethe 
şi Schiller, și, totodată, unele înrudiri cu Ossian. 

Pe lîngă editorii postumelor și biografii menționați mai sus, unii scriitori 
și istorici literari transilvani ca Lucian Blaga %, Gh. Bogdan-Duică %, 
M. Beniuc %, atît în-perioada dintre cele două războaie cît și după 23 Au- 
gust 1944, continuînd munca de editor a lui Ioan Scurtu, și-au legat numele 
și de cîteva reprezentative ediţii ale lui Eminescu, contribuind astfel la sus- 
ținerea marelui curent de valorificare eminesciană. 

O singură notă discordantă răsună în armoniosul și solemnul concert al 
dragostei și admiraţiei Transilvaniei pentru genialul poet: studiul Mhari 


8 Cf. Bogdan-Duică, buletinul „Mihai Eminescu“, 1933, nr. 11, 2. 

39 Vezi asupra traducerilor din Eminescu în limba maghiară A. P. Todor, „Convorbiri 
literare“, 1939, nr. 6—9, pp. 1153—1232 și Elena Piru, „Viața românească“, 1964, nr, 4—5, 
pp. 344—345. _ 

90 Vezi titlurile tuturor contribuţiilor sale în În memoria lui G. Bogdan-Duică, Cluj, 1935 
(Bibliografia operelor lui G. Bogdan-Duică, pp. 38—74); prezentarea, selectivă și unitară a lor 
în Barbu Theodorescu, Contribuţii la o bibliografie eminesciană, „Convorbiri literare“, 
1939, nr. 6—9, pp. 1549—1551. 

91 Vezi asupra locului pe care îl ocupă informațiile și constatările documentare ale lui G. 
Bogdan-Duică în biografia poetului. G. Călinescu, Viaţa lui Mihai Eminescu, Buc., ed. 
a IV-a, 1964, pp. 350 și 351--352 (Bibliografie eminesciană : Viaja). 

92 Vezi intervenţiile, opiniile şi aprecierile sale în toate cele șase volume ale ediției Perpes- 
sicius. 

33 G. Bogdan-Duică, Scipione I. Bădescu și geneza ,,Geniului pustiu“, buletinul 
„Mihai Eminescu“, 1931, nr. 7, pp. 101—108; idem, Relativ la „Geniu pustiu“, acelaşi buletin, 
1932, pp. 49—50. 

4 M. Eminescu, Poezii filosofice, sociale și satirice, Cultura naţională, Buc., 1923; M. 
Eminescu, Poezii lirice, Cultura Naţională, Buc., 1923. | 

3 M. Eminescu, Poezii, Cultura naţională, Buc., 1924. 

% M. Eminescu, Poezii, Editura de stat, Buc., 1949. 

Eminescu publicat la Blaj în 1891 de canonicul Alexandru Grama, „doctor 
în sf. teologie“ %. „Iubirea de patrie — scria din ignoranță Al. Grama — iubirea 
de națiune, iubirea idealului, iubirea libertăţii, iubirea virtuţii și alte... genuri 
de iubiri înălțătoare de inimă ce le întîmpină omul prin poeţii clasici ai tuturor 
popoarelor sînt deplin eschise (înlătura te) din scrierile lui Eminescu... care nu 
s-a însuflețit nici barem din luptele pentru libertate ale românilor din Austro- 
Ungaria, fraţi de un sînge și de o limbă cu el“ ?8, Nimeni, pornind de la „pesi- 
mismul“ eminescian, invocînd etica, naționalismul, umanitatea și ocrotirea 
tineretului, n-a izbit în Eminescu mai diabolic, mai obtuz şi mai 
absurd. 

Valul de indignare stîrnit de studiul lui Grama, — val remarcat de „Tri- 
buna“ de la Sibiu (1892, nr. 65) — și-a găsit și el, la rîndul său, cea mai cate- 
gorică expresie a disprețului în răspunsul „Tribunei“ (1893, p. 29) — răspuns 
prin care nefericitul canonic a fost numit drept „o murdărie a unui spirit 
dumnezeiesc“ 9%, 


La începutul secolului al XX-lea, prin „Luceafărul“, apriga revistă de 
luptă literară și națională, înființată la 1 iulie 1902, întreaga Transilvanie 
tînără avea să se adune sub steagul îndemnurilor și ideilor lui Eminescu. 
„Luceafărul“ era simbolul său, ecou al răzvrătirii și al puterii, creație a unui 
popor îngenuncheat. Octavian Goga, cîntărețul „pătimirii noastre“, continuînd 
tradiția luptătoare a lui Andrei Mureșianu, își recunoaștea în Eminescu un 
„învățător“, iar în 1925, cînd se dezvelea la Sînnicolaul Mare din Banat cel 
dintîi monument ridicat poetului în ținuturile eliberate, afirma în mod cate- 
goric că „Eminescu este și rămîne cea mai strălucită încarnaţie a geniului 
românesc. Vremea de astăzi cu toate izbînzile ei îi aparține. A biruit crezul 
lui. Tot viforul de dărîmare și tot avîntul de reclădire ţîșnește din fulge- 
rele lui“ 100, 

Prin intervenția lui Octavian Goga vechiul păcat al lui Grama a fost de- 
finitiv răscumpărat, Transilvania, în urma unirii din 1918, devenind depozi- 
tara și apărătoarea vechiului vis de libertate al lui M. Eminescu. 

Alte două mari capitole ale relațiilor lui Eminescu cu Transilvania și cu 
fiii săi ne tentează prin amintirea impunătoare a lui Titu Maiorescu și prin 
cea atît de suavă a Veronicăi Micle, primul, prin tatăl său, fiind originar din 
Bucerdea grînoasă de lîngă Blaj — sat colindat de Eminescu în 1866 — iar 
cea de a doua, fiica Anei Cîmpean, fiind născută la Năsăud în același an cu 
poetul. 

Spaţiul nu ne mai îngăduie însă alte desfășurări, orișicît de justificate ar 
fi ele, așa încît ne vedem siliți deocamdată să reamintim că Maiorescu prin 


% Vezi biografia lui Grama în N. Comşa, Dascăhi Blajului, Blaj, 1940 pp. 109; un 
studiu temeinic asupra lui în Gh. Bogdan-Duică, Un critic al lui Eminescu: Alexandru 
Grama, în „Liga română“, 1897, pp. 10—11. 

9 Vezi asupra lui Grama opiniile lui D. Murăraşu, Nafionalismul lui Eminescu, p. 4 
și Perpessicius, Eminescu, Opere, I, p. 256. 

% Cf. Gh. Bogdan-Duică, buletinul „Mihai Eminescu“, 1933, nr. 11, p. 2. 

10 T. Bucurescu, Eminescu în Banat, Periam, 1928, p. 10. 

ocrotirea și critica sa a desăvirșit acțiunea eminesciană începută. de ceilalți 
doi transilvani, Aron Pumnul și Iosif Vulcan, devenind susținătorul cel mai 
lucid al lui Eminescu și totodată primul său editor (18383), iar Veronica Micle 
— Bălăuca — a fost, precum se cunoaște, inspiratoarea celei mai alese părți 
din opera lirică a poetului. 

Dar, așa cum spunea Bogdan-Duică în 1925, Eminescu, și în ceea ce privește 
legăturile sale cu Transilvania, trebuie reluat și studiat „iarăși și iarăși“ 101, 
fiindcă iară și iară amintirea și geniul său bat la porțile atenţiei și ale cercetării. 


Mi Gh, Bogdan-Duică, Şi iarăși și iarăși Eminescu, „Societatea de Miine“, 
“Cluj, 1925, nr. 221-222. 


Bibliografie eminesciană 
GRAȚIAN JUCAN 


Completăni: 23 August 1944 — 30 iunie 1960 
Contribuţii : 1 iulie 1960 — 30 sept. 1964 


Introducere 


În cei douăzeci de ani de la Eliberare, Eminescu s-a bucurat de o 
stimă și prețuire deosebită. Despre nici unul din clasicii noștri nu s-a scris 
atît de mult ca despre el: fie cu ocazia împlinirii centenarului nașterii sale 
(1950), fie cu ocazia comemorării a 75 de ani de la moarte (1964) ; notițe, arti- 
cole, studii în ziare și reviste, nr. festiv de reviste, volume; biografii, ediții 
în tiraje de masă, de lux și bibliofile etc., toate la un loc demonstrează cu pri- 
sosință dragostea poporului nostru muncitor față de una din cele mai înalte 
trepte ale poeziei românești : poezia eminesciană. Este ceea ce vrea să demon- 
streze și bibliografia de față, documentînd pas cu pas scrierile despre poet. 
Ea completează bibliografia eminesciană publicată anterior în vol. V din 
Limbă și literatură (1961) şi o continuă mai departe. 

Un bogat material în legătură cu Eminescu conţin ziarele și revistele săptă- 
mînale apărute în luna iunie 1964, dar mai ales revistele lunare: „Viaţa. 
românească“, nr. 4—5; „Steaua“, nr. 5—6; „Iașul literar“, nr. 5; „Orizont“ 
(Timișoara), nr. 5 și „Secolul 20“, nr. 6. 

Au fost cercetate în cea mai mare parte ziarele regionale și raionale, pe 
lîngă faptul că a fost cercetată atent toată presa literară din ultimii ani. Presa 
naționalităților conlocuitoare nu ne-a fost la îndemînă decît incidental. Cu 
toate acestea bibliografia de față socot că este aproape completă. 

Notă: Am dat între paranteze mari [| ] cîteva titluri care îmi 
aparțin. 

PARTEA I 


Complelări: 23 August 1944 — 30 iunie 1960 


. 


Bibliografii: 


Sînzianu M., „Convorbiri Literare“. Indice bibliografic, (1867—1937), Buc., 1937, 
302 p. Vezi: Eminescu M. 


Perpessicius, Introducere. Tabloul edițiilor [în] Opere, I, Buc., 1939, pp. 
XI—XXX. 


Călinescu, G., Bibliografie (despre Eminescu) [în] Istoria literaturii române 
de la origini pînă în prezent, Buc., 1941. Vezi şi Perpessicius, 
Cîteva indicații bibliografice („Luceafărul“), [în] Opere, II, 
Buc., 1943, pp. 454—455. 


Perpessicius, Tabloul edițiilor (poeziile postume) [în] Opere, IV, Buc., 1952, pp. 
XIX-XXXIV. 


Texte: 


C.L., Mihail Eminescu, an. XIV (1943), [în] „Revista Bucovinei“, Timișoara, III (1944), 
nr. 9—10 (sept.—oct.), pp. 343—344. 


C. P., Locuinţele lui Eminescu [în] „Revista Fundațiilor“, 1944, XI, nr. 10, p. 214, 


Cianciolo, Umberto, Per una traduzione di Eminescu in lingua italiana [în] 
„Studii literare“ (director D. Popovici), vol. III, Sibiu, 
1944, pp. 223—244. 


Cioculescu Şerban, Vladimir Streinu, Tudor Vianu, Afini a 
lui Eminescu și primii eminescieni, (Samson Bodnărescu; 
Veronica Micle ;) [în] Istoria literaturii române moderne, I, Casa 
Scoalelor, 1944, pp. 226—230. 


Dragomirescu Gh. N., Erotica eminesciană, Editura Publicom, Buc., (1944) 
53 (—56) p. 
Jebeleanu Eugen, Scriitorul vomân și năzuinjele poporului [în] „România 


Liberă“, an. II, nr. 51, 5 oct., 1944, p. 1 şi 4. 


Jebeleanu Eugen, Scriitorul vomân și năzuințele poporului [în] „Drum Nou“, 
an. I. nr. 30, 20 oct., 1944, p. 4. 


Marino Adrian, Perpessicius — Jurnal de lector, completat cu eminesciana, Buc., 
Casa Şcoalelor, 1944, (Recenzie) [în] „Viața Românească“, 
XXXVI, 1944, decembrie, pp. 127—128. 

Perppessicius, Jurnal de lector completat cu eminesciana, Casa Şcoalelor, (1944), 
356 p. 


Perpessicius, Soneti cîntec de lume la Eminescu [în] „, Preocupări literare“, VII, 10, 
octombrie şi VII, 11, noiembrie, 1942, repr. [în] Jurnal de 
lector completat cu eminesciana, (Buc.), Casa Şcoalelor (1944), 
pp. 269—288, şi Opere, III, 1944, (ed. Perpessicius) pp. 
136—137. 


Pop Z. N.Augustin, Două glosări eminesciene [în] „Revista Bucovinei“ (Timi- 
șoara), an. III (1944) nr. 9—10 (sept.-oct.), pp. 318—322. 


Pop Z.N. Augustin, Buletinul Mihai Eminescu an XIV (1943) şi an XV (1944) 
[în] ,, Revista Bucovinei“ (Timișoara) an. III (1944), nr. 11—12 
noiembrie-decembrie), pp. 391—392. 


Turdeanu Emil, Oscar of Alva de Lord Byron. Izvoare apusene şi veflexe vomâ- 
nesti, [în] „Studii literare“ vol III, Sibiu, 1944, pp. 1—79. 
(Se referă și la Eminescu), 


Vasiliu Aurel, Eminescu și folclorul [în] „Anuarul Muzeului Bucovinei“, seria 
II, an, I—II, 1943—1944, Cernăuţi, 1944, pp. 237—255. 


Vasiliu Aurel, Două studii literare, I. Eminescu și folclorul. II. Adnotări de lite- 
ratucă română veche. Cernăuţi, (Tip. Mitropolitul Silvestru), 
1944, 30 p. (Colecţia Societăţii Scriitorilor Bucovinei), I. pp: 
3—21; II, pp. 23—30. 


Vasiliu Aurel, Intelectualismul lui Eminescu [în], Anuarul liceului teoretic de băieţi 
«Aron Pumnul» , an. șc. 1942/1943; Cernăuţi, 1944, pp. 14—43. 
Vasiliu Aurel, Eminescu și Bolliac [în] „Revista Bucovinei“, (Timişoara) an- 
III (1944), nr. 11—12, (noiembrie-decembrie) pp. 378—387. 


Vianu Tudor, Mihai Eminescu [în] Istoria literaturii române moderne, I, de Şerban 
Cioculescu, Vladimir Streinu, Tudor Vianu (Buc.), Casa 
Şcoalelor, 1944, pp. 254—281. 


Eminescu i-a urit pe nemți (o scrisoare) [în] „România Liberă“ 
an. II. nr. 58, 12 oct. 1944, p. 4. 


Eminescu M., Opere, III, poezii tipărite în timpul vieţii; note şi variante: de la 
Doina la Wamadeva; ediţie critică îngrijită de Perpessicius, 
cu 21 de reproduceri după manuscrise; Buc., 1944, 408 p. 


Scorpan Gr., Graiul moldovenesc. Tendinţe fonetice. Expresivitate [în] „Buletinul 
Institutului de Filologie Română Alexandru Philippide“, 
XI—XII, 1944—1945, pp. 424—471. 


Călinescu G., Mihai Eminescu [în] Istoria literaturii române compendiu, ed I. Buc., 
Naţionala Mecu, 1945. 


Chirescu Aurel, Făt-Frumos din lacrimă. Basm versificat după Eminescu, 
Buc., Ed. Presa, 1945, 27 p. 

Stelian Constantin, În căutarea „Luceafărului“ [în] vol. Aspecte și convin- 
geri critice, Buc, Ed. Doina, 1945, pp. 49—67. 


“Mihăescu 1., Glose la biografia lui M. Eminescu [în] „Rev. Ion: Maiorescu“, 


Craiova, 1X, 1946, nr. 2, pp. 49—52. 
Vianu Todor, (Despre Eminescu) [în] Figuri și forme literare, 1946. 


Eminescn Mihai, Poezii. Cu biografie, introducere, notițe şi glosar. Ediţie în- 
grijită de Alexandru Colorian. Ediţia a III-a, revăzută și adăo- 
gită, Buc., 1946. (Cugetarea-Georgescu Delafras S.A)), 
358. p. 


Ungureanu Gh., Îndrumător, [in] „Arhivele Statului“ Iași, I, 1947. 


Zoltan Jékely, Válogatott versei. Budapesta, 1947. (Eminescu în 1. maghiară). 


“Pa pa bagi Tache, Poezia lirică populară, I, Buc., 1947—1948, Ed. U.N.S.R., 


secția centrală profesională, 1948. (Şi despre Eminescu). 


Popovici D., Poezia lui Mihail Eminescu. Note legate după cursul d-lui profesor 
D. Popovici. Fascicola I, Cluj, 1947/1948; (Uniunea, Naţio- 
nală a studenţilor din România — Centrul studențesc Cluj). 


Popovici D., Poezia lui Mihail Eminescu. Fascicola I. 1947/1948, 81 (82) p. Relito- 
grafiată în Poezia lui .. . 1948. 


Eminescu M., Scrieri literare, comentate de D. Murărașu, Craiova, „Scrisul Româ- 
nesc“ (Clasici români comentaţi), 1948. 


Călinescu G., Necesitatea veconsiderăvii lui Eminescu [în] „Flacăra“ 11, 1949, nr. 2 
(54), 16 ian. p. 10 şi 15. 


Crohmălniceanu Ov. S, Critica științifică are toate șansele de a-l reconstitui ` 
pe poet [în] „Flacăra“, II, 1949, nr. 2 (54), 16 ian, 
p. 10 și 15. 


Jebeleanu. E., Viaja lui Eminescu și sfârșitul Imi tragic [în] „Flacăra“ II, 1949, 
nr. 47 (99), 27 nov., p. 3. 


Marian Evgen B., Eminescu și sufletul poporului [în] „Albina“, 1949, 9 decem- 
brie, 


Perpessicius, Pentru cunoașterea integrală a operei lui Eminescu [în] „Flacăra“ 
TI, 1949, nr. 2 (54), 16 ian., p. 10 şi 15. 


Sadoveanu M., Eminescu [în] „Albina“, 1949, 4 decembrie. 


Vianu Tudor, Noi teme ale criticii eminesciene [în] „Flacăra“, II, 1949, nr. 2 (54), 
I6 ian., p. 10 și 15. i 


Vitner l., Interpretarea liricii eminesciene trebuie făcută în întregime [în] „Flacăra“, 
7 II, 1949, nr. 2. (54) 16 ian., p. 10 şi 15. 

Vlahuţă A., Lui Eminescu; Amintiri despre Eminescu; 1, UI, După Eminescu [in] 
vol. Opere alese (Buc.), 1949. 


Brad Ion, Cântec lui Mihail Eminescu (poezie) [în] „Lupta Ardealului“ (Supliment 
cultural), an VI (1950), nr. 57 (1040), p. 2. 


Campus Eugen, Dobrogeanu Gherea, primul critic științific al operei lui Eminescu 
[în] „Gazeta învățămîntului“, an. lII, nr. 41 (13 ian.), 1950, 
p. 3. 


Campus Eugen, Din problemele veconsidevăvii clasicilor noștri (în) „Viața româ- 
nească“ an. LII, 1950, nr. 7, pp. 248—264. 


Caraican Pompiliu, Învăfăminte în urma centenarului [în] „Flacăra“, III, 
(1950), nr. 3 (107), 21 ian. p. 5. 


Jebeleanu Eugen, Marele Eminescu [în] „Flacăra“ III (1950) nr. 3 (107). 
21 ian, p. 5. 


Klein George, Eminescu în creația muzicală [în] „România Liberă“ an. VIII, 
(1950), nr. 1654 (13 ian), p. 2. 


Petraşincu Dan, Expoziţia Eminescu (în] „Viaţa Capitalei“, an. I (1950), 
nr. 225 (28 ian,), p. L 

Roman Ana, Adevăratul chip al poetului [în] „Flacăra“ III, 1950, nr. 3 (107), 
din 21 ian., p. 7. 


Tertulian N., Volumele omagiale Eminescu [în] „Contemporanul“, 1950, nr. 
172, p. 4. 


Viju Lon, Să cântăm poetului iubit, (poezie lui Eminescu) (în) „Lupta Ardealului“, 
(lupta satelor), an. VI (1950), nr. 1039, p. 5. 


Eminescu M., Călin Nebunul, basm în versuri, cu ilustrații de Perahim, Buc., Edi- 
tura Tineretului, 1950. 


lonescn -Rion Raicu, Eminescu si Lenau [în] Culegere de articole, cu o prefață 
de Pompiliu Andronescu-Caraioan, E.S.P.L.A., 1951, pp. 
61—62. 


Kernbach V., Eminescu în l. rusă [în] „Veac Nou“, 1951, 28 şi 29 iunie, p. 2. 


Cristea Ştefan, Cum a plăsmuit Eminescu Scrisoarea a III-a [în] „Anii de uce- 
nicie“, I, 1952, nr. 2. 


Eminescu Mihail, Bălcescu și urmașii lui [în] N. Bălcescu, Opere (Buc.) 1952 
pp. 25—28. Articolul publicat în „Timpul“, 24 nov., 1877 


= Despre Eminescu. O scrisoare a poetului către Maiorescu [inj 
„Contemporanul“, nr. 35 (308) din 29 august, 1952. 


—, Despre Matei Eminovici [în] Documente privind istoria Ro- 
mâniei. Războiul pentru independenţă, vol. II, Editura Acad, 
R.P.R., 1952, pp. XVIII-XIX, nr. 118 și 119; p. 178 și 
"179. 


15—114t 

Cristea Ştefan, Notă la Scrisoarea a III-a [în] „,înărul scriitor“, 1953, nr. 9. 


Manole Ion, Anton Pan, Buc., E.S.P.L.A. (colecţia, „Studii literare“) 1953, la ps 
319, despre Eminescu. Vezi și pp. 288—292 și Indice. 


Eminescu M., Călin Nebunul [în] vol. Antologie de literatură populară, vol. IL, 
Basmul, Buc. Editura Acad. R.P.R., 1953. 


Beldiceanu Nicolae, Eminescu [în] Antologia poeziei românești de la înce- 
puturi pînă astăzi, I, E.S.P.L.A. 1954 şi ed. a Il-a, vol. II, 
1957 (col. Bpt), pp. 243—246. 


Camilar Eusebiu, Ceva despre nemurire și despre originalitate [în]. „Gazeta 
literară“, 1954, nr. 2, 25 martie. 


Demetrescu Traian, Lui Eminescu [în] Antologia poeziei românești de la în- 


ceputuri pînă astăzi I, E.S.P.L.A. 1954 şi ed. a H-a, vol. 
III, 1957 (col. Bpt) pp. 220—221. 


Gatfiţa M. Amurgul zorilor [în] „Gazeta literară“, 1954, nr. 14, 17 iunie. 


Sadoveanu M., Eminescu [în] Evocări, Buc., E.S.P.L.A. (Studii literare), 1954, 


pp. 73—84. 


Zalis H., Eminescu şi cîteva din părerile sale despre artă [în] „Tînărul scriitor“, 
1954, nr. 3. 


Eminescu M., Codrule, Codruţule; Intre păsări; Ce stă vintul să tot bată; Dintre 
sute de catarge [în] „Caiet de lieduri“, supliment, nr. 3 la re 
vista „Muzica“, martie, 1954, : 


Eminescu M., Poezii (Filiala moldovenească a Academiei de Științe a U.R.S.S. 
Institut de istorie, limbă și literatură.) Alcătuirea și redacția : 
Borșt A. și Postnoi R. Editura Pedagogică de Stat a R.S.S» 
Moldoveneşti, „Şcoala sovietică“ — Chișinău, 1954. 


Eminescu M., Călin Nebunul, (basmul în proză) [în] vol. Basme (Buc., 1954) 
E,S.P.L. (col. Bpt). 


Eminescu Mihai Poezii [în] Antologia poeziei românești de la începuturi pînă 
astăzi, I, E.S.P.L.A., 1954 şi ed. a Il-a vol. II, 1957 (col. 
Bpt). Cu o notiță bibliografică și portret. 


Andrieş Andi., E mult de-atunci (poezie), [în] „tașul nou“ 1955, nr. 1. 


Jora Mihail, 5 cântece: Eminescu M. Afară-i toamnă; Şi dacă... ; La steaua. . .; 
Peste vârfuri; Ce stă vântul să tot bată [în] Cinci cântece pe ver- 
suri de Mihail Eminescu pentru voce și pian, E.S.P.L.A. Buc., 
1955, 


Manu Emil, Presa literară craioveană si Eminescu [în] Limbă şi literatură (I), Socie- 
tatea de ştiinţe istorice şi filologice, Buc., 1955, pp. 174—187. 

Pann Anton, Cântece de lume. Transcriere din psaltică îh notație modernă, cu 
un studiu introductiv de Gh. Ciobanu, Buc., E.S.P.LA,, 
1955, 366 p. [Conţine referințe despre Eminescu]. 


Virgolici Teodor, Valorificarea critică a poeziei lui Eminescu, [în] „România 
Liberă“, 1955, 15 ian. 


Eminescu M., Bolond Kalin, Forditatta Jékely Zoltán, Bukarest Ifiusâgi Konyv- 
kiadó, 1955 (36 p. cu portret) (Tonulók Konyvtâva). 


Eminescu M., Poezii alese, Buc., 1955, Ed. Tineretului (Col. Bibl. Şcolarului.) 


Bistrițianu Al., Primii culegători de basme românești, (frații Schott, Obest, Kunisch) 
[în] „Studii și cercetări de istorie literară și folclor“ V, (1956) 
nr. 12, pp. 13—41. [Vezi în legătură cu Kunisch- Eminescu) 


Bistrițianu Al., Peisagiul în basmul vomânesc [în] „Studii şi cercetări de is- 
torie literară și folclor“, Buc., V (1956), nr. 3—4, pp. 479—494, 
(Vezi și Eminescu]. 


Camilar Eusebiu, Carte pururi deschisă [în] „România Liberă“ 1956, nr. 
3507, 15 ian. 


'Dobrogeanu-Gherea C., Eminescu [în] Studii critice, II, (ediţie adnotată şi 


comentată de Horia Bratu) E.S.P.L.A. (Buc. 1956), pp. 
5—65. 


Huškova Jindra, Poeziile lui Eminescu în limba slovacă [în] „Gazeta lite- 
rară“, II, 1956. 


(Manu Emil), Eminescologia actuală [în] „Tînărul scriitor“, an. V, 1956, nr. 9, 
(sept), pp. 96—97. 


Naghiu Iosif, Eminescu și folclorul din partea Aradului [înj „Flacăra roşie“, 
13 (1956), nr. 3848. 


Rizescu I., Scriitorii vremii și dicționarul lui Tiktin [în] „Limba română“, 1956, 
nr. 4, pp. 97—100. Despre Eminescu, pp. 98—100. Din discursul 
ținut de Tiktin, cu ocazia sărbătoririi sale, cînd a împlinit 
80 de ani (1930). Fragmentul respectiv e reprodus de Bulgăr 
Gh. în: Eminescu despre problemele limbii. vomâne literare. 


Sidorovici George, 706 ani de la nașterea lui Mihail Eminescu, Spre Ipotești 
[în] „Zori noi“ (Suceava), an. X, nr. 2538 (17 ian), 1956, p. 2. 


Şerdeanu loan, Consideraţii asupra romantismului nuvelei „Cezara“ de M. Emi- 
nescu [în] „Buletinul Cercurilor Ştiinţifice Studențești“, 
1955—1956, Cluj, pp. 349—353. 


Vianu Tudor, Eminescu [în] „Revue d'Histoire littéraire“, t. I, 1956, pp. 5—23. 


Vianu T., Eminescu [în] Literatura universală şi literatura naţională, Buc., E.S.P.L.A. 
1956, pp. 166—188. 

Vlahuță A, Lui Eminescu [în] Poezii, (Buc., 1956), (col. Bpt), pp. 73-75. 
Mihail Eminescu (medalion) [în] „Zori noi“, X, (1956), nr. 2665 
(5 iunie), p. 2. 


Eminescu M., Poezii, E.P.S. a R.S.S.M. Chişinău, 1956. Cuvînt înainte de R. 
Pastnoi. 


Bacalbaşa Anton, Arta încurajată, [în] Schite și articole, ediție îngrijită în re- 
dacţie cu o prefaţă de Eugen Campus. Ediția a Il-a revăzută. 
şi adăogită, E.S.P.L.A., 1957, pp. 380—382. Vezi şied. | 
„(col. Bpt). 


Borgovan kon, 9 cîntece pentru voce și pian pe versuri... Mihail Eminescu. . . 
Editura Muzicală, 1957. 


Botez Grigore, Eminescu bibliotecar |în] Prima sesiune științifică de bibliologie 
si documentare, 15—16 decembrie 1955, Buc., 1957, cu inter- 
venţia lui Perpessicius, pp. 215—216, 


Brtân Rudo dr, Mihai Eminescu în traducere slovacă [în] „lașul Literar“, nr. 5, 
1957, pp. 101-112. 

Călinescu G., Estetica basmuiui (în) „Studii şi cercetări de istorie literară și fol- 
clor“, Buc., VI(1957), nr. 3—4, pp. 395—484 şi VII (1958), 
nr. 1—2 pp. 7—135. 
[Conţine referiri la basmele eminesciene). 


Caragiale L L., În Nirvana (fragment) [în] I.L. Caragiale, Despre teatru, Ediţie 
îngrijită şi prefațată de Simion Alterescu, E.S.P.L.A. (Buc), 
1957, pp. 307—308. 


Cubleşan C., [Recenzie despre M. Eminescu „Literatură populară“ -— (1956)] [in] 
„Făclia“ (Cluj) 12 (1957), nr. 3181. 


Cuciunreanu Ştefan, Eminescu și Pascali [în] „Analele Ştiinţilice ale Univer- 
sităţii Al. I. Cuza“, Iași, Seria Științe sociale, t. III, 1957, 
fasc. I-II, pp. 417—419. 


Gulian C, 1., Sensul vieții în folclorul românesc, Buc., E.S.P.L.A., 1957 își despre 
Eminescu]. 


Manu Emil, Eminescu gi Baudelaire (ipoteze istorico-literare) [în] ,, Scrisul Bănăţean“ 
an. VII, 1957, nr. 10 (43) (oct.), p. 94. 


Papadima Ovidiu, Anton Pann şi „Cântecele de lume“ [înj „Studii şi cercetări 
de istorie literară şi folclor“, Buc., VI (1957), nr. 3—4, pp. 
563—593. [Referințe şi despre Eminescu.] 


Rău Aurel, Balada cu Miron Prisăcaru (poezie) {în} Poezia nouă în R.P.R., ed. a 
Il-a, 1957, pp. 401-403. Vezi și ed. T. 
Streinu Vladimir, Dicționarul Eminescu (Iniţierea unui „Dicţionar al limbii 


poeziei lui Eminescu“ de către Academia R.P.R.) [în] „Limba 
română“, VI (1957), 6 (nov.-dec.) pp. 31-—39. 

Teodoreanu Lonel, Cei trei: Eminescu, Ibrăileanu, Sadoveanu, [în] Masa 
Umbrelor, E.S.P.L.A. (Buc.) (1957); Eminescu — pp. 63—75. 


Toma A., Lui Eminescu [în] Poezia nouă în R.P.R., Ed. a Il-a, 1957, pp. 473— 
474. Vezi şi ed, I. 

Ursu Horia 1., [Despre Eminescu] [în] Istoria României în creația literară, vol. 
L, 1957, E.S.P.L.P. 


Vlahuță Alexandru, Lui Eminescu [în] Antologia poeziei românești de la îm- 
ceputuri pînă astăzi, ed. I, E.S.P.L.A., 1954 şi ed. a Il-a, 
vol. III, 1957, (col. Bpt) pp. 50—51. 


Eminescu M., muzică pe poeziile sale: Colinde; Valurile, vânturile; Noapte bună; 
Revedere; Rugăciune [în] Eusebie Mandicevschi, Opere alese 
Buc., 1957, ed. Liviu Rusu. 


—, În revista italiană „Quaderno“, scriitorul Giuseppe Catena, 
reluînd un studiu a lui Ramiro Ortiz, face o interesantă pa- 
ralelă între basmul nostru popular Călin Nebunul, care a 
inspirat lui Eminescu poezia Călin (file din poveste) şi La 
sposa porcara [în] „Tînărul scriitor“, an. VI (1957), nr. 6, p- 
112 (Bloc-notes extern). 


—, Case și muzee memoriale [în] „Crisana“ (Oradea) 12(1957), 
nr. 187. 


—, Muzee și case memoriale [în] „Flacăra Roșie“, (Arad) an. 14 
(1957), nr. 3943 [Şi despre M. Eminescu — (Ipotești)]. 


= Strigoii de Eminescu, libret în 3 acte de I. U. Soricu, fără 
muzică. Vezi „Muzica“, 3/1957. 


Eminescu M., (Ghicitori, proverbe, zicători] [in] vol. Ghicitori și proverbe, vol. II 
(proverbe-zicători), Buc., 1957, E.S.P.L.A. (col. Bpt.), ed. 
îngrijită de Monica Rahmil. 


Eminescu M., Făt-Frumos din lacrimă [în] Basme, povestiri și snoave. Culegere 
din literatura noastră clasică. Ediția îngrijită în redacție. 
Buc., E.S.P.L.A., 1957. (Biblioteca ţăranului muncitor.) 


Arghezi Tudor, Eminescu, [în] Lume veche, lume nouă, E.S.P.L.A., 1958. 


Călinescu G., Realistul și fantastul [în] „Contemporanul“, 1958, nr. 5 din 
7 febr. Reprodus în Cronicile optimistului, E.P.L. Buc., 


1964, pp. 220—223. 


Câpitan Gh. Niculiţă — Radu I. Vişan, În Ipoteștii lui Eminescu 
[în] vol. Prin fara dragă, Colecţia ziarului „Apărarea Patriei“. 
(Buc., 1958) pp. 282—284, 


Kakassy Endre, A fiatal Eminescu (Tinărul Eminescu), Cluj, 1958 (monografie). 


Găldi L., Une analyse de stylistique littéraire (Lc sonet Afară-i toamnă de M. Emi- 
nescu), [în] „Cercetări de Lingvistică“, III, 1958, supliment 
pp. 177—185. 

IManu E milj] Dicționarul Eminescu [în] „Gazeta învățătorului“, an X, 1958, nr. 460 
(28 febr.), p. 4. 


Manu Emil, Eminescu și Contemporanul [în] „Scrisul bănățean“ an. IX, nr. 4, 1958. 


Oprescu H., Eminescu în faja justiției [în] „Flacăra“, 1958 (serie nouă) nr. 2 (138) 
11 ian., p. 11. 


Panu George, Prietenia între Creangă si Eminescu; Eminescu și Veronica Micle 
în vol. Pagini alese, [Buc., 1958]. 


Voita L., Prin Bucureşti pe urmele lui Eminescu [în] „Flacăra“, 1958 (serie nouă), 
nr. 25 (161), 21 ian., 1958, p. 11. 


— 108 ani de la naşterea lui Mihail Eminescu [în] „Zori Noi“, 
XII, nr. 3148 (12 ian.), 1958, p. 2. 


— Numele lui Eminescu eteynizat de înseși elementele naturii 
[în] „Scînteia tineretului“ 14 (1958), seria II, nr. 2779. 


—, Muzeul „Mihail Eminescu“ din Ipotești [în] „Zori Noi“, XI 
(1958), nr. 2906, p. 1 (fotografie). 


Eminescu M., Călin Nebunul (basmul în proză) [în] vol. Szegény Emberokos Lednyo. 
Roman népmesék. (Fata săracului cea isteață ). Basme populare 
românești, E.S.P.L.A., Buc., 1958, 230 p. Cu o prefaţă și 
note de Kovacs Agnes. Tălmăcitori : Bözödi György, Ignácz 
Rózsá şi Jékely Zoltán. 


Eminescu M., Sirigături [în] vol. Strigături. Ediţie îngrijită și prefață de C. Ciuchin- 
del, Buc., 1958, Editura Tineretului. (Colecţia Mioriţa, nr. 10.) 


Eminescu M., Făt-Frumos din lacrimă [în] vol. Basme, povestiri, snoave, Culegere 
din literatura noastră clasică. Ed. îngrijită în redacție. 
Tirajul al 2-lea. Buc., E.S.P.L.A., 1958. (Biblioteca ţăranului 
muncitor). 


— Diafilm M. Eminescu. Vezi „România Liberă“, 16 (1958), 
nr. 4273. 


Botez Demoste ne, Steaua lui Eminescu [în] „Albina“, 1959, 17 iunie. 


Florian Hor ia, Ipotestii de ieri şi de azi [în] „Albina“, an. 53 (1959), seria a Il-a, 
nr. 106, p. 12. 


Letay La jos, La statuia lui Eminescu. (în românește de Maria Păltineanu) (poezie) 
[în] „Steaua“, X (1959), nr. 12 (118), dec., p. 38. 


Manu Em il, Eminescu de la ediția princeps la ediția pentru bibliofili [în] „Scrisul 
bănățean“, an. X, (1959) nr. 6 (63), iunie, pp. 31—33. 


Slavici I, Eminescu-omul (fragmente); Eminescu și Caragiale [în] Pagini alese, 
Buc., 1959, Editura Tineretului, pp. 247—262; 274—278 
(Bibl. școlarului); la p. 281: Eminescu despre „Novele din 


popor". 


BIBLIOGRAFIE EMINESCIANĂ 279 

Virgolici 
ici Teodor, Ziarul „Románia muncitoare" şi comemorarea lui Eminescu 
[în] „Viața Românească“, XII, (1959), nr. 6 (iunie), p. 187. 


Via , Ne 
ahuţa A., Amintiri despre Eminescu, pp. 213—217 ; După Eminescu, pp. 226—240; 


[în] Nuvele, schițe, articole cu o prefaţă de Pompiliu Marcea, 
E.S.P.L.A., 1959 (col. Bpt.). 


Vr 
ancea Ilean a, Cu privire la unele studii despre folclorul literar [în] „Lupta de 
clasă“, Buc., XXXIX (1959), nr. 2. pp. 98—111. [Vezi şi 
despre Eminescu]. 


Emi 
Desceu M.; Pe lîngă plopii fără sof, muzica de Guillaume Sorban..., Buc., 1959. 


Boji; 
OJin Al, Alexandru Vlahuţă. Studiu biobibliografic, E.S.L.P., 1959 — indicații 


bibliografice : Vlahuţă, despre Eminescu. 


Agi : 
Sirbice anu Ion, In memoriam (Eminescu) [în], Tribuna“ din 14 „IL. 1960 repro- 
dus în „Glasul patriei“ (Berlin), an V, nr. 3 (149), (20 ian.) 
1960, p. 2. 


At 3 
ânasiu Eu gen, Casa poetului (despre sărbătorirea lui Eminescu la redeschi- 
derea casei-muzeu la Ipotești) [în] „România Liberă“, an. 
XVIII, nr. 4926 (16 august) 1960, p. 2. 


c 
âzacu B., Cuvânt la deschiderea casei memoriale „M. Eminescu“ din Ipotești (în) 
„Luceafărul“, an III, nr. 17 (52). (1 sept.), 1960, p. 4. 


c 
Orbea p umitru, Eminescu și scoala [în] „Gazeta literară“, an, VII, nr. 35 (337) 
(23 Aug.) 1960, p. 6. 


Costa Traian, Ausonius și Eminescu [în] „Studii clasice“, II (Buc.), 1960, pp. 
373—376. 


Creţu 1, Rectificări la edițiile poeziilor Iui Eminescu (VI), Luceafărul. Paternitatea 
eminesciană a versiunii din ediția Socec [în] „Limba română“, 
IX (1960), nr. 6, pp. 47—54. 


Creţu I, Rectificări la edițiile lui Eminescu (V) [în] „Limba "română", IX (1960), 
nr. 5, pp. 47—59. 


Dragomir Mihu, În Ipotestii lui Eminescu [în] „Luceafărul“, an. III, nr. 17 (52). 
(1 sept.), 1960 p., 4. 


GAldi L., Din atelierul tînävului Eminescu. Glasul poetului — profet [în] „Limba română“ 
an. IX (1960), nr. 4, pp. 43—53. 


GAldi L., Poeziile lni Eminescu în vusește [în] „Limba română“, an. IX (1960), nr. 4, 
pp. 87—88. E vorba despre ediția M. Eminescu, Cmuxu, 
Moscova, a lui Iu. Kojevnikov ş.a. 


Ghelcu R., La Ipotesti [în] „Albina“, nr. 62, seria a II-a, nr. 656 (20 iulie), 1960, p. 3. 


Jocar Graţian, Despre Eminescu si patrimoniul popular [în] „Zori noi“, (Suceava), 
an. XIV (1960), nr. 3765 (15 ian.), p. 2. 


280 


GRAȚIAN JUCAN 12 


Luchian Ştefan, Portretul lui Mihail Eminescu [în] monografia lui Petru Comar- 
nescu, Ștefan Luchian, 1960, (Col. Oameni de seamă), p. 64 
(hors text). 


Măciucă C., Eminescu și Creangă [în] „Scînteia tineretului“, an. XVI, seria a Il-a, 
nr. 3499 (14 aug.), 1960, p. 2. 


Micle Veronica, Lui X [în] Din lirica femenină, E.S.P.L.A., 1960, p. 257. 


Nicolescu G. C., V. Alecsandri. Corespondenţă. E.S.P.L.A., 1960; despre Emi- 
nescu vezi p. XXI și indice de nume; vezi facsmilul : bilet 
de intrare, pp. 157—158 (hors-text). 


Perpessicius, Opinii actuale sau despre cimiliturile bibliografice [în] „Gazeta 
literară“ 2 iunie, 1960 (Despre Eminescu). 


Roizman P. IL, Mihail Eminescu, Moscova, 1960, Editura „Casa cărţii străine“. 
Biobibliograficeschii ucazatel. Colecția sovietică „Scriitori 
din țările străine“. 


Sadoveanu Mihail, Un monument lui Eminescu; Apel către admiratorii lui 
Eminescu; Eminescu [în] vol. Mărturisiri (Buc), E.S.P.L.A., 
1960. Vezi și vol. Evocări. 


Ungureanu Gh., Îmbogățirea depozitelor Arhivelor statului de la Iași cu materiale 
documentare în anii regimului de democraţie populară [în] 
„Revista arhivelor“, III, nr. 2, 1960, Buc., la p. 16 facsmil 
eminescian : 1875 august 24. Raport de inspecţie făcut de 
Mihail Eminescu ca revizor şcolar la școala Tansa-Vaslui. 


Vianu Tudor, Din istoria unei teme poetice: Lumea ca teatru [în] vol. Studii de 
literatură universală comparată (Buc.), 1960, pp. 108—110, 


— Eminescu, azi [în] „Glasul patriei“ (Berlin), an. V (1960), 
nr. 3 (149) 20 ian.),p. 1. 


—, Antologie clasică : Mihail Eminescu Lin) „Programul de radio 
şi televiziune“, an. X, nr. 453 (21 inlie), 1960, p. 1. 


— Redeschiderea casei muzeu „Mihail Eminescu“ [în] „Zori noi“ 
(Suceava), an. XIV (1960), nr. 3946 (14 aug.), p. 1. 


— Despre Eminescu, vezi: „Luceafărul“, an îll, nr. 17 (52); 
(1 sept.), 1960, p. 4: Eminescu, sculptură de D. Semn, Casa 
memorială Ipotești, (vedere generală), și art. lui B. Cazacu 
şi Mihu Dragomir. Tot acolo programu! artistic prezentat 
la Ipotești. 


Eminescu M, [Poezii populare] [în] vol. Flori alese din poezia popuiară, antologia 
poeziei lirice, ediție îngrijită în redacţie de loan Şerb, Buc,, 
1960, E.S.P.L.A. (col. Bpt., ar. 49.) 

Eminescu M., Poezii. Ediţie îngrijită de Perpessicius. Cuviat înainte de Mihai 
Beniuc. Ediţia a I-a bibliofilă (Buc.), 1960, E.S.P.L.A, 
Şi în ediţia a Il-a e în plus Poemul Putnei, care, cum se știa 
deja, aparţine lui G. Gusti: Închinare lui Ștefan Vodă, pp. 
215—218. 


Eminescu M., Poezii. Prefaţă de M. Beniuc, Buc., 1960, Editura Tineretului (col., 
Cele mai frumoase poezii). 


Eminescu M., Mușatin și codrul (fragmente) [inj „Almanah turistic 1961“, editat 
de O.N.T. Carpați, 1960, p. 80. 


Eminescu M., Cmuzu, Moscova [1960], ed. lui Iu. Kojevnikov ș.a. 


Eminescu M., Făt-Frumos din lacrimă [în vol.] Povești românești, antologie a basmu- 
lui românesc în limba rusă, alcătuit de un colectiv de traducă- 
tori sub conducerea, lui E. Donjinia, Moscova, 1960. (Vezi: 
„Luceafărul“ din 1. XI. 1960). 


Eminescu M., Aprecieri critice asupra lui Anton Pann [în] Povestea vorbii și alte 
scrieri, Buc., Editura Tineretului, 1960 (col., Bibl. şcolarului). 


PARTEA a Il-a 
Contribuţie: 1 iulie 1960 — 30 sept. 1964 
Bibliografii: 
Roizman P. L, Eminescu Mihail, Biobibliograficeschii ucazatel, Moscova, 1960 
(col. Scriitori din țările străine). 


Perpessicius, XI. Schiză bibliografică [minimală privind: Eminescu și folclorul] 
[în] Eminescu M., Opere, VI, Buc., 1963, pp. 693—714. 


Buteanu Aurel, Eminescu tălmăcit în limbi străine [în] „Orizont“ (Timişoara), 
I, 1964, nr. 5 (mai), pp. 108—111. 


Călinescu G., Bibliografie eminesciană : Viaţa [în] Viaţa lui Mihai Eminescu (Buc.), 
E.P.L., 1964, Ediţia a IV-a revăzută, pp. 349-—367. 


Copilin Dumitru, Eminescu pe glob [în] „luceatărul”, VII, 4964, nr. it (144) 
23 mai, p, 12. 


Piru Elena, Eminescu în limbi străine [în] „Viața românească“, XVII, 1964, nr. 4—5 
(aprilie — mai), pp. 340—349. 


—- Comemorarea lui Mihail Eminescu peste hotare, [în] „Gazeta 
Literară“, XI, 1964 „nr. 27 (538), 2 iulie, p. 2. 

Texte: l iulie --- 31 dec. 1960 


Vianu Tudor, Din istoria unei teme poetice: „Lumea ca teatru“ [în] Studii 
de literatură universală, TI, 1960, Buc., Editura Științifică, 
pp. 309—325. 


Eminescu M., Versuri alese, 1960 — pretață de M. Beniuc. 


1961: 


Brad Ion, Pe aici a trecut Eminescu [în] „Scînteia tineretului“, XVII, 1961, seria 
a II-a, nr. 3708, 16 aprilie, p. 1 şi 2. 


Bucur Marin, Alături de Eminescu [în] „Luceafărul“, IV 1961, nr. 22 (81), 15, 
nov., 1961, p. 4. 


Bulgăr Gh., Cuvinte rare în opera lui Mihail Eminescu [în] „Limba română“, X, 
(1961), nr. 1, pp. 48—57. 


Carp Mihai, O explicare gramaticală a versului „Totuşi este trist în lume“ [în] „Viața 
românească“, XIV (1961), nr. 11 (nov.), pp. 167—169. 


Cioculescu Șerban, O aniversare (Eminescu) [în] „Gazeta Literară“, an. VIII 
F (1961), nr. 4 (358); (19 ian.) p. 1 ṣi 6. 


Creţu I, O traducere a lui Eminescu nevalorificată încă [în] „Limba română“, X (1961), 
nr. 6, p. 72 (596), p. 85 (606). 


Crețu I, Ultima formă a nuvelei „Cezara“ [în] „Limba română“ an. X (1961), nr. 5, 
p. 488. 


C. R., Dicționarul limbii poetice a lui Mihail Eminescu [în] „Viata românească“, XIX 
(1961), nr. 10 (oct.), pp. 171—172. 


Galaction Gala, În grădina Vîrnav din Botoșani [în] Opere alese, vol. 1I, 1961, 
E.S.P.L.A., pp. 277—280. 


Galaction Gala, Un conșcolar a lui Eminescu [în] Opere alese, vol. II, E.P.L.. 
1961, pp. 273—276. 


Galaction Gala, Eminescu copil (1850—1858) [în] Opere alese, vol. II, E.P.I. 
1961, pp. 156—160. 


Gheorghiu Toma, Acolo unde s-a născut „Luceafărul“, [în] „Luceafărul“, IV 
(1961), nr. 16 (75), (15 aug.), p. 9. 


Hasdeu B. P., Eminescu. Necrolog [în] Articole și studii literare. Pretaţă, texte alese 
şi îngrijită, note de C. Măciucă, 1961, E.P.L., pp. 200—202. 


Ionescu Constant, Eminescu și „Dalila“ [în] „Viața românească“, XIV (1961), 
nr. 8 (aug.), pp. 162—163, cu două facsimile. 


Jucan Graţian, Eminescu și Suceava [în] „Zori noi“, XV (1961), nr. 4076 (15 
ian.), p. 2. ] 

Jucan Graţian, Noi știri și documente despre Eminescu [în] „Luceafărul”, IX 
(1961), nr. 3 (62), (1 febr.), p. 9. 


Jucan Graţian, Bibliogafie eminesciană. Contribuţii: 1944, 30 iunie 1960) [în] 
Limbă şi literatură, V (1961), Buc., apărut 1962, pp. 371—399 
și extras. Se înregistrează şi bibliografiile anterioare, 


Mihăescu N., Observaţii cu privire la unele extrase din „Dicţionarul limbii poetice æ 
lui Mihai Eminescu“ [în] „Limba română“, X (1961), nr. 
6, p. 68 (589), p. 71 (591). 


Oană E, Eminescu şi Heliade [în] „Culegerea de studii“ a institutului pedagogic Maxim 
Gorki, Buc., 1961, p. 128 şi urm. 


Pascu Petre, Mihail Eminescu: Poezii, Koltemenyek, ediție bilingvă (E.P.L., 1961) 
[în] „Steaua“, XII (1961), nr. 11 (141) (nov.) pp. 98—99. 
Se face o sumară privire asupra edițiilor importante din Emi- 
nescu în 1. maghiară (1947, 1950, 1955), dar în special se insistă 
asupra prezentei ediţii. 


Perpessicius, Folclorul și poeții noștri [în vol.] Alte mențiuni de istoriografie literară 
și folclor (1957—1960), E.P.L., 1961, pp. 7-34. [Şi despre 
Eminescu]. 


Perpessicius, Eminescu și teatrul [în vol.] Alte mențiuni de istoriografie literară 
și folclor (1957—1960), E.P.L., 1961, pp. 883—107. 


Perpessicius, Creaţie și divertisment folcloric la Eminescu [în] vol. Alte mențiuni 
de istoriografie literară si folclor (1957—1960), E.P.L., 1961, 
pp. 108—121. 


Perpessicius, Poemul Putnei: o postumă mai puţin? [în vol.] Alte mențiuni de 
istoriografie literară și folclor (1957—1960) E.P.L., 1961, pp. 
122—123.1 


Perpessicius, Romanul unei ediţii [în vol.] Alte mențiuni de istoriografie literară 
și folclor (1957—1960), E.P.L., 1961 pp. 333—339. 


Perpessicius, Contribuțiuni maghiare la cunoașterea literaturii vomâne [în vol.) 
Alie mențiuni de istoriogafie literară şi folclor (1957—1960), 
Buc., E.P.L., 1961, pp. 416—422. [Şi despre Eminescu]. 


Perpessicius, Eminescu și folclorul [în] „Steaua“, XII, (1961), nr. 7 (137), (iulie), 
pp. 64—76, reprodus cu unele modificări și adăogiri în subsol 
în Opere, VI, cap. Introducere pp. 9—20. 


Philippide ALl, Eminescu, Arghezi și Rafael Alberti [în] „Secolul 20“, nr. 12, 
1961, pp. 202—205. 


Popiţi Gr., Eminescu în limba maghiară [în] „Scrisul Bănăţean“, XII (1961), nr. 12 
(92), pp. 73—74. 


Del Conte Rosetta, La sensibilita cromatica di Eminescu [în] Omagiu lui George 

MENTALITATE ARHAICĂ ȘI UMANISM POPULAR ÎN POVEȘTILE LUI 
CREANGĂ 1 


VLADIMIR DOGARU 


Opera lui Creangă cuprinde — îndeosebi în povești 2 — numeroase urme 
ale mentalității satului arhaic românesc, precum și elemente de umanism 
popular. 

Artist genial, Creangă nu se mărginește însă la o simplă înregistrare și 
difuzare, fie și-n forme culte perfecte, a urmelor mentalităţii satului arhaic 
românesc și a elementelor umaniste populare ci, luînd poziție critică faţă de 
ele — adică aprobînd pe unele și dezaprobînd pe altele — el ajunge pînă la 
urmă la o concepție proprie despre om și lume, modernă în esența ei, din care 
rezultă mesajul poveștilor sale. 

Așadar, prezența urmelor mentalității satului arhaic românesc și a ele- 
mentelor umaniste populare în poveștile lui Creangă nu-l situează pe scriitor, 
după cum s-ar crede, pe poziții retrograde, ci după cum vom arăta, pe poziții 
umaniste înaintate. Poate de aici, mai mult decît din orice, derivă perenitatea 
poveștilor sale, egale în nemurire cu Amintiri din copilărie. 

Spre deosebire de Eminescu, al cărui umanism se-nrudește și el organic 
cu umanismul poporului român, la Creangă nu s-au suprapus elemente culte, 
provenite din literatura universală, modelate pe potriva viziunii sale umaniste. 

Se cuvine să mai precizăm că, mai mult ca oricare alt scriitor din vremea sa, 
Creangă a conceput și a descris omul exclusiv în cadrul satului. Satul lui 
Creangă, atît cel din Amintiri din copilărie cât și cel din povești, nu este însă 
în întregime satul din timpul copilăriei sale. El cuprinde, după cum am mai 
spus — urme ale mentalităţii satului arhaic românesc; pe unele din aceste 
urme, umaniste în esența lor, scriitorul le aprobă, asimilîndu-le în mod creator; 
pe altele, vădit antisociale pentru satul din vremea sa, le dezaprobă, combă- 
tîndu-le. 

Ar fi însă greșit să se creadă să scriitorul a cunoscut mentalitatea satului 
arhaic și umanismul poporului român — identificîndu-se cu. multe din com- 


1 Comunicare susținută la 4 dec. 1964, în cadrul Societăţii de Ştiinţe istorice şi filologice, 
Filiala Bucureşti, cu prilejul împlinirii a 75 de ani de la moartea, lui Creangă. 

2 Întrebuinţăm în mod exclusiv cuvîntul poveste pentru două motive: întîi, pentru că 
însuşi Creangă l-a întrebuințat în mod exclusiv : ,, Povestea porcului“; „Povestea lui Stan Păţi- 
tul“; „Povestea lui Harap Alb“; „Povestea unui om leneș“; „Poveste (Prostie omenească)“; 
şi-al doilea, pentru că poveste şi basm sînt, din punct de vedere al înţelesului, cuvinte sinonime 
(ambele provenite din vechea slavă : basm < băsni; poveste < povesti (Vezi şi Istoria literaturii 
vomâne, I, p. 79, Ed. Academiei R.P.R., Bucureşti, 1964). 

poneniele lor — culegînd folclor. Creangă nu este de loc un culegător de folclor. 
Într-adevăr, nu ne-a rămas de la el nici un document din care să reiasă că a 
urmărit să culeagă vreodată producţiunile populare cu intenții folcloristice 3. 
Așa ceva n-a întreprins nici Eminescu, deși în tinerețe și mai tîrziu, în anii 
revizoratului, și-a notat, după cum se știe, zeci și sute de producțiuni populare 
— pentru laboratorul său poetic însă — nicidecum pentru alcătuirea unei 
colecții de poezii ori povești populare, pe care să le publice 4. 

Din acest punct de vedere, sîntem întru totul de acord cu Zoe Dumitrescu- 
Buşulenga, care, reluînd teza susținută în trecut de Iorga, Ibrăileanu, Sado- 
veanu și alții, scrie la sfârșitul monografiei, închinată în 1962 lui Creangă : 
„Ceea ce am dorit a fost să îndepărtăm pentru totdeauna din mintea criticilor 
și istoricilor literari, cît și a marelui public de cititori, ideea unui Creangă culegă- 
tor de folclor“ 5. 

Cînd și cum a luat totuși povestitorul contact cu folclorul, prin care s-a 
perpetuat de veacuri umanismul poporului român, ne-o spune el însuși : 

„De la cinci ani, de cînd am început a înțelege, pînă cînd am venit la semi- 
nar, în fiecare seară aproape am auzit de sute de ori poveștile pe care vi le 
povestesc și eu. De câte ori n-am stat nopţi întregi ca să ascult pe moș Ion 
sau pe lelea Catrina, povestindu-mi povestea lui Făt-Frumos și a Ilenei Cosîn- 
zeana. Iarna, în nopțile lungi, țăranul se culcă devreme, dar nu adoarme în- 
dată. La lumina opaițului, povestitorii satului spun tot felul de prujuturi 
(povești. — n.n.), iar eu, culcat pe cuptor, ascultam cu amîndouă urechile 
și simțeam atît de mult interes și așa de mare emoție, încît, după ce povesti- 
torul înceta, eu nu puteam să adorm ceasuri întregi“ ê. 

Din mărturia de mai sus, făcută în plenul unei seri literare de la Junimea 
și consemnată de Gh. Panu în ale sale Amintiri de la „Junimea“ din Iaşi 
— mărturie nepusă pînă-n prezent sub semnul întrebării de nici un critic și istoric 
literar 7 — reiese că Ion Creangă a asimilat umanismul poporului român 
— prezent în folclor — în modul cel mai viu și mai eficace — adică pe calea 
transmiterii orale, prin intermediul căreia i-au venit frînturi dintr-o mentali- 
tate străveche, neatestată de documente scrise, dar prezentată fidel pe calea 
tradiției exercitată prin viu grai, ale cărei începuturi trec dincolo de formarea 
poporului român, în sorgintea traco-getică, ori poate și mai departe, în timpuri 
imemoriale... 

Umanismul lui Creangă nu e însă simplu folclor, asimilat de un scriitor 
lipsit de pregătire umanistă : „Există prejudecata — scrie G. Călinescu — că 
gînditorul aforistic trebuie să fie neapărat un produs al școlii de umaniști. 
Erudiția însă n-are limită și Anton Pann, Creangă sînt și ei niște erudiți în 


3 Publicarea în „Contemporanul“, laşi, 1, 1881 (pp. 431--483) a variantei Mioritei — inti- 
tulată „„Mielușica“ — culeasă de povestitor de cînd se afla internat în spitalul Brîncovenesc 
din București, nu schimbă cu nimic afirmația noastră. 

4 M. Pop, Eminescu şi literatura populară în „Gazeta literară“, an. XI, nr. 25, 18 
iulie 1964. 

5 Zoc Dumitrescu-Bușulenga, lon Creangă, p. 277, București, 1962. 

€ Gh. Panu, Amintiri de la „Junimea“ din Iasi, vol. IT, p. 96, Bucureşti, 1910. 

7 Din contră, ea a fost folosită ca fapt autentic de G. Călinescu în fon Creangă 
ed. a Il-a) p. 203 şi urm., București, 1964 — și de alți cercetători mai noi, printre care 
Mihai Gafiiţa, în studiul Cu privire la realismul operei lui Ion Creangă (în volumul 
Literatura noastră clasică — studii literare — pp. 60—100, Bucureşti, 1953). 


A MENTALITATE ARHAICĂ ȘI UMANISM POPULAR IN POVEȘTILE LUI CREANGĂ 339 


materie de literatură orală. Deși citatele lor nu sînt scoase din cărți ci din tra- 
diția orală, operele lor nu sînt mai puțin cărturărești, structura lor fiind aceeași 
ca și în opera umaniștilor“ 8 

Aprecieri interesante, în ce privește raportul dintre umanismul lui Creangă 
și străvechea viziune despre viaţă și lume a poporului român, cu rădăcini 
înfipte în vremuri imemoriale — face și Zoe Dumitrescu-Bușulenga : „Ca 
atitudine, ca gîndire, ca viziune — scrie autoarea sus-citatei monografii — 
Creangă veeditează pe de o parte cîteva trăsături specifice ale străvechii culturi din 
orînduirea primitivă“ (subl. ns.), păstrate în închisa comunitate din care făcea 
parte; pe de alta, el reeditează gesturi tipice rinascimentale. În a doua jumă- 
tate a secolului al XIX- lea, Creangă este o apariție cu totul singulară, în con- 
textul romantismului care se sfîrșește, deși strălucit, cu Eminescu, ȘI al realis- 
mului critic ilustrat cu precădere de Caragiale. Saltul calitativ pe care îl repre- 
ziută, petrecut brusc în aparență, a fost is pregătit, într-un proces istoric 
milenar, de dezvoltarea culturii folclorice“ ° (subl. ns.). 

După opinia Zoei Dumitrescu-Bușulenga, în poveștile lui Creangă trăiește 
conștiința unei mari culturi, la care scriitorul participă și spre care se întoarce 
cu o admirație Și încredere vrednică de orice umanist european : „Așa cum 
umaniștii Renașterii —— conchide cercetătoarea — se îndreptau spre culturile 
vechi clasice, latină și greacă, ad fontes, cu convingerea că în tezaurul culturii 
clasice vor găsi adevărul, tot astfel acest umanist popular se adresează iz- 
voarelor milenare ale folclorului, din care scoate, după necesităţile creației 
sale, răspunsurile consacrate ale înțelepciunii populare, alegîndu-le și dozîn- 
du-le după îndemnarea geniului său“ 10. 

În totalitatea lui, umanismul lui Creangă este un fenomen social complex, 
nu lipsit de contradicții care nu-i știrbesc însă prin nimic unitatea, asigurată 
printr-o serie de aspecte ca: dragostea și încrederea în om — în omul care 
munceşte — compasiune pentru cel aflat în nevoi și suferință ; prețuirea date- 
lor simțurilor și ale rațiunii; triumful absolut al dreptății asupra împotrivirii 
celor vicleni și hrăpăreți ; precumpănirea-n viaţă a hărniciei și curajului, a 
înțelepciunii ș și voioșiei ; milă pentru făpturile naturii ; frăţietate; condamnarea 
lenei și a prostiei, a zgârceniei și a egoismului ; ironizarea superstițiilor ; ; cinste; 
demnitate... 

Întrucît unele din aceste aspecte au un substrat cultural străvechi; pe 
care povestitorul și l-a asimilat, după cum am mai spus, în mod critic, umanis- 
mul lui Creangă își capătă înțeles deplin numai dacă este raportat la mentali- 
tatea satului arhaic românesc, cu prelungiri în vremuri imemoriale. 

Concepţia despre viață și lume a poporului român — complexă și 
variată în unitatea ei — s-a format de-a lungul secolelor în strînsă 
legătură cu structura socială a satului. Ca atare, ea nu e un fenomen 
static, ci unul dinamic, ceea ce i-a permis să se schimbe necontenit, înnoip- 


zu 


3 G. Călinescu, „Prefaţă“ la volumul lon Creangă, Opere, Bucureşti, 1953. Ulterior, 
G. Călinescu a reluat problema culturii umaniste a lui Creangă în articolul I. Creangă și Ch. 
Perrault („Contemporanul“, 24 aprilie, 1964) şi în studiul Caragiale și Creangă (Studii şi cercetări 
de istorie literară și folclor, an. XII, nr. 3—4, 1963, p. 398). 

* Zoe Dumitrescu-Buşulenga, op. cit., p. 39. 

8 Ibidem. 

du-se periodic, fiecare nou stadiu fiind din punct de vedere spiritual și social 
superior celui vechi. 

Unele trăsături ale concepției despre viață și lume a poporului român, 
formate ab origine în cadrul satului arhaic, au dăinuit pînă-n vremea noastră, 
ca urmare ale unui mod de viață de mult dispărut. 

Întrucât, în poveștile lui Creangă întîlnim numeroase și variate urme ale 
mentalității satului arhaic romînesc, ne propunem, în studiul de față, să identi- 
ficăm și să analizăm numai o parte din astfel de urme — unele cu caracter 
juridic — scoţînd în același timp în evidență atitudinea critică a scriitorului 
față de ele, singura care interesează în lămurirea și definirea unora din aspectele 
umanismului său. 

Paralel cu urmele mentalităţii satului arhaic românesc, întîlnim ici și colo 
în poveştile lui Creangă, un număr, nu mare, de cuvinte, cu sens vechi, a căror 
circulație a fost considerată de Vladimir Streinu ca fiind strict locală, adică 
întrebuințată numai în aria satului Humulești ori a satelor din fostul judeţ 
Neamţ (pe unele din aceste cuvinte — ca „lint“ — criticul le socotește create 
direct de povestitor). Într-un studiu mai vechi (inclus în volumul Clasicii 
noștri, din 1943), interesant între altele prin subtilitatea observațiilor asupra 
oralității stilului lui Creangă, Vladimir Streinu constată că vocabularul mare- 
lui povestitor prezintă straturi lexicale diverse: „Cuvintele cele mai frecvente 
și mai de sus — scrie el — circulă în toată țara, la oraș ca și la sat; unele umblă 
în toată țara, dar la sate; sub acestea, vine rîndul celor care sînt întrebuințate 
numai cu anumit înțeles; urmează cele cunoscute numai în Moldova; altele, 
cele mai de jos, sînt vorbe strict nemțene, humuleștene sau crengisme... “11. 

Este incontestabil că vocabularul lui Creangă prezintă straturi lexicale 
diverse, încât, din acest punct de vedere, constatarea, lui Vladimir Streinu este 
justă. Afirmația că stratul cel mai de jos al vocabularului lui Creangă l-ar 
constitui „vorbe strict nemțene, humuleștene...“ deşteaptă, în stadiul actual 
al cercetărilor, unele semne de întrebare. Să fi aparținut oare astfel de cuvinte, 
în vremea cînd își scria Creangă operele, numai fostului județ Neamț și satului 
Humulești? Nu cumva circulau și-n alte regiuni ale țării? Și, oare n-au mai 
fost întrebuințate ele și de alți scriitori? 

În realitate, dacă ne vom strădui să aflăm cauza care a făcut ca seria de 
cuvinte ce alcătuiesc stratul cel mai de jos al vocabularului lui Creangă să aibă, 
cu timpul, o circulație redusă, dacă le vom analiza, adică, întîi de toate, din 
punct de vedere semantic, vom ajunge la concluzia că astfel de cuvinte 
sînt resturi din vocabularul limbii vorbite în cadrul satului arhaic românesc, 
pe care într-adevăr Creangă le-a folosit — cum remarcă cu justețe Vladimir 
Streinu — „după o știință proprie“!?, dar pe care, adăugăm noi, le-au mai 
folosit și alţi scriitori, e drept cu mai puţin talent și mai puțină „știință pro- 
prie“ : Varlaam, I. Budai-Deleanu, Negruzzi, Alecsandri, Odobescu, Slavici — 
ceea ce-nseamnă că vorbele respective n-au avut (după cum nu au nici 
astăzi chiar) o circulație locală — încît nu pot fi considerate „strict nem- 
tene, humuleștene...“13. 


u Vladimir Streinu, Clasicii noștri, p. 196, Ed. Casa Şcoalelor, Bucureşti, 1948. 
1&2 Ibidem, l 

13 Problema circulației acestor cuvinte va fi tratată într-un studiu aparte: „Cuvinte din 
fondul arhate al limbii române în opera lui Creangă“. 

Pentru a putea descoperi și analiza fie și numai cîteva. din urmele mentali - 
tății satului arhaic românesc, cu prelungiri în cultura primitivă a vechii popu- 
laţii autohtone — urme însușite și dezvoltate în mod critic de către Creangă 
în povești, după îndrumarea geniului său — e nevoie să insistăm puțin asupra 
structurii sociale pe care a avut-o satul românesc în timpurile cele mai vechi. 

Ceea ce interesează în primul rînd sînt relaţiile sociale, statornicite în pro- 
cesul muncii între membrii satului arhaic românesc pe baza stăpînirii în comun 
a proprietăţii, fie că e vorba de întreaga comunitate a satului, fie că e vorba 
de membrii unei familii simple ori crescute. După cum au arătat istoricii și socio- 
logii!4, satul arhaic românesc constituia o comunitate închisă, cu o organizare 
de sine stătătoare, avînd în frunte un organ de conducere, numit „sfat“, „O obşte“ 
(cuvîntul „obște“ însemna, în cadrul satului arhaic românesc, nu numai organ 
de conducere, ci și „totalitatea membrilor satului“). 

Mai trebuie amintit că, din punct de vedere juridic, hotărîrile „obștei“ 
aveau caracter absolut, ele neputînd fi modificate de nici un alt for superior, 
și că, în cadrul satului arhaic românesc, existau obiceiuri și tradiții cu putere 
de lege, multe din ele fiind moștenite de la populațiile băștinașe, stabilite 
— pe teritoriul unde s-a format poporul român — din vremuri imemoriale. 

Alte amănunte, referitoare la structura socială a satului arhaic românesc — 
de pildă, privitoare la devălmășia familială simplă, ale cărei urme se găsesc 
în Soacra cu tret nurori, conform căreia feciorii rămîn în gospodăria părinților 
și după căsătorie, muncind împreună cu soțiile lor, de-a valma cu aceștia — 
precum și cu privire la caracterul primitiv al culturii satului arhaic românesc, 
Je vom da atunci cînd vom cerceta unele din poveștile lui Creangă. 


Ei 


În ordine cronologică, întîia poveste în care Creangă a folosit în mod critic 
urme ale mentalității satului arhaic românesc — cu nuanță juridică — este 
Soacra cu trei nurori (publicată în „Convorbiri literare“, an. XI, 1 oct. 1875). 

Povestea e simplă : o babă, care avea trei feciori — „înalți ca niște brazi 
și tare de vîrtute“, însă „slabi de minte“ — ia hotărîrea să-i însoare. „Dar tot 
atunci — adaugă Creangă — (baba) luă hotărîrea nestrămutată a ţinea feciorii 
și viitoarele nurori pe lingă sine — în casa bătrînească...“ 

Rînd pe rînd, primul și al doilea fecior sînt însuraţi cu fete din alte sate — 
pe placul babei : prima noră : „robace și supusă“; a doua — „întocmai după 
chipul și asemănarea celei dintîi“ —- așadar tot „robace“ (adică muncitoare 
și „supusă“. Feciorul de al treilea — care se-nsoară singur — îi aduce babei 


14 În fruntea istoricilor se cuvine să-l aşezăm pe P. P. Panaitescu, care în Obştea țărănească 
în Tara Românească si Moldova — orînduirea feudală — p. 11, Editura Academiei R.P.R. 
Bucureşti, 1964 — defineşte astfel satul arhaic românesc : „o comunitate de muncă, nu în înţelesul 
că munca agricolă s-ar fi făcut în comun, cu împărțirea "egală a produsului, căci această fază 
fusese de mult depășită, ci prin aceea că era o muncă dirijată de comunitate şi formînd un cerc 
închis în privința drepturilor de folosinţă a mijloacelor de producţi în special a pămîntului 
sub diferitele lui aspecte“; în fruntea sociologilor se situează H. H. Stahl, pentru care satul 
arhaic românesc este „o asociaţie de gospodării familiale, pe baza unui teritoriu stăpînit în comun, 
în care colectivitatea ca atare are drepturi anterioare şi superioare drepturilor gospodăriilor 
alcătuitoare, drepturi exercitate printr-un organ de conducere denumit „obştie“ (Contribuţii 
Ja studiul sa'elor devălmașe românești, p. 25., Editura Academiei R.P.R., Bucureşti, 1959). 

o noră cu alte trăsături morale —- îndeosebi „nesupusă“. Fiindcă baba je dădea 
nurorilor de lucru „cu măsură“ (unitate de organizare a muncii în devălmășia 
familială simplă), fără să le recunoască dreptul de a-și însuşi rodul osteneiii 
lor — acestea, la propunerea celei mai tinere dintre elc, o ucid. 

Din întreaga poveste se desprinde, în mod limpede, atitudinea de compasi- 
une a lui Creangă pentru cele trei nurori, precum și aprobarea răzbunării 
acestora față de soacră, l 

Aprobarea răzbunării nurorilor față de soacră nu-ntunecă prin nimic uma- 
nismul lui Creangă care, în esența lui, rămîne luminos (răzbunarea față de 
soacră se face, după cum vom arăta, în numele unei mentalități noi, intrată 
în conflict cu una mai veche). De aceea ar fi greșit să se creadă că atît acțiunea 
din Soacra cu trei nurori cît și atitudinea scriitorului faţă de faptele pe care le 
povestește se referă exclusiv la satul din vremea copilăriei sale, deși uncle 
amănunte, printre care răzeșia babei și cărăușia celor trei feciori ar putea fi 
folosite ca argumente în favoarea unei atare opinii. În astfel de cazuri, sîntem 
obligaţi, dacă vrem să descoperim timpul istoric al acțiunii, să facem distincție 
între cadrul în care se petrece acțiunea și între mentalitatea de care sînt stăpîniie 
personajele care participă la desfășurarea ei. În Soacra cu trei nurori, cadrul 
acţiunii este, în multe privinţe, contemporan cu Creangă ; mentalitatea soacrei 
este, în mod indiscutabil, arhaică. 

Într-adevăr, dacă observăm bine, baba, deși are o gospodărie asemără- 
toare cu a răzeșilor din vremea lui Creangă, acționează în ce privește căsătoria 
feciorilor săi după mentalitatea satului arhaic. „Pentru a nu răzleți fecicrii 
de pe lîngă sine — ne spune Crenangă — baba mai dură încă două case, vna 
la dreapta şi alta la stînga celei bătrînești...“ (subl. ns.). Construind încă două 
case — „una la dreapta și alta la stânga celei bătrînesti“ — așadar în aceeași curte 
— baba se conduce după mentalitatea ce domnea în trecut în sînul familiei 
devălmașe simple — cînd, după cum am mai spus, feciorii erau obligați să 
rămînă și după căsătorie în cadrul gospodăriei părintești, muncind, ti și soțiile 
lor, împreună — și sub conducerea părinților. Baba este atît de mult stăpînită 
de mentalitatea ce domnea în sînul familiei devălmașe simple, încât, deși con- 
struise încă două case noi — „ia hotărîrea nestrămutată a ține feciorii și >i- 
itoarele nurori pe lîngă sine — în casa bătriînească — și a nu orîndui nimic 
pentru împărțeală pînă aproape de moartea sa“. 

Atitudinea soacrei este tolerată de nevestele feciorilor mai mari, care erau 
„robace și supuse“ și cărora le dădea să muncească „cu măsură“, dar nu și de 
nora cea mică. Aceasta constată repede că, în timp ce ele munceau, soacra 
dormea : „Ce fel de treabă e aceasta? se-ntreba ea; noi să lucrăm și ea să 
doarmă?“ La observaţia uneia din cumnatele sale că slănina, ouăle și untul 
„sînt a mămucăi'“, nora cea mică le amintește de principiul proprietăţii comune : 
„Eu cred că tot ce-i al mămucăi e ș-al nostru și ce-i al nostru e ș-al ei“ — prin- 
cipiu de care soacra nu mai vrea să țină seama. In această situație, era firesc 
ca soacra să intre în conflict cu nora cea mică, adeptă a unei mentalități noi, 
care — spune Creangă — „găsi acum prilej să-i fac pe obraz şi să orînduiască 
si moştenirea babei prin o diată nemaipomenită pînă atunci“ (subl. ns.). 

Pentru a-și pune planul în aplicare, nora cea mică își cheamă cumnatele 
şi le spune : „să dăm busta în casă la babă, și tu s-o ici de cînepa dracului și 
s-o trăznești cu capul de peretele cel despre răsărit, cît îi pute: tot așa să faci 

și tu cu capul babei de peretele cel despre apus; ş-apoi ce i-oi mai face și cu 
veţi vedé voi“. După ce o bat în modul stabilit și-i străpung limba cu acul și 
o presură cu sare și piper, încît, umflîndu-i-se, „soacra nu mai putu zice nici 
cîrc!“ la venirea celor trei feciori ai săi — „tari de vîrtute, dar slabi de minte“ 
— cînd baba încearcă să le explice prin semne supliciul barbar la care a fost 
supusă, nora cea mică tălmăcește fals semnele ei: „Biata mămucă —- zice ea 
— lasă cu limbă de moarte : ca. fratele cel mare să ieie locul și casa cea despre 
răsărit ; cel mijlociu cea despre apus; iar noi, ca mezini ce sîntem, să rămînem 
aici, în casa bătrînească“. Şi astfel — încheie Creangă — diata, dorită de 
nora cea mică, rămase bună făcută. 

Jean Boutière a constatat că Soacra cu trei nurori se aseamănă, sub aspect 
tematic, cu povestea populară armenească Soacra. „În amîndouă poveştile 
scrie Boutière — nevasta fiului celui mai mic ia inițiativa omorîrii soacrei... “15 
O dovadă în plus că nevasta fiului celui mai tînăr reprezintă într-adevăr o 
mentalitate nouă în conflict cu una mai veche o constituie și amănuntul că, 
în comparaţie cu celelalte nurori, ea este cea mai tînără; ori întotdeauna, în 
povești, eroul cel mai tînăr este de regulă purtătorul ideilor noi, fiind, prin 
aceasta, un personaj pozitiv. 

Cînd vorbesc despre Soacra cu trei nurori, istoricii și criticii literari reduc 
tema acestei povești la „veșnicul conflict dintre noră și soacră“16. Nici unul 
însă dintre cercetătorii operei lui Creangă nu s-a ocupat de natura socială a 
originii acestui străvechi conflict, devenit motiv literar cu circulație universală 
— pe care povestitorul român nu l-a cunoscut din colecţii, publicate de speci- 
aliști, ci prin viu grai (evident, e vorba de o sursă populară moldovenească). 
Conflictul dintre noră și soacră e străvechi; el a apărut în cadrul familiei 
devălmașe simple, de tip arhaic, cînd nora era considerată unealtă de lucru. 
Soarta nurorilor, în cadrul familiei devălmașe simple, de tip arhaic, era dintre 
cele mai tragice : pe de o parte, pentru că erau „străine“ de neamul soților, iar 
pe de altă parte, pentru că în conformitate cu dreptul de moștenire specific 
comunității arhaice — ele nu primeau zestre în pămînti7. Nu-ncape-ndoială 
că-n astfel de vitrege condiții, cu caracter economic -— specific comunității 
primitive — s-a născut conflictul dintre noră și soacră. De aici larga lui răs- 
pîndire în folclorul și literatura universală. 

În Soacra cu trei nurori, ca şi-n celelalte poveşti ale sale, Creangă întrebuin- 
țează, după cum vom arăta, cuvinte din fondul arhaic al limbii române. În- 
țelegem prin fondul arhaic al limbii române acele cuvinte care au fost între- 
buințate în cadrul satului străvechi românesc ; ulterior, ele sau au dispărut, 
sau au circulat cu sens schimbat. 

Menționăm, în această privință, adjectivul „șugubață“ — din Soacra 
cu trei nurori — cu care este denumită nora cea mică. „Apoi (nora) cea mai 
tînără, fiind mai șugubaţă (subl. ns.), povestește Creangă — decît cele două, 
trîntește baba în mijlocul casei ș-o frămîntă cu picioarele, ș-o ghigosește ca 
pe dînsa ; apoi îi scoate limba, i-o străpunge cu acul și i-o presură cu sare și 
piper, așa că limba îndată se umflă și soacra nu mai putu zice nici cîrc!“ 


5 Jenn Bouticre, Lavie et l'oeuvre de Ton Creangă, p. 96, Paris, 1930. 
15 G, Calinescu, op. cil, p. 293. 


pp P Panaitescu, op. cit, p. 176. 

În multe din glosarele care-nsoțesc diferite ediții ale operei lui Creangă 
—unele-ntocmite sub răspunderea unor critici și scriitori cu reputație!8— adjec- 
tivului „șugubăț — șugubață“ — care apare în Soacra cu trei nurori (Şi-n 
Povestea lui Harap Alb) — i se atribuie, în mod greșit, sensul „glumet — 
glumeaţă“. I. A. Candrea, în Dictionar enciclopedic ilustrat (p. 1261), îl explică 
prin „ucigaș“, „omoritor“; Lazăr Şăineanu, în Dictionar universal al limbii 
române (p. 729) — prin „ucigaș“, „criminal“, iar Dicţionarul limbii române 
lilerare contemporane (vol. IV, p. 366,) prin „înșelător, amăgitor, primej- 
dios, rău“. 

Cuvîntul „șugubăț — șugubață“ — cu sensurile de mai sus — provine 
din v. sl. (du) segubici: „ucigaș“ (înțelesul de „glumet — glumeață“ e mai 
nou și a apărut ca urmare a apropierii greșite de verbul a șugui = „a glumi'19. 

Sensul de „ucigaș“, „rău“, „primejdios“ al adjectivului „șugubăţ — șugu- 
bață“ reiese și din existenţa în limba română a cuvîntului dușegubină (deșugu- 
bină) ori șugubină care, în vechiul drept românesc însemna despăgubirea 
de către întreg satul unde s-a comis crima (în v. sl. dusegubina = „pierdere 
de suflet“) față de comunitatea satului căruia îi aparținea cel ucis20. 

Dintre multele exemple pe care le-am putea aduce în sprijinul afirmației 
că adjectivul „șugubăț — șugubață“ a fost folosit în trecut cu sensul „înșelă- 
tor“, „amăgitor“ și mai ales de „rău“, „primejdios“, „ucigaș“, — alegem unul 
singur, extras dintr-o scriere aparținînd secolului al XVIII-lea : „Un neguțător 
cu aur trecînd pe acolea, l-au ucis un șugubăț'?! (subl. ns.). 

Nora cea mai tînără — din povestea lui Creangă — „fiind mai șugubaţă 
decit cele două (subl. ns.) trîntește baba în mijlocul casei și o frămîntă cu pi- 
cioarele“, scoțîndu-i limba, pe care o străpunge cu acul — nu pentru că era 
— cum greşit am crede, dacă ne-am lua după glosarul de la sfîrşitul multor 
ediții „mai glumeață“ decît cumnatele sale, ci pentru că era „mai rea“ — adică 
mai pornită în contra atitudinii hrăpărețe a soacrei. 

Chiar dacă în unele din dicționarele citate mai sus cuvîntul „șugubăț — 
şugubață“ este trecut cu sensul de „ucigaș — ucigașă“ (în urma „gligosirii“ la 
care este supusă, soacra moare); „crima“ norei celei mai mici are, în cadrul 
moralei familiei devălmașe simple, semnificația unui act de dreptate, menit 
a contribui, în epoca de atunci, la dezvoltarea societăţii şi nu la stagnarea ei. 
Creangă a sesizat admirabil acest fenomen social; de aceea, în cuprinsul po- 
veștii, el aprobă atitudinea norei celei mici, exponentă a unei mentalități noi 
~— și condamnă atitudinea soacrei, exponentă a unei mentalități retrograde 


. 
x 


Concluzii tot atît de interesante în ce privește structura și caracterul popular 
al umanismului lui Creangă se pot extrage și din analiza altei povești în care 
dăinuie de asemenea urme ale mentalităţii satului arhaic românesc : Povestea 


— 


18 Cei mai bun glosar al operei lui Creangă rămîne și pînă astâzi cel întocmit de Al. Vasiliu 
şi G. T. Kirileanu. 


5 Stati Sorin, Povestea vorbei Contraste — în „Flacăra“, an. XIII. nr. 31, 1 aug. 
1964, p. 20. 
2 Vezi cap. „Răspunderea solidară a obștii în faţa justiţiei“, P. P. Panaitescu, 


op. cit., p. 211 şi urm. 
2 Apud Stati Sorin, op. cil., p. 20. 

dui Stan Pătitul („Convorbiri literare“, 1 aprilie 1877). Referindu-se la tema. 
acestei povești, Jean Boutière susține că în România — respectiv în literatura 
cultă — tema acestei povești este prezentată numai prin scrierea lui Creangă. 
Cercetătorul francez adaugă însă că nu trebuie să se conchidă „că Povestea lui 
Stan Pătitul a fost imaginată de Creangă : tema generală a poveștii și multe 
din detaliile ei indică în mod evident o poveste populară“.22 

Pînă la descoperirea sursei folclorice românești a Poveștii lui Stan Pătitul, 
socotim că prezența în cuprinsul ei a unor urme ale mentalității satului arhaic 
românesc, pe care încercăm să le scoatem pentru întîia oară la iveală, 
dimpreună cu o serie de cuvinte cu sens vechi, resturi din fondul arhaic al 
limbii române, constituie garanții sigure că Ion Creangă s-a inspirat, în crearea 
operei de mai sus, dintr-o poveste populară românească. 

Evident, întocmai ca și-n cazul Soacrei cu trei nurori — analizată mai 
înainte — în problema pe care ne-am propus s-o lămurim în cadrul studiului 
de faţă, nu urmele mentalităţii satului arhaic românesc interesează, ci atitu- 
dinea — de aprobare ori dezaprobare — a scriitorului faţă de ele. 

„Era odată un flăcău stătut — își începe Creangă povestea — pe care-l 
chema Stan. Şi flăcăul acela din copilăria lui se trezise prin străini (subl. ns.), 
fără să cunoască tată și mamă și fără nici o rudă, ca să-l ocrotească ori să-l 
ajute. 

Și ca băiat străin ce se găsea, nemernicind el de colo pînă colo (subl. ns.) pe 
la ușile oamenilor, de unde pînă unde, s-a oploșit de la o vreme într-un sat 
mare și frumos...“ 

Cuvîntul „străin“ (Stan era la origine „băiat străin“) nu-nseamnă, în cazul 
de față, om din altă ţară, ori de altă origine etnică, ci om care — în cadrul 
satului arhaic românesc — nu făcea parte din comunitatea respectivă (întocmai 
după cum ciobanul din Mzorița este în unele variante — cu conținut păstoresc 
străvechi — de asemenea „străin“ : „Doi sînt frățiori | Unul e „străin“ — se 
spune în aceste variante?3 — nu în sensul că ciobanul ucis e de altă origine 
etnică ori că este venit din altă țară, ci că, spre deosebire de ciobanii ucigași, 
care sînt „frați“, adică fac parte din aceeași comunitate păstorească, el nu e 
băștinaș, ci venit de aiurea). 

Povestea lui Stan Păţitul cuprinde, în felul acesta, aspecte sociale dintre 
cele mai tragice — din trecutul îndepărtat al poporului român (confirmate 
de numeroase documente istorice) față de care Creangă are o atitudine de 
profundă compasiune, ceea ce face ca umanismul său să crească în intensitate 
și căldură, 

Conceput ca atare, soarta „străinului“ nu putea fi decît tragică. „Faptul 
este explicabil — observă H. H. Stahl — dat fiind că bărbaţii plecaţi din satul 
lor nu pot fi decît oameni fugiți, fie de sărăcie, fie poate chiar de iobăgie sau 
cine știe ce alte situații (...) În sat ei intră ca slugi prin familiile băștinașe și 
"nu pot fi luaţi în căsătorie decît de femei care nu-și găsesc alți soți mai acătării : 
văduve sărace, mame necăsătorite, sau (...) slute și proaste'24. 


2 Jean Boutière, op. cit., p. 137. 

23 \drian Fochi, Miorița (Tipologie, circulație, geneză, texte), p. 922, Editura 
Academii R.P.R.. Bucureşti, 1964. 

24 H. H. Stabl, op. cit., p. 246. 

Drept ilustrare a soartei tragice a „străinului“ în comunitatea satului arhaic 
românesc, care a dăinuit pînă aproape de vremurile moderne, cităm fragmente 
dintr-un document din 1799, provenit din regiunea Cimpulung— Moldova, 
referitor la țăranul sărac Pavăl «străin» —- oploșit pe lîngă băștinașul Simion 
Ciuparcă : „Acum din porunca lui dumnăzău viindu-mi ceasul să mă căsă- 
toresc — mărturisește în scris «străinul» Pavăl (...) parte mea a fost la acest 
loc și m-am încuibat în niamul susnumitului Solomon, adică să iau soț o ne- 
poată a frăţine-său. Deci eu așa încredințez cu această adivărată scrisoare la 
mîna domnilor sale că eu și de acum înainte între aceste neamuri ce am încăput, 
să trăiesc cu plecăciune și înțălegere şi să fiu smerit înaintea lor, după cum vo- 
ieşte dumnăzău ; fiindcă eu sînt om strein între dinșii... (subl. ns.). 

Alături de cuvîntul „străin“, Creangă întrebuințează, în Povestea lui Stan 
Păţatul, un alt cuvînt din fondul arhaic al limbii române: verbul „a nemernici“ : 
„ȘI ca băiat străin ce se găsea — povestește Creangă despre Stan Păţitul —- 
nemernicind el de colo pînă colo — pe la ușile oamenilor, de unde pînă unde, 
s-o oploșit de la o vreme într-un sat mare și frumos“. 

În dicţionare și-n glosarul edițiilor operei lui Creangă, verbul a nemernici 
este trecut cu sensul „a pribegi“, care nu corespunde însă înțelesului pe care 
l-a avut acest cuvînt în cadrul limbii vorbite în comunitatea satului arhaic 
românesc — înțeles vechi ce apare și-n Povestea lui Stan Păţitul şi pe care 
urmează să-l descifrăm. Cu ajutorul lui vom reuși să lămurim unul din cele 
mai semnificative aspecte populare ale umanismului lui Creangă. 

Verbul „a nemernici“ s-a format de la adjectivul nemernic. La origine, 
adjectivul nemernic (v. sl. nameriniku — comp. sb. nemernik) însemna, în cadrul! 
comunității satului arhaic românesc — „cel ce vine întîmplător, care se bro- 
dește undeva, străin 95. 

La rîndul său, adjectivul nemernic (v. sl. nameriniku) s-a format de la 
verbul a nemeri (nameriti — comp. bg. namiran)26. 

Numai ţinînd seama de mentalitatea satului arhaic românesc și de rezis- 
tența lui față de „străini“ — adică față de cei care nu făceau parte din comuni- 
tatea respectivă — înțelegem pe deplin evoluția semantică a cuvîntului 
nemernic, implicit a verbului a nemernici. „Cuvîntul «nemernic» — precizează. 
P. P. Panaitescu — (...) privește pe cel care a nimerit într-un sat venind din 
altă parte, spre deosebire de «băștinași...» “ Mai târziu, cuvîntul „nemernic“ 
a ajuns să-nsemne : „om de nimic“, „mîrșav“, din pricină „că străinul așezat 
în sat era considerat de obşte ca o primejdie penri unitatea ei, pentru folosinţa 
stăpinirii în comun... "21 

Cu timpul, alături de sensul inițial „străin“ și de cel ulterior „ticălos, mîrșav, 
om de nimic“, adjectivul „nemernic“ a-nceput să-nsemne și „sărman“, „vrednic 
de milă“?8, consecință a situaţiei sociale a „străinului“, obligat să pribegească 
de colo pînă colo, adică din sat în sat, ori din poartă-n poartă... 

Creangă a cunoscut bine cîteșitrele sensurile cuvîntului nemernic : pe cel 
inițial — „cel ce vine întîmplător“, „care se brodeşte undeva“, „străin“; 


551, A. Candrea, Dicţionarul enciclopedic ilustrat, p. 833. 
26 Ibidem. 

27 P. P. Panaitescu, op. cit, p. 184. 

238 Dici. le. rom. mod., p. 537. 

pe cel evoluat — „ticălos“, „mîrsav“, „om de nimic“; precum şi pe cel de 
„Sărman“, „vrednic de milă“2%. 

- În cuprinsul Poveştii lui Stan Pătțitul, sensul verbului a nemernici se împk- 
tește — așa cum remarcă cu justeţe Vl. Streinu% cu sensul evoluat al adjec- 
tivului nemernic : „ticălos“, „om de nimic“, „mîrșav“ — dacă ne referim la 
atitudinea comunității satului arhaic românesc față de eroul poveștii — și, 
adăugăm noi, cu sensul de „sărman“, „vrednic de milă“, dacă ne referim la 
atitudinea de compasiune a lui Creangă faţă de soarta nefericită a celui care, 
respins de comunitatea satului arhaic românesc, era obligat să pribegească 
de. colo pînă colo... 

Ținînd seama de complexitatea semantică a verbului a nemernici, trebuie 
să înțelegem prin cuvintele prin care-l prezintă Creangă pe Stan, că „nemerni- 
cind de colo pînă colo“ — acesta pribegea în realitate din sat în sat, fiind 
considerat pretutindeni om de nimic, mârşav, deoarece, străin de comunitatea 
arhaică, constituia, oriunde poposea, o primejdie pentru unitatea ei economică, 
respectiv pentru folosința în comun a roadelor muncii. 

Pentru Creangă însă — care respinge atitudinea comunităţii satului 
arhaic românesc, ce nu primea în sînul ei pe „străini“ — Stan nu e de loc 
„un om de nimic“, „un mîrșav“, „un ticălos“, ci un nefericit, adică „un sărman'“ 
un „om vrednic de milă“ 

Deși pînă la urmă — „de unde și pînă unde“ — cum spune Creangă, 
Stan Păţitul „s-a oploșit într-un sat mare și frumos“, unde „și-a înjghebat 
și o căsuţă și unde apoi s-a statornicit pentru totdeauna“, el nu-ncetează 
totuși de a fi întruchiparea străinului, adică a nemernicului de altădată, așadar 
a omului din popor, care, împins de soartă ori de nevoi, era obligat să rătă- 
cească din sat în sat, ducînd o viață tragică. Nu reprezintă oare, în perspectiva 
socială a istoriei poporului român, un astfel de om pe săracul săracilor, pe 
sărmanul sărmanilor? Şi oare, în cadrul umanismului lui Creangă, compasiunea 
față de săracul săracilor, față de sărmanul sărmanilor nu constituie, la rîndul 
ei, o dovadă certă a legăturilor scriitorului cu umanismul poporului român? 

E adevărat, după cum am spus, că în povestea lui Creangă, Stan ajunge, 
pînă la urmă, să ducă o viață fericită. Însă câți din nemernicii de altădată 
au avut norocul lui Stan? Pe de altă parte, nu trebuie trecut cu vederea 
faptul că scriitorul își termină povestea cu triumful binelui asupra răului ca 
adept al optimismului poporului, pe care-l urmează îndeaproape. 

Jean Boutière — în cercetarea pe care o întreprinde asupra Poveștii lui 
Stan Pățitulsi — pune accentul principal pe pactul dintre Stan și diavol 


2 Astfel, în Povestea porcului, ciocîrlanul îi spune fetei de împărat plecat în căutarea soțului 
ci, devenit —- din porc — Făt-Frumos: „Mai stai! şi nu te bucura aşa degrabă; că încă esti 
nemernică (adică străină. — n.n.) pe aceste locuri (subl. ns.) și tot n-ai scăpat de primejdii...” 

Din cuprinsul basmului reiese că fata de împărat, care fusese adusă de ciocîrlan pe aceste 
locuri, era într-adevăr străină de ele, încît adjectivul , „nemernică“ înseamnă cu adevărat „stră- 
ină”, după cum tot „străină“ (dublată însă de sensul „sărmană“, „vrednică de milă“) înseamnă 
si-n propoziția următoare, extrasă tot din Povestea porcului : „Însă nemernica — adică «străinay 
(dar și &sărmanay», «&vrednica de milăy — n.n.) drumeață lăcrimînd (după plecarea ciocîrla- 
nului — n.n.) îl petrece cu ochii în zbor, mergînd spre fiîntîna ce-i arătase el...“ 

32 VI. Streinu, op. cit., p. 196. 

î jean Boutière, op. cit., pp. 137—138. 

— întruchipat de Chirică—și nu pe destinul social al lui Stan, ca exponent al 
„nemernicului“, adică al ţăranului sărac de altădată (ajuns bogat). De aceea, 
cercetările sale comparatiste nu vizează fondul social al Poveștii lui Stan 
Păţitul, izvor principal al umanismului lui Creangă, ci se referă la unul din 
motivele literare secundare ale operei, cu valoare umanistă mai redusă (să se 
observe că atît pactul cu diavolul cît și căsătoria cu peripeții a lui Stan derivă 
din situația lui de fost „nemernic“). 

Din punct de vedere umanist, esența. Poveștii lui Stan Pătitul nu o consti- 
tuie însă nici pactul dintre om și diavol — cum crede Boutitre — și nici 
satirizarea femeii ușuratice, cum cred mai toți cercetătorii români, ci destinul 
social al „nemernicului“, respectiv al ţăranului sărac de altădată, întruchipat 
în persoana lui Stan, ajuns prin muncă și perseverență om la casa lui, „prins 
cu mîinile de vatră“. 

Din această cauză, viitoarele cercetări de literatură universală și compa- 
rată, referitoare la locul pe care-l ocupă Povestea lui Stan Pățitul în cadrul 
folclorului și literaturii universale, vor trebui axate pe esența umanistă a 
poveștii lui Creangă, izvorîtă din destinul social al ţăranului sărac român. 


* 


Una din urmele mentalității satului arhaic românesc — de data aceasta 
cu caracter juridic, întocmai ca-n Soacra cu trei nurori — care reflectă poate 
modul de viață cel mai îndepărtat, este cuprinsă în Povestea unui om leneș 
(„Convorbiri literare“, XII, oct. 1878). 

Vechea mentalitate apare chiar de la început: „Cică era odată într-un 
sat — povestește Creangă — un om grozav de leneș; de leneș ce era, nici 
îmbucătura din gură nu și-o mesteca. Şi satul văzînd că acest om nu se dă la 
muncă nici în ruptul capului, hotări să-l spânzure pentru a nu mai da pildă de 
lenevie și altora. Şi aşa se aleg vreo doi oameni din sat și se duc la casa leneșu- 
lui, îl umflă pe sus, îl pun într-un car cu boi, ca pe un “butuc nesimțitor și hai 
cu dînsul la locul de spînzurătoare. 

Așa era pe vremea aceea“ (subl. ns.). 

Ceea ce s-a mai întîmplat se cunoaște : oamenii, aleși de sat să ducă la 
îndeplinire hotărîrea luată, întîlnesc în drum o cucoană care, generoasă, oferă 
azil gratuit leneșului, la moșia ei, cu condiția ca acesta să-și moaie posmagii... 
Leneșul refuză, exclamînd sentențios : „Ba... Trageţi mai bine tot înainte! ce 
mai atîta grijă pentru pustia asta de gură“. În cele din urmă „sătenii duc pe 
leneș la locul cuvenit, și-i fac felul“ (subl. ns.). 

Povestea unui om lenes cuprinde nu numai urme ale mentalității arhaice — 
cu caracter juridic — pe care urmează să le identificăm —ci și resturi din fon- 
dul arhaic al limbii române, folosită în cadrul comunităţii de atunci, dominată 
de un mod de viață, care treptat-treptat, a dispărut („așa era pe vremea 
aceea“ — precizează autorul — adică în timpuri străvechi). 

Astfel, cuvîntul „sat“ nu este întrebuințat numai cu sensul obișnuit de 
„așezare rurală“, ci și cu înţelesul străvechi de „obște“ — prin el povestitorul 
denumind organul administrativ de conducere a satului arhaic — „sfatul“ — 
precum și cu sensul de „totalitate a oamenilor din sat“ — e vorba tot de satul 
arhaic — neconstituită însă ca „adunare cu puteri juridice“. 

Iată un exemplu pentru ilustrarea înțelesului străvechi de „obște“ : „Și 
satul (adică «adunarea oamenilor din sat cu puteri juridice», «obştea» — 
n.n.) văzînd că acest om nu se dă la muncă nici în ruptul capului, hotărî să-l 
spînzure pentru a nu mai da pildă de lenevie și altora...“ 

E clar că, în fraza de mai sus, cuvîntul „sat“ nu are de loc sensul de „așe- 
zare rurală“, ci de „obște“. Prin urmare — „adunarea oamenilor din sat, cu 
puteri juridice autonome absolute, «obștea» — condamnă la moarte prin spin- 
zurătoare pe leneș“, fiindcă sociologic vorbind, pentru colectivitatea arhaică, 
bazată pe stăpînirea și munca în comun a proprietăţii, leneșul era realmente 
o piedică. 

Ceva mai departe cuvîntul „sat“ este întrebuințat cu sensul de „totalitate 
a oamenilor din sat“ — neconstituită însă ca adunare cu puteri juridice : „îl 
ducem la spînzurătoare — spune unul din țăranii ce-l însoțeau pe leneș — 
ca să curățim satul (adică comunitatea satului. — n.n.) de un trîntor“. 

Din cele două sensuri de mai sus, pe care le are cuvîntul „sat“ (în afară 
de cel obișnuit) în Povestea unui om leneș, mai important este, pentru desci- 
frarea mentalității satului arhaic românesc, prezente în umanismul lui Creangă 
sensul străvechi de „obște“, care, istoricește, a funcționat veacuri de-a rîndul, 
pe poziția căreia, oricât ar părea de paradoxal, se situează în mod vădit autorul. 

Nu trebuie trecut cu vederea nici sensul juridic al verbului „a fi ales“ şi al 
locuțiunii verbale „a-i face felul (cuiva)“. 

„Se aleg vreo doi oameni — spune Creangă (adică sînt aleși de către „obştea“ 
satului doi oameni. — n.n.) — care-l duc pe leneș la spînzurătoare, „unde-i 
fac felul“. 

Dicţionarele explică în mod unanim locuțiunea verbală „a-i face felul 
(cuiva )“ prin „a ucide“32. Oare, cei doi țărani, aleși de sat, adică de „obștea“ 
satului, pentru a duce la îndeplinire hotărîrea întregii comunități — condam- 
narea leneșului — pot fi considerați ucigași? Ucigașul omoară din porniri 
atavice ori pentru realizarea unor scopuri josnice. În cazul de față, cei doi 
oameni nu sînt ucigași, ci, potrivit mentalității satului arhaic — în cadrul 
căruia se petrece acțiunea — mandatarii îndeplinirii „obștii“. Așadar, locu- 
țiunca verbală „a-i face felul (cuiva)“ nu are în Povestea unui om leneş sensul 
obișnuit de „a ucide“. Creangă întrebuințează această locuţiune verbală cu 
sensul primitiv de „a duce la îndeplinire o sentință“ — în cazul de față dată 
de „obștea“ satului arhaic. În consecință, „obștea“ satului arhaic este autorul 
condamnării la moarte a leneșului, așa încît cei doi țărani „care-i fac felul“ 
nu pot fi consideraţi în nici un caz ucigași, după cum nici condamnarea la 
moarte a leneșului de către „obștea“ satului nu poate fi considerată „crimă“, 
ea fiind un act de dreptate socială, în conformitate cu mentalitatea satului 
arhaic românesc. 

Substantivul „fel“, din locuțiunea verbală „a-i face felul (cuiva)“ este de 
origine maghiară3s. 

În limba maghiară, substantivul féle nu-nseamnă însă numai „fel“, „fire“, 


Li 


„Soi“, ci — amănunt semantic extrem de interesant — și „obicei“, „lege“, 


3 Dict. Ib. vom. mod., p. 297. 
33 Ibidem. 

ca și Jélejük (format din féle + sui. jiük3!), care a pătruns în limba română 
sub formă de feleșag ori feliușag, cu același sens : „obicei“, „lege''%5. 

De bună seamă, în comunitatea satului arhaic — la care se referă fondul 
Poveştii unui om leneş — cuvintele fel și feleşag (feliuşag) au circulat cu sen- 
sul originar de „obicei“, „lege“. Cum în cadrul aceleiași colectivități arhaice 
„obiceiul“ — care avea caracter de „lege“ —- era respectat cu rigurozitate, 
„a-i face felul (cuiva) însemna — pur și simplu — „a-i aplica legea“ (numai 
mai tîrziu, cînd această expresie și-a pierdut înțelesul primitiv, a dobîndit şi 
alte înțelesuri, printre care și cel de „a ucide“). 

Peste unele din aceste obiceiuri străvechi, cu caracter de lege în satul 
arhaic românesc, s-au suprapus, în opera lui Creangă, elemente noi. Astfel, 
dacă luăm bine seama, în Povestea unui om leneș sînt prezente două concepții 
despre lene — respectiv despre leneș: una — care aparține mentalităţii satu- 
lui arhaic — izvorită din stăpînirea și munca în comun a proprietății, conform 
căreia leneșul este condamnat cu asprime de către „obștea“ satului, în numele 
unor obiceiuri cu caracter de lege; a doua concepție, mai nouă, este reprezen- 
tată prin cucoana care manifestă milă față de leneș, argumentînd că „datori 
sîntem a ne ajuta unii pe alții...“ 

Cei doi țărani, adepți ai mentalități: satului arhaic, sînt intransigenţi în 
ce privește atitudinea lor față de leneș, pentru care nu manifestă nici cea mai 
mică milă. De aceea, rămîn uimiți de propunerea cucoanei. „Sai de grabă 
din car — spun ei leneșului — și mulțumește cucoanei că te-a scăpat de la 
moarte și-ai dat peste belșug, luîndu-te sub aripa dumisale. Noi gîndeam să-ți 
dăm sopon și frînghie. lar cucoana, cu bunătatea dumisale, îţi dă adăpost și 
posmagi; să tot trăieşti, să nu mori! Să-și puie cineva obrazul pentru unul 
ca tine şi să te hrănească ca pe un trîntor (subl. ns.) mare minune-i și asta!“ 

Pînă la urmă, aflînd că leneșul refuză să-și moaie posmagii, cucoana își 
schimbă atitudinea. „Oameni buni — le spune ea — faceţi dar cum v-a 
lumina Dumnezeu!“ 

Riposta pe care o dau cei doi țărani cucoanei — rostită aforistic — în- 
seamnă triumful concepției arhaice despre lene — implicit despre leneș — 
asupra celei noi, bazată așa zicînd pe milă : „Cum chitiți? Un sat întreg n-ar 
fi pus oare mină de la mînă (subl. ns.) ca să poată face dintr-însul ceva? Dar 
ai pe cine ajuta? Doar lenea-i împărăteasă mare, ce-ţi baţi capul!“ 

În cadrul satului arhaic din Povestea unui om leneș, bazat pe stăpînirea și 
munca în comun a proprietății, condamnarea leneșului se face nu numai 
ventru a înlătura din sînul comunității pe cei care nu muncesc, dar — după 
cum precizează chiar autorul — „pentru a nu mai da pildă de lenevie și al- 
tora“. Ne aflăm așadar în fața unor măsuri juridice a căror moralitate este i7- 
vorită din nevoi strici economice. 

Interesant e faptul, pentru lămurirea unor aspecte ale umanismului lui 
Creangă, că însuși leneșul este redat prin prisma mentalităţii satului arhaic. 
Cunoscînd bine asprimea moravurilor societăţii satului arhaic — cu caracter 
de lege — el nu așteaptă milă de la semenii săi. De aceea, la întrebarea dacă 
primește să-și moaie singur posmagii, în schimbul vieţii, leneșul răspunde cu 


Eckhardt Săndor, Magyar-Francia Szólar, p. 503, Budapesta,1959. 
35 Dicţ. lb. rom. mod., p. 297. 

resemnare : „Ba... Trageţi mai bine tot înainte! ce mai atîta grijă, pentru 
pustia asta de gură“. 

Locul „obștii“ satului arhaic, cu puteri juridice absolute, în ce privește 
autoadministrarea. colectivităţii, este luat, în epoca modernă, după cum a 
dovedit H.H. Stahl, de „opinia publică“ a satului. 

Ținînd seama de evoluţia istoric-socială a vechii „obşti“ în „opinia publică“ 
a satului, în Povestea unui om leneș Creangă se situează numai în mod sim- 
bolic pe poziţia „obștii“ satului arhaic ; într-adevăr, dacă judecăm bine, adică 
dacă ținem seama de structura satului din vremea sa — bazat pe proprietate 
particulară, cînd leneșul încetase de a mai fi o povară pentru comunitate — 
scriitorul se situează pe poziţia „opiniei publice“ a satului. În felul acesta, 
condamnînd lenea și pe leneș, Creangă elogiază, în mod indirect, dar convin- 
gător, munca. 

Prin urmare, în cadrul umanismului lui Creangă, cu rădăcini înfipte adînc 
în umanismul poporului român, nu încape milă pentru omul leneș. Ca atare, 
milă, dacă ar exista, ar constitui fără îndoială, cu tot caracterul ei aparent 
uman. un element antisocial. 


Din cele spuse pînă aici nu trebuie să se-nțeleagă în nici un caz că, în poveş- 
tile sale Creangă s-a menținut strict în cadrul mentalității satului arhaic și că, 
prin urmare, umanismul său ar fi lipsit de legături cu satul românesc din dece- 
niile de la mijlocul secolului al XIX-lea. Din contră, umanismul creatorului 
lui Harap Alb are strînse legături cu satul românesc din vremea sa. 

Așa cum am mai spus, important în descifrarea și definirea aspectelor 
umanismului lui Creangă (din poveștile sale) este nu atît prezența urmelor 
mentalității satului arhaic românesc, cît atitudinea critică a scriitorului față 
de ele, 

Pe unele din aceste urme ale mentalității satului arhaic românesc — ca de 
pildă condamnarea lenei — Creangă le aprobă, situîndu-se pe poziţia „opiniei 
publice“ a satului din vremea sa; pe altele, printre care refuzul „obștii! de 
a primi în sînul ei pe „străini“, le combate, ca fiind lipsite de cea mai elemen- 
tară omenie. De aceea pentru Creangă „nemernicii“ — adică cei care, împinși 
de soartă ori nevoi, rătăceau din sat în sat pînă „nimereau“, asemenea eroului 
din Povestea lui Stan Păţitul, într-o „obște“ oarecare — nu sînt nici „mârșavi“, 
nici „oameni de nimic“, ci ființe umane, dotate cu calități dintre cele mai 
alese, față de care se- ndreaptă întreaga compasiune a scriitorului, transfor- 
mată pînă la urmă în dragoste și admirație. În Soacra cu trei nurori, scriitorul 
aprobă răzbunarea față de soacră, reprezentantă a mentalității retrograde, 
pusă la cale de nora cea mică, exponentă a unei mentalități noi. 

Prezența în poveștile lui Creangă a unor urme ale mentalități satului 
arhaic românesc (generate la origine de stăpînirea în comun a pămîntului) — 
pe care autorul le respinge ori le aprobă — devine pe deplin explicabilă, dacă 
tinem seama că -Humuleștii — din mijlocul cărora s-a ridicat scriitorul —- 
era un sat din foști răzeși (și nu răzeși), în care prin urmare vechea mentalitate 


3 H. H. Stahl, op. cit., vol., II, p. 33. 

a poporului român a dăinuit mai puternic decît în satele formate din foşti 
clăcași, 

Ar îi însă cu totul greșit să se creadă că în restul satelor, alcătuite din foști 
clăcași, mentalitatea satului arhaic românesc a dispărut și că, prin urmare, 
Creangă se situează, în ce priveşte umanismul său, exclusiv pe poziţia satului 
format din foști răzeși. 

Amintirea vechii „obşti“, cu puterile ei juridice absolute, sentimentul de 
grup, atitudinea ostilă față de „străini“ (adică față de „nemernici”) și alte 
trăsături ale satului arhaic au dăinuit pretutindeni, în rîndul tuturor satelor 
românești, indiferent de originea lor socială, așa încât, în crearea umanismului 
său, respingând sau aprobînd în mod critic anumite urme ale mentalității 
satului arhaic, Creangă se situează în fond pe poziția ţăranului român de 
pretutindeni, 

Comunitatea în numele căreia vorbește Creangă atunci cînd, în povești, 
își exprimă convingerile sale umaniste, nu trebuie considerată așadar ca fiind 
formată exclusiv din țărani foști răzeși (țărani liberi), ci și din țărani proveniți 
din foști clăcași (iobagi). 

Întocmai ca și limba operei sale, care — departe de a fi regională, cum 
greșit au afirmat diverși cercetători — are, ne spune Iorgu Iordan??, un carac- 
ter profund popular, reflectînd trăsăturile limbii românești de pretutindeni, 
tot astfel umanismul lui Creangă nu are nici el un caracter regional, respectiv 
moldovenesc, cu nuanţe răzășești, ci cuprinde organic în sine elemente din 
concepția despre viață și lume a întregii țărănimi românești, adică ținînd 
seama de structura societății din vremea scriitorului, a întregului popor 
român. 

Pe de altă parte, umanismul lui Creangă, ne referim îndeosebi la cel pre- 
zent în povești — asupra căruia am insistat în studiul de față — aparţine 
acelui strat străvechi al umanității care întrunește prin elemente comune 
popoare cu istorie multimilenară. 

Oare generozitatea lui Harap Alb față de făpturile naturii nu constituie 
o trăsătură comună oamenilor de pretutindeni, indiferent de religie, de poporul 
căruia îi aparțin ori de spațiul geografic unde se află? „Și cînd să treacă un 
pod peste o apă mare — povestește Creangă despre eroul său — iacă o nuntă 
de furnici trecea și ea tocmai atunci podul. Ce să facă Harap Alb? Stă el oleacă . 
Și se sfătuiește cu gîndul : să trec peste dînsele, am să omor o multime; să dau 
prin apă, mă tem că m-oi îneca cu cal cu tot. Dar tot mai bine să dau prin apă, 
cum a da Dumnezeu, decît să curm viața atitor gîzuhfe nevinovate (subl. ns.). 
Și zicînd Doamne-ajută, se aruncă cu calul în apă, o trece înot dincolo de cela, 
mal fără primejdie și apoi își ia drumul înainte...“ Binele pe care-l face Harap 
Alb furnicilor este răsplătit cu bine: „Și cum mergea el așa — povestește 
scriitorul — numai iacă se înfățoșează înainte o furnică, zicîndu-i : « Harap 
Alb, fiindcă ești aşa de bun de ti-a fost milă de viața noastră cînd treceam pe pod 
Și nu ne-ai stricat veselia, vreau să-ţi fac și eu un bine : na-ţi aripa asta și cînd 
vei avea vrodată nevoie de mine să-i dai foc aripei și atunci eu împreună cu 
tot neamul meu avem să-ți venim întru ajutor“. 


3 Iorgu Iordan, Limba lui Creangă în Contribuții la istoria limbii literare în secolul 
ai XIX-lea, pp. 137—171, Editura Academiei R.P.R., Bucureşti, 1956. 

Principiul umanist, după care se conduce Harap Alb în împrejurarea de 
mai sus și-n altele de felul ei, poate fi formulat cu ajutorul zicalei populare —ea 
însăși cu circulație universală : „bine faci, bine găsești“. Acesta, este și sensul 
cuvintelor pe care sfînta Duminecă le adresează eroului : „Fii încredințat că 
nu eu, ct puterea milosteniei și inima ta cea bună te ajută, Harap Alb... 

Evident, asemenea eroului lui Eminescu din Făr-Frumos din lacrimă și 
din alte povești populare — ca de pildă Fiul vinătorului de Petre Ispirescu 38 
ori din alte povești culte din literatura română și universală, Harap Alb nu 

e generos față de oricine, ci numai față de cei aflați î în nevoi. 

O astfel de generozitate e străveche Și precede pe plan istoric morala 
oricărei religii. Ea constituie unul din izvoarele umanismului marelui humuleș- 
tean și a legăturilor lui cu straturile străvechi ale umanității. 


La sfîrșitul acestor considerații, referitoare la anumite aspecte populare 
ale umanismului lui Creangă, desprinse din poveștile sale, se naște întrebarea : 
aprotarea ori dezapretarea urmelor mentalităţii satului arhaic românesc 
— despre care am vorbit—aparțin lui Creangă sau poporului? Cu alte cuvinte, 
scriindu-și poveștile, Creangă a luat din izvoarele folclorice, pe care le-a cunos- 
cut pe calea tradiţiei orale, numai motivele sau și concepția despre viață și 
lume a poporului român, făurită de-a lungul secolelcr? Deși o astfel de între- 
bare şi altele subordonate ei, ca de pildă : compasiunea pentru „nemernicii“ 
de altădată — de felul lui Stan Păţitul —. s-a format în cadrul comunității 
arhaice sau în afara ei? (De bună seamă această compasiune s-a format la 
începutul începutului, în afara comunității arhaice, adică în rîndurile „nemer- 
nicilor“, a sărmanilor, care, la un moment dat, din cauza creșterii populației, 
au întrecut, ca număr, pe “membrii comunității, în rîndurile căreia au și pă- 
truns, de altfel.) Așadar, deși o astfel de întrebare și altele subordonate ei 
necesită, un studiu aparte (pe care intenționăm să-l scriem cîndva), vom răs- 
punde că adevăratul creator al aspectelor umanismului lui Creangă, din 
poveștile sale, e poporul român. 

Prin urmare, poporul român însuși — în perioade însă ulterioare celei în 
care a apărut și s-a format mentalitatea satului arhaic — a aprobat ori dez- 
aprobat urmele străvechi ale propriei sale concepții despre viaţă și lume. 
Scriindu-și poveștile, Creangă și-a însușit în întregime umanismul poporului 
român, pe care restructurîndu-l și înviorîndu-l cu elemente noi, l-a redat în 
forme artistice culte de o măiestrie unică. Avînd o cultură proprie, formată 
prin asimilarea pe calea tradiției orale a viziunii umaniste a poporului român, 
concretizată în proverbe și zicători, genialul povestitor n-a ţinut și nici nu 

8 „De voi vîna — își zice eroul din Fiul vînătorului — păsările mititele : privighetori, 
pitulice, scatii, stigleți, lasă că nu va fi mare mană de cîştigul meu, dară pădurile și codrii 
vor rămînca mute, freamătul frunzelor tinere de primăvară va ajunge să n-aibă cu cine să se 
îngîne, și călătorul cu inima friptă de focul dragostei nu va mai avea unde să vie să-și aline 
durerile. Lipsă de un aşa vînat, prin care să fac vău altora și să nu se poată cunoaște vilejia 
unui vomân (subl. ns.). De voi vîna iarăși turturele, mierlițe şi potîrnichi, iarăși nu va fi treabă 
mare, căci livezile înflorite și pîrîiașele vor tînji din lipsa lor. Deci nu-mi voi pune mintea 
cu niște păsări cari fac pe cei îndrăgostiți să le fie dulce viața, cînd, șezînd pe marginea unei 
gîrlițe cu malurile smălţuite de floricele, ascultă șoapteie undelor cari din cînd în cînd sunt 
amuțite de giugiulitul acestor gingașe păsări. Şi fiindcă sînt plecat pentru vînat, vot vîna dară fiare 
sălbatice cari fac tuturor vău, si prin aceasta Chiar se va vedea voinicia unui român“ (subl. ns.), 

putea, să ţină seama de trăsăturile literaturii creată de scriitorii contempo- 
rani cu el, în ale căror opere se manifestau accente ale romantismului întîr- 
ziat, dar și ale realismului, aflat în plină desfășurare. De aici constatarea, 
făcută de mulţi cercetători că, în cadrul literaturii române din a doua jumă- 
tate a secolului al XIX-lea, Creangă este un scriitor aparte. Dacă ţinem seama 
că opera sa este, din punct de vedere umanist, rezultatul firesc al înțelepciunii 
populare — cu substrat universal — ajungem la concluzia că prin el a grăit 
însuși geniul poporului român. 

n peisajul literaturii române și universale, cărora le aparține deopotrivă, 
Creangă este copacul uriaș care, răsărit pe malurile Ozanei, e, prin înălţime 
și nemurire, frate bun cu Carpaţii de-alături, dar și cu Pindul și Himalaia 
din depărtare. 


ELEMENTE ETNOGRAFICE ȘI FOLCLCRICE ÎN „AMINTIRILE“ LUI 
ION CREANGĂ 


TRAIAN MARCU 


Amintirile din copilărie, poveștile și povestirile lui Ion Creangă reprezintă 
unul dintre cele mai rezistente momente ale prozei noastre artistice, care cu 
toată influența folclorică — ne referim în special la poveşti — poartă pece- 
tea puterii de creaţie și a originalității scriitorului. 

Acest aspect al talentului creator preocupă în primul rînd pe criticul 
literar care se apropie de opera sa. El va remarca însă, urmărind realismul 
scriitorului în oglindirea vieții satului, amploarea observațiilor cu caracter 
etnografic pe care Creangă le face cu o afectată indiferență, precum și o sur- 
prinzătoare bogăție de elemente folclorice pe care le integrează în opera sa, 
închegînd un tablou atît de firesc și de complex al vieții satului cum numai 
marii creatori sînt în stare să realizeze. 

Citindu-i Amintirile, încercați să observați cum se făurește din aceste 
elemente disparate, aparent risipite în mod neglijent în corpul operei, tipul 
caracterologic complet al românului, cu cele mai esențiale însușiri, într-o 
gamă deosebit de variată. 

Creangă nu se mărginește la o narațiune de întîmplări presărate cu evocări 
sentimentale. El deschide ochii mari la toate elementele clocotului de viață 
din jurul său. Fiecare notație relevă cîte o trăsătură fundamentală pe care 
artistul o încrestează pe răbojul său, ca-n joacă, dar care constituie — dacă 
avem răbdarea s-o legăm sistematic de complexul altor notații similare — 
o icoană realistă a vieții și a sufletului poporului. 

În paginile care urmează vom încerca sistematizarea acestui material 
etnografic și folcloric, mărginindu-ne doar la Amintiri din copilărie şi făcînd 
numai trimiteri ocazionale la celelalte creaţii ale scriitorului. 

Ar fi potrivnic intențiilor lui Creangă să atribuim acestor însemnări din 
opera sa un scop științific cu caracter descriptiv. 

De aceea nu le vom desprinde din operă, izolîndu-le de complexul estetic 
al creaţiei. 

Pentru a pune cît mai bine în lumină acest dar al lui Creangă vom încerca 
să sistematizăm observațiile noastre, concentrînd elementele cu caracter 
etnografic în două grupe, una privind viața materială a satului și a ţăranului, 
iar cealaltă, viața spirituală. 

În prima parte ne va preocupa satul, casa, îndeletnicirile oamenilor, portul 
și hrana ţăranului. În cea de a doua, oglindirea concepției de viață a poporu- 
lui, caracterul oamenilor, tradițiile, datinile, obiceiurile, credința și super- 
stițiile. 

Fiecare din aceste elemente ocupă în opera scriitorului un loc important. 
Urmărite cu grijă și grupate cu atenţie ele realizează o adevărată și amplă 
frescă a vieții poporului nostru. 

Această măiestrie de oglindire a complexităţii vieții este o trăsătură de 
seamă a artei creatoare a prozatorului moldovean. 

Din prima pagină a Amintirilor ne întîmpină priveliștea satului așezat la 
loc deschis, unde coamele împădurite ale munţilor încep a se da la o parte în 
colinuri domoale : „Stau cîteodată și-mi aduc aminte ce vremi și ce oameni 
mai erau în părțile noastre, pe cînd începusem și eu, drăguliță doamne, a mă 
ridica băițaș la casa părinților mei, în satul Humulești, din tîrg drept peste 
apa. Neamțului; sat mare și vesel împărțit în trei părți care se țin tot de una: 
Vatra satului, Delenii și Bejenii“. 

„Ș-apoi Humuleștii și pe vremea aceea nu erau numai așa un sat de oameni 
fără căpătii, ci sat vechi răzășesc, întemeiat în toată puterea cuvîntului: 
cu gospodari tot unul și unul, cu flăcăi voinici și fete mîndre care știau a învîrti 
hora dar și suveica, de vuia satul de vătale în toate părțile“. 

Arta scriitorului nu disociază, în tabloul său, aspectul fizic, material al 
satului, de clocotul vieţii și de trăsăturile de caracter ale poporului asupra 
cărora vom reveni, dar descrierea constituie o prezentare amplă a tipului 
respectiv de sat, mândrie a locuitorilor, prin întindere, unitate, instituții, 
gospodării, înfățișat pînă la amănuntele gardurilor șindrilite și a pomilor 
plantați în cimitir. 

Cu totul altfel este înfățișat celălalt sat de munte, Broștenii Irinucăi, 
strîimtorat între povirnișuri, "de-a lungul văii Bistriței, a cărui înfățișare 
Creangă o schițează cu mult umor în cîteva trăsături de condei în care concen- 
trează din nou întreg spiritul său de observaţie realist : 

„Și satul Broșteni fiind împrăștiat, mai ca toate satele de la munte, nu se 
rușina lupul și ursul a se arăta ziua-n amiaza-mare prin el; o casă ici sub 
tihăraia asta, alta dincolo de Bistrița sub altă tihăraie.“ 

Aceste tablouri — deosebite între ele dar reprezentind amîndouă carac- 
teristica satelor de munte -— sînt puse mai apoi într-o minunată antiteză cu 
satele de șes, pe care natura însăși le dezavantajează : 

„Şi-apoi (Zaharia) rămase dus pe gînduri tot drumul, pînă la Blăgești, 
peste Siret, unde ne-a fost și masul în noaptea aceea. Dar vai de masul nostru! 
Aici pe prispa unui rotar, puțin de nu era să rămînem chiori. De cu seară și 
după miezul nopții, am stat numai într-o fumăraie de baligi, ca la carantină, 
și tot ne-au coșit țînțarii. 

— Așa-i viața cîmpenească, zice moș Luca, cioșmolindu-se și învîrtindu-se 
ca pe jăratic, de răul țînțărimii. Cum treci Siretul apa-i rea și lemnele pe sponci ; 
iar vara te înăduși de căldură și țînțarii te chinuiesc amarnic. N-aș trăi la 
cîmp, doamne ferește! Halal pe la noi! Apele-s dulci, limpezi ca cristalul și 
reci ca ghiața ; lemne de ajuns; vara, umbră și răcoare în toate părțile; oameni 
mai sănătoși, mai puternici, mai voinici și mai voioși, iar nu ca işti de pe la 
cîmp : sarbezi la față și zbîrciți, de parcă se hrănesc numai cu ciuperci fripte 
în toată viața lor“, 

Din nou sub condeiul scriitorului prinde viață nu numai așezarea satului 
și conturul său material, ci şi pulsul vieții omenești profund deosebit de al 
satelor de la munte. 


3 ELEMENTE ETNOGRAFICE ȘI FOLCLORICE IN „AMINTIRILE“ LUI ION CREANGA 357 


Cele trei tablouri fixează cu o mînă de maestru crimpeie de viață în care 
observaţia privitoare la caracterul așezărilor omenești din patria noastră 
— cu întreaga lor diversitate — prinde un contur sigur. 

Ele însă nu sînt singurele. În alte pagini se încheagă tabloul tirgurilor 
Fălticeni sau Tîrgu-Neamţ, cu livezile de pomi, satele cu  teascuri de oloi sau 
pivele de făcut sumane. 

Fără a manifesta preocupări etnografice propriu-zise, Ion Creangă sur- 
prinde trăsături esențiale ale tipologiei satelor noastre. 

Casa ţăranului constituie al doilea element etnografic căruia scriitorul i-a 
rezervat un spațiu larg în opera sa. Începînd cu materialul de construcție 
și cu planul de împărțire a încăperilor pînă la prichiciul vetrei, la cuptorul 
de piine și la prispa casei care-i servește românului ca loc de odihnă în nopțile 
de vară, toate aceste elemente și-au cucerit un loc bine cumpănit în opera sa. 

Iată tipul caselor sărăcăcioase, caracteristice satelor de munte : „Și Irinuca 
avea o cocioabă veche de bîrne cu fereștile cît palma, acoperită cu scînduri, 
îngrădită cu răzlogi de brad și așezată chiar sub munte pe malul stîng al 
Bistriței, aproape de pod“. 

Descrierea merge mai departe relevînd împărțirea casei în două încăperi, 
casa și tinda în care dormeau caprele Irinucăi. 

Imaginea nu are caracter particular ; recunoaștem în ea adăpostul imensei 
majorităţi a țărănimii noastre din regiunile de munte, de-a lungul epocilor de 
asuprire și exploatare. 

Nu e cu mult mai impunătoare nici icoana casei părintești din Humulești, 
deși este scăldată în efuziunea lirică a amintirilor pline de duioșie : „Nu știu 
alții cum sînt dar eu cînd mă gîndesc la locul nașterii mele, la casa părintească 
din Humulești, la stîlpul hornului unde lega mama o sfoară cu motocei la capăt, 
de crăpau mîțele jucîndu-se cu ei, la prichiciul vetrei cel humuit de care mă 
tineam cînd începusem a merge copăcel, la cuptorul pe care mă ascundeam, 
cînd ne jucam noi băieții de-a mijoarca, și la alte jocuri și jucării pline de 
hazuri și farmecul copilăresc, parcă-mi saltă Și acuma inima de bucurie!“ 

n aceste încăperi pline de poezia amintirilor ochiul abia are de ce să se 
prindă : de lăițele sărăcăcioase acoperite de velințe sau de ocnița și de cotru- 
tele mîtelor. 

Abia la crîşmărița cea frumoasă, fata vornicului din Rădășeni, dăm peste 
„0 odaie mare cu obloane la ferești și podită pe jos“, despre care Creangă nu 
uită să adauge „ca la casa unui gospodar fruntaș la vremea aceea“. 

Încolo însă aceleași interioare tradiționale, sărace, la moș Chiorpec din 
Humulești sau la Pavel ciubotarul din Fălticeni. 

Atenţia scriitorului se oprește stăruitor și asupra, îndeletnicirilor ţăranului. 
Ceea ce ne spune despre humuleștenii săi constituie în realitate o caracteristică 
a satelor de la poala muntelui în general : 

„Căci trebuie să vă spun că la Humulești torc și fetele și băieții și femeile 
și bărbaţii; și se fac multe giguri de sumani, și lăi și de noaten, care se vînd 
și pănură și cusute; și acolo pe loc, la negustori armeni veniți înadins din alte 
tîrguri : Focșani, Bacău, Roman, Tiîrgu-Frumos și de pe aiurea, precum și pe 
la iarmaroace în toate părțile. Cu asta se hrănesc mai mult humuleștenii, 
răzăși fără pămînturi și cu negustoria din picioare : vite, cai, porci, oi, brînză, 
lînă, oloi, sare și făină de păpușoi, sumane mari, genunchiere și sărdace; 

itari, bernevici, cămeșoaie, lăicere și scorțuri înflorite, ștergare de borangic 
alese și alte lucruri ce le duceau lunea la tîrg de vînzare sau joia pe la mînăs- 
tirile de maici, cărora le vine cam peste mînă tîrgul“. 

De aceea Ştefan al Petrii colindă tîrgurile cu cotul subsuoară, iar mama 
lui Creangă, copleșită de treburi, vrea să-l rețină acasă pe copil, să-i facă ţevi 
pentru războiul de țesut. Pentru farmecul povestirii Creangă nu uită să-și 
etaleze și darurile personale în meserie: „Toate ca toatele. dar la cusut și 
sărăduit sumane și mai ales la roată, mă întreceam cu fetele cele mari din 
tors“. 

Dezvoltarea industriei casnice textile nu se mărginește la prelucrarea lînei. 
Cînepa mătușii Mărioara, chitele de cînepă și in și bucii pe care-i „pașlea“ 
moș Bodringă de la crișmărița cea frumoasă ne îndreaptă atenția spre alt 
aspect al îndeletnicirilor sătești pe care Creangă îl reia, didactic, și-n poves- 
tirea, Inul și cămeșa. 

Această îndeletnicire derivă din alta mai generală, păstoritul, pe care 
Creangă nu uită s-o amintească în treacăt pentru locuitorii din preajma 
Humuleștilor, mai adăugînd și alte ocupaţii aflate în strînsă legătură. cu viața 
de cioban : „Fuțuienii veniți din Ardeal... mănîncă slănină rîncedă, se țin de 
coada oilor, lucrează lîna și sînt vestiți pentru teascurile de făcut oloi; și 
condrenii cu morile de pe Nemțișor și piuăle de făcut sumani“. 

Acești oameni de munte își au ritmul lor de viață, specificul lor impus de 
condiţiile naturii chiar și în felul de a-și conduce caii : „Iar marți des-de-dimi- 
neață puse tarnițele și desagii pe cai și legîndu-i frumușel de căpăstru: pe cel 
de-al doilea de coada celui dintii, pe cel de-al treilea de coada celui de-al doilea, 
pe cel de-al patrulea de coada celui de-al treilea cum îi leagă munteanii, a 
zis : Ei, măi Ştefane și Smărănducă, mai rămîneți cu sănătate că eu m-am 
dus dusu-m-am'“. 

Traiul „sub poală de codru verde“ în epoca începutului exploatării pădu- 
rilor face pe oameni să-și caute alte mijloace de existență. Bărbatul Irinucăi 
și fata cea lăliie lucrează toată săptămîna în munte la făcut „cherestea“ 
pentru nimica toată, iar cheresteaua coboară în largul țării pe undele Bistriţei 
făcînd să se dezvolte o altă îndeletnicire caracteristică oamenilor de la munte, 
plutăritul. 

În cuprinsul amintirilor agricultura ocupă în mod firesc loc puţin căci 
humuleștenii trăiau din alte îndeletniciri. Ici-colo dăm de o grădină cu păpu- 
șoi în care se ascunde copilul fugit de la școală, sau de lingurarii prășitori 
care-și așteaptă mîncarea lălăind răzimaţi în sapă. Mai încolo, pe apa Neam- 
tului în jos, sînt pomenite holdele, probabil de orz ori de secară, ale Ghindă- 
uanilor. 

Ipoteza e confirmată chiar de scriitor care vorbind de darurile duse cati- 
hetului din Fălticeni ne spune : „Pentru mine însă numai două mierțe de orz 
și două de ovăz a dat tata cui se cuvine, de-am fost primit la Fălticeni, căci 
școala era numai de mîntuială, boi să iasă“. 

Lanul de grîu e de domeniul poveștilor fantastice și el e proprietatea 
boierului, ca în Povestea lui Stan Pătitul. 

Între îndeletnicirile țărănești mai trebuie amintită şi creșterea albinelor. 
Prisăcile ghindăuanilor care n-au nevoie de prisăcari fac obiectul admiraţiei 
scriitorului pentru cinstea tradiţională a oamenilor, 

Pe lîngă aceste îndelciniciri cu caracter oarecum general, amintirile mai 
surprind și altele cu totul particulare, dar înfățișate uneori cu o bogăţie de 
amănunte profesionale de domeniul specialistului. Cărăuşia e o îndeletnicire 
răspîndită î în satele de munte. În Soacra cu trei nurori : „Tustrei feciorii babei 
umblau în cărăușie și cîștigau mulți bani“. Figura harabagiului Moș Luca din 
amintiri sau chipul conturat cu atîta artă al lui Moș Nichifor Coţcarul fixează 
însă speța cărăușului amărit silit să-și cîştige pîinea cu niște mîrțoage care 
abia se țin pe picioare și care adeseori „se lasă pe tînjeală“ în sensul propriu 
al cuvîntului. În povestire scriitorul ne dă și cîteva indicaţii sumare despre 
alcătuirea căruței, vorbindu-ne despre oiște, capăt, belciug, tînjeală și altele, 

Cele două figuri de ciubotari, Moș Chiorpec și Pavel din Fălticeni lără a fi 
tipuri surprinse într-o amplă viață sufletească, îi oferă lui C reangă prilejul 
să ne înșire toate sculele profesiunii lor. Astfel Moș Chiorpec „mă lua frumușe! 
de bărbie cu mîna stîngă, iar cu cea dreaptă muia feleștiocul în strachina cu 
dohot și-mi trăgea un pui de răbuială ca aceea pe la bot, de-i bufnea rîsul pe 
toți ucenicii din ciubotărie“. 

Pavel, gazda lui Creangă din Fălticeni, „robotind zi și noapte, se proslăvea 
pe cuptior, între șanuri, calupuri, astrăgaci, bedreag, dichici și alte custuri 
tăioase, mușcea, piedică, hască și clin, ace, sule, clește, pilă, ciocan, ghinț, 
piele aţă, hîrbul cu călacan, clei și tot ce trebuie unui ciubotar“. 

mbrăcămintea oamenilor ȘI a casei ţăranului, portul din regiune, consti- 
tuie un alt element prețios cu caracter etnografic, răspîndit în întreaga lui 
operă. Atenţia artistului nu se mulțumește cu descrierea obiectelor, ci de cele 
mai multe ori stăruie îndelung și asupra confecționării lor. Bătrînul David 
Creangă se îndîrjește împotriva „scroambelor“ de ciubote cu care Ionică alu- 
necă în Ozana : „ — Opinca-i bună saraca! Îţi sade piciorul hodinit și la ger 
huzurești cu dînsa“. De aceea cum ajunge la Pipirig scoate „o piele de porc 
sălbatic din cămară și croind cîte o păreche de opinci pentru Dumitru și 
pentru mine... le-a îngruzit frumos și a petrecut cîte o păreche de aţă neagră 
de păr de cal prin cele nojițe. Și a treia zi după asta dîndu-ne schimburi și 
cîte două părechi de obiele de suman alb, ne-am încălțat cu opincile binișor și; 
sărutînd mîna bunicăi, am luat-o prin Boboiești iar cu bunicul și cu Dumitru, 
fratele mamei cel mai mic“. 

Întreaga îmbrăcăminte de sărbătoare a copiilor e înfățișată în cele cîteva 
rînduri de evocare a venirii lui Ghica-vodă la inaugurarea școlii domnești 
din Tîrgu-Neamţ : „Mai toți de-a rîndul îmbrăcaţi cu cămeșuice cusute cu 
bibiluri și albe cum e helgea, cu bondițe mîndre, cu ițari de ţigaie și încălțați 
cu opincuțe“. 

Tabloul se completează cu alte amănunte în numeroase pagini ale aminti- 
rilor. Mama făgăduiește să-i aducă lui Ionică de la iarmarocul din Fălticeni 
„O pălăriuță cu tasma și o curelușă cu chimeriu, știi colea ca pentru tine“. 
Vorbind de negoţul humuleștenilor, Creangă enumeră o altă serie de articole 
de îmbrăcăminte ale oamenilor din partea locului. Toată îmbrăcămintea 
aceasta ieșea din mîinile gospodinelor, începînd cu torsul și urzitul pînă la 
sărăduitul sumanelor și boitul lînei pentru scoarțe și lăicere. 

Alt aspect al vieții ţăranului căruia Creangă îi consacră un loc privilegiat 
este acela al hranei omului de la munte. 

În odaia „podită pe jos“ a crîşmăriței din Fălticeni, unde se întindeau 
pînă la ziuă chefurile dascălilor, sînt înșirate pe lîngă pereți o mulțime de 
produse ale gospodăriei țărănești: Într-un colț al odăii cîteva mierțe de 
fasole; în altul sămînță de cînepă; în al treilea o movilă de mere domnești 
și pere de Rădășeni, care trăiesc pînă pe după paști; în al patrulea, mazăre 
și bob, despărțite printr-o scîndură lată, iar alăturea niște bostani turcești; 
într-o putină, pere uscate și dulci ca smochinele. 

Rezervele pentru iarnă sînt asigurate după un ritual străvechi: „La 
crăciun cînd tăia tata porcul și-l pîrlea și-l opărea și-l învîrtea iute cu paie 
de-l înădușea ca să se poată rade mai frumos, eu încălecam pe porc deasupra 
paiclor...“. 

Grija zilei de mîine nu-l mai frămîntă pe ţăranul cu oarecare stare : „Lemne 
la trunchi sînt; slănină și făină în pod este de-a valma; brînză în putină ase- 
menea; curechi în poloboc, slavă domnului“. 

n cîteva rînduri conturate mai apăsat Ion Creangă a fixat toate elemen- 
tele esențiale care constituie alimentația ţăranului. Dacă mai adăugăm oalele 
cu lapte pe care le smîntînea Ionică, dînd vina pe strigoii care iau mana vaci- 
lor, tabloul se completează în ceea ce privește „materia primă“ a alimentaţiei, 
ca să zicem așa. 

Dar la mesele descrise de Creangă își fac apariţia strachini de bucate care 
înfățișează altă latură a problemei : priceperea, la gătit a gospodinelor. Cînd 
se întorc copiii din vacanța de iarnă, acasă apar pe masă: „costițe de porc 
afumate, chiște și buft umplut, trandafiri usturoieţi și slănină de cea subțire, 
făcute de casă, tăiate la un loc, fripte bine în tigaie și cu mămăliguță caldă 
de se duc unse pe gît“. 

La bobotează popa și „mînzii lui“ sînt așteptați cu „bob fiert, găluște, 
turtă cu jufle și vărzare“, iar la lăsatul secului „făcînd mama un cuptior 
zdravăn de alivenci și plăcinte cu poale-n brîu și părpălind niște pui tineri la 
frigare, și apoi tăvălindu-i prin unt, pe la prînzul cel mic chiamă pe mătușa 
Măriuca lui Moș Andrei la noi... Și astfel pun capăt vrajbei iscate din pricina 
pupezei“. 

Posturile își au și ele rînduiala lor păzită cu strășnicie după canoane. 
Dascălii din Fălticeni își fac socoteala gospodărește ca să știe cât se pot întinde : 
„unul cu altul la un loc aveam acum, la începutul postului, vreo patru-cinci 
ulcioare de oloi, trei-patru saci de făină de păpușoi, cîteva ocă de pește sărat, 
perje uscate, fasole, mazăre, bob, sare și lemne pentru cîteva săptămîni“. 

Dar pe lîngă belșugul oaspeților, adeseori și lipsurile își arată colții în 
paginile operei sale. Dacă lui Nică Oșlobanu „îi cade un urs mare din sîn și 
de-a dura prin clasă, nu de cei pe care-i joacă ursarii, ci de mămăligă umplut 
cu brînză, rotund prăjit pă jăratic și bun de pus drept la inimă cînd ti-i foame“, 
în schimb în familia Irinucăi „doi oameni cu doi boi la vreme de iarnă abia își 
puteau scoate mămăliga“, iar plăieșii care-i însoțesc pe fugarii de la Broş- 
teni spre Pipirig se ospătează „scoţînd o hrincă (de mămăligă) înghețată din 
desagi, părpălind-o pe jăratec și dîndu-ne și nouă câte-o harchină. Și așa 
luneca hrinca, aceea de ușor pe gât, parcă era unsă cu unt“. 

Cele cîteva pagini spicuite pe sărite din opera lui Creangă n-au epuizat 
numeroasele observaţii, care se caracterizează printr-un autentic realism, 
referitor la aspectele vieţii materiale a poporului. 

Cu mult mai multă virtuozitate notează Creangă în fiecare observație 
fugară a scrisului său toate nuanțele de lumină și uneori de umbră ale vieții 
spirituale a ţăranului nostru. 

În această ordine de idei se cuvine să ne oprim mai întîi asupra concepției 
de viață a poporului nostru, care se desprinde din amintiri, de astă dată spriji- 
nindu-ne mai puțin pe citate și referindu-ne mai cu seamă la atmosfera gene- 
rală care se desprinde din operă. 

Întreg ciclul amintirilor, cu grupurile variate de personaje pe care le 
întîlnim în paginile cărții, copii, flăcăi și fete, oameni maturi, bărbați și femei, 
plugari, negustori și meșteșugari, oglindește o atmosieră de sănătate morală 
a poporului, de cuviință și cumpănire a acțiunilor, de prețuire a muncii și de 
luare în răspăr a lenei și a tuturor celor deprinși să trăiască de pe spatele 
altora. Mai ales față de aceștia, părinții lor uzează de autoritatea părintească, 
restabilind echilibrul moral al supunerii și al cuviinței. „Degeaba te mai scli- 
fosești, Ioane, răspunse mama cu nepăsare. La mine nu se trec astea. 

Pare-mi-se că știi tu moartea mea... să nu mă faci, ia acuși, să ieu culeșerul 
din ocniță și să te dezmierd cît ești de mare! Apoi cheamă pe tata și-i zice 
hotărîtor : Spune-i și dumneata băietului, omule, ce se cuvine, ca să-și ieie 
nădejdea și să-și caute de drum. 

Mai rămîne vorbă de asta, zise tata posomorît. Are să urmeze cum știm 
noi, nu cum vrea el, că doar nu-i de capul său“. 

Nicăieri în amintiri nu găsești o pagină sau măcar un rînd de deznădejde, 
de pierderea cumpătului în fața greutăților vieții. Te întîmpina pretutindeni 
în întreaga lui operă un optimism robust care nu are nimic artificial sau livresc, 
ci este însăși icoana realistă a felului de a gîndi și a acționa al omului din popor. 
Iar cînd desperarea se cuibărește în sufletul lui Harap Alb, ea e combătută cu 
vigoare. Dialogul dintre eroul basmului și calul său ne redă întreaga atmosferă 
de încredere în desfășurarea vieţii care caracterizează pe omul din popor. „Se 
vede că m-a născut mama într-un ceas rău... mă pricep eu tare bine ce ar trebui 
să fac ca să se curme odată cu toate astea. 

— Stăpîne, zise atunci calul... nu te mai olicăi atîta. După vreme rea a fi 
el vreodată și senin. 

Dac-ar sta cineva să-și facă samă de toate cele, cum chitești dumneata, 
apoi atunci ar trebui să vezi oameni morți pe toate cărările. Nu fi așa de nerăb- 
dător. De unde știi că nu s-or schimba lucrurile în bine și pentru dumneata? 
Omul e dator să lupte cît a putea cu valurile vieții“. 

Prețuirea cărții și a culturii nu constituie în amintiri o încrestare episodică. 
Ea revine mereu sub condeiul lui Creangă în atitudinea unui mare număr de 
personaje. Ne întîmpină de la început strădania părintelui Ion de sub deal și 
al lui Cădița Vasile de a aduna copii la școală. Foloasele învățăturii sînt prețuite 
de mama lui Creangă în ciorovăielile cu tatăl său pentru a-l da la școală și sînt 
argumente cu o claritate de spirit tipică ţăranului luminat în cuvintele lui 
David Creangă : „Nu-i rău, măi Ştefane, să știe băietui tău oleacă de carte, 
nu numaidecît pentru popie cum chitește Smaranda... Din cărți culegi multă, 
înțelepciune și la dreptul vorbind nu eşti numai așa, o vacă de muls pentru 
fiecare“. 

Le regăsim aproape aidoma în altă parte, puse în lumină de Ghica-vodă 
la inaugurarea școlii domnești din Tiîrgu-Neamțţ. 

Pentru stimularea tineretului la învățătură cei chemaţi folosesc mijloace 
de ademenire din cele mai originale, „iar părintele ba azi, ba miine, aducînd 
pitaci și colaci din biserică, a împărţit la fiecare, de ne-am îmblînzit, și treaba 
mergea strună“. Sau : „bun mai era și părintele Duhu, cînd se afla în toane 
bune... pus-a el băieții în rînduială cum nu mai văzusem pînă atunci, cumpă- 
ra-ne el vara din banii săi cofe de smeură și fel de fel de puricale, de ne da să 
mâncăm.“ 

Dacă femeile sînt bisericoase, ca Smaranda Creangă care ţine să-și facă 
băiatul popă, bărbaţii în schimb sînt însufleţiți de un spirit profan și înclinați 
spre latura desiătărilor lumești, însușiri pe care scriitorul le relevă cu un 
spirit de observaţie surprinzător de veridic : „Sărmane omule! Dacă nu ştii 
boabă de carte cum ai să mă înţelegi... 

Ai să te duci în fundul iadului și n-are să aibă cine te scoate dacă nu te-ai 
sili să-ți faci un băiet popă. De spovedanie fugi ca dracul de tămiie. În biserică 
mergi din paști în paști. Așa cauţi tu de suflet?“ „Ian taci, măi femeie, că biseri- 
ca-i în inima omului și dacă voi muri tot la biserică am să șed, zice tata“. - 

Aceeași atitudine laică se relevă și-n aprecierea lui Moș Vasile, unchiul lui 
Creangă despre darurile trebuincioase tagmei preoțești : „Vorba ceea : picioare 
de cal, gură de lup, obraz de scoarță și pîntece de iapă se cer unui popă și nu-i 
mai trebuie altceva. Bine-ar fi, doamne iartă-mă, ca feţele bisericești să fie 
mai altfel“. 

Oamenii nu-s prea înclinați spre inovaţii, ţin la tradiție și privesc cu neîn- 
credere încercările unora de a se smulge din mediu și a-și croi altă viață. Tatăl 
lui Creangă ia peste picior dorința mamei de a-și face copilul popă: „Dacă 
ar fi să iasă toți învăţaţi, după cum socoți tu, n-ar mai avea cine să ne tragă 
ciubotele. N-ai auzit că unul cică s-a dus odată bou la Paris, unde-a fi acolo, 
și a venit vacă“. 

Această inerție nue născocită de scriitor și ține și ea de o anumită concepție 
de viață, chiar dacă nu o împărtășim. 

Strîns legată de concepţia de viață a poporului este firea lui împletită din 
cele mai variate trăsături de caracter. 

Moldoveanul e vesel, ironic, spiritual și glumet. 

„Îi plac vorbele în doi peri cu care personajele lui Creangă jonglează dînd 
naștere la tot felul de calambururi cu subînțelesuri. Creangă însuși pare croit 
pe această măsură a eroilor săi din Humulești, cu care se identifică în felul 
de a gîndi și a vorbi, folosind poanta la fiecare pas. 

Scriitorul scoate în relief cinstea oamenilor din împrejurimi „unde plugurile 
rămîn singurele pe brazdă în țarina cu săptămînile, prisăcile fără prisăcar, 
holdele fără jitar și nimeni nu se atinge de ele, iar oamenii din aceste sate nu 
știu ce-i judecata“, dar, potrivit aceluiași dar de a vorbi cu două înțelesuri, 
lauda cuprinde și o latură de ironie usturătoare la adresa plugurilor care rămîn 
singurele în brazdă cu săptămiînile... și nimeni nu se atinge de ele, imagine care 
nu ne sugerează un exces de hărnicie. 

Pe de altă parte lipsurile materiale ale oamenilor de la munte i-au făcut mai 
strînși la pungă, mai cărpănoși, mai zgîrciți, caracteristică adeseori relevată 
în operă. Oamenii din satul Blebea, dacă-și scapă căciula pe baltă, spre a nu 
rămîne de pagubă se mîngiie spunînd : „să fie de sufletul tatei“, iar cei: din 
Ocea „alungă cioara cu perja-n gură tocmai dincolo, peste hotar“. Mătușa 

Mărioara, rea de pagubă pentru cireșe, își vede cînepa „palancă la pămînt“, 
iar Moș Vasile „era un cărpănos și un pui de zgârie brînză ca și mătușa Mărioara. 
Vorba ceea : a tunat ȘI i-a adunat“. 

Să nu mai vorbim de zgîrcenia părintelui Oșlobanu, caracteristică tagmei 
care are „lînă de luat iar nu de dat“ și care-i alungă pe colindători cu o scurtă- 
tură de lemn ca să nu le împartă covrigi sau nuci. 

Zeîrcenia însă nu întunecă spiritul de ospeţie al moldoveanului amintit 
și de Miron Costin. Creangă menționează cu mîndrie această însușire aleasă 
a mamei sale și datină a casei lor care desigur nu trebuie înțeleasă ca fiind o 
caracteristică particulară : „Și mama... strașnic se bucura cînd se întîmpla 

oaspeți pe la casa noastră și avea prilej să-și împartă pîinea cu dînșii“. 

O altă particularitate a firii moldoveanului este cultul trecutului și mândria 
că este descendent al unor oameni de seamă. Această mîndrie se remarcă în 
vorbele lui Creangă despre oamenii din partea locului : „Din sus de Humulești 
vin Vînătorii Neamțului, cu sămînță de oameni de aceia care s-au hărțuit odi- 
nioară cu Sobieţchi, craiul polonilor“, precum și faptul că satul lor nu-i un 
sat ascuns într-un cotlon de munte ci sat în calea oamenilor mari și a evenimen- 
telor importante. 

Cu aceeași mîndrie pare a vorbi și David Creangă de înaintașii săi veniți 
din Ardeal din pricina papistășiei și despre Ciubuc, clopotarul de la Mănăstirea 
Neamţu care l-a pus în uimire chiar și pe Vodă cu averea lui: „Atunci Vodă 
nu s-a putut stăpîni de mirare, spuind : Ia aista-i om, zic și eu. De-ar fi mulți 
ca dînsul în domnia mea, puțină lipsă ar duce ţara la nevoi. Și l-a bătut Vodă 
cu mîna pe umăr, zicîndu-i: Moșule, să știi că de azi înainte ești omul meu și 
la domnie ţi-i deschisă ușa orișicînd.“ 

ŞI în sfîrșit o componentă de ordin general a caracterului poporului nostru 
care este legătura strînsă cu natura, sentimentul integrării omului în mediul 
geografic înconjurător—prezent în întreaga noastră literatură populară. Cu 
cîtă poezie evocă scriitorul peisajul din jurul Humuleştilor: „D-apoi vara 
în zilele de sărbătoare, cu fetele pe cîmpie, pe colnice și mai ales prin luncile 
și dumbrăvile cele pline de mîndrețe, după cules răchițică de făcut gălbenele 
și vîrf de umplut flori, dumbravnic și sulcină de pus printre straie, cine umtla ?“ 

Omul se integrează în mod firesc în acest peisaj bîntuit de toate intemperiile 
vremii, iar scriitorul știe să împletească realitatea cu legenda și cu elementele 
folclorice în creația sa : „Și mergînd noi așa, cam pe la amiază, deodată s-a 
schimbat vremea cea frumoasă într-o vijelie cumplită, să răstoarne brazii la 
pămînt, nu altceva. Pesemne baba Dochia nu-și lepădase toate cojoacele. 
Începe a bura, apoi o întoarce în lapoviţă, pe urmă o dă în frig și ninsoare cum 
se cade și într-un buc ne astupă calea, de nu știai încotro să mergi. Și tot nin- 
soare și pîclă pînă-n pămînt, de nu se vedea om pe om, alăturea fiind.“ 

Iar cînd se vede smuls din cadrul naturii copilăriei, scriitorul își așterne 
jalea în rînduri pline de duioșie : „Cînd auzeam noi pe Moș Luca pomenind 
cu drag de casă și cînd mai vedeam cum rămîn satele și locurile frumoase în 
urmă, și tot altele necunoscute se înfățișează înainte-ne, supărarea noastră 
creștea la culme! Pentru fiecare fîntînă, părău, vălcică, dumbravă şi alte 
locuri drăgălașe ce lăsam în urmă-ne, scoteam cîte un suspin adînc din piep- 

Datinile, obiceiurile, tradiţiile poporului nostru ocupă de asemenea un 
loc important în amintiri. Uratul de Sfîntu Vasile cu plugușorul se întinde pe 
cîteva pagini și scriitorul amintește toate obiectele ceremonialului : buhai, 
harapnic, clopot, talangă, cîrceie de tînjală. Datinile legate de ajunul crăciunu- 
lui și al bobotezei sînt prezentate de asemenea prin fragmente din viața auten- 
tică, scriitorul situîndu-se în centrul acțiunii : „Şi cînd veneau cele două ajunuri, 
cîte 30—40 de băieți fugeam înaintea popii de rupeam omătul de la o casă la 
alta. Şi la crăciun nechezam ca mânzii, iar la bobotează strigam chiraleisa, de 
clocotea satul.“ 

Toate datinile străbune au avut un ecou profund în sufletul său și le redă 
cu o rară sensibilitate : „Dragi-mi erau șezătorile, clăcile, horile și toate petre- 
cerile din sat la care luam parte cu mare însuflețire“. 

Șezătorile sînt prezentate într-un loc chiar într-o formă didactică : „Așa 
ne duceam băieții și fetele unii la alții cu lucru ca să ne luăm de urît, ceea ce 
la țară se chema șezătoare și se făcea mai mult noaptea lucrînd fiecare al său“. 

Jocul flăcăilor și al fetelor din sărbători, uneori cu interesante amănunte 
locale, atrage și el atenţia scriitorului : „În Rădășeni... am jucat la trei jocuri 
într-o singură zi : unul de flăcăi tomnateci, la care venise fetele cele mai tinere ; 
altul de flăcăi tineri, la care venise fetele cele stătute ; iar al treilea de copilan- 
dri, la care venea cine poftea. Flăcăii abia se legănau în joc și hora se învîrtea 
foarte încet. Fetele nu s-așteptau rugate ca pe aiurea, ci fiecare deprindea mîinile 
a doi flăcăi, unde-i venea la socoteală, spunea bună ziua și urma jocul înainte.“ 

Moș Bodrîngă cunoștea, toate melodiile jocurilor populare pe care le jucau 
catiheții din Fălticeni : Nunta și înmormîntarea cu datinile lor sînt pomenite 
doar în treacăt : „Oare Grigore a lui Petre Lucăi de la noi din sat pe la ce școli 
a învăţat de știe a spune atîtea bongoase și conăcăria pe la nunți?“ 

Vorbind despre holera de la 1848, ne înfățișează cîteva datini legate de 
înmormântare : „Pînă ce a venit în vara aceea... cinstita holeră... și a început 
a secera în Humulești în dreapta și-n stînga... și eu neastîmpărat cum eram, 
ba ieșeam la pîrleaz cînd treceau cu mortul pe la poarta noastră... ba îl petre- 
ceam pînă la biserică și apoi veneam acasă cu sînul încărcat cu covrigi, mere 
turture, nuci poleite, roșcove și smochine din pomul mortului, de se crucea 
tata și mama cînd mă vedeau cu dînsele“. 

Uneori scriitorul pătrunde și-n domeniul medicinii populare, notînd o serie 
de leacuri băbești. Încolţit de holeră Ionică e dus de la stîna din Dumbrava 
Agapiei acasă : „și cînd colo doftorii satului Moș Vasile Tandură și altul, nu-mi 
aduc aminte, erau pe la noi acasă și prăjeau pe foc într-un cazan mare niște 
hoștine cu său. Și după ce mi-a tras o frecătură bună cu oțet de leuștean, mi- 
aduc aminte ca acum, au întins hoștinele fierbincioare pe o pînzătură și m-au 
înfășat cu ele peste tot ca pe un copil. Și nu pot şti cît a fi trecut la mijloc pînă 
ce am adormit mort și de-abia a doua zi pe la toacă m-am trezit sănătos ca 
toți sănătoșii.“ 

Cînd copiii se umplu de rîie de la caprele Irinucăi: „pe căldurile cele ne 
ungeam cu leșie tulbure, ședeam afară la soare cu pielea goală pînă se usca pe 
noi și apoi ne băgam în Bistriţă de ne scăldam. Așa ne învățase o babă să facem 
ca să ne treacă de rîie.“ 

Bunica din Pipirig însă s-a dovedit mai pricepută în leacuri: „degrabă 
s-a dus în cămară, a scos un ulcior cu dohot de mesteacăn, ne-a uns peste tot 

trupul din creștet pînă în tălpi și apoi ne-a culcat pe cuptior la căldură. Și tot 
așa ne-a uns de cîte două-trei ori pe zi și noapte, pînă ce în vinerea seacă ne-am 
trezit vindecați taftă. “ 

Câte jocuri de copii completează această galerie. 

Ionică se joacă cu frații săi de-a mijoarca. sau „încuie pe dracul în fundul 
stoalnei cu bulbuci la gură“. 

„Ne spunea la povești nopți întregi, șezînd cu nasul în tăciuni, și ne cînta 
din fluier : Doina care te umple de fiori, corăbeasca, Măriuța, horodinca, ali- 
vencile, țiitura, ca la ușa cortului, hori și alte cîntece sculățele ca acestea. 
de jucam pînă ce asudau podelele și ne săreau talpele de la ciubote cu călcîie: 
cu tot, că doar acum o dădusem și noi pe ciubote“. 

Satul de la mijlocul veacului trecut era dominat de superstiții. Creangă 
le notează așa cum le sesiza cu mintea lui de copil atunci, uneori cu mirare, 
alteori cu neîncredere : „Mama... alunga norii cei negri de pe deasupra satului 
nostru și abătea grindina în alte părți, înfigînd toporul în pămînt afară, dinain- 
tea ușii“ sau : „Cînd vuia tăciunele în sobă, care se zice că face a vînt, a vreme 
rea, sau cînd țiuia tăciunele, despre care se zice că te vorbește cineva de rău, 
mama îl mustra acolo în vatra focului și-l buchisea cu cleștele, să se mai poto- 
lească dușmanul. Și mai mult decît atîta oleacă ce nu-i venea mamei la socoteală 
căutătura mea, îndată pregătea cu degetul îmbălat puțină tină din colbul 
adunat pe opasul încălțării, ori mai în grabă lua funingine de la gura 
sobei, zicînd : Cum se deoache călciiul sau gura sobei, așa să nu mi se deoache 
copilașul“. 

Credința deșartă despre strigoi pe care o cunoștea din poveștile oamenilor 
o invoca pentru a-și acoperi isprăvile : „Şi cînd căuta mama să smîntînească 
oalele, smîntinește Smarandă dacă ai ce...“ „Poate că au luat strigoaicele 
mana de la vaci, mămucă, ziceam eu șezînd închincit și cu limba scoasă afară 
dinaintea mamei, jos lîngă oale.“ 

Icoanele vieţii sufleteşti a poporului nostru se perindă astfel într-o bogată 
succesiune în tot cuprinsul amintirilor și completate cu alte elemente din lumea 
poveștilor, realizează o adevărată frescă spirituală a ţăranului, în cele mai 
variate nuanțe. 

Ultima parte a acestei cercetări o consacrăm caracterului folcloric al amin- 
tirilor lui Creangă. Creaţia populară a fost izvorul limpede al poveștilor sale 
pe care prin originalitatea stilului său le-a ridicat la înălțimi artistice de o 
măiestrie rară. Aceste probleme fac obiectul unor studii speciale care scot în 
relief atît influențele populare cît și originalitatea creatoare a scriitorului, 

Atenţia noastră se va mărgini deci și în acest domeniu tot numai la amintiri. 
În cuprinsul lor se îmbină numeroase elemente ale poeziei populare : doine, 
cimilituri, jocuri de copii, urări, zicători în versuri, care realizează o diversitate 
de procedee literare și dau un farmec particular narațiunii epice în proză. 

Mihai scripcarul din Humulești cînta noaptea pe drum însoțit de flăcăi 
doine de dragoste : 


-— Frunză verde de cicoare 
Astă-noapte pe răcoare 
Cînta o privighetoare 

Cu viersul de fată mare. 

Si cînta cu glas duios 

De picau frunzele jos, 

Și cînta cu glas subţire 
Pentru-a noastră despărţire. 
Și ofta şi ciripea 

Inima de ţi-o rupea. 


Integrată în amintiri doina nu apare ca o simplă poezie într-o culegere de 


folclor, ci dă relief întregului complex de viață. 


Primii fiori ai dragostei îl face pe scriitor să exclame, cu poetul popular : 


Fă-mă, doamne, val de tei 
Și m-aruncă-ntre femei. 


Altădată versurile au o nuanţă de ironie, în concordanță cu fragmentul 


povestit, cum se întîmplă cu cîntecul lui Mirăuţă din Grumăzești : 


Nu mi-i ciudă pe gîndac, 
C-a mîncat frunza de fag, 
Dar mi-i ciudă pe omidă, 
C-a mîncat frunza de crudă. 
N-a lăsat să odrăslească, 
Voinicii să se umbrească. 


Cu tot textul ironic al fragmentului, remarcăm caracterul de cîntec hai- 


'ducesc al versurilor în care se exprimă regretul că voinicii nu vor găsi ocrotire 


în codrul lipsit de frunză. 
Copiii însoțesc mortul de holeră cu nepăsare și inconștiența primejdiei, 


boscorodind cimilitura care are mai mult aparența unui joc: 


Chiţigaie, gaie, ce ai în tigaie? 
Papa puilor duc în valea scoicilor... 


Scăldîndu-se în baltă ei descîntă la urechi: 


Auraş, păcuraș, 

Scoate apa din urechi, 
Că ţi-oi da parale vechi. 
Şi ţi-oi spăla colele, 

Și ţi-oi bate dobele. 


La urat, de Sfîntul Vasile copiii n-apucă a-i spune popii Oșlobanu : 


Drele pe podele, 

Şi bureţi pe păreți, 
Cîte pene pe cucoș 
Atiîţia copii burduhoși. 

Împăcarea Smarandei Creangă cu mătușa Mărioara scriitorul o pecetlu- 
ioste cu versurile populare : 


Cele răle să se spele, 

Cele bune să s-adune: 
Vrajba dintre noi să piară 
Si neghina din ogoară. 


Bogăția creației populare în versuri se completează cu numeroase proverbe 
şi zicători : 

„Oricum ar fi tot îs mai aproape dinții decît părinții“. 

„Pielea rea şi răpănoasă, ori o bate ori o lasă“. 

„Decît codaș în oraș, mai bine în satul tău fruntaș“. 

Alteori ele sint simple caracterizări ironice : 


Logofete brinză-n cui, 
Lapte acru-n călimări, 
Chiu şi vai prin buzunări. 


sau : 


Tunsul, felegunsui, 
Cîinii după dînsul. 


În afară de proverbele și zicătorile în versuri, Creangă folosește la fiecare 
pas expresii populare pline de vigoare și de putere sugestivă : 

„Îndeamnă păcatul pe bădiţa Vasile“; 

„Mă uitam pe furiș la ușa mîntuirii și tot scăpăram din picioare“; 

„Smărăndița începe din cînd în cînd a mă fura cu ochiul“; 

„Altă făină se macină acum la moară“, 

„Dascălu Iordache... clămpănea de bătrîn ce era și apoi mai avea și darul 
suptului“ ; 

„În cierul cucului... era băteliștea flăcăilor și a fetelor; 

„la-o la papuc“... 

„Umtlind din școală în școală mai mult ia așa, de-a frunza frăsinetului“. 

La sfîrșitul acestor note încercăm a desprinde cîteva concluzii, menite a 
pune în lumină această latură a înclinațiilor scriitorului către etnografie și 
folclor. 

Evident, Creangă nu face o incursiune sistematică în aceste domenii. Orice 
studiu cu astfel de caracter este străin intențiilor sale. 

Scriitorul însă e un cunoscător în cele mai intime amănunte ale firii și vieții 
muntenilor săi și prin ei al poporului care l-a zămislit. 

Opera lui e cea mai desăvirşită expresie a tuturor manifestărilor sale. 

Am putea spune că pentru cine nu cunoaște poporul român, firea, 
caracterul și mediul geografic în care trăiește, opera lui Creangă îi poate ajuta 
din plin să cunoască multe dintre aceste aspecte. 

Elementele etnografice și folclorice însă sînt dispersate în cuprinsul 
Amintirilor după cum am văzut cu o măiestrie comparabilă cu acea cu care 
Odobescu ne plimbă pe nesimţite în Pseudokinegeticos în domeniul tuturor 
artelor și în toate epocile istorice, printr-o spirituală și plăcută pendulare. 

Și pe cei doi mari maeștri ai prozei noastre, cu toată deosebirea de 
cultură, de preocupări și de stil în creația literară, îi mai apropie aceeași 
dragoste pentru popor și creația lui, dragoste care străbate și Falsul tratat 
de vînătoare de la descrierea Bărăganului pînă la basmul bisoceanului. 


SEMNIFICAȚIA ANTROPONIMULUI HARAP ALB 


CONSTANTIN BOROIANU 


Basmele lui Ion Creangă nu s-au bucurat, la apariţia lor în „Convorbiri 
literare“, de o preţuire deosebită din partea contemporanilor. Cu excepția 
lui M. Eminescu, T. Maiorescu 1 și a unor colaboratori ai „Contemporanului“, 
ceilalți vedeau în Ion Creangă un simplu „culegător de poveşti populare“. 
„Meritul acestuia — scria Gh. Panu în Amintiri de la „Junimea“ din Iasi — se 
mărginește în acela de a fi reprodus aproape textual poveștile populare. Așa, 
eu cînd eram copil, am auzit de la soldaţi (tatăl meu era militar) și de la servi- 
toare... un număr oarecare de povești. Au trecut după aceea ani și... citind 
povestea Capra cu trei iezi, toate suvenirele memoriei locale mi s-au deșteptat. 
Am văzut că, cuvînt cu cuvînt, Creangă a reprodus povestea așa cum o auzisem 
de atitea și atîtea ori“ 2. 

Amintirile lui Gh. Panu nu exprimau o opinie singulară. Cei mai mulți 
junimiști erau dispuși să estimeze nu atît talentul scriitoricesc al colegului lor 
de cenaclu, cît mai ales memoria prodigioasă, capabilă să reproducă fidel 
basmele auzite cu mulți ani în urmă din gura consătenilor humuleșteni. 

Alţi contemporani, în opoziție cu Gh. Panu și cu majoritatea junimiștilor, 
dar privind neîntrecutele Povești ale lui Creangă tot ca pe o culegere de folclor, 
îl acuzau pe povestitor că s-ar fi depărtat de creaţia populară prin dese şi 
inoportune intervenții. Filologul Lazăr Şăineanu, de pildă, făcînd o paralelă 
între Ion Creangă și Petre Ispirescu, scria : „Din punctul de vedere al exacti- 
tății, Ispirescu ne pare superior lui Creangă, ale cărui povești nu sînt adesea 
decît combinațiuni personale, cusătură la un loc de diferite basme izolate, de 
unde o lungime nemăsurată ca în Harap Alb, basm unic ca întindere pe terenul 
folclorului“. Continuiînd comparaţia în defavoarea lui Creangă, L. Şăineanu 
nu uita să adauge că „Ispirescu are totodată grija a indica totdeauna locu 
și persoana de la care a auzit basmul, ceea ce nu face niciodată Creangă“ 3 


1 În articolul Literatura română și străinătatea din Critice, vol. IIL, Bucureşti, 1915, p. 19, 
Titu Maiorescu îl așază, pe „nepreţuitul Creangă“, cum îl numeşte el, alături de mari scriitori ai 
lumii : Flaubert, Turgheniev, Dickens ș.a. 

2 Gh. Panu, Amintiri de la „Junimea“ din Iaşi, vol. II, București, 1910, p. 103. 

3 L. Șăineanu, Istoria filologiei române, Bucureşti, 1892, pp. 354—355. În realitate, 
atunci cînd culege un produs folcloric, I. Creangă indică sursa. Așa a procedat cu poeziile popu- 
lare publicate în „Contemporanul“. 

C. Litzica adoptă punctul de vedere al lui L. Şăineanu scriind și el că „în întreaga litera- 
tură folclorică această poveste (a lui Harap Alb — n.n.) e unică în felul ei, ca lungime. O aşa 
de mare întindere ne arată îndeajuns că I. Creangă nu s-a mulţumit să, culeagă, ci a schimbat 

A revenit generaţiilor următoare sarcina de a înlocui imaginea deformată, 
pe care ne-au lăsat-o mulți contemporani despre basmele marelui nostru scrii- 
tor. Studiile mai ample sau mai restrînse, publicate în ultimele decenii și mai 
cu osebire în anii puterii populare, au înlăturat treptat judecățile grăbite și 
unilaterale, au rectificat erorile, fixînd locul Poveștilor printre creaţiile de 
elită ale literaturii “naționale și universale. 

Între cercetătorii care s-au apropiat cu mai multă căldură și cu mai multă 
înțelegere de această parte a operei lui I. Creangă trebuie să amintim pe Nico- 
laje Iorga t, Garabet Ibrăileanu 5, George Călinescu $, Tudor Vianu 7, Iorgu 
Iordan 8, Alexandru Dima? și Zoe Dumitrescu-Bușulenga!?. Au contribuit, 
de asemenea, la o mai bună cunoaștere a acestui important aspect al operei 
lui I. Creangă, fie prin ediţiile pe care le-au îngrijit, fie prin studiile sau arti- 
colele publicate : Gheorghe Teodorescu-Kirileanuit, Vladimir Streinul?, Eugen 
Todoran 13, Alexandru Piru 14 ș.a. 

Peste hotare, Poveștile lui I. Creangă s-au făcut cunoscute prin traducerile 
și studiile lui Gustav Weigand 15, Jean Boutierel, Lucy Byng, Stanciu 
Stoian 18, Luigi Salvini!?, Anna Colombo20. În anii de după Eliberare, Edi- 
tura în limbi străine din București a tipărit mai multe tălmăciri ale basmelor, 
între care se remarcă acelea ale Elenei Vianu2l. 


și a înnădit basmele populare după bunul său plac“ (7, Creangă, în „Convorbiri literare“, 
1893, nr. 8, p. 672 și urm.). 
N. Iorga, Schițe din literatura română, vol. II, Iaşi, 1894. 
Iorga, Istoria literaturii românești, Bucureşti, 1929. 
Iorga, Istoria literaturii româneşti contemporane, București, 1934. 
Ibrăileanu, Notesi impresii, laşi, 1920. 
brăileanu, Scriitori români și străini, Iaşi, 1926. 
Călinescu, Viaţa lui Ion Creangă, București, 1938. 
Călinescu, Istoria litevaturii rom îne de la origini pînă în prezent, Bucureşti, 1941. 
. Vianu, Arta prozatorilor vom îni, Bucureşti, f. a. 
T. Vianu, Ş. Cioculescu și Vl. Streinu, Istoria literaturii române moderne, 
București, 1941. 
A 8 I. Iordan, Limba lui Creangă, m Contribuţii la istoria limbii literare în secolul al 
XIX-lea, vol. I, București, 1956. 
? AlL Dima, Baza folclorică a povestirii lui Creangă „Dănilă Prepeleac“ în vol, Studii 
de istorie a teoriei literare româneşti, București, 1982. 
10 Zoe Dumitrescu-Bușulenga, Ion Creangă, București, 1963. 
1 Gh. T. Kirileanu a publicat cele mai multe și mai bune ediții ale operei lui 
I. Creangă. 
12 VI, Streinu, Recitind pe clasicii noștri: Ion Creangă, în „Revista Fundațiilor“, 
1938, nr. 9, 10 și 11. 
5 E. Todoran, Umorul lui Creangă în „Revista Fundațiilor“, 1947, nr. 7. 
Al. Piru, Arta lui Creangă, în „Viața românească“, 1956, nr. 8. 
5 G. Weigand, Ion Creangă's „Harap Alb“, Leipzig, 1910. 
J. Boutière, La vie et l'oeuvre de Ion Creangă, Paris, 1930. 
Ion Creangă — Recollections translated from the Roumanian by Lucy Byng, London, 1930 
Stanciu Stoian et Ode de Chateauvieux Lebel, Contes popu- 
laires de Roumanie (preface de N. Iorg1ı), Paris, 1931. 

9 L, Salvini, Ion Creangă, una pagina di storia della litteratura vomena, Roma, 1932. 

20 Jon Creangă — Novelle, traduzione e introduzione a cura di Anna Colombo, 
Torino, 1955. 

21 Vezi: I. Creangă, Le conte de Harap Alb, traduit du roumain par E. Vianu, Bucarest, 
1958. Basmul a fost tălmăcit și în limba spaniolă (după traducerea francezi a Elenei Vianu) : 
Ion Creangă, Cuentos y relatos escogidos. Traduccion de Leon Federico Fiel de la ver- 
sion francesa, Buenos Aires, 1961. 

Acestor comentatori, traducători și admiratori, români și străini, ai lui 
Creangă se cuvine să asociem pe Mihail Sadoveanu, care a fost unul dintre 
cei mai profunzi cunoscători ai operei marelui povestitor. Evocînd de mai 
multe ori figura „învățătorului său humuleștean“, M. Sadoveanu se ridica 
indignat împotriva unor aprecieri ca acelea pe care ne-am îngăduit a le 
aminti mai sus. Creangă nu este, sublinia ucenicul său, un modest transmi- 
tător de producțiuni folclorice, ci „cea mai măiastră și artistică manifes- 
tare a poporului în literatura cultă“??. 


$ 


Între basmele lui I. Creangă, Povestea lui Harap Alb ocupă, neîndoios, 
un loc de frunte. Istoria literară vorbeşte astăzi despre Povestea lui Harap 
Alb ca despre un basm unic în beletristica noastră nu numai ca întindere, 
cum considera Lazăr Şăineanu, dar ca valoare etică și estetică. Nici un scriitor 
n-a izbutit la noi să elogieze mai convingător, cu mijloacele artistice proprii 
genului, simțul omeniei, al onoarei, al cavalerismului. Povestea lui Harap 
Alb nu este, aga cum s-a afirmat, „cusătura la un loc“ a cîtorva basme, ci o operă 
de mare artă, de o impresionantă construcție arhitectonică, a cărei unitate 
și originalitate ies cu atît mai mult în evidenţă cu cît investigaţiile în fol- 
clor scot la iveală elementele populare din care s-a născut. 

Tradusă în principalele limbi europene, în limba germană (G.Weigand?%), 
engleză (L. Byng?:), franceză (Stanciu Stoian și Ode de Chateauvieux Lebel25), 
italiană (Anna Colombo?6), Povestea lui Harap Alb a intrat în circuitul litera- 
turii universale încă de acum o jumătate de secol. 

Numele dat de I. Creangă personajului principal al acestui basm a părut 
bizar. De ce Harap Alb, adică Negru Alb? Cum se explică alăturarea celor 
două antonime? Antroponimul folosit de scriitor are vreun tilc, sau este lip- 
sit de orice semnificație? Sînt întrebări pe care și le pun mulți cititori, fără 
a putea afla un răspuns mulțumitor în studiile amintite. Nici ultima monogra- 
fie, Ion Creangă, de Zoe Dumitrescu-Bușulenga, nu lămurește această 
problemă, autoarea reluînd în treacăt o mai veche explicație, pe care o inse- 
rase în antologia pentru uz școlar a operelor lui I. Creangă, tipărită în anul 
1960. Se spune acolo: „Harap Alb — nume dat albinoșilor, oamenilor cu 
părul alb din naștere“2?. 

Explicația nu ne satisface pentru că, pe de o parte, ignorează conținutul 
basmului, iar pe de altă parte stabilește o sinonimie (Harap Alb -— albinos), 
inexistentă în realitatea noastră lingvistică, denaturînd — într-o măsură — 
și sensul termenului albinos. Albinosul nu este omul „cu părul alb din naștere“, 
ci acela care suferă de albinism, adică de o depigmentare gravă, manifestată 
prin decolorarea pielii și a părului, dar, — în primul rînd — a pielii. 

Zoe Dumitrescu-Bușulenga afirmă că Harap Alb este numele dat albinoși- 
lor. Dar în ce limbă albinosul poartă numele de Harap Alb sau un echivalent 


2 M. Sadoveanu, Poezia populară, în vol. Evocări, Bucureşti, 1954, p. 16. 

23—26 Vezi notele 15, 17, 18, 20 de la p. 370 

2 Ion Creangă, Amintiri din copilărie. Povesti și povestiri. Antologie, prefață şi 
note de Zoe Dumitrescu-Bușulenga, Editura Tineretului, colecția Biblioteca şcolaruiui, 1960, 
p- 50. Explicaţia se repetă și în ediţia din 1962 a acestei antologii (p. 50). 

al acestuia? În orice caz, în limba noastră un suferind de albinism nu se nu- 
meşte Harap Alb. Dar, presupunînd că ne-am afla în prezența acestui fapt 
lingvistic, se pune întrebarea : ce l-ar fi determinat pe scriitor să se oprească 
asupra acestui antroponim? Este tînărul fiu de crai un albinos? Vrea spînul 
să-l prezinte ca atare? Este în toată țesătura complicată a basmului o cît 
de vagă indicație în această direcție? Răspunsul nu poate fi decît negativ. 

Cel care a încercat — cel dintîi — să-și explice de ceși-a ales Creangă antro- 
ponimul în discuţie a fost învățatul romanist german Gustav Weigand. În 
prefața la traducerea basmului lui Creangă, tipărită la Leipzig în 1910 sub 
titlul Zon Creangă's „Harap Alb“, G. Weigand, pornind de la observația că 
nici conținutul basmului, nici alte producțiuni populare românești nu sînt 
în măsură a lămuri problema, credea că rezolvarea ar putea-o afla în fol- 
clorul bulgar, în care circulă povestea unui negru, dotat cu însuşirea mira- 
culoasă de a se transforma în alb?8, 

Jean Boutière, autorul celui mai consistent studiu extern despre viața 
și opera lui I. Creangă, împărtășind teza lui G. Weigand, trimite şi el la fol- 
clorul bulgar : 

„Povestea — spune J. Boutière — nu ne lămurește de ce spînul îl numește 
pe erou Harap Alb. Nici un alt personaj cu numele de Harap Alb nu figu- 
rează, după cunoștința noastră, în folclorul românesc; dar anumite basme 
bulgărești au ca personaj un negru, care are facultatea de a lua, după voinţă, 
culoarea unui om alb (vezi Weigand, Harap Alb, p. VII)“, 

Apropierea celor două personaje (Harap Alb — negrul din basmul bulgar) 
nu rezistă însă unei mai atente analize. În primul rînd, eroul lui I. Creangă 
este un alb, nu un negru. Apoi, el nu are facultatea de a-și schimba, după 
voință, culoarea. Mai mult, oricît ar părea de surprinzător, dat fiind că ne 
găsim în domeniul fabulosului, Harap Alb nu este un personaj fantastic. Rea- 
lismul scriitorului a făcut din mezinul craiului un țăran cu calităţi care ne 
cîștigă ușor simpatia, dar lipsit cu desăvârșire de daruri supranaturale. Harap 
Alb izbutește să învingă enormele dificultăți din cale nu datorită calităților 
miraculoase — subliniem, inexistente—ci numai ajutorului primit din partea 
unor ființe fantastice, cum sînt sfînta Duminică, calul, Gerilă, Flămînzilă, 
Setilă, Ochilă, Păsări-Lăţi-Lungilă, furnicile, crăiasa albinelor. 

Spre deosebire de personajul basmului bulgar, indicat de G. Weigand 
și în urmă de J. Boutière, Harap Alb nu dispune deci de puteri supraomenești. 

Publicînd în anul 1£31 traducerea în limba franceză a basmului Harap 
Alb sub titlul Le Maure blanc în Contes populaires de Roumanie (în colabo- 
rare cu Ode de Chateauvieux Lebel), profesorul Stanciu Stoian explica numele 
eroului în modul următor : „În vechea limbă populară, țăranii nu fac nici o 
diferenţă între un arab, un negru sau un maur. Ei își amintesc numai că în 
veacurile trecute sclavii erau oameni cu pielea brună, aduși de turci. Treptat, 
cuvîntul harap a devenit sinonim cu sclau“30. În acest sens l-ar fi utilizat și 


I. Creangă. 


% G. Weigand, op. cit., p. VIL. 
2 J. Boutière, op. cit., p. 127. 
% Stanciu Stoian et Chateauvieux Lebel, op. cil., p. 90. 

Anna Colombo adoptă punctul de vedere al profesorului Stanciu Stoian, 
fără a-l cita. „Harap Alb, adică sclav (care de obicei la turci era un negru), 
dar alb“31. Deși explicaţia prof. Stanciu Stoian (deci și a Annei Colombo) se 
apropie de adevăr, fundamentarea ei necesită rectificări. Aserțiunea că karap 
ar fi circulat în limba vorbită cu înțelesul de sclav (rob) nu are o bază reală. 
Nici folclorul, nici documentele, nici scrierile noastre mai vechi (cronici, cărți 
populare și religioase) sau mai noi nu atestă echivalența de sensuri la care 
se referă prof. Stanciu Stoian (harap = sclav). O reluare a discuţiei în care 
să se țină seama deopotrivă de conținutul basmului și de evoluția seman- 
tică a cuvîntului karap ni se pare, deci, utilă. Vom începe cu o scurtă 
incursiune în istoria cuvîntului karap. 

Harap provine din arab, substantiv care a avut inițial numai înțelesul 
de locuitor al Arabiei sau originar din Arabia. Este un cuvînt introdus în 
limba noastră pe cale cărturărească, mai cu seamă prin intermediul scrierilor 
bisericești (al Bzblze, în principal), cărora li s-au adăugat vechile cronografe 
bizantino-slave precum și literatura populară scrisă. Cum cele mai vechi 
texte le-am primit de la slavii sud-dunăreni, cuvîntul a fost împrumutat sub 
forma arap, formă în care circulă în limbile bulgară și sîrbă (dar și în rusă, 
albaneză, neogreacă și turcă)%?. Astfel, în textele vechi, termenii desemnînd 
țara și poporul respectiv apar : Arapia și arap (mai rar Arabia, Aravia, arab). 
De pildă: 

„Acela cură spre tot pămîntul Arapiei“ (Palia de la Orăştie). 

„Mormântul lui Mahmet ce ieste în Tara Arăpească aproape de Marea 
Roșie“ (Letopisețul lui Miron Costin)%. 

„Ce, aședzase gîndul pe toți să-i strîngă și să facă slujitori arapi“. 

„Toţi împărații arăpimei ... aducea aur și argint împăratului Solomon“ 
{Biblia de la București). 

Vechii cărturari vor fi avut desigur puţine informaţii despre arabi (arapi) 
Cu timpul și pe măsură ce numărul tinerilor care frecventau școli de un nivel 
mai înalt, în țară și peste hotare, crește, cunoștințele despre Orientul apro- 
piat se înmulțesc. Interesul pentru popoarele din această parte a lumii va 
fi fost destul mare în secolul al XVII-lea, de vreme ce un manuscris românesc 
din această perioadă, copiat de Costea Dascălul din Şcheii Brașovului, se 
ocupă, așa cum titlul indică, de Povestea țărilor și împărățiilor câte-s în pămîntul 
Asiei, manuscris publicat recent în Studii și cercetări de bibliologie (1983)7. 

Relaţiile politice, economice și culturale cu imperiul otoman, desele călă- 
torii ale domnilor și boierilor la Poartă, apoi relaţiile bisericii române cu pa- 


31 „Harap Alb, cioè schiavo (che di solito presso i turchi era un negro), ma bianco“, op. 
cit., p. 183. 

32 L. Şăineanu îl consideră un împrumut din limba turcă (vezi Elemente turceşti în limba 
yomånă, în Revista pentru istorie, arheologie şi filologie, 1885, p. 654). 

3 Mario Roques, Palia d' Orăștie, Paris, 1925, p. 18 (Bita). 

3t Miron Costin, Letopisetul țării Moldovei de la Aron-vodă încoace în Opere, ediţie 
critică cu un studiu introductiv, note, comentarii, variante, indice și glosar de P. P. Panaitescu, 
E.S.P.L.A., 1958, p. 8. 

35 Ibidem, p. 87. 

36 Biblia adecă Dumnezeiască Scriptură, Bucureşti, 1688, p. 314. 

3 Autorul anonim urmează de aproape Cosmograţia lui Sebastian Münster. 

triarhiile răsăritene (Constantinopol, Antiohia38), pelerinajele la Ierusalim 
sau la vechea mănăstire de pe muntele Sinai? au pus în contact direct pe 
români cu arabii aflători în aceste locuri. Trăsăturile lor fizice au început 
astfel a fi cunoscute. În urma acestui fapt, cuvîntul arap și-a extins, cu timpul, 
sensul, desemnînd nu numai pe locuitorul Arabiei sau pe cel ce era originar 
din această țară, dar și pe omul care — asemenea arapilor — avea pielea neagră. 

Cînd se va fi produs această modificare în sensul cuvîntului? Probabil, 
prin secolul al XVI-lea, deoarece în prima jumătate a secolului următor arap 
începe să fie folosit ca patronim. Este de reținut că în documentele slavo-ro- 
mâne din secolele al XV-lea și al XVI-lea publicate de Ioan Bogdan“ și de 
Mihai Costăchescu‘! nu întîlnim în antroponimie, toponimie și hidronimie 
decît Negru, cu derivatele respective : Negre, Negrea, Negrei, Negri, Negrilaş, 
Negrut, Negrilă, Negrilescu, Negreşti, Negrilești, Negrileasca, Negriteasca. 

Abia în documentele din prima jumătate a secolului al XVII-lea găsim 
nume ca : Gheorghe Arapul (document din 1626), Alexei Arapul (document 
din 1638), [lie Arap și Lupașco Arapul (document din 1651)%. 

Absența din onomastica secolului al XVI-lea și atestarea documentară a 
cuvîntului arap, ca patronim, în primele decenii ale secolului următor, ple- 
dează pentru o modificare semantică, ce nu poate fi coborîtă — credem — dincolo 
de secolul al XVI-lea. Pe de altă parte, prenumele românești ce întovărășesc 
numele de familie Arapu constituie o dovadă că patronimul nu reflectă originea 
etnică a posesorilor, ci numai culoarea pielii, după cum porecla devenită 
patronim Negru nu indică la origine pe un african, ci pe un omcu fața neagră. 


Poporul a pronunţat cuvîntul arap — harap (în unele regiuni Părapt) cum 
a rostit și kangara, hargat, harmăsar etc. S-ar putea crede că vocala iniţială 
aspirată ar fi o influență a limbii țigănești, dacă fenomenul n-ar îmbrățișa 
o arie largă, nu s-ar găsi și în regiuni necontaminate și dacă nu s-ar întîlni 
și în alte limbi, ca de exemplu în albaneză44. În această formă îl găsim utili- 
zat și în cronica lui Radu Popescu, Istoriile domnilor Țării Românești : „Adus- 
au. pehlivani de cei ce joacă pă funii și de alte lucruri adusease ṣi un pehli- 


38 N. Iorga, Istoria bisericii româneşti și a vieţii veligioase a românilor, ed. a Il-a, vol. L, 
Bucureşti, 1928, p. 153 și urm., p. 201 și urm., p. 217 și urm.; vol II, București, 1930, p. 12. 

3 Este cunoscută călătoria spătarului Mihai Cantacuzino care, la întoarcere, zidește schitul 
Sinaia, în amintirea şi purtind numele locurilor vizitate. 

4 Joan Bogdan, Documentele lui Ștețan cel Mare, 2 vol., Bucureşti, 1913. 

41 M. Costăchescu, Documentele moldovenești înainte de Ştefan cel Mare, laşi, 1932. 

'M. Costăchescu, Documentele moldovenești de la Bogdan voievod, București, 1940, 

42 Gh. Ghibănescu, Ispisoace și zapise, vol. IV, Iaşi, 1914, pp. 210, 245; 

Surele și izvoade, vol. IV, 1907, pp. 48—49; 

Suvele și izvoade, vol. V, 1908, pp. 324—325. 

43 Vezi I. D. Ionescu, Însemnări despre graiul gorjan, în Bul. Inst. de fil. rom. „ål. 
Philippide“, vol. VII—VIII (1940—1941), p. 328. 

44 Pentru existența consoanei h în limba română, vezi și Gr. Brîncuș — Originea 
consoanei „h“ din limba română în Studii şi cercetări lingvistice, 1961, nr. 4, p. 471 și urm. Gr. Brîn- 
cuş observă că „în română, aspiraţia vocalei inițiale se î tîlnește în multe graiuri, la cuvinte 
de origini diferite, moştenite sau împrumutate la epoci mai vechi sau mai noi“ (p. 472). Gr. Brîn- 
cuş e de părere că 4 provine din limba populaţiei autohtone și că modificările în legătură cu k 
sînt determinate în limba noastră, ca şi în albaneză, „de un impuls intern datorat acţiunii sub- 
stratului trac“ (p. 475). Vezi şi Al. Graur, Les mots tsiganes en Roumanie, în Bul. ling., LI 
(1934), p. 108. 

van hindiu karap, carele făcea jocuri minunate și nevăzute pre locurile 
noastre“45. Pehlivan hindiu harap însemna saltimbanc indian, negru la față. 

Folosind substantivul karap cu sensul de om de culoare negricioasă, 
„negritean“, poporul a numit și pe țigani karapi. Paul de Alep notează în 
jurnalul călătoriei sale prin țările române la mijlocul secolului al XVII-lea 
că boierii au robi „pe care poporul îi strigă : arab, arab !“*8, Din cauza pielii. 
lor de culoare închisă, țiganii erau porecliți încă de atunci arapi (harapi). 

Cu același sens îl întîlnim ades în folclor, ca de pildă în balada Storan Buli- 
başa din culegerea lui Gr. G. Tocilescu Materialuri folkloristicet? : 


Dar Stoian ce mi-și făcea? 
C-un harap că se-ntilnea, 
Cu dinţii ca teslele, 

Cu ochii ca sitile; 

Ziua bună că mi-ii da 

Și harapu-i mulțumea, 

La naşu-său că-mi pleca... 


Poporul a format din karap depreciativul Harapină (arapină) : „Du-te 
la apă, arapino, ce tot spui astfel de fleacuri, îi zise mă-sa, arătîndu-i coceanul 
măturii 48, 

În Povestea lui Harap Alb, autorul are în vedere această accepțiune popu- 
lară a cuvîntului : harap = țigan. Se ştie însă că ţiganii erau — în trecut — robi. 
Cînd spînul spune tînărului fecior de crai, care nu are nume : „De-acum înain- 
te să știi că te cheamă Harap Alb, aista ti-i numele şi altul nu'“45, îi fixează 
prin nume noua situație socială, aceea a unui țigan, adică a unui rob. Ne- 
potul împăratului Verde va fi însă un harap alb, ceea ce înseamnă un 
rob alb. 

Numele eroului lui I. Creangă are deci o precisă semnificație legată 
de înseși realitățile noastre sociale (existența în trecut a robilor țigani, eli- 
beraţi abia în vremea cînd trăia scriitorul). În sprijinul acestei interpretări 
vin și următoarele fapte : 

l. eroul nu se numește de la început Harap Alb, 

2. numele este dat de spin şi numai în momentul cînd îl înrobeşte pe tînăr 
prin vicleșug, 

3. întreaga comportare a spînuluieste aceea a unui stăpîn față de robul său. 

„Hei, dragele mele vere, se adresează el fiicelor împăratului Verde . . . 
d-voastră, încă nu știți ce-i pe lume. Dacă dobitoacele n-ar fi înfrînate, de 
demult ar fi sfîșiet pe om și trebuie să știți că și între oameni, cea mai 


45 Radu Popescu, Istoriile domnilor Ţării Româneşti, ed. critică de C. Grecescu, 
Bucureşti, 1963, p. 135. Formele harap — harapcă au pătruns și în limba literară. În Biblia 
de la Bucureşti : „Luînd femeie harapcă“. 

46 Emilia Cioran, Călătoriile patriarhului Macarie de Antiohia în ţările româna 
(1653—1658), Bucureşti, 1900, p. 96. În realitate, poporul pronunţa arap și harap. 

4 Vol. I, Bucureşti, 1900, pp. 57—60, reprodusă şi în Antologie de literatură fobulară, 
vol. I, București, 1953, p. 473. 

45 Cele trei vodii aurite, în P. Ispirescu. Basmele românilor, cu o precuvîntare de 
Iorgu Iordan, vol. II, Bucureşti, 1943, p. 215 

49 I, Creangă, Opere, ediţie îngrijită, prefaţă și glosar de acad. G. Călinescu, E.S.P.L.A., 
1953, p. 198. 

mare parte sînt dobitoace, care trebuiesc ţinuţi în frîu, dacă ţi-i voia să 
faci treabă cu dînşii“50, 

Cu alte cuvinte, Harap Alb face parte și el din mulțimea. „dobitoacelor“, 
care trebuiau ținute în jugul robieist. Adus în această stare de supunere to- 
tală, pălmuit, umilit, chinuit, tînărul își dorește, în momente de descurajare, 
moartea : „De-aș muri mai degrabă, spune el, să scap odată de zbucium: 
decît așa viață, mai bine moartea de o mie de ori'52. 


În concluzie 


a. Antroponimul Harap Alb utilizat de I. Creangă nu poate fi explicat 
decît dacă ne sprijinim pe conținutul basmului. 

b. Semnificaţia lui reiese atît din episoadele la care ne-am referit, cât și din 
înțelesul cu care a circulat la noi cuvîntul karap ( = om cu fața neagră; 
țigan). Nu este deci cazul a ne adresa folclorului altor popoare spre a o cla- 
rifica, așa cum au procedat G. Weigand și J. Boutière. 

c. Numele eroului nostru nu poate fi pus în legătură nici cu albinoșii, 
cum susține Zoe Dumitrescu-Bușulenga, nici cu sclavii negri luaţi de turci. 
Niciodată, în limba vorbită, harap nu a fost sinonim cu sclav (vezi toate dic- 
ționarele limbii noastre*), aşa cum au afirmat Stanciu Stoian și Anna 
Colombo. 

d. Înzestrîndu-și eroul cu însușiri sufletești și trupești care sînt ale țărani- 
lor noștri, scriitorul i-a dat un nume legat de realitățile vieții noastre sociale. 
Antroponimul folosit de Creangă vine astfel să se adauge elementelor rea- 
liste ale basmului și să confirme o dată mai mult aprecierile lui Garabet 
Ibrăileanu, care spunea că în Poveşti scriitorul „a zugrăvit lumea reală pe 
care a cunoscut-o“54 (miraculosul ocupînd un loc secundar) și ale acad. 
G. Călinescu, care subliniază că „realismul lui Creangă este uimitor mai cu 
seamă în basme“55, 


51, Creangă, op. cit, pp. 198—199. 

51 Pentru modul cum erau priviţi şi trataţi robii vezi cap. Robii la V. Costăchel, 
P. P. Panaitescu şi A. Cazacu. Vrata feudală în Ţara Românească și Moldova 
(sec. XIV—XVII), Bucureşti, 1957, pp. 143—164. 

51. Creangă, op. cil., p. 205. 

8 B. P. Hasdeu în Etimologycum Magnum Romaniae (tom. II), explică pe harap — 
arap = arab; negru. 
În marele dicţionar publicat de Academia Română, sub direcţia lui Sextil Puşcariu, cuvîntul 
este explicat prin: arap; negru; ţigan (cu nuanţă dispreţuitoare). 
În Dictionarul limbii române moderne (1958) se dau sensurile : om care aparţine populaţiei ingi- 
gene, cu pielea neagră, din Africa tropicală; p. ext. om cu piclea şi părul de culoare neagră; 
arab. 

5 G. Ibrăileanu, Note și impresii, laşi. 1920, p. 78. 

5 G. Călinescu, în prefața la I. Creangă Opere E.S.P.I..A. 1953, p. 11. Realismul bas- 
melor a fost subliniat şi de Anna Colombo, care, traducînd o parte din Povești, le-a publicat 
în 1955 sub titlul de Novelle. 


ION CREANGĂ ȘI PREDAREA GRAMATICII LIMBII ROMÂNE 


I. CREMER 


Prin activitatea lui practică și teoretică în domeniul învățămîntului, 
învățătorul Ion Creangă a marcat în condițiile epocii respective un moment 
demn de semnalat în istoria dezvoltării școlii și gîndirii pedagogice în țara 
noastră, 

Despre această latură a vieții genialului humuleștean s-a scris, îndeosebi 
în anii puterii populare, destul de mult, cu clarificări tot mai precise și cu 
prospectări tot mai adînci. 

Dar, deși scriitorul Jean Bart, care i-a fost elev, a arătat încă de mult 
că în munca școlară patima lui I. Creangă a fost gramatica și punctuaţia, 
deoarece „ţinea la scrisul limbii curate românești, după firea ei“ t, iar scrii- 
torul Amintirilor din copilărie declarase răspicat, că, după părerea sa, „scopul 
școalei este acela — și poate cel mai esențial — de a învăța și de a păstra 
cu cea mai mare sfințenie — limba națională“ 2, totuși problemelelor referi- 
toare la predarea gramaticii — în ansamblul lor — așa cum se desprind ele 
din activitatea lui Ion Creangă, nu li s-a acordat, pînă în prezent, toată 
ponderea pe care ar merita-o, în cadrul studierii și valorificării moștenirii 
pedagogice ce ne-a lăsat-o Ion Creangă. 

Despre un aspect sau altul referitor la această problemă găsim pagini, 
unele valoroase, în multe din lucrările apărute 3. Lipsește, însă, studiul de sin- 
teză, care să îmbine și să jaloneze principalele idei ale lui I. Creangă, în 
perspectiva istorică, și să înregistreze, în condițiile de timp și de loc, contri- 
buţia lui la o metodică a gramaticii pe baze progresiste. 

Atenţia cercetătorilor a fost îndreptată — și pe drept cuvînt — în pri- 
mul rînd în direcția conturării cît mai exacte a noului adus de I. Creangă 
în ceea ce privește predarea citirii și a scrisului în clasa I și, legat de această 
temă, oarecum în subsidiar, s-a amintit și de unele aspecte ale activității 
lui I. Creangă privind predarea gramaticii (transmiterea unor cunoștințe 
gramaticale, formarea deprinderilor ortografice, dezvoltarea exprimării etc.), 


1,„Adevărul literar şi artistic“, 1930, an. IX, nr. 489. 

Gh. lenăchescu şil. Creangă, Povăţuitoriu la citire prin scriere după sis- 
tema fonetică laşi, 1876, p. 43. 

3 Să se vadă, de pildă: Leca Morariu Institutorul Creangă, 1925; B. Bratu Tnvă- 
țătorul Ion Creangă Editura, de stat didactică şi pedagogică, 1958. În studiul nostru Primii ani 
de activitate în învățămînt a lui I. Creangă (în vol. Scriitorii noștri clasici și problemele școlii, 
1956) este, de asemenea, abordată tema aminrită. 

utilizîndu-se, în vederea degajării concluziilor, materialul faptic înregistrat 
în unele procese verbale din faza de început a muncii didactice a lui Creangă 
sau datele bogate consemnate în lucrarea Povățurtoriu la citire prin scriere 
după sistema fonetică, apărută în 1876. 

Lucrarea Regulele limlii române pentru începători (clasa a II-a primară) 
de Titu Maiorescu, retipărită cu învoirea autorului de I. Creangă (în 1879, 
în prima ediție, iar la 1882, ediția a II-a) a fost scoasă din cadrul pre- 
«cupărilor celor care au abordat problemele amintite mai sus (de pildă, în 
interesanta și valoroasa lucrare de sinteză scrisă de Bianca Bratu despre 
Învățătorul Ion Creangă) sau i s-a acordat o importanță minimă (de pildă, în 
Ican Creangă de Lucian Predescu, vol. II, 1932, pp. 201—203 sau în Insti- 
tutorul Creungă de Leca Morariu, 1925, p. 75). 

Deși, așa cum arată chiar titlul, acest manual de gramatică este, în ge- 
nere, doar o retipărire a unei lucrări mai vechi a lui Titu Maiorescu, I. 
Creangă aduce, totuși, unele intervenții personale interesante, care merită, 
să fie subliniate mai amănunţit în scopul clarificării mai precise a laturilor 
contribuției sale la problemele predării gramaticii, în condițiile timpului și, 
totodată, pentru o mai bună cunoaștere a vieții și activității dăscălești a marelui 
nostru povestitor. 

De aceea, în prezentul articol, vom căuta să aducem cîteva date noi și 
unele precizări tocmai în această problemă. 

Ion Creangă și-a început pregătirea pedagogică la Institutul preparandal 
Vasile Lupu din Iași, în ianuarie 1864, sub directoratul lui Titu Maiorescu 
care, pe baza ordinului de numire dat de către Alex. Odobescu, pe atunci 
ministru al Instrucțiunei Publice, procedase la reorganizarea acestei insti- 
tuții destinate pregătirii învăţătorilor din Moldova. 

În anul școlar 1864—-1865, Titu Maiorescu a predat, la școala preparan- 
dală, în calitate de profesor, un curs de pedagogie, unul de psihologie, pre- 
cum și un curs de limba română (care includea cunoștințe de gramatică. 
elementară, însoţite de indicaţii metodice asupra „celui mai rațional mod 
de a le explica elevilor începători“,*. Totodată, el a făcut cu preparanzii tot 
felul de exerciții stilistice, în scopul de a le forma deprinderea de a scrie 
ortografic și de a-și transpune corect, în scris, ideile. 

În plus, pentru ca preparanzii să-și poată însuși în mod practic predarea 
gramaticii, în al doilea an de studii (adică în anul școlar 1864—1865) ei au 
fost trimiși să predea gramatica română, în mod gratuit, în clasa a II-a 
a școlilor primare de băieți din lași.5 

Noţiunile elementare de gramatică română, predate de Titu Maiorescu 
preparanzilor de la Institutul Vasile Lupu, au apărut atît în „Anuarul Insti- 
tutului pe anul școlar 1863—1864“, publicat de Titu Maiorescu, cât și într-o 
broșură separată intitulată Regulile limbii române pentru începători de Titu 
Maiorescu, lași, 1864. În Anuarul amintit, Titu Maiorescu își începe expune- 
rea acestor reguli gramaticale cu cîteva îndrumări metodice, denumite „Obser- 
vațiuni la regulile precedente“, care cuprind, în linii mari, unele din indica- 


1 „Anuarul Institutului Vasile Lupu din lași pe anu! şcolar 1863—1864“, lași, 1864, p. 58. 
5 Ibidem, p. 60. 

tiile sale referitoare la metodica predării limbii române, curs predat de el, 
după cum s-a arătat, la Institutul Vasile Lupu în anul şcolar 1864—1865. 

Într-o lucrare despre T. Maiorescu,“ apărută în 1910, se nota că acest 
curs al lui Titu Maiorescu reprezintă „cea dintîi gramatică română pentru 
clasele primare înfățișată în spiritul pedagogiei moderne“. Caracterizarea 
este, în mare măsură, exactă, dacă ținem seama de etapa cînd a apărut lu- 
crarea lui Maiorescu. El a încercat să elaboreze o „gramatică rațională“, ple- 
cînd de la exemple la regulă (toate cele anterioare plecau de la regulă, la 
ilustrarea ei cu diferite exemple), fiind, așa cum arată, chiar autorul, „întîia 
încercare pedagogică pentru gramatica noastră română“ 7 

Plecînd de la ideea justă că predarea gramaticii elevilor începători trebuie 
să fie adecvată înțelegerii copiilor și, în acest scop, să constituie un sistem 
logic și complet, prezentat gradat și pedagogic, Titu Maiorescu concentrează, 
într-un număr mic de pagini (6 pagini), cîteva cunoștințe elementare de 
gramatică referitoare la propoziție și structura ei și la recunoașterea părților 
de vorbire și a părților de propoziţie. Lucrarea are trei părți : 

F; Despre propoziție, cuvînt, silabe, sunete, litere (vocale și consoane) și 
despre alfabet. 

II. Părțile vorbirii (denumire dată de autor atît părților de vorbire, 
cît și părților de propoziție : subiect, predicat, substantiv, verb, pronume, 
numeral, adjectiv). Definiția și recunoașterea lor. 

III. Substantivul, pronumele, adjectivul și verbul (insistîndu-se asupra 
unor aspecte gramaticale specifice, de ex: substantivele abstracte și con- 
crete, articulate și nearticulate etc.). În acest capitol se dă pescurt și definiția 
adverbului, a prepoziției, a conjuncției și a interjecției. 

În prezentarea materialului, la fiecare temă, se pleacă în mod inductiv 
de la cîteva exemple, care sînt analizate sumar, în vederea desprinderii defi- 
niției sau a regulii gramaticale. Urmează, apoi, scurte aplicații în vederea 
formării deprinderilor. Se caută, în genere, să se plece de la cunoscut la ne- 
cunoscut și să nu se introducă o noțiune nouă, pînă n-a fost lămurită în pre- 
alabil. Manualul, în intenția autorului, trebuie să fie doar un punct de 
plecare pentru munca învățătorului cu copiii, care urma să facă, conform 
indicaţiilor lui Maiorescu, numeroase exerciții practice în orele de clasă, 
pînă ce se va convinge că toți copiii cunosc materia, 

În lumina cerințelor științifice și pedagogice actuale, această mică gra- 
matică română pentru elevii începători are, desigur, destule lipsuri. Unele 
din aceste lipsuri erau inerente dezvoltării studiilor de limbă de pe atunci 
(de ex: confuzia dintre domeniul sintaxei și acela al morfologiei, folosirea 
unor denumiri gramaticale improprii ca : substantive veale și ideale în loc de 
substantive concrete și abstracte; scindarea părților de vorbire în două ca- 
pitole separate; prezența unor inexactități în definiția anumitor categorii 
gramaticale ca, de pildă, la definiția conjuncției etc). Alte deficiențe erau 
datorite aplicării neconsecvente a cerințelor metodice juste de la care s-a 
plecat (în partea finală a lucrării, de pildă, se îngrămădeşte o întreagă serie de 
cunoștințe gramaticale destul de grele pentru elevii din clasa a Il-a, fără să 


6I. A. Rădulescu-Pogoneanu, Studii, București, 1910, p. 123. 
„Anuarul Institutului Vasile Lupu din Iaşi pe anul școlar 1863—1864“, lași, 1864, prefața. . 

fie susținute de un suport larg și bogat de exemplificări clare). Cu toate aceste 
limite, manualul amintit reprezintă, totuși, un serios pas înainte pe drumul 
elaborării unor manuale de gramatică română adecvate pentru primele clase 
elementare. 

În susținerea acestei idei, pornim de la faptul că, pînă atunci, predarea 
gramaticii, chiar în școli mai bune, ca, de pildă la seminarul de la Socola, 
se făcea fără preocupări metodice — după cum, în mod clar, ne-o confirmă 
cursul de gramatică predat de loan Alboteanu la Seminarul din Iași, în 
perioada 1304— 1844 (cf. N.A. Ursu, Gramatica românească a lui Ioan Albotea- 
nu, în „Limba română“ nr. 1 din 1964). 

n plus, această afirmaţie devine evidentă și din comparaţia manualului 
lui Titu Maiorescu cu alte manuale folosite pe atunci, și chiar mai târziu, 
în școala noastră. În această privință, Titu Maiorescu are dreptate să scrie, 
luînd ca exemplu manualul de gramatică al lui N. Măcărescu (prima ediție 
apărută în 1848) și pe acela al lui C. Platon (prima ediție din 1845), utili- 
zate pe atunci în largă măsură în școli, că sînt „de-a dreptul stricăcioase inteli- 
genței școlarilor“ 8. Elaborate pe bază deductivă, ele începeau cu definiţii 
gramaticale lungi și confuze, ilustrate, uneori, cu cîteva exemple seci și gre- 
oaie. În plus, ele îngrămădeau o sumedenie de noțiuni grele și de neînțeles 
pentru mintea fragedă a unui copil din primele clase primare. 

Ion Creangă, care, ca elev la școala de catiheți de la Fălticeni, cunoscuse 
neajunsurile gramaticii lui N. Măcărescu, a fost, desigur, cuprins de entu- 
ziasm, cînd, la cursul lui T. Maiorescu, a constatat că își poate însuși ușor 
și pe înțeles cunoștințele elementare de gramatică română, cu care se răz- 
boise atît de cumplit bietul Trăsnea, în urmă cu cîțiva ani!... 

Învăţînd bine, I. Creangă a absolvit primul an de cursuri la Școala pre- 
parandală în fruntea tuturor colegilor. După cum se știe, el a început să prac- 
tice meseria de învățător concomitent cu pregătirea sa pedagogică la Insti- 
tutul preparandal Vasile Lupu din Iași. 

Cursurile ținute de Titu Maiorescu au avut o mare influență asupra viitoarei 
formații pedagogice a lui I. Creangă. J. Boutière nota, în acest sens, că da- 
torită lui T. Maiorescu, Ion Creangă va deveni „un om care știe să vadă, 
să observe și să cugete“ ?. lar G. Călinescu arată, și mai precis, că Maio- 
rescu i-a dat lui I. Creangă „încrederea în valoarea expresiei netede și i-a con- 
firmat bănuiala veche că autorii manualelor școlare, precum Măcărescu, erau 
niște pedanți ncâlciți »“10, 

Chiar din primii ani de activitate didactică, I. Creangă s-a străduit 
mereu să țină seama, în munca sa, de îndrumările lui Maiorescu în ceea ce 
privește predarea limbii române. Se înțelege însă că, la o personalitate ca 
a lui Creangă, nu putea fi vorba doar de o aplicare mecanică. În tot ceea 
a realizat, el s-a străduit să imprime un punct de vedere personal, să aplice 
în mod creator în practică cele învățate și, totodată, să dobîndească noi 


8 „Anuarul“, p. 25. 
°? J. Boutière, La vie et l'oeuvre de Ion Creangă, Paris, 1930, p. 18. 
WG., Călinescu, Jon Creangă, E.P.L. 1964, p. 144. 

cunoștințe teoretice desprinse din datele pe care practica școlară i le scotea 
la iveală sau din studierea diferitelor lucrări.i! 

Cercetarea celor două registre de însemnări păstrate la Arhivele statului 
din lași, registre în care I. Creangă a trecut, zi de zi, în decursul anului școlar 
1865—1866, întreaga activitate desfășurată cu elevii săi din clasa I de la 
Școala primară de la Trei lerarhi!?, ne conduce lesne la concluzia că, în 
munca sa didactică, Regulile limbii române ale lui Titu Maiorescu i-au ser- 
vit lui Creangă drept material de bază pentru predarea cunoștințelor de gramatică 
elevilor începători. (În multe locuri, I. Creangă notează chiar în mod direct 
că a utilizat, în acea zi, Regulile limbii române. Iată, în acest sens, un exemplu, 
printre multe altele, desprins din aceste însemnări: „Din Regulile limbii 
române — despărţirea cuvintelor în silabe și a face pe școlari să simtă sin- 
guri că sînt unele sonuri care se spun ușor și se aud tare și altele care se 
spun greu ; cele dintîi se numesc vocale, cele de al doilea consoane“. Însem- 
narea de mai sus e din ziua de 15 februarie 1866.) 

Totuși cele două registre amintite dovedesc, în același timp, o mare liber- 
tate din partea lui I. Creangă în înlănţuirea temelor teoretice de gramatică 
și, mai ales, în construirea sistemului de exerciţii destinate însușirii conștiente 
și durabile a cunoștințelor și formării deprinderilor gramaticale și ortogra- 
fice, 

În ceea ce privește formarea deprinderilor gramaticale, Ion Creangă fo- 
losește atît exerciții orale, cît și scrise, atît exerciții de recunoaștere a fap- 
telor de limbă, cît și exerciții cu caracter creator. (lată cîteva exemple de 
asemenea exerciții: „Spunerea mai multor nume de lucruri și de ființe de 
către copii“; „Exerciţii de scriere a cîtorva cuvinte care se citesc într-una 
și se scriu despărțite“ ; „Analize de propuseciuni și felurile cuvintelor în pro- 
puseciune : substantiv, verb, pronume și adjectiv“; „Exerciţii de mai multe 
propuseciuni date de către şcolari“ .) Îndeosebi, în munca sa didactică, exer- 
cițiile cu caracter creator predomină. Explicaţia e simplă. Exerciţiile cu carac- 
ter creator cer elevului o mai accentuată capacitate de a identifica faptele 
de limbă în orice situație nouă și fac apel, în mai mare măsură, la spiritul de 
independenţă al elevului, obligîndu-l să participe conștient și activ la lecție. 
Or, pentru Jon Creangă, preocuparea ca elevul să înțeleagă cele predate, 
să-și însușească conştient regulile gramaticale — gramatica fiind nu un 
scop în sine, ci un mijloc în vederea cultivării exprimării corecte — consti- 
tuie obiectivul de bază al studierii gramaticii române în școală. Practicarea 
exerciţiilor cu caracter creator îl ajuta în mod deosebit, la realizarea acestei 
cerințe. Din registrele de care s-a amintit mai înainte rezultă că Ion Creangă 
a folosit o întreagă gamă de exerciții cu caracter creator. lată cîteva exem- 
ple : 
1. Exerciţii de exemphificări la voia elevilor (de ex : „Exerciţii de propozi- 
ţii scurte; verbe caracteristice pentru subiecte, precum și subiecte caracte- 
ristice pentru verbe, date de școlari”). 


UN. Țimiraș, în volumul Ioan Creangă, București, 1941, p. 89, arată că în biblio- 
veca lui I. Creangă a găsit mai multe manuale de gramatică română de diferiți autori : N. Măcă- 
rescu, I. Manliu, V. Mîndreanu, Şt. Neagoe etc. 

12 Arhivele statului, Iaşi, ms. 1485 și 1486. 

2. Exerciţii de exemplificări, în care elevii trebuie să respecte anumite 
condiții date (de ex. „O samă de cuvinte — care se încep cu sunetele: a, e, 
i şi o la început, date de către școlari”). 

3. Exerciţii de schimbare a formei cuvîntului (de ex. „Dîndu- -se nume (subst). 
la singurit, copiii să formeze înmulţitul și viceversa“). 

n manualul de gramatică al lui Maiorescu, asemenea exerciții sînt rare, 
ceea ce denotă că, chiar din primii ani de învățămînt, I. Creangă mergea, 
pe drumuri nebătute, deși ideea unei astfel de activități își are, desigur, 
izvorul principal în cursul predat la Şcoala preparandală “de către Titu 
Maiorescu. 

_ Deoarece I. Creangă se ocupa, pe atunci, de elevii din clasa I, începători 
în ale scrisului și cititului, cunoștințele de gramatică erau, în realitate, su- 
mare, cerute, în primul rînd, de necesitățile aplicării metodei fonetice. 

Dar Ion Creangă nu se rezuma numai la această activitate. El era preo- 
cupat, chiar din această clasă începătoare, de pregătirea elevilor în vederea 
studierii sistematice a cunoștințelor gramaticale în clasele următoare. De aceea, 
în procesele sale verbale, ca, de pildă, acela din dec. 1870, va apare mereu 
această preocupare: „Ca preparațiune a ideilor pentru clasele următoare 
s-au făcut: deosebirea între sonuri și litere, ce se numesc vocale și consoane 
și de pe ce se cunosc atît unele, cît și altele? Ce se numește son, silabă, 
cuvînt și propuseciune? Din ce se compun propuseciunile, cuvintele și sila- 
bele? Deosebirea între ființe sau animale și lucruri, despre contrarietăți, 
culori etc. etc“15. 

Începînd însă din 1874, cînd este reintegrat în învățămînt — după o sus- 
pendare samavolnică de doi ani — Ion Creangă a trebuit să se ocupe și de 
elevii din clasa a doua de la Şcoala primară nr. 2. din Păcurari. Conform 
programei pe atunci în vigoare pentru această clasă, la limba română se pre- 
vedea predarea unor cunoștințe elementare de gramatică și anume : „Distinge- 
rea parților cuvîntului și formele gramaticale într-un mod practic'14. 

Cum se preda, pe atunci, gramatica limbii române, în școlile primare cin 
ţară? În acest sens, M. Eminescu ne informează, în 1876, într-un raport înain- 
tat Ministerului Instrucțiunii, în calitate de revizor școlar al judeţelor Iași 
și Vaslui: „Gramatica se predă mecanic după manualul lui Măcărescu care 
conţine definiții, nu Barantează însă nicidecum cunoștința concretă a regu- 
lelor limbii“15. 

Într-un amplu raport, publicat de Ministerul Instrucţiei Publice și al 
Cultelor, în 1881, se consemnează că numeroși absolvenţi ai învățămîntului 
primar vin foarte slab pregătiți la gramatică în clasele gimnaziale și asta, 
deoarece, așa cum se arată, predarea gramaticii în școala primară se făcea 
în genere: „după un metod învechit și gonit de mult din învățămînt de 
prin alte țări, un metod care pune memoria pe primul plan, impunînd șco- 
larului ideea abstractă, regula, formula apriori, pe cînd, din contra, ar trebui 
să se urmeze metodul experimental și analitic, care consistă în a trage regula 


BGh. Ungureanu, Ton Creangă, Documente, 1964, p. 185. 

4C. Lascar şi L Bibiri, Colectiuni de legi 1864—1901, Bucureşti, 1901, p. 89%. 

15 Arhivele statului, Bucureşti, fond Min. Instr., dosar nr. 3121/1876 (apud Mircea 
Ştefan, Mihai Eminescu revizor școlar, 1956, p. 147). 


7 ION CREANGĂ ŞI PREDAREA GRAMATICII LIMBII ROMANE 283 


din studiul chiar al autorului, a pune raţiunea înaintea memorării, și a trece 
astfel de la cunoscut la necunoscut“ts, 

I. Creangă făcea, însă, parte din rîndurile institutorilor și învăţătorilor 
care nu mergeau pe această cale învechită în munca școlară. 

Pentru a-și îndeplini cerințele prevăzute în programa școlară, I. Creangă a 
trebuit, probabil, să facă din nou apel la vechiul manual de gramatică al 
lui Titu Maiorescu și la propria lui experienţă din trecut în ceea ce privește 
transmiterea cunoștințelor gramaticale la o vîrstă mică.. Şi asta, cu atît 
mai mult, cu cît manualele de gramatică, utilizate pe atunci și aprobate de 
minister, erau necorespunzătoare din multe puncte de vedere. 

lată, de pildă, cea de-a 2l-a ediție a manualului lui N. Măcărescu, apă- 
rută în 1874, revăzută și adăugită! Deși autorul a renunțat la metoda cati- 
hetică a întrebărilor și a răspunsurilor și a căutat să aducă unele îmbună- 
tățiri în conținut (definiții mai exacte, mai multă preciziune în clasificări 
etc.), totuși cartea, construită pe baze deductive, continuă să fie ticsită de 
cunoștințe inutile, expuse greoi, neatractiv, într-un stil prolix și confuz. 

Cît privește Cursul elementar şi gradat de gramatică română al lui I. Man- 
liu, apărut în 1874, deși încearcă să aducă unele îmbunătăţiri pe linie meto- 
dică (ridicarea de la fapte de limbă la regulă, aplicaţii variate și gradate 
pentru formarea deprinderilor etc.), e plin de numeroase definiţii aride și 
clasificări complicate, de amănunțite indicaţii gramaticale, multe inutile — 
fiind cu totul departe de cerințele pedagogice pentru elaborarea unui bun 
manual de limbă română destinat claselor mici. 

Despre gramatica lui Manliu pentru clasele primare va scrie mai tîrziu, 
cu revoltă, Barbu Delavrancea, într-un articol din primul număr al revistei 
„Lupta literară“ (1887) : „Deschideţi bunioară cartea d-lui Manliu, care nădăj- 
duiește a învăţa pe copii frumosul și concretul limbii, carte aplicată în toate 
școlile din țară, citiți-o cu puțintică băgare de seamă, scuturați-o cu multă 
îndârjire, și veţi vedea cum curg, dragă Doamne, cum plouă, cum cad grin- 
dină păcatele grosolane de cuvinte, de fraze, de perioade şi toată mișuna 
insultelor ce aduc frumosului acel vraf de foi dat în mîna copiilor cruzi, 
fragezi, neștiutori și primitori nevinovați și de urît și de frumos". 

În 1879, Vasile Ionescu, profesor de limba română la Institutul prepa- 
randal Vasile Lupu din Iași, scoate și el un manual de limba română pentru 
începători, pe care îl intitulează pompos: Limba românească — Gramatica 
vaționată pentru începători (Pusă în sistem așa ca să dezvelească nu numai 
limba, ci și cugetarea; ca să deprindă nu numai a scrie corect, ci și a vorbi 
drept). Prin explicaţiile lungi și încîlcite ce le cuprindea, acest nou manual 
de limbă română, așa-zis „raționat“, în loc să ajute pe elevii începători să 
înțeleagă noţiunile gramaticale, mai mult îi îndepărta de o astfel de înțe- 
legere! În ceea ce privește metoda pe care învățătorul trebuie s-o urmeze 
în predare, autorul va cere, în mod scolastic : „Învățătorul va învăța pe co- 
pii gramatica punîndu-i s-o citească. . .“ Iar elevii, după indicația autorului, 


16 „Starca învăţămîntului public secundar la finele anului şcolar 1880-—81, după raportul 
comisiilor care au asistat la examene“, București, 1881, p. 20. 

trebuiau să învețe gramatica (aidoma lui Trăsnea!) : „numai cu cartea și de 
pe carte“... 1, 

Tocmai de aceea, Calistrat Hogaș, pe atunci profesor la Piatra Neamț, 
într-o recenzie făcută manualului lui V. Ionescu, își bate joc de absurdită- 
tile ce le cuprinde, denumindu-l în mod plastic : „o baniţă încărcată cu gră- 
unțe“18, 

1. Nădejde, în „Contemporanul“, îl va ataca pe același V. Ionescu pentru 
o lucrare a sa în legătură cu ortografia română, arătînd că vehiculează „mon- 
struozităţi, care de care mai caraghioasă “19. 

Nu-i, deci, de mirare că I. Creangă, autor de valoroase cărți școlare, adînc 
cunoscător al cerințelor pentru elaborarea corespunzătoare a manualelor 
destinate claselor primare, a scris în Amintiri cunoscutele rînduri de protest 
împotriva manualelor de pe atunci, fiind, așa cum notează Zoe Dumitrescu- 
Buşulenga : „indignat de prostia și nepriceperea colegilor săi, autori de ma- 
nuale''20, 

Comparînd gramatica lui N. Măcărescu, plină de beteșuguri, cu gramati- 
cile apărute în anii cînd își redacta Amintirile, I. Creangă le caracterizează 
ironic pe acestea din urmă: „pozderie de gramatici, unele «raționate», 
altele «dezvoltate» și ticsite de «complimente», care, trebuie spus fără com- 
pliment, îți explică. . . pînă ce nu se mai înțelege nimică ; adică făcute anume 
pentru copii, de se joacă cu dinsele, de ușoare ce sînt!“?t, 

Gramatica „dezvoltată“ de care pomenește Creangă, e, probabil, manualul 
de gramatică al lui I. Manliu; iar aceea „raționată“ e, neîndoielnic, lucrarea 
necorespunzătoare a lui V. Ionescu, de care s-a amintit mai sus. Şi cum acest 
Vasile Ionescu, profesor la Institutul Vasile Lupu, se învîrtea în anturajul 
Junimii, căreia i-a dedicat chiar unul din opurile lui??, probabil că 
lon Creangă, discutînd cu T. Maiorescu despre modul cum se 
preda în trecut, pe timpul cînd era el elev, și cum se preda pe atunci de 
către V., Ionescu gramatica română la Institutul normal Vasile Lupu, a con- 
venit cu fostul lui profesor să-i retipărească vechiul manual de gramatică 
pentru începători. Astfel, în 1879, a fost tipărit și a apărut manualul Regu- 
lele limbii române pentru începători (clasa a II-a primară) de Titu Maiorescu, 
retipărit cu învoirea autorului de Ion Creangă. Pentru aceasta, el a trebuit, 
probabil, să se adreseze textului tipărit, în 1864, în „Anuarul Institutului 
Vasile Lupu“ sau în broșură separată. Recitind „Observațiile“ lui Maiorescu 
din „Anuar“, I. Creangă și-a rcîmprospătat, desigur, unele impresii în legă- 
tură cu vechiul manual al lui N. Măcărescu și cu modul cum s-a chinuit 
bietul Trăsnea ca să memoreze încîlcitele definiții gramaticale din acest manual. 
Ecoul acestei lecturi pare că ne întîmpină în rîndurile din Amintirile din 
copilărie, în care Ion Creangă face critica manualului lui N. Măcărescu. 
Fără să diminuăm meritul artistic al lui I. Creangă, notăm totuși că unele 


YV, ionescu, Limba românească--Gramatica rațională pentru începători, Iassy, 1879 
p.2. : 

19 „Asachi“ an. I, nr. 3, 1881. 

19 „Contemporanul“, an. I, 1881, p. 340. 

2 Zoe Dumitrescu-Buşulenga, Ion Creangă, București, 1963, p. 130. 
2Ion Creangă, Opere, Bucureşti, 1958, p. 62. 

2V, Ionescu, Sistemul nou și sistemul vechi al gramaticii române, Iași, 1880. 

din ideile sale se pot pune, aproape, pe două coloane, cu rîndurile similare 
din „Observațiile“ lui Maiorescu (de pildă, rezultatul învățării mecanice a 
gramaticii Maiorescu îl numește „tîmpire intelectuală“, ceea ce te duce 
cu gîndul la expresia mult mai artistică a lui Creangă: „cumplit meșteșug 
de tîmpenie“!). 

La Biblioteca Academiei se găsește un exemplar din ediția I a manu- 
alului de gramatică al lui Titu Maiorescu, retipărit de I. Creangă. Pe 
extul respectiv sînt unele adnotări făcute de Creangă (ediția a doua, semna- 
iată de Lucian Predescu, că ar fi apărut în 1882, n-am putut s-o consultăm, 
deoarece nu se găsește la Biblioteca Academiei. Pe coperta manualului 
Învățătoriul copiilor, ediţie apărută în 1893, se indică și lucrarea amintită, 
avînd, însă, un titlu diferit de acela al ediției întîi și anume : Regulele limbii 
române, pentru începători, gramatică pentru clasa a Il-a primară, de Titu 
Maiorescu, retipărită de I. Creangă). 

După cum se arată în titlu, este oare această lucrare, într-adevăr, doar ` 
o simplă „retipărire“? 

Reeditînd vechea lucrare a lui Titu Maiorescu, I. Creangă i-a adus, to- 
tuși, mici modificări, a făcut unele adăugiri interesante. 

Mai întîi, el precizează unele definiții pentru a le dao mai mare exacti- 
tate științifică. Astfel, în ediția Maiorescu, la p. 9, se spune: „Cine vrea 
să vorbească, trebuie să spună ceva“; la care Creangă, adaugă,,. . . să spună 
ceva despre o ființă sau despre un lucru“ (p. 11). La definiția conjuncției, 
Creangă îl completează pe Maiorescu, precizînd că conjuncţiile arată și legă- 
turi „între cuvinte de același fel“. 

Pe textul adnotat de la Biblioteca Academiei în cerneală, Creangă 
face unele modificări. Probabil, în vederea noii ediții. Modificările urmăresc 
înlăturarea unor erori științifice. (De pildă, în locul propoziției „Scrieți aceste 
sunete fiecare deosebit“ (p. 5), pe care o șterge, Creangă notează : „Scrieţi 
aceste litere, pentru aceste sunete deosebite“. Şi asta, se înțelege, deoarece 
e greșită cerința de a se scrie un sunet.) 


În textul editat de Creangă apar, de asemenea, în plus, unele exemplificări 
sau întrebări de fixare, precum și unele precizări metodice, ca, de pildă, 
la p. 16, unde se vorbește despre articularea substantivelor. Într-o notă 
din partea editorului, se atrage atenţia : „cînd spunem substantivele articu- 
late, parcă arătăm ființele și lucrurile cu degetul“, ceea ce concretizează, 
în mod fericit pentru elevi, ideea abstractă, inclusă în definiția dată în 
manual. 

I. Creangă operează, totodată, şi unele mici modificări stilistice și, ceea 
ce e mai interesant, este că, uneori, le face în sensul înlăturării unor forme 
dialectale (unele moldovenisme). 

În unele locuri, I. Creangă trimite pentru aplicații la texte adecvate din 
„Metoda nouă“ sau din „Învăţătoriul copiilor“. Astfel, trimițind la un text 
din „Învățătoriul copiilor“, el arată că materialul respectiv, avînd propoziţii 
scurte și limbă curată românească este foarte nimerit „pentru deprinderea 
şcolarilor la deosebirea și despărțirea propoziţiilor în cuvinte, a cuvintelor 
în silabe și a silabelor în sunete“ (p. 3). 


25..-11at 

Răspunzînd, în 1888, atacurilor calomnioase și nedrepte ale lui I. Pop 
Florantin, I. Creangă va arăta că, dacă în Regulele limbii române s-au reco- 
mandat exerciții gramaticale din Metoda nouă, acest lucru s-a făcut, deoarece 
„lecțiile din Metoda nouă stau în strînsă legătură cu gramatica de la clasa 
a Il-a primară“ 2. 

Dar partea cea mai interesantă datorită condeiului lui Creangă este prefața 
lucrării („Către cititori“), iscălită I. Creangă și, pe care, în mod neînte- 
meiat, Lucian Predescu a socotit-o „fără importanță“, necitînd din ea nici 
un cuvînt 24, 

Dimpotrivă, după părerea noastră, această scurtă prefață este extrem de 
prețioasă pentru conturarea mai precisă a contribuției lui Ion Creangă la 
dezvoltarea metodicii predării limbii române în secolul trecut. 

„Metoda nouă“, „Învăţătoriul copiilor“, „Povăţuitoriu“ ș.a. — toate 
au fost scrise de I. Creangă în colaborare cu alți învățători din Iași. În mod 
tacit, uneori, i se atribuie, totuși, lui I. Creangă întregul merit pentru elabo- 
rarea acestor lucrări. E neîndoielnic că lui I. Creangă i se datorește ponderea 
cea mai mare îndeosebi pe linia metodică, cu toate astea nu poate fi complet 
neglijată nici contribuţia celorlalți colaboratori. 

Prefaţa la Regulele limbii române este, însă, singurul text didactic tipărit 
al lui Creangă în care sînt exprimate numai ideile sale, fără nici un alt ames- 
tec străin! 

Ce idei cuprinde această mică prefaţă, scrisă de Creangă? 

Se subliniază, mai întîi, ideea justă că învățătorul are datoria să folo- 

sească manualul respectiv potrivit cu priceperea copiilor din primele clase: 
„Atîrnă însă mult de învățători, spune Creangă, să știe a-i da dezvoltarea 
cuvenită, în măsura priceperii începătorilor pentru care este menită“. În 
continuare, I. Creangă indică succint metodica predării lecţiilor pe baza 
acestui manual de gramatică. 
___ În această direcţie, el formulează cerința pedagogică înaintată de a se 
face exerciții numeroase și variate (orale și scrise), în scopul de a face pe 
toți elevii să înţeleagă temeinic materialul predat : „Asupra fiecărei lecţii, 
spune el, se va face în școală un exercițiu oral și în scris, pînă va fi priceput 
și cel de pe urmă școlar despre ce a fost vorba“. 

Apoi, pentru ilustrare, el dă cîteva exemple de exerciţii care ar putea 
fi făcute cu elevii. „Se dau — spune Creangă — subiecte și școlarii află pe rînd 
predicatul cuvenit la fiecare. Se dau predicate și școlarii află subiecte cuve- 
nite fiecărui predicat. Tot așa se face cu părţile vorbirii : substantive, verbe, 
pronume, adjective, numerale etc“. 

Se atrage atenția, prin urmare, asupra necesității folosirii unor exerciții 
creatoare, destinate dezvoltării spiritului de independență și gîndirii elevului. 


231. Creangă, V.Răceanu ș.a, Răspuns la criticile nedrepte şi calomniile 
Enverșunale, îndreptate contra cărților noastre de școală, de către Domnul loan Pop Florantiu, Iaşi, 
1888, p. 32. 

AL. Predescu, Ioan Creangă, vol. II, Bucureşti, 1932, p. 202. 

Pe exemplarul aflat la Biblioteca Academiei, Creangă a notat cu creionul 
alte exemple interesante de exerciții ca, de pildă : 


Trandafirul miroase (foarte) frumos 
TE cae pa aaa ae iata E E grai 
sau 
Peștele înnoată. 
Peştele trăiește în apă. 
Broasca .... şi .... și pe uscat. 
sau 
Mîţa pîndește șoarecele. 
Șoarecele pîndește mâţa. 


Toate, după cum se observă ușor, sînt exerciții creatoare, în care elevul 
trebuie, prin analogie, să completeze un exemplu, sau să-și dea seama de 
sensul schimbat al propoziției, atunci cînd se schimbă subiectul în locul 
complementului și invers. 

În prefața de care am amintit, I. Creangă indică și exemple de teme 
pentru acasă, care, eventual, s-ar putea da elevilor. „Apoi li se dau teme 
pe acasă, ca, de exemplu, cîte 5 substantive reale și substantive ideale, și 
școlarii sînt datori să afle și să scrie adjectivul caracteristic lîngă fiecare sub- 
stantiv și viceversa“. Şi, de astă dată, el pune accentul tot pe exerciții cu 
caracter creator. 

Apoi, Creangă dă cîteva scurte indicaţii în legătură cu formarea deprinde- 
rilor ortografice. „La scrierea dictată, spune el, care este unul dintre exerci- 
cițiile esențiale, ce trebuie a se face cu școlarii în orele de gramatică, învă- 
țătorul va atrage atenția lor mai ales asupra cuvintelor care se citesc în- 
tr-una, dar se scriu prin liniuță orizontală ori prin apostrof...“ Și apoi, în 
continuare : „Cuvintele prescurtate să se citească și sub forma prelungită 
pentru a vedea școlarii deosebirea și a le afla mai bine înțelesul“. 

Din indicaţiile metodice de mai sus se desprinde ușor cerința fundamen- 
tală pentru care pledează Creangă în predarea gramaticii : totul să fie temeinic 
și clar înţeles de elevi, totul să ducă la formarea unor deprinderi trainice 
și la dezvoltarea gîndirii și exprimării elevilor. Concluzia metodică din pre- 
faţa amintită întărește și dînsa această idee. 

„În sfîrşit — spune Creangă — orice explicare să fie scurtă, precisă şi în 
același fel pentru a nu aduce confuzie în mintea școlarului și nesiguranță 
despre cele ce s-au vorbit“. 

Rîndurile acestea, în care se pune accentul pe conciziunea, preciziunea Și 
repetarea aidoma a definiţiilor și regulilor gramaticale în vederea însușirii 
conştiente a cunoștințelor de către elevi reiau, sub formă mai concentrată, 
o idee exprimată de I. Creangă anterior, în mod mai plastic, în Povăzur- 
toriu la citire prin scriere şi anume : „Însă toate aceste lecțiuni să se facă 
într-un limbagiu scurt și lămurit; ferindu-se învățătorul — ca de foc — de 
a vîrî în capul şcolarilor cuvinte neînțelese care cer explicarea — explicării ; 

din care pricină se înstrăinează limba, se pierde șirul ideilor, esența lucrului 
și timpul — în zădar!“ 2% 

Din cele de mai sus se desprinde ușor concluzia că, în munca sa didactică, 
I. Creangă și-a îmbogăţit continuu ideile sale înaintate, pe baza propriei sale 
experiențe de valoros învățător. 

În practica sa școlară, așa cum va relata mai tîrziu un martor ocular, 
învățătorul M. Lupescu 26, Ion Creangă va căuta să traducă în viaţa clasei, 
în mod cît mai adecvat, tot ceea cea socotit el bun și nimerit să reliefeze 
în scrierile sale didactice. Folosind cu multă măiestrie metoda conversaţiei, 
el va conduce cu pricepere pe elevi de la exemplificări corespunzătoare la 
formularea regulilor gramaticale, apoi la aplicarea în practică, în mod indepen- 
dent, a cunoștințelor însușite la lecţii, la dezvoltarea exprimării și gîndirii 
lor. 

„O dată el a făcut, povestește M. Lupescu, lecţia la clasa a doua despre 
pronume. Cînd Creangă preda o lecţie, era în clasă o liniște și o disciplină de- 
plină. Copiii erau atenți încît îi urmăreau și mișcarea buzelor. Regula o 
scoase din exemple și după ce făcu pe copii să priceapă că pronumele are 
trei fețe sau persoane, spre a se încredința dacă elevii l-au priceput întrebă 
pe unul din școlari: 

— Dimitriule, ce face mămuţa ta? 

— Mama coase cămeși pentru mine, domnule. 

— Spune-mi, Dimitriule, care e persoana I cînd ai spus zicerea asta? 
— Eu, domnule. 

—- Pentru ce? 

— Pentru că'eu am vorbit. 

— Care-i persoana a II-a? 

— Mata, domnule, pentru că eu cu mata am vorbit. 

— Şi care-i persoana a II-a? 

— Mama, domnule, pentru că despre dînsa am vorbit amîndoi“. 

Pentru a se convinge și mai bine dacă elevul a înțeles temeinic cele expli- 
cate, Creangă termină prin a cere elevului să-i pună el de data asta întrebări 
în legătură cu pronumele. 

Pe această cale elevii ajungeau să-și însușească în mod clar, conștient și 
durabil cunoștințele de gramatică. 

Modul cum concepea I. Creangă scopul predării limbii române în școala 
elementară, precum și indicaţiile sale metodice care puneau accentul pe dez- 
voltarea exprimării și gîndirii copiilor contrastau flagrant cu practica școlară 
din multe școli de pe atunci și, de asemenea, cu felul cum se conturau 
teoretic problemele în unele publicații ale epocii. 

În condiţiile timpului, acest lucru a însemnat foarte mult. Și tocmai acesta 
este unul din marile merite ale învățătorului inovator Ion Creangă, genialul 
creator al Poveștilor și al Amintirilor din copilărie. 


23I, Creangă și Gh. lenăchescu, Povăjuitoriu la cetire prin scriere după sistema 
onetică, laşi, 1876, p. 43. 
26 „Ion Creangâ“, an, II, dec. 1909; p. 334. 

Cu prilejul sărbătoririi a douăzeci de ani de la moartea lui Ion Creangă, 
M. Sadoveanu își notase unele impresii, încercînd o dureroasă retrospectivă 
la oamenii și locurile copilăriei povestitorului. Articolul, publicat în „Cumpăna“, 
în ianuarie 1910 +, acuză și lipsa de interes a oficialității pentru. amintirea lui 
Ion Creangă, și a humuleștenilor, pentru că nu-l știuseră prețui îndeajuns. 

Umblase M. Sadoveanu pe drumul Pipirigului. Intrase în vorbă cu un 
cărăuș și aflase, că după poreclă, îi zice Creangă. E interesantă discuţia 
pe care-o notează Sadoveanu : 

— Ascultă, zic, om bun, dumneata trebuie să fii rudă măcar de 
departe cu unul Ion Creangă, care a trăit în tîrgul Eșilor. . 

— Ion Creangă? Se poate. 

— Apoi după mamă se trăgea din Pipirig; pe bunicul lui l-a chemat 
David Creangă. .. 

— Aha... fi fiind uncheșu'David, l-am apucat eu... 

— Ş-acel Ion Creangă a trăit la lași... 

— N-o fi vorba de Zaheu?... Pe-acesta l-am cunoscut: Negus- 
tor în lași, om la locul lui... 

— Nu... nu-i Zaheu. Dar dacă-l cunoşti pe Zaheu, trebuie să-l 
cunoști și pe celălalt, care i-i frate... 

Omul pare a sta puțin pe gînduri. 

— N-a fi cel care a fost popă și s-a răspopit. . . 

— Acela. .. zic eu. A fost om mare, scriitor. 

Omul mă privește pieziș, fără prietenie. 

— Dacă-i acela, zice el cu îndoială, apoi îl știm noi, am aflat noi de 
urmările lui. Nu știu ce zici dumneata c-a fost, dar neamului nostru 
se cheamă că i-a făcut mare rușine: și-a lepădat potcapul, și-a 
făcut și alte ticăloșii“ ?. 

Humuleștenii, oameni credincioși, mulți dintre ei cu psihologia lui Ștefan 
a Petrei Ciubotariul — tatăl povestitorului — aflaseră că Ion Creangă fusese 
răspopit. Sadoveanu o cunoscuse și pe Smărăndița popii. Era atunci o bătrî- 
nă zbircită; ea își aducea aminte vorbindu-se prin lume că Ion Creangă 
ar fi scris cărți și altele, dar că „la urmă n-a ieșit bine“. Mărturia unui 


1Sadoveanu, In amintirea lui Creangă, „Cumpăna“ an, I, vol. I, nr. 6. ian. 1910. 
2 Idem, pp. 82—83. 

alt Creangă e conformă cu o asemenea opinie. Aceeași impresie, însă de ne- 
glijență pentru casa în care trăise povestitorul, o lasă o scrisoare a unui 
profesor din Ploiești, publicată în „Neamul românesc literar“ în 1910 și repro- 
dusă, în fragment, de revista „Ion Creangă“ din Birlad, în decembrie același 
an. Prof. Gr. Niculescu trecuse cu elevii, într-o excursie, prin Humulești, și 
scrisoarea notează : „Foarte amărîtă, sora marelui povestitor mi s-a plîns că 
nu mai are nici un portret de-al fratelui. Unul avea și l-au luat niște domni 
profesori, cînd cu sărbările aniversării de 20 de ani de la moartea lui Creangă. 
I-am făgăduit că am să intervin, și am găsit calea aceasta cea mai nimerită. 
În același timp am băgat de seamă că singura icoană din casă era o icoană 
.. - nemțească. Mi-a spus că n-are alta, dar ar fi bucurosă să aibă, dacă i-ar 
dărui cineva“ ë. 

Din fragmentul publicat de revista „Ion Creangă“ nu rezultă care din 
cele trei surori ale povestitorului (Ileana, Maria și Catrina) s-au plîns auto- 
rului scrisorii. Detalii în acest sens oferă D. Furtună, în Ion Creangă, cuvinte 
și mărturii 4. Dar casa părintească se prefăcuse în 1909, de către urmași. 


Dar preocupări pentru viața și opera scriitorului au existat pînă în 
1930, cel puţin pînă cînd apăruse studiul monografic al lui J. Boutière, risi- 
pite în diferite periodice, în nici într-un caz nemţene. 

Oricum, după primul război mondial, ele sînt mai numeroase, și pentru 
că cititorul simplu căuta opera acestuia. Opera se publicase parțial, și în 
puține ediții, dar și ca număr de volume 5 dar gustul pentru povestirea lui 
Creangă se formase. 


În publicaţiile nemţene, interesul pentru personalitatea și opera lui Ion 
Creangă se face simțit abia din 1932. Se pare însă a fi o reacție tîrzie, pro- 
vincială, la autoritatea unui nume — al lui Ion Creangă —a cărui operă 
începuse a fi discutată și căutată peste granițele țării. Ioachim Botez, în- 
tr-un eseu publicat în „Anuarul liceului «Petru Rareș» din 1932—1933 acuză 
pe J. Boutière de a fi deficitar la capitolul „Umorul lui I. Creangă“, pentru 
că un franțuz nu poate înțelege „taina acestui fenomen literar“. Mai tîrziu, 
în 1936, un învățător din P. Neamţ € consideră o obligație morală și profe- 
sională să sprijine o inițiativă a unui alt pietrean” secondat de un „fiu 
al județului“, mitropolitul Moldovei, Nicodim, mai tîrziu patriarh al 
României, pentru ridicarea unui monument „I. Creangă“ — cu contribuţie 
benevolă și particulară — de vreme ce străinii se interesează de opera po- 
vestitorului din Humulești. 


3 „Ion Creangă“ an TII. nr. 12, decembrie, 1910 p. 383. 

4Furtună D. Cuvinte și mărturii, Ed. Marmeliuc, p. 379; vezi şi revista „ion Creangă” 
Xil, p. 100; XIII, p. 2. 

Boutière Jean, La vie et loeuvre de Ion Creangă, Paris, Librairie universitaire, 
J. Gamber, 1930 (les éditiones pp. XX—XXV). 

“Macovei Teofan, Recunoștinţă lui Ion Creangă, în „Apostolul“ II, ar. 6 mai 
1936. A 
? 1. Mrejeriu. 

De reținut este însă faptul că nici una din publicaţiile nemţene, scoase 
din inițiativa cadrelor didactice nu au acordat spaţiu într-o problemă 
Creangă, fie și ca dascăl. Revista „Apostolul“ cu o existență mai îndelungată, 
decît altele, începînd din anul 1935, nu publică decît un îndemn al învăţă- 
torului Macovei Teofan. De altfel, revista fusese scrisă pentru elevii școlilor 
normale din orașul P. Neamţ, într-o ținută mediocră, dar violent laudativă, 
pentru „credinţă, religie, tron“. 

Alte publicații inserează titluri de semnificație gazetărească : „Copilăria 
lui I. Creangă, Copilăria noastră“ 8 „Casa lui Ion Creangă“ ? „Ion Creangă, 
scriitorul pămîntului“ 10. Altceva pare a nu se mai fi publicat, deși reviste 
efemeride au mai existat, în afară de „Înmuguriri“, „Valea Bistriţei“, și 
„Apostolul“. Imaginea lui Creangă e însă deformată cu toată bunăvoința 
de aducere aminte și de concepţii politice și de orientare literară confuză, 
reținute printr-o interferență de direcție, pornite, vorba lui Caragiale, de la 
„centru“, într-o optică intelectuală de multe ori de semidoct. 

În aceeași factură, dar cu tendință mai vizibilă de extremă dreaptă, spi- 
ritualist-naționalistă, e revista „Valea Bistriţei“. În primul ei număr, în 
loc de prefață, cu titlul „Pentru noul-născut“ semnat de Vasile Dorneanu, 
se afirmă că „la Tarcău (jud. Neamț) a luat ființă, prin graţia providenţială 
și inițiativa cîtorva filantropi culturali, o revistă numită «Valea Bistriţei», 
care are, și ea, de scop, în linii generale, promovarea sfintei treimi a BINELUI, 
FRUMOSULUI și ADEVĂRULUI“. Revista pledează pentru o „descentrali- 
zare culturală“ căci „inspiraţia și cugetarea nu sînt legate de anumite coordo- 
nate geografice“; se vorbește de un „,miraj al capitalei“ care ar duce la un 
„comunism literar“ și contrapondere sănătoasă, despre o vitalitate sufletească 
printr-un specific moldovenesc. Revista care oferea sfaturi cititorilor („nici 
o învățătură nu e folositoare ca durerea:") publică un articol semnat Nicu 
Nohai și intitulat „Casa lui Ion Creangă“ 1, Este de altfel singurul în revista 
care se declara a nu fi „Ciupercăraie“ literară. Autorul deplinge modernismul, 
„valul modernismului-undă rătăcitoare“, care s-a așezat nefiresc peste o așe- 
zare de tradiţie, casa lui Ion Creangă din Humulești. Faptul că în casa poves- 
titorului lipsește stilpul hornului, sfoara cu motocei descoperă banalitate, 
căci „apele Ozanei nu mai sînt cristaline; în ele soarele nu se mai oglin- 
dește ca un imens potir de argint și dealurile pe margini nu mai desenează 
în ele contururile bizare, ca niște magice cetăţi, căci în ea se varsă toate cana- 
lele ce aduc impuritățile din oraș“. 

După cum se vede, Creangă ar reprezenta tradiţia, pe care civilizația 
orașului o murdărește. Articolul nu e numai un apel pentru o casă Creangă, 
ca în Amintiri, dar și o chemare la o modalitate de viață identică. 

Există însă în publicațiile menționate și o tendință impresionistă, dar 
pe fond autohton, Creangă fiind „un scriitor al pămîntului“. Autorul Ioa- 
chim Botez, despre care s-a mai vorbit, făcuse abuz de psevdoerudiţie, căci 


8 „Înmuguriri“ 1, nr. 4-5 redacțional. 

9 „Valea Bistriţei“ I, nr. 1, articol semnat de Nicu Nohai. 

10 „Anuarul liceului“ «Petru Rareșy, anul 1932—-1933, articol semnat de I. Botez. 

n „Valea Bistriței“ I, nr. 1, martie 1936 com. Tarcău (I. G. Duca) jud. Neamţ. 
Autorul articolului se vede a fi fost prost informat, căci, la vremea cînd scrisese articolul, „stîl- 
pul hornului“ se păstrase, după cum se va vedea mai jos. 

eseul, pieptănat de preţiozități metaforice, nu rămîne decît la cîteva afir- 
matii, și acestea discutabile : Creangă este cel mai reprezentativ dintre scrii- 
torii din dreapta Siretului, căci „a rămas un țăran strămutat cu locuința și 
îndeletnicirea la oraș“, mai reprezentativ decît Hogaș, sau Sadoveanu, pentru 
că nici unul ca dînsul „nu a tălmăcit lumea chiar în duhul și graiul lui moș 
Bodrîngă care spunea povești și cînta băieţilor din fluier“. Motivul e că I. 
Creangă nu e tîrgoveț, pentru că, „a supt tîța și sucul pămîntului“. I. Creangă, 
după Ioachim Botez, n-ar avea altă originalitate decît umorul specific 
graiului și locurilor (!!) unde a trăit povestitorul, voia bună a ţăranului 
„rizînd copilărește, fără gînduri caustice de satiră (!!), ori de morală dli- 
dactică“* etc. 12. 

Acestea sînt cîteva puncte de vedere în puţinele publicații nemţene mai 
vechi. 

Dacă humuleștenii însă îl respinseseră pe consăteanul lor un timp, pentru 
că fusese răspopit, nu prin publicații nemțene s-a impus I. Creangă pentru 
o înțelegere și explicare a operei marelui povestitor. Preocupările acestea 
vorbesc totuși de bunăvoință, peste discutabila interpetare, sub limitele com- 
petente într-o asemenea problemă. 


Dar un alt interes pentru Ion Creangă a existat în fostul județ Neamţ; 
el este substanțial și destul de timpuriu, pînă la opere complete de exegeză 
asupra vieții și operei marelui povestitor. Preocupările sînt risipite însă în 
alte publicaţii decît cele nemțene. Ele se referă la unele precizări biogra- 
fice, în parte, sînt contribuţii la cunoașterea operei lui Creangă sau note 
critice la ediții Creangă. Există în preocupări nemțene mai vechi și contribu- 
ţii interesante la cunoașterea lui Creangă ca om. Datele pe care le oferă 
asemenea publicații sînt, multe din ele, incontestabile, încît sînt bază de 
studiu pentru înțelegerea și interpretarea personalității și operei lui Ion 
Creangă. 

George Călinescu în studiul său monografic Viaţa lui Ion Creangă, București, 
Fundaţia pentru literatură și artă, 1938, folosește o informaţie dată de 
către George A. Cosmovici, din Tîrgu Neamț, publicată în revista, Ion Creangă“ 
II, nr. 12 din 1909 în legătură cu trecerea lui Creangă prin școala din Tîrgu 
Neamţ. G. A. Cosmovici găsise numele lui Creangă în „Catalogul cuprin- 
zător școlarilor din clasul al III-lea pe semestrul al II-lea 1854 Iulie“, înregis- 
trat Ion Ştefănescu. 

Informația este acceptată de G. Călinescu cu probalitate : „În ce clasă 
a intrat Ionică? Probabil în clasa a IH-a“ 13, Autorul studiului monografic 
justifică gîndind că învățătura cu bădița Vasile, la Humulești, ar fi putut 
fi considerată ca întîia clasă; cu dascălul Iordache din Humulești și prof. 
Nanu din Broșteni, a doua clasă. Documentul menţionat însă de G.A. Cosmo- 
vici, ni se pare, exclude probabilitatea, de vreme ce însemnarea aparține 


12 Parantezele ne aparțin. 
13Călinescu G. Viaţa lui Ion Creangă, Bucureşti, Fundaţia pentru literatură şi 
artă, pp. 50—51. 

unui act oficial, redactat în anul 1854, prin urmare nu posterior timpului 
în care Ion Creangă învățase la școala din Tîrgu Neamț. De altfel autorul 
informaţiei îl cunoscuse pe Creangă în 1881 la Iași și în 1885 a doua oară 
la Slănic-băi, unde se și fotografiase cu Creangă și alții. În 1887 se dusese 
să-l vadă pe Creangă în casa preotului Gheorghe Creangă la Tîrgu Neamț 
și-l apreciase și pentru că îl recunoscuse și pentru buna dispoziție a povesti- 
torului. 

În același studiu monografic, G. Călineacu notează : „Catihet, adică preot 
întărit de mitropolie să dea pregătire sumară de preot tinerilor, era atunci 
la Fălticeni un Iconom Conta, N. Conta, zice-se, altul decît cel din Neamţ 
în orice caz și care și-n toamna lui 1853 se afla în aceeași calitate“ 14. 

Informaţia este culeasă din două izvoare: Artur Gorovei, Catihetul de 
la Fălticeni în Lumea, XIV, nr. 4014 din 30 octombrie 1931 și Nicolae Ti- 
miraș, Jon Creangă, București, „Bucovina“. O precizare ulterioară o oferă 
cîțiva nemțeni: G. Th. Kirileanu, în ediția Creangă din 1939; Gheorghe 
Ungureanu, în Din viaţa lui Ion Creangă 1940, și Constantin Turcu în Ca- 
tihetul Conta, în „Preocupări de cultură regională“, III, 1941. Explicațiile 
lui C. Turcu elucidează problema. Expresia „ș-apoi lasă-te în Conta sfinției- 
sale“ din Amintiri din copilărie i se pare a nu fi fost înțeleasă de editorii 
lui Creangă, în afară de G. T. Kirileanu. Ea vizează pe catihetul Conta din 
Fălticeni, fost protopop la Piatra Neamț, unde a și murit, înmormîntat fiind 
la Bodeștii Precistei din fostul județ Neamț. Acuzaţia pe care Artur Gorovei 
o aduce lui Mihai Lupescu, anume că săgeata lui Creangă ar fi îndreptată 
împotriva preotului Vasile Grigorescu, supleant la școala catihetică din Făl- 
ticeni 15, este respinsă de Constantin Turcu. Conta la care se referă Ion Creangă 
este Niculai Conta și nu Ion Conta 16. Școala de catiheţi s-a înființat la Făl- 
ticeni în 1847; preotul Neculai Conta, fiul preotului Nistor Conta din Bo- 
deştii Precistei, a fost numit catihet în 1851 și a funcționat pînă în 1856. Creangă 
se înscrisese în cursul anului școlar 1854—1855, la 27 noiembrie, după care 
a plecat la Iași. Aluzia lui Creangă putea fi o amintire reîmprospătată dintr-o 
notiță din volumul operelor d-nei Sofia Chrioscoleu, născută Cocea, din 1862, 
care e o reluare a unui articol Un protopop al Sofiei Cocea, publicat în „Steaua 
Dunării“ din 1859. Notiţa este conformă cu ironia lui Creangă, față de plo- 
coanele pe care le primea economul Conta din partea candidaților la popie. 

Precizarea este interesantă, în orice caz poate fi considerată ca o expli- 
cație probabilă și logică, dat fiind faptul că înainte de a fi scris pasajul 
din Amintiri, Creangă să fi citit notita Sofiei Cocea 17. 

O altă precizare se cuvine a fi făcută acum pe baza cercetării de faţă, 
întrucît studiile ulterioare după apariția cărții monografice a lui George 
Călinescu despre Ion Creangă nu au sesizat o trimitere a lui G. Călinescu 
la aceeași perioadă, a trecerii lui Ion Creangă prin școala de catiheți de la 
Fălticeni. G. Călinescu notează : „Dar un părinte Vasile Grigorescu, din Făl- 


Călinescu G.. Viaja lui Ion Creangă, Bucureşti, Fundaţia pentru literatură și artă 
p. 53. 

15 Cf, A. Gorovei, Cu privire la Ion Creangă, în „Convorbiri literare“, ar. 64, 1931. 

15 [bidem. 

Y Vezi și C. Turcu, Aluzii critice în Amintirile lui Creangă, în „Gazeta literară“ ar. 50 
(561). 10 decembrie 1964. 

ticeni, bătrin de tot prin 1914, își aduce aminte că Ştefănescu Ioan venise 
la şcoala lui toamna și stătuse pînă la Paști. Ținea minte că era bun cîntă- 
reț, așa și așa la carte și neastîmpărat de pozne și ghidușii (68)“. Indicele 
bibliografic (68) trimite la cartea lui Dumitru Furtună Cuvinte şi mărturii 
despre Ion Creangă, cu prilejul împlinirii a 25 de ani de la moartea sa, Bucu- 
rești, L. Alcalay (1915) B.A.R., II, 46, 779. Informaţia însă aparține în pri- 
mul rînd lui Mihai Lupescu, fost învățător la Broșteni, pe care o publicase 
în revista „Ion Creangă“, VII, nr. 11—12, 1914. Se cuvine această preci- 
zare pentru a nu trece cu ușurință peste o străduință. M. Lupescu îl căutase 
pe preotul Vasile Grigorescu în 1914 la Fălticeni și reproducînd o convor- 
bire cu fostul profesor al lui Creangă notează amintirile acestuia, printre care 
și „bun cîntăreț“, dar la carte, „mai așa“. Adaugă că același Vasile Grigo- 
rescu îl vizitase pe Creangă la Iași și că fusese surprins de „gimnastica 
mîinilor, “exercițiu folosit de Ion Creangă ca dascăl și pe care preotul nu-l 
mai văzuse. Adausul este interesant, căci descoperă preocupări didactice pentru 
definirea personalităţii lui Ion Creangă. 

Gh. T. Kirileanu, care a avut o contribuţie deosebită la cunoașterea ope- 
rei lui Ion Creangă de marele public, publicase în „Şezătoarea“, VIII, nr. 
10—11, decembrie 1903 — ianuarie 1904, — petiția lui Ion Creangă, scrisă 
cu slovă veche, păstrată în „Acta cliricelor eșiți cu atestate din seminariu“ 
pe 1858, prin care solicită „Slobozirea“ cuvenitului atestat, pentru absolvirea 
a patru ani de seminariu, întrucît i-a murit tatăl și familia îi este împovă- 
rată, încît să nu mai urmeze „cursul al doilea“. Extrase din petiția lui Creangă 
le-a folosit și G. Călinescu în studiul amintit mai sus 18. 

Precizările de mai sus sînt contribuții nemțene menționate de altfel cu 
satisfacție și de Jean Boutière, cînd publicase în 1930 cartea La vie et l'oeuvre 
de Ion Creangă. Ele au ușurat munca de cercetare pentru studii de întindere 
la viața și opera lui Ion Creangă, pentru că după cum se constată din lec- 
tura, indicilor bibliografici, o reexaminare a documentelor inedite nu mai 
era necesară. 


Contribuţii nemțene la interpretarea operei lui lon Creangă sînt mai 
puţine. Una din ele s-a menţionat în prima parte a cercetării de față. Ea 
aparţine lui Ioachim Botez și este consemnată într-un anuar al Liceului Petru 
Rareș din Piatra Neamţ t°. 

Gh. T. Kirileanu într-un articol Cuvinte din Amintirile lui I. Creangă, 
în „Şezătoarea“ VIII, nr. 10—11, 1903—1904, publică cîteva explicații scrise 
de Ion Creangă la un glosar după Amintiri scos de fiica lui Titu Maio- 
rescu. Gh. T. Kirileanu găsește ciudat că explicaţia unor cuvinte este greșită, 
scuzîndu-l pe Creangă „poate pentru că îi erau necunoscute“. Un exemplu 
este explicaţia la săptămîna Hiîrţii sau Cîrnileaga — săptămîna cea din urmă 
a carnavalului. după Ion Creangă. Explicaţia este greșită, căci săptămîna 
cea din urmă a câșlegilor, adică cea dinainte de postul mare se cheamă 


18 G. Călinescu, Viaja lui Ion Creangă, Bucureşti, 1938, E.S.P.LA. p. 70. 
19 Vezi. nota 10 de la pagina 391. 

Alba ; săptămina dinainte de Alba se cheamă Hîrța, ori Hîrți adică vîrstate, 
pentru că se mănîncă și de frupt și de post; Cîrnileaga e săptămîna de 
dinainte de Hirţi, pentru că se mănîncă în toate zilele carne. 

Acelaşi Gh. T. Kirileanu comentează în „Șezătoarea“, VII, nr. 9—10, 

1902, ediția Creangă, tipărită la „Minerva“, Bucureşti, 1902, sub îngrijirea 
lui II. Chendi și St. O. Iosif, sub titlul O nouğ editie a scrierilor lui Creangă. 
Autorul articolului consideră ediția mai bună decît celelalte apărute anterior, 
dar că „nu e lipsită de cîteva inexactităţi și greșeli regretabile“. Se fac unele 
precizări în legătură cu o presupusă ediție populară a volumului din colec- 
ţia „Şaraga“, cu un articol al lui Creangă pomenit de Artur Stavri și care 
a fost reprodus în „Columna lui Traian“, sub titlul Misiunile preotului la 
sate, de I. Creangă. Articolul corectează unele explicaţii la cuvinte și în 
„indicile“ tălmăcitor al cuvintelor moldovenești, acuzînd pe autorii ediției 
de „muntenizarea sau transilvănirea multor, prea multor cuvinte moldove- 
pești“, căci considera Gh. T. Kirileanu: „(opera — n.n.) trebuie lăsată 
cu totui nu știrbită și nestropșită — icoana credincioasă a mediului în care 
a răsărit“. De aici autorul reclamă necesitatea unei ediții, pe care Gh. T. 
Kirileanu o și lucrează la intervenția lui Titu Maiorescu, ca nouă ediţie în 
anul următor. 

O contribuţie în acest sens, dar de circulație redusă din păcate, este un 
Extras din „Anuarul liceului de băieți Piatra “Neamţ, pe anul 1935—1936“ 
semnat de profesorul Har. Mihăilescu. Este vorba de o însemnare critică, pe 
care o găsim judicioasă, pe marginea cărții lui Lucian Predescu, Viața și ope- 
ra lui Creangă. Autorul remarcă un merit al biografului, căci primul volum al 
cărții lui Lucian Predescu dovedește cercetare minuțioasă cu informaţii în 
general puse la punct. Volumul al doilea însă i se pare și pe bună dreptate 
a fi superficial și în interpretarea nuanţelor de stil și în explicarea structurii 
gramaticale a limbii lui Ion Creangă. Greșelile pe care le semnalează — și 
ele sînt foarte numeroase ihăi l 
competență, mai cu seamă în privința vocabularului, deși părerea că numai 
un nemţean ar putea întreprinde o operă de cercetare a limbii și stilului 
lui Ion Creangă este riscantă. Cu toate lipsurile în această privință, semna- 
late de opinii critice de prestigiu, cartea lui Jean Boutière ar putea fi o dovadă. 

Dar pentru că este vorba despre contribuții nemțene în alte publicații 
decât cele apărute în fostul judeţ Neamţ, merită atenţie un articol al lui Gheor- 
ghe Ungureanu, originar de la Hangu, publicat în ziarul „Chemarea“ din lași 
și reprodus la rubrica „Cronica“, în „Cuget clar” („Noul Sămănător”) 
condus de Nicolaie Iorga din decembrie 1938. Autorul articolului judeca 
lucrarea lui Lucian Predescu despre viaţa și opera lui Creangă acuzîndu-l 
că, deși a găsit mult material inedit, documentele nu au fost citite cum tre- 
buie. Gheorghe Ungureanu remarcă faptul că, folosind baza de informație 
a cărţii lui Lucian Predescu, s-au strecurat greșeli și în lucrarea lui George 
Călinescu. În această privinţă articolul aduce lămuriri cu privire la bunicul 
iui Ion Creangă, Petrea Ciubotariul, pe care George Călinescu l-a intuit 
logic ca originar din Transilvania. Gheorghe Ungureanu aduce precizări, bazate 
pe documente și cu privire la perioada în care lon Creangă se angajase cu 
contract ca diacon la mănăstirea Bărboiu, elucidînd astfel inadvertenţe în 
acest sens și în cartea lui Lucian Predescu și în aceea a lui George C ălinescu. 

În anul următor, în numărul 31 din „Cuget clar“ Gh. Ungureanu publică 
un fragment din lucrarea sa ce avea-să- apară, Viaja lui Ion Creangă, sub 
titlul Din viața lui Ion Creangă. Articolul oferă unele date cu totul necu- 
noscute din capitolul cel mai dureros al vieţii lui Ion Creangă, episodul căsă- 
toriei cu fiica economului Ion Grigoriu de la biserica Patruzeci de mucenici, 

Articolul interesează pentru o cercetare de amănunt asupra vieții lui 
Ion Creangă și cu privire la personalitatea lui Ion Creangă, ceea ce nu intră 
în competența, cercetării de față. L-am menționat pentru claritatea expunerii 
și pentru indiscutabila interpretare, un merit al unor contribuții nemţene 
mai vechi, foarte utile în cunoașterea lui Ion Creangă. 

Este păcat că însemnările marginale adnotate de Gh. T. Kirileanu pe 
paginile unor cărți în problema Ion Creangă n-au putut cunoaște lumina 
tiparului într-o prelucrare a lor. Ne facem o datorie de conștiință pentru 
a le semnala, la cartea lui George Călinescu despre viața lui Ion Creangă, 
deși ele ar putea leza unele opinii. Credem însă că s-ar putea lua în consi- 
derare într-o nouă ediție Creangă, căci multe din ele ni se par judicioase. 
Reţin sublinierile ia unele capitole cum ar fi de pildă afirmaţia lui George 
Călinescu : „Multe din cuvinte mai neobișnuite pe care le tălmăcesc unii 
editori sînt banalități înțelese oriunde (sublinierea, Gh. T. Kirileanu), sau 
„mai mult decît varietatea lexicală este în opera lui Creangă un accent“ (subli- 
nierea, Gh. T. Kirileanu) etc. 


Preocupările pentru inedit merită însă considerație, pentru căutarea ma- 
nuscriselor lui Ion Creangă care, după cum se știe, au fost risipite de văduva 
lui Ed. Gruber și împăștiate pe la amatori sau anticari. Regretatul Gh. T. 
Kirileanu făcuse mult în această privință și, prin el, multe documente Creangă 
au putut vedea lumina tiparului. Sînt însă alte preocupări, mai puțin cunos- 
cute în această privință. 

Un teolog din Humulești, Constantin Andone, publicase în Mitropolia 
Moldovei, nr. 5 din mai 1939 cîteva însemnări de-ale lui I. Creangă pe cîteva 
cărți găsite la biserica Sf. Niculaie din Humulești. Autorul descoperise un 
Ceaslov, tipărit în 1796 de Mitropolia din lași, pe care-l bănuiește a fi ace- 
lași despre care I. Creangă povestește în Amintiri pentru aspect, căci „multe 
foi sînt numai pe jumătate, altele fără colțurile din dreapta, unele cu colțurile 
forfecate, mîncate de cari, unsuroase, muște și urme de muște printre foi 
şi între foi și pereți, ceea ce corespunde cu descrierea făcută de I. Creangă“. 
E mai probabilă însă o altă dovadă, iscălitura lui I. Creangă de pe ultima 
pagină, în litere cirilice. 

Autografe Creangă a mai găsit autorul și pe un mineiu al lunii decembrie, 
tipărit la Mînăstirea Neamţ în 1832, și pe un altul, al lunii noiembrie, în aceeași 
ediție, în 1831 ; pe acatistul Sf. Apostoli (M-rea Neamţ, 1844) Creangă scrisese : 
„Cercat- -am condeiu de bun și s-au aflat bun de bucate de chiroști 1858 maiu 
16“. 

Interesante sînt unele informații pentru cunoașterea personalității lui 
Ion Creangă ca dascăl și om. Multe din ele sînt astăzi cunoscute prin interme- 
diul celor cîteva studii monografice. Puţini însă își dau seama că e vorba de 

contribuții nemţene, în primul rînd, rămase ca indicație bibliografică, cu 
soartă, de anonimat, sau de simplă lectură de nume. 

M. Lupescu, învățător la Broșteni, apoi la Zorleni-Tutova, îl cunoscuse 
pe Ion Creangă. Foarte sîrguincios colaborator la revista „Ion Creangă“ din 
Birlad, printre numeroasele culegeri folclorice pe care le-a publicat, a scris 
și amintiri despre Ion Creangă. Prin 1883 M. Lupescu fusese normalist, la 
lași. Nu existau pe atunci școli de aplicație, pentru practica pedagogică a. 
viitorilor învățători. Cele cîteva prelegeri empirice ale institutorilor vestiți 
din oraș erau singurele indicaţii de pedagogie aplicată. În această situaţie îl 
cunoscuse și pe Ion Creangă, la lecţiile căruia a asistat. O lecţie despre pro- 
nume la clasa a Il-a este reprodusă în întregime de G. Călinescu în studiul 
său monografic 20, 

Petre Gh. Savin și Gh. V. Sușnea publicaseră material inedit după o 
comunicare a lui Zahei Grigoriu, nepotul lui Ion Creangă din Humulești, în 
1909, în nr. 12 al revistei „Ion Creangă“. Informaţia descoperă un Creangă 
sever față de fumurile de noblețe ale fiului său. Se spune că I. Creangă se 
plimba prin lași, cu fiul său. Se opriseră la o cafenea din str. Golia, în fața 
primăriei unde s-au și așezat la o masă de afară. Feciorul se simțea cam rușinat 
cu tatăl său, îmbrăcat în haine proaste de șiac. Se întîmplase să treacă însă 
un apar cu cobilița. Preotul Creangă, foarte popular, intră în vorbă cu dînsul, 
în timp ce tînărul se scoală și se preface a se plimba, prilej de admonestare 
din partea tatălui : 

— „Costache, vino încoace! Şi apropiindu-se cam cu teamă, Creangă 
îl întrebă : 

—— Pentru ce te-ai dus de lîngă mine cînd a venit aparul? Ţi-a fost 
rușine? 

— Nu, zise băiatul, m-am dus să mă plimb. 

— Așa? Atunci cereți ertare de la creștinul de care ţi-a fost rușine 
și fă de trei ori după mine : « lartă-mă, domnule apar»; și fu nevoit 
în fața lumei care era acolo să facă ceea ce îi poruncise tatăl său, 
nemuritorul Ion Creangă“. 

În același număr al revistei „Ion Creangă“ din 1909 (cu prilejul a douăzeci 
de ani de la moartea, povestitorului), Zahei Grigoriu povestește o petrecere 
a lui I. Creangă la un cules de vie, de pe lîngă Iași, la „podgoria“ lui Zahei 
Creangă — fratele povestitorului. I se adusese o trăsură frumoasă cu doi cai. 
Creangă preferă însă un cotiugar și „călare pe scîndura de pe inima cotiuga- 
riului, cu picioarele bălăbănind, pleacă înspre vie străbătînd ulițele Iașului. 
Ajuns la vie, cam pe vremea prînzului, Creangă mînîncă niște răcituri de la 
un gospodar, și i se plecă, dar se îndreptă îndată. El mai obicinuia să se ducă 
la Prut să prindă scoici pe care le mînca cu multă poftă“. 

Ni-l imaginăm pe I. Creangă, „gros, greoiu, în haine de șiac călugăresc 
de la Văratic, cu pălărie mare și cenușie... un băț gros și cioturos în mînă, 
sprijin vrednic al stăpînului și ajutor la nevoie...“ 21 înfruntînd ostentativ 
cunoscutii în cotiugă, sau pofticios, în alte proporţii, de cînd Smărăndița și-l 
amintește ghiduș, punînd porecle la toată lumea, pe care o cunoaște după 


2 G. Călinescu, Viața lui Ion Creangă, București, 1938, E.S.P.L.A., pp. 156—158. 
aM. Lupescu, Amintire despre Ion Creangă în „Ion Creangă“, V, nr. 12, 1912. 

„ter“, ispitit de o răcitură, după cum fetele din Humulești cu smîntînă, ali- 
venci și plăcințele îl căutau pe catihet — ieșind din praful și zăpușeala Iașu- 
lui 22, 

Preotul V. Enăchescu din Tirgu-Neamţ repovestește în 1920 23 o întîmplare 
-— de fapt o anecdotă — relatată de colegul lui Creangă desbreaslă, C. Grigo- 
rescu, cu 10 ani mai înainte 24. Desigur, preotul V. Enăchescu nu însoțise pe 
Creangă spre școala lui Grigore Ghica-vodă — dar o evreică frumoasă, în 
pragul unei dughene, un semn, pentru recunoaștere la întoarcere — un cîine — 
e o poveste de haz care a putut să circule printre cunoscuţi, în orice caz să 
definească un fel de a fi, hîtru, al povestitorului, menţionat de altfel și de G. 
Călinescu în Viaja lui Ion Creangă (p. 175), prilej de investigație psihologică 
la o mare personalitate. 

Ținuta obișnuită a lui Creangă, pe stradă, ca și la școală, remarcată și de 
un alt normalist, C. Teodorescu-Boroaia : mătîhălos, cu suman de noaten, 
cu căciulă mare brumărie, cu ciubote cu tureatca lungă, suferă iarna de frig. 
De cele mai multe ori, stătea în clasă cu căciula în cap. Pentru aceasta, într-o 
comunitate politicoasă cu elevii săi --— dar care nu exclude perturbări — își 
cerea mai întîi voie: 

—,„Apoi, măi băieți, iară-s nevoit să stau cu căciula în cap, că-s bol- 
nav; mă doare mereu săcretu ist de bostan și mă tem să nu răcesc 
în hardughia ast de școală, bate-o-ar pîrdalnicu s-o bată, că tare 
mai trage pustiul de vînt pe la toate colțurile și încheieturile !“ 25 

Același martor la relațiile lui I. Creangă cu elevii săi (prin 1881-1892) 
descoperă grija dascălului Creangă pentru lectura expresivă, entuziasmul 
părintesc cînd, unul din elevi citește deosebit, pentru care dă copilului un 
gologan, doi, să-și cumpere acadele. 


Nemţenii, cu deosebire unele cadre didactice, l-au prețuit pe Ion Creangă. 
Printre inițiatorii revistei „Ion Creangă“ se numără G.T. Kirileanu, M. Lu- 
pescu cu toţii din fostul judet Neamț, care au consimțit ca o revistă să poarte 
numele povestitorului humuleștean „pentru că în scrierile acestui țăran din 
Humuleștii Neamțului, căruia i-au fost dragi ca ochii traiul și obiceiurile de la 
țară, se arată mai bine și mai cu meșteșug sufletul ţăranului român“ 2%. Dovadă 
de preţuire e o „Rugăminte“, care a găsit repede ascultători, a învățătorului 
M. Lupescu, la „Congresul învățătoresc“ la Iași din 1909 27 : „Lui Ion Creangă, 
nu i s-a pus încă batîr o cruce la mormâînt și doarme uitat ca un fecior de țăran 
căzut în luptă. Întemeatorii revistei de limbă, literatură și artă populară 
« Ion Creangă» ce esă la Birlad, parte învățători, susținută în parte de învă- 


2 A.Gheorgheasa șiEungenia N.Posa, Prăznuivea lui Ion Creangă la Humu- 
lesti, în „Ion Creangă“, XIII, nr. 2, 1920. 

23 Ibidem. 

24 „lon Creangă“, II, 1909, p. 321. 

25 C., Teodorescu-Boroaia, Amintiri despre lon Creangă, în 
VII, nr. 11—12, 1914. 

2% „Ion Creangă“, I, nr. 1 august, 1908. 

27 „Ion Creangă“, II, nr. 12, 1909. 

tători, roagă cu toată dragostea pe frații lor de pretutindeni, ca pe lîngă admi- 
rațiunea și veșnica amintire ce trebuie să păstreze fostului lor tovarăș de 
muncă și neîntrecut povestitor, să dea ajutor acestei reviste « Ion Creangă», 
ca să ridice și ţăranului din Humulești, dacă nu o statue, cel puțin un bust, 
care să fie semn neperitor al dragostei ce învățătorimea română poartă ale- 
şilor ei“. 

Casa scriitorului, acum renovată, fusese în atenția prietenilor cărții lui 
Ion Creangă. Zahei Grigoriu locuia împreună cu părinții săi în 1909 în casa 
lui Ştefan a Petrei Ciubotariul. Casa, reparată pentru nevoile gospodărești, 
păstra stîlpul de la prichiciul hornului cel humuit, de care Creangă lega moto- 
ceii cu care se jucau mâţele 28. El se mai află și astăzi. Retrăești prin el și o 
amintire a Smărăndiţii popii, femeie bătrînă care-l văzuse pe Nică încălțînd 
miîțele cu coji de nucă 2. Așa o văzuse probabil și M. Sadoveanu în ianuarie 
1910, cînd, din partea societăţii scriitorilor români, participase la festivitatea. 
comemorării a douăzeci de ani de la moartea lui I. Creangă, pentru care a 
scris și articolul din „Cumpăna“, din care am reprodus un fragment la înce- 
putul cercetării de față. 


Concluzii 


Preocupări pentru personalitatea și opera lui Ion Creangă au tăcut obiec- 
tul cercetării noastre — limitat la contribuții nemţene, fie în publicații apă- 
rute în fostul judeţ Neamț (prima parte a lucrării), fie în alte publicații (a 
doua parte a lucrării). 

Concluziile scot în evidență interes deosebit pentru Creangă mai mult în 
alte publicații decît cele ce apăruseră în fostul judeţ Neamț. Dacă imaginea 
lui I. Creangă apare oarecum deformată de tendințe literare de concepţie 
gîndiristă sau impresionistă în publicații nemțene — cealaltă contribuţie, 
de loc unitară ca direcție de studiu, descoperă un Creangă, așa cum cititorul 
obișnuit, fără preocupări estetice sau critice, îl simte prin lectură. 

Este meritul unor intelectuali, iubitori ai operei lui I. Creangă, de a fi pus 
ja dispoziţia cercetării istorico-literare informaţii prețioase, fără de care 
personalitatea marelui povestitor nu ar fi putut fi întregită. 


2% Zahei Grigoriu, Din viața lui Ion Creangă, II, nr. 12, 1909. 
29 A, Gheorgheasa şi Eugenia N. Posa, Prăznuivea lui f. Creangă din 
Humulești, Dintr-ale lui Ion Creangă, „Ion Creangă“, XIII, nr. 2, 1920. 

În Studii și documente literare de I.E. Torouţiu, vol. X, pag. 170 găsim o 
scrisoare adresată lui Nicolae Iorga din Iași la 4 ian. 1890 cu următorul con- 
ținut : „În urma pierderii ireparabile a marelui prozator român Ion Creangă, 
subsemnații avem onoarea de a ne adresa către d-voastră, prieten al lui Crean- 
gă, rugîndu-vă să binevoiți a lua parte la întrunirea ce am hotărît a se face 
în sala restaurantului Traian, în ziua de 5 ian. 1890 la orele 8 seara pentru a 
vă da luminata d-voastră părere asupra următoarelor chestiuni : 

I Alegerea unui comitet de inițiativă pentru adunarea și coordonarea a tot 
ce există tipărit și netipărit din scrierile lui Creangă. 

II Tipărirea şi răspîndirea cît mai intensă a operei sale. 

III Regularea chestiunilor financiare care din fericire ni sînt asigurate. 

Aceasta constituind cel mai nepieritor monument ce se poate înălța me- 
morici lui Ion Creangă, vă rugăm cu toată stăruința să luați parte la această 
solemnă întrunire“. 

Printre cei ce semnează această scrisoare — Gr. I. Alexandrescu, C.D. 
Anghel, N. Beldiceanu, C.I. Creangă, Ed. Gruber, Vasile Lateș, Artur Stavri — 
este și Artur Gorovei. 

Toţi aceștia sînt cunoscuţi ca participanți înflăcărați ai cercului literar 
de la Iași condus de Nic. Beldiceanu, în care la 4 mai 1888 marele scriitor 
Ion Creangă și-a citit partea a IV-a a Amintirilor. 

lată cum evocă Artur Gorovei clipele petrecute în apropierea ilustrului 
povestitor : 

„Un nou prieten mă ademenește. În întrunirile noastre se citeau poveștile 
și amintirile lui Creangă. Nimeni însă parcă n-ar fi știut că omul acesta tră- 
iește în Iași, uitat de vechii săi admiratori de la Junimea. Gruber însă și-a 
pus în minte să-l scoată pe Creangă din sihăstria lui, să-l aducă în mijlocul 
nostru, ca poate să-l îndemne mediul să mai scrie ceva. Și a izbutit numai pe 
jumătate; în seara de 3 iunie 1888 1, Ion Creangă și-a citit în casa lui Beldi- 
ceanu partea inedită încă din Amintiri. Au fost un delir manifestaţiile 
noastre de veselie, de mulțămire, că în cercul nostru aveam un maestru. 

N-aș putea să spun cum s-a făcut că am legat oarecare prietenie cu Creangă. 
Mă duceam la bojdeuca lui, stăteam împreună în cerdacul din dos, cu privirea 
spre dealul Ciricului, cerdac în care-și petrecuse o parte din viață cu marele 


1 Deoarece cercu? şi-a ţinut ședințele uneori și la locuința lui Creangă, alteori la Artur Gorovei, 
data, de 3 iunie 1888 indicată aici de A. Gorovei este o confuzie. 

său prieten Eminescu și cu un alt prieten Agură, de la care-i rămăsese un 
dulap. Rămîneam uneori la el la masă, mîncam în odăița din dreapta, pe 
măsuța de la marginea patului pe care dormea, și mă minunam cum poate el 
să consume atîta mîncare, ce mi-ar fi ajuns mie pe o săptămînă. Dacă ar mai 
fi trecut vreme, poate că aș fi legat. o mai trainică prietenie cu Creangă, aș 
fi aflat mai multe lucruri de la el, dar împrejurările au făcut să-l văd pentru 
ultima oară pe la sfîrșitul lunii iunie“ (Amintiri, manuscris inedit, caietul 
al II-lea, p. 89—90) 2. 

Artur Gorovei a fost unul dintre apropiații lui Creangă, a scris mult despre 
el și a dat informații prețioase cercetătorilor care s-au ocupat cu viața și 
opera marelui povestitor, atît celor din țară cît și celor de peste hotare. Scrierile 
lui, articolele din diferitele gazete și reviste, „Şezătoarea“, inițiată și condusă 
de el timp de 37 de ani, „Lumea“, „Viața românească“, „Făt-Frumos“ şi 
altele la care a colaborat au împrăștiat date, amintiri, lămuriri asupra unor 
aspecte necunoscute sau mai puțin știute legate de scriitorul care a cucerit 
atenţia și interesul multor istorici literari, filologi și folcloriști. 

A rămas însă de la Artur Gorovei un bogat material documentar inedit 
care cuprinde pe lîngă amintirile din care am citat mai sus, înmănuncheate 
în cinci caiete manuscrise, corespondența primită de el, adunată și legată cu 
multă grijă de destinatar însuși în mai multe volume masive. 

Aici găsim un însemnat număr de scrisori primite din toate părţile, din 
țară și din străinătate, din care pe de o parte se constată dragostea și admirația 
pentru Creangă și opera sa, pe de alta interesul suscitat de el dincolo de hotarele 
ţării, făcînd din marele nostru scriitor popular unul dintre cei mai mari poves- 
titori recunoscuți în literatura universală. 

Asupra acestui material vom stărui în lucrarea de față. 

După cum se vede și din documentul citat la început, după moartea lui 
Creangă, tinerii lui prieteni au inițiat o mișcare pentru păstrarea amintirii 
povestitorului și pentru valorificarea și răspîndirea în mase a creaţiei sale. 
Eduard Gruber, om dîrz, persistent, cum îl caracterizează Gorovei, s-a ocupat 
de ordonarea și editarea scrierilor lui Creangă. 

O contribuție deosebită la această acțiune au adus folcloriștii și învățătorii 
culegători de folclor, colaboratori ai „Şezătorii“, îndeosebi învățătorii satelor 
moldovene, în frunte cu Mihai Lupescu, cel mai însuflețit colaborator al lui 
Artur Gorovei. 

Din conținutul unei scrisori adresată de Mihai Lupescu lui Artur Gorovei 
la 3 iulie 1899 desprindem : 

„Mi-am pus în gînd să-ți fac o propunere. Iat-o : la 31 decembrie 189983 
se împlinesc zece ani de la moartea genialului povestitor popular Ion Creangă. 
Cum pe atunci revista noastră împlinește cinci ani de viață, cred că membrii 
comitetului de redacție — membrii fondatori — se vor uni cu mine spre a 
scoate în amintirea «sacului cu povești» un ziar «Ion Creangă» într-un 
singur număr comemorativ, în felul celui apărut pentru moartea lui Eminescu, 


2 Artur Gorovei a publicat o parte din amintirile sale literare în volumul intitulat Alte 
vremuri Fălticeni, 1930. 

3 În scrisoare am găsit 31 ian. 1899. Este desigur o greşeală. La 3 iulie 1899 nu putea 
să-i facă propuneri pentru o dată care trecuse. 

prin care să reîmprospătăm amintirea despre acela care a făcut cunoscută 
lumii frumusețea graiului popular. De crezi și te unești cu mine, răspunde-mi, 
ca să mai scriu și altora spre a strînge fondurile necesare. Va fi o cinste pentru 
membrii « Șezătorii» de a aminti lumii că cei strînși în jurul ei nu uită să 
reîmprospăteze memoria acestui genial povestitor“. 

Pentru conţinutul acestui număr festiv pentru cinstirea memoriei „ace- 
luja care a fost întruparea graiului popular moldovenesc“, Mihai Lupescu 
îi propune la 29 oct. 1899 următorul cuprins: 

„1. Un cuvînt înainte (sau alt titlu) de comitetul « Şezătorii». 

2. O schiță biografică, pe care nimeni n-ar turna-o mai bine ca tine. 

3. Însemnare asupra editării scrierilor lui Creangă, de Gheorghe Teodo- 
rescu Kirileanu. 

4. Amintiri despre Creangă, o povestire a lui Creangă copiilor școlarilor 
săi cînd eram elev în școala normală și făceam practică la el. 

Părerile critice ale presei despre Creangă, de A. Gorovei. 
Creangă ca dascăl și autor didactic, de M. Lupescu. 
Influența lui Creangă asupra tineretului, de I. Teodorescu. 
Descrierea satului lui Creangă din Amintiri. 

În fine tot ce se va putea strînge despre Creangă. 

Aceasta și cu ce ai mai intercala tu cred să cuprindă numărul festiv despre 
Creangă. Forma ce veți da ziarului acestuia o aştept de la tine și de la Teodo- 
rescu Kirileanu (...). Dacă în cuprinsul revistei « Ion Creangă» voiți a pune 
și ceva tablouri, acestea — clișeurile vechi — cred că le veți găsi la Goldner 
din Iași unde s-au tipărit scrierile lui de Gruber și Morțun. 

Și n-ar fi rău să se pue în revistă satul lui Creangă, casa lui de pe Țicău și 
teiul cu pupăza. Asemenea pe prima pagină va trebui să aranjați portretul 
muritorului din Humulești, care desigur s-o fi prefăcut într-o mînă de țărnă“. 

„Eu socot că făcînd lucrul acesta, n-ar fi rău să înștiințăm și pe feciorul 
lui Creangă, pe ex-căpitanul C.I. Creangă. Cred că e o datorie de complezență 
ca întreprinzînd aceasta să înștiințăm și pe acela ce și-a luat sînge din sîngele 
lui și trup din trupul lui. Dacă dă D-zeu și ne rămîne ceva folos din editarea 
acestei reviste, eu socot că n-ar fi rău, după cum și Ghiţă Kirileanu a zis, să 
facem lui Moș Creangă un monument la cap, ca vizitatorii să știe la « Eterni- 
tatea » unde-și hodinește ciolanele « sacul cu poveşti și minciuni» de la Humu- 
lești. Dacă putem realiza aceasta, cred că « Şăzătoarea» și membrii ei și-ar 
îndeplini o sfîntă datorie de recunoștință pentru acel ce-a cristalizat în opere 
nepieritoare graiul mîndru și curat al ţăranului moldovean“. 

Scrisorile următoare dovedesc aceleași preocupări pentru realizarea acestui 
număr comemorativ. Mihai Lupescu avea multe amintiri despre Creangă; 
aflăm acest lucru și din scrisoarea trimisă din Zorleni la 14 dec. 1899. 

Unele din aceste amintiri le-a publicat în gazeta „Învățămîntul primar“ 

La 20 decembrie 1899, îi trimite lui Gorovei o notiță publicată î în „Româ- 
nia Jună“ de comitetul studențesc din Iași care de asemenea organiza come- 
morarea lui Creangă și își exprimă părerea ca și acel comitet să fie înștiințat 
de mișcarea lor „astfel impresia morţii lui Creangă să se reamintească și 

ie 
mai și“. 

Dim pricina greutăților bănești numărul festiv „Ion Creangă“ nu a apărut 
aparte și nici ca supliment al „Şezătorii“. Numărul 12 al revistei din decem- 


PAD 

brie 1899 este închinat amintirii marelui povestitor „în semn de nețărmurită - 
și veșnică admirație“, Nici cuprinsul nu a rămas cel propus de Lupescu. 
Au fost publicate amintiri despre Ion Creangă semnate de Grig. I. Alexan- 
drescu, Mihai Lupescu, Artur Gorovei, Nicolae Vasiliu, Artur Stavri (Coresi), 
notițe asupra manuscriselor lui Ion Creangă de Gh. Teodorescu Kirileanu 
și altele. Cel de la care pornise ideea era totuși „mulțumit cu desăvirșire“, 
după cum se vede din scrisoarea nedatată — probabil din ianuarie 1900 — 
prin care îi comunică lui Gorovei că din exemplarele primite cîteva au fost 
expuse la o librărie din Birlad și unul l-a prezentat directorului „Palodei“. 
Lupescu scrie mai departe: „Dacă bietul Creangă ar trăi într-un ungher 
undeva și-ar vedea prinosul modest al reîmprospătării memoriei sale, mult 
s-ar bucura și vesel ar mai fi“. 


Pentru apărarea adevărului cu privire la originalitatea creației lui Creangă, 
Lupescu se ridică vehement contra calomniatorului Ienăchescu și-i cere lui 
Gorovei să publice în paginile „Șezătorii“ răspunsul lui Constantin Grigo- 
rescu. Revolta lui este îndeosebi subliniată într-o scrisoare nedatată, dar care 
după conținut trebuie să fie din 1902: „Un popă puchios, care umblă după 
intrigi ca toți pochii, să lovească în memoria lui Creangă, aceasta-i mai mult 
decît obrăznicie. 


De nu publici răspunsul lui Grigorescu, din care reiese cum grăiește popa, 
faci lumea să creadă în spusele lui. Nu trebuie să leși pe popă teafăr.“ 


Răspunsul lui Grigorescu, Răspuns unui calomniator, a fost publicat în 
„Şezătoarea“ nr. 12 din 1 februarie 1903, număr în care au apărut și Dosarul 
lui Creangă cu scrisoarea lui Ienăchescu din ziarul „Evenimentul“ din Iași, 
și articolul lui D. Nanu (semnat Lys) Un detractor al lui Creangă, care apăruse 
în ziarul „Epoca“ din 16 febr. 1902. 


Relativ la acest articol, găsim următoarea apreciere a lui Lupescu în 
scrisoarea din 12 aprilie 1903 : „Mi-a plăcut mult chipul cum Lys a pieptănat 


ya 


pe popa cel bălos și care voia să mînjească pe nemuritorul Creangă“. 


Din alte scrisori reiese lupta lor pentru strîngerea fondurilor în vederea 
ridicării unui monument marelui povestitor; în legătură cu aceasta, există 
în corespondența primită de Artur Gorovei o scrisoare semnată de sculptorul 
Ion Pîșlea din Cîmpulung, cu data de 16/29 august 1904, prin care acesta 
se oferea pentru „neprețuita lui valoare pentru literatura noastră“ să modeleze 
„bustul popularului Ion Creangă“ fără „nici un fel de remunerațiune“. 

Ca unul care trăise în apropierea scriitorului, Lupescu urmărea tot ce se 
scria și era bine informat în privința editării operei acestuia. „Nu știu de-ai 
văzut pe «Ion Creangă» scos la «Minerva» cu o prefață de Kendi și Iosif“ — 
scrie el la 19 noiembrie 1902. „De n-ai văzut acest exemplar, trebuie să-l 
vezi. Indexul de la urmă îți procură și petrecere, dar și indignare. Eu, Teodo- 
rescu Gh., Teodorescu Ion, Teodorescu Simion și Stoleriu ni-am pus în gînd 
să scoatem un glosar tălmăcitor al moldovenismelor lui Creangă, ca să nu se 
mai facă rîsul și batjocura de pînă acum. Ce zici de asta? Va fi ceva muncă, 
dar cred că va îi și ceva de folos.“ Şi scrisoarea se termină cu un alt amănunt : 
„Emil Giîrleanu se ocupă mereu cu viața și opera lui Creangă. Bine ar fi ca, 
în numărul din «Şezătoarea» ce va apărea, să dai o înștiințare prin revistă 
ca toți cei ce-au cunoscut pe Creangă și au la știință ceva de samă despre el, 

să trimită notițele lui E. Gîrleanu, sublt. reg. Cantemir nr. 12 Birlad. Socot 
că tînărul acesta va face ceva de ispravă!“ 

La 20 martie 1904 Lupescu îl înștiințează pe Gorovei că „Gh. Teodorescu 
Kirileanu face un glosar tălmăcitor al cuvintelor și expresiilor din scrierile 
lui Creangă“, lucrare la care s-a oferit să ajute. 

Totdeauna trează în mintea celor ce l-au iubit, amintirea scriitorului l-a 
călăuzit și pe acest discipol pe drumul luminării poporului. La 8 aprilie 1907, 
Lupescu scria : „Ţinta noastră a fost, este și va fi să luminăm prin orice mij- 
loace pe ai noștri, pe cei mulți, să-i chemăm la o viață mai omenească“. Ca o 
reafirmare a acestui adevăr, Mihai Lupescu, scoate în 1908 împreună cu 
Tudor Pamfile încă o revistă de folclor care poartă numele lui Ion Creangă, 
deci încă o dovadă de preţuire. 

Foarte interesante și bogate în amănunte sînt scrisorile trimise de Gh. Teo- 
dorescu Kirileanu, fără concursul căruia, după însăși mărturisirea lui Gorovei, 
„nu s-ar fi putut scoate nr. 12 din anul V al revistei, închinat amintirii lui 
Ion Creangă, la împlinirea de zece ani de la moartea lui“ 4, 

Gh. Teodorescu Kirileanu începe să lucreze cu Artur Gorovei chiar în 
anul 1899. Prima scrisoare, trimisă din lași cu data 1899, faur 20, exprimă 
dorința autorului de „a intra la lucrul pe care cu atîta prea lăudată rîvnă 
l-ați început în ogorul de veacuri părăsit, în care stau ascunse odoarele și 
comorile talentului...“ Gh. Kirileanu cunoștea bine activitatea lui Artur 
Gorovei și din relatările fratelui său Simion Teodorescu Kirileanu, fost elev 
de-al lui Mihai Lupescu la școala din Broșteni, de meserie tot învățător, 
din grupul entuziaștilor păstrători ai memoriei lui Creangă. 

Gh. Teodorescu Kirileanu trimite lui Artur Gorovei la 13 oct. 1899 din 
lași o scrisoare, din care se desprind aspecte în legătură cu cercetările între- 
prinse de el pentru descoperirea manuscriselor rămase de la Creangă. Gh. Kiri- 
leanu a publicat în numărul comemorativ al „Șezătorii“ Nofiză asupra manu- 
scriptelor lui Ion Creangă. Această notiță cuprinde relatări asupra peregri- 
nărilor lui Kirileanu pentru aflarea manuscriselor, titlurile celor găsite la un 
oarecare student Silvestru, însemnările lui Creangă pe cărțile ce mai rămă- 
seseră la casa lui, corectări la „Amintiri“ făcute pe textul „Convorbirilor 
literare“, , 

Scrisoarea pe care o dăm mai jos este importantă atît ca document legat 
de această acțiune a lui Kirileanu, cît și pentru amănuntele interesante din 
punct de vedere istoric, literar, nepublicate în amintita notiță. 

Scrisoarea începe astfel : 

„Întîlnindu-mă în as-toamnă cu moș Lupescu și vorbindu-mi despre 
teama încetării «Şezătorii», m-a pus în cunoștință despre planul dv. de a 
închina cel din urmă număr neîntrecutului povestitor Creangă și m-a îndem- 
nat să fac și eu ceva în această privință. M-am prins cu drag și am început 
a alerga în dreapta ș și în stînga pentru culegere de ceva material. 4 

În continuare, informează că s-a dus la casa lui Creangă în Ţicău, unde 
a stat de vorbă cu Tinca Vartic. „Am întrebat-o de manuscripte — scrie 
Kirileanu — și ea mi-a spus că toate au fost ridicate de Gruber și de Gorovei. 
Pe un scaun am văzut mai multe cărți vechi și nouă, unele avînd și însemnări 


4 „Şezătoarea“, povestea unei reviste de folclor, de A. Gorovei, 1932, p. 21. 

scrise pe foile cărților de mîna lui Creangă și care însemnări mi-am pus în 
gînd să le copiez cu sfințenie. Am scris atunci d-lui Grig. I. Alexandrescu, 
care răspunde că «bucăţi inedite de Creangă trebuie să se găsească în albumul 
lui Gruber și al lui Beldiceanu» (...). M-am pus pe urmă să dau de urma 


albumului lui Gruber și Beldiceanu. Şi după mai multe căutări, am aflat în 


sfârșit că albumul lui Gruber se află la un dr. Mendel care cumpărînd biblio- 
teca lui Gruber la moartea acestuia a luat și toate hiîrtiile lui Creangă, ce 
fusese încredințate lui Gruber spre studiere și publicare. Am mers cu un 
prieten comun la acest doctor, care cu multă amabilitate ne-a arătat tot ce 
i-a mai rămas din biblioteca lui Gruber, după ce a vîndut-o. Iată ce-am văzut: 

1) Albumul lui Gruber începînd cu o poezie sau mai multe de-ale lui, 
apoi trei bucăți scrise de Creangă și iscălite la sfîrșitul fiecăreia, toate avînd 
data 1888 iunie 29. Toate aceste bucăți au fost intercalate în biografia lui 
Creangă, făcută de Gr. Alexandrescu, afară de vreo douăzeci linii de la sfîrșit, 
care mi se pare că-s cu desăvîrșire inedite. Mai erau în acest album poezii 
de A. Stavri, Gh. din Moldova, Beldiceanu, A. Gorovei. 

2) Albumul d-nei Virginia Gruber de asemenea cu poezii iscălite de cei 
de mai sus și alţii. 

3) Un album cu scrieri autografe numai de Veronica Micle. 

4) Corespondenţă de-a lui Gruber — printre care mi se pare că am zărit 
și scrisori de-ale dv. 

5) Autograful prefață la «Povești» — care este acum în păstrarea mea. 

6) O copie extrasă și scrisă de Gruber de pe cele trei bucăți ale lui Creangă 
din albumul Gruber, care este acum în păstrarea mea. 

7) O scrisoare a lui Gruber adresată căpitanului Creangă, dar netrimeasă, 
nu știu din ce pricini — în privința editării scrierilor lui Creangă. În ea este 
un rezumat al procesului verbal încheiat de comitetul instituit în acest scop, 
din care se vede că mai trebuia să se scoată un volum «Volumul III cu stu- 
diul asupra lui Creangă» și «Varia». 

Scrisoarea aceasta are data de 16 ian. 1890 și este în păstrarea mea. 

DI. dr. Mendel mi-a spus că multe din hîrtiile lui Creangă (corespondență, 
proiecte asupra învăţăm. primar, petiţii... etc.) le-a aruncat afară ca netreb- 
nice! O sarcină însă de hârtii de acestea a fost dată d-lui profesor Gh. Scobai, 
în păstrarea căruia se găsesc astăzi. În această sarcină de hirtii sînt : o mul- 
time de însemnări (probabil acele pomenite în biografia făcută de Alexan- 
drescu), proverbe, bruionul poveștilor cu mii de ștersături, ș.a.“ În ultima 
parte a acestei scrisori, Kirileanu cere părerea lui Gorovei, dacă să meargă 
la Scobai, după care îl informează că va încerca să obțină pentru numărul 
proiectat și colaborarea lui T. Maiorescu și a lui Al. Philippide. 

După această scrisoare, urmează curînd o alta din 16 octombrie în care 
dă următoarele răspunsuri la scrisoarea primită de la Artur Gorovei; 

„1) Mă voi duce la cocoana Tincuţa (Tinca Vartic) și voi copia tot ce-i 
scris de mîna lui Creangă, 

2) Voi da o notiţă la ziarele de aici («Era nouă», «Opinia» și «Evenimentul 5), 
cu un apel către cei ce știu sau au ceva de la Creangă. Dv. ați putea face 
același lucru pentru cîteva ziare şi reviste din Bucureşti. 


5 Gazete ieșene. 

3) În privința clişeelor din Amintiri mă voi interesa și vă voi scrie. 

4) Voi fotografia casa lui Creangă și voi reproduce o fotografie în care 
Creangă e popă tînăr, care fotografie se află la Mme Gruber, numai de voi putea 
pune mîna pe fotografia asta cu desăvîrșire inedită.“ Fotografia și facsimilui 
unei pagini din Amintirile lui Creangă au apărut în numărul festiv. Despre 
procurarea acestei pagini scrisă de mîna lui Creangă îl înștiințează printr-o 
scrisoare nedatată — probabil e din luna noiembrie a anului 1899 — care 
dă un amănunt interesant. Kirileanu primise de la București știrea „că dl. 
Maiorescu a făgăduit să dea pentru nr. lui Creangă un articol. O singură 
condiție a pus: să fie îngăduit oleacă amu deodată, deoarece e învăluit cu 
politica“. 

Maiorescu nu a trimis articolul făgăduit. De altfel, din cele numai două 
scrisori trimise lui Artur Gorovei, care există în colecția de scrisori, una singură 
arată că Maiorescu aprecia munca lui Gorovei și a colaboratorilor săi, găsind 
că „Şezătoarea“ era folositoare și interesantă pentru studiile ei de folclor. 

„E cuminte și bine chibzuită restrîngerea ce și-o impune revista de a nu 
da decât ceea ce este în realitatea vorbirii și lucrării poporului (...) iar nu fantas- 
magorii și declamaţii goale“. În scrisoarea din 17 decembrie, Kirileanu scrie : 
„Dl. Maiorescu a făgăduit și a rămas numai făgăduinţa... Philippide a zis 
că unde are el vreme [(...). Voiam să fac un articol mai amănunțit asupra lui 
Creangă, dar în toate părțile am întîmpinat numai piedici (...). Nu-mi rămîne 
decît să-mi scurtez studiul ce plănuisem a face și a scrie o mică notiță asupra 
celor ce-am găsit la casa lui Creangă și a editării scrierilor (...). Credeam că 
n-ar fi rău să publicați necrologul lui Creangă publicat în «Era nouă» unde 
se spune cine l-a descoperit pe Creangă, precum și o anecdotă scrisă de tipo- 
graful Ionescu, dar auzită din gura lui Creangă.“ Necrologul apăruse în „Era 
nouă“ din Iași la 7 ian. 1890. El a fost publicat și în numărul comemorativ. 
Anecdota — Calicul din Talpalari — a fost publicată de I. S. Ionescu, tipo- 
graful lui Creangă, mai întîi în „Era nouă“ la 22 dec. 1891 ṣi republicată în 
numărul închinat memoriei povestitorului. 

Tot în scrisoarea din 17 decembrie 1899, Kirileanu comunica : „Văd prin 
jurnalele locale că se pregătește un pelerinaj la mormîntul lui Creangă în 
ziua de 2 ian, 1900. Vor vorbi d-nii Xenopol și Dioghenide (...) €. 

Ce ironie! Dl. Xenopol care a mînuit cele 8000 de lei date de fiul lui 
Creangă pentru tipărirea operelor tătîne-su va critica nepăsarea noastră a 
românilor care am lăsat 10 ani mormîntul lui Creangă fără o cruce măcar. 
Şi aud că se vor «lansa» liste de subscripții pentru o nouă «mînuire»!“ 

Această ultimă scrisoare ne lasă să deducem, pe lîngă aprecierile ironice 
ale autorului în unele împrejurări, mîhnirea de a nu fi putut realiza ceea ce 
au dorit și ceea ce știau ei că merită marele Creangă. 

Kirileanu este socotit printre cei mai perseverenți cercetători ai vieţii 
și operei lui Creangă. | 

În scrisoarea din 3 dec. 1902 îi comunică și el lui Artur Gorovei, ca și 
Lupescu în scrisoarea din 19 noiembrie a aceluiași an, hotărîrea lor de a alcătui 
un glosar pentru tălmăcirea expresiilor lui Creangă. 


8 Gh. Teodorescu Kirileanu explică cine era acest Dioghenide : „student antisemit care a 
furat la un congres studenţesc“. 

„Moș Lupescu cu frate-meu și cu mine ne gîndim să alcătuim un glosar 
pentru scrierile lui Creangă. Model de glosar ar fi acela al lui Jarnik la 
colecția de Doine Jarnik-Bîrseanu, dar e prea greu pentru noi și ar fi și prea 
întins. Ce ziceţi? Emilgar îmi scrie că ar fi tare bucuros să ne publice g!osarul 
în ediția lui ce va apărea prin mart viitor. N-ar fi bine să-l publicăm dintîi 
în «Şezătoarea »?“ 

Dăm aici și scrisoarea lui Emil Gârleanu trimisă lui Artur Gorovei tot 
la 3 decembrie 1902, al cărei conținut este legat și de informaţia lui Kirileanu 
despre plănuitul glosar, precum și de studiul la care lucra. 

„Cu cea mai mare mulțumire v-am citit scrisoarea și am primit cartea 
ce ați avut bunătatea a-mi trimite. Am recitit frumoasele d-stră povestiri 
și mi-a prilejuit aceeași mulțumire sufletească pe care am avut-o la cea dintîi 
citire. Vă sînt mult îndatorat pentru sprijinul ce-mi daţi pentru studiul lui 
Creangă. V-aș ruga să-mi redactaţi mai curînd acele amintiri, căci prin martie 
voi scoate studiul. 

E o lucrare la care lucrez de vreo patru luni și în acest din urmă timp, 
decembrie, ianuar, febr. și martie îl voi sfîrși. De la d-stră am însemnate 
izvoare asupra marelui povestitor, izvoare întregite de cele ce-mi veți comunica 
fie prin scrisoare, fie prin publicitate. Aștept cu o mare nerăbdare a citi 
amintirile 1 de care îmi vorbiţi, ori ce știți în privința lui Creangă vă rog 
comunicați-mi. 

Și asupra manuscriptelor m-ar interesa deslușiri. La sfîrșitul studiului, 
care va conține biografia, studiul lucrărilor, manuscriptele în facsimile, foto- 
grafiile lui etc., va fi un vocabular întocmit și de d. Th. Kirileanu. Lui Kiri- 
leanu, d-stră și d. Lupescu vă aduc mulțumirile mele pentru sprijinul care 
l-ați dat, așa că se va vedea că în unire cu d-stră am putut desțeleni amin- 
tirea «moșului Creangă», neîntrecutul nostru povestitor.“ 

„P. S. O dată cu studiul lui Creangă, voi edita din nou operele lui, luate 
de pe manuscripte în cea mai mare parte, iar restul vor fi publicate după 
graiul lui, nu ca cele muntenite şi corcherite, a editorilor din București.“ 

Tot în legătură cu glosarul este interesantă scrisoarea lui Kirileanu, trimisă 
din Grumăzești la 12 ian. 1903. 

Își petrecuse o parte din concediu la București și fusese invitat la Maiorescu. 
„Mare ajutor și luminare am avut de la dl. Maiorescu care m-a primit cu o 
rară bunăvoință (...). Și mi-a dat două foi pe care fiică-sa la citirea amintirilor 
însemnase moldovenismele ce nu le înțelesese și în dreptul cărota Creangă cu 
mâna lui le-a scris tălmăcirea. lată cîteva pilde ca să vă faceţi o idee : 


mocnit = tăcut, ascuns, în sens rău. Se zice de focul ce arde și numai 
sbucnește deodată. 
Hiîrjoană = un fel de joc al flăcăilor și fetelor de țară, în care se 
îmbrîncesc, se întind, se pumnesc, rizînd cu mare haz. 

cîntice sculățele = cîntice la auzul cărora te scoli la joc (explicaţia 
era pentru o domnișoară). 

D-zeu m-epure = să-l alunge cum fuge epurele, joc grosolan de cu- 
vinte : epure în loc de apere. 


7 Sublinierile autorului. 


9 SCRISOR! INEDITE DESPRE CREANGA DIN ARHIVA FOLCLORISTULUI A. GOROVEI 409 


Chiște și buft umplut = mațele porcilor curățite și umplute cu carne 
hăcuită și cu pasat se chiamă chișcă, iar buftul 
este un fel de dobă. 


Ecrombăit = nu-l cunosc ș.a.,ș.a. Foile iestea is importante pentru mine 
din multe puncte de vedere : întîi că am o îndrumare izvorită de la Creangă 
însuși p. glosarul meu, al doilea am și o înșirare de moldovenisme făcută de 
o munteancă-ardeleancă. Asupra glosarului am primit și o scrisoare sfătui- 
toare de la dl. Philippide din care reproduc sfîrșitul : «Nu trebuie să căutaţi 
a reproduce exact pronunțarea dialectică din Humulești, căci scrierile lui 
Creangă aparţin tuturor românilor. Exactitate completă în cuvinte și forme. 
Sunetele trebuiesc să fie acele ale limbii comune. Ortografie fonetică» “. 

Fiind îndemnat și de Al. Philippide, Gh. Teodorescu Kirileanu a publicat 
în volumul al VIII-lea al „Șezătorii“ anul 1903—1904, la pp. 156—161 Cuvinte 
din Amintirile lui Creangă tălmăcite de însuşi Creangă. 

Astfel, folosind toate mijloacele, cinstirea memoriei marelui povestitor 
humuleștean devenise un fapt împlinit. Mișcarea inițiată de admiratorii lui 
Creangă care, după cum spune cu modestie Gorovei în volumul Alte vremuri 
— „dacă n-au avut talent și n-au produs nimic temeinic în literatură, au 
avut cel puţin o dragoste neîntrecută pentru scrisul românesc, un entuziasm 
nețărmurit pentru un mare scriitor ca Ion Creangă“ — își realizase misiunea 
datorită însuflețitei activități desfășurată de Artur Gorovei, Mihai Lupescu 
și Gh. Th. Kirileanu. 

Din cercul entuziaștilor de altă dată, nu rămăsese decît Artur Gorovei. 
Gruber și Beldiceanu muriseră la cîțiva ani după Creangă, iar ceilalți se risi- 
piseră. 

Gr. I. Alexandrescu și Artur Stavri mai țineau legătură cu Gorovei și au 
contribuit cu cîte un articol la numărul comemorativ al „Șezătorii“. Păstrarea 
amintirii lui Creangă se concentrase acum la revista de folclor a lui Gorovei, 
care ajutat de ceilalți doi buni prieteni, reușise să răspîndească dragoste și 
interes pentru moștenirea lăsată de popularul scriitor și să adune în jurul ei, 
alături de pasionaţii folcloriști, pe unii dintre admiratorii și cercetătorii de 
mai tîrziu ai vieţii și operei lui Creangă. „Șezătoarea“ devenise o sursă de 
informare prețuită, conducătorul ei și cei doi colaboratori erau solicitați 
de toți cercetătorii, mai ales Artur Gorovei cunoscut ca unul care trăise în 
apropierea lui Creangă. 

Mai mult decît atît, „Șezătoarea“ trecuse granițele țării încă din primii 
ani ai apariţiei ei. Artur Gorovei avea legături cu mulți și reputați folcloriști, 
filologi, cercetători ai literaturii universale. Prin revistă și prin aceste relații, 
marele nostru scriitor lon Creangă a devenit cunoscut în lumea întreagă. 

În arhiva folcloristului Gorovei găsim 15 scrisori primite de la Jean Bou- 
tière, cunoscut prin lucrarea sa La vie et oeuvre de I. Creangă, publicată 
la Paris în anul 1930. 

În primele două scrisori, autorul se adresează în limba română, restul 
sînt scrise în limba franceză. 

Din prima scrisoare, pe care o dau în întregime, se vede interesul stîrnit 
în străinătate de creaţia lui Creangă și autoritatea recunoscută a lui Artur 
Gorovei. 

„ETRETAT, la 6 decembrie 1927 


Mult stimate Domnule Director, 


Cu toate că n-am onoarea, să fiu cunoscut de Dumneavoastră, totuși îndrăznesc 
să vă scriu astăzi, căci Domnul Mario Roques, profesorul și amicul meu, m-a îmbiat 
să mă adresez la D-voastră, asigurîindu-mă că sînteţi fericit cînd puteţi să fiți de folos 
cuiva, mai cu seamă unui francez. De altfel, vă cunosc, eu, de mult pe D-voastră prin 
articolele însemnate pe care le-aţi publicat în diferite reviste și prin studiile D-voastră 
de folclor, atît de învăţate; în sfîrşit, deoarece aţi fost prieten bun cu Ion Creangă, 
care este pentru mine ca un zeu, mi se pare mie că nu sîntem de tot străini. 

Fost profesor al misiunei universitare franceze, am stat doi ani în România și am în- 
vățat cu drag limba voastră. La întoarcere în Franţa, mi-am început doctoratul la 
Universitatea din Paris şi am hotărît să fac drept teză principală un studiu despre, 
viața şi operele lui Creangă. Lucrarea mea, este destul de înaintată (am să o is- 
prăvesc peste 7—8 luni), dar, deși Biblioteca, Institutului de Filologie Română este 
destul de bogată, n-am găsit acolo tot materialul care mi-ar fi necesar şi, între 
altele, articole din volumul VIII al «Şezătoarei» (Domnul Roques are numai 
volumele I-VII). 

În consecință v-aș fi foarte recunoscător dacă aţi binevoi a-mi remite numerele 
din volumul VIII al revistei D-voastră şi altele de mai tîrziu care conţin articole 
despre I. Creangă. Natural am să vă trimit bani pentru plată, 

De altă parte, sînt cîteva perioade din viața lui Creangă pe care n-am putut 
să le lămuresc bine. Deoarece ați cunoscut D-voastră pe Creangă de aproape, 
sînteţi singurul care ar putea să lămurească asemenea puncte şi a-ţi putea sigur 
să-mi dați deslușiri foarte prețioase. Sînt convins că n-aveţi să-mi refuzaţi colabo- 
rarea D-voastră atît de prețioasă, pentru opera de vulgarizare? în Franţa a lite- 
raturii române, pe care am început-o în scopul dea mări la noi faima patriei 
D-voastră. Aș fi foarte fericit dacă aţi binevoi a răspunde întrebărilor. pe care am 
luat libertatea să le scriu pe o foaie de hîrtie alăturată. Aș însemna în teza mea că 
de la D-voastră am primit cutare şi cutare lămurire, pînă acum necunoscute și 
mulțumită mărturiei D-voastră, viaţa și opera lui I. Creangă n-ar mai avea taine 
pentru noi. 

Binevoiţi a scuza, Domnule Director, libertatea pe care am luat-o și a primi, 
cu mulțumiri cordiale, asigurarea sentimentelor mele cele mai distinse. 

J. BOUTIERE 
Professeur de l'Université à Etretat 
(Seine Inférieure) 
France“ 

„P.S. N-am putut să lămuresc bine pînă acum punctele următoare: 

1) În care an a intrat Creangă la școala Vasile Lupu. 

2) Cum şi cînd Creangă și-a părăsit nevasta? 

Unde a locuit C., după ce a plecat de la Patruzeci de Sfinți şi pînă cînd s-a mu- 

tat în «bojdeuca». 

3) Unde, cînd și cum C, a cunoscut pe Tinca Vartic. Cine era Tinca — cînd a murit — 
lenăchescu spune că Tinca știa povestiri şi basme foarte multe, pe care le povestea foarte 


8 popularizare. 

bucuros: ați auzit-o D-voastră povestind ceva? — Ce rol a putut să joace Tinca în alege- 
rea și redactarea basmelor lui C. ??? 

4) Cine a crescut pe Constantin C. cînd povestitorul nostru era la școala normală 
şi mai tîrziu? 

5) Unde Constantin C. şi-a făcut studiile la Moldova? -- Cînd a plecat la Viena, cînd 
s-a întors? — Ce a facut el acolo? Cînd a murit? 

6) În care an s-a mutat C. în «bojdeuca»? 

7) Ce cărți conținea biblioteca lui C.? — Ce fel de cărți și reviste îi plăceau lui? 
-- Cetea el mult? Despre care autor vorbea el cu plăcere? 

8) Afară de Eminescu și institutorii cu care a scris cărți didactice, cu cine a fost 
prieten C. înainte de a merge la Junimea? 

A cunoscut el pe Fundescu și pe Ispirescu? 

9) De cînd a suferit C. de boala care l-a chinuit? — Cînd a căzut în şcoală pentru 

prima oară și a fost crezut mort?“ 


La 12 ianuarie 1928, Gh. Kirileanu îi trimite lui Gorovei o scrisoare prin 
care îl întreabă dacă a primit ceva de la Jean Boutière care și lui i s-a adresat 
cerîndu-i unele informaţii cu privire la Creangă. 


„L-am dat și eu cîteva știri, dar acum îmi cere să-i spun : 

1) Où, quand et comment Creangă connut-il Tinca Vartic? De quelle origine 
était Tinca? Şi dacă poate fi adevărat că ea ar fi îndrumat pe Creangă în scrie- 
rile sale! 

2) Ce conținea biblioteca lui Creangă? Quels étaient ses ouvrages préférés ? 

Ştii ceva în această privință? T. Speranţă a publicat de curînd o broșură 
cu amintiri despre Creangă (le publicase anul trecut în «Adevărul»). Ar fi 
bine s-o citeşti.“ 

Scrisoarea următoare primită de Gorovei de la Jean Boutière din Rouen, 
20 febr. 1928 exprimă bucuria obținerii răspunsului la prima scrisoare și 
mulțumiri pentru „preţioasele informații“. 

„Toate informaţiile pe care mi le dați sînt foarte interesante și-mi vor fi 
de un mare folos pentru unele părți ale biografiei lui Creangă. Mulțumită 
dv., cîteva puncte pînă acum destul de întunecate au să fie complet lămurite 
pentru cititor. Mai este totuși un amănunt important pe care n-am putut 
să-l deslușesc bine: nu vă aduceţi aminte dv. în care an a încetat Creangă 
să meargă la școală din cauza bolii care-l chinuia?“ 

În continuare, spune că a citit toate articolele lui Gorovei din „Viaţa româ- 
nească“ cu amintiri literare, afară de articolul despre Creangă; studiase 
aproape toate articolele care s-au scris despre Creangă în „Șezătoarea“, „Cu- 
vinte și mărturii“ de D. Furtună, articolele lui Lecca Morariu și broșura lui 
T. Speranţia Amintiri despre Ion Creangă. 

Din scrisoarea trimisă la 23 mai 1928 cităm : 

„Jat reçu, îl y a quelques jours, les deux brochures que vous avez eu l'extrême 
obligeance de m'envoyer et je vous en remercie vivement; je vous venverrai, dans 
quelques jours, l'opuscule d'Emilgar et celui de Sadoveanu. Je lis toujours avec 
un grand intérêt vos numeros de «Șezătoarea», car les questions folclorigues 
m'intevessent tout particulièrement. Je suis en train justement de m'occuper 
de l'étude folclorique des «Povești» de Creangă, car j'ai terminé la biographie 
et Vetude de homme, des manuscrits, des éditions et de l'oeuvre en général.“ 

În continuare, îi comunică printre altele că primise de la Kirileanu o copie 
de pe articolul lui Gorovei din „Viața românească“ despre Ion Creangă, 

O scrisoare foarte interesantă este cea trimisă la 6 iulie 1928. Ea oglin- 
dește efectul produs de relaţiile culturale stabilite pe căile arătate precum 
şi de cunoașterea de către Jean Boutière a țării și poporului în mijlocul căruia 
trăise doi ani. 

„J ai eu le plaisir de continuer ces temps-ci ma propagande roumaine par 
une conférence à l'école normale des garçons de Rouen; j'estime, en effet, que 
les instituteurs, qui ont pour mission de former la jeunesse française, peuvent 
beaucoup pour l'amitié de nos deux pays; je leur ai parlé de vos origines, de 
vos richesses, de vos paysages, de votre litérature et de vos arts.“ 

Scrisoarea următoare ne face dovada asupra calității aprecierilor și a 
spiritului critic al lui Jean Boutière. 

Tot aici face o prezentare a volumului pe care-l pregătise și care urma 
să fie tipărit. 


„ROUEN, le—28 mars 1929 


Cher Monsieur Gorovei, 


Je vous remercie vivement de m'avoir adressé dernicrement le prospectus de la 
société «Ancora» : je me suis procuré sans retard cette nouvelle €dition. J'ai ât6, d'ail- 
leurs, un peu déçu, car l-éditeur promettait «une étude de 60 pages sur la vie et l'oeuvre 
de Cr.» puis «tout le matériel concernant la vie ecclésiastique de Cr., Cr. instituteur 
etc... ». En réalité M. Lovinesco ne fait que reproduire des extraits d'articles 
antérieurs; aucune nouveauté dans son livre; ila réédité même certaines erreurs 
qui ont été relevées en Roumanie au cours de ces dernières années. Je rerdra 
compte de cette édition, à la suite de toutes les précédentes. J’ai le plaisir de 
vous faire connaître que je vais terminer trés prochaincment mon ouvrage. L'im- 
pression serra commencée en avril et terminée en juin. Le volume comprendra 
environ 300 pages grand format, avec d'assez nombreuses reproductions photographi- 
ques; en voici les grandes divisions : biographie d'apres les sources sérieuses et les 
documents, dont beaucoup d'inédites; étude générale de l'oeuvre; les contes, comparés 
aux variantes des autres nations : les éléments traditionels, la part de Creangă; les 
souvenirs; la langue et le style (notament étude précise du vocabulaire). Le volume 
sera mis en vente, en France et en Roumanie, vers l'automne, aprés la soutenance de 
mon doctorat ès lettres en Sorbonne. J'aurai le plaisir dans une courte Préface, de 
rendre un hommage public au savantes roumains qui m'ont prété leur précieux con- 
cours; je désire vous y réserver une des premières places et je vous prie de me dire 


en quels termes vous désirez y figurer : «M.A. Gorovei. .. Fălticeni», Je vous assure 
à nouveau, cher Monsieur, de ma vive reconnaissance et de ma cordiale sympathie. 
BOUTIÈRE“ 


Scrisorile din mai și iunie 1929 vorbesc despre pretinsul Memoriu al lui 
Creangă „întocmit și transcris“ de Tinca Vartic, despre a cărui existență 
fusese înștiințat „confidențial“ de către Octav Minar. 


13 SCRISORI INEDITE DESPRE CREANGĂ DIN ARHIVA FOLCLORISTULUI A. GOROVEI 413. 


Pentru a se interesa mai bine, Boutière îi scrisese despre acest memoriu 
și lui Kirileanu, prin care îi trimisese și lui Minar, a cărui adresă n-o cunoștea, 
o scrisoare în care-i cerea lămuriri. Kirileanu îi scrie la 27 mai 1929 lui Goro- 
vei următoarele în această privință : „Ca și d-ta, sînt cu îndoieli asupra exis- 
tenței unui asemenea Memoriu. De altfel Minar obișnuiește a nu arăta izvorul 
materialului său, atît în ce privește pe Creangă, cît și în ce privește pe Caragiale 
și Eminescu.“ 

Gorovei i-a răspuns lui Jean Boutière, așa cum avea să scrie mai tîrziu 
într-un articol publicat în „Lumea“, vol. IV din 3 dec. 1929 cu titlul Viata 
si opera lui Creangă în care avea să facă prezentarea volumului lui Boutière. 
După moartea lui Creangă, fusese împreună cu Gruber la casa scriitorului 
și inventariaseră toate hiîrtiile găsite, printe care nici o urmă de memoriu. 

Prin scrisoarea din 28 iulie 1929, Boutière îi mulțumește cu recunoștință 
pentru indicaţiile cu privire la cea mai autentică fotografie a lui Creangă, 
lucrată în atelierul Bernhard Brand din lași, care se găsea în posesia lui 
Gorovei și a cărei copie acesta o trimisese lui Boutière pentru volumul său. 
Îl informează cu privire la planul de editare a lucrării lui, scriind în ultima 
parte A dute que le public roumain reservera a mon livre un accueil assez 
avorable... 

În scrisoarea ce urmează, printre altele Jean Boutière îi mulțumește 
lui Artur Gorovei pentru articolul publicat în „Lumea“. 


„Votre article est donc, cher Monsieur Gorovei, tout à fait délicieux; et tout son 
debut a dů faire le régal des lecteurs du journal. Il n'a qu'un petit défaut : il est 
beaucoup trop élogieux pour moi et pour ma langue roumaine. A part cela, il est 
parfait et je vous exprime mes remerciements les plus sincères et les plus cordiaux“, 


Scrisoarea din 10 mai 1930 este trimisă după apariția volumului. Este 
foarte importantă pentru că ne descoperă sentimentele care l-au însuflețit 
pe Jean Boutière cînd a scris lucrarea sa despre Ion Creangă. 


„Le r0 mai 1930“ 


Cher Monsieur Gorovei, 


J'étais inquiet de votre silence et je m'apprâtais à vous écrire, pour savoir si 
vous ne seriez pas souffrant, lorsque j'ai reçu votre carte. Je suis heureux que mon 
«Ion Creangă» vous ait été agréable et je vous remercie vivement de votre intention 
d'en faire un compte-rendu. Je l'ai écrit, vous le savez, de tout coeur, pour notre chère 
patrie, et je serai plein de joie si je sais qu'il a pu servir, en Roumanie, et ailleurs» 
les lettres roumaines. 

Je vous adresse par ce mâme courrier un petit envoi, dans lequel vous trouverez 
aussi deux brochures que vous aviez aimablement mises a ma disposition. Je vous 
remercie beaucoup. 

Croyez, cher Monsieur Gorovei, a mes sentiments de bien cordiale sympathie.. 


]. BOUTIERE 

La 11 ianuarie 1908, dr. Gustav Weigand, profesor universitar și director: 
al seminarului de limba română de pe lîngă Universitatea din Leipzig, îi 
scrie printre altele prietenului său din Fălticeni : „În pregătire am o ediție 
a lui Harap Alb cu traducere germană și lămuriri. Am extras aproape totul, 
nu mi-e clară însă expresia de la pag. 22, ediția Biblioteca pt. toți (pag. 294, 
ed. Minerva) : «Chima răului pe malul pîrîului». Te-aș ruga să-mi dai lămu- 
rire despre aceasta.“ [In Vorbereitung habe ich auch eine Ausgabe vom „Harap 
Alb“ mit deutscher Uebersetzung und Erklärung. Ich habe fast alles herausge- 
bracht, unklar ist mir nur der Ausdruck p. 22, Ausgabe Bibl. pt. toti (p. 294, 
ed. Minerva.) În continuare, pînă la sfîrşitul citatului, este scris în limba ro- 
mână.] Pe Weigand îl preocupau particularitățile de limbă. L-a atras în mod 
special studierea sonorității limbii noastre și a fost fermecat, desigur, de 
efectele auditive ale limbii lui Creangă. Ediţia germană a lui Harap Alb ca și 
o „Rumänische Grammatik“ şi alte studii au fost folosite în seminarul de 
limba română de la Leipzig. 

Pe o carte poștală din 10 iulie 1916 găsim următoarele rînduri: „Cu 
plăcere vă voi îndeplini dorința și cu prilejul jubileului de 25 de ani al revistei 
dv. voi scrie un mic articol și anume despre Harap Alb („Gerne werde ich 
Ihren Wunsch erfüllen, und um Anlass des 25 jährigen Jubiläums Ihrer Zeit- 
schrift einen kleinen Artikel schreiben und zwar über „Harap Alb“). Însă 
numărul jubiliar al revistei nu a apărut; din pricina războiului, „Șezătoarea“ 
şi-a întrerupt activitatea pînă în ianuarie 1922. 

Un cercetător pasionat al operei lui Creangă a fost dr. Hartwig Jarnik, 
profesor la Universitatea din Brno. Acesta învățase limba română de la tatăl 
său, Jan Urban Jarnik. În 1911 Hartwig Jarnik lucra la o traducere a operei 
lui Creangă. Tradusese Dănilă Prepeleac și avea nevoie de lămuriri privitoare 
la unele expresii moldovenești. Scrisoarea adresată lui Artur Gorovei la 27. I. 
1911 conţine următoarele rînduri : 

„Drept recomandaţie îmi permit a vă aduce la cunoștință c-am colaborat 
în vremea mea și eu la bibliografia Valahilor din Moravia pe care înainte 
de cîțiva ani ați fost cerut-o tatei pentru stimata dv. revistă. De altfel trebuie 
să vă fie simpatică însăși întreprinderea pentru care vin să vă cer dv. o mînă 
de ajutor, fiind vorba adică de niște traduceri din I. Creangă ce am de gînd 
să le prezint succesiv publicului nostru, 

Începutul l-am făcut cu Dănilă Prepeleac oferindu-l unei reviste a noastră 
dintre cele mai de frunte.“ Continuînd, spune că dorind ca traducerea să fie 
„vrednică de original“, s-a adresat unui prieten român pentru unele deslușiri. 
„Nu mă îndestulesc însă toate deopotrivă“ — scrie mai departe H. Jarnik. 
„Pe semne tot numai un moldovean va fi în stare să priceapă pe Creangă în 
toate nuanțele și amănuntele stilului său ca și ale vietii materiale și sufletești 
ce o înfățișează. De aceea mă mai adresez la dv. rugîndu-vă să binevoiți 
a-mi desluși întrebările trecute în chestionarul alăturat. Să nu vă fie dv. 
de a mirare că sînt unele cam minuţioase sau chiar meșteșugite; o văd și eu 
prea bine, o dată însă ce nu știu singur să aprețiez în intențiile autorului 
valoarea unui moment anume din text, fie formal, fie material, mă țin că 
nu pricep și mai bucuros întreb.“ Vrea lămuriri mai departe dacă trebuie 
pentru o asemenea lucrare să ceară autorizație undeva și se interesează dacă 
ar putea obţine și ceva fotografii. Din chestionarul alăturat, dau cîteva exem- 

ple de expresii asupra cărora cerea lămuriri: p. 171,4 — descotorosi; pag. 
171, 14 — ce fel de pămînt este „țarina“; p. 172,7 — atîta odor (= comoară?) 
avea și el... Cum să se traducă „și“, ori să nu se traducă de loc? ; p. 175,12 — 
punga pe talger?; p. 177,17 — a bate în buze: cum și cu ce intenţie? ; p. 180, 
11 — 12 — nu-i prea veni la socoteală ; p. 186,11 -— se stricase cu dracul; va să 
zică (în mod ironic) că însăși stricarea bunelor relațiuni față, de dr. erao 
pierdere însemnată (abstracție făcînd de ochiul crăpat)? și altele 1, 

Cu data de 4.1.1915 găsim o carte poștală în care de asemenea cere lămu- 
riri pentru expresii din Harap Alb. 

1. „De răul lui Păsărilă nu se mai stăvea nimene cu păsări pe lîngă casă“ 
(p. 324,14—15 ed. Minerva). Verbul a stăw se explică „a ţinea“ (rev. 
„I. Creangă“, III, 54), însă și altfel, încît tot nu știu dacă poate să stea unul 
în locul celuilalt (de p. = Boierul cutare se stăvește cu cai de soi?) îl cunoa- 
șteți dv. îl și întrebuințați poate? Atunci cum îl înțelegeţi? 

2. „Ai dreptate, măi Gerilă, numai nu te cauţi“ (p. 328,27). Zanne zice 
că-i ironic cu sensul de : n-ai dreptate, ceea ce se prea potrivește cu tot dialogul 
respectiv. Numai atîta că verbul „a căuta“ reflexiv nu se înregistrează de dic- 
ționare, lipsind și dintr-al lui Tiktin. Care să-i fie înţelesul propriu în cazul 
de față? Bănuiesc să fie juridic, însă care anume?“ 

Din cartea poștală cu data de 9 febr. 1915 se vede că explicaţia dată 
de Gorovei nu l-a lămurit pe deplin. 

„Vă mulțumesc din toată inima pentru amabilul dv. răspuns. De almintre 
mărturisesc că explicația ce o dați dv. cuvintelor «nu te cauţi» (tu ne te 
rends pas compte de ta valeur) nu mă convinge pe deplin. Interpretația după 
care fraza «Ai dreptate etc.» n-ar fi decît o parafrază ironică a ideii «n-ai 
dreptate», o ţin din Zanne (...) și trebuie să spun că atare înțeles îi și convine 
contextului; s-o fi o locuţiune fixă, apare și dintr-aceea că se află întocmai 
și în alte locuri, de p. la Ispirescu, într-un context (ce-i drept) necunoscut 
mie și pentru a cărui verificare de abia acum i-am scris tatei la Praga (ne- 
știind de altfel dac-o putea el să mi-o facă).“ 

Scrisorile de la Hartwig Jarnik dovedesc seriozitatea cu care el studia 
limba lui Creangă și cît de exigent era în privința lămuririlor. 

Și mai ales, ele sînt o dovadă în plus a prețuirii de care, încă de pe atunci, 
se bucura geniala creație a lui Ion Creangă în lumea cercetătorilor de pretu- 
tindeni. 

Cu atît mai mult astăzi, în condițiile noi de cercetare, editare și răspîndire 
a nepieritoarelor opere ale marilor noștri clasici, Creangă este unul dintre 
cei mai interesanți scriitori din literatura universală. 

Este împlinirea dorinței acelora care au luptat pentru păstrarea memoriei 
lui și pentru popularizarea geniului său. 


1 Am dat citatul cu expresiile autorului, fără a păstra exactă ortografia. 

ECOURILE OPERE! LUI MIHAI EMINESCU ȘI ION CREANGĂ ÎN 
LITERATURA UNIVERSALĂ ! 


N, I. POPA 


Istoria literară românească tinde în ultimul timp să integreze literatura 
noastră, națională în circuitul literaturii universale. La cursurile de vară de 
ia Sinaia din 1963, s-a prezentat un ciclu de conferințe sub titlul Literatura 
română în cadrul literaturii universale, în care, după o strălucită expunere a 
problemei de către regretatul Tudor Vianu, s-au arătat realizările noastre 
naționale și originale întemeiate pe marile curente culturale și literare euro- 
pene. Iluminismul, romantismul, realismul, simbolismul și alte curente au 
luat la noi aspecte particulare, ca reflex al stărilor sociale și politice specifice 
ale societății noastre și evoluînd o dată cu ea. 

Un an mai tîrziu, în 1964, conducerea Cursurilor relua problema sub îndoi- 
tul ei aspect. Pe de o parte, creații literare românești realizate sub influențe 
străine, dar asimilate organic și încorpcrate în spiritul național; pe de altă 
parte, afirmarea treptată a scriitorilor noștri specific naționali în străinătate 
prin traduceri și studii care le atestă valoarea de universalitate. Este recunos- 
cut astăzi că autoriromâni ca Eminescu, Creangă, Caragiale, Sadoveanu și 
Arghezi fac parte din patrimoniul literaturii universale, 

Simpozionul cu colaborare internațională organizat anul acesta la Sinaia 
sub titlul Ecourile operei lui Mihail Eminescu și Ion Creangă în literatura 
universală urmărește să ilustreze o constatare recunoscută astăzi: cu cît un 
scriitor este mai specific național, cu atît este mai aproape de dimensiunile 
universalității. 

Acest raport preliminar al simpozionului nu poate pretinde să epuizeze 
o problemă așa de vastă de literatură comparată. El se va mărgini să prezinte 
marile linii metodologice, teoretice și istorice. Alți cercetători români și străini 
îl vor completa și adînci. 

O privire rapidă asupra evoluției raporturilor, în domeniul literaturii 
comparate, dintre literaturile naționale și literatura universală, ne va permite 
să facem un bilanț al etapei actuale a acestei importante probleme. 

Al III-lea Congres al Asociaţiei Internaţionale de Literatură comparată, 
care a avut loc la Utrecht (Olanda) în 1961, propusese ca temă principală de 
discuţie : „Literaturile în limbi de circulaţie neuniversală în relaţiile lor cu 
literaturile de limbi cu circulație universală“. Cu alte cuvinte, se contesta 


1 Raport de bază pentru simpozionul internaţional cu același titlu organizat la Cursu- 
rile de vară de la Sinaia în august 1965. 

oarecum liieraturilor din prima categorie accesul la universalitate. Cu acest 
prilej, tudor Vianu a dovedit valoarea universală a lirismului lui Tudor Ar- 
ghezi, binecunoscut astăzi prin volumul de versuri publicate în traducerea 
lui Luc-Andr6 Marcel în colecţia „Poètes d'aujourd'hui“ a ediţiei pariziene 
Pierre Seghers. 

Mai recent, s-a observat că conceptul de universalitate nu se reduce la 
circulația și accesibilitatea operelor literare, grație unei limbi universale, nu- 
mărului de traduceri sau de studii. Acesta privește de fapt capacitatea lor de 
pătrundere a fenomenelor psihologice și sociale, importanța mesajului lor 
umanist în fine, nivelul lor artistic. Acesta-i rezultatul unei anchete internați- 
onale întreprinseîn 1962 de Secolul 20, revistă de literatură universală (nu- 
merele 6, 7, 8, 9, 10 şi 12), la care au colaborat specialiști ca Al Dima, 
W.M. Jirmunski, Tudor Vianu, N. I. Popa, Julius Dolanski, Zoe Dumitrescu- 
Buşulenga. 

În același sens, Conferința internațională de literatură comparată organi- 
zată la Buda pesta î în 1962 de Academia de Științe din Ungaria, discuta posibili- 
tatea de a se elabora o istorie comparată a literaturilor din Estul european, 
care să pună în lumină creaţiile originale ale acestor popoare. Volumul La 
Littérature comparée en Europe orientale (Budapesta, 1963), cuprinzînd actele 
și discuțiile, reprezintă o confirmare a acestei teze. Iar cartea mai recentă 
Litterature hongroise hiterature européenne, publicată în 1964 de Institutul de 
istorie literară al aceleiași Academii, constituie o aplicație convingătoare a 
metodei care constă tocmai în integrarea literaturilor naţionale, cu originali- 
tatea lor particulară, în ansamblul marilor mișcări culturale şi literare din 
Europa. 

În fine, a doua etapă a acestei probleme este marcată de al IV-lea 
Congres al Asociaţiei Internaționale de Literatură comparată, organizat 
la Fribourg, în Elveţia, în 1964, pe teme deosebit de semnificative: 

1. Nationalism și cosmopolitism în hleratură 

2. Definirea şi ilustrarea termenilor literari relativi la notiunile de 
imitație, originalitate și influență. 

n jurul acestor teme s-au adunat reprezentanți din 35 de ţări din toate 
continentele, condiţie care a lărgit considerabil aria și importanța. discuţiilor. 
Simpozioane zilnice intitulate Est-Ouest au permis o cunoaștere directă a 
problemelor literare din Extremul Orient. Această Weltliteratur, mult lăr- 
gită, după propunerile lui René Etiemble depășește vizibil literatura compa- 
rată a școlii pozitiviste franceze ; noua școală urmărește să studieze de aproape 
creaţiile naționale în ceea ce au ele original și particular, mergînd pînă la 
problemele estetice și la acele ale limbii și stilului, la versificație comparată, 
cum o indicase Etiemble în volumul său polemic Comparaison n'est pas raison 
din 1963. Prin aceasta chiar, noțiunea de universalitate cuprinde un domeniu 
mult mai vast și pătrunde pînă în ţările cele mai îndepărtate din lume. La 
acest proces de ordin cultural și literar au contribuit deopotrivă mișcările 
de eliberare ale popoarelor, inițiativele organizației UNESCO, acele ale 
scriitorilor și savanților, ale editurilor din toată lumea, care s-au silit să înțe- 
leagă, să adîncească şi să facă cunoscute operele literare de mare valoare de 
oriunde. Această acțiune de valorificare a moștenirii patrimoniului literar 
universal operează alături de interesul crescînd acordat scriitorilor de pre- 

tutindeni, ale căror creaţii contribuie să dezvolte marile idei de solidaritate 
umană prin știință, literatură și artă. 


* ` 


„Soarta“ lui Eminescu și a lui Creangă în literaturile străine este strîns 
legată de situația care li s-a făcut mult timp chiar în țara noastră. Legenda 
unui Eminescu, poet pesimist, la remorca idealismului romantic german, și 
acea a lui Creangă, povestitor umorist de esență țărănească și moldovenească, 
— iată piedici serioase în cunoașterea științifică a acestor mari scriitori. 

Pentru a orienta lucrările acestui simpozion, credem util să stabilim, ca 
bază de discuție, următoarele probleme, care vor servi și expunerii noastre : 

1. Etapele cunoașterii exacte a personalității și a operei lui Eminescu și 
Creangă în România. 

2. Periodizarea difuzării operelor lor în străinătate legate de etapele des- 
coperirii lor progresive la nol. 

3. Probleme teoretice ale traducerii literare a poeziei și a prozei. 

4. Etapele de dezvoltare a traducerilor străine din opera celor doi scriitori. 

5. Studii străine închinate analizei și cunoașterii lor. 

6. Situaţia actuală a difuzării lor în literatura universală, la 75 de ani de 
la moarte. 

7. Recunoașterea lor ca scriitori de valoare universală. 

8. Perspectivele acestei universalități. 


* 


Eminescu și Creangă erau legați printr-o prietenie rămasă legendară. 
Deşi de formație intelectuală foarte deosebită, ei aveau, ca trăsături comune, 
spiritul popular, cunoașterea adîncă a tradiţiilor naţionale și încrederea în 

geniul românesc. Scriitori specific naționali, ei îndeplinesc prin aceasta chiar 
condiţiile universalității, prin măsura largă î în care opera lor înfățișa o imagine 
completă a poporului nostru, cu folclorul și trecutul lui istoric, cu legendele 
populare și poezia lor, cu fantezia, aspiraţiile și speranţele lui, în fine, cu 
capacitatea sa de creaţie artistică. 

„Soarta“ lor literară a străbătut numeroase avataruri, chiar după moarte, 
prin interpretarea falsă care li s-a atribuit. Eminescu, considerat ca ultim vlăs- 
iar al romantismului german, și Creangă, simplu povestitor regional, abia 
accesibil cititorilor români, iată imagini inexacte, agravate încă de unele ten- 
dinţe de a vedea în ei doar aspecte izolate departe de complexitatea lor reală 
de mari artiști ai cuvîntului. Va trebui să așteptăm mulți ani după 1889, data 
morții lor, pentru a avea în sfîrşit bune ediţii critice ale operelor lor : acele 
ale lui C. Botez, D. Murărașu și mai ales Perpessicius, pentru publicarea postu- 
melor lui Eminescu; acele ale lui Gh. T. Kirileanu și Iorgu Iordan pentru 
Creangă. 

Cât despre studiile care li s-au consacrat, după lucrări de aspect personal, 
numai contribuţiile lui G. Ibrăileanu și G. Călinescu de acum 30 de ani vor 
asigura un portret complet al lui Eminescu, Şi tot Călinescu va rectifica multe 
erori relative la creangă. Trebuie să recunoaștem că unele lucrări străine, ca 

teza de doctorat La Vie et Oeuvre de Ion Creangă susținută de Jean Boutière 
la Sorbona în 1930 și acea a lui Alain Guillermou despre La Genèse intérieure 
des poésies d' Eminescu (1963) au ajutat acest proces de cunoaștere a celor doi 
scriitori. Şi dacă apreciem această întîrziere produsă în restabilirea fizionomiei 
lor autentice, înțelegem ușor de ce etapele pătrunderii lor în literaturile străine 
urmează de aproape pe acele ale afirmării lor în propria lor țară. 

Periodizarea răspîndirii lui Eminescu și Creangă în România prezintă trei 
etape. Încă din viaţă și mai ales după moartea lor apar studii disparate de” 
erudiție pozitivistă sau tentative de a-i reduce la aspecte nesemnificative sau 
false, adesea de pe poziţii politice pătimașe. Numai spre 1930 intervin ediţiile 
şi lucrările cele mai însemnate asupra vieții și operei lor. În fine, după 1948, 
asistăm în zilele noastre la o redresare completă a situaţiei lor literare, privită 
printr-o optică într-adevăr științifică, graţie principiului pus în studiul temei- 
nic al moștenirii noastre literare, înarmat cu toate mijloacele și cu rigoarea 
erudiției moderne : cadrul istoric și social, biografia scriitorului stabilită după 
izvoare originale cercetate critic, studiul atent al operei, de la izvoare pînă la 
elaborarea definitivă, analiza măiestriei literare în elementele ei originale, 
acel „sunet unic“ al omului și al operei, despre care vorbea Ibrăileanu. Nume- 
roassele bilanțuri încheiate cu prilejul comemorărilor literare din anii regimu- 
lui nostru actual au permis să stabilim repertorii tot mai largi de traduceri 
și studii asupra lor în străinătate, ansamblu impresionant și argument con- 
vingător în favoarea universalităţii lor. Vom adăuga la munca stăruitoare a 
cercetătorilor români și străini, pentru motivarea acestei cuceriri prin analiza 
internă a operelor, numele de mare prestigiu care au proclamat universalitatea 
lui Eminescu încă mai de mult : Bernard Shaw, Ramiro Ortiz, Rafaele Alberti, 
Umberto Cianci6lo, Rosa del Conte, Mario Ruffini, Elisaveta Bagriana, Pavel 
Antokolski, G. Călinescu, Tudor Vianu, Al. Philippide, Salvatore Quasimodo, 
Hutert Juin. 

De altfel, la această afirmare a lui Eminescu și Creangă în domeniul litera- 
“turii universale au participat deopotrivă străinii care i-au „descoperit“ în 
diferite momente, de la Lucien Bazin, în 1905, Sylvia Pankhurst în 1930, 
L. Barral în 1934, Konrad Richter în 1937, Umberto Cianci6lo în 1941, Jean 
Boutière în 1930, pînă la Hubert Juin în 1958, Robert Vivier în 1960, Rosa 
del Conte și Mario.Ruffini în 1963, ca și marii specialiști români, ca Ibrăileanu, 
G. Călinescu, Perpessicius și Tudor Vianu în frunte. Toţi aceștia au contribuit 
să definească universalitatea celor doi scriitori prin adîncimea operelor lor, 
prin arta lor literară şi prin importanța deosebită a mesajului lor uman de 
largă perspectivă. 

O problemă capitală ridicată de această acțiune de răspîndire a operelor 
scriitorilor noștri peste hotare este fără îndoială acea a traducerii. Chiar faptul 
că ea formează obiectul a numeroase intervenții teoretice în toate ţările sub- 
liniază marea însemnătate care i se acordă pe plan mondial. S-a terminat 
cu vremea cînd traducerile rămîneau pe seama iniţiativelor anarhice ale unor 
editori grăbiţi să pună în circulație versiuni incomplete și realizate în condiţii 
artistice inadmisibile, adesea după alte traduceri și semnate de scriitori medi- 
ocri. Astăzi, traducerea se ridică la nivelul creației artistice, fără care ea nu 
reprezintă decît o tentativă condamnată mai dinainte la eșec. Amintim în 
acest sens cartea polemică a lui Georges Mounin, Les Belles infidèles din 1955, 

urmată de importanta sa teză Problèmes théoriques de la traduction (1964), 
inteligent comentat de Henri Jacquier în articolul Babel, mit viu, publicat 
în Secolul 20 (nr. 1, 1965). Amintim şi studiile specialiștilor noştri, Tudor Vianu, 
Al. Philippide, Al. Balaci, relative la această problemă mereu vie. Vom cita 
ca mărturie grăitoare remarcabilul articol al poetului Al. Philippide, Traductibil 
iniraductibil la Eminescu (Secolul 20, 6, 1964, număr consacrat lui Eminescu), 
unde eminentul poct și critic supune unei analize pătrunzătoare un număr 
de traduceri străine din poeziile lui Eminescu. Este desigur ușor să afirmăm 
„Lintraductibilită della poesia“, cum o proclama Benedetto Croce sau să pre- 
cizăm, cum o declara recent Etiemble, la Congresul de Literatură comparată 
de la Fribourg, că se poate traduce doar proza, dar nu și poezia. Vom porni 
de la greutățile particulare pe care trebuie să le înfrîngă acel care se simte 
capabil să opereze transferul unei opere literare dintr-o limbă în alta, cel mai 
adesea foarte deosebite ca spirit, vocabular, sonorități, versificație, tradiţii 
naționale și populare specifice. Al. Philippide insistă cu dreptate, în ariicolul 
citat, asupra greutăților aproape de neînvins întîmpinate în traducerea, poezii- 
lor lui Eminescu. Cum să găsim de pildă echivalentul francez al unei limbi 
poetice ca aceea a lui Eminescu, numit la noi „Luceafărul poeziei românești“, 
care și-a exprimat filozofia titanică a geniului prin mijlocul unei poveşti popu- 
lare culese în Muntenia și într-un limbaj totodată proaspăt, simplu și savant? 
Şi cum să punem de acord versificația românească, întemeiată pe versul silabo- 
tonic, cu versul francez strict silabic? În această privință, limbile germană și 
engleză se pretează mai bine la traducerea de poezii românești. Aceasta 
explică faptul că versiunea engleză a Sylviei Pankhurst, versiunea germană 
a lui Konrad Richter și mai ales acea a poetului Alfred Margul Sperber sînt 
superioare traducerilor franceze, ca metru original, rime, armonii interioare 
și melodie. Trebuie să amintim aici condiția esențială a unei bune traduceri 
în formă sa originală : traducătorul să fie el însuși poet, și poate chiar din 
aceeași „familie de spirite“, capabil să pătrundă adînc în lumea modelului 
său Și sigur pe mijloacele sale artistice, pentru a-i găsi în propria sa limbă 
echivalentul desăvîrșit în toate privințele. Este cazul Mariei Teresa Leon și 
al lui Rafael Alberti, al lui Robert Vivier, al lui Iannos Ritsos și al lui Alfred 
Margul Sperber. 

Versiunile în proză ale lui Eminescu, ca aceea a lui Umberto Ciancidlo 
sau acea în versuri nerimate a lui Mario Ruffini, de altfel perfectă ca fidelitate 
față de conținut, au și mai puțini sorți de a se apropia de original. Le lipsește 
un element fundamental din poezia lui Eminescu : este tocmai acea armonie 
unică, în care ritmul, asonanțele și rimele ţin de o adevărată magie verbală. 
Giuseppe Ungaretti i-a găsit cu bună dreptate o „alchimie a Verbului“ foarte 
personală. 

Aceleași probleme se pun și în legătură cu traducerile Amintirilor din 
copilărie şi a Poveștilor lui Creangă. Atmosfera sa specifică de țărănime româ- 
nească, cu tradițiile ei folclorice, cu vocabularul său regionalist moldovenesc, 
cu umorul lui amintind pe Rabelais, stilul oral, tonul aforistic și inefabil de 
țăran mucalit sînt de natură să descurajeze pe orice traducător. A trebuit 
larga experiență românească a lui Yves Auger, profesor francez la Universi- 
tatea din Cluj şi prieten personal al lui M. Sadoveanu, atașamentul lui Jean 
Bontiere, excelent specialist al lui Creangă, față de autor, și devotamentul 

Elenei Vianu, pentru a se realiza versiuni bune din opera povestitorului nostru. 
Și totuşi apare aici un Creangă oarecum francizat, puţin autentic. 

ntr-un raport preliminar ca acesta, nu poate fi vorba să facem bibliografia 
traducerilor în limbi străine din opera lui Eminescu și Creangă, nici să le anali- 
zăm pe toate. Vom proceda prin selecția textelor celor mai semnificative şi 
susceptibile să însuflețească discuţiile simpozionului. Să ne gîndim că în 
catalogul Bibliotecii Academiei Republicii Socialiste România se menţionează, 
pentru opera lui Eminescu, 17 traduceri în limba germană, 15 în limba fran- 
ceză, 5 în italiană, 3 în rusește, 3 în engleză etc. La rîndul lui, Creangă este 
tradus integral în 10 limbi și parţial în 33 de limbi. Reviste ca Europe, Cahier 
du Sud, Europa Lelteraria au consacrat numere speciale literaturii noastre. 
UNESCO a publicat o mare antologie de proză românească. Un articol recent 
al lui Al. Balaci, Traducerile literare în Republica Populară Română (Studii 
de literatură universală, 1984) dă un tablou revelator asupra acestei impor- 
tante acţiuni. 

În această vastă și anevoioasă muncă de valorificare a celor doi scriitori 
români, s-a realizat o colaborare semnificativă între români, străini care au 
trăit în România, asimilați culturii noastre și scriitorii de peste hotare legaţi 
de problemele românești, sensibili în faţa originalității literaturii noastre 
şi izbiți de opera lui Eminescu și Creangă. S-au “produs chiar colaborări între 
traducătorii străini și prefațatorii români ai scriitorilor noștri, subliniind acest 
dialog umanist pe "deasupra frontierelor, în jurul celor două personalități 
captivante. Evident, ne vom mărgini să indicăm numai unele tentative mai 
caracteristice, fără a stabili o listă completă care ar umplea singură un volum. 

Printre românii care au avut curajul să-l traducă pe Eminescu, cităm între 
alții pe : Emanoil Grigorowitza cu Deutsche Übertragungen aus den auserlesenen 
Dichtungen (1991), V. Teconţia cu Gedichte (1903), Al. Gr. Soutzo cu Quelques 
poésies (din care 5 în ambele limbi), (1911), N. Iorga și Septime Gorceix cu 
Anthologie de la litterature roumaine (Paris, 1920), Rea Ipcar și antologia ei 

crivains roumains (Paris, f. d.), N. N. Botez și excelenta sa traducere din 
-Gedichte (f. d.), Rina d'Ergin Caterinici cu Antologia di novelie romene (1925), 
M. W. Schroff și volumul Gedichte (f. d.), Pierre Nicolescu cu Poèmes (1931), 
Victor Orendi Hommenau cu Ausgewaehlte Gedichte (1932), P. Grimm cu ver- 
siunea engleză din Poems (1938), P. Lahovari, traducător al poemului 
Hypérion (1943). Observăm că Luceafărul a mai fost tradus în limba germană 
de Olivian Soroceanu și de Imm. Weissglas, amîndoi în 1940, seduși de posi- 
bilitătile versului german de a se înmlădia după versul silabo-tonic românesc. 
Dacă trebuie să apreciem ca meritorii strădaniile lui P. Grimm, P. Lahovari 
și N. N. Botez de a respecta riguros versul eminescian, se pot considera cele- 
lalte ca, simple tentative. S-au semnalat la vreme și unele serioase greşeli în 
înțelegerea. și transpunerea poeziilor. 

Străinii stabiliți în România au realizat versiuni desigur mai bune din 
opera lui Eminescu. Margareta Miller Verghy s-a bucurat și de o prefață a 
lui Al. Viahuţă, pentru culegerea sa Quelques poésies (1900, 1910), E. Sylvia 
Pankhurst și ĮI. O. Ștefanovici reușesc să atragă atenția englezilor asupra lui 
Eminescu prin cele 10 Poeme (1930), cu atît mai mult cu cît însuși George 
Bernard Shaw semna prefața prin care îl pă pe Eminescu în climatul 
romantic al lui Delacroix și Berlioz. N. Iorga adăuga volumului o Jutroducere. 

L. Barral se siiește să supună versul francez cerinţelor celui eminescian, în 
traducerile sale Poèmes choisis din Paris (1934). Vom observa că intenţia sa 
lăudabilă nu-i decît pe jumătate răsplătită. În schimb, Konrad Richter, fără 
a fi el însuși poet, regăsește muzica versului original în versiunea germană 
a acelor Gedichte, publicate la Iena în 1937. Dintre versiunile italiene, amintim 
culegerea amplă a lui Ramiro Ortiz (78 poezii), publicate la Florenţa în 1927, 
operă mai curînd de filolog decît de poet și acea a lui Umberto Cianci6lo Poesie 
scelte traduse în proză (1941). Adăugăm că aceste volume cuprind introduceri 
erudite și pătrunzătoare relative la viața și opera poetului român. 

Printre studiile consacrate de cercetătorii străini lui Eminescu, semnalăm 
mai întîi pe cele ale lui Carlo Tagliavini (1925), Ramiro Ortiz (1927), Umberto 
Cianci6lo (1941) și Gino Lupi (1943), care i-au asigurat cunoașterea în Italia. 
Dar ceea ce ne surprinde mai mult este ecoul lui Eminescu printre critici 
și poeți din țări îndepărtate, care au regăsit în versurile marelui romantic 
român aspecte din propria lor neliniște. De pildă, poetul francez Lucien Bazin, 
în volumul său L'Aube intérieure (1905), adresează un Hymne français pour 
Eminescu, mărturie de recunoștință pentru poetul român considerat ca „un 
pilier de douleurs entouré de fièvre“. Criticul israelian A. Chajes constată în 
1939 permanenţa lui Eminescu care „a cîntat infernul cu melodiile paradisu- 
lui“. E. Sylvia Pankhurst afirmă într-un omagiu din 1934 că opera lui Emi- 
nescu „aparţine tuturor timpurilor“. H. D. Siruni, traducător al poetului 
nostru în limba armeană, recunoaște în el aspecte universale. Poetul polonez 
Emil Zagosiowicz, traduce și el versuri eminesciene în lucrarea sa Istoria 
literaturii române (1935), văzînd în el un imn pentru gloria omenirii. Poeta 
moravă Bojena Maria Ha de Vrenji închină țării noastre un poem larg România 
fară binecuvintată, în care Eminescu apare ca „o mare flacără aprinsă, veșnic 
pe drumul artei“. Poetul Salvatore Quasimodo, laureat al Premiului Nobel, 
semnează prefața la Antologia della poesia romena, publicată de Mario de Micheli 
la Milano în 1963 și unde poeziile lui Eminescu ocupă un loc important. 

„Soarta“ lui Ion Creangă în limbile străine se reduce, în această perioadă, 
la cîteva traduceri disparate, dar uneori adevărate „descoperiri“.. Contes 
populaires de Roumanie sînt traduse de Stanciu Stoian în 1931, într-un volum 
prefaţat de N. Iorga. Jules Brun publică în editura pariziană Firmin-Didot 
Sept contes roumains (1994), comentate de Leo Bachelin, urmate mai tîrziu de 
o altă culegere mai amplă Douze contes traduits du roumain. Recolleciions, 
traducere de Lucy Byng, cu o prefaţă de Marcu Beza (Londra, 1930), se bucură 
de un mare succes în Anglia. Umorul popular românesc găsește un larg ecou 
în cel britanic, cu toată deosebirea de optică dintre cele două atitudini. Tot 
așa, volumul Ricordi d'infanzia, tradus de A. Silvestri Giorgi (Firenze, 1931) 
realizează în limba italiană o imagine destul de apropiată de original. Dar 
lucrarea cea mai importantă din această perioadă, relativă la Creangă, este 
fără îndoială teza de doctorat de la Sorbona a lui Jean Boutière La Vie et 
i'Oeuvre de Ion Creangă (1930), urmată de o traducere din poveștile acestuia. 
Operă de erudiție, această teză constituie o contribuție de prim ordin pentru 
cunoașterea, povestitorului nostru, privit poate mai curînd din exterior, fără 
intuiţia unui critic literar care să pornească acel „siège d'une âme“, cum o 
dorea Sainte-Beuve și fără o asimilare completă a limbii populare așa de 
savant folosită de Creangă. 

În zilele noastre, a început o etapă nouă în dezvoltarea criticii și a istoriei 
ncastre literare. Studiem deopotrivă scriitorii și curentele literare româneşti 
în cadrul literaturii universale și ecourile lor peste hotare. Traducerile lăsate 
mult timp pe seama unor editori preocupați doar de beneficii, sînt considerate 
acum ca creații, care nu pot fi încredințate decîi unor scriitori verificați ca 
artiști scrupuloși. Editurile noastre actuale urmăresc, metodic și organizat, 
să facă cunoscuţi pe scriitorii străini în România și pe ai noștri în străinătate. 
Astiel ele iau inițiative de a publica traduceri din Eminescu și Creangă în limbi 
străine. Edi tura pentru literatură, Editura Tineretului, Editura „Meridiane“, 
Editura pentru literatură universală, Editura, „Le livre“ scot traduceri îngrijite 
din opera acestora în limbile franceză, germană, rusă, maghiară, sîrbă și ucrai- 
niană. Index Translationum publicat de UNESCO așează țara noastră printre 
primele zece țări din lume pentru numărul traducerilor publicate. 

Cu prilejul diferitelor comemorări ale scriitorilor români, istoricii noștri 
literari reiau studiul atent al acestor creaţii, privite de această dată sub optica 
specificului lor național și sub aceea a dimensiunii lor universale. Anul 1964, 
numit și „anul Eminescu“, reprezintă punctul culminant al acestei activi- 
tăți de valorificare a tezaurului nostru literar naţional. E destul să amintim 
numerele speciale ale revistelor Viaja românească (6—7 din 1983 și 4-5 din 
1964), acesta din urmă închinat lui Eminescu, Secolul 20 (6, 1984), precum și 
numerele speciale din Gazeta literară, Luceafărul, Steaua, Contemporanul, 
Tribuna, Iașul literar publicate în 1964. Volumul masiv Studii eminesciene, 
75 de ani de la moartea poetului a regrupat anul acesta cele mai bune lucrări. 
Monografiile G. Călinescu, Zoe Dumitrescu-Bușulenga, Eugen Simion, Matei 
Călinescu, edițiile Perpessicius au întreținut interesul viu pentru cunoașterea 
în adîncime a creației eminesciene. 

Printre traducătorii români ai lui Eminescu, notăm pe Jekely Zoltán, 
pe Frâny6 Zoltan, pentru limba maghiară, pe Alfred Margul Sperber (Gedichte, 
1957 cu prefață de Tudor Arghezi), pe Victor Orendi Hommenau şi Oskar 
Pastior, pentru limba germană, pe S. Paves (Poésies, 1945) și pe D. I. Suchianu 
pentru limba franceză, pe Slavko Kesnik pentru limba poloneză (1959). 

Această înflorire a lucrărilor românești despre Eminescu, precum și presti- 
giul crescînd al culturii noastre pe plan mondial provoacă o importantă miș- 
care de reînnoire a studiilor și traducerilor operei lui Eminescu în străinătate, 
aspect cu atît mai grăitor pentru difuzarea sa. Adesea ele sînt chiar contri- 
buții temeinice, deschizînd perspective noi în cunoașterea „Luceafărului 
poeziei noastre“. Din Franța ne vine teza lui Alain Guillermou, La Genèse 
interiéure des poésies d' Eminescu (1963), rezultat al cercetărilor sale asupra” 
izvoarelor poetului privit din interior. Italia ne aduce remarcabila exegeză 
Eminescu o dell Assoluto (1964) al Rosei del Conte, lucrare de erudiție și 
de poezie, situînd pe scriitorul nostru și titanismul său pe plan mondial. 
Cercetătorul maghiar Ladislau Gâldi publică în limba română un studiu 
serios despre Stilul poetic al lui Eminescu (1984), preocupat să urmărească 
evoluția artei poetice eminesciene în legătură cu conținutul versurilor sale. 

Între timp, traducerile din opera lui Eminescu în limbi străine ia un așa 
ritm, încât criticii noștri literari sînt siliți să stabilească periodic bilanțuri 
ale acestor lucrări : Eminescu în albaneză (Bala Vehbi, Luceafărul, 3, 1960); 
Eminescu în iliteratura poloneză (I. C. Chiţimia, Luceafărul, 10, 1964); Tradu- 

ceri poloneze din poezia lui Eminescu (I. Tiba, Anal. și. Univ. Taşi, 2. 1964); 
Eminescu în limba franceză (D. Păcurariu, Gazeta literară, 26, 1964) ; Eminescu 
ilusirat în Franta (B. Brezeanu, Luceafărul, 6, 1964) ; Veşmini spaniol pentru 
poeziile lui Eminescu (P. N. Georgescu, Viata românească, 7, 1958); Eminescu 
în limba rusă (Demostene Botez, Veac nou, 4, 1959) ; Victor Kernbach (Gazeta 
literară, 6, 1959); M. Novicov (Luceafărul, 4, 1959); Eminescu în patria lui 
Puşkin (T. Gane, Gazeta literară, 26, 1964) ; Eminescu în Iugoslavia (R. Fiora, 
Tribuna, 24, 1964); Eminescu în limba germană (Liviu Rusu, Tribuna, 23, 
1958) ; Omagiu (Eminescu în limba cehă, I. Grosu, Gazeta literară, 14, 1964); 
Traducători germani (I. Ştefan, Steaua, 56 1964) ; Eminescu în limba ger- 
mană (Al. Dima, Luceafărul, 2, 1965) ; Eminescu în spaniolă (M. Beniuc Gazeta 
literară, 24, 1958) ; Eminescu în Italia (Al. Balaci, Gazeta literară, 26, 1964); 
À. E. Baconski (Contemporanul, 43, 1933) „Soarta“ lui Eminescu în Italia 
(Mario Ruffini, Secolul 20, 6, 1984); Eminescu în America latină (Gazeta 
literară, 29 1982). Pînă în 1959 s-au publicat 10 ediţii rusești cu poezii de ale 
lui Eminescu. 

Nu vom menţiona decît în treacăt unele studii relative la traducerile cele 
mai remarcabile : A. Philippide, Eminescu, Arghezi și Rafaele Alberti (Secolul 
20, 12, 1961); Ioana Petrescu readuce în discuție versiunea engleză a Sylviei 
Pankhurst din 1930 (Secolul 20, 6, 1964). P. Marcea comentează O interpre- 
tare franceză a lui Eminescu (aceea a lui Hubert Juin, Gazeta literară 20, 1964). 

Înţelegem atunci ușor mîndria cu care critica noastră constată imensa 
răspîndire a lui Eminescu pe glob (Dumitru Copilin, cu o statistică a traduce- 
rilor, Luceafărul 11, 1964); Eminescu în conștiința lumii (G. Crişan, Tribuna, 
24, 1964); Eminescu poet mondial (D.I. Suchianu, Secolul 20, 6, 1964) ; Emi- 
nescu poet universal (Tribuna, 24, 1959); Eminescu peste hotare (Luceafărul, 
3, 1964); Chipul poetului, chipul patriei sale (scriitori străini despre Eminescu, 
Luceafărul, 13, 1964); Eminescu şi poezia universală (A.E. Baconski, Contem- 
Poranul, 24, 1964); Meridiane eminesciene (I. Potopin, Secolul 20, 6, 1964); 
Imaginea lui Eminescu în poezia străină (Ion Şerdeanu, Tribuna, 5, 1964). 
Comemorarea lui Eminescu peste hotare este notată cu satisfacţie de Gazeta 
literară (27, 1964). Zoe Dumitrescu-Bușulenga (Luceafărul, 22, 1984) şi 
A. Fianu (Gazeta literară, 42, 1964), subliniază sensul Simpozionului Eminescu 
organizat la Veneţia în 1964. S. Iosifescu situează pe Eminescu în perspec- 
tiva literaturii umversale (Viaţa românească 4—5, 1984) 

Tonul entuziast al acestor articole este motivat de marele număr de tra- 
duceri străine ale versurilor lui Eminescu publicate în ultimii ani sub toate 
meridianele, în tările socialiste și în Occident, în Asia și în America latină. 
„Anul Eminescu“ a fost sărbătorit în toate țările din lume. Secţiile de 
limbă română din universitățile europene i-au studiat opera sub aspectele 
si universale. 

În fața imposibilității de a discuta, acest mare număr de traduceri, pentru 
că nu cunoaștem toate aceste limbi, nici toate cărţile, de altfel greu de găsit, 
sîntem siliți să ne oprim la cîteva din ele, considerate ca mai concludente 
ca experiență poetică. 

Pentru Franța Poèmes roumains (1958) de Hubert Juin, reluate ulterior 
în Introduction à la poésie roumaine (1981), ne oferă traduceri făcute cu aju- 
torul altui traducător. Este vorba de Quatre poèmes mai ample ale lui Emi- 

nescu, Memento mori, Scrisoarea I, Scrisoarea ITI ṣi Luceafărul, traduse în 
proză ritmată. Autorul își mărturisește singur limitele înțelegerii lui Eminescu, 
în care vede mai ales un poet epic și mai puțin un liric, ale cărui versuri 
alexandrine în haina franceză ar risca să plutească între Vigny $ și Musset. .. 

Belgianul Robert Vivier introduce pe Eminescu în culegerea sa Traditore 
„+ „ Essai de mase en vers français de poèmes occitans, italiens, espagnols, rou- 
mains, polonais et russes de diverses époques (1960). Punctul său de plecare 
este o traducere literală pusă în versuri rimate, condiție pe care o crede indis- 
pensabilă într-o traducere de poezie, asumînd riscul unor interpretări gre- 
șite în traducerea liberă, urmărit totuși de gîndul că trebuie să respecte 
muzica interioară o originalului destul de adesea realizat. 

Experiența cea mai apreciată la noi este aceea a traducerii lui Mario 
Ruffini, în volumul său M. Eminescu, Poesie d'amore (1984), precedată de 
o introducere amplă. Această versiune literală și juxtaliniară a fost foarte 
gustată de G. Călinescu într-un articol din Contemporanul (23, 1964) şi comen- 
tată favorabil, cu toate greșelile care i s-au putut găsi. Amintim articclele 
Culegerea eminesciană a lui Mario Ruffini (Florian Potra, Secolul 20, 6, 1964), 
Eminescu într-o nouă versiune itahană de Dan Simonescu (Luceafărul, 9, 
1964) și L. Voita (O interpretare italiană, Steaua, 5—6, 1964). 

Unii cercetători și poeți sovietici au acordat o mare importanţă lui E 
nescu. Studiul lui K.F. Popovici despre Motivele sociale în poeziile lui Em 
nescu (1963), Bio-bibliografia Îmi Eminescu, stabilită de Polnia Rean 
(1960), volumul de versuri Stiki, traduse în colaborare (1958) și numeroasele 
ediţii româneşti publicate la Chişinău atestă interesul sporit ce i se arată 
în U.R.S.S. 

O altă traducere care merită reținută este aceea spaniolă Poesies de Maria 
Teresa Leon și a cunoscutului poet Rafaele Alberti (Buenos Aires, 1958), 
preocupaţi să respecte ritmul și armonia interioară a versului, liberaţi de 
obligaţia rimei. Această traducere ritmată oferă mijloace mai sigure de a 
urma conținutul poeziilor, 

Pentru a ilustra rezultatele relative destul de concludente ale acestor trej 
metode :. traducere literală în proză, ca accea a lui Cianci6lo, traducere în 
proză rimată, ca aceea a lui Rafaele Alberti, traducere în versuri rimate, 
ca aceea a lui Konrad Richter sau D.I. Suchianu, revista Secolul 20 (6, 1964; 
publică șapte versiuni : franceză, engleză, rusă, germană, spaniolă, italiană 
și maghiară ale poeziei Sara pe deal. O constatare se impune : traducerea ver- 
surilor lui Eminescu nu se poate lipsi de elementele care constituie însăși 
armonia eminesciană : versuri ritmate, străbătute de muzică și subliniate 
de rime. 

Numeroase omagii de scriitori străini, publicate anul trecut, exprimă 
adeziunea lor totală la recunoașterea lui Eminescu pe plan mondial. Mario 
Ruffini vede în el „vîrful cel mai înalt“ (Tribuna, 24, 1964), G. Petronio, 
Eminescu, poet universal (Tribuna, 25, 1964) Pavel Antokolski Glasul veacului. 
său (Secolul 20, 8, 1964), V. Závada, Expresia aspirațiilor populare (Tribuna, 
24, 1964). Scriitorii Karel Jonckeere, Nicola Doncev, Vehli Bala, Alain 
Bosquet, Eduardeo Miljeleitis, Maria Teresa Leon, Rafaele Alberti, Radu 
Flora, Rosa del Conte, Charles Moise îl reprezintă pe Eminescu în conștiință 
universălă (Gazeta literară, 24, 1984). René Lacâte îl introduce în Chronique 

de la poésie din Lettres françaises (nr. 847, 1960). Revista Europe (iulie-august) 
1964), îi acordă mai multe pagini. Charles Camproux studiază / Actualite 
d'un anniversaire în Lettres françaises (nr. 1035, 1964). Numărul special din 
Secolul 20 (6, 1964) întrunește omagiile unui scriitor ca Giuseppe Unga- 
retti, Elisaveta Bagriana, Pavel Antokolski, Vilëm Závada, Mario Ruffini, 
Iuri Kojevnikov, K. Jonckeere, vede în Eminescu Cea mai frumoasă lacrimă 
a României (Tribuna, 24, 1964). În același număr al revistei, Maria Teresa 
Leon şi Rafaele Alberti proclamă Permanenta lui Eminescu. 


* 


Fără a atinge aceleași proporţii, opera lui Ion Creangă se bucură și ea de o 
favoare deosebită în epoca actuală. Creangă în 33 de limbi este titlul unui 
articol de Dumitru Copilin (Luceafărul, 26, 1964). Este vorba desigur mai 
curînd de fragmente sau povești izolate. Totuși, țăranul moldovean, ajuns 
apoi preot și învățător, se situează astăzi printre scriitorii universali. 

Editurile noastre de stat au publicat numeroase traduceri din operele 
sale în limbile rusă, maghiară (traducători András Sut6, Kiss Jenö), germană 
(Renate Molitoris, Alfred Margul Sperber, Harald Kraser), sîrbă. Remarcăm 
în mod deosebit, frumoasa ediție Oeuvres choisies (Le Livre, 1955), urmată 
de volumul masiv Oeuvres (Meridiane, 1963) în traducerea lui Yves Auger 
și a Elenei Vianu, ilustrat cu gust de Demian. 

Este o adevărată reușită, mai ales din partea lui Yves Auger, traducă- 
torul Amintirilor din copilărie, în pătrunderea specificului limbii, a sintaxei 
și a stilului oral al lui Creangă și în adaptarea limbii franceze la această limbă 
vorbită. Considerat mai întîi ca un scriitor exotic, apoi ca un mare artist 
conștient de mijloacele sale literare, Creangă cîștigă în curînd creditul 
și interesul a numeroși cercetători și traducători străini. 

În U.R.S.S, i se publică opera la Chișinău în ediţii românești, adesea ilustra- 
te. Nicolae Corlăteanu îi studiază într-o teză „sistemul lexical moldovenesc și 
stilul oral“ (1964). I se publică Amintirile din copilărie la Londra, Lisabona 
şi Torino. Traducerile apusene îi ajută răspîndirea, explicabilă prin analogiile 
care se încearcă cu marii povestitori satirici pe bază folclorică, Rabelais 
sau Swift, al căror realism se îmbină cu fantasticul pentru a ridiculiza cu 
mai mare succes păcatele oamenilor, prin mijlocul plăsmuirii literare. 

Unii critici români au dezvăluit scăderi de ordin artistic în traducerile 
străine din opera lui Creangă, prea. specific populară pentru a se putea în- 
chide în convențiile limbilor occidentale cultivate. Asemenea observații apar 
în articole ca Traducerea germană a Amintirilor lui Creangă de Elena Limona 
(Luceafărul de ziuă vol. Il, 1957) sau în cronica Traduceri din Creangă a lui 
Vladimir Streinu (Luceafărul, 9, 1950). Ceea ce nu împiedică însă pe Ion 
Serdeanu să studieze pe Jon Creangă pe meridianele lumii (Tribuna, 9, 1962), 
nici pe Const. Ciopraga să argumenteze teza 7. Creangă, universalitatea operei 
sale (Luceafărul, 26, 1964). 


kd 
In concluzie constatăm astăzi un progres vădit în precizarea conceptului 


de universalitate literară, recunoscută scriitorilor din toate ţările lumii, care 
au contribuit prin operele lor la o mai bună cunoaştere a omului și a vieții 

sociale, fixînd prin aceasta chiar aspectele specificului lor national st contribu- 
ţia lor la literatura universală. 

Acest proces de sociologie literară destul de complex este favorizat în 
zilele noastre de participarea tuturor popoarelor la viața politică și culturală, 
fiecare cu particuiaritățile lui originale. O mai temeinică cunoaștere reciprocă 
a popoarelor, a culturii și a literaturii lor este ușurată astăzi de schimburile 
tot mai active întreținute pe toate planurile. Vizitele scriitorilor peste hotare, 
întrunirile internaționale ale Uniunilor scriitorilor, lucrările organizației 
UNESCO, în fine toate colocviile, seminarele și conferințele cu participare 
largă ajută unificarea metodelor de lucru ale istoriei și criticii literare, în 
domeniul literaturii naționale, universale și comparate. Problemele teoretice 
relative la traduceri au realizat acum un mare pas înainte. Politica culturală 
a statelor noastre, editurile și scriitorii iau o parte activă în stabilirea și 
întreținerea acestor relații organizate între culturile și literaturile tuturor 
țărilor. . 

Interesul crescînd arătat în fiecare an secțiilor de limba română din Uni- 
versitățile străine și Cursurile de vară 'de la Sinaia, organizate cu începere 
din 1960, și în genere problemelor noastre de lingvistică, istorie literară, fol- 
clor artistic şi literar, implică formarea unei noi atitudini de care ne putem 
felicita. 

Traduceri și studii străine despre creația noastră literară, tratate de lite- 
ratură universală, dicționare și enciclopedii literare tot mai numeroase și mai 
bogate, recunosc în genere universalitatea unor scriitori români ca Eminescu, 
Creangă, Caragiale, Sadoveanu și Arghezi, Și lista nu-i decît provizorie, 

n această privinţă, o organizație ca aceste Cursuri de vară de la Sinaia 
poate avea un rol important în stabilirea de valori literare de circulație in- 
ternațională. În 1962, mai mulţi participanţi au prezentat traduceri meritorii 
din poeziile lui Eminescu. Cu acest prilej, Rosa del Conte ne-a arătat talentul 
de traducătoare. Colocviile științifice, dublînd cursurile și seminariile, au 
tocmai rostul de a confrunta punctele de vedere asupra problemelor de bază, 
lingvistice sau literare. 

Regretăm că unele mari lucrări enciclopedice apusene, ca dicționarele 
din frumoasa colecție Laffont-Bompiani sau lucrări ca Histoire des litéra- 
tures din Bibliothèque de la Pléiade prezintă încă lacune și greșeli grave 
în alegerea, analiza și aprecierea scriitorilor români. Cităm un exemplu con- 
cret : Dictionnaire universel des lettres, publicat în 1961 în colecţia Laffont- 
Bompiani, sub conducerea unui mare specialist ca Pierre Clarac, nici nu men- 
ționează măcar scriitori români ca Ion Creangă, Mihail Sadoveanu, Tudor 
Arghezi. Pentru Creangă cred că am adus destule dovezi prin marele interes 
cu care este privit peste hotarele ţării noastre. Sadoveanu este bine cunoscut 
în străinătate prin traducerile romanelor și a povestirilor lui în foarte nume- 
roase limbi. În U.R.S.S. s-au publicat monografii cu viaţa și opera lui. Mai 
amintim că Tudor Arghezi, încă în plină creație poetică la virsta de 85 de 
ani, de curînd laureat cu Premiul „Herder“ al Universităţii din Viena, 
are și un volum de versuri traduse de Luc Andre Marcel la editura Pierre 
Seghers. Comunitatea Europeană a scriitorilor i-a sărbătorit nu de mult pe 
Sadoveanu și Arghezi, ca figuri de seamă ale literaturii române și ca scriitori 
universali. 

„Trebuie să lărgim domeniul conceptului de Weltliteratur“ încheia Etiemble 
referatul său de deschidere la al IV-lea Congres al Asociaţiei Internaționale 
de Literatură comparată, la Fribourg, în septembrie 1964. În entuziasmul 
său de poliglot excepțional, cunoscător al multor limbi europene, al limbilor 
din America de Sud, al limbilor chineză și japoneză, el introducea în Welt- 
literatur tot Extremul Orient. Congresiștii i-au dat dreptate. Dar s-a putut 
observa că, în lunga listă de scriitori propuși pentru o istorie lărgită a litera- 
turii universale, nu figurau unele ţări europene cu cultură și literatură deja. 
afirmată, printre care și România. 

Credem că un simpozion angajat în jurul problemei Ecourile operei lui 
Mihail Eminescu și Ion Creangă în literatura universală poate aduce prețioase 
contribuţii în rezolvarea unor probleme capitale de teorie literară ca 
universalitatea, în chestia mereu actuală a traducerilor, de resortul lingvisticii: 
și al esteticii, în fine la unificarea metodelor literaturii comparate și universale, 
ca discipline ştiinţifice. 

